
Pirmoji dalis 
SKARLET O'HARA 


1 skyrius 

Iš visų Džeraldo O'Haros kaimynų išdidžiausi 
buvo pasipūtėliai Makintošai. Jie mažai bendravo su 
aplinkiniais, ir sunku pasakyti kodėl, bet vis dėlto 
Džeraldas ir Elin nutarė, kad Skarlet krikštamotė bus 
misis Makintoš. Galbūt Džeraldui O'Harai, kuris buvo 
truputį garbetroška, glostė širdį, kad tokia aristokra- 
tiška moteris krikštys jų pirmagimę. 

Misis Makintoš mielai sutiko atlikti tokią gar- 
bingą pareigą. Žinoma, į gruboką Džeraldą O'Harąji 
žiūrėjo kiek iš aukšto, bet ši moteris savo pranašumo 
niekada nedemonstravo. Jis buvo jaučiamas ir taip, be 
žodžių, iš subtilių jos manierų — juk kilmingu žmo- 
gumi tik gimstama, nei idealių manierų, nei tikros ele- 
gancijos nesuteiks joks auklėjimas. 

Misis Makintoš krikštamotės pareigų neužmiršo 
niekada. Keletą kartų per metus jis apsilankydavo Ta- 
roje ir atveždavo dovanų savo krikštadukrai Skarlet. 


Štai ir dabar misis Makintoš išvažiavo iš savo 
sodybos ir pasuko į Tarą. Jos didelis melsvai juodas 
skoningai puošnus ekipažas minkštai sūpavosi dul- 
kėtu keliu, ir skurdžios negrų vergų lūšnelės šalia jo 
atrodė dar mažesnės ir dar skurdesnės. 

Pasigėrėti žvilgančiu ekipažu ir jo savininke ant 
kelio išbėgdavo pusnuogiai negriukai. Prisidengę kak- 
tas nuo negailestingai svilinančios, akinančios saulės, 
vaikai lydėjo misis Makintoš susižavėjusiais žvilgs- 
niais. 

Juk ne taip jau dažnai šiose vietovėse galima 
pamatyti tokį prašmatnų ekipažą ir ne taip jau dažnai 
misis Makintoš išsiruošdavo kur nors į kelionę. 

Kai pagaliau jie sustojo prie misterio O'Haros 
namų, nuo vežėjo pasostės nušoko išmitrintas grumas. 
Jis plačiai atvėrė ekipažo duris, ir misis Makintoš pa- 
sirodė visa savo didybe. 

Ji iš tikrųjų buvo labai graži: aukšta ir liekna, 
tokia nenatūraliai aukšta ir puošni, kad atrodė lyg pa- 
veikslėlis iš madų žurnalo. 


Vykdama į Tarą, ji pasirinko griežtą apdarą. Bu- 
vo apsivilkusi juoda suknia, kurios išilginės siūlės, ki- 
šenės, rankogaliai bei atvartai apsiūti siaurais raudo- 
nais apvadėliais ir plonyčiais auksiniais mezginėliais. 
Kaklą gaubianti muslino skarelė krito žemyn įmant- 
riomis klostelėmis, pleveno tarp apykaklės atvartų tar- 
tum tingiai virpantys egzotiškos žuvies pelekai. Ap- 
siavusi ryškiai raudonais batukais. Raudonomis ki- 
birkštėlėmis žybčiojo ir ilgos iki alkūnių pirštinės bei 
kruopščiai priderinta skrybėlaitė. 

Ji išlipo iš lando ir pasisuko į savo tarnaitę neg- 
Tę: 

— Na, Sali, tu, matau, visiškai neskubi. 

Sali, kuri tuo metu pasilenkusi rinko po visą lan- 
do išmėtytus paketėlius — savo ponios dovanas krikš- 
tadukrai, — pakėlė galvą. 

— Jau einu, mem, — skubiai atsakė ji, dar pa- 
griebdama baltų rožių puokštę. 

Netyčia ji paleido iš rankų dėžutę su šokola- 
diniu pyragu. 

Misis Makintoš nusijuokė: 

— Kvaila tu, Sali, — jos melodingame, krūti- 
niniame balse pasigirdo žavios pašaipios gaidelės. — 
Lipk greičiau, o likusius paketus ir dovanas tegu pa- 
ima Robis, — ji ranka parodė į savo grumą. 

— Klausau, mem, — atsakė šis. 

Bet šeimininkė niekada nebuvo visiškai paten- 
kinta savo tarnais ir manė, kad jos pareiga išsamiai 
išaiškinti, ką jiems reikia daryti. 

— Būk geras, Robi, imk paketus, — jau kitokiu 
tonu tarė ji, pasisukdama į grumą, ir pridūrė, — pra- 
šau. Jos žvilgsnis buvo pasitikintis, o šypsena prašanti, 
beveik pavargusi. 

— Prašau, Robi, — pakartojo ji, tartum prašy- 
dama iš jo didžiausios malonės. 

Tai buvo įprastinė misis Makintoš aiškinimo 
maniera. Jai patiko bet kokiems santykiams, netgi po- 
nios ir jos vergo, suteikti draugiško nuoširdumo gai- 
delę. 

Savanoje ji taip plepėdavo su galanterijos krau- 
tuvėlių pardavėjomis apie jų mylimuosius ir taip šyp- 
sodavosi tarnams, lyg norėdama, kad jie taptų jos 
draugais, o kartais netgi kalbėdavosi filosofinėmis te- 
momis su savo dvaro valdytoju. 

Ši ponia apipildavo saldainiais pasiuntinukus, 
kurie ateidavo į jos namus Savanoje pranešti, kad pa- 
siūta suknelė. O itin gražius ir mielus berniukus netgi 
apdovanodavo motiniškais bučiniais. Jos pačios žo- 
džiais tariant, kartais juk norisi pabendrauti su pa- 
prastais žmonėmis. 

Žinoma, misteris Makintošas ne visada buvo pa- 
tenkintas tokiais savo žmonos jausmų protrūkiais. Bet 
misis Makintoš mokėjo taip nusišypsoti, kad visą vyro 

nepasitenkinimą ištirpydavo- švelnumas, kurį jis pa- 
jusdavo Žmonai, vos išvydęs jos šypseną. 

Ji mėgo įsibrauti į Žmogaus sielą, iškvosti visas 
širdies paslaptis. Ir kilmingiesiems, ir pirkliams, ir ver- 
gams stengėsi padaryti įspūdį, patikti, visus priversti 
ją dievinti iš pirmo žvilgsnio. 

Tiesa, tai misis Makintoš netrukdė kelti skan- 
dalus nesuskubusiems jai įtikti pardavėjams ar išbarti 
tarnus, kurie laiku neateidavo kviečiami. Ji galėjo 
maištininku ir vagimi išvadinti nepaslankų valdytoją 
arba išgrūsti už durų pasiuntinį, atnešusį dovanų nuo 
nemėgiamo žmogaus. Tada mažieji pasiuntiniai išei- 
davo ir be saldainių, ir be motiniško bučinio, ir be 
arbatpinigių. 

— Prašau, Robi, paimk likusias dėžutes, — misis 
Makintoš žvilgsnis tarytum pridūrė: „padaryk tai dėl 
manęs“. | 

Jos blyškiai žydros akys išraiškingai blykstelėjo 
po ilgomis blakstienomis. Tiesi apatinių vokų linija 
paryškino dailų viršutinių išlinkį. 

Misis Makintoš grumas buvo labai jaunas ir dar 
neseniai priimtas į šį darbą. Tokio savo ponios žvilgs- 
nio jis neišlaikė, paraudo ir nudelbė akis. 

Sali, palikusi likimo valiai šokoladinį pyragą ir 
kitas vaišes, išlipo iš lando. Abiem rankom ji spaudė 
prie krūtinės paketus ir gėles. 

Pasižiūrėjusi į savo tarnaitę, tokią mažą, paly- 
ginti su rožių puokšte, misis Makintoš nusišypsojo. 

— Sali, tu panaši į rožių krūmą, — švelniai ta- 
rė, — duok aš tau padėsiu. 

Ir ji paėmė iš savo juodaodės tarnaitės rožes, jai 
palikdama porą dėžučių ir didelę lėlę, kurią atvežė 
krikštadukrai Skarlet. 

Robis plačiai atvėrė vartus, ir jie visi trys nuėjo 
kiparisų alėja. 


— Kurgi misis O Hara? — paklausė misis Ma- 
kintoš, ir jos balse pasigirdo nusivylimas bei paslėptas 
priekaištas. 

Ji turbūt tikėjosi, kad bus sutikta jau prie vartų 
ir iškilmingai vedama per sodą. 

— Tikriausiai ji užsiėmusi su vaikais, mem, — 
atsargiai tarė Sali, neramiai žvilgčiodama pro paketų 
viršų į savo ponią. — Kai namuose yra mažų vaikų, 
labai sunku pasielgti taip, kaip norėtume, ir ne viskas 
priklauso nuo mūsų, tiesa, mem? 

— Ir vis dėlto gaila, — tarė misis Makintoš, — 
kad misis O'Hara nepasitiko mūsų prie vartų. 

Bet misis Makintoš per greit Elin pavadino ne- 
dėkinga ir nedėmesinga. 

Namo durys triukšmingai atsivėrė, ir ant slenks- 
čio pasirodė Auklytė, Skarlet, o už jų — Elin. Jos sku- 
bėjo pasitikti viešnią. 

— Dėl dievo meilės, atleiskite, misis Makin- 
toš, — sušuko Elin, — bet, suprantate, Skarlet kaip tik 
pravirko ir aš turėjau... 

Bet misis Makintoš neleido jai baigti. 

Akimirksniu nepasitenkinimo šešėlis dingo nuo 
jos veido, ir jis vėl nušvito džiaugsminga šypsena. 
Siauri akių plyšeliai po primerktais vokais pašaipiai 
sublizgo. 

— Misis O" Hara, tik pasižiūrėkite į Sali, — tarė, 
linktelėdama į savo tarnaitę. — Taip apsikrovė pa- 
ketais, kad bijo juos išbarstyti. O štai ir keletas menkų 
gėlyčių nuo manęs, —- ji pakėlė milžinišką rožių 
puokštę prie lūpų, pabučiavo ir pusiau prasiskleidu- 
siais pumpurais palietė mažosios Skarlet skruostelius. 

— O kaip gyvuoja mano mažoji krikštaduk- 
ra? — ji paėmė mergaitės ranką ir pabučiavo. 

rimtomis akimis šaltai ir, rodos, netgi smerkiamai, 
kaip angelas į nusidėjėlį. 

— Laba diena, misis Makintoš, — ištarė ji savo 
iškilm'ngu vaikišku balseliu, 

— Miela mažytė, — tarė misis Makintoš ir dau- 
giau nė karto į ją nepažiūrėjo, vaikai ją mažai domi- 
no. — O kaip jūs, mano brangioji, kaip jums sekasi? — 
paklausė ji Elin, bučiuodama ją į skruostą. 

-— Ačiū, misis Makintoš, viskas gerai. Gaila, kad 
Džeralias negalėjo jūsų sutikti, jis išvyko į tolimas 
plantacijas, -- tartum įspėdama misis Makintoš klau- 
simą, atsiprašė už savo vyrą Elin. 

— A, tie vyrai amžinai užsiėmę kokiais nors rei- 
kalais ir jiems niekada neužtenka laiko savo Žžmo- 
noms, — nusišypsojo misis Makintoš. 

Paėmusi Elin už peties ir truputį atstūmusi nuo 
savęs, viešnia kurį laiką apžiūrinėjo Taros šeimininkę. 

— Jūs nuostabiai atrodote, mano brangioji, — 
tarė ji, — kiekvieną dieną vis gražėjate. 

Misis Makintoš įbruko milžinišką baltų rožių 
puokštę jaunai mamai. Kita ranka Elin O'Hara glaudė 
prie savęs Skarlet. 

— Jūs, misis O'Hara, tiesiog Madona! — sušuko 
misis Makintoš ir, paieškojusi akimis ko nors, kas ga- 
lėtų įvertinti jos komplimentą, kreipėsi į Auklytę. — 
Na, ar įmanoma įsivaizduoti ką nors žavingesnio! 

Auklytė pritariamai pakinknojo galvą, tiesa, ne 
itin nuoširdžiai. Ji nelabai mėgo pasipūtusią ir per- 
dėtai jausmingą misis Makintoš. 

Kas jau kas, o ji puikiai žinojo, ko verti šios 
komplimentai ir maivymasis. 

— Misis O Hara, jūs nuostabiai jauna. Ne, kas 
jūsų nepažįsta, tas niekuomet nepasakytų, kad esate 
trijų vaikų motina ir tokio milžiniško dvaro šeiminin- 
kė. Tai tiesiog nedovanotina — taip jaunai atrodyti. 

Elin O'Hara nukaito, sugluminta pernelyg at- 
virų misis Makintoš pagyrimų. Ir ne tik iš kuklumo. 
Primygtinis Žavėjimasis jos nepaprastu jaunumu Elin 
atrodė kiek žeminantis. Ji norėjo būti solidesnė, juk 
gerai suprato, kad tokia jauna atrodo dėl savo apdaro. 
Moteris nežinojo, kada pasirodys misis Makintoš, ir 
neapsirengė tinkamos suknelės. Buvo apsivilkusi pa- 
prastą, ryškiomis juostelėmis, o ir plaukai paskubomis 
prismeigti. Jeigu ji būtų Žinojusi, kad misis Makintoš 
atvyks būtent šiandien, būtų deramai susišukavusi ir 
užsidėjusi brangiausią skrybėlę. 
tai ji šįryt patarė apsivilkti šią gana paprastą suknelę, 
ir, užsiėmusi jaunesniosiomis Elin dukterimis, nerado 
laiko padoriai ją sušukuoti. 

Bet čia Elin prisiminė Skarlet, kuri savo mažu 
delniuku spaudė jai pirštus. Ūmai pasukusi galvą, ji 
pabučiavo aksominį rožinį skruostelį. Oda buvo lygi, 
švelni ir vėsi kaip žiedlapis. Tą akimirką nejučia pa- 
galvojo apie Džeraldą — štai sugrįš jis vakare iš tolimų 
plantacijų namo ir pabučiuos Skarlet į skruostą taip 
kaip ji. 

Misis Makintoš gėrėdamasi žiūrėjo, kaip švel- 
niai moteris bučiuoja savo dukterį. | 

„Kokios jos žavingos, — pagalvojo ji, — kokios 
švelnios ir mielos.“ 

Nors ir nemylėjo vaikų, ji vis dėlto didžiavosi 
tuo, kad yra Skarlet krikštamotė. Juk ši buvo tokia 
daili mažytė. t 

Misis Makintoš negalėjo tik vieno — atsikratyti 
priešiškumo, kurį jautė Džeraldui O'Harai, ir todėl tik 
džiaugėsi, kad jo šiuo metu nėra namie. Juk ta moteris, 
galinti valandų valandas linksmai ir laisvai, kaip ir 
dera aukštuomenės damai, šnekučiuotis su savo bi- 

čiuliais, šio netašyto airio kompanijoje jausdavosi re- 
jaukiai. 

Džeraldas viena neatsargia savo pastaba galėjo 
priversti nurausti kiekvieną moterį. Ir misis Makintoš 
truputį gailėjo Elin. Ji suprato, kad ši rizikinga san- 
tuoka su Džeraldu O'Hara įvyko ne iš meilės, o grei- 
čiausiai dėl kitų jai nežinomų priežasčių. 

Jau praėjo beveik penkeri metai, kai jie susituo- 
kę. Bet misis Makintoš vis tiek negali atsikratyti min- 
ties, kad Elin vyras nenusisekė. Vis dėlto ji neužmiršo 
krikštamotės pareigų ir kartkarčiais lankydavosi Ta- 
roje. Kaip dera tikrai krikščionei, ji mėgo dažnai kar- 
toti: „Nėra pasaulyje didesnio malonumo, kaip daryti 
žmonėms gera...“ 

— Miela mergytė, — pasakė misis Makintoš, pa- 
silenkdama ir apkabindama Skarlet. 

Ji iškart susigraudino. Malonus jausmas apima 
apkabinus vaiką, nors ir svetimą. Kažką panašaus mi- 
sis Makintoš jausdavo bažnyčioje, kai kunigas pakiliai 
sakydavo pamokslą. 

— Miela mergytė, — skambus misis Makintoš 
balsas truputį sudrebėjo, ir ji dar stipriau priglaudė 
Skarlet prie savęs. 

Bet ši įsirėmė kumšteliais į krikštamotės pečius 
ir išsivadavo iš jos glėbio. 


Kai misis Makintoš ir Elin O'Hara jau sėdėjo 
svetainėje ir kalbėjosi apie madas bei derlių, Skarlet 
pagaliau pasiėmė lėlę. Laikydama ją rankoje, ji ne- 
patenkinta raukėsi. . 

— Skarlet, tu tik pasižiūrėk, kokia puiki lėlė, — 
tarė misis Makintoš, pastebėjusi, kad mergaitė dovana 
nelabai patenkinta. 

— Kokia ji graži! — ėmė įtikinėti vyriausiąją 
dukterį Elin. 

Sujaudintų moterų veiduose atsispindėjo sumi- 
šimas. Kas galėjo pamanyti, kad lėlė Skarlet nepatiks. 

— Aš norėjau arkliuko, — pareiškė mergaitė, 
visiškai nesijaudindama dėl to, kad ši jos pastaba pri- 
vers nurausti abi moteris. 

O juk misis Makintoš pati išrinko šią lėlę, kai 
buvo paskutinį kartą nuvykusi į Savaną. Lėlė buvo 
tikrai išskirtinė ir pagaminta su dideliu skoniu. Juo- 
daplaukė, o vietoje akių — balti odiniai rutuliukai ir 
juodos kurpaičių sagelės. 

— Pažiūrėk, kokia miela lėlytė, — įkalbinėjo 
Skarlet Elin. 

Ji paguldė lėlę ant rankos ir ėmė ją sūpuoti kaip 
gyvą. 

— Skarlet, jeigu tu nenustosi rodyti kaprizų, aš 
atiduosiu šią puikią lėlę Sjulin. 

Išgirdusį šį grasinimą, Skarlet tuoj pat pagriebė 
lėlę. Bet jos veido išraiška nė kiek nepasikeitė, mergai- 
tė ir toliau niekinamai viepė lūputes. 

O misis Makintoš nutarė parodyti dar vieną sa- 
vo brangios dovanos privalumą. 

— Patraukus štai šį raištelį, — tarė ji, — lėlė 
verkia. 

Pakėlusi lėlės suknelės klostelę, ji patraukė plo- 
ną šilkinį raištelį. Lėlė pratisai sukiuksėjo. 

Skarlet neišleido lėlės iš rankų, bet į savo krikš- 

— O aš norėjau arkliuko, — atkakliai pakarto- 
jo, — su tikrais karčiais ir uodega, kad būtų galima 
įpinti kaspinus. 

— Kitąsyk, mieloji, — jau netekdama kantrybės, 
pasakė misis Makintoš, — o dabar apkabink ir pa- 

Skarlet lūpos suvirpėjo. Ji pravirko. 

— Aš noriu arkliuko. Misis Makintoš, kodėl jūs 
man jo neatvežėte? Juk aš sakiau mamai, — ir Skarlet 
smerkiamai timptelėjo Elin.ranką. 

— Vargšė mergaitė, — tarė misis Makintoš, — 
kitą kartą aš jai būtinai atvešiu arkliuką. 

— Ne, ne, — maldavo Elin, — patikėkite, bran- 
gioji, ji jau myli savo lėlę. Nesuprantu, kas jai šovė į 
galvą? — ir ji vėl pradėjo įkalbinėti Skarlet. 

Ši atkakliai purtė galvą, nesutikdama su įtiki- 
nėjimais, kad lėlė kur kas geriau už žaislinį arkliuką. 

— Vargšė mergaitė, — pakartojo misis Makin- 
toš, — kaip aš ją suprantu. 

O Elin vėl pradėjo atsiprašinėti už Skarlet. Rau- 
donis užliejo jai skruostus, susijaudinusi ji visai su- 
sipainiojo. | 

Misis Makintoš tuo metu galvojo: 

„Vis dėlto kaip blogai išauklėta ši mergaitė. Ko- 
kia ji išlepinta. O juk aš taip rūpestingai išrinkau lė- 
lę — tikrą meno kūrinį. Tikriausiai man reikės pasi- 
kalbėti su misteriu O'Hara. Juk greičiauslai tai įtaka 
negrės auklės, šitos Auklytės, kaip ją čia vadina. Ji 
tokia vulgari ir neišauklėta. Suprantu, Elin nenorėtų 
skirtis su tarnaite, juk ši ją auklėja nuo vaikystės. Elin 
dar tikras vaikas, kad ir pagimdžiusi jau tris vaikus. 
Nors misteris O'Hara nėra labai malonus, negali sa- 
kyti, — žmogus jis ryžtingas ir, jeigu aš su juo pasi- 
kalbėsiu, galbūt atskirs šią baisiąją Auklytę nuo Elin. 
Tiesa, Elin labai greit įsižeidžia. Na, kaip apmaudu, 
kad ji pati nesuvokia, ko jai reikia. Taip, tikriausiai 
teks pasikalbėti su misteriu O'Hara, ojis ramiai vėliau 
viską paaiškins savo Žmonai, nes kalbėti su pačia Elin, 
kad Auklytė daro jai blogą įtaką, beviltiška". 

Tuo metu Elin, jau netekusi vilties įkalbėti Skar- 
let, kad jos lėlė nuostabi, ėmėsi gudrybės. 

— Pažiūrėk, kokią puikią knygutę tau padova- 
nojo misis Makintoš, — ji pamasino mergaitę knygele 
su spalvingais paveikslėliais. — Štai, — pradėjo gun- 
domai verst puslapius, kad Skarlet juos matytų. 

— Nenoriu žiūrėti! — labai ryžtingai atsakė ši. 

Bet galiausiai neįstengė atsispirti. 

— Kas čia nupiešta? — paklausė, vis dar pa- 
simesdama, kad knyga jos nė kiek nedomina. 

Tada, supratusi Elin gudrybę, į pokalbį įsiterpė 
misis Makintoš. 

— Ar nori, aš tau paskaitysiu kokį nors eilė- 
raštuką? — paklausė ji, tauriu gerumu atsimokėdama 
už mažosios Skarlet nedėkingumą. 

— Žinoma, nori! — karštai sušuko Elin, bijo- 
dama, kad Skarlet vėl užsiožiuos ir pareikš, jog lėlė ir 
knygutė jos visai nedomina. 

— Prašau, misis Makintoš, paskaitykite. 
ir Ši paprašytų krikštamotę paskaityti. Bet Skarlet ty- 
lėjo. 

— Gal tau neįdomu? — paklausė misis Makin- 
toš. 

Skarlet ir šį kartą nutylėjo, bet kai Elin ištiesė 
knygą misis Makintoš, paprieštaravo pasipiktinusiu 
balseliu. 

— Čia mano knygutė. 

— Ša, ša, — Elin paglostė Skarlet galvutę. — 
Duok knygą, misis Makintoš tau paskaitys. 

Skarlet nenoromis atidavė. 

— Tai apie ką mes čia skaitysime? — paklausė 
misis Makintoš, versdama puslapius iš susijaudinimo 
virpančiais pirštais. Ji jokiu būdu nesitikėjo, kad Skar- 
let taip nevertins dovanų. Juk buvo įsitikinusi, kad 
mergaitė džiaugsmingai išnaršys visus paketėlius, ža- 
vėsis, krykštaus. 

. — Gal šį? — nedrąsiai pasiūlė Elin nedidelį eilė- 
raštuką, po kuriuo buvo nupiešta puikia baline suk- 
nele pasipuošusi mergaitė. 

— Ne, — pasigirdo tyiitas atsakymas. 

Čia misis Makintoš susigriebė. 

— Kažkada man tavo mama sakė, kad tu labai 
myli katytes. 

Skarlet kiek sunerimusi ir nepasitikėdama pa- 
ti, kaip motina galėjo išduoti krikštamotei jos paslaptį. 

— Manau, — tarė misis Makintoš, — kad ge- 
riausia būtų paskaityti eilėraštį „Katė ir apuokas“. 

— Taip, — pasičiupo Elin, — ir man atrodo, kad 
reikėtų pradėti nuo „Katės ir apuoko", tai Skarlet bus 
suprantamiausia. 

Misis Makintoš, atrodo, dar dvejojo, bet Elin vėl 
pradėjo įtikinėti savo vyriausiąją dukterį. 

— Tu juk tikrai nori pasiklausyti apie katytę, 
mano brangioji. 

Skarlet linktelėjo motinai galva be jokic džiaugs- 
mo. 

— Miela mažyte, — prakalbo misis Makintoš, — 
tuojau tu išgirsi apie savo katę, man juk taip pat labai 
patinka šie malonūs žvėreliai ir, žinoma, šis eilėraš- 
tukas. 
ti jai priminė katę. 

O misis Makintoš susirado reikiamą puslapį ir 
iškilmingai paskelbė: 

— Katė ir apuokas. 

Kai dar buvo netekėjusi ir gyveno Savanoje, ji 
išstudijavo deklamavimo meną, padedama geriausių 
korepetitorių, ir labai mėgo pasirodyti labdaros va- 
karėliuose. 

Bet kol nuo pavadinimo perėjo prie paties eilė- 
raščio, Skarlet neistvėrė ir paklausė motinos: 

— O kas yra apuokas? 

Pertraukta misis Makintoš ėmė tyliai repetuoti. 
Pašnibždomis, vos judindama lūpas, ji skaitė eilėraštį, 
laukdama, kol Elin paaiškins savo kvailai dukteriai, 
kas yra apuokas, juk ir pati misis Makintoš dorai šito 
nežinojo. 

— Apuokas — tai toks didelis paukštis, — at- 
sakė Elin ir viena ranka apkabino dukterį, tikėdamasi, 
jog taip pavyks priversti ją būti mandagesnę. 

Daugiau pasakyti apie apuoką Elin negalėjo. 
Užaugusi mieste, ji menkai teįsivaizdavo, kas tai per 
paukštis. 

— Ar jie nesikandžioja? — paklausė Skarlet. 

— Tik tada, kai Žmonės juos erzina. 

— O kodėl juos Žmonės erzina? 

— Nutilk! — galų gale neišlaikė Elin, — dabar 
tu turi klausyti, o misis Makintoš tau paskaitys nuos- 
tabią pasaką apie apuoką ir katę. 

Taip visą atsakomybę už Skarlet elgesį užkro- 
vusi krikštamotei, Elin parėmė delnu skruostą ir taip 
pat pasiruošė klausytis. 

O misis Makintoš pagaliau tyliai sau perskaitė 
visą eilėraštį. | 

— Kaip nuostabu! — tarė ji, į nieką nesikreip- 
dama, o jos akys ir lūpos šypsojosi. — Kiek čia poe- 
zijos, nors tai gryniausi plepalai. Bet pagaliau, mieloji, 
kas gi yra poezija, jeigu ne plepalai, dieviški plepalai? 

Elin linktelėdama išreiškė savo pritarimą. Ji ne- 
kantravo, kad misis Makintoš pradėtų greičiau skai- 
tyti eilėraštį, gal tada Skarlet nustotų veržtis iš jos glė- 
bio. 

— Tai ką, pradėti? — pasitikslino krikštamotė. 

— Taip, — skubiai atsakė Elin, be perstojo glos- 
tydama šilkinius mergaitės plaukus. 

Skarlet truputį pritilo. 

Ir tada misis Makintoš pradėjo: 


Išplaukia į jūrą katė ir apuokas, 
Susėdę į žydrą luotelį. 

Pinigų pasiėmę — kelionė toloka — 
Ir ragaišio pilną krepšelį. 


Po kiekvieno žodžio misis Makintoš darė trum- 
pas pauzes, po to vėl įkvėptai tęsdavo. Skambus jos 
balsas išsiliejo ir iš karto perėjo į žemesnes gaidas. 

— O kas yra „luotelis“? — įsiterpė Skarlet. 

Elin stipriau prispaudė ranką prie jos galvutės, 
tartum norėdama prislopinti įsisiūbuojantį vaikišką 
smalsumą. 

— Tyliau, tyliau, — sušnibždėjo ji mergaitei į 
ausį. 

O misis Makintoš nieko kita nebeliko, kaip, ne- 
kreipiant dėmesio į Skarlet klausimus, po neilgos dra- 
matiškos pauzės deklamuoti antrą posmą: 


Ir, paėmęs gitarą, apuokas graudžiai, 
Zvaigždėms mirgant, širdgėlą lieja... 


Sodriame, virpančiame misis Makintoš balse, 
rodos, galėjai pajusti aistringos tropinės nakties 
dvelksmą, o Skarlet tuo metu suspėjo įterpti kitą klau- 
simą: 

— Mama, o kas yra „širdgėla“? 

— Tyliau, tyliau, Skarlet, — Elin tiesiog fiziškai 
jautė, kaip dukros smalsumas, sakytum, skverbėsi pro 
jos pirštus. 

Bet misis Makintoš „nepasiekė“ šie netaktiški 

Skarlet klausimai. Ji nutarė nekreipti į juos dėmesio ir 
neprarasti savo orumo, tad, žvangtelėjusi apyrankė- 
mis, pridėjo laibą baltą ranką prie širdies ir pakėlė 
akis į įsivaizduojamas žvaigždes. 


Tos mielos akutės, uodegėlė daili, 
Drauguže, sakyk, ar myli? 


Po aukštų gaidų jos balsas vėl pažemėjo. 

— Mama, — vėl pabandė išsiveržti Skarlet, — 
argi apuokai myli kates? 

— Negalima kalbėti, Skarlet, patylėk, — su- 
šnibždėjo Elin, jau netekdama kantrybės. 

— Mama, bet juk tu sakei, kad katės ėda paukš- 
telius, aš netgi pati mačiau, kaip Keti suėdė žvirbliuką. 

— Skarlet, tai visai kitokios katės, eilėraščiuose 
katės vienokios, o gyvenime kitokios. 

— Bet juk tu sakei, aš pati mačiau... 

Norėdama nutraukti šį ginčą, misis Makintoš 
ėmė deklamuoti trečią posmelį. 


Katė jam atsakė: o, mielas, žinau 
Kelionėj dainuoti smagu. 

Greičiau susituokim — ir ko gi dar laukt, 
Tik kur žiedus jūroje gaut?.. 


Misis Makintoš įkvėptai gestikuliavo, išreikšda- 
ma visus vargšės katės išgyvenimus, pasipiršus apuo- 
kui. 
tamotę kaip į beprotę. 

O ši tęsė: 


Jie plaukė metus ir dar dieną 
Ir štai vakare tolimajam krašte... 

Skarlet neištvėrė. 

— Mama, o ką reiškia „tolimajam“? 

Juk šiame eilėraštyje buvo tiek jai nesuprantamų 
žodžių. 

Misis Makintoš kiek pakėlė balsą, kad peršauktų 
Skarlet klausimus, ir deklamavo toliau. Ji norėjo per- 
skaityti eilėraštį taip, kad pasirodytų pranašesnė už 
Elin. O Skarlet trukdė, vis išmušdama iš vėžių kaž- 
kokiais kvailais klausimais. 


Ir štai vakare tolimajam krašte 
Pamatė jie kiaulę su dideliu... 


Skarlet tuoj pat pertraukė misis Makintoš. 


— Bet, mama... 
Krikštamotė pakėlė balsą. 
— Su dideliu... — ir ji ranka nubrėžė ore didelį 


lanką. 

— Mama! — netekusi kantrybės, Skarlet perėjo 
į tiesioginę ataką ir ėmė purtyti Elin už rankos, — 
mama, kodėl tu man nepaaiškini, ką reiškia „tolima- 
jam"? 

— Palauk, — Elin prispaudė pirštą prie lūpų, — 
tyliau, tyliau, tu blogai elgiesi, negalima šitaip. 

Kaip ji troško, kad jos duktė būtų paklusni ir 
išauklėta. 

„Ką pamanys misis Makintoš. Juk paskui ji vi- 
siems išpasakos, kokia nemandagi mergaitė auga 
O 'Harų šeimoje“. 

Ir Elin jau įsivaizdavo, su kokiu malonumu mi- 
sis Makintoš pasakos, kad jos vyras Džeraldas — vi- 
siškai netašytas mužikas airis ir kad savo įtaka jis su- 
gadino vaiką. 

O misis Makintoš didžiausiomis pastangomis 
tęsė: 

«Su dideliu žiedu šnipe. 


Elin, matydama, kad Skarlet nuo jos neatstos, — 
mat ši vis stipriau ir stipriau tampė ją už rankos, — 
ėmė pašnibždomis aiškinti į ausytę, ką reiškia „toli- 
masis“. 


Ir virpančia širdžia apuokas maldavo: 
— Parduoki man žiedą! 

— Galiu... 

Juos sutuokė žvirblis, skrajojęs po kalnus 
Ir žydinčius slėnius žalius. 


Misis Makintoš skaitė taip jausmingai, kad „po 
kalnus ir žydinčius slėnius žalius“ nuskambėjo nepa- 
prastai svajingai ir romantiškai: 


„- Skrajojęs po kalnus 

Ir žydinčius slėnius žalius. 

Paskui buvo vaišės: saldainiai, ragaišis 
Ir prie jūros putotų bangų 

Intymus jų... 


Skarlet vėl neištvėrė: 
— Mama, o ką reiškia „intymus“? 


— Tyliau! — Elin užspaudė jai burną delnu. 
O Skarlet, kraipydama galvą į abi puses, vis ka- 
mantinėjo: 


— Ką reiškia „intymus“? 
Misis Makintoš, nekreipdama dėmesio, tęsė: 


„„ būrys šoko — kas jiems naktis, 


— Bet kodėl tu mane vis tildai? — suriko Skar- 
let. Ji taip supyko, kad ėmė kumšteliais tvoti į motinos 
kelius. 

Šį kartą vaiko elgesys buvo toks nedovanotinas, 
kad misis Makintoš, nepaisant jos aristokratei deramo 
susitvardymo, privalėjo kaip nors reaguoti. Tiesa, ji 
pasitenkino tuo, kad, suraukusi antakius, pridėjo pirš- 
tą prie lūpų, tartum duodama Skarlet suprasti, kad ši 
elgiasi netinkamai. 

Tai padėjo, juk vis dėlto mergaitė privengė sve- 
timų Žmonių. 

Ir misis Makintoš ramesnėje aplinkoje galėjo tęsti: 


„„ šoko — kas jiems naktis, 
Puotai švietė mėnulis blyškus... 


Paskutiniuosius žodžius ji ištarė lėtai, ir jos pa- 
kelta ranka kaip pavargusi paukštė nukrito ant kelių, 
kai tęsiamai tarė „blyškus“. 

Bet Skarlet tai nepadarė jokio įspūdžio, atvirkš- 
čiai, mergaitei pasirodė, kad misis Makintoš iš jos ty- 
čiojasi, ir ji taip suspigo, kad paskutinių eilėraščio Žžo- 
džių visai nebuvo girdėti. 

Po šito misis Makintoš nusprendė Džeraldo 
O'Haros namuose ilgai neužtrukti, nors Elin ir įkal- 
binėjo pasilikti pietų. 

Paskutinis lašas, perpildęs krikštamotės kantry- 
bės taurę, buvo Skarlet žodžiai, kad Auklytė geriau 
moka sekti pasakas, o ir jos pasakos kur kas įdomesnės 
bei ilzesnės. 

Aristokratiškoji moteris buvo apstulbinta ir 
įžeista iki širdies gelmių. Ji norėjo dar kaip nors nu- 
kreipti kalbą, bet nerado žodžių. O kol jų ieškojo, Skar- 
let rėkte išrėkė: 

— Auklytė, sekdama man pasakas, visai nežiūri 
į knygą. Ji užmerkia akis, glosto man galvą ir pasa- 
koja, o aš viską suprantu, man nieko nereikia klau- 

sinėti. O jeigu ko ir nesuprantu Auklytė iškart pa- 
aiškina! 

Misis Makintoš paliepė savo tarnaitei Sali su- 
rasti grumą ir ruošti ekipažą išvykti. 

Kol krikštamotė pro langą žiūrėjo, kaip ruošia- 
mas jos ekipažas, Elin atsiprašomai tarė savo kaimy- 
nei: 

— Atleiskite, brangioji, kad taip išėjo. Aš pati 
nežinau, kas Skarlet kartais pasidaro. Šiaip ji labai pa- 
klusni ir miela. 

— Taip, aš spėjau tai pastebėti, — šaltai atsakė 
misis Makintoš ir vis dėlto neištvėrė nepridūrusi: — 
Man atrodo, mieloji, kad jai reikia kitos auklėtojos. 

Elin nukaito. Ji suprato, kad nesuras geresnės 
auklėtojos už Auklytę, bet prie svetimų Žmonių vi- 
sada kiek gėdydavosi savo siaubingai storos tarnaitės, 
jos griausmingo balso ir prieštarauti neleidžiančio to- 
no. Juk Mamutė niekada nevyniojo žodžių į vatą ir 
sakė, ką galvojo, o tai žmonėms ne visada patinka. 

— Man atrodo, brangioji, kad jūsų duktė labai 
jau išlepinta, — tarė misis Makintoš. 

Tiesa, šis kaltinimas buvo labai abstraktus, bet 
Elin iš karto puolė atsiprašinėti: 

— Žinoma, misis Makintoš, bet... man atrodo, 
kad šiame eilėraštyje iš tikrųjų yra daug vaikui ne- 
suprantamų žodžių. 

Misis Makintoš buvo dvigubai priblokšta. 

— Eilėraštyje? — ištarė ji, lyg gerai nesuvok- 
dama, apie ką kalbama. — O, aš jau ir užmiršau, ką 
skaitėme Skarlet. Manau, ji nelabai mandagiai elgėsi, 
kai aš skaičiau. Žinoma, galbūt kartais ji elgiasi dar 
blogiau... 

Elin kaltai nuraudo. 

— Ne, apskritai ji paklusni... 

— O štai man pasirodė, kad ji dievai žino kiek 
kartų mane pertraukė. 

Dar labiau nuraudusi Elin daugiau nebandė gin- 
ti savo dukters. 

O misis Makintoš kiek sušvelnėjusi nusijuokė. 

— Brangioji, na, ko norėti iš tokios mažytės? Pa- 
augs, pasikeis charakteris, ir ji elgsis kaip išauklėta 
mergaitė, o paskui, jeigu atiduosite į gerą pensioną, 
jos manieros bus aristokratiškos kaip jūsų. 

Elin laiminga nusišypsojo. Jis suprato, kad misis 
Makintoš daugiau nepyksta ant jos dukters. Juk Skar- 
let iš tikrųjų nelabai gerai elgėsi ir galėjo ką tik nori 
išvesti iš kantrybės. 

— Misis O'Hara, — kreipėsi misis Makintoš į 
savo kaimynę, — aš būčiau laiminga,matydama jus 
savo namuose, bet jūs tokia namisėda... O gal vyras 
neleidžia jūsų pasižmonėti? 

— Ne, ką jūs, — sumišo Elin. — Atvirkščiai, 
Džeraldas visada mygia, kad aš važiuočiau kartu su 
juo, kai vyksta pas kaimynus. Bet mano maži vaikai ir, 
manau, jūs turėtumėte gerai mane suprasti... 

— Taip, — prikando lūpą misis Makintoš. 

Ji norėjo pasakyti, kad tokiai auklėtojai kaip 
Auklytė vaikus palikti iš tikrųjų ne visai saugu, bet 
nesiryžo skaudinti Elin. Juk ji gerai žinojo, kad Auk- 
lytė auklėjo ir pačią Elin nuo kūdikystės. Todėl ši ir 
jaučia jai beveik tokius jausmus, kaip tikrai motinai. 

Jau stovėdama ant slenksčio ir atsisveikindama 
su namų šeimininke, misis Makintoš pabrėžtinai man- 
dagiai tarė: 

— Perduokite, brangioji, nuoširdžiausius linkė- 
jimus misteriui O'Harai ir pasakykite, kad apgailes- 
tauju, jog neradau jo namuose. Juk aš taip norėjau jį 
pamatyti ir pasikalbėti. 

Elin, puikiai suprasdama, kad misis Makintoš 

atiduoda duoklę aukštuomenės papročiams, padėkojo 
viešniai ir pakvietė dažniau lankytis Taroje, — juk ji 
visada čia bus laukiama. 

Atsisveikindamos moterys pasibučiavo, ir misis 
Makintoš sėdo į savo juodu laku tviskantį lando. 
į akis, bet mažoji užsispyrėlė nenukreipė žvilgsnio. 

„Ne, būtinai reikia pasikalbėti su misteriu O'Ha- 
ra“, — tvirtai nusprendė misis Makintoš. 

Vežėjas pliaukštelėjo rimbu, ir arkliai šoko pir- 
myn, išskraidindami misis Makintoš iš O'Harų kiemo. 

— Mama, — timptelėjo Elin ranką Skarlet. 

— Ką, mano brangute? 

— O kodėl mes neturime tokio didelio ekipažo? 
Tokio juodo juodo ir žvilgančio? 

— Mes turime kitokį ekipažą, taip pat labai gerą. 
Ir ne sykį su tavimi juo važinėjomės. 

— Aš noriu, kad mes turėtume juodą ir bliz- 


gantį. 
— O šitai tu pasakyk tėvui. 
— Ir jis mums tokį ekipažą nupirks? 
— Galbūt. 
— Ir tada mes vyksime į tolimuosius kraštus? 
— O tu norėtum pabuvoti tolimuosiuose kraš- 
tuose? 


— Ne, nenoriu. 

— Vadinasi, toks ekipažas mums nereikalin- 
gas. — tarė Elin. 

Skarlet gūžtelėjo pečiais, bet greitai jos vaikiš- 
kas smalsumas nukrypo visai kitur. Mergaitės dėmesį 
patraukė kalakutas, kuris kažkokiu stebuklu sugebėjo 
čia prasibrauti pro pinučių aptvarą iš užpakalinio kie- 
mo ir dabar vaikštinėjo po gėlių lysvę. 

— Mama, žiūrėk, kalakutas, — Skarlet parodė 
margą didelį paukštį. 

Elin iškart akimis paieškojo negriuko, prižiūrin- 
čio paukščius. Ir ji pamatė berniūkštį, kuris, visiškai 
užmiršęs šias pareigas, gainiojo su rankšluosčiu mil- 
žinišką, moters delno dydžio drugelį, skrajojantį nuo 
vieno žiedo prie kito. 


2 skyrius 


Po vakarienės Elin pasikvietė į miegamąjį tar- 
naitę. Auklytė įėjo ir sustingo prie durų. 

Elin sėdėjo prieš veidrodį ir traukė iš plaukų 
segtukus. 

— Gal padėti? — paklausė Auklytė žingtelėda- 
ma artyn. 

— Palauk, aš noriu su tavimi truputį pasikalbėti 
apie Skarlet. 

Auklytė lyg nujausdama, apie ką bus kalbama, 
užjaučiamai palingavo galvą. 

— Supranti, mano miela, ji labai netinkamai el- 
giasi. Štai šiandien įžeidė savo krikštamotę misis Ma- 
kintoš. 

— Na, ir teisingai pasielgė, — iš karto atrėmė 
Auklytė. — Ji tiesiog nepakenčiamai pasipūtusi ir pa- 
maiva. 

— Nutilk, Auklyte, — sudraudė tarnaitę Elin, — 
nekalbėk taip apie mūsų kaimynus, tuo labiau apie 
misis Makintoš, ji garbinga moteris. 

— Žinau, žinau, kokia ji garbinga. Tik žmonėse 
nori tokia pasirodyti, 0 iš tikrųjų ji bloga moteris ir 
visiškai ne: ledi. 

— Auklyte, tu apie tai nieko nesupranti. 

— Kas, ar aš nieko nesuprantu? — pasipiktino 
tarnaitė. — Per visą savo gyvenimą aš mačiau šitiek 

išauklėtų ir gerų moterų... Ir visos jos buvo visai ne 
tokios, kaip šita veidmainė misis Makintoš. 

— Auklyte, liaukis, juk aš noriu su tavimi pa- 
sikalbėti visai apie ką kita. Man neramu dėl Skarlet. 

— O kas Skarlet? — tarnaitės veide šmėkštelėjo 
susirūpinimas. 

Juk Skarlet buvo mylimiausia jos auklėtinė, ku- 
riai skirdavo kiekvieną atliekamą valandėlę. 

— Supranti, brangute, ji visiškai nesutramdoma, 
pertraukinėja suaugusius, uždavinėja savo kvailus 
klausimus. 

— Žinoma, uždavinėja! Jai juk viskas įdomu. Ji 
dar maža mergaitė ir daug ko nežino. Juk ir tu, Elin, 
buvai tokia. 

Elin nusišypsojo. 

— Nejaugi? Nejaugi ir aš taip atkakliai klau- 
sinėdavau, stengdavausi viską išsiaiškinti. 

— Žinoma, argi tu užmiršai, kaip vakarais ma- 
nęs klausinėdavai visokių visokiausių dalykų. Aš kar- 
tais nė nežinodavau, ką atsakyti. 

Elin kiek sutriko. 

— Bet vis tiek, patikėk, Auklyte, mergaitę reikia 
auklėti griežčiau. 

— Visai šito nereikia. Prabėgs kiek laiko, ir ji 
bus labai gera mergaitė, labai protinga ir išauklėta, 
kaip jūs štai, ponia. 

— Ne, Auklyte, manau, kad ji tokia netaps. La- 
bai jau ji papurška ir savimyla. Nuolat prikimba su 
savo klausimais, nutraukia suaugusius, netgi tėvui ne- 
leidžia nė žodžio pasakyti. 

— Nieko baisaus aš čia nematau, — atsakė Auk- 
lytė, — misteris O'Hara myli savo dukterį ir ji myli 
tėvą. 

— Ir vis dėlto, Auklyte, aš noriu, kad tu būtum 

su mergaite kiek griežtesnė, antraip ji visiškai išslys 
mums iš rankų. 

— Bet juk tu neišslydai, — vėl įterpė Auklytė, 
žiūrėdama į savo šeimininkę. 

— Ko tu vis mane prisimeni? Mano visiškai ki- 
toks charakteris, o mergaitė į mane ne itin ir panaši. 

— Taip, — atsakė Auklytė, — ji panaši į misterį 
O'Harą kaip nulieta. Tokia pat nekantri ir aikštinga. 

— O mergaitė, kaip tu pati supranti, neturi būti 
tokia. Ji turi būti nuolaidi, švelni, rimta ir labai rami. 
Tada gaus gerą vyrą ir laimingai gyvens. 

— Skarlet ir taip bus laiminga. 

— Matau, Auklyte, kad tu laikaisi savo nuomo- 
nės, bet vis dėlto aš tavęs prašau, kad būtum mer- 
gaitei griežtesnė, sudraustum ją, mažiau gailėtum. O 
jeigu kas nors ne taip, pasakyk man, aš pati ją pa- 
barsiu. 

— Kad nereikia jos barti. Ji geras ir paklusnus 
vaikas. 

— Gerai, Auklyte, gali eiti ir pakv'esk kamba- 
rinę, kad padėtų man nusirengti. 

— Labos nakties, Elin, — pasakė Auklytė, už- 
darydama paskui save duris. 

Ji tuojau pat nuėjo į Skarlet miegamąjį. Ši sėdėjo 
lovoje tarp didelių pagalvių. Šalia gulėjo didelė lėlė, 
kurią atvežė krikštamotė. 

Bet į žaislą Skarlet nekreipė jokio dėmesio. 

Vos tik tarnaitė pasirodė ant slenksčio, mergaitė 
iš karto prašneko: 

— Kur tu taip ilgai buvai, Auklyte? Aš tavęs 
laukiu laukiu, jau akis pražiūrėjau, vos neužsnūdau. 

— O štai aš ir atėjau, mažute mano, — nusi- 
šypsojo Auklytė ir atsisėdo šalia mergaitės ant lovos. 

— O kur tu buvai? — pasidomėjo ši. 

— Su tavo mama kalbėjausi. 

— O apie ką tu su ja kalbėjai? 

— Apie tave, — griežtai atsakė Auklytė, — ži- 
nai, brangute, man atrodo, kad tu blogai elgiesi. 

— Kodėl blogai? 

— Mama sakė, kad tu visą dieną jos neklausai, 
per daug visko klausinėji, neleidai misis Makintoš nė 
žodelio ištarti. 

— Aš leidau, Auklyte, bet ji skaitė kažkokius 
visai neįdomius eilėraščius. 

— Na, ir kas, kad neįdomius. Išauklėta mergaitė 
turi klausytis, kada kalba suaugusieji, ir jiems netruk- 
dyti. 

— Oi sakė kažkokius nesuprantamus žodžius, 
ir dar labai garsiai, tiesiog rėkte rėkė. Man nepatinka, 
"kai kas nors rėkauja. 

— Vis dėlto, Skarlet, tu turėjai tylėti. 

— Aš nenoriu tylėti ir netylėsiu. 

— Ach, tai tu neklausysi? 

— Neklausysiu, — užsispyrė mergaitė. 

— Tada aš tau daugiau neseksiu pasakų. 

Skarlet susimąstė. Mažame mielame jos veide- 
lyje pasirodė susirūpinimas. Bet ji nenorėjo taip leng- 
vai nusileisti Auklytei. 

— Tada... tada aš su tavimi nedraugausiu. 

— Ir kodėl tu šitaip? — tariamai išsigando tar- 
naitė, slėpdama plačiame veide pasirodžiusią šypse- 
ną. 

— O todėl, kad tu, Auklyte, manęs visai nemyli. 

— Aš tavęs nemyliu? — sušuko negrė. Tai pa- 
sakyk, kas gi tada tave myli? 

Skarlet susimąstė ir smilium pasikasė smilkinį. 
Šį judesį ji išmoko iš Džeraldo O'Haros, kuris taip 
darydavo, norėdamas išspręsti kokį nors sudėtingą 
klausimą. 

— Mane myli tėtė. 

— Žinoma, myli. Bet ir aš tave myliu. 

— O tu nemyli. Tu su manimi ginčijiesi! — šūk- 
telėjo Skarlet ir nusijuokė. 

Auklytė taip pat nusišypsojo. 

— Aš myliu tave, tu mano mažyte. Bet tu pri- 
valai gerai elgtis, būti pavyzdinga mergaitė. Aš noriu, 
kad visi kaimynai pavydėtų ir tavimi žavėtųsi, kad 
visi sakytų — štai kokia gera mergaitė, ta Skarlet, ko- 
kia ji protinga ir graži. 

— O ašir taip protinga ir graži. Visi mane myli. 

— Ne, ne visi. Štai, pavyzdžiui, misis Makintoš. 

— Ji pati negera, negera, negera... — sutratėjo 
Skarlet, rausvais kumščiukais tvodama į pagalvę. 

— Bet juk ji atvežė tau dovanų. Jeigu tavęs ne- 
mylėtų, tai nieko neatvežtų. 

— Nereikia man jos dovanų. Ir šitos lėlės aš visai 
nenoriu. 

Ir Skarlet nustūmė lėlę nuo lovos. 

Auklytė liūdnai palingavo galvą. 

— Matai, Skarlet, kokia tu išdykusi. Todėl šian- 
dien pasakos aš tau neseksiu. 

— Na, Auklyte, Auklyte, — mergaitės akyse pa- 
sirodė ašaros. 

Jos nuotaika keitėsi kas sekundę. Ir Auklytė tai 
gerai žinojo. Ji suprato, kad dabar Skarlet gali pra- 
virkti, o tada ją nuraminti bus, oi, kaip nelengva. 

— Na, nesigraudink, žinoma, aš tau paseksiu 
pasaką. Tik pažadėk, kad, kai tik ją baigsiu, tu iš karto 
užmerksi akeles ir užmigsi. 

— Gerai, — sutiko Skarlet, patogiau įsitaisyda- 
ma tarp pagalvių. 

— Ne, brangute, tu turi atsigulti, pasidėti del- 
niuką po skruosteliu, o aš tau pasakosiu. 

— Gerai, — paklusniai pakartojo mergaitė ir 

atsigulė taip, kaip Auklytė jai liepė, — pasakok grei- 
čiau, O tai aš užmigsiu ir nieko negirdėsiu. 

— Jeigu tu užmigsi, — o tai būtų tiesiog nuos- 
tabu, — aš baigsiu ją sekti rytoj. 

— Rytoj? Tu dar nepradėjai sekti. 

— Tuojau, tuojau, pradedu. Matai, lauke jau 
tamsu. 

— Taip, — Skarlet žvilgtelėjo į langą, už kurio 
tvyrojo melsvos sutemos. — O kokią pasaką tu man 
paseksi? Baisią ar linksmą? 

— Nežinau, — Auklytė patraukė pečiais. — Ko- 
kią prisiminsiu, tokią ir paseksiu. 

— Greičiau. 

Auklytė patogiau įsitaisė šalia mergaitės, uždėjo 
savo sunkų delną ant mažo jos petuko ir švelniai pa- 
glostė. 

— Užsimerk, aš pradedu. 

— Užsimerkiu, — linktelėjo galvutę Skarlet. 

— Aš tau paseksiu labai įdomią pasaką apie 
žmogėdras. 

— Apie žmogėdras! O kas tai? 

— (O, mažute, tai labai baisūs sutvėrimai. Bet 
pas mus jų nėra. Jie gyvena toli toli... 

— Kur toli? Tolimuosiuose kraštuose? 

Auklytė susižavėjusi pažiūrėjo į mergaitę. 

— Taip, taip, mano tu aukseli. Tolimuosiuose. 
Labai labai toli nuo Taros. 

— Pasakok, — Skarlet jau pareikalavo. 

— Taigi klausyk... 


„Išsiruošė kartą žmogėdros į medžioklę. Ir nu- 
keliavo labai toli, į nežinomus kraštus. Ir pamatė jie 
piemenukus, kurie ganė bandą. O piemenukai žmo- 
gėdrų nepastebėjo, nes tuo metu buvo pakilęs tirštas 
tirštas kaip laužo dūmai rūkas.“ 

— Prisimeni, kokius laužus uždega mūsų lau- 
kuose ir kaip nuo jų kyla balti tiršti dūmai? 

— Taip, — tylutėliai sušnibždėjo Skarlet, aiškiai 
sudominta pasakos pradžios. 

„Žmogėdros prisėlino, pačiupo aviną ir grįžo 
namo. Jų namuose gyveno mergaitė, kurią jie jau anks- 
čiau buvo pasivogę...“ 

— O ką reiškia „pasivogę“? — paklausė Skarlet, 
kilstelėdama galvą. 

— Vogti — tai nesiklausus imti ne savo daiktą. 
Pavyzdžiui, ši suknutė yra tavo, taip? — Auklytė pa- 
rodė ranka į Skarlet suknelę. 

— Taip, mano, — atsakė mergaitė. 

— Štai, jeigu aš, tau miegant, tyliai įeisiu ir pa- 
imsiu šią suknelę... 

— Kaip? Ji gi mano, kodėl tu ją paimsi? 

— Na, tiesiog pasiimsiu ir išsinešiu, O tai ir reiš- 
kia, kad aš „pavogsiu“ tavo suknelę. 

— A-a, aišku. Tai tas pats, kaip katė vagia šunų 
ėdalą, taip? 

— Teisingai, tu šaunuolė. Na, klausyk toliau. 


„Išsiruošė žmogėdros vėl į medžioklę. Mergaie: 
griežtai prisakė avino be jų nekepti. 

— Nekepk avino. O tai, užuodę mėsos kvapą, 
ateis kiti žmogėdros ir pačiups tave. 

Mergaitė išsigando. 

O žmogėdros vėl iškeliavo toli toli.“ 

— Į tolimuosius kraštus? — vėl paklausė Skar- 
let. 

— Taip, į tolimuosius kraštus... 


„Likusi namuose viena, mergaitė išalko. Atėjo 
pietų metas. Paėmė ji gabalą mėsos, išsikepė ir su- 
valgė. Kiti žmogėdros užuodė mėsos kvapą ir ėmė 

urgzti: — Mmm, rhm m m, iš kur šis skanus kvapas? 
Ir uostinėdami ėmė ieškoti, kur čia kepama mėsa. Ilgai 
taip ieškojo. 

O mūsų mergytė su žmogėdromis gyveno oloje 
su dviem angomis, kurios atsiverdavo ir užsiverdavo, 
paliepus olos šeimininkui. 

Atėjo tad žmogėdros prie olos ir vienas ištarė: 

— Tunžambilo ola, atsidaryk. 

Bet mergaitė, išgirdusi svetimą balsą, suprato, 
kad čia kiti žmogėdros,ir sušuko: 

— Šalin! Tegu eina šalin ilgaplaukis žmogėdra. 
Ne jis olos šeimininkas..." 


— Auklyte, o ar žmogėdros labai baisūs? — pa- 
šnibždomis paklausė Skarlet. 

— Oo, labai. 

— O ar jie dideli? 

— Taip, dideli, dideli. 

— Ir už tave, Auklyte, didesni? 

Auklytė kiek pagalvojo, lyg mintyse sumesda- 
ma, kokie gi iš tikrųjų yra tie žmogėdros. 

— Taip, Skarlet, didesni. 

— Tikriausiai jie tokie kaip Porkas. 

— Ne, dar didesni. 

— Mamute, aš bijau žmogėdrų. Jie gali įlįsti pas 
mane pro langą. 
langą. 

— Nebijok, vaikeliuk, aš juk tau sakiau, kad pas 
mus žmogėdros negyvena. 

— A, tada gerai. Pasakok toliau. 


„Žmogėdros pamatė, kad į olą, kur slėpėsi mer- 
gaitė, taip lengvai neįsigaus. Tada vienas iš jų pakeitė 
savo balsą...“ 

— Kaip pakeitė? — tuoj pat pasigirdo klausi- 
mas. 


„Nusidegino liežuvį, atėjo prie olos ir prašneko 
plonu plonu, į šeimininko panašiu balseliu: 

— Tunžambilo ola, atsidaryk. Leisk man įeiti. 

Ola ir atsivėrė. Žmogėdros įėjo ir suėdė aviną. 

Išsigandusi mergaitė visa tirta iš baimės, 0 žmo- 
gėdros jai ir sako: 

— Mes einame į medžioklę, o tu lauk mūsų čia. 

Išvyko ir šitie medžioti. Mergaitė pagalvojo — 
štai sugrįš žmogėdros ir tikriausiai ją suės. Reikia bėg- 
ti. Įsibėrė ji į puodelį kukurūzų ir išėjo. 

Grįžo Žmogėdros ir vienas jų sako: 

— Tunžambilo ola, atsidaryk. 

Bet ola neatsidarė. Žmogėdra vėl paliepė — ir 
vėl nieko. Žmogėdros suprato, kad mergaitė pabėgo. 
Puolė ją vytis. Ilgai klaidžiojo, kol, išėję į kelią, pamatė 
išbertus kukurūzus.“ 


— Tai buvo tie patys kukurūzai, kuriuos išei- 
dama pasiėmė mergaitė? —- paklausė Skarlet. 

— Taip, tikriausiai. Kiausyk toliau. Įdomiausią 
dalyką dar papasakosiu. 

— Pasakok, Auklyte, pasakok. 


„Žmogėdros puolė rinkti ir ryti kukurūzus, nes 
tai pats mėgstamiausias jų maistas. 

O mergaitė juos juk pabėrė tyčia. Ji žinojo, kad 
žmogėdros ją vysis, pamatys kukurūzus, ims juos 
rinkti, o ji tuo metu galės toli nubėgti. 

Taip ir įvyko. Kol žmogėdros rankiojo kukurū- 
zus, mergaitė bėgo vis tolyn. Suėdę kukurūzus, žmo- 
gėdros vėl puolė ją vytis. 

Tada ji pabėrė likusius kukurūzus ir vėl bėgo, 

kol labai pavargo. Tada įlipo į didelį medį ir pasislėpė 
tarp tankių šakų. 

Greitai pasirodė ir žmogėdros. Jie taip pat jau 
buvo nuvargę ir nutarė po tuo pačiu medžiu pailsėti. 
Bet staiga vienas iš jų pakėlė galvą ir pamatė mergaitę. 
Na, ir apsidžiaugė. Griebė visi kirvius ir ėmė medį 
kirsti. 

Medis jau vos vos laikėsi. Staiga jis smarkiai su- 
svyravo, tačiau nenugriuvo. Žmogėdros kirto toliau, 
medis vėl labai susvyravo, bet ir šį sykį, ir trečią ne- 
nugriuvo. 

Tuo metu mergaitės brolis susapnavo, kad jos 
seserį žmogėdros persekioja. Tad greitai jis atvyko į 
susapnuotą vietą ir išvydo pulką žmogėdrų, medį ker- 
tančių. 

— Ką gi čia veikiate, draugužiai? — paklausė jų. 

O tie atsakė: 

— Padėk mums, gerasis žmogau. Medyje mūsų 
dukra. 

Pakėlė vaikinas zalvą ir pamatė savo seserį. Įli- 
po jis į medį ir kartu su sesute dar aukščiau palypėjo. 

Ir pamatė jie medžio viršūnėje nuostabią šalį. 
Įėjo į šią šalį, vaikščiojo po visur, apžiūrinėio ir surado 
didelį ir gražų namą...“ 

— Ar jis buvo toks didelis kaip mūsų? 

— Na, ką tu... daug didesnis. 

— Ooo, — nutęsė mergaitė, — aišku. 

Parėmusi rausvą skruostelį kumšteliu, pasiruo- 
šė atidžiai klausytis toliau. Mergaitę pasaka buvo taip 
užvaldžiusi, kad jokia jėga negalėtų jos atplėšti nuo 
Auklytės. 


„Namas buvo žalias. Jo viduje grindys švariai 
išplautos. Dar ilgai brolis ir sesuo klaidžiojo po ste- 

buklingąją šalį. POL apačioje, jie matė E bet Že- 
myn leistis bijojo...' 

— Jie bijojo todėl, kad ten, apačioje, jų tykojo 
žmogėdros, — įsiterpė Skarlet. 

— Taip, žinoma. Tuo labiau, kad žmogėdros 
smarkiai išalko. Juk kukurūzų jau nebebuvo. 

„O jaunuolis ir mergaitė nuostabiojoje šalyje ra- 
do jautį ir jį nusivarė į žaliąjį namą. Čia papjovė, nu- 
dyrė odą ir patiesė džiūti saulėje. Paskui name su- 
sikūrė ugnį ir ėmė kepti mėsą. 

Žmogėdros žemėje pajuto skanų kvapą, ėmė 
blaškytis į visas puses ir dairytis, kur čia mėsa kvepia, 
bet nieko nerado. Tada pažvelgė į viršų ir pamatė na- 
mą. 

O tuo metu vaikinas ir sako sesutei: 

— Žiūrėk, štai žmogėdra labai panašus į tą, ku- 
ris tave Žemėje persekiojo. 

— Imkime ir įsikelkime jį čia, — pasiūlė se- 
suo. — Mums nėra ko bijoti. Vienas žmogėdra mūsų 
nesuės. 

Brolis klausia: 

— O kaipgi mes jį įsikelsime? 

— Nežinau, — susimąstė mergaitė. — O, 11- 
kime ir supjaustykime jaučio odą plonomis juostelė- 
mis. Iš jų nusivysime virvę ir ja užsikelsime žmogėdrą. 

Jaunuolis supjaustė odą, nuvijo virvę, nuleido 
vieną jos galą ant Žemės ir suriko: 

— Ei, žmogėdra, čiupk už virvės ir lipk čionai. 

— Bet tavo virvė labai jau plona, — atsakė žmo- 
gėdra, — nutrūks, ir aš nukrisiu.“ 


— Žinoma, žinoma, — pritarė Skarlet, — juk 
žmogėdra didesnis už tave, Auklyte, ir už Porką. 
Kaipgi jis tokia virvute įsliuogs į medį? 

„O vaikinas su mergaite Žmogėdrą įtikinėja: 

— Nebijok, virvė, nors ir plona, bet labai stipri, 
lipk greičiau. 

Ėmė žmogėdra sliuogti virvute. O brolis seseriai 
ir sako: 

— Paleisk virvę. Tegu jis krenta žemėn. 

— Ne, — atsakė sesuo. Mes jį užsikelsime čia ir 
kankinsime, kaip jis mus kankino. 

Bet brolis atsakė. 

— Paskui mes jį vėl pakelsime. 

Sesuo sutiko. 

Vaikinas paleido virvę. Žmogėdra nukrito ir su- 
riko: 

— Ei, tėve! Aš mirštu. Juk jūs sakėte, kad mane 
laikysite tvirtai, o paleidote. Aš susimušiau pastur- 
galį.“ 


Skarlet linksmai nusijuokė ir suplojo delniukais. 

— Šaunuolis, šaunuolis tas vaikinas, ar ne, Auk- 
lyte? 

— Palauk, Skarlet, klausyk toliau. 

„Vaikinas Žmogėdrai sako: 

— Juk mes netyčia, virvė išslydo mums iš rankų. 
Dabar mes pririšime kitą virvę ir numesime vieną jos 
galą tau. Gaudyk! 

Sučiupo Žmogėdra virvę ir šiaip taip užsliuogė 
į viršų. Brolis ir sesuo jį nusivedė į žaliąjį namą, kur 
kepė mėsa. Brolis ir sesuo mėsą valgė, o žmogėdrai 
nedavė. Šis iš bado tik seilę rijo.“ 

— Šaunuoliai! — sušuko Skarlet, — nėra už ką 
jį valgydinti. 

„Atėjo naktis. Visi sugulė. Žmogėdra atsigulė 
prie ugniakuro, o brolis su seseria — kitame kambario 
kampe. Likusi neiškepta jaučio mėsa gulėjo prie įėji- 
mo. Naktį Žmogėdra atsikėlė, prisėlino ir pačiupo ga- 
balą mėsos. Čia pabudo sesuo ir savo brolį pažadino: 

— Kelkis greičiau. Žmogėdra mūsų mėsą vagia. 

Brolis pašoko ir sušuko: 

— Greičiau padėk atgal. Kas tau leido? 

Žmogėdra atsakė: 

— O, geradary, aš maniau, kad tu ją išmetei. 

— Padėk į vietą, — pakartojo brolis. 

Numetė žmogėdra mėsą ir alkanas atsigulė mie- 
goti. Vėl visi užmigo. 

Taip prabėgo daug dienų. Kartą mergaitė bro- 
liui ir sako: 

— Eime, paieškosime mūsų sesers. Man mama 
sakė, kad mes turime vyresnę seserį, ji ištekėjusi. 

— O ar mūsų žemėje neužpuls žmogėdros? 

— Ne, juk čia ilgai gyvenome, ir žmogėdros tik- 
riausiai jau netyko mūsų po medžiu. Jie jau bus nuėję 
ieškoti sau maisto. 

Pasiėmė jie virvę, išmirkė ją vandenyje, kad bū- 
tų minkšta. Pririšo vieną jos galą ir nusileido ant že- 
mės. 

Ilgai, ilgai jie ieškojo savo sesers. O kai pagaliau 
surado, neprisiminė, kuo ji vardu. 

O vyresnioji sesuo juos pati pažino, apkabino, 
klausinėjo, kurgi jie buvo dingę. Jie ir papasakojo, kaip 
juos žmogėdros kankino, kaip jie pateko į nuostabiąją 
šalį, kaip puikiai ten gyveno ir kaip atkeršijo Žmo- 
gėdrai. O paskui ėjo ieškoti sesers ir štai surado. 

— Kaip mes džiaugiamės, kad pagaliau sura- 
dome tave, — baigė jie pasakojimą. 

Po to jie visi trys gyveno kartu. Ilgai ir laimin- 


17 


gai... 


— Auklyte, o kur jie gyveno? 
— Ogi tenai, toje nuostabioje šalyje. 
„Jie vėl tenai užlipo virvute ir apsigyveno di- 

deliame name. Ten buvo labai daug jaučių, ir jiems 
netrūko maisto.“ 


— Labai įdomi tavo pasaka, Auklyte. O ar rytoj 
tu man papasakosi apie juodąjį vorą? 

— Ši pasaka labai baisi, — susimąsčiusi atsakė 
tarnaitė. 

— O aš noriu pasakos apie juodąjį vorą, — už- 
sispyrė Skarlet. 

— Na, jeigu tu rytoj būsi gerutė, ir niekas man 
nesakys, kad esi neišauklėta, aš tau paseksiu net tris 
pasakas. Juk tu nori? | 

— Noriu, noriu, Auklyte, aš būsiu gera. Ir visi 
mane girs. Tada tu man būtinai papasakosi tris pa- 
sakas. 

— Gerai, o dabar miegok. 

— Ne, viena aš neužmigsiu. Pasėdėk prie ma- 
nęs. 

— Gerai, brangioji. Pasėdėsiu dar truputį su ta- 
vimi, tik užsimerk. 

— Ir dar aš noriu, kad tu paglostytum man plau- 
kus. | 

— Gerai, — paklusniai sutiko Auklytė, pasi- 
slinkdama arčiau, ir ėmė glostyti šilkinius vaiko plau- 
kus. 

— Mergaitė užsimerkė ir jau po kelių minučių 
ėmė kvėpuoti lygiai ir giliai. 

— Pagaliau nurimai, — sušnibždėjo pati sau 
Auklytė, užpūtė žvakę ir tylutėliai išėjo iš miegamojo. 

Vaikui ramiai užmigus, tarnaitė nulipo žemyn, 
į svetainę, kur už stalo sėdėjo Džeraldas O Hara. Prie- 
šais jį stovėjo butelis viskio ir dvi stiklinės. 

Porkas atlaidžia veido išraiška pripildydavo šei- 
mininko stiklą, o šis tylėdamas gėrė. 

Auklytė sustojo tarpdury. 

Džeraldas O'Hara pajuto, kad svetainėje, be jo ir 
Porko, yra dar kažkas, ir lėtai atsisuko. 

— A, tai tu, Auklyte. 

— Taip, sere, kas gi daugiau, — atsakė tarnaitė. 

— Na, kaip sekasi? 

— Viskas gerai, sere. Skarlet ką tik užmigo, o 
Sjulin ir Kerin jau seniai miega. 

— Ar nesusirgo kuri? — dar pasiteiravo Džeral- 
das O Hara. 

— Ką jūs, ne. Jaučiasi kuo puikiausiai. 

— O kaip elgėsi mano numylėtinė? 

— O, sere, Skarlet buvo labai gera. Buvo atva- 
žiavusi jos krikštamotė, misis Makintoš. 

— A, pagaliau prisiruošė, — burbtelėjo Džeral- 
das O'Hara. — Tiesą pasakius, aš ne itin mėgstu tą 
ponią. Pasipūtusi veidmainė. 

— Iš tikrųjų, sere, aš su jumis visiškai sutin- 
ku, — tučtuojau pritarė Auklytė. 

— Tai ir tau taip atrodo? 

— Žinoma, sere, maivosi lyg būtų dievai žino 
kas. Mano, kad mūsų apylinkėse ji pirmoji ledi. O aš 
manau, kad čia nė viena negali prilygti mūsų šeimi- 
ninkei. Šeimininkė tikra ledi, puikiausiai išauklėta. Ir 
gražiausia. 

Džeraldas O'Hara patenkintas krenkštelėjo. 

— Porkai, atnešk dar vieną stiklinę. 

Porkas paslaugiai atnešė. Džeraldas mostu pa- 
liepė pripilti visas tris. Porkas įpylė po ketvirtį stiklo. 

Džeraldas O'Hara pasisuko į Auklytę. 

— Išgerk su mumis. 

Ilgai prašyti nereikėjo. Auklytė sutikdama link- 
telėjo galvą, plačiai nusišypsojo ir paėmė stiklinę. 

— Į jūsų sveikatą, sere. Kaip reikalai tolimose 
plantacijose? 

Džeraldas O Hara dar sykį krenkštelėjo, išgėrė 

savo porciją ir žvilgtelėjo į Porką su Auklyte, lyg duo- 
damas leidimą. Tarnai taip pat išgėrė. 

— Tolimose plantacijose, Auklyte, visiška tvar- 
ka. Man tik neramu... 

— Ko gi jums neramu, sere? — pasidomėjo tar- 
naitė. 

— Man vis rūpi, kad vergų turime per mažai. 
Šiemet medvilnės derlius turėtų būti geras. 

— Geresnis negu prieš dvejus metus? 

— O, taip, man atrodo, kad daug geresnis. Svar- 
biausia laiku jį nuimti, o tam reikia darbininkų. 

— Tai pirkite, sere, dar vergų. 

— Štai, Auklyte, aš ir galvoju, kad reikėtų. 

— Teisingai, sere, mūsų dvaras turi būti tur- 
tingiausias. 

Porkas taip pat pritariamai pakinknojo galvą. 
Juk visi tarnai nori, kad jų šeimininkai būtų turtin- 
giausi ir Žymiausi visoje apylinkėje. 

Turtingo šeimininko tarnai galėjo iš aukšto, net- 
gi su neslepiama panieka žiūrėti į kaimyninių dvarų 
tarnus. 

O pastaruoju metu Džeraldo O'Haros reikalai 
klostėsi taip puikiai, kad jau buvo aišku jį greitai tap- 
siant turtingiausiu dvarininku. 

Tuo labiau, kad Savanoje gyvenantys Džeraldo 
broliai jam labai padėjo prekiauti baltuoju auksu. 

O Senajame Pasaulyje medvilnės kainos nuolat 
kilo ir jos paklausa vis didėjo. 

Štai todėl ištisas dienas Džeraldas O'Hara nelipo 
iš balno, apžiūrinėdamas savo valdas. 

Jis ūdijo valdytoją, o šis savo ruožtu — vergus, 
versdamas juos dar uoliau dirbti. 

Vis kylančią Džeraldo O'Haros gerovę geriau- 
siai patvirtino tai, jog per visą šį laiką iš Taros nebuvo 
parduotas nė vienas vergas. Jie buvo tik perkami. 

Ir dar: jis akrą po akro vis pirko naujus ir naujus 
sklypelius, taip vis didindamas savo plantacijas ir kas- 
met vis daugiau sėdamas tabako bei medvilnės. 

Visi kaimynai, kurie anksčiau galbūt ir laikė 
Džeraldą nelabai išauklėtu, dabar ėmė jį gerbti. 

Netgi išdidieji Makintošai, kurie beveik į visus 
rą kalbėjo pagarbiai, netgi žavėdamiesi. 

Žinoma, retas plantatorius numanė, kokia kaina 
visa tai pasiekė išeivis iš Airijos. 

Tiktai milžinišku darbu. 

Džeraldas O'Hara keldavosi anksčiausiai iš visų 
namiškių, vienas papusryčiaudavo, sėsdavo ant arklio 
ir jodavo į plantaciją. Ir taip kasdien, retai kada sau 
leisdamas poilsio dieną. 

Galbūt todėl pastaruosius dvejus trejus metus 
jis vis daugiau laiko skirdavo kortoms ir medžioklei. 

Seniai iškėlęs sau tikslą tapti visoje apylinkėje 
turtingiausiu plantatorium ir labiausiai gerbiamu 
žmogumi, jis atkakliai artėjo prie šio tikslo. 

— Klausyk, Auklyte, o kodėl misis Makintoš 
staiga sumanė mus aplankyti? 

Tarnaitė patraukė pečiais. 

— Tikriausiai jūs ją kvietėte, sere? 

— A, tiesa, aš ją kviečiau. Na, kaip, ar ji labai 
nusiminė, neradusi manęs namuose? 

— Taip, ji prašė misis O'Harą perduoti jums lin- 
kėjimus ir pakvietė į svečius. 

— Būtinai užsuksiu, — pareiškė Dže:aldas 
O'Hara, — kad pasakyčiau, kokių tikimės derlių. Ma- 
kintošams tai padarys didelį įspūdį. Tiesa, Porkai? 

— Žinoma, sere, jūs juos apstulbinsite. Ir Šyp- 
senos kaipmat dings iš jų veidų. Jie jau nebebus tokie 
pasipūtę kaip anksčiau. 

— O prisimeni, Porkai, pirmąjį susitikimą su 
Makintošais? 

— O, taip, sere. Gerai prisimenu. Misteris Ma- 
kintošas vaikštinėjo aplink mūsų nebaigtą statyti na- 
mą ir vis pliaukšėjo rimbu į bato aulą. O jo tarnas 
žiūrėjo į mus su panieka. 

— Taip, Porkai, o dabar mes praturtėjome. Štai 
koks didelis mūsų namas. 

— Taip, mūsų namas didelis ir geras, 0 jūsų 
žmona labai puiki. 

Džeraldas O'Hara patenkintas krenkštelėjo ir 
mostelėjo Porkui vėl įpilti. 

Šio raginti nereikėjo. Jis jautė kiekvieną men- 
kiausią savo pono norą. Stiklai buvo pripildyti aki- 
mirksniu. 

Džeraldas leido savo tarnams vėl išgerti. 

— Dabar jau niekas nevaikštinės aplink mano 
namą ir nežiūrės su panieka, Porkai, nei į tave, nei į 
Auklytę. Juk jūs esate turtingo šeimininko tarnai. 

— Žinoma, sere, mes labai laimingi, kad gyve- 
name jūsų namuose. 

— O prisimeni, kaip aš tave išlošiau kortomis? 

Porkas susimąstė. 

— Sere, tai buvo taip seniai. 

— Praėjo tik dvylika metų. 

— Ne, sere, ne dvylika, o penkiolika, — pataisė 
Porkas, lenkdamas pirštus. 

— A, taip, tiesa, Porkai. Iš tikrųjų prabėgo pen- 
kiolika metų. O, rodos, tai buvo vakar. Aš netgi pri- 
simenu tavo šeimininko veidą. Jis papilkėjo, kai mes 
atvertėme kortas. 

— Ir aš, sere, prisimenu. 

— Ar tu nesigaili, Porkai, kad atitekai man? 

— Ką jūs, sere. Aš esu tiesiog laimingas. 

— O tu, Auklyte? Ar nesigaili, kad gyveni mano 
namuose? 

Moteris gūžtelėjo pečiais. 

— O ko čia gailėtis? Nieks manęs neskriaudžia. 
Man gera pas jus. 

— O gal norite, kad aš jus paleisčiau į laisvę? 
Gyventi savarankiškai? 

— Sere, sere, — Auklytė suplojo delnais, — ką 
bloga mes jums padarėme? Ar kuo įžeidėme, užrūs- 
tinome? 

— Ne, Auklyte, nesijaudink, aš pajuokavau. 

Bet negrė tebebuvo labai išsigandusi — ji ne- 
galėjo nė įsivaizduoti kitokio gyvenimo. Buvo jau taip 
susigyvenusi su Džeraldo O'Haros šeima, taip pripra- 
tusi prie Elin, kurią augino dar nuo vystyklų, prie 
Skarlet, Sjulin, Kerin. Visi jie jai buvo artimi ir bran- 
gūs. 

— O kaip tarnai be manęs? — kreipėsi į Dže- 
raldą O'Harą Auklytė. 

— Tarnai? Kokie tarnai? 

— Taigi namų: kambarinė, virėja... 

— Taip, Auklyte, sunku būtų be tavęs. Garbės 
žodis, aš negaliu įsivaizduoti savo namų ir be tavęs, ir 
be Porko. Jūs mano ir dešinioji, ir kairioji ranka. Na, 
gerai, eikite miegoti, — staiga užbaigė Džeraldas 
O 'Hara, mostelėjęs jiems. 

— O kas gi jums nuaus batus, sere? — Porkas 
sustingo, nesijudindamas iš vietos. 

— A, taip, batai. Žinai, Porkai, aš pats juos nu- 
siausiu. Gali eiti miegoti, rytoj anksti keltis. 

— O kur mes važiuosime? — pasidomėjo lio- 
kajus. 

— Tu niekur. Aš važiuosiu vienas. Noriu už- 

pasikalbėjęs su valdytoju. 

— Ojjis šiandien buvo dvare, — pastebėjo Auk- 
lytė. 

— Ir dar, Porkai, pasakyk vežėjui Tobiui, kad 
rytoj anksti rytą paruoštų ekipažą. 

— Bus atlikta, sere. 

Porkas nusilenkė ir išėjo iš svetainės. Auklytė 
dar truputį pastovėjo, žiūrėdama, kaip šeimininkas 
baigia gerti viskį, ir taip pat neskubėdama pasišalino. 


Antroji dalis 
RETAS BATLERIS 


1 skyrius 


Kiekvienam Žmogui lemta nueiti savą gyvenimo 
kelią. 

Vieniems jis lengvas ir tiesus, kitiems sunkus, 
vingiuotas ir klaidus. 

Kai Retas Batleris, susipykęs su tėvu, išvažiavo 
iš Čarlstono, jis, suprantama, negalėjo žinoti, kas jo 
laukia, bet drąsiai žiūrėjo į ateitį. 

Jaunuolis pasitikėjo savo jėgomis ir buvo tikras, 
kad prieky spindi ryški laimės žvaigždė, kuri jį iš- 
gelbės nuo visų galimų nesėkmių bei nelaimių ir su- 
šildys savo šviesa. 

Taip, Reto Batlerio kelias nebuvo nei lengvas, 
nei tiesus, bet jis pats tokį pasirinko. Ir nenorėjo pa- 
sukti atgal, o ir padaryti tai nebuvo lengva — tėvas jį 
prakeikė ir išvijo iš namų. 

Retas Batleris tėvui atleido. Suprato, kad šis bu- 
vo šiek tiek teisus. Bet suprato, kad buvo teisus ir jis 
pats. Tad nesijautė kaltas, nes teisingai manė, kad jie 
su tėvu — skirtingų kartų Žmonės, ir jų požiūris į 
gyvenimą bei įvairias vertybes taip pat skirtingas. 

Ne, Retas Batleris ir nenorėjo tyliai, tvarkingai 
nugyventi visą gyvenimą Čarlstone ir ten ramiai nu- 
mirti. 


Jis troško gyvenimo išbandymų, pavojų, stiprių 
jausmų. Norėjo save išbandyti sudėtingiausiomis ir 
nenumatytomis aplinkybėmis. 


Todėl išvyko iš Čarlstono ir pasuko į pietus. 

O, kaip šiuose vingiuotuose, dulkėtuose keliuo- 
se pravertė jo apsukrumas, taikli, tvirta ranka ir pa- 
šėlusiai narsus būdas. | 

Juk Retas Batleris nebijojo nieko. Jis visada blai- 
viai įvertindavo pavojų ir sugebėdavo rasti išeitį. Vi- 
sada jam pasisekdavo. 

Laimės žvaigždė spindėjo virš jo galvos, dar nė 
karto ji nebuvo apsiblaususi ir nenugręžė nuo jo savo 
žėrinčių spindulių. 


Keliai keleliai... Kiek jų neaprėpiamose žemės 
platybėse. 

Žinoma, Retas Batleris suprato, kad visų kelių 
jis neapkeliaus, kad reikia rasti tą vienintelį, savąjį. 

Ir jis atkakliai keliavo po šalį, iš miesto į miestą, 
iš kaimo į kaimą, keitė valstijas ir grafystes, taip vis 
pirmyn — paskui savo laimės žvaigždę. 


Štai ir dabar jis jojo dulkėtu keliu, artėdamas 
prie Meksikos sienos. Priekyje auksinėse ūkanose iš- 
ryškėjo mažo miestelio kontūrai. 

„Greičiau tenai, — mintyse save paragino Retas 
Batleris, — aš jau gerokai nuvargau. Arklys vos vel- 
kasi, saulė negailestingai kepina. Ir man, ir arkliui bū- 
tinai reikia nors truputį pailsėti, o paskui... Paskui aš 
vėl leisiuosi į kelią ieškoti savo laimės, kuri vis pa- 
sprunka, vis išslysta iš rankų“. 

Kai iki miestelio liko koks ketvirtis mylios, Retas 
Batleris pajuto kažkokią neaiškią, vos sivokiamą pa- 
vojaus nuojautą. 


O jis, klajodamas po neaprėpiamas platumas, 
patirdamas įvairiausių nuotykių, dažnai kruvinų, mir- 
tinai pavojingų, jau įprato pasikliauti intuicija. 

Ir vos tik ji pakuždėjo, kad prieky tyko pavojus, 
raitelis įsitempė, jo akys sužibo, žvilgsnis tapo skvar- 
bus ir atsargus, 0 judesiai greiti ir ryžtingi. 

Prieš įjodamas į miestelį, jis įtempė pavadį, pri- 
laikydamas arklį. 

„Štai ir šulinys“, — nudžiugo ir pasuko arklį 
prie jo. Šis pajuto vandenį, pagyvėjo ir paspartino 
žingsnį. 

Retas Batleris apsižvalgė ir nušoko ant žemės. 

Šulinys buvo labai gilus. Jis ištraukė medinį ki- 
birą, nedideliu variniu kaušu pasisėmė vandens ir nu- 
gėrė kelis gurkšnius. Vanduo buvo ledinis, net dantis 
sugėlė. 

Retas Batleris patenkintas nusišypsojo ir įdėmiai 
apsižvalgė aplink. 

Miestelis atrodė lyg išmiręs. Dulkėta gatvė, kal- 
kėmis nubaltinti namai aklinai užvertais langais... Štai 
gatvę perbėgo valkataujantis šuo, pamatęs Retą Batlerį 
tr jo arklį, jis kažkodėl gailiai suinkštė, paspraudė uo- 
degą ir smuko į tarpuvartę. 

„Keistas miestelis, — pagalvojo Retas Batle- 
ris, — pernelyg jau tylus. Tikriausiai tai ne prieš gera". 

Iš už vieno namo kampo iššoko juodaplaukis 
šešerių septynerių metų berniūkštis ir išgąstingai ap- 
sižvalgė. Visai nesidomėdamas Retu Batleriu, jis at- 
sargiai perėjo dulkiną gatvę ir sustojo prie kalkėmis 
nubaltinto namo aklinai uždarytomis langinėmis. 

Prie stulpo buvo pririšta keletas pabalnotų ark- 
lių. Prigulęs prie langinės plyšelio, berniūkštis ilgai į 

Iš ten tuo pat metu pasigirdo šauksmai: 

— Ach, tu niekše! Tai tu vėl čia. Nešdinkis tuo- 
jau pat! — šaukė vyriškis. 

Šauksmą palydėjo smūgis ir vaiko verksmas. 

— Nereikia, nereikia, aš atėjau pas mamą. 

— Eik lauk, tu mėšlinas gyvuly! — griaudėjo 
vyro balsas. 

Durys girgždėdamos atsilapojo, ir berniūkštis 
išlėkė į gatvę, sukniubdamas į tirštas dulkes. 

Retas Batleris, sulaikęs varinį kaušą po burnos, 
susidomėjęs stebėjo šį įvykį. 

Iš žemo namuko išėjo trys vyrai, apsirengę kaip 
šiose vietovėse įprasta. 

Prie plataus diržo kiekvienas turėjo revolverį, 
ant galvų — plačiabrylės skrybėlės, apsiavę batais su 
pentinais. 

— Ach tu, niekše! Aš tave! — nesiskutęs storulis 
paspyrė berniūkštį. 

Vaikas vėl sukniubo, bet greitai pašokęs, 
žliumbdamas jis puolė į tokį pat baltą namą kitoje 
gatvės pusėje. 

Staiga berniūkštis sustojo, pasisuko ir kaip įgel- 
tas vėl puolė ten, iš kur pasigirdo moters šauksmas. 

— Atiduokite! Atiduokite mano sūnų! 

— Dink iš čia, niekše! — vėl užbliovė neskus- 
tažandis, išsitraukdamas iš dėklo sunkų revolverį ir 
triskart iššaudamas vaikui po kojomis. 

Nuo kiekvieno šūvio pakildavo gelsvi dulkių 
fontanėliai. Vaikas persigandęs suspigo ir strimagal- 
viais metėsi į kitą gatvės pusę. 

— Uch, niekšas, kaip aš jo nekenčiu, — tarė vie- 
nas vyriškis kitam. 

Šis atsakydamas tik nusikvatojo. 

Iš namo priešingoje gatvės pusėje išpuolė vyras. 
Jis buvo taip pat baltai apsirengęs kaip ir berniukas, 

tik ant pečių dar turėjo užsimetęs tamsų pončą. Pa- 
griebęs vaiką ant rankų, ėmė jį glostyti ir raminti. 

— Na, nusiramink, mažyli. Nebijok, viskas bus 
gerai. 
berniuką išmetė. 

Ten prie tankiomis grotomis apkalto lango sto- 
vėjo jauna graži juodaplaukė moteris. Ji sielvartingai 
pilnos ašarų. 

Vyrai priėjo prie stovinčiųjų gatvėje, ir, išplėšęs 
vaiką, neskustažandis trenkė tėvui revolverio rankena 
į veidą. Šis pasviro ir parkrito. 

— Kiek kartų aš tau sakiau, kad tu nešdintu- 
meisi iš čia! Šlykšti kiaulė! Pašvinkęs šuo! — šaukė 
skriaudikas, tebemušdamas gulintį vyriškį. 

Šis jau nė nesipriešino, tik dangstėsi veidą ran- 
komis. 

— Šuo! Šuo! Šuo! — spiegė neskustažandis sto- 
rulis. 

Revolveris blykčiojo jo rankoje, ant riebaus vei- 
do sužvilgo prakaito lašai. 

Pagaliau, matyt, pavargęs jis nustojo mušti be- 
ginklį žmogų, nusispjovė ir apsidairė. 

Tuo metujo ir Reto Batlerio akys susitiko. Keletą 
akimirkų Retas Batleris žiūrėjo jam tiesiai į akis. Bet 
paskui nusigręžė ir, variniu kaušu vėl pasisėmęs van- 
dens, ėmė gerti, toliau stebėdamas, kas darosi gatvėje. 

— Eime! — vyriškis pasisuko ir pakvietė savo 
draugužius. Jie žengė per gatvę link namo, pro kurio 
langą žiūrėjo moteris. 

Partrenktasis vyriškis sunkiai atsikėlė, pasipur- 
tė, paėmė ant rankų kūkčiojantį berniuką. 

— Einam, vaikeli, — sušnibždėjo, — juk čia ne 

žmonės, o didžiausi niekšai. Eime į namus, grei- 
čiau! — ir jis nusinešė berniuką. 

Štai jos ir Reto Batlerio žvilgsniai susidūrė. Vy- 
riškis nusišypsojo moteriai, bet ši nusisuko ir dingo 
juodoje grotuoto lango kiaurymėje. 

„Na, taip, tikrai keistas miestelis,-girdydamas 
arklį, tarė sau Retas Batleris. — Nors kiek tokių mies- 
telių žemėje — tūkstančiai! Ir visur gyvena žmonės, 
sunku, tiesa, tai vadinti gyvenimu, bet ką padarysi, jie 
patys pasirinko tokį likimą“. 

Jis pasižiūrėjo į trumpą šešėlį po savo kojomis, 
paskui pasitaisė skrybėlę ir žvilgtelėjo į giedrą, be de- 
besėlio dangų. 

„Kada gi pagaliau palis? Jau apie keturiasdešimt 
dienų nebuvo lietaus. Velniška sausra“. 

Retas Batleris dar sykį gurkštelėjo šalto vandens, 
nuleido kaušą ir medinį kibirą ant akmeninės plokš- 
tės, paėmė už pavadžio arklį ir, įšokęs į balną, lėtai 
nujojo gatve. 

Staiga išgirdo kažkokį keistą garsą. Jis net kilste- 
lėjo balne ir kiek įsitempė. 

„O, tai varpas. Keista, kodėl gi jis skamba“, — 
pagalvojo Retas Batleris, aiškiai suvokdamas, kad 
miestelyje kažką laidoja. 

Tiesiog gatvėje, ant storos nudžiūvusios medžio 
šakos kabojo stora virvė su užnerta kilpa. 

Retas Batleris prajojo tiesiog po ja. 

O virš miestelio aidėjo varpas. Atrodė, kad jo 
garsas užpildė nejaukią tuštumą, atgijo tylūs, kalkė- 
mis nubaltinti namai, gatvės, netgi kyburiuojanti kil- 
pa, sakytum, pagyvėjo. O varpo gausmas vis plaukė 
virš tuštutėlio, lyg išmirusio miestuko. | 

Vienintelis gyvas garsas visoje tuščioje gatvėje 
buvo Reto Batlerio arklio kanopų caksėjimas. 

Retas Batleris nupurtė dulkes nuo savo tamsaus 
raštuoto pončo ir apsidairė po tuščią gatvę. 

Pagaliau pamatė iš už kampo išjojantį vyriškį. 
Jo veidas buvo neįžvelgiamas, arklys žengė lėtai. 

Retas Batleris, užsismaukė žemiau skrybėlę, kad 
neakintų saulė, ir jis galėtų geriau viską stebėti. 

Vyriškis tylėdamas prajojo pro Retą Batlerį, ir 
šis perskaitė ant raitelio nugaros prismeigtą užrašą: 

„Sudie, amigo“. 

Jis skeptiškai šypsojosi ir, nors lūpos vos paste- 
bimai virpėjo, žvilgsnis buvo šaltas ir ramus. Raitelis 
įdėmiai žiūrėjo į priekį. 

Staiga priešais Reto Batlerio arklį, vos jam ne po 
kojomis išpuolė pagyvenęs praplikęs baltai apsirengęs 
vyriškis. Jis buvo basas, o rankose spaudė -šiaudinę 
skrybėlę. 

— Sveikas, nepažįstamasis, — suriko kažkokiu 
keistu, drebančiu bepročio balsu, — sveikas, atkelia- 
vęs į Mūsų miestelį. 

Retas Batleris įtempė pavadį, — arklys sustojo 

— Aš esu varpininkas. Mano vardas Chuanas 
Degviosas. Aš varpininkas, — dar kartą prisistatė vy- 
riškis, apibėgdamas aplink Retą Batlerį. — Tu keliauji 
pas Rochasus? — paklausė ir pats sau atsakė: — Ne, 
ne pas Rochasus. Pas Baksterius. O gal ir ne ten. 

Jis iškėlė pirštą. 

— Tikriausiai tu nori praturtėti? Jeigu taip, tai 
pataikei ten, kur reikia. 

Retas Batleris timptelėjo pavadį, ir arklys ėmė 
eiti Žingine pirmyn. Vyriškis turseno aplink raitelį. 

— Aš tau sakau, kad atvykai būtent ten, kur 
reikia. Čia tu gali praturtėti, bet gali ir gyvybę prarasti, 
štai kodėl, kas tik atvyksta į mūsų miestelį, tampa arba 
turtuoliais, arba numirėliais. 

Vėjelis šiureno nešvarius žilus išsidraikiusius 
nepažįstamojo plaukus, akių žvilgsnis buvo bereikš- 
mis. 

— Tikriausiai tu nusprendei prekiauti ginklais, 
juk tiesa? — neatstojo jis. — O apskritai tai ne, tu ketini 
juos pirkti. Nors ne, ginklų tu nepirksi, greičiausiai 
juos parduosi, a? 

Šnekindamas Retą Batlerį, vyriškis aiškiai ne- 
sitikėjo, kad šis teiksis atsakyti. 

Arklys nespėriai žengė pirmyn. 

Pagaliau nepažįstamasis atstojo, bet vis dar te- 
bešūkavo iš paskos: 

— Arba tu čia praturtėsi, arba tave užmuš. Vie- 
nas iš dviejų, trečio kelio nėra. O aš žmogus dievotas, 
varpininkas, aš varpininkas... 


Retas Batleris dar labiau užsismaukė skrybėlę 
ant akių ir stipriau suspaudė pavadį. Pamažu jis jojo 
vis gilyn į miestelį, ir, nepasukdamas galvos, stebėjo 
uždarytus langus. 

Pro apdulkėjusius ir nešvarius stiklus, lentinių 
durų plyšius į jį žvelgė iškankinti ir įbauginti moterų, 
vyrų, senių veidai. 

— Taip, keistas miestukas, — vėl sumurmėjo 
Retas Batleris, pasikasydamas senokai neskustą pa- 
smakrę. 

Arklys jį įnešė į centrinę aikštę. 

Čia karštose dulkėse kuitėsi raibos vištos, slan- 
kiojo valkataujantys šunys. 

Prie vienos užeigos buvo pririšta koks pustu- 
zinis pabalnotų arklių, vaikščiojo vyrai. Kiekvienam 
prie šono kabojo revolveris. 

Pagaliau vienas iš jų pastebėjo nepažįstamą rai- 
telį ir parodė jį savo draugams. 

— O štai ir kažkoks nepažįstamasis pagerbė 
mus savo apsilankymu. 

Jis pastojo kelią Retui Batleriui. 

— Drauguži, man atrodo, kad tu paklydai ir pa- 
sukai ne tuo keliu. Jis, matyt, tave ir atvedė į šį mielą 
miestuką, — kandžiai paklausė. 

— Ne, Čikai, šis vaikinas padarė klaidą dar ta- 
da, kai atėjo į šį pasaulį. 

Trečiasis, įsirėmęs į šonus, nusikvatojo. 

— Taip, drauguži, darbo tu negausi. Čia tokie 
nereikalingi. 

Ir vyrai, vienu metu pačiupę revolverius, ėmė 
šaudyti arkliui po kojomis. 

Šis išgąsdintas metėsi į vieną, paskui į kitą pusę, 
bet Retas Batleris, įtempęs pavadį, jį suvaldė. 

Vyrai pyškino iš savo revolverių toliau. 

Arklys nušuoliavo gatve, ir Retas jau neįstengė 
jo sulaikyti. Jis ir nebandė. Nušuoliavęs pusšimtį jar- 
dų, jis smarkiai įtempė pavadį, ir arklys pradėjo eiti 
žingine. 

O užpakaly kvatojosi kaubojai. 

— Taip, iš tikrųjų šis nepažįstamasis — bailys. 
O jo arklys baidosi šūvio garso. Neblogai mes jį čia 
pamokėme, žinos, su kuo turi reikalą. 

Retas Batleris, prijojęs prie užeigos, paleido pa- 
vadį ir, staigiai kilstelėjęs rankas aukštyn, įsikibo į 
kažkokiu stebuklu išlikusį sveiką sulūžusio priestato 
skersinį. 

O arklys nušuoliavo toliau. 

Užeigos durys atsivėrė, ir Retas pamatė vyriškio 
su žilais ūsais veidą. Šis įdėmiai žiūrėjo į jį. 

— Laba diena, — tarė Retas Batleris, strykte- 
lėdamas ant žemės. 

— Aš esu Silvinitas, — prisistatė žilaūsis. 

Retas Batleris jam linktelėjo. Iš už kampo iššoko 

pamišėlis varpininkas. Kvatodamas ir rodydamas 
pirštu į Retą Batlerį, jis ėmė tūpčioti ir suktis ant vie- 
nos kojos. 

— Taip, drauguži, tu nepraturtėsi, 0 prisiprašysi 
tik vieno... 

— Ko gi? — niūriai pasidomėjo Retas Batleris. 

— O to, kad tave užmuš. 

Silvinitas pasisuko ir įėjo į vidų. Retas Batle- 
ris — jam iš paskos. 

— Mažai mat mes turime rūpesčių, jūsų tik dar 
čia trūko, — suirzęs pratarė ir nuėjo prie bufeto. 

Batleris įėjo į vėsią pustamsę patalpą ir apsidai- 
rė. Be jo ir užeigos šeimininko, čia daugiau nieko ne- 
buvo. 

— Ar jūs ko nors ieškote? Ko atvykote pas 
mus? — tokiu pat irzliu balsu paklausė šeimininkas. 

— Ko ieškau? — mįslingai klausimu atsakė Re- 
tas Batleris. — Norėčiau truputį išgerti, užkąsti ir nu- 
snūsti. 

— Vanduo štai ten, — linktelėjo galva į kampą 
Silvinitas ir kreivai nusišypsojo. 

— Ne, vandens aš nenoriu. 

— Ojūs daugiau nieko ir nemokate, kaip tik ryti 
ir žudyti. Na, dar gerti. 

Retas Batleris, nekreipdamas dėmesio į jo žo- 
džius, priėjo prie bufeto, rankove pavalė dulkiną ta- 
buretę, pavargęs prisėdo ant jos, užsikeldamas koją 
ant kojos, išsitraukė cigarą ir užsirūkė. 

— Beje, šeimininke, jums teks man duoti skolon. 

— Visi jūs, atvykėliai, vienodi. Niekada neturite 
pinigų ir geriate tik skolon. 

— Ką gi padarysi, — gūžtelėjo pečiais Retas Bat- 
leris. 

Jis pakilo nuo kėdės, priėjo prie žalios gelumbės 

lėjo nudžiūvusių lapų vainikas. Retas Batleris pakėlė 
čežantį vainiką ir prisidėjo prie galvos. 

— Tikiuosi, bičiuli, tu užsidirbsi ir atsiskaitysi 
su manimi. 

— Tikiuosi, — atsakė Retas Batleris, numesda- 
mas vainiką. 

— Kas nors būtinai tave pasamdys ką nors nu- 
dobti. Tada tu gausi pinigų ir galėsi atsiskaityti. 

Šeimininkas jau padėjo ant baro nedidelį padėk- 
lą, o ant jo — butelį viskio ir stiklinaitę. 

— Kažkada ant šio staliuko lošdavo rulete, — su 
kartėliu ištarė šeimininkas, statydamas ant jo padėk- 
lą, — bet čia jau senų seniausiai nieks neatvyksta pa- 
lošti. Jį užmušė... Mūsų miestelyje visi užsiėmę tai lai- 
dotuvėmis, tai pakasynomis. 

— Yra jau man tekę pabuvoti tokiuose mies- 
teliuose. Mačiau aš jų ne vieną. Ė 

Šeimininkas palingavo galvą, jo žvilgsnyje iš tik- 
rųjų atsispindėjo liūdesys, o kartu nusiminimas ir ne- 
pasitenkinimas, kad taip čia viskas susiklostę. 

Retas Batleris persinešė padėklą nuo ruletės sta- 
liuko prie gretimo. Paskui paėmė žalią gelumbę ir vėl 
jį uždengė. 

— Na, nieko, manau jo tau dar prisireiks, — tarė 

Atsakydamas šis tik patraukė pečiais ir linkte- 
lėjo į padėklą. 

— Gal tu, bičiuli, ir visokių miestelių esi matęs, 
bet tokio kaip mūsų — niekada. 

— O kas gi čia jau taip blogai? — prisipildamas 
stiklinaitę, pasidomėjo Batleris. 

— Tokio kaip šis, tu dar neregėjai, čia kraupu, 
daugybė žmogžudysčių. Ar tu matei mūsų moteris? 

Retas Batleris linktelėjo. 

— Tai ne moterys, tai našlės. Ir pagarbą čia pel- 
nyti galima tik vienu būdu. 

— Kokiu gi? — Batleris vėl prisipylė. 

— Tik vienu — ką nors nužudyti. Čia jau seniai 
nieks nedirba ir niekuo, be žudynių ir laidotuvių, ne- 
užsiima. 
Tuo metu abu išgirdo plaktuko kaukšėjimą. 

Retas Batleris nusišypsojo. 

— Man atrodo, šeimininke, kad miestelyje ne 
visi tokios nuomonės kaip jūs ir vis dar dirba. 

— Taip? Tu taip manai? — kandžiai nusijuokė 
šeimininkas, prieidamas prie lango ir plačiai atver- 
damas langines. 

Priešais, smuklės kiemelyje, Retas Batleris pa- 
matė senį susivėlusia žila barzda, kuris kalė karstą. 
Šalia, prie sienos, stovėjo keletas jau padirbdintų. Se- 
nis nustebęs dėbtelėjo į smuklės šeimininką ir svečią, 
paskui kaltai nusišypsojo ir skėstelėjo rankomis — vie- 
noje buvo sunkus plaktukas, o kitoje blykstelėjo vinis. 

— Tai va, drauguži, tik jis vienas pas mus ir 
tedirba. 

Senis nusijuokė ir ėmė kalti vinį, o Silvinitas už- 
trenkė langines. 

— Tik jis tedirba. Dabar jau taip įgudo, kad nė 
nematuoja, daro iš akies. 

Retas Batleris palingavo galvą, buvo aišku, kad 
pagaliau jis patikėjo šeimininko žodžiais. 

O šis, matydamas nepažįstamojo nuotaiką, nu- 
skubėjo prie bufeto ir atnešė lėkštę su sūriu. Padėjęs ją 
priešais Retą Batlerį, išsitraukė iš savo pončo nedidelę 
taurelę ir įsipylė viskio. Išgėręs pasiūlė: 

— Tu, drauguži, taip pat gali būti jo klientas. 

— Esi tikras? — skeptiškai pasitikslino Batleris. 

— Manau, kad taip. Iš šio miestuko tu gali išeiti 
tik vieno pavidalo. 

— Kokio gi? — nusišypsojo Retas Batleris. 

— Ogi lavono. Štai viename iš senio jau padirb- 
dintų karstų. Taigi, bičiuli, baik valgyti, gerk — ir grei- 
čiau nešdinkis iš čia. Kuo toliau. 

— Ne, — brūkštelėjęs rankove per lūpas, tarė 
Retas Batleris, — man tai ne prie širdies. Aš juk sakiau, 
kad negaliu tau sumokėti. 

— Sakykime, kad aš tave vaišinu, — nusijuokė 
šeimininkas. 

Bet jo juokas buvo liūdnas. 

— Keliauk, bičiuli, iš San Migelio. Ir kuo grei- 
čiau, kiek tik kojos neša, jeigu tau brangi gyvybė ir 
nenori amžiams atsigulti mūsų kapinaitėse. San Mi- 
gelyje nei pailsėsi, nei užsidirbsi. Patikėk manim. Pa- 
tikėk seniu Silvinitu. 

— Ką gi, tikiu, — Retas Batleris pakilo nuo stalo, 
apsižvalgė ir ranka, kurioje smilko cigaras, mostelėjo 
į laiptus, vedančius į antrąjį aukštą. 

— O čia kas? 

-- Tai laiptai į balkoną. 

— Į balkoną? — Batleris palypėjo. 

Šeimininkas sekė iš paskos. 

— O ko tau ten? — pasidomėjo jis. 

Retas Batleris gūžtelėjo pečiais. 

— Noriu apsidairyti, juk iš aukščiau viskas ki- 
taip atrodo. 

— Na, jeigu jau taip nori, lipk sau. 
rioje būriavosi koks pustuzinis žmonių. Greta stovėjo 
pririšti arkliai. Iš vieno namo jie nešiojo ir krovė į fur- 
goną nedidelius ryšulius. 

— Kas tai? — paklausė Batleris, nusisukęs nuo 
kaitrios saulės ryškiai apšviestos aikštės ir žiūrėdamas 
Silvinitui į akis. 

Šis ramiai, lyg kalbėtų apie įprastus dalykus, at- 
sakė: 

— Kaip kas? Banditai. Argi nematyti iš snukių? 
Banditai ir kontrabandininkai. Jie atvažiuoja čia iš 
Tekso, pereina sieną ir atgabena ginklų. O paskui par- 
duoda ginklus ir spiritą indėnams. 
tviekstą aikštę, kurioje bruzdėjo iki dantų ginkluoti 
žmonės. 

— Miestas, prekiaujantis ginklais ir spiritu, turi 
būti turtingas, — tarstelėjo, toliau stebėdamas, kas ten 
vyksta. 

— Ne, klysti. Čia turtingi tik bosai. 

Silvinitas taip pat parimo ant turėklų ir ėmė ste- 
bėti aikštę. 

— Tai suprantama. Juk turi kas nors miestui va- 
dovauti. Jeigu yra miestas, vadinasi, turi būti ir bo- 
sas, — užsitraukęs cigarą, tarė Batleris. 

— Taip, bosas tai gerai, bet bėda ta, kad pas mus 
jie du. 

— Du? 

— Du, du, — ir smuklės šeimininkas pakėlė du 
pirštus. 

— Du bosai — tai labai įdomu, — žiūrėdamas į 
storus šeimininko pirštus, ištarė Batleris. 

— Taip, būtent, įdomu. Tu, bičiuli, labai teisin- 
gai pasakei. Štai tie trys, — šeimininkas parodė į aikš- 
tę, — broliai Rochasai. O tie, — jis pasižiūrėjo į kitą 
ryškiai apšviestos aikštės galą, kur taip pat stovėjo 
ginkluoti raiteliai, — Baksteriai. Man regis, tu jau spė- 
jai su jais susipažinti. 

— Taip, atrodo, su šitais, — įsižiūrėdamas į 
ginkluotus Žmones, atsakė Batleris, — taip, taip, tai 
jie, būtent su jais aš susipažinau. 

— Tau, drauguži, pasisekė. Paprastai jie tyčio- 

jasi ne iš arklio, 0... — šeimininkas prikando liežuvį, — 
ir tada tau jau prisireiktų karsto. O šis senis, aš juk tau 
sakiau, daro karstus nė nematuodamas. Šiuo klausimu 
mūsų miesčiuke, mūsų San Migelyje, visiška tvarka. 

— Tu nori pasakyti, kad pas jus kol kas be kars- 
tų nelaidoja? 

— Kodėl, laidoja visaip. Bet gerą žmogų galima 
palaidoti ir karste, — šeimininkas karčiai šyptelėjo. — 
Šitie Baksteriai ir Rochasai surenka visą mėšlą, besi- 
šlaistantį abiejose sienos pusėse, ir moka jiems dole- 
rius. 

— Vadinasi, — vėl užsitraukęs cigaro, ėmė 
garsiai mąstyti Retas Batleris, — Baksteriai. 

— Tikriausiai tu manai, — pastebėjo šeiminin- 
kas, — kad aš tave atkalbinėsiu, sakysiu, jog neverta 
nė pradėti? 
nitą kiek atlaidžiai, bet kartu ir su neslepiama pagar- 
ba, nes aiškiai nesitikėjo tokio įžvalgumo iš smuklės 
šeimininko. 

— O kurie stipresni — Baksteriai ar Rochasai? 

Silvinitas susimąstė, paskui atsakė: 

— Greičiausiai Rochasai, juk jų vadas Ramonas. 

— Ramonas? — įsidėmėjo Batleris. 

— Taip, taip. Ramonas, vadeiva. 

— Ach, Ramonas... Gerai, — Retas Batleris vėl 
įsikišo į burną cigarą. 

Po penkiolikos minučių, vis taip pat baltais tvir- 
tais dantimis sukandęs cigarą, plačiai atlapojo smuk- 
lės duris ir išėjo į negailestingos saulės svilinamą San 
Migelio aikštę. Kelias akimirkas pastovėjo ant slenks- 
čio, paskui neskubėdamas pasuko per aikštę link sink- 
luotų Žmonių. 

— Don Migeli Rochasai! — negarsiai sau pra- 

tarė, — girdėjau, kad jūs samdote ginkluotus žmones. 
Bet noriu įspėti, kad aš nemažai vertas. 

Vienoje iš siaurų gatvelių jis pamatė senį, ob- 
liuojantį karstams lentas. Jis kažką niūniavo, aiškiai 
patenkintas gyvenimu, juk kam jau kam, ojam darbo 
San Migelyje pakako, netgi reikėjo gerokai paplušėti, 
kad atliktų visus užsakymus. 
nusišypsojo ir drėbė: 

— Padaryk tris karstus, greit jų prisireiks. 

Senis suglumintas net rankomis skėstelėjo. 

— Kiek kiek? 

— Tris, — ir Retas Batleris iškėlė tris pirštus. 

— A, tris, — šūktelėjo senis, — tris tai tris, turiu 
padirbdinęs visą tuziną. Tik reikia išsirinkti tinkamo 
dydžio. 

— Štai ir parinksime, — Retas Batleris pasitaisė 
savo plačiabrylę skrybėlę, nusipurtė dulkes nuo pončo 
ir žŽvangindamas pentinais lėtai nuėjo pagrindine gat- 
ve. 

Smuklės šeimininkas, atsirėmęs į duris, įdėmiai 
stebėjo kiekvieną Reto Batlerio žingsnį. 

„Dieve mano, ką gi šis nepažįstamasis sumanė. 
Jo veide toks ryžtas ir tokie savimi pasitikintys ju- 
desiai, jog iš karto matyti, kad šis Žmogus daug paty- 
ręs ir gali save apginti. Tik gaila, kad jis toks nutrūkt- 
galvis ir sumanė kažką aiškiai pavojinga. Gaila man 
jo, gaila...“ 

Jis netgi akis užsidengė ir pro pirštus toliau įdė- 
miai sekė, kurgi eina jo svečias. 

Retas Batleris, slėpdamas rankas po ponču, su- 
stojo už penkiolikos jardų nuo tų trijų vyrų, kurie ty- 
čiodamiesi šaudė jo arkliui po kojomis. 

— Sveikas, amigo, — kreipėsi jis į banditą, kuris 
atrodė anų vadeiva. 


59 


— Klausyk, amigo, mums labai nepatinka kai 
kokie nors niekšai vaikštinėja po mūsų miestą, — tarė 
Šis. 

Retas Batleris nė nekrustelėjo, tik perstūmė ci- 
garą į kitą lūpų kamputį. 

— O kur tavo arklys? Jis tikriausiai pabėgo iš 
baimės? 

— Štai apie jį aš ir norėjau su jumis pasikalbė- 
ti, — ramiai, netgi maloniai pradėjo kalbą Retas Bat- 
leris. 

— Ką? Tu nori su mumis pasikalbėti? — nusišai- 
pė vyriškiai. — Na, na, bandyk. 

— Žinote, ką, — tyliai ir ramiai tęsė Retas Bat- 
leris, — mano arklys labai baikštus,ir jam labai ne- 
patinka, kai iš jo tyčiojamasi ir šaudoma jam po ko- 
jomis. Tikriausiai, ponai, jūs jį įžeidėte. 

— Ką jis čia tauzija? — paklausė vienas vyras 
kito. 

Šis gūžtelėjo pečiais ir nusispjovė sau po ko- 
jomis. 

— Tikriausiai juokauja. 

— Ne, ponai, aš nejuokauju. — Retas Batleris 
ištraukė iš po pončo ranką, išsiėmė iš burnos cigarą, 
prantu, kad jūs pajuokavote, bet mano arklys šito juk 
nesupranta. Nesupranta, ir tiek! — smiliumi jis truputį 
atsmaukė skrybėlę ant pakaušio. — Todėl, ponai, no- 
rėčiau, kad jūs mano arklio atsiprašytumėte. 

Ketvertas ginkluotų vyriškių įžūliai nusikvato- 
jo. Jie aiškiai jautė savo pranašumą ir juokėsi tiesiog 
Batleriui į akis. 

Šis neskubėdamas atmetė pončą per petį, ir vy- 
rai pamatė, kad ir jis ant dešiniojo šono turi dėklą, iš 
kurio kyšo masyvi revolverio rankena. 

— Man atrodo, labai blogai, kad jūs juokiatės, — 

jau visiškai kitokiu, lediniu ir piktu balsu tarė Retas 
Batleris. — Mano arklys per savo kvailumą gali pa- 
galvoti, kad jūs juokiatės ne iš manęs, o iš jo, 0 jis šito 
nemėgsta. Tai gal jūs vis dėlto atsiprašysite? — Retas 
Batleris kalbėjo, nors ir negarsiai, bet aiškiai grasina- 
mai. 

Juokas iš karto nutilo. Vyriškiai įsitempė, steng- 
damiesi suvokti, ko gi iš jų nori šis nepažįstamasis. 
Jiems negalėjo nė į galvą ateiti mintis, kad Retas Bat- 
leris su jais kausis. Juk jėgos buvo labai jau nelygios: 
jie keturi ir ginkluoti, o jis vienas ir stovėjo tiesiog 
priešais juos. 

— Tada, ponai, pasistengsiu ir galbūt sugebėsiu 
įtikinti savo arklį, kad jūs nenorėjote padaryti nieko 
bloga. Bet jūs privalote atsiprašyti. 

Aikštėje stojo tyla. Visi įdėmiai stebėjo, kas čia 
vyksta. 

Vyriškiai nejudėjo. 

Retas Batleris taip pat tartum sustingo. 

Visi suprato, kad dabar įvyks kažkas baisaus, 
bet bijojo tam sukliudyti, bijojo pajudėti iš vietos ir 
kaip užhipnotizuoti stebėjo dulkėtą aikštę. Dabar ji 
buvo tartum Koliziejaus arena, kurioje turėjo prasidėti 
mirtinos kautynės. Iš tikrųjų jos jau prasidėjo ir artėjo 
prie siaubingo kruvino finalo. 

Visi įtemptai laukė. 

Stebėtojų nugara bėgiojo skruzdėlytės. Smuklės 
šeimininkas išėjo į gatvę ir, prispaudęs skruostą prie 
stulpo, prisidengęs nuo saulės, sekė kiekvieną jų ju- 
desį. 

Vyriškiai staigiai trūktelėjo revolverius. 

Bet Reto Batlerio revolverio šūviai jau nuaidėjo, 
ir visi keturi griuvo ant dulkėtos žemės. 

Retas Batleris pasuko revolverį rankoje ir įpras- 

tu judesiu, įsitikinęs, kad visi banditai guli nekvėpuo- 
dami, jį įsikišo į odinį dėklą. 

Karstadirbys, stebėjęs šią sceną, patenkintas pa- 
trynė rankas ir nusišypsojo: 

— Iš tikrųjų reikės karstų, bet ne trijų, kaip jis 
užsakė, o visų keturių. 

Pro duris į gatvę išlėkė vyriškis juodu surdutu 
ir geltona blizgančia liemene. Jis atrodė oficialiai. 

— Ei, klausyk, ką tu padarei? Aš viską ma- 
čiau, — suriko jis Batleriui, — už ką tu nušovei keturis 
žmones? Už tai tave pakars! 

Retas Batleris siekė revolverio. Neskubėdamas 
ištraukė jį iš dėklo, atlenkė gaiduką i ir nusitaikė tiesiai 
į krūtinę šaukiančiajam. 

— Kas jūs? — tokiu pat lediniu balsu, kokiu 
kalbėjo su keturiais jau negyvais kaubojais, paklausė 
jis. 

— Aš Baksteris, šerifas, nešauk, — išsigandęs 
vyriškis pasičiupinėjo kišenes ir, pagaliau ištraukęs 
šešiakampę šerifo žvaigždę, parodė ją Batleriui. 

— Na, ką gi, jeigu jau šerifas, — ramiai tarė 
šis, — tai palaidokite šiuos Žmones. 

Jis truktelėjo pončą, kuris iškart paslėpė revol- 
verio dėklą, pasisuko, įsikišo į burną naują cigarą ir 
neskubėdamas nuėjo per aikštę. 

Šerifas nesusivokdamas ir išsigandęs žiūrėjo 
įkandin vyriškiui, kuris štai taip ramiai ir greitai su- 
sidorojo su keturiais jį įžeidusiais kaubojais, o paskui 
vos neįtupdė kulkos į kaktą jam pačiam. 

— Ir iš kur tokių pasiutėlių atsiranda, — su- 

Šis išgąstingai gūžtelėjo pečiais. 

O Retas Batleris pastebėjo karstadirbį ir praei- 
damas parodė jam keturis pirštus. 

— Atleisk, seni, kartais ir aš klystu, bet ne tiek 
jau daug apsirikau, tik vienu karstu. 

Senis paslaugiai palenkė galvą. 

Jau po valandos Retas Batleris buvo Rochaso na- 
muose ir sėdėjo prie valgiais ir gėrimais nukrauto sta- 
lo. Po svetainę žingsniavo Rochasas, iš lėto košdamas 
trumpas frazes. 

— Ką gi, iš tikrųjų tu atlikai svarbų darbą, ačiū 
tau. 

— Na, ne, aš dar kol kas nieko nenuveikiau, bet 
aš gi tau sakiau, mano paslaugos nepigios. 

— Sutinku, sutinku, — atsakė Rochasas. Jis pri- 
ėjo prie nedidelės komodos, ištraukė stalčių ir išėmė 
odinį kapšelį. — Čia šimtas dolerių, šimtas dolerių 
auksu, — tarė, užrišdamas kapšą ir mesdamas ant sta- 
lo Retui Batleriui. 

— Kada galiu pradėti? — Batleris nugėrė viskio. 

— Neskubėk, dar spėsi padirbėti. 

— Aš manau, — tarė Batleris, — kad šituos 
Baksterius reikia pričiupti būtent dabar. 

— Ne, ne, neskubėkime. Po keleto dienų per 
mūsų miestelį žygiuos kareivių, rodos, kavaleristų bū- 
rys. O aš nelabai norėčiau, kad kariškiai kištų nosis į 
mūsų reikalus. 

Retas Batleris, palikęs neišgertą viskį, pakilo iš 
užstalės. 

— Atrodo, jūs neblogai informuotas. 

— Taip, — patenkintas savimi nusišypsojo Ro- 
chasas vidurinysis, — mat mūsų apylinkėse gyveni- 
mas dažnai priklauso nuo kokios mažos nereikšmin- 
gos smulkmenos. 

Eidamas per svetainę, Retas Batleris stabtelėjo 
prie kampe pastatytų riterio šarvų. Visa krūtinė buvo 
išvarpyta kulkų. 

— O čia kas? — pasidomėjo, pirštu braukdamas 

per taiklių šūvių pramuštas skyles. Iš jo jau jokios nau- 
dos, — šyptelėjo, vis tebeglostydamas šaltą metalą. 

Rochasas nusijuokė. 

— Iš tikrųjų kokia begali būti iš šio gelžgalio 
nauda. Tai čia mano brolis Ramonas pasidaro sau pra- 
mogą. 

— Kas? 

— Mano vyresnysis brolis Ramonas. 

— A, — lyg žinodamas tarstelėjo Batleris. 

— Jis smaginasi, šaudydamas į šarvus, žinoma, 
kai neturi daugiau į ką šaudyti. Kai Ramono rankose 
karabinas, jam nėra lygių. Nieks negali jo nurungti. 

— Šaunus jūsų brolis, labai norėčiau su juo su- 
sipažinti, — labai mandagiai pasakė Retas Batleris. 

Tuo metu durys atsivėrė ir ant slenksčio pasi- 
rodė įmitęs vyriškis su plačiabryle skrybėle, persijuo- 
sęs šovinių juostomis. Prie diržo kabojo du revolve- 
riai. 

— Tai Čikas, vienas ištikimiausių mano žmo- 
nių, — tarė Rochasas. — Eik su juo, jis parodys tavo 
kambarį. Noriu, kad čia jaustumeisi kaip namie. 

Čikas žiūrėjo į Retą Batlerį įtariai. 

— Turėti namus, — tai tiesiog šaunu, — sva- 
jingai pratarė Retas Batleris, eidamas paskui Čiką. 

— Eime, eime, — paskubino šis. 

Lipdami laiptais, abu išgirdo tyliai niūniuojan- 
čią Moterį. 

Užkopę į galeriją, su ja susidūrė. Išsigandusi 
moteris nutilo, Reto Batlerio ir jos akys susitiko. 

Retas iš karto prisiminė, kad jau matė šią mote- 
rį — ji žiūrėjo pro grotuotą langą į gatvę, kai šis Čikas 
mušė vyrą ir vaiką. 

Moteris taip pat prisiminė Batlerį ir greitai nu- 
sukusi akis nuskubėjo laiptais žemyn. 

— Kas ji? — pasmalsavo Batleris. 

— A, tai Morisolė, bet geriau tu, drauguži, tuo- 
jau pat ją ir užmiršk. 

Jie perėjo galeriją ir Čikas, apžėlusia ranka pa- 
stūmęs duris, parodė: 

— Štai čia tavo kambarys. 

Retas Batleris įėjo į patalpą su žemomis lubomis. 

Ąsotis, veidrodis, apvalus langas į balkoną. Re- 
tas Batleris apsižvalgė ir iškart, atidaręs langą, išlipo į 
balkoną. 

Tuojau pat jis išgirdo Čiko balsą, sklindantį kaž- 
kur iš apačios. 

— Šimtas dolerių! Ar tu, Rochasai, iš proto išsi- 
kraustei? Juk mes tiek dar niekam nesame mokėję! 
Šimtas dolerių auksu, ar tu iš proto!.. Kaip mes dabar 
jausimės šalia šito nešvaraus gringo. 

Bet čia Batleris suvokė, kad tai jau ne Čikas, 0 
kažkieno kito jam dar negirdėtas balsas. 

— Nieko tu nesupranti, — rėkė Rochasas vidu- 
rinysis, — ničnieko! Geriau jau jis mums dirbs negu 
Baksteriui. Noriu, kad jis vertintų savo vietą, todėl ir 
daviau šimtą dolerių. 

— Bet juk paprasčiau imti ir jį nugalabyti. 

Retas Batleris prisispaudė prie sienos. 

— Ir kas gi tai padarys? Ar tik ne tu? — ir Ro- 
chasas vidurinysis nusikvatojo. 

— O kodėl gi ne? Šūvis į nugarą —irjis niekada 
tau nekliudys. Galiu tai padaryti nors ir tuojau pat, 
tuo labiau, kad jis šito nesitiki, ir šimtukas grįš mums. 

— Kvailys tu, Estebanai, nors ir esi mano brolis! 
Kvailys! Kvailys! — šaukė Rochasas vidurinysis. — O 
jeigu tu nors truputėlį pro šalį — ir jį tik sužeisi? Tada 
čia atvyks meksikiečių kavalerija, jankiai, ir kas tada 
bus, ar tu įsivaizduoji, kas čia dėsis? 

— Na, aš maniau... 

— Ką tu manei? Ką tu manei? — tebešūkavo 
Rochasas vidurinysis. — Čia manau tik aš! — ir jis 
keletą kartų tvojo kumščiu sau į krūtinę. Tavim dėtas, 
Estebanai, aš nueičiau ir susipažinčiau su tuo ame- 
rikiečiu, paklausčiau, gal jam ko reikia, gal reikalinga 
kokia pagalba... Ir apskritai pasistengčiau su juo su- 
sidraugauti. 

— Kam man šitai? — atžariai atrėmė Estebanas. 

— Kam? Kol negrįžo Ramonas, mieste turi būti 
ramu. Ramu, ar tu nors tai supranti? 

Retas Batleris stovėjo prie pat svetainės lango, 
kur kalbėjosi broliai Rochasai. 

Vos tik išgirdęs Rochaso viduriniojo įsakymus 
ir nurodymus, jis tuojau puolė prie balkono, įsiropštė 
į jį ir, įlėkęs į savo kambarį, ėmė krautis daiktus. 

Į kambarį nepasibeldęs įėjo Estebanas Rochasas. 

— Aš esu Estebanas Rochasas, jauniausiasis bro- 
lis. 

— Na, ir ką? — paklausė Retas Batleris, vos vos 
į ji žvilgtelėjęs. 

Jis iškart suprato, kad Estebanas Rochasas — už- 
kietėjęs niekšas, kuriam nužudyti žmogų — vieni nie- 
kai. 

— Ką tu ketini daryti? — subliovė Estebanas. 

— Noriu išsikelti kitur, man čia nepatinka, — 
atrėžė Retas Batleris, persimesdamas maišą per petį. 

— Bet juk visi mūsų Žmonės gyvena čia. 

— Čia labai jauku ir visi jūsų žmonės man labai 
patinka. Bet jūsų brolis man sakė, kad kol kas aš jam 
nereikalingas, — atsakė Retas Batleris, išeidamas iš 
kambario. | 

Estebanas Rochasas grikštelėjo dantimis, neži- 
nodamas, ką daryti. 

— Purvinas jankis, — sušnypštė jis. 

Bet Retas Batleris apsimetė neišgirdęs. 

2 skyrius 


Prabėgo dvi laukimo dienos. 

Retas Batleris apsigyveno smuklėje. Per tas die- 
nas jis sėdėjo supamajame krėsle, neskubėdamas rūkė 
savo cigarus ir gurkšnojo viskį... 

Šalia sėdėdavo šeimininkas, ir jie neskubėdami 
kalbėjosi, pareikšdami kokių nors pastabų apie pra- 
važiuojančius aikšte. 


Tolumoje pasigirdo dundesys, ir Retas Batleris, 
atsmaukęs skrybėlę, įsižiūrėjo. Gatvės gale pakilo dul- 
kių kamuoliai, ir įlėkė didelis meksikiečių kavalerijos 
būrys. Keturi arkliai tempė sunkų furgoną. 

Būrys sustojo aikštėje. Retas Batleris ir smuklės 
šeimininkas girdėjo, kaip seržantas, prišuoliavęs prie 
kapitono, atidavė jam pagarbą. 

— Laukiu nurodymų, kapitone. 

— Pasakyk visiems, kad nakvosime čia, mies- 
telyje. Ir būtinai prie ekipažo pastatykite daugiau sar- 
gybos, kad nieks į jį neįlistų, girdite — niekas! 

— Klausau! — atsakė seržantas ir tuojau pat ėmė 
duoti nurodymus. 

— Įdomu, ką gi jie gabena savo ekipažu? — pa- 
klausė Batleris šeimininką. 

Šis kandžiai nusijuokė: 
kaktą — vadinasi, auksą. 

— Ką gi, nebloga mintis. 

Retas Batleris gurkštelėjo viskio, pastatė stiklinę 
ant stalo, pakilo iš supamojo krėslo ir nuėjo per aikštę 
prie ekipažo, šalia kurio stovėjo kareivis. Batleris pri- 
ėjęs įsižiūrėjo į baltą arklį, paskui pasilenkė prie jo 
galvos ir žvilgtelėjo į drėgną aksominę akį. 

Kai tik šis pasitraukė, kareivis tuojau pat priėjo 
prie arklio ir ėmė apžiūrinėti jo akį, o Retas Batleris 
tuo metu atidengė kraštelį audinio, kuriuo buvo už- 
dengtas ekipažo langas, ir pabandė žvilgtelėti į vidų. 

Bet iš ekipažo išlindo revolverio vamzdis ir įsi- 
rėmė tiesiai jam į tarpuakį. 

— Marš iš čia, greičiau, nešvarus janki! — pa- 
sigirdo seržanto balsas. 

— Sveiki, — kilstelėjęs skrybėlę, pabandė nu- 
sišypsoti Retas Batleris. Jis nusisuko ir nužingsniavo į 
smuklę. 

— Na, kaip? — pasidomėjo šeimininkas. 

— Tu teisus, ekipaže tikriausiai auksas. 

— Gaila, tave juk galėjo nušauti. 

— O ko tau gaila? 

— Gaila, kad aš klydau — ironiška šypsena 
šmėstelėjo ir dingo žiluose šeimininko ūsuose. 

— Man regis, štai dėl šito ir neverta liūdėti. Ne- 
nudėjo dabar, nušaus vėliau, jeigu, žinoma, įstengs. 

Retas Batleris sėdo į savo krėslą ir pakėlė įšilusio 
viskio stiklą. 


Vakare Retas Batleris gulėjo viename kambaryje 
su smuklės šeimininku. Šis pakilo iš lovos ir ėmė reng- 
tis. 

— Nemiegi? — paklausė Batlerio. 

— Ne. 

— Tikriausiai turi kokį rūpestį? 

— Ne, man tik neduoda ramybės viena mintis. 

— Įdomu, kokia? — pasmalsavo šeimininkas. 

— Man labai rūpi sužinoti, kas gi saugoma tame 
ekipaže. 

—— Žinai, drauguži, aš uždaviau kapitonui porą 


68 


klausimų, tai manęs vos neareštavo, — tarė apsitam- 
pydamas marškinius Silvinitas. 

— O kas ta Morisolė? — po gana ilgos pauzės 
pasidomėjo Retas Batleris. 

— Morisolė? — Silvinitas kreivai šyptelėjo. — 
Manau, kad nė galvoti apie ją nereikėtų. Todėl, kad 
net tau tai pavojinga, — aiškiai nutuokdamas, ką su- 
manė Retas Batleris, įspėjo jį šeimininkas. 

— Aš tik klausiu, kas ji tokia? 

Šeimininkas nusišypsojo: 

— Ji paprasčiausia moteris, jeigu tau reikia pa- 
prasto atsakymo. Ramonas beprotiškai ją įsimylėjęs, 
tiesiog beprotiškai. 

— Keista, šiame miestelyje visi apie jį tik ir te- 
kalba. Kas gi tas Ramonas? — užsitraukdamas jau gęs- 
tantį cigarą, klausė Retas Batleris. — Įdomu būtų su 
juo susipažinti. 

Šeimininkas pakėlė nuo grindų ąsotį, šliūkšte- 
lėjo į praustuvą vandens ir ėmė praustis. 

— Bičiuli, jeigu tu esi protingas Žmogus, tai nuo 
Ramono laikysiesi kuo toliau. Kiek tik galima to- 
liau, — ištarė jis, norėdamas apsaugoti Retą Batlerį 
nuo lengvabūdiško žingsnio. 

Staiga abu išgirdo kažkokį vos girdimą stukse- 
nimą. 

— Kas gi ten? — žiūrėdamas į lubas, paklausė 
Batleris. 

Silvinitas priėjo prie lango, pakėlė uždangą ir 
pažvelgė į gatvę. Ten lėtai slinko raitelių eskorto sau- 
gomas ekipažas. 

— Kaži ko labai jau tyliai jie išvažiuoja, — tarė 
Silvinitas. 

— Vis dėlto tai ekipažas? — iškart susivokė Bat- 
leris, šokdamas iš lovos. 

— Keista, keista... jie pasuko į sienos pusę, — 
pats su savimi kalbėjo Silvinitas. 

Retas Batleris tuo metu jau užsidėjo skrybėlę ir, 
nieko nesakęs, leidosi iš miegamojo žemyn. 

— Ei, palauk, bičiuli! 

— Aš net paklodės nesutepiau, — šyptelėjo Bat- 
leris. 

— Palauk, palauk, aš ne apie tai. Aš noriu eiti su 
tavim. 

— Ką, ir tave tai domina? 

— Ne, ne, aš paprasčiausiai noriu pažiūrėti, kaip 
tu pateksi į bėdą, — ir Silvinitas, pačiupęs pončą, puo- 
lė Batleriui iš paskos. 

Po kelių minučių Silvinitas ir Retas Batleris jau 
dūmė dulkėtu keliu, stengdamiesi aplenkti ekipažą ir 
jį lydinčius raitelius. Žinoma, jie negalėjo joti tuo pačiu 
keliu, todėl teko brautis siaurais kalnų takeliais, per 
tarpeklius, uolas. 

Po keleto valandų apačioje jie pamatė ekipažą ir 
kareivius, sustojusius ant seklios, bet gana plačios 
upės kranto. 

Iš kito upės kranto prie jų, taškydami vandenį 
tūkstančiais tviskančių purslų, skubėjo du ekipažai ir 
pustuzinis raitelių. 

Meksikiečiai kavaleristai mojavo rankomis, ka- 
rininkas su savo juodžiu prijojo prie pat vandens ir, 
prisidengęs ranka akis, įdėmiai žiūrėjo į artėjančių rai- 
telių veidus. 

— Atrodo taip, lyg jie žaistų kaubojus ir indė- 
nus, — tarė Silvinitas, rodydamas pirštu į manevrus, 
vykstančius ant upės kranto. 

Meksikiečiai kareiviai atidarė savo ekipažo du- 
ris ir ištempė dvi sunkias dėžes. 

Prie kapitono prišuoliavo karininkas, apsirengęs 


70 


amerikiečių armijos uniforma. Jie atidavė vienas kitam 
pagarbą. 

— Tikiuosi, leitenante, kad jūsų atvežtieji gink- 
lai pravers, juk jų mums taip reikia. 

— O kaip auksas? — paklausė leitenantas, mū- 
draudamas ant balto žirgo tiesiai priešais kapitoną. 

— Viskas gerai. Pristatėme, kaip ir buvome su- 
sitarę, — kareiviai pastatė ant žemės dvi sunkias dė- 
Žes. 

— Ką gi, tada mes pirmiausia patikrinsime gink- 
lus, o paskui jūs perskaičiuosite auksą. 

— Gerai, — amerikietis leitenantas mostelėjo 
ranka. 

Tą pat akimirką iš furgonų iššoko ginkluoti 
žmonės ir ėmė šaudyti į nieko neįtarančius meksikie- 
čių kavaleristus. 

Šie bandė bėgti, bet kulkos juos pavydavo, ir jie 
krito vienas po kito — kas į vandenį, kas ant akme- 
nuoto kranto. 

Kruvinos žudynės truko neilgai. Ž 

Meksikiečiai, nespėję net revolverių išsitraukti, 
visi buvo pakloti per kelias sekundes. 

Retas Batleris ir Silvinitas apstulbę stebėjo šias 
beprasmes kruvinas skerdynes. 

Paskui pamatė, kaip revolveriais ginkluoti žmo- 
nės vaikščiojo ir pribaiginėjo sužeistuosius šūviais į 
galvą ir krūtinę. 

— Kas tai galėtų būti? — paklausė Silvinitas, 
bijodamas žiūrėti į krauju aplaistytą pakrantę. 

— Kaip tai kas? Tiesiog vieni nutarė uždirbti, o 
kiti nesugebėjo, — atsakė viską jau supratęs Retas Bat- 
leris. 

Pagaliau iš furgono iššoko vyriškis leitenanto 
munduru. 

— Ei, greičiau čia darykite tvarką, — įsakė jis, — 

ir galėsite persirengti. Tiktai reikia viską daryti taip, 
kad atrodytų, jog jie žuvo susivaidiję tarpusavy. 

— Žinoma, viskas atrodys kuo puikiausiai. 

Vyrai, ką tik šaudę į meksikiečius kavaleristus, 
traukė nuo savęs ir mėtė žemėn amerikiečių armijos 
mundurus. Jie tempė į visas puses lavonus, pribaig- 
dami tuos, kurie dar rodė gyvybės žymių. 

O vyriškis iš furgono vaikštinėjo po žudynių 
vietą taip, lyg jis ir būtų jų sumanytojas ir vadovautų 
viskam, kas čia vyksta. 

Staiga vienas sužeistasis greitai pakilo ir, pri- 
spaudęs ranką prie šono, puolė bėgti. Atrodė, dar ke- 
letas akimirkų, ir kavaleristas užsirepečkos ant uolos, 
o ten banditų kulkos jo jau nepasieks. 

Tai, kad čia buvo banditai, Retas Batleris ir Sil- 
vinitas jau suvokė. 

— Karabiną! — suriko vyriškis iš furgono. — 
Karabiną, kiaulės! 

Tuojau pat paslaugiai jam mestelėjo Karabiną. Jį 
pačiupęs, vyriškis beveik nesitaikydamas iššovė. 

Ant uolos kabaruojąs kareivis iškart nurimo ir 
klaikiai riktelėjęs krito žemyn. 

— Štai dabar, Chulijau, jau tikrai tvarka, — pa- 
sakė vyriškis, numetęs karabiną savo bendrui. 

— Šit jis ir yra Ramonas, — tarė Silvinitas. 

Retas Batleris linktelėjo. 

— Ačiū, Silvinitai, aš jau ir be tavęs supratau. 

Pusiaudienį Retas Batleris jau stovėjo prie aukš- 
to brolių Rochasų namo priebučio, kur gyveno visa jų 
gauja. 

Ramonas išėjo į priebutį, žvilgtelėjo į Retą Bat- 
lerį. 

— Tai jis, — pasakė Rochasas vidurinysis. 

— Šitas? — Ramonas nubėgo laipteliais. — Tai, 

vadinasi, tu? — jis sustojo per keletą žingsnių nuo Bat- 
lerio. 

— Taip, tai aš, — atsakė Batleris, žiūrėdamas 
Ramonui į akis. 

— O čia mano brolis Ramonas, apie kurį tiek 
daug kalbama, — tarė Rochasas vidurinysis. 

— Daug apie jus girdėjau, — ištarė Retas Bat- 
leris. 

— Bet ir apie tave nemažai kalbama. 

— Tikiuosi, neblogai atsiliepia? — nusišypsojo 
Batleris. — Kaip sekėsi jūsų kelionė? Ar ne per daug 
varginanti? 

— Taip, kelionė ne kokia, o diližanai, man at- 
rodo, ne geresni už krovininius vežimus. 

— Na, tikiuosi, jūs greitai atsigausite, — šyp- 
sojosi Retas Batleris, stebėdamas Ramoną Rochasą. 

— Norėčiau šito tikėtis, — atsakė Ramonas, pa- 
kildamas į terasą, kur stovėjo valgiais ir gėrimais nu- 
krautas stalas. 

Už stalo jau sėdėjo banditai, kuriuos Retas matė 
ant upės kranto. 

Galustalėje sėdėjęs Estebanas Rochasas, pamatęs 
Ramoną, tuoj pat pakilo iš vietos. 

— Aš pakviečiau šituos Baksterius šiandien va- 
karienės. Ir įdomiausia, kad jie priėmė kvietimą. 

— Kas prašė taip daryti? — subliovė Ramonas. 

— Aš pats suzalvojau, — atsakė Estebanas. 

Ramonas įsitempė, apžvelgė visus, paskui krei- 
vai šyptelėjo nepatenkintas. 

— Matai, Estebanai, kratydamasis šituo velnio 
diližanu, aš ilgai galvojau apie mūsų gyvenimą. Ir ži- 
nai, kokią išvadą padariau? 

Estebanas patraukė pečiais. 

— Iš kurgi, Ramonai, man žinoti, kokios mintys 
klaidžioja tavo galvoje. ' 

— Tai štai, man kilo mintis, kad mes labai blogai 
gyvename. Vis šaudome, žudome vienas kitą. Nepa- 
tinka man tai, oi, kaip nepatinka. 

— Tai gal tu norėtum gyventi kartu su šitais 
Baksteriais? — sušuko Rochasas jaunesnysis. 

— Ne, ne visai taip, gyventi su jais kartu aš ne- 
norėčiau, bet nenorėčiau ir jų žudyti. 

— Aš gi juos pakviečiau vakarienės. Čikai, ar jie 
ateis? — Estebanas kreipėsi į vieną iš sėdinčiųjų. 

Čikas išsišiepė. 

— Taip, sakė, kad būtinai ateis. 

— Suprati, Estebanai, aš noriu, kad tu suvoktum 
savo kvaila makaule, jog gyvenimas — tai daikčiukas 
neįkainojamas, visiškai neįkainojamas, — žingsniuo- 
damas aplink stalą, kalbėjo Ramonas. — O šiame 
mieste vietos daug ir pakaks visiems. Visiems, be išim- 
ties, — ir jis pliaukštelėjo per petį vienam savo sėb- 
rui. — Aš tiesą kalbu, Chulijau? 

Šis pritardamas palingavo, bet, tiesa, vos nepa- 
springo mėsos kąsniu. 

— Ir būtent dėl šios priežasties aš nutariau pa- 
kabinti karabiną ant sienos. Juk gyvenimas — tikrai 
puikus dalykas. 

— Man atrodo, Ramonai, idėja puiki, — sušuko 
Rochasas vidurinysis, — manau, žudynių jau ir taip 
užtenka, reikia baigti. 

— Visa tai skamba labai jaudinančiai, — kaž- 
kokiu švelniu ir įkvėptu balsu tarė Retas Batleris, žiū- 
rėdamas į Ramoną. 

— Tai tu nesi taikos šalininkas? — kiek nepa- 
sitikėdamas pažiūrėjo Retui Batleriui į akis Ramonas. 

— Sunku mylėti tai, apie ką nieko neišmanai, — 
patrynė šeriuotą pasmakrę Batleris, bet akių nenusu- 
ko. 

— Pasilik, bičiuli, San Migelyje, galbūt tada su- 

prasi, kas tai yra, ir pamatysi, koks būna gyvenimas 
be žudynių, persekiojimų, be visos šitos šlykštynės ir 
kraujo. 

— Ne, dėkoju, — Retas Batleris perstūmė cigarą 
į kitą burnos kamputį, — ačiū, Ramonai, vis dėlto tik- 
riausiai mums nepakeliui, aš išvykstu, — jis pasisuko, 
bet praeidamas pro Rochasą vidurinįjį stabtelėjo, iš- 
sitraukė iš kišenės odinį užrištą kapšą ir padavė jam. 

— Don Migeli, štai jūsų pinigai. Tiesa, truputį aš 
išleidau, bet tik truputį. 

Rochasas vidurinysis pažvelgė į Retą Batlerį iš- 
pūtęs akis. Kaip gyvas jis nebuvo matęs, kad pinigus 
štai taip lengvai atiduotų. 

— Don Migeli, aš ne iš tų Žmonių, kurie ima 
pinigus, jų neuždirbę. O šių pinigų, — Retas Batleris 
patraukė pečiais, — aš neuždirbau. Taigi atleiskite. 

Migelis spaudė rankose sunkų kapšą, o Retas 
Batleris ramiai ėjo per aikštę. 

— Ei, bičiuli, luktelėk, — suriko jam Ramonas, 
pakeldamas stiklą vyno. — Kurgi tu taip skubi? Na, 
kur skubi? — vėl sušuko. — Pasilik bent papietauti su 
mumis, — ir jis iškilmingai pakėlė stiklą su vynu. 

— Manau, kad man nereikia šito daryti, juk net 
keturis Baksterių, — ir Batleris linktelėjo galvą į kitą 
aikštės pusę, — Žmones pasiunčiau į kapus, ir Baks- 
teriai nebus labai patenkinti, matydami mane prie 
puotos stalo. 

— Ką gi, gal jis ir teisus, — Ramonas patraukė 
pečiais, bet jo akyse tebebuvo matyti nepasitikėjimas. 

— Nepatinka man šitas amerikietis, per daug 
jau jis protingas būti samdomu žudiku, — kreipėsi jis 
į Migelį. — Jis mikliai valdo revolverį, bet, kas aplink 
darosi, susivokia taip pat mikliai. 

— Broliai, štai todėl jis jums ir neįkandamas, — 
su kažkokiu įtūžiu veide pribėgo prie Ramono ir Mi- 

gelio Estebanas, — jis jums neįkandamas. Kokias tu 
ten kvailystes kalbėjai, Ramonai, kad ruošiesi karabiną 
ant sienos kabinti, girdi, „daugiau nešaudysime, nieko 
nežudysime“... 

— Estebanai, — Ramonas apkabino jaunesnįjį 
brolį per pečius, — paeikime truputį į šalį. Ar tu kada 
išmoksi mąstyti savarankiškai? Ar kada nors sulauksi- 
me šito? — kalbėjo jis, žiūrėdamas Estebanui į akis. 

O tas raukė kaktą, iš visų jėgų stengdamasis su- 
virškinti tai, ką jam sakė Ramonas. Bet veido išraiška 
aiškiai rodė, kad nieko jam neišeina. 

— Supranti, Estebanai, greit pasirodys ameri- 
kiečiai, jie ras meksikiečių kavaleristus ant upės kran- 
to ir ims aiškintis, o tada gali ir iki mūsų prisikapstyti. 
Bet tuos kareivius ant kranto suguldžiau taip, kad at- 
rodytų, tartum jie žuvo susišaudydami tarpusavy. 

— Ir tu manai, kad tuo patikės? — Estebanas 
pasikasė apžėlusią krūtinę. 

— Žinoma. Prasidės paieškos, bet jeigu kaltų ne- 
ras, tai ir pasibaigs. 

— O kaip Baksteriai, juk jie gali apie mus viską 
papasakoti. 

— Man atrodo, Estebanai, kad už viską labiau 
jie trokšta gyventi taikiai ir kurį laiką mes jiems su- 
teiksime tą galimybę. Kurį laiką... — Ramonas priėjo 
prie arklio, įkėlė koją į kilpą ir mikliai įšoko į balną. — 
Ir mes abu, brangus broleli, 1msimės mūsų didžiausių 
priešų — aš turiu galvoj Baksterius — iškart, kai tik 
baigsis tos paieškos. Iškart, bet ne dabar. Neduok, 
Dieve, kad kas nors pagalvotų, jog mes sugebame pa- 
šaudyti, ir kad ant mūsų kristų nors menkiausias įta- 
rimas. Mes švaručiai ir nekaltučiai — ir niekas San 
Migelyje neturi apie mus pasakyti nė vieno blogo žo- 
džio. Supratai mane? 

4 skyrius 


Vėlyvą vakarą Silvinitas ir Batleris sėdėjo tuš- 
čioje smuklėje prie baro. 

Silvinitas garsiai kvatojo, traukdamas apipintą 
butelį vyno ir pildamas jo į ąsotį. Vis dar kvatodamas, 
jis mestelėjo: 

— Geras, tai geras buvo tavo sumanymas. 

Batleris rūkė cigarą ir apžiūrinėjo rankų nagus. 
Jo veidas buvo neįžvelgiamas tik lūpas kartkartėmis 
perkreipdavo keista, ne itin gera šypsenėlė. 

Bet, žinoma, ne dėl Silvinito šaipymosi. 

O šeimininkas kvatojosi, pildamas vyną. 

— Tavo, vaikine, idėja buvo puiki: čia Bakste- 
riai, čia Rochasai, 0 tu vidury, štai čia, — ir jis pradėjo 
butelį ant prekystalio. 

— Taip, būtent taip ir bus, — tarė Retas Batle- 
ris, — glostydamas revolverio rankeną. 

— Bet čia yra dar viena problema, — ir Silvinitas 
uždėjo vieną ranką ant apipinto butelio, o kitą — ant 
ąsočio. — O jeigu štai šie Žmonės, tai yra Baksteriai ir 
Rochasai, susivienys... 

— Tai kas tada? — Batleris pažvelgė į linksmas 
šeimininko akis. 

— Galiu pasakyti, kas bus tada: tu liksi ir be 
darbo, ir be pinigų ir negalėsi netgi su manimi atsi- 
skaityti. Bent šitai tu supranti? 

— Taip, — Batleris linktelėjo. Jis išsitraukė ir vėl 
įkišo į dėklą sunkų savo revolverį. 

— Tikriausiai tau, bičiuli reikia tuoj pat susi- 
rinkti savo mantą, kuo skubiausiai nešdintis iš San 
Migelio ir viską užmiršti. O skolą... tiek to, gali ne- 
grąžinti, — nusišypsojo Silvinitas. 

Staiga durys atsivėrė ir ant slenksčio pasirodė 
karstadirbys. Jo lūpose klaidžiojo šelmiška šypsenėlė, 

peržengęs slenkstį, jis pataikaujamai nusiėmė skrybė- 
lę. 

— Aš padariau du karstus ir vežimą kaip pra- 
šei, — kreipėsi jis į Batlerį. 

Šis linktelėjo galvą, tikrindamas, ar gerai užtai- 
sytas revolveris. 

— Ką tu sumanei? — apstulbęs sušuko Silvi- 
nitas. 

O Retas Batleris paėmė stiklą vyno ir ėmė gurkš- 
noti. 

— Ar tu, bičiuli, nutarei keisti profesiją? 

— Iš tikrųjų, nebloga mintis. 

— Jeigu nori dar pagyventi, tokios profesijos rei- 
kia atsisakyti. 

Bet Batleris jo jau nesiklausė. 

Jis paėmė nuo baro skrybėlę ir užsidėjo ant gal- 
vos. 

Smuklės šeimininkas, aiškiai nesuvokdamas, ką 
Batleris sumanė, žiūrėjo į jo griežtą profilį, laukdamas, 
kol jam kas nors bus paaiškinta. 

Bet Retas Batleris tylėjo. Jis nemėgo atsiskleisti 
be reikalo. 

— Apskritai, bičiuli, iš tavęs išeitų neblogas gie- 
dotojas. 

— Gerai, gana plepėti, Silvinitai. Geriau užda- 
ryk taverną ir einam su manimi. 

— Uždaryti taverną nesunku, — iš Silvinito ju- 
desių buvo aišku, kad jis sutinka eiti su Batleriu. Bet 
atrodė kiek neryžtingai, juk nė truputėlio nenuvokė, 
ką gi iš tikrųjų jie veiks šią naktį. 

— Gal tu vis dėlto man pasakysi, kur einame? 

— Pakeliui viską sužinosi, — burbtelėjo Batleris. 

— Tai kurgi mes einame? — spyrėsi Silvinitas. 

— Tikriausiai prie upės. 

— Prie upės? Kokį velnią mes ten veiksime, ir 
dar naktį! 

— Reikia pasidairyti kokių nors lavonų. 

— Viešpatie, kam jie tau? 

— Kaip tai kam? Turime karstus, vadinasi, rei- 
kia lavonų, — atsakė Batleris. 

Silvinitas kreivai šyptelėjo, taip ir nesupratęs, ką 
gi sumanė jo nuomininkas. 

Karstadirbio brička lėtai dardėjo per aikštę. Vi- 
suose namuose buvo tamsu, tik Baksterių ir Rochasų 
langai švietė. Ypač Rochasų, — ten laukė svečių. Juk šį 
vakarą pas juos vakarieniauti pakviesti Baksteriai. 

O šių mirtinų Rochasų priešų namuose buvo są- 
myšis. Visi nervingai zujo po terasą, žiūrėdami į ryš- 
kiai apšviestus priešais stovinčio namo langus. 

— Suprantu, — tarė šeimininkė, Baksterio žmo- 
na, — mes privalome eiti į šiuos pietus, bet aš netikiu 
Rochasais, nė vienu jų žodžiu, — jos veidas įgavo plėš- 
rią išraišką, — net jeigu jie mus kaži kiek įtikinėtų ar 
įrodinėtų, netikiu, ir viskas. 

Pats Baksteris, stovėdamas priebutyje, paglostė 
revolverio rankeną. Jis tylėjo. 

Iš tikrųjų apsispręsti nelengva. Juk nebuvo jokių 
garantijų, išskyrus Rochaso žodžius, ir šį vakarą juos 
galėjo paprasčiausiai nužudyti tiesiog prie vaišių sta- 
lo. 

Bet baisiausia buvo tai, kad jie negalėtų netgi 
atkeršyti, ir Rochasai San Migelyje užgrobtų visą val- 
džią. O šito nė vienas iš Baksterių nenorėjo, jie buvo 
įpratę visus valdyti. | 

— Žinoma, eisime, — staiga ryžtingai pareiškė 
sinjora Bakster. — Bet turime nieko nevalgyti ir ne- 
gerti, nes valgis gali būti užnuodytas. O svarbiausia — 
privalote būti kiekvieną akimirką budrūs, viskam pa- 

siruošę. Įdėmiai juos stebėkite, o revolveriai turi būti 
užtaisyti ir paruošti kautis. Supratote? 

Nieks nieko neatsakė, bet vyrų skruostuose slan- 
kiojo raumenų gumulėliai... 

Pagaliau šeši vyrai ir moteris lėtai per aikštę nu- 
ėjo Rochasų namo link, pasirengę kiekvieną akimirką 
išsitraukti revolverius ir šauti. 

Bet visur buvo ramu, ir jie neskubėdami įėjo pro 
plačiai atvertas Rochasų duris. 


OO Retas Batleris, senasis karstadirbys ir užeigos 
šeimininkas jau važiavo bričkele prie upės. 

Čia Batleris parodė Silvinitui, kokius lavonus 
reikia imti, dviese įkėlė juos į ką tik sukaltus dar sakais 
kvepiančius karstus, uždengė antvožus, ir brička ne- 
skubėdama nudardėjo į miestelį. 

Žydra vaiduokliška šviesa kelią nušvietė mėnu- 
lis. Žvaigždžių beveik nebuvo. Kažkur aukštai dan- 
guje yrėsi lengvučiai debesėliai, kartkartėmis uždeng- 
dami mėnulį, tada visa žemė paskęsdavo gilioje mels- 
voje aksominėje tamsoje. 

— Ar tu įsitikinęs, kad mūsų niekas nematė? — 
pasidomėjo Silvinitas. 

— Gal tik koks vaiduoklis... 

— Oi, vaikine, nereikia taip iuokauti. Vaiduok- 
liai — dalykas rimtas. Jeigu nori, aš tau papasakosiu 
apie šiuose uolėtuose kalnuose ir tarpekliuose pasi- 
rodančius vaiduoklius. 

— A, tegu juos velniai, — drėbtelėjo Batleris, — 
nebijau aš jokių vaiduoklių. Patys baisiausi vaiduok- 
liai šioje Žemėje — tai žmonės. Net jeigu jie ir ne- 
ginkluoti, vis tiek visada turi kažkokių idiotiškų kėslų, 
vis nuolat trokšta žudyti vienas kitą. 

— O tu ar neturi panašių minčių? 

Užuot atsakęs, Batleris tik patraukė pečiais. 

Tą akimirką perregimas debesėlis uždengė mė- 
nulį, ir žemė vėl paskendo tamsoje. 

Arklys sunkiai tempė prieš kalną bričką su 
dviem karstais. 

Silvinitas ir Batleris tylėjo. 

Pirmasis neištvėrė Silvinitas. 

— Tai ką gi vis dėlto tu sumanei? — jau artėjant 
prie miestelio kapinių, paklausė jis. 

— Tuojau pamatysi. 

Jie įvažiavo pro akmeninius vartus, ir Batleris 
sustabdė arklį. 

— Nagi, iškelkime karstus, — tarė jis. 

Su Silvinitu jie pastatė karstus ant žemės. 

Batleris tai darė taip vikriai, lyg visą gyvenimą 
būtų karstus nešiojęs. 

— Žiūriu, — skeptiškai pratarė Silvinitas, — tu 
puikiai susidoroji su šiuo darbu, ir jeigu tavo reikalai 
taip klostysis ir toliau, — suklestėsi. 

— Taip nejuokauk, — niūriai atsakė Batleris ir 
Silvinitas nutilo. 

— Klausyk, aš visiškai nesuprantu, kodėl mes 
laidojame tik šituos, kai prie upės tiek lavonų? 

Batleris krenkštelėjo, užsivertė ant pečių jau su- 
stingusį kūną ir nunešė į patį kapinių vidurį. 

Paskui pritūpė, padėjo numirėlį ant žemės ir pri- 
šliejo nugara prie akmeninės plokštės. 

— Tu man taip ir neatsakei? Kodėl iš krūvos 
lavonų mes laidojame tik šiuos du nelaiminguosius? 

— O mesjų nelaidosime, — atsakė Batleris, nu- 
sipurtydamas nuo drabužių dulkes. 

— Kaip tai nelaidosime? Tai kokių velnių mes 
juos tempėme nuo upės į kapines? 

— Nelaidosime, ir tiek, — nusišypsojo Batleris. 

Silvinitas visiškai nesuprato, kur jis suka. 

— Keistas tu kažkoks. Kalbi viena, darai kita. Ir 

apskritai neaišku man visai tai ir, jei nori Žinoti, ne- 
patinka. 

— Na, gerai, jau, gerai. Nereikia tiek daug klau- 
sinėti. Nunešk šį kareivį ir pasodink prie to akmens, — 
ir jis mostelėjo į kapinių gilumą. | 

Silvinitas, supratęs, kad vis tiek neišsisuks, už- 
sivertė numirėlį ant pečių ir, sunkiai žengdamas, nu- 
nešė prie tamsoje boluojančio akmens. Nuleido jį ant 
žemės ir prišliejo nugara šalia pirmojo. 

— Batleri, kam reikėjo tiek vargti? Kurių velnių 
mes juos atvilkome net nuo upės? 

— Jie mums gali praversti, net labai, — užsi- 
rūkydamas cigarą, pagaliau atsakė Retas Batleris. — 
Mane jau ne sykį gyvenime iš bėdos gelbėjo lavo- 
nai, — jis pataisė vieno numirėlio mundurą. — Visų 
pirma, įsidėmėk, Silvinitai, jie niekada nieko nekalba, 
o tai labai svarbu. Antra, gal mums pasiseks kai ką 
įtikinti, kad jie gyvi. Trečia, — Retas Batleris nutilo, o 
mo, — jeigu į juos šauni, gali dėl nieko nesijaudinti, 
todėl, kad jie mirę. 

Išgirdęs šią šventvagišką mintį, Silvinitas net 
paleido iš rankų karsto dangtį, ir šis bildėdamas nu- 
krito į bričką. Arklys išsigandęs sužvingo. 

— Man atrodo, Batleri, tai siaubinga. Juk aš gy- 
vas žmogus. Gyvas, ar tu supranti? Gyvas, štai pa- 
sižiūrėk, ir Silvinitas įžnybo sau į ranką, — aš tikrų 
tikriausiai gyvas ir jaučiu skausmą. Ir visiškai nenoriu 
būti tarp šių numirėlių, nenoriu, patikėk jau, — jo akys 
buvo pilnos baimės, — nenoriu, — jis trinktelėjo sau į 
krūtinę. — Nenoriu! — vėl suriko ir pabeldė kumščiais 
į karsto dangtį. — Aš turiu būti namie, o ne čia, ka- 
pinėse. Man čia visai nėra ką veikti. 

— Ko tu taip įsikunkuliavai? — sušuko Batle- 

ris. — Ramiau, prašau tave, ramiau — tada viską su- 
prasi. 

— O, tegu tave velniai! Tu kažkoks pamišėlis. 
Jeigu tu trokšti mirti, tai mirk sau, bet kurių velnių ir 
mane trauki į kapą? 

— (Gerai, Silvinitai, užtenka, — Retas Batleris 
uždėjo ranką smuklės šeimininkui ant peties, — ne- 
sikarščiuok taip ir nerėk. Tu galėsi grįžti į savo taverną 
ir prekiauti. Tiesa, žmonių pas tave neužsuka, mies- 
telis tuščias. O juk tu nenori, kad visada taip būtų, kad 
tu dar keletą metų neturėtum darbo? 

— Ne, — nupurtė Batlerio ranką sau nuo peties 
Silvinitas, — aš jau pavargau nuo tokio gyvenimo, aš 
noriu gyventi kaip kiekvienas doras Žmogus, o šie 
niekšai man neleidžia. Jie moka tik viena — šaudyti, 
karti, žudyti. O kam visa tai? Kam? Juk žmogus turi 
valgyti, gerti, dirbti, linksmintis. Žmogus turi džiaug- 
tis kiekviena pragyventa diena, o ne galvoti apie tai, 
kad štai dabar, šią pat minutę, kas nors pakels re- 
volverį, atlauš gaiduką ir iššaus. Viešpatie, kaip man 
visa tai nusibodo! Niekšai! Šlykštynės! Žmogžudžiai! 
Banditai! 

Silvinitas ne juokais įsiaudrino, jis lakstė aplink 
bričkelę ir, grūmodamas kumščiais, siuntė prakeiks- 
mus nužmogėjusiems banditams, užvaldžiusiems visą 
San Migelį. 

O Retas Batleris, atsirėmęs į antkapio plokštę, 
smalsiai stebėjo Silvinito gestus ir susijaudinimą. 

— Na, gana tau karščiuotis, — vėl pabandė nu- 
maldyti smuklininką, bet tai buvo ne taip jau lengva. 

— Ir tu, tu, juk tau visai nebrangi gyvybė, tave 
gali nudobti bet kurią minutę, ar nors tai tu suvoki? 

— Tegu tik pabando, — pratarė Retas Batleris 
be jokio pykčio. 

— Ką reiškia — pabando? Jie tiesiog tave už- 

muš, todėl, kad tu vienas, o jų... matai kiek? Jų daug, 
o tu vienas. 

— O tu? — kreipėsi į jį Retas Batleris. 

— O kuo čia aš dėtas? Tu sau, aš sau, aš turiu 
savo darbą ir žinau, ką man reikia daryti. 

— Aš taip pat tai žinau. Kiekvienas turi daryti 
tik tai, ką labai gerai moka, — atrėmė Batleris, pa- 
glostydamas revolverio rankeną. 

— Štai, štai, tu vėl galvoji apie tą patį — apie 
žmogžudystes. 

— Ne, aš nenoriu žudyti žmonių ir matyti, kaip 
kiti tai daro, aš tik noriu, kad tu, Silvinitai, galėtum 
ramiai dirbti, užsidirbti pinigų, o ne bastytis naktimis 
ir galvoti apie tai, kad kas nors iš tų niekšų, kurių 
priviso jūsų miestelyje kaip tarakonų, nudobs tave. 
Vis dėlto man būtų tavęs truputį gaila. Bet labiausiai 
aš susikrimsiu žinai dėl ko? 

— Na, dėl ko gi? — riktelėjo Silvinitas. 

— O dėl to, kad negalėsiu grąžinti tau pinigų. 
Juk aš tau, velniai griebtų, skolingas, o aš nemėgstu 
likti skolininkas. 

— O, velnias, prisiminė, rado apie ką kalbėti! 
Tai tik grašiai, aš jau seniai užmiršau šitą tavo skolą. 

— (Gal tu, Silvinitai, ir užmiršai, o aš sau šito 
atleisti negalėsiu. 

— Ir apskritai, man jau nusibodo. Aš nenoriu 
naktį stypsoti šitose prakeiktose kapinėse tarp numi- 
rėlių. Važiuoju, jei nori, važiuok ir tu su manim. O 
jeigu tau čia patinka, pasilik, — ir Silvinitas, įšokęs į 
bričką, patraukė vadeles. — Matai, — jis atsistojo brič- 
kelėje visu ūgiu, — šį kapą? 

— Taip, matau, — atsakė Retas Batleris, Žiūrė- 
damas į mėnulio šviesoje boluojančią didžiulę antka- 
pio plokštę. 

— Tai buvo vienintelis žmogus San Migelyje, 
miręs sava mirtimi. 

— Taip? — nusistebėjo Retas Batleris. 

— Taip, taip, jis vienintelis mirė, susirgęs plau- 
čių uždegimu, o visus kitus užmušė, pakorė, nušovė... 
Dieve, kaip viskas šlykštu, aš važiuoju, o tu, jeigu nori, 
likis. 

Retas Batleris kelias minutes sėdėjo ant antka- 
pio, klausydamas, kaip darda nutoldama bričkelė. 

„Tai velnias, tas Silvinitas nieko nesuprato ir ne- 
patikėjo, jog aš tenoriu ramaus gyvenimo šiam mies- 
teliui, kad visi čia gyventų, dirbtų, kaip pridera. Na, 
tiek to, gal jis dar supras ir patikės manimi". 

Retas Batleris pakilo, numetė cigaro nuorūką, 
šoko į balną, truktelėjo pavadžius, ir arklys lėtai ištur- 
seno iš miestelio kapinių. 


4 skyrius 


Baksterių svetainėje šeimininkas uždegė lempą, 
o šeimininkė stovėjo, nugara atsirėmusi į sieną, ir Žiū- 
rėjo į virpantį liepsnos liežuvėlį. 

— Šiame mieste aš pradėjau karą tik dėl vie- 
nintelio — dėl tavęs, — kreipėsi Baksteris į žmoną. — 
Nemaniau, kad tavo vyras toks pamišėlis ir įsipainios 
į šitą velniavą. 

— Gana apie tai, — tarė moteris. — Aš netikiu 
nė vienujo žodžiu apie visą šį susitaikymą ir panašius 
niekus. Nepasitikiu juo. Jaučiu, kad čia kažkas ne taip, 
po visu šituo kažkas slypi, kad tai kažkoks keistas 
žaidimas. 

— Na, liaukis, — bandė nuraminti žmoną Baks- 
teris, — manau, kad be reikalo prasimanai niekus. 
Nors aš Rochasais ir nepasitikiu, bet vis dėlto jie pa- 

sakė ir šiek tiek tiesos. Nusibodo žudynės, ir tikriau- 
siai metas liautis. 

— Tu pernelyg naivus, jie apgaus ir atnaujins 
karą tada, kai pajus, kad persvara jų pusėje. 

— Ne, ne, negali būti. Jie gi karščiausiai pri- 
siekinėjo, kad nenori žudyti, kad trokšta toliau gyventi 
su mumis taikiai, sakė, kad visas miestelis tada at- 
sigautų, — Baksteris įsipylė stiklą viskio ir godžiai 
siurbtelėjo. 

— Man regis, kad tau jau gana gerti, — pasakė 
moteris. 

— Gerai jau, išgersiu savo stiklinėlę, ir viskas. 

— Na, žiūrėk, tik vieną. O pagaliau gerk, kiek 
tik telpa, visa tai man jau įkyrėjo iki gyvo kaulo ir aš 
einu miegoti. 

— Labos nakties, — atsakė vyras, vėl įsipilda- 
mas. 

Moteris neskubiai, su pasibjaurėjimo išraiška 
veide užlipo į antrąjį aukštą, įėjo į miegamąjį, įsižiebė 
žvakę ir sustojo priešais veidrodį. 

„Viešpatie, kaip jis man įgriso, vis girtuokliauja 
ir toks bejėgis! Viską turiu nuspręsti aš, visa atsako- 
mybė ant mano pečių“. 

Ji ėmė sagstytis suknelę, vis tebežiūrėdama į sa- 
žvilgsniu ir nusišypsojo. Ji vis dar atrodė neblogai: 
juodi kaip derva plaukai, didelės akys, tankios blaks- 
tienos, pilnos skaisčiai raudonos lūpos ir aukso spal- 
vos cda. 

Ir šią akimirką ji ne pamatė, o veikiau pajuto, 
kad už nugaros šmėstelėjo kažkoks šešėlis. 

Moteris staigiai atsisuko, bet viskas buvo kaip 
buvę. 

„Viešpatie, kas gi tai? Pasivaideno, ar ką? — 


86 


persižegnojo ji. — Negali būti! Čia nieko nėra, vyras 
apačioj, namas gerai saugomas“. 

Ji priėjo prie spintos, palietė ranka duris ir tuo 
metu stiprūs vyro pirštai staiga sugniaužė jai riešą, O 
tabaku pakvipęs delnas užspaudė burną. 

— Tyliau! Tyliau! — išgirdo ji kuždant į ausį ir 
atmerkusi akis pamatė Retą Batlerį. 

— Aš jums nepadarysiu nieko bloga, na, pati- 
kėkite, aš tik noriu su jumis truputį pasikalbėti. Mane 
labai domina, kodėl šitie Rochasai staiga taip užsi- 
norėjo susitaikyti su jumis? Ir dar tas ekipažas, kurį 
lydėjo meksikiečiai kavaleristai. Kiek Žinau, jame bu- 
vo auksas, kuris dabar dingo be pėdsakų. Greičiau ne 
dingo, o... — ir Batleris paleido moterį. 

Ši žiūrėjo į jį apstulbusi ir susižavėjusi. 

O jis tęsė... 


Po kelių minučių moteris pravėrė duris ir gar- 
siai šūktelėjo: 

— Džonai, nagi, lipk čia! 

Džonas išsigandęs krūptelėjo, bet tuojau pat 
puolė laiptais aukštyn į žmonos miegamąjį, įsiverž- 
damas vos ne su durimis. Bet kai tik peržengė slenkstį, 
Retas Batleris žaibiškai ištraukė revolverį jam iš dėklo 
ir atlaužė gaiduką. 

— Tik ramiai, misteri Baksteri, prašau elgtis ty- 
liai, aš suprantu, kad vyras, radęs savo Žmonos mie- 
gamajame nepažįstamą vyriškį, gali dievai žino kaip 
pasielgti. Todėl ir ištraukiau jūsų revolverį. Bet jūs 
nesijaučinkite. 

— Kas čia darosi? — žiūrėdamas į pusnuogę 
žmoną, iškošė Baksteris. 

— Kaip tai kas? — kiek su pasidygėjimu šypso- 
damasi ir vėl žvilgčiodama į veidrodį, tarė žmona. — 
Gaila, nieko neįvyko. Duok jam penkis šimtus dolerių. 

— Ką?! — išgirdęs apie pinigus, sugriaudėjo 
Baksteris. | 

Jį apstulbino ne tiek tai, kad jo Žmona paliepė 
duoti Retui Batleriui pinigų, kiek pati suma. Penki 
šimtai dolerių — juk tai krūva pinigų, oji ištarė šiuos 
žodžius tokiu tonu, lyg tai būtų penkiasdešimt centų. 

— Kiek tu sakei? 

— Penkis šimtus dolerių, — tvirtai atsakė mote- 
ris ir nusišypsojo savo atvaizdui. 

— Už ką? Ar tu iš proto išsikraustei! — sukliko 
Baksteris, griebdamas už tuščio dėklo. 

— Štai aš ir sakau, kai vyras randa miegama- 
jame svetimą vyriškį, jis visada gali iškrėsti kokią nors 
kvailystę. 

— Nesiblaškyk, Džoni, — tarė moteris, — geriau 
paklausyk, kokią istoriją jis tau papasakos, bet pir- 
miausia duok jam tuos pinigus. 

Ir Retas Batleris jam pakartojo visa, ką buvo sa- 
kęs moteriai. 

Džonas jį išklausė su neslepiama nuostaba, kart- 
kartėmis patrindamas rankas. 

Baigęs pasakoti, Retas Batleris ramiai grąžino 
jam revolverį. Baksteris abejingai įsikišo jį į dėklą, iš- 
ėmė iš komodos penkis šimtus dolerių ir padavė Re- 
tui. Šis neskaičiuodamas įsikišo juos į palaidinės ki- 
šenę. 

— Ką gi, manau, kad aš juos dorai uždirbau. 

— Taip, — patvirtino moteris, vis dar gėrėda- 
masi savimi veidrodyje. 

Po keliolikos minučių Retas Baileris jau buvo 
uždarame Rochasų namų kiemelyje. 

Pirmiausia jis pamatė Migelį ir tuoj pat jam kaž- 
ką papasakojo. Migelis, griebęs už peties pirmą pa- 
sitaikiusį Žmogų, pasiuntė pakviesti Ramoną. 

Šis atėjo iš viršaus atlapotais marškiniais. 

— Batleri, ar tu neklysti? — klausinėjo Mige- 
lis, — gal tau tik pasirodė, pasivaideno? Mūsų apy- 
linkėse kartais taip pasitaiko. 

— Aš klystu tik vieną kartą, — žiūrėdamas į 
savo revolverį, tarė Retas Batleris. 

— Tai kas gi čia įvyko, velniai jus griebtų? — 
subliovė Ramonas. 

Migelis atsisuko į brolį. 

— Tie kareiviai, kuriuos jūs nušovėte prie 
upės... 

— Na, ir ką... — šaltai paklausė Ramonas. 

— Tai štai, du liko gyvi ir dabar slepiasi kapi- 
nėse. 

— Ką? — aiškiai nepatikėjęs, suriko Ramonas. 

— Taip, taip, — patvirtino Retas Batleris, — aš 
juos mačiau savo akimis. 

— Negali būti! 

— Jis negalėjo suklysti, — palaikė Retą Batlerį 
Migelis. 

— Ei, Čikai, sušauk žmones! — sušuko Ramo- 
nas, pasisukęs į galeriją. 

Tuoj pat iš viršaus Čikas numetė jam karabiną. 
Ramonas vikriai jį pagavo ir tvirtai suspaudė rankose. 

— Greičiau! Greičiau! Surink visus. 

— Klausyk, Ramonai, Batleris sako, kad Baks- 
teriai dabar ruošiasi sučiupti tuos kareivius. 

— Ką? — sustaugė Ramonas. — Baksteriai, vėl 
šitie velnio Baksteriai! Jeigu jiems tai pasiseks, laiky- 
kimė, kad viskas žuvę! Viskas!.. Greičiau, greičiau ant 
arklių! — šaukė Ramonas, blaškydamasis po kiemą. 

Išvedė jo arklį, ir jis įšoko į balną. 
sodamasis rūkė cigarą. 

— Klausyk, — pasilenkęs balne prie jo, tarė Ra- 
monas, — tai tu jau ir šitai iššniukštinėjai? 

— Taip, — linktelėjo galvą Batleris, — šiose apy- 
linkėse, kaip sako tavo brolis Migelis, žmonių gyve- 
nimas dažnai priklauso nuo kieno nors suteiktos in- 
formacijos, nuo štai tokios mažytės naujier.ėlės, — ir 
Retas Batleris parodė apdegusį cigaro galelį. 

— Bet aš nesuprantu, kodėl tu tai darai dėl mū- 
sų, — dar žemiau palinko balne Ramonas. 

Tada Retas Batleris atgniaužė delną. 

— Iš jūsų penki šimtai dolerių. 

— Tik penki šimtai dolerių? 

— Aš tai darau dėl pinigų. 

Ramonas pasižiūrėjo į Migelį. 

— Duok jam greičiau penkis šimtus dolerių! Jis 
juos iš tikrųjų įsigudrino uždirbti, — ir timptelėjo savo 
ristūno pavadžius. 


Baksteris su savo žmonėmis šuoliavo iš miesto, 
pakeliui aiškindamas sūnui: 

— Jeigu sugebėsime pačiupti šiuos du kKarei- 
vius, — tai jie liudys prieš Ramoną, 0 tada vyriausybė 
išvaduos miestelį iš Rochaso ir visų jo banditų. Ir čia 
šeimininkausime tik mes. 

— Nejaugi? — sušuko jaunuolis. 

— Taip, taip, bet mums žūtbūtinai reikia pa- 
čiupti šiuos kavaleristus. Greičiau! Greičiau! — suriko 
Baksteris, pentinais ragindamas žirgą, nors šis jau ir 
taip šuoliavo iš visų jėgų. 


— O tu ar josi su mumis? — paklausė Migelis 
Netą Batlerį. 

Šis, greitai įbrukdamas į vidinę kišenę pinigus, 
papurtė galvą. 

— Ne, Migeli, kai žmogus turi pinigų, jis ima 
labai vertinti vieną dalyką... 

— Kokį? — pasidomėjo Migelis. 

— Jis ima vertinti savo gyvybę ir ramybę. ' 

Vidinis kiemelis ištuštėjo. 

Retas Batleris, pajojęs kokį šimtą metrų į kaval- 
kados pusę, įtempė pavadžius, sulaikė arklį, apsisuko 
ir vėl grįžo prie Rochasų namo. 

„Greičiausiai dabar ten nieko nėra. Ne, vienas 
žmogus saugo įėjimą į namus. Bet su juo, manau, su- 


sidorosiu. — Retas Batleris palietė delnu vėsią revol- 
verio rankeną. — Taip, aš su juo ne itin sunkiai su- 
sidorosiu“. 


Jis pasuko į siaurą skersgatvį, sustabdė arklį prie 
aukštos tvoros, atsistojo balne ir, mikliai perkopęs per 
tvorą, įšoko į kiemelį. Nusėlino palei sieną prie ko- 
lonos ir sustingo už jos. 

Prie vartų vaikščiojo sargybinis. 

Batleris keletą akimirkų padvejojo, o paskui ap- 
sisprendė. Išsitraukė iš dėklo revolverį ir keletą kartų 
šovė vyrukui po kojomis. Šis persigandęs puolė į vie- 
ną, paskui į kitą pusę ir prisispaudė prie durų. Retas 
pamatė, kad virš jų kabo milžiniškas ketaus žibintas, 
kuriame žiba ugnelė. Sargybinis išsigandęs gręžiojosi 
aplinkui, suspaudęs abiem rankomis revolverį. 

Staiga jis ėmė šaudyti į tamsą. 

— Išeik! Išeik, žinau, kad tu esi kažkur čia! — 
šaukė. 

Retas Batleris supapsėjo užgesusį cigarą. 

„Taip aš tau ir išeisiu, rado kvailį“. 

Jis prisitaikė ir iššovė į virvutę, ant kurios kabojo 
žibintas. Tas susiūbavo ir nukrito sargybiniui ant gal- 
vos. 

Vyriškis suklupo, paskui sukniubo veidu ant 
dulkėtos žemės. 
duris ir įėjo į vidų. 

Jis numanė, kad, jeigu Rochasas slepia auksą na- 

muose, tai greičiausiai ne kambariuose, o sandėliu- 
kuose, kur laikomas maistas ir kiti ūkio reikmenys. 
Juk paslėpti tiek aukso kambariuose ne taip lengva. 

Todėl atidarė sunkias, geležimi apkaltas duris ir 
Įėjo į sandėlį, įrengtą pusrūsyje. 

Jis net švilptelėjo, pamatęs, kokios Rochasų at- 
sargos. Pusrūsis buvo pristatytas milžiniškų vyno sta- 
tinių, kažkokių keistų dėžių, skrynių, ant sienų kabojo 
svogūnų pynės, pipirų ryšeliai, kumpiai, pasieniais 
stovėjo maišai. 

Retas Batleris išsitraukė revolverį ir, laikydamas 
jį už vamzdžio, ėmė neskubėdamas bilsnoti į statines. 

— Čia nieko nėra, — sušnibždėjo, pasukdamas 
prie kitos. — Ir šitoje... — pastuksenęs į dugną, jis 
nuėjo toliau. 

„Visoms statinėms ir maišams apieškoti reikės 
ne mažiau kaip trijų valandų, tiek daug jų čia ir visos 
tinkamos auksui slėpti“. 

Jis jau pavargo ieškodamas, bet veltui. 

Pagaliau, parimęs ant statinės, apsižvalgė. Su- 
vokė, kad taip lengvai aukso neras. Greičiausiai Ro- 
chasai ne tokie jau kvaili ir paslėpė jį patikimoje vie- 
toje, gal netgi užkasė į žemę. 
bato gulėjo nedidelė grūdų krūvelė. 

Retas Batleris pasilenkė, paėmė keletą grūdų, 
atidžiai juos apžiūrėjo. Ir staiga į galvą šovė netikėta 
mintis. Nustūmęs ryšelį svogūnų nuo statinės, ant ku- 
dų. 

— Taip ir maniau, — pratarė traukdamas sun- 
kius odinius maišelius, pilnus aukso. 

Paėmęs du maišelius, trinktelėjo juos vieną į ki- 
tą — suskambėjo auksas. 

Retas Batleris nusišypsojo. 

„Mat kaip, viskas daug paprasčiau negu aš ma- 
niau. Auksas — pačiame sandėlio viduryje, o aš visas 
kertes apieškojau. Vadinasi, mano sėkmės žvaigždė 
dar neužgeso ir sušildys savo spindulėliais mano sie- 
lą“, — pagalvojo ir tuo pat metu išgirdo skubius žings- 
nius koridoriuje. 

Griebęs revolverį ir atlaužęs gaiduką, jis užsi- 
glaudė už kolonos prie durų. 

Girgždėdamos jos atsivėrė, ir įlindo ranka su ži- 
bintu. Retas Batleris stipriai sugriebė už riešo, žibintas 
iškrito. Prisitraukęs Žmogų artyn, jis smogė į galvą. 

Ir kaip nustebo, kai priešininkas, nuo visai ne- 
stipraus smūgio netekęs sąmonės, krito jam po kojų. 

Pasilenkęs jis pamatė, kad tai moteris. Pakėlęs 
galvą, apžiūrėjo veidą. 

„Viešpatie, čia gi Morisolė! Kurių velnių ji čia 
naktį? Ko jai reikia rūsy? Na, gerai, paskui išsiaiškin- 
sime“. 

Paėmęs ant rankų, išnešė moterį iš namo. 


Tuo metu Baksteriai jau prisiartino prie kapinių. 
Dangus vos regimai pašviesėjo prieš aušrą. Blausios 
žvaigždės geso, tik mėnulis vis dar blankiai tebesping- 
sėjo. 

— Sustoti! — įsakė Baksteris. — Greičiau! Grei- 
čiau! — skubino savuosius. — Apieškokite kapines iš 
šitos pusės. Greičiau! 

Spausdami paruoštus revolverius ir šautuvus, 
jie prisiartino prie tvoros. Ir iš tikrųjų tolumoje pamatė 
du kareivius, prigludusius prie antkapio plokštės. 

— Štai jie, — sušnypštė Baksteris, revolverio 
vamzdžiu rodydamas vienam savo sėbrui. — Supran- 
ti, reikia juos žūtbūt paimti gyvus, tik gyvus, mirę jie 
mums nereikalingi. 

— Kodėl? — paklausė šis. 

— O ką mirusieji gali pasakyti? Numirėliai ty- 
lės — ir tada mes negalėsime įrodyti, kad furgoną pa- 
grobė Rochasai. 

— A-a, — susivokė bendras, atlauždamas re- 
volverio gaiduką, — tada reikia bandyti pačiupti juos 
gyvus. 

— Taip taip, gyvus, pasakyk visiems, kad į ka- 
reivius nešautų. 

— Ojeigu jie patys ims šaudyti? 

— Vis tiek į juos šauti jokiu būdu negalima. 

— Supratau, — linktelėjo galvą padėjėjas, ges- 
tais rodydamas kitiems, iš kurios pusės apeiti karei- 
vius, kad būtų paprasčiau paimti juos gyvus. 
Žmonės tuojau puolė vykdyti įsakymą, o pats 
Džonas Baksteris, atlaužęs gaiduką, apsižvalgė į visas 
puses. 

Staiga jis išgirdo artėjantį kanopų bildesį. Kitu 
keliu į kapines šuoliavo Rochasai. Baksteris visai ne- 
toli pamatė raitelius, kurie, sustabdę arklius, šokinėjo 
ant žemės. 

— Tai velnias! Rochasai jau čia, tikriausiai juos 
kas nors įspėjo. 

O Rochasai ir jų Žmonės nedelsė. Jie taip pat 
paruošė ginklus. 

— Greičiau! Greičiau! — komandavo Ramo- 
nas. — Šliaužkite, išsirikiavę vora! Kareivius reikia 
būtinai užmušti. Bet kokia kaina! Kas juos nušaus, tą 
aš pats apdovanosiu. 

Visi džiugiai linktelėjo ir pasklido po kapines, 
slėpdamiesi už pilkų antkapių ir apgriuvusių tvorelių. 
Revolveriais ginkluoti vyrai sėlino į kapinių vidurį, 
kur prie antkapio vos bolavo du kareiviai. 

— Klausyk, — tarė Baksteris sūnui, — man jie 
labai nepatinka. 

— O kodėl? 

— Jie kažkokie netikri. 

— O kokie jie turėtų būti? Tikriausiai abu įmigę. 

— Na, ne, jie lyg kokios lėlės, — atsakė Baks- 
teris, apžiūrinėdamas nejudančius kareivius, kurie sė- 
dėjo spausdami rankose revolverius, nugaromis atsi- 
šlieję į antkapį. 

— Kokio gi velnio jie nesijudina? — laikėsi savo 
Baksteris, — ne, čia kažkas ne taip. 

Staiga pokštelėjo pirmasis šūvis. Šovė kažkuris 
iš Rochaso žmonių. Po pirmojo nuaidėjo kitas, trečias, 
ir štai jau visos kapinės dundėte sudundėjo. Pylė iš 
abiejų pusių. 

O kareiviai nė nepajudėjo. 

— Velnias! — sušnypštė Baksteris, nuspausda- 
mas gaiduką. 

Vienas iš Rochaso sėbrų susverdėjo, griebėsi už 
peršautos krūtinės ir griuvo aukštielninkas ant pilko 
antkapio akmens. 

— Puiku! — tarė Džonas. 

O kitoje pusėje Ramonas Rochasas gerai prisi- 
taikė — ir vienas Baksterio Žmogus susmuko vietoje, 
įremdamas galvą į kapą. 

— Vienas iš mano prakeiktųjų priešų nudė- 
tas, — tarė Rochasas. Tuo momentu kulka čekštelėjo į 
akmenį, už kurio jis slėpėsi. 

Rochasas įsiuto: 

— Niekšai! Juk taip tamsoje gali ir nušauti. Pra- 
keikti Baksteriai! Ei, Čikai, Aleksandrai, čionai, pri- 
denkite mane, o aš pabandysiu prasiskverbti arčiau i: 
nudėsiu šiuos du nepridobtus kavaleristus. 

— Gerai, gerai, — vyrai atlaužė revolverių gai- 
dukus. 

Ramonas, spausdamas karabiną, nušliaužė, pas- 
kui pašoko, pabėgėjo ir vėl prigludo prie žemės, slėp- 


95 


damasis už neaukštų kauburėlių. Virš jo švilpė kulkos 
ir, atsimušdamos į akmenis, skėlė kibirkštis. 

— Velnias! Nėra blogiau, kaip kautis tamsoje, 
blogai matyti, sunku prisitaikyti, kitaip jau seniai bū- 
čiau juos nupylęs. 

Tuo metu kulka caktelėjo į plokštę prie pat 
Ramono, ir jis pajuto, kaip skruostu nuriedėjo kraujo 
srovelė. 

— Po velnių! Prakeiktas Baksteris. Na, aš jam 
parodysiu. Aleksandrai, Čikai, pridenkite! 

Pokštelėjo keli padriki revolverio šūviai. Ramo- 
nas Rochasas šoko pirmyn ir pasilenkęs pabėgėjo už 
kito kapo kauburėlio, taip vis artėdamas prie kareivių. 

O kitoje pusėje Baksteris komandavo pačiupti 
liudytojus. 

— Greičiau, greičiau! Vora! Jūs du iš dešinės, o 
jūs — iš kairės, o tu eik tiesiai, stenkis nusigauti kuo 
arčiau prie jų. Gal jie dar gyvi, — gerai neįžiūrėdamas 
balzganoje priešaušrio tamsoje, sušuko Baksteris. — 
Tik greičiau, nes Rochasas juos pribaigs anksčiau. 
Greičiau, vaikinai. Būsite apdovanoti. 

Visi banditai nėrėsi iš kailio, kad kuo greičiau 
galėtų pačiupti sužeistus kavaleristus, visiškai neįtar- 
dami, jog šie jau dvi paros kaip mirę. 

Bet tamsa darė savo — ką nors įžiūrėti buvo 
neįmanoma. 

Ramonas Rochasas vėl riktelėjęs „Čikai, Alek- 
sandrai!', šuoliais metėsi pirmyn. 

Kulkos švilpte švilpė virš zalvos, bet jis nekreipė 
dėmesio. 

Taip, Ramonas buvo tikras kovotojas, užsigrū- 
dinęs ir narsus. Ir kulkos jo nelietė. 

Pagaliau jis suprato, kad tikslas jau arti. Užsi- 
glaudė už nedidelio pilko akmens ir beveik nesitaikęs 

iššovė iš karabino. Vienas kareivis krūptelėjo ir lėtai 
susmuko ant šono. 

— Yra! Taip jam ir reikia, — sušuko Ramo- 
nas, — trūktelėdamas karabino spyną. 

Baksteris, pamatęs, kad vienas kareivis nuvirto, 
nusikeikė: | " 

— Po velnių! Vieną jau nušovė. Bet gal tas ant- 
rasis gyvas. 

Pats jis neketino lįsti po kulkomis. Tik įsakinėjo 
savo Žmonėms, tikėdamasis, kad jie suspės pagriebti 
tokį gyvybiškai svarbų liudytoją. 

Jeigu šis kareivis būtų jų rankose ir prakalbėtų, 
tada Rochasams galas. 

Kaip karštai Džonas Baksteris troško šito! Tada 
jis, San Migelio šerifas, būtų visiškas šio mažo mies- 
telio šeimininkas ir galėtų daryti, ką panorėtų. Visa 
kontrabanda būtų jo rankose, ir visi pinigai atitektų 
tik jam, Džonui Baksteriui. Nereikėtų jų su niekuo da- 
lytis. Jis vienas valdytų visus šiuos Žmones. 

O Ramonas iš už pilko akmens vėl iššovė sė- 
dinčiam kareiviui į pakaušį. Prie pat šio galvos iš ak- 
mens pažiro kibirkštys. 

— Velnias! Velniška tamsa. Neįmanoma patai- 
kyti, — Ramonas krito ant žemės ir palaukė keletą 
minučių, paskui vėl priklaupė ant kelio, gerai nusi- 
taikė ir spustelėjo gaiduką. Antrasis kareivis taip pat 
griuvo ant šono. Ramonas Rochasas pasislėpė už ak- 
mens ir garsiai suriko: 

— Ei, Baksteri! Girdi mane?! Čia kalbu aš, Ra- 
monas. 

— Girdžiu, — atsakė Baksteris, iššaudamas į ak- 
menį, už kurio slėpėsi Rochasas. 

— Tai va, gali dabar juos pasiimti! Man jie ne- 
reikalingi. Tikriausiai jie galės tau daug ką papasakoti! 
Labai daug! Sveikinu tave, Džonai! 

Ir Ramonas, pasilenkęs prie žemės, kaip katė sė- 
lino nuo pilko akmens. 

O Džonas Baksteris tebešaudė ten, kur jo nuo- 
mone, slėpėsi Ramonas. 

— Niekšas! Šunsnukis! — šaukė jis. — Aš pra- 
kiurdinsiu tavo avino makaulę. Tada tu būsi bejėgis ir 
nieko negalėsi man padaryti. 

Ramonas, jau sėkmingai nusigavęs prie tvoros, 
sunkiai persirito per ją ir garsiai nusikvatojo. 

— Šaunuolis, šaunuolis, Ramonai, — Migelis 
plojo broliui per petį. — Aš žinojau, kad tu ir tavo 
karabinas išgelbės mus iš bėdos. 

— Cha! Kas mano karabinas be manęs. 

— Žinoma, Ramonai, tu tiesiog puikus vyru- 
kas! — šaukė Estebanas, šaudydamas į tą pusę, kur 
slėpėsi Baksterio Žmonės. 

— Velnio Baksteriai! Vos nesuspėjo, vos nepa- 
čiupo šitų nepridobtųjų. Greičiau ant arklių! — suko- 
mandavo Ramonas, ir visi Rochasai sušoko į balnus. 

Du jų Žmonės žuvo, o vienas buvo sunkiai su- 
žeistas. Lavonus permetė per balną, ir visa kavalkada 
nudūmė San Migelio link. 

Baksteris, įsitikinęs, kad kareiviai negyvi, ir su- 
pratęs, kad nėra ką jiems čia daugiau veikti, taip pat 
pasuko į miestelį, tik, žinoma, kitu keliu. 


Tuo metu Retas Batleris išnešė ant rankų nuo jo 
smūgio netekusią sąmonės Morisolę. Vidury kiemo 
pamatęs ned:delį fontanėlį, nunešė moterį prie jo, pa- 
guldė ant žemės ir, pasėmęs pilnas rieškučias van- 
dens, pašlakstė jai veidą. 

Staiga savo jautria ausimi išgirdo artėjantį ark- 
lių tapsėjimą. 

— Po velnių! Jie jau čia. Per iigai aš terliojausi 

tame sandėlyje, aukso ieškodamas. Dabar reikia dingti 
iš čia, aš privalau suspėti. 

Ir jis su moterimi ant rankų puolė prie savo pri- 
rišto arklio. Po keleto akimirkų į kiemą įlėkė ginkluotų 
vyriškių būrys. Susijaudinę ir linksmi jie šokinėjo nuo 
arklių, kvatojo, spausdami vienas kitam rankas, piktai 
burnojo ant Baksterių ir visų tų, kurie kada nors dar 
išdrįstų kenkti Rochasams. 

Taip jiems erzeliuojant, dviese atitempė pusgyvį 
sargybinį kruvinu veidu, beveik be sąmonės. Jį atvilko 
po tuo pačiu fontanėliu, prie kurio vos prieš kelias 
minutes stovėjo Retas Batleris ir Morisolė. Čikas 
šliūkštelėjo sužeistajam ant veido vandens, ir šis at- 
merkė akis. 

— Į mane kažkas šaudė, — ištarė jis ir vėl pra- 
rado sąmonę. 

— Velnias! — sustaugė Migelis Rochasas. — 
Kas? Apieškoti namą! Greičiau apieškoti! 

Bet Ramonas jau ir taip viską suprato, jis įlėkė į 
namą, puolė į vieną, į kitą kambarį. 

— Morisole, Morisole! — pasigirdo laukinis jo 
riksmas. — Kur tu? Kur tu? Atsiliepk. Aš ieškau tavęs, 
kur tu? 

Jis žvilgtelėjo į sandėlį, netgi užbėgo laiptais į 
palėpę. Bet durys į ją buvo užrakintos. 

Migelis plojo per petį jauniausiajam Rochasui. 

— Tu puikiai padirbėjai. 

— Aš ir pats tai žinau. 

— Kol Antonijas mūsų rankose, Baksteriai be- 
jėgiai, ir mes turėsime miestelyje visą valdžią. 

— Taip, brolau, — su piktdžiugiška užkietėjusio 
sukčiaus-šypsena atsakė Estebanas. — Kas jau kas, o 
aš šito berniūkščio nepaleisčiau. 

— Neįsivaizduoju, kaipgi tu jį pačiupai? 

— Migeli, kada nors tau papasakosiu. 

Tuo metu į galeriją išpuolė Ramonas. Jis įnirtęs 
kažkam grūmojo, iškėlęs kietai sugniaužtus kumščius. 

— Po velnių! Po velnių! Kur Morisolė? Suraskite 
ją greičiau. Apverskite aukštyn kojom šį velnišką 
miestelį ir raskite Morisolę! Arba visus iššaudysiu! 

Jis griebė karabiną, žmonės kieme išsigandę iš- 
lakstė į visas puses. 

— Morisole! — tebeaidėjo laukinis Ramono riks- 
mas. 

— Ko tu šauki, Ramonai? Gal ji kur nors iš- 
ėjo? — šūktelėjo Estebanas, vienas telikęs vidury kie- 
mo. 

— Po velnių išėjo! Po velnių! Ją pagrobė, aš net 
nujaučiu, kas čia nagus prikišęs. 


Morisolė tuo metu jau gulėjo ant lovos Džono 
Baksterio namuose. Baksterio Žmona kilstelėjo jai vo- 
kus, pasiklausė, priglaudusi ausį prie krūtinės. 

Retas Batleris, stovėdamas prie durų, pridėjo 
ranką prie revolverio rankenos. 

— Manau, nieko baisaus, — kiek klastingai šyp- 
telėjo Baksterio Žmona, — ji tiesiog neteko sąmonės, 
tikriausiai vargšelė smarkiai susitrenkė. Paskaudės 
galvą, ir viskas praeis. 

— Ką gi, tada viskas gerai, — pratarė Batleris. 

— Taip, taip, viskas bus gerai. 

Moteris išėjo iš kambario, dar kartą gana prie- 
šiškai dėbtelėjusi į Morisolę, juk ši buvo puiki. Netgi 
dabar, be sąmonės, ji atrodė nuostabiai. 

— O ji gražuolė, Ramono skonis neblogas, — 
pratarė Batleris. 

— Taip, nieko sau, — šaltai atsakė misis Baks- 
ter. — Jos metų aš atrodžiau ne blogiau. 

— Visiškai jumis tikiu, — Retas Batleris nusi- 
šypsojo. 

jis atsakydamas nusišypsojo ta savo nuginkluojančia 
šypsena, kuri galėjo pavergti kiekvieną moterį. 

Ir Baksterio žmona sutriko. 

— Ei tu, — ji pašaukė vieną vyrą, su revolveriu 
rankose pritūpusį galerijoje. 

— Klausau! — pašoko šis. 

— Nežiopsok ir gerai saugok, kad paukštytė ne- 
purptelėtų iš kambario. Supratai? 

— Supratau, — atsakė vaikinas, atlauždamas re- 
volverio gaiduką. 

Retas Batleris taip pat lėtai padarė tą patį. 

— Manau, kad ji dar ne tuoj atsigaus, o revol- 
veris, drauguži, gali netyčia iššauti, ir tada... 

Vaikinas sumišo. 
dar labiau. 

— Man visada būna gaila štai tokių jaunų vy- 
rukų, — tarė Retas Batleris. 

— Velniop! — rėžė Baksterio žmona. — Lipkime 
žemyn. 

Moteris staiga sustojo ir įdėmiai pasižiūrėjo Re- 
tui Batleriui į akis. 

— Man keista... 

— Kas jums keista? 

— Keista, kad jūs visada atsirandate laiku ir rei- 
kiamoje vietoje. 

— Talentas... — skėstelėjo rankomis Batleris. 

— Taip, be abejonės, jūs turite talentą. 

— Ką padarysi, koks jau esu, toks... — Batleris 
nusišypsojo ir patraukė pečiais. 

— O dėl jos galite nesijaudinti, — moteris mos- 
telėjo į viršų, — nustos skaudėti galvą, atsigaus. Ne- 
sijaudinkite dėl šios moters. 

— Ne, ne, manau, kad mane turėtų jaudinti jos 
sveikata. 

— Na, ką gi, kaip norite. 

— Žinote, — pritildė balsą Retas Batleris, — ne- 
norėčiau, kad miestelyje kas nors žinotų, jog Morisolę 
į jūsų namus atgabenau aš. 

— O kodėl gi? 

— Nenorėčiau, kad donas Rochasas pagalvotų, 
kad aš su jumis. 

— A, aišku, Ne, manau, kad nieks šito nenu- 
jaučia. Yra tūkstančiai kitų būdų gauti Morisolę. Ir vis 
dėlto aš pakankamai turtinga, kad galėčiau jus pa- 
pirkti. 

Misterio Baksterio Žmona priėjo prie rašomojo 
staliuko ir išėmė nemažą dolerių pluoštelį. 

Tuo metu į svetainę įlėkė Džonas Baksteris. Jis 
buvo labai susijaudinęs, veidu ritosi prakaito lašai. 

Žmona pažvelgė į jį, aiškiai parodydama, kad jis 
jai nemalonus. 

— Aš ką tik kalbėjausi su Rochasu. Rytą jis grą- 
žins sūnų mainais į Morisolę. 

— Ką gi, puiku, — šaltai atsakė moteris, išties- 
dama Batleriui pinigus. 

Šis paėmė juos tartum sverdamas delne. 

— Atrodo, kad tu greit tapsi labai turtingas, — 
šelmiškai pratarė ji, ir Batleris vėl pastebėjo, kad ji vis 
dar labai neblogai atrodo, kad jos švelni oda, ryškios 
lūpos, spindinčios akys, o plonos nosies šnervės virpa. 

Atsakydamas jis nusišypsojo tokia pat dėkinga 
šypsena. 

— Gal aš ir tapsiu labai turtingas, bet žinote, 
kad mano širdies tai nepalies. 

Moteris kiek sutrikusi nusišypsojo. 

Batleris taip pat jai šypsojosi savo nuginkluo- 
jančia šypsena, žiūrėdamas tiesiai į akis. 

Džonas Baksteris dėl šio dialogo ir žvilgsnių aiš- 
kiai sudirgo. Jautė, kad jam sunku varžytis su tokiu 
mitriu ir stipriu vyriškiu, kaip Retas Batleris. Todėl 
prislėgtas tik papurtė galvą, vydamas šalin sunkias 
mintis, ir nusispjovė po kojomis. 

Žmona į tai tik paniekinamai vyptelėjo, tuo me- 
tu ji vėl priminė gražų plėšrų paukštį. 


Retas Batleris išėjo iš Baksterių namų ir pasuko 
į taverną, kur jo laukė šeimininkas. 

Ant prekystalio jau stovėjo pora apipintų bu- 
telių. Šeimininkas kažką maišė dideliame dubeny. Pa- 
matęs Batlerį, jis nusijuokė: 

— Ar tu, bičiuli, dar ne aname pasaulyje? 

— Kaip matai, — Batleris įsikando ir prisidegė 
cigarą. 

— O ašjau maniau, kad rytoj teks vežti bričkele 
karstą, kuriame gulėsi tu. 

— Ką gi, gali ir taip atsitikti. Bet, tiesą pasakius, 
mirti dar nenorėčiau. Aš taip mėgstu išgerti, skaniai 
pavalgyti, o ir skolą turiu tau grąžinti. 

— A, užmiršk tu tą skolą, Batleri. Aš tiesiog 
džiaugiuosi, kad susipažinau su tavimi. Kas gi ten 
darėsi? 

— Kur? — paklausė Batleris. 

— Kaip tai kur — kapinėse. Sako, ten naktį 
smarkiai šaudė. 

— Įdomu, kas gi taip kalba? — Batleris pažiū- 
rėjo tavernos šeimininkui į akis. 

— Na, nieks nekalba, aš pats girdėjau, pilte pylė 
beveik ketvirtį valandos. 

— Garbės žodis, nežinau, aš ten nebuvau,o ir tu 
nebuvai. 

— Na, ir dėkui Dievui, kad nebuvome. Bet kas 
gi vis dėlto ten šaudė? — kamantinėjo šeimininkas. 

— Tikriausiai tie kareiviai, kuriuos mes atve- 
žėme nuo upės į kapines. 

— Tai ką, jie šaudė vienas į kitą? 

— Ne, tikriausiai jie atsišaudė pirmiausia puo- 
lami Baksterių, o paskui Rochasų. Prisimeni, jie buvo 
atsidūrę vidury tarp jų? | 

— Taip, taip, prisimenu, — šeimininkas nusijuo- 
kė ir pripylė dvi molines taures vyno. — Pats geriau- 
sias, kokį tik turiu. 

— Pats geriausias? — Batleris pakėlė taurę ir 
nugėrė didelį gurkšnį. — Tikrai puikus vynas. 

— Puikus, puikus. Laikiau šiuos butelius itin 
svarbiai progai. 

— Ir tu manai, kad atsitiko kas labai svarbaus? 

— Atrodo, kad taip. Ką gali žinoti — gal rytoj 
mūsų jau nebebus, ir negalėsime paragauti šio vyno. 

— Tiesą sakai, — Batleris išlenkė savo taurę. 

Šeimininkas vėl paslaugiai įpylė. 

— Vis dėlto, kodėl gi jie ten taip susikovė, tie 
Baksteriai ir Rochasai? Ko nepasidalijo? 

Batleris gūžtelėjo pečiais. 

— Tikriausiai dviejų lavonų. Nors galėjo pasi- 
dalyti gražiuoju. Baksteriai būtų pasiėmę vieną, o Ro- 
chasai — kitą. Be šūvių. 

— Batleri, aš žinau, kad Rochasai pagrobė Baks- 
terių sūnų. 

— Tikrai, ir aš apie tai girdėjau. 

— Todėl Baksteriai pagrobė Morisolę, ir rytoj 
vyks mainai. 

— Tikriausiai, jeigu tu taip sakai. 

— Vadinasi, tiesa, — tavernos šeimininkas nu- 
gėrė didelį gurkšnį. — Drauguži, o iš kur tu pas mus 
toks atsiradai? Iš visa ko atrodo, jog esi grynakraujis 
jankis, Kaip tu atsidūrei Čia, Meksikos pasieny? 

— O, tai ilga istorija, — susimąstęs pratarė Bat- 
leris, — jis giliai užsitraukė cigaro, paskui jį numetė ir 
kurį laiką žiūrėjo, kaip kyla ir palubėje sklaidosi dū- 
melis. 

— Prieš mus visa naktis, gali pasakoti. 

— Tiesą pasakius, nenorėčiau to prisiminti. Bet 
jeigu taip nori, papasakosiu. Aš tikrai atvykau iš toli, 
iš kitos žemyno pusės. | 

— Ką, 2 jau tiesiai čia iš kitos žemyno pu- 
EE iai 

Bet Batleris kalbėjo rimtai, jo veidas tapo griež- 
tas, ir šeimininkas užjaučiamai palinkčiojo galvą. 

— Na, ir nubloškė gi tave likimas taip toli nuo 
namų! Tikriausiai ir tėvus turi. 

Retas Batleris įsitempė, jo kaktoje įsirėžė trys 
gilios raukšlės. 

— Taip, turiu ir tėvą, ir motiną. 

— Tikriausiai jie labai sielojasi, nieko nežino- 
dami apie tave? 

— Tikriausiai. 

— Batleri, kodėl jauni žmonės taip nenusėdi na- 
muose? Vis jiems reikia kur nors bastytis, bandyti li- 
kimą... Štai tavo tėvai, sprendžiant iš tavo manierų, 
tikriausiai ne vargšai. 

— Taip, jie gana turtingi. Gyvena Čarlstone. 

— O kur tas Čarlstonas? 

— O, velniškai toli, ir man reikėjo perkeliauti 
visą žemyną, kol čia patekau. 

— O ko gi tu ieškai? Ko bastaisi po pasaulį? 
Kodėl nesėdi namie? 

— Jeigu žinočiau, — Retas Batleris patraukė pe- 
čiais, — ko ieškau, pasakyčiau tau, bet aš ir pats ne- 
žinau. Tiesiog negaliu nustygti vienoje vietoje. 

— Kaip negali? Štai aš, jeigu man netrukdytų, 

kaip čia prekiaučiau! Pas mane būtų daugybė svečių, 
visus vaišinčiau ir niekad nė į galvą neateitų mintis 
išvažiuoti kur nors. 

— O galbūt trokšti būtent šito? — Retas Batleris 

— Taip, po velnių šitą San Migelį, nors aš čia 
gimiau ir užaugau. Man velniškai visa tai įkyrėjo. 
Kiekvieną naktį girdėti šūvius, riksmus, furgonų su 
ginklais dardėjimą, geležies žvangėjimą, dejones, 
kauksmą, matyti gaisrus... Įgriso. Tuo labiau kad visus 
mano draugus, padorius Žmones, išžudė. 

— O kaip tu likai gyvas? — kilstelėjo akis į 
tavernos šeimininką Batleris. 

— Aš? O velniai žino, matyt, mirtis kažin kaip 
apeina mane. Tačiau jaučiu, kad neilgai jau viešėsiu 
šiame pasauly, oi, neilgai. 

— Na, gerai, nepradėk šitos graudžios giesme- 
lės, gal mums visiems jau nedaug beliko. 

— Betgi tu, Batleri, dar toks jaunas, kam tau 
visai tai? Ką nori pasiekti? Kam ir ką įrodyti? 

— Niekam ir nieko, išskyrus vieną žmogų. 

— Ką gi? — tavernos šeimininkas pažvelgė į 
Batlerį, neslėpdamas smalsumo. 

O Batleris vėl užsitraukė cigarą ir dūrė pirštu 
sau į krūtinę. 

— Aš tas Žmogus. Supranti, noriu pačiam sau 
įrodyti, kad esu šio to vertas šiame pasaulyje. 

— Pačiam sau? Kam tai įrodinėti? Juk tu ir taip 
puikiai žinai, kad esi geras žmogus. 

— Ne, jeigu neįrodyčiau, nebūčiau tuo tikras. O 
dabar aš dažnai rizikuoju, nugaliu pats save ir tuo 
įrodau, kad dar gyvenu, kad aš ne niekšas. 

— Iš kur tu visa tai ištraukei? Na, kam šitai? 
Tikriausiai tu ne pačiam sau stengiesi įrodyti, o kaž- 
kam dar kitam, tikriausiai tave kažkada labai įžeidė? 

— Taip, tu teisus. Labai smarkiai įžeidė. 

— Kas tas Žmogus? 

— Nenoriu kalbėti apie jį, prisiminti, atvirai sa- 
kau, nenoriu... 

— O tu papasakok, ir iškart palengvės, — taver- 
nos šeimininkas paėmė apipintą butelį ir pripylė tau- 
res. 

— Ne, nereikia, kada nors kitąsyk. Gal dar kada 
susitiksime, ir aš tau papasakosiu. 

— Vargiai... Jau daug gerų žmonių yra buvę ma- 
no tavernoje. Sėdėjo, kalbėjo su manimi, žadėjo dar 
kada užsukti ir nepasirodė. Vieni iš jų guli kapinėse, 
kur mes su tavimi buvome ir kur palaidotas tik vienas 
miręs nuo plaučių uždegimo, o visi kiti — aukos. 

— Taip, jūsų miestukas, kokių reta, — žvilg- 
telėjęs į tavernos šeimininką, pratarė Batleris. 

Aikšte kažkas nušuoliavo. 

— Kaip tu manai, — paklausė Batleris, — ar tai 
Baksteriai, ar Rochasai? 

Šeimininkas pamąstė, pirštu pasikrapštė smil- 
kinį. 

— Tikriausiai Baksteriai. Juk jie labai kremtasi 
dėl sūnaus. Rochasams nėra ko jaudintis, tik šis pa- 
mišėlis Ramonas blaškosi dėl Morisolės. 

— Graži moteris ta Morisolė, — nusišypsojo Bat- 
leris. 

— Ji tau patinka? 

— Taip, ji labai graži, seniai panašios nesu ma- 
tęs. Ji man stebėtinai primena vieną mano pažįstamą. 

— Ką tu ketini daryti? — paklausė tavernos šei- 
mininkas. 

— Daryti? O kodėl aš turiu ką nors daryti? Na, 
jeigu rimtai, tai aš tučtuojau imsiuosi vieno reikalo, 
žiūrėk, — Batleris išgėrė taurę lig dugno. — Matai, jau 
padariau. 

— Aš tavęs ne šito klausiu, nors esu tikras, kad 
neatsakysi. 

— Jeigu aš žinočiau, ką darysiu šiandien arba 
rytoj, tikriausiai tau pasakyčiau. Bet, patikėk, aš ir pats 
šito nežinau. 

— Na, tiek to, Batleri, eikime miegoti. Juk rytoj 
rytą banditai keisis pagrobtais žmonėmis. Manau, mū- 
sų laukia įdomus reginys. 

— Taip, manau, kad ten būtinai įvyks kas nors 
įsimintina, būtinai. 

— O aš bijau, — pasakė tavernos šeiminin- 
kas, — kad jie neimtų šaudytis, juk ir Baksteriai, ir 
Rochasai, ypač pastarieji, — padūkę. Jie dėl vieno žo- 
džio ar žvilgsnio gali pradėti tikrą mūšį — tada šiame 
miestelyje maža teliks sveikų ar gyvų. 

— Manau, iki šito neprieis, — tarė Batleris, — 
pasikeis savo įkaitais, ir viskas. Manau, kad atviram 
karui laikas dar neatėjo, bet nebetoli ta valanda, pa- 
tikėk, aš tai jaučiu. 

— Aš ir pats žinau. Artėja mūšis ir reikia jam 
ruoštis. 

— Štai ir pasiruošk iš anksto, — nusikvatojo Bat- 
leris. 

Išlindęs iš užstalės, jis sunkiu žingsniu užlipo 
laiptais į miegamąjį. 

Tavernos šeimininkas taip pat nuėjo miegoti. 

Batleris girdėjo, kaip jis ilgai negalėjo užmigti, 
nervingai vartėsi nuo šono ant šono, kažką bambėjo. 
Pagaliau Batleris ir pats nepajuto, kaip užmigo. 


5 skyrius 


Nubaltintoje varpinėje ėmė gausti varpas, ir vi- 
sas miestelis prisipildė jo garso, kuris plaukė virš že- 
mų namukų, virš medžių. 

Atrodė, visi gyventojai žino, kad aikštėje prie 

tavernos turi įvykti kažkas svarbaus. Žmonės žvilg- 
čiojo pro langus, stengdamiesi įžiūrėti, kas gi vis dėlto 
ten vyksta. Bet išlįsti iš savo namų į gatvę bijojo, sau- 
godamiesi šūvio, riksmo, juk labai gali būti, kad saulės 
įkaitintoje aikštėje jų tyko mirtis. 

Reikšmingiausiai varpas skambėjo Rochasų ir 
Baksterių šeimoms. Jie turėjo pasikeisti pagrobtais 
įkaitais. 

Varpas dar tebesiūbavo, kai iš Rochasų namų 
išjojo keturi raiteliai, lygiai tiek pat pajudėjo iš Baks- 
terių kiemo. 

Kiti šio keisto spektaklio žiūrovai, sustoję ap- 
link saulės išdegintą aikštę, spaudė rankose ginklus. 

Pasiruošę bet kokiam netikėtumui, kiekvienas iš 
jų laukė, kad tuoj prasidės susišaudymas, ir tada kul- 
ka gali įsmigti būtent jam į galvą ar į širdį. Tad visi 
budriai sekė savo priešininkus, baimindamiesi, kad 
kieno nors nervai tuoj tuoj neišlaikys, ir jis nuspaus 
gaiduką. 


Retas Batleris pabudo dar gerokai prieš suskam- 
bant varpui. Jis persitarė su tavernos šeimininku vienu 
kitu žodžiu apie orą ir dar kažkokias smulkmenas, 
visiškai nesusijusias su šios dienos įvykiais. Paskui iš 
pustamsės tavernos išsinešė į priebutį aukšta atkalte 
kėdę ir atsisėdo. Rankose laikė apipintą butelį vyno. 
Įdėmiai stebėjo mažiausią krustelėjimą aikštėje, nors 
gerai žinojo, kas, ką ir kaip pasiruošė šiandienai. 

Bet vis tiek buvo įdomu — kaipgi pasibaigs vi- 
sas šis spektaklis be pašalinių žiūrovų. 

Batleris suposi kėdėje, priebučio grindys tyliai 
girgždėjo. Viena ranka stipriai spaudė butelio kakliu- 
ką, o kitoje laikė nedidelę stiklinaitę, kurią vis pri- 
pildydavo ir pakeldavo prie lūpų, kartkartėmis pa- 
sitaisydamas skrybėlę, kad saulė taip nespigintų į akis. 

Batleris matė, kaip nuo Rochasų namų pajudėjo 
keturi raiteliai. Kavalkados vidury ant balto eržilo jojo 
Baksterio sūnus. Jis neturėjo ginklo, o palydovai laikė 
rankas ant diržų su revolveriais, pasiruošę kiekvieną 
minutę išsitraukti ginklą ir pradėti šaudyti. 

Batleris turbūt vienintelis žiūrėjo į šį reginį ra- 
miai, lyg nujausdamas, kad viskas vyks sklandžiai. 

Raiteliai sustojo per keturiasdešimt jardų nuo 
aikštės centro. Nuo Baksterių namų atjojo tokia pat 
kavalkada — trys vyriškiai, o vidury — Morisolė. Ap- 
sirišusi tamsia skarele, ji lėtai dairėsi į šalis pagalbos 
laukiančiu žvilgsniu. 

Tik Reto Batlerio akys susitiko su bejėgiu moters 
žvilgsniu. Jo širdis suspurdėjo. Vieną akimirką panoro 
pašokti iš savo patogios vietos, griebti revolverį ir pra- 
dėti susišaudymą. Bet susivaldė. Juk gerai suprato, 
kad tik laikydamasis visi; šio žaidimo taisyklių, galės 
išlošti. Nors, tiesa, į jį Žiūrint atrodė, kad jis nieko 
nesuvokia, kas čia darosi. 

Tik Reto veide klaidžiojo mįslinga šypsenėlė. Jis 
vėl pylėsi vyną ir tuštino stiklą po stiklo. 

Raiteliai sustingo per dvylika jardų vieni nuo 
kitų lyg statulos. 

Nuo Baksterių namo pasirodė vyras ir žmona. 
Džonas Baksteris norėjo prilaikyti moterį už alkūnės, 
bet ši atstūmė jo ranką, esą nereikia — ne laikas. Dabar 
jie turi atrodyti oriai, juk prasideda toks įtemptas ir 
svarbus momentas. 

Ir Džonas Baksteris, atrodo, suvokė visą šios si- 
tuacijos sudėtingumą. Jo dešinė ranka sustingo ant re- 
volverio dėklo, pasiruošusi žaibiškai ištraukti ginklą, 
atlaužti gaiduką ir pradėti susišaudymą. 

Bet žmona kartkartėmis mestelėdavo į jį tokį 
žvilgsnį, kad jam iškart dingdavo noras griebtis gink- 

lo. Taip jie lėtai žengė dulkėta aikšte, ir trumpi šešėliai 
krutėjo po jų kojomis. 

Batleris žiūrėjo ir laukė finalo. Kaipgi viskas 
vyks? Juk jis buvo vienas iš spektaklio dalyvių ir vai- 
dino toli gražu ne šalutinį vaidmenį. Tiesa, nei viena, 
nei kita pusė šito nė nenujautė, o galbūt ir nujautė, bet 
nenorėjo parodyti. 

Baksterio sūnus sėdėjo ant balto eržilo su kreiva, 
kandžia šypsenėle plonose lūpose. Kartkartėmis jis 
žvilgčiodavo į savo grobikus, o paskui žvilgsnis su- 
stojo prie sielvartingos motinos figūros, prie tėvo, šių 
jam artimiausių žmonių. 

Akylas Reto Batlerio žvilgsnis pastebėjo, kaip 
Ramonas trūktelėjo karabino spyną, vos susidūręs su 
žydromis Morisolės akimis. 

Moteris, rodos, nekreipė dėmesio į tai, kas vyks- 
ta aikštėje, jos mintys klaidžiojo kažkur toli. 

„Greičiausiai ji galvoja apie savo sūnų, gal vyrą, 
gal netgi prakeikia savo likimą, Ramoną Rochasą ir 
visus šio keisto miestelio gyventojus“, — pagalvojo 
Retas Batleris, vėl gurkštelėdamas vyno. 

Staiga pasigirdo veriantis vaiko riksmas. Apsi- 
dairęs Retas Batleris pamatė jo kojas ir baltas kelnaites. 

Vaikas stovėjo už tavernos durų ir vis klykė. 

— Kurji? Kur mano mama? Kodėl aš negaliu jos 
matyti? 

Retas Batleris nusisuko, sukrėstas šio riksmo. Jis 
išgirdo, kaip tavernos šeimininkas garsiai įkalbinėja 
berniuką pasitraukti nuo durų ir neiti į gatvę. 

„Viešpatie, — pagalvojo Retas Batleris, — kaip 
jis trokšta būti su savo motina. Toks mažytis ir toks 
nelaimingas". 

— Aš noriu, noriu ją pamatyti! — šaukė vaikas. 

— Grįžk, tau sakoma! — pasigirdo rūstus šei- 

mininko balsas, ir Retas Batleris pamatė, kaip jis pa- 
kėlė vaiką ant rankų ir nusinešė gilyn, į kambarį. 

Pašokęs nuo kėdės, jis taip pat įėjo į pustamsę 
taverną. Vidury kambario berniukas įkalbinėjo, mal- 
davo dėdulę, kad šis jį leistų pas motiną. Šeimininkas 
buvo nepermaldaujamas ir tvirtai laikė vaiką. 

— Aš noriu ją pamatyti! Aš noriu ją pamatyti, — 
prašė berniukas. — Kodėl man negalima pamatyti ma- 
mos? Na, kodėl? Sakyk, sakyk... 

Geriau įsižiūrėjęs, Retas Batleris suprato, kad ša- 
lia vaiko stovi ne šeimininkas, o tėvas. Vyriškis at- 
siklaupė, apkabino liesus petelius, priglaudė berniuką 
ir įniršęs glostė tamsias garbanas. 

— Nereikia, nusiramink, mažyti. Pamatysime ją. 
Nusiramink. Kol kas pabūk su manim. 

— Ne, ne, — šaukė vaikas, mušdamas kumš- 
teliais vyriškiui į krūtinę, — aš noriu ją pamatyti, ji 
mano mama. Ji ten, aikštėje! 

— Ten negalima. Matai, ten prkti Žmonės. Jie 
visi ginkluoti. 

— Ne, aš noriu ją pamatyti, — nerimo mažasis. 

Retas Batleris, daugiau neįstengdamas klausytis 
šių žodžių, išėjo. 

O aikštėje visi keisto spektaklio dalyviai, rodos, 
apmirė. Nieks nesiryžo žengti pirmąjį žingsnį. 

Morisolės lūpos virpėjo: 

— Būk tu prakeiktas, — sušnibždėjo ji. 

Bet Ramonas, buvęs nuo jos per keturiasdešimt 
jardų, stipriai spaudė savo karabiną ir šio šnabždesio 
negirdėjo. Jam pasirodė, kad moteris sako: „Aš myliu 
tave, Ramonai“. Jis timptelėjo pavadžius ir, dar stip- 
riau spausdamas ginklą, mostelėjo kaire ranka: „Pir- 
myn“. 

Aikštėje visi pajudėjo: ir įkaitai, ir sargyba artėjo 

vieni prie kitų. Atrodė, kad, jiems susitikus, turės 
įvykti kažkas baisaus. 

Arkliai negirdimai žengė saulės išdeginta, dul- 
kėta aikšte. Raiteliai dešiniąsias laikė ant revolverių 
rankenų, pasirengę šokti nuo arklių ir pradėti šaudyti. 

Vienas Antonijo sargybinių bakstelėjo jam re- 
volverio rankena į šoną. 

— Nagi, jok prie Morisolės, tik neskubėdamas, 
ramiai, arklio neragink. 

Tą patį sargybiniai sakė ir Morisolei. 

— Jok Antonijui priešais. 

Sutikdama moteris linktelėjo galvą ir patraukė 
pavadį. Arklys pajudėjo žingine. 

Į tavernos priebutį išėjo šeimininkas, šįkart pa- 
sipuošęs ponču, ir išvedė, tvirtai laikydamas už ran- 
kos, berniuką, kad šis galėtų matyti spektaklį. 

Vaikas, pamatęs motiną ant arklio, pravirko: 

— Mama, mama, — bet jo balselis buvo toks 
tylus, kad moteris neišgirdo. 

Ji žiūrėjo pirmyn, ten, kur sėdėjo Ramonas Ro- 
chasas, gniauždamas karabiną ir pasirengęs tuoj pat 
paspausti gaiduką. 

Morisolė suprato, kad nieks neišgelbės nuo jo 
kulkos, kad netgi jos, Morisolės, kurią Ramonas Ro- 
chasas taip myli, įvykiams pakrypus nepageidaujama 
linkme, laukia toks pats likimas — kulka į širdį. 

Staiga moteris sudrebėjo, ji pagaliau išgirdo 
silpną savo vaiko riksmą. 

— Chosė! — sušuko, staigiai pasukdama galvą. 

Pamačiusi priebutyje vaiką, paleido pavadžius. 

— Chosė, Chosė, — tyliai pakartojo. 

Visi stovėjusieji aikštėje taip pat krūptelėjo, vy- 
rai stipriai sugniaužė revolverius. 

O berniukas vėl sušuko: 

— Mama, mamyte! 

Žydros migdolinės Morisolės akys priplūdo aša- 
rų. 

Tik Ramono Rochaso veidas liko bejausmis ir 
ramus. Jis buvo užsidėjęs ant galvos sombrerą, ir akis 
slėpė šešėlis. Tik lūpos retkarčiais virptelėdavo, o 
skruostikauliais slankiojo gumulai. 

Ir tik akylas galėjo pastebėti, kaip tvirtai delnu 
jis spaudžia karabiną ir kaip virpa pirštas ant poli- 
ruoto gaiduko. 

Morisolės veide atsispindėjo sunkios dvejonės. 
Ji troško šokti nuo arklio ir pulti prie vaiko. Bet kartu 
bijojo, kad, jai vos sujudėjus, Ramono Rochaso pirštas 
paspaus gaiduką, ir kulka nutrauks jai gyvybę, ne- 
leisdama paliesti mylimo sūnaus veidelio, paglostyti 
jo tamsių garbanų, pabučiuoti jį į skruostelį ir išgirsti 
jo alsavimą. 

Jos pilnos ryškios lūpos virpėjo. Rodos, štai štai 
iš jų išsprūs širdį verianti aimana. Bet moteris ją už- 
gniaužė, ir aimana pasiliko krūtinėje, draskydama šir- 
dį į gabalėlius. 

Moteris susitvardė ir vėl stipriai timptelėjo pa- 
vadžius. 

O vaikas, apie nieką negalvodamas, vėl pašau- 
kė: 

— Mama, mamyte! 

Ir šį kartą motinos širdis neišlaikė. Ji metė pa- 
vadį, išslydo iš balno ir, jau negalvodama apie tai, kas 
jos laukia, metėsi per aikštę prie sūnaus. 

Tavernos šeimininkas taip pat atgniaužė savo 
stiprius pirštus, ir berniukas galvotrūkčiais nubėgo 
pasitikti motinos. 

Jie susitiko vidury aikštės — motina ir vaikas... 

Morisolė parkrito ant kelių ir prispaudė sūnų 
prie krūtinės, o jis apkabino jai kaklą, įsikniaubė į petį 
ir pravirko. 

— Chosė, Chosė! — aikčiojo moteris. 

— Mama, mamyte! — atitarė jai sūnus. 

Moteris juto, kaip karštos vaiko ašaros vilgo jai 
petį. O vaikas girdėjo, kaip šalia daužosi motinos šir- 
dis. 

Morisolė ėmė raudoti. 

Retas Batleris žiūrėjo į šią sceną, primerkęs akis. 
Jo pirštai drebėjo, bet pats atrodė ramus. Vos pasukęs 
galvą, akies krašteliu pamatė Morisolės vyrą. 

Šis stovėjo prie tavernos durų. Įniršęs, pasime- 
tęs. 

Batleris iškart suprato, kad tai silpnas Žmogus, 
silpnas kovoti už savo laimę ir nugalėti tokį, kaip Ra- 
monas Rochasas. Jam pagailo šio nelaimingojo. Bet jis 
nemėgo silpnų, nes pats buvo visiškai kitoks. 

Retas Batleris nebijojo nieko. Jis nebijojo mirti, 
buvo tam visada pasiengęs, bet be reikalo atiduoti sa- 
vo gyvybę nenorėjo. 

Nuo to, ką pamatė aikštėje, jo veidas tarsi su- 
akmenėjo. 

O Morisolė, tartum nusimetusi nuo pečių ne- 
pakeliamą naštą, bučiavo savo sūnų: 

— Berniuk mano! Chosė! Mano mažyti! Kaip aš 
tave myliu. Tu prisimeni mane? 

— Taip, taip, — atsakinėjo vaikas, — mama, ma- 
myte! 

Jo maži delneliai glostė drėgnus nuo ašarų mo- 
ters skruostus, o ši krūpčiojo, raudojo, glamonėjo savo 
vaiką. Atrodė, ji gyveno tik dėl jo, jis — vienintelis jos 
turtas, dėl kurio buvo pasiryžusi atiduoti gyvybę. Taa 
spaudė vaiką prie savęs, pasiruošusi pulti kiekvieną, 
kas drįs jį bent paliesti. 

Visa ši keista scena dulkinos aikštės vidury Re- 
tui Batleriui priminė kažką jau matyta, bet kad ir kaip 
įtempęs atmintį, jis negalėjo prisiminti, — ką. 

Baksterių sūnus prajojo pro vaiką apglėbusią 
Morisolę, sustojo prie Baksterių ir stryktelėjo iš balno. 

— Mama, štai ir aš, — glustelėjo jis moteriai prie 
peties. 

Ši taip pat palenkė galvą ant sūnaus peties, bet 
paskui staiga žengtelėjo atgal, pakėlė dešinę ranką, ir 
aikštėje garsiai nuskambėjo antausis. 

Antonijas sudrebėjo. 

— Niekšas, — iškošė pro dantis moteris. 


O virš San Migelio ryškiai mėlyname, be debe- 
sėlio danguje kabėjo akinantis saulės diskas. Saulė 
abejingai žiūrėjo, kas darosi žemėje, svilinamoje karš- 
tų jos spindulių. 

Ar šioje žemėje Žmonės vienas kitą žudo, ar bu- 
čiuoja apkabinę, kenčia jie ar džiaugiasi — saulutei vis 
viena. 

Po šio keisto spektaklio dalyvių kojomis nutįso 
trumpi šešėliai. 

Chulijas, Morisolės vyras, neištvėrė, atlapojęs 
tavernos duris, jis puolė per visą aikštę prie savo žmo- 
nos ir vaiko. 

— Chulijau! — sušuko moteris, o jis sukniubo 
ant kelių šalia ir, tvirtai abu apglėbęs, priglaudė prie 
krūtinės. 

Berniukas džiaugsmingai sušuko: 

— Tėti! Tėti! Mama, mamyte! Mes visi kartu! 

Chulijo girdėjo, kaip daužosi moters širdis, juto, 
kaip karštos ašaros krinta jam ant kaklo. 

O vaikas drebėdamas kartojo: 

— Tėti, mamyte, mes visi kartu. 

Laibomis rankelėmis jis apkabino už kaklo tėvą 
ir motiną, lyg ketindamas juos taip laikyti, kad nie- 
kada neišsiskirtų. 

Ramonas Rochasas negarsiai įsakė: 

— Paimti Chuliją! 

Mirtinoje aikštės tyloje visi išgirdo šį įsakymą, ir 
vienas jo sėbrų, timptelėjęs arklio pavadžius, prijojo 
prie susiglaudusios trijulės. 

— Chulijau, mes tave buvome įspėję, — visiškai 
abejingu balsu pasakė jis, — kad tu dingtum iš šio 
miesto visiems laikams. Nepaklusai, tai dabar teks už 
tai atsakyti. 

Bet nei raitelis, nei Ramonas, netgi Retas Batleris 
nepamatė, kaip tavernos šeimininkas puolė į vidų ir 
išlėkė į priebutį su karabinu rankose. Atlaužęs gai- 
duką, jis atsuko vamzdį į raitelį. 

— Tu pasigailėsi, — vėl tarė šis, dėdamas ranką 
ant revolverio rankenos. 

— Jeigu dar bent krustelėsi, aš šausiu. Palik jį 
ramybėje! — trūkčiojamai pratarė žilaūsis tavernos 
šeimininkas. — Aš tave prašau, palik. 

Vyriškis ir be šio įspėjimo suprato, kad dar bent 
vienas jo judesys, ir, šeimininkui spustelėjus gaiduką, 
kulka įsmigs jam į krūtinę. Tad pakėlė dešinę ranką, 
tuo parodydamas, kad nebando traukti revolverio iš 
dėklo. 

Visi žmonės aikštėje, iki šiol stovėję kaip sta- 
tulos, krūptelėjo ir, atsisukę į taverną, sužiuro į ži- 
laūsio vyriškio ginklą. 

Ramono Rochaso akys pasruvo krauju. Jis jau 
ruošėsi paleisti šūvį į tavernos šeimininką, bet paste- 
bėjo, kaip Retas Batleris nugara atsispyrė nuo sienos, 
plačiai išžergė kojas ir sustingo vietoje, pamatė, kaip 
dešinioji jo ranka pakibo ties revoiverio rankena ir 
suprato, kad amerikietis nejuokauja. Jankis savo re- 
volverį ištrauks greičiau negu jis kilstelės karabino 
vamzdį. Rizikuoti gyvybe Ramonas nebandė, mirti jis 
visai nenorėjo. 

Tą akimirką Reto Batlerio akys susidūrė su žyd- 

rų Morisolės akių žvilgsniu. Jame atsispindėjo dėkin- 
gumas. Jis, rodos, žadėjo jam viską, ko tik panorės. Jis 
maldavo ir dėkojo už pagalbą. 

Retas Batleris vos pastebimai linktelėjo jai galva, 
bet jo žvilgsnis išliko toks pat ledinis ir skvarbus. 

Jis gaudė menkiausią kiekvieno aikštėje stovin- 
čio žmogaus krustelėjimą. 

Moteris paskutinį kartą palinko prie savo sū- 
naus, stipriai jį priglaudė ir sušnibždėjo: 

— Chosė, Chosė, mano berniuk, nenusimink. 
Mes dar būtinai susitiksime ir gyvensime kartu. O da- 
bar pasitrauk, pasitrauk nuo manęs. 

Bet berniukas jokiu būdu nenorėjo jos paleisti. 
Tebeglostė motinai veidą, laikė apkabinęs kaklą. 

— Eik, eik, — švelniai jį atstūmė moteris ir pa- 
kilo. 

Retas Batleris matė, kaip per aikštę link jos ar- 
tėjo Ramonas Rochasas ir kaip stipriai jo pirštai spau- 
dė karabiną. 

— Morisole, eik pas Ramoną, jis tavęs laukia, — 
kažkokiu keistu svetimu lediniu balsu pratarė Retas 
Batleris. 

Ir moteris suprato, kad dabar ji turi paklusti ir 
daryti būtent taip, kaip liepia šis jankis, šis keistas 
žmogus, netikėtai atsiradęs jų miestelyje, užmirštame 
dievo ir visų mirtingųjų. 

Ji nusipurtė dulkes nuo drabužių ir lėtai pažen- 
gė keletą žingsnių nuo savo vaiko. 

— O tu, — kreipėsi Retas Batleris į Chuliją, — 
vesk berniuką namo. Jo vieta ten. 

Jis kalbėjo tyliai, ir Ramonas Rochasas negalėjo 
išgirsti šių Žodžių. 

Vyriškis krūptelėjo, atsisuko į Retą Batlerį, su- 
tiko jo žvilgsnį ir taip pat suprato, kad turi vykdyti šio 
keisto Žmogaus įsakymą. 

Jis apkabino berniuką, pakėlė jį ant rankų ir sun- 
kiu žingsniu žengė saulės įkaitinta aikšte link taver- 
nos. 

O Ramonas, šauniai sukiodamasis su savo žirgu 
šeimininką, tai į Morisolę, kuri stovėjo nuleidusi gal- 
vą. 

Retas Batleris neskubėdamas išsitraukė cigarą, 
įsikišo į burną, paskui liežuviu jį nustūmė į lūpų kam- 
putį ir kreivai šyptelėjo. 

Bet jo žvilgsnis liko toks pat šaltas ir savimi pa- 
sitikintis, toks pat tvirtas ir visa aprėpiantis. 


O aikštės vidury Ramonas Rochasas pasilenkęs 
ištiesė ranką Morisolei, kviesdamas ją lipti į balną. 
jo Ramonui į akis, paskui vėl nuleido ir sunkiai kaip ir 
jos vyras nužingsniavo dulkėta aikšte Rochasų namų 
link, kur stovėjo iki dantų ginkluoti vyrai, kur jos jau 
laukė. 

Visas šis spektaklis buvo surengtas tik tam, kad 
Morisolė būtų iškeista į nevykėlį banditą Antoniją, ku- 
ris nutarė pasirungti su broliais Rochasais. 

Morisolė sunkiai vilko kojas aikšte, o šalia ant 
obuolmušio eržilo šauniai jojo Ramonas. Žirgas muis- 
tė galvą, skersavo krauju pasruvusia akim į lėtai dū- 
linančią Morisolę ir, krimsdamas žąslus, grakščiai sta- 
tė tvirtas lyg nulietas kojas į smėlį, keldamas dulkių 
stulpus. | 

Retas Batleris suprato, kad spektaklis pasibaigė. 

Jis apsisuko ir nuėjo į taverną, kur prieš keletą 
minučių grįžo ir šeimininkas. Įėjęs į pustamsę patalpą, 
stabtelėjo, nes po ryškios šviesos taverna atrodė tamsi 
ir niūri. Pagaliau, akims apsipratus, pamatė, kad jo 

žilaūsis šeimininkas stovi prie bufeto ir atkimšinėja 
butelį viskio. 

Retas Batleris priėjo ir, pasirėmęs alkūnėmis į 
lis, nors finalas buvo visiškai aiškus. 

— Kiaulė tas Ramonas, — ištraukęs kamštį ir 
pildamas į stiklus viskio, tarė šeimininkas, — tikras 
kiaulė. 

Retas Batleris nieko neatsakė, tik pasuko galvą, 
žvilgtelėjo į pilnus stiklus ir, giliai užsitraukęs cigaro, 
išpūtė žydrą vingrų dūmelį, kuris tuojau pat ištirpo 
tavernos prietemoje. 

— O kodėl būtent Ramonas? — paklausė Retas, 
neišsiimdamas iš burnos cigaro. 

Šeimininkas greit pakėlė ir ištuštino stiklą vis- 
kio. 

— Aš tavęs klausiu, kuo čia dėtas Ramonas? 

Šeimininkas vartė stiklą rankose. 

— Žinai, Batleri, ši istorija sena kaip pasaulis. 

— Bet jeigu ji tokia sena, tai gal aš žinau ją? 

— O gal ir ne, — trinktelėjo šeimininkas stiklą į 
ąžuolinį prekystalį. 

— Gal ir nežinau, tada pasakok. 

— Papasakoti? Na, klausyk. Gyveno laiminga 
šeima: vyras, žmona ir vaikas. Ir juos ištiko bėda... 

— Sakai, ištiko bėda? — Batleris pastūmė cigarą 
į kitą lūpų kamputį. 

— Taip, taip, ištiko bėda, o jos vardas Ramonas. 
Morisolės vyras lošė su juo kortomis ir išlošė, bet Ra- 
monas pareiškė, kad Chulijas sukčius ir apgaudinėja... 

— Na, ir kas? Iš tikrųjų ši istorija sena kaip pa- 
saulis. 

— O tas, — tęsė tavernos šeimininkas, — kad, 
praėjus kuriam laikui Ramonas sumanė atimti jo žmo- 
ną Morisolę kaip įkaitę. 

— Ką? — krūptelėjo Retas Batleris. 

— Taip, taip, jis pasiėmė Morisolę kaip įkaitę ir 
pasakė, kad jeigu Chulijas tam priešinsis, tai jo Žmonės 
užmuš Chosė, jų vaiką. 

— Taip, šiurpi istorija, — palingavo galvą Retas 
Batleris, taip ir neparodęs tavernos šeimininkui, kokį 
tai jam padarė įspūdį. 

— Taip, šitas Ramonas velniškai gudrus, — Re- 
tas Batleris išsiėmė iš burnos cigarą ir nesidairydamas 
patraukė durų link. 

— Batleri, kur tu eini? 

Tas stabtelėjo ir pasisukęs išdrožė: 

— Einu pas Rochasus. Darbo ieškoti. 

Durys užsitrenkė. 

Tavernos šeimininkas staigiai pakėlė savo stiklą, 
išgėrė ir nusispjovė Retui Batleriui iš paskos. 

— Būk prakeiktas, tu pamišėli. 

Bet Retas negirdėjo prakeiksmo. Jis pasuko per 
aikštę prie Rochasų namų. Žinojo, ką broliai Rochasai 
jam pasiūlys, ką su jais kalbės, netgi įspėjo jų veidų 
išraiškas. 

Ir iš tikrųjų Rochasų namuose jį sutiko išskėsto- 
mis rankomis. Visi džiaugėsi, kad amerikietis atėjo pas 
juos, Rochasus, o ne pas prakeiktuosius priešus Baks- 
terius. 

Vadinasi, jie tapo dar gerokai stipresni, nes kar- 
tu su jais kausis Retas Batleris. 

Juk San Migelyje visi jau žinojo, kad akies taik- 
lumu su Retu Batleriu rungtis gali tik Ramonas Ro- 
chasas. Ramono daugelis prisibijojo, o štai Retą Batlerį 
gerbė ypač dėl to, kadjis vienas susidorojo su keturiais 
Baksterių žmonėmis. Vienas — net su keturiais. 

Rochaso žmonės vienas kitam kalbėjo, rodyda- 
mi pirštu į Batlerį: 

— Šis vaikinas paklojo iškart keturis, įsivaizduo- 
ji? 


121 


— Taip, ką ir besakyti, tokio aš dar nebuvau 
sutikęs. Ir tikriausiai niekada tuo nepatikėčiau, bet 
pats mačiau keturis lavonus. Nieks netgi revolverio 
nespėjo išsitraukti. 

— Taip, šis vaikinas pro šalį neprašaus. Jis ką tik 
nori įkiš į kapą. 

— Svarbiausia, kad jis dabar išvien su mumis. 

Rochaso žmonės patenkinti žvilgčiojo į Batlerį. 

O šis jautėsi gana laisvai. Jis ramiai vaikštinėjo 
tarp brolių, išklausė jų ir išdėstė savo pasiūlymus, pa- 
gyrė tai Ramoną, tai Migelį, tai Estebaną. 

Ir broliai šypsojosi, jiems buvo malonūs šio san- 
tūraus mažakalbio jankio pagyrimai. Nors jie, kaip ir 
visi tikri meksikiečiai, kiek nemėgo Žmonių, turinčių 
baltą odą, bet šis jankis buvo jiems prie širdies. 

Čia, San Migelyje, buvo labiausiai vertinamas 
tik vienas talentas — talentas greitai išsitraukti iš dėk- 
lo revolverį ir paspausti gaiduką. Ir, žinoma, svarbiau- 
sia, kad kulka pataikytų į tikslą. 

O visi San Migelyje matė, kad visos keturios jan- 
kio paleistos kulkos buvo taiklios. Ir nė vienas, gavęs 
tą kulką, nė nepakrutėjo, net rankos nepajudino. 

Toks taiklumas tada nudžiugino vienintelį žmo- 
gų — žilabarzdį senį karstadirbį. Juk jis vėl gavo dar- 
bo ir užsidirbo keletą dolerių. 


Don Migelis priėjo prie Reto Batlerio, uždėjo 
ranką jam ant peties ir, kvėpuodamas į veidą viskio 
kvapeliu, tyliai pasakė: 

— Puiku, vaikine, kad tu su mumis. Man iškart 
pasidarė kaži kaip ramiau. Jeigu tu pereisi pas Baks- 
terius... 

— Ką jūs, don Migeli? — sušuko Retas Batleris, 
aiškiai meilikaudamas Rochasui viduriniajam, — argi 
aš galiu eiti pas tuos idiotus Baksterius? Juk aš pa- 

klojau keturis jų žmones ir dabar, manau, man ten ne 
vieta. 

— Žinoma, žinoma, janki, tavo vieta tik su mu- 
mis. Toks žmogus turi būti mūsų kompanijoje, ir tada 
būsime nenugalimi. 

— Šito aš nežinau, — šiurkščiai atsakė Retas Bat- 
leris. — Jis truktelėjo petį, ir Migelio Rochaso ranka 
nukrito, — man atrodo, jūs, Don Migeli, pervertinate 
mano sugebėjimus. 

— Ne, ne, Batleri, jūsų sugebėjimai tiesiog pui- 
kūs. Tuo labiau, jeigu mes būsime visi drauge, visi 
išvien prieš Baksterius. 

— Na, ką gi, drauge tai drauge, — atsakė pa- 
sitraukdamas Retas Batleris, kuriam aiškiai nusibodo 
tuščios kalbos ir pagyrimai. 


6 skyrius 


Po valandos Rochasų svetainėje jau buvo tikra 
puota. Visi džiaugsmingai šventė pergalę prieš Baks- 
terius. Iki dantų ginkluoti vyrai gėrė viskį. 

Dideliame, per pusę sienos, iš akmenų sumū- 
rytante židinyje ant iešmo lėtai sukosi kepama mė- 
sa — kiaulė ir veršiukas. 

Estebanas Rochasas priėjo, rankos mostu įsakė 
parankiniui sustabdyti iešmą ir, atpjovęs didelį gabalą 
mėsos, priėjo prie Rochaso viduriniojo. 

— Migeli, manau, gerai, kad tas jankis su mu- 
mis. 

— Taip, — Migelis linktelėjo galvą, — būtų blo- 
giau, jeigu jis eitų išvien su Baksteriais. Kad jis pas 
mus, tai, žinoma, kur kas geriau. Juk gali greit pa- 
sirodyti kareiviai. Jie ims aiškintis, kur ir kaip dingo 

furgonas su auksu. O amerikietis mums padės nuga- 
lėti visus priešus. 

— Taip, Migeli, — tarė Estebanas, žiaumodamas 
sultingą mėsą, mums teks sutelkti visus žmones, pri- 
valome laimėti iki galo šias grumtynes, ir tada Baks- 
teriai bus priversti dingti visam laikui iš San Migelio. 

— Tiesą sakai, Estebanai. Jeigu mes laimėsime, 
tada valdysime vieni šį miestelį ir jo apylinkes. Ir visa 
kontrabanda, vynas, ginklai, auksas bus tik mūsų ran- 
kose. Tada tikrai galėsime praturtėti. 

— Kaip aš noriu praturtėti, brolau, — Estebanas 
nusivalė taukuotus pirštus į palaidinę, — noriu, kad 
turėtume daug, labai daug aukso. Ir kad tik mes bū- 
tume čia šeimininkai. 

— Ką gi, broli, taip ir bus, — atsakė don Migelis, 
slėpdamas juoduose ūsuose savo klastingą šypseną. 

Du parankiniai užlipo į don Migelio kabinetą ir 
atitempė viduramžių riterio šarvus. 

— Kur juos dėti? 

— Nagi, va, tenai, — Estebanas švystelėjo ne- 
baigtą mėsos kąsnį į svetainės kampą. 

Vyrai nuvilko šarvus į nurodytą vietą ir pastatė 
ant grindų. 

Kompanija pagyvėjo. 

— Cha, žiūrėkite, koks riteris! 

— Žiūrėkite, juk jis visas geležinis. Tikriausiai 
mano, kad jo negalima peršauti revolverio kulka. 

Retas Batleris, kuris apsimetinėjo, kad yra daug 
zirtesnis negu buvo iš tikrųjų, neskubėdamas išsitrau- 
kė iš dėklo savo keturiasdešimt penkto kalibro revol- 
verį, atlaužė gaiduką ir beveik nesitaikydamas trissyk 
iššovė. Gabalas šarvo trinktelėjo ant grindų. 

Publika džiaugsmingai sužvengė ir ėmė ploti. 

— O, šis jankis šaudo kaip reikiant. Tikriausiai 

čia jam nėra lygių! — sušuko vienas juodabarzdis, vis 
žvilgčiodamas į Reto Batlerio koltą. 

Retas Batleris atsistojo į savo vietą, įsikišo re- 
volverį į dėklą ir, laikydamas rankoje nebaigtą gerti 
viskį, nuėjo prie šarvų pasižiūrėti iš arčiau, kaip jam 
pasisekė. 

Kai iki šarvuoto riterio beliko vos kokie šeši 
žingsniai, užpakaly pokštelėjo keturi karabino šūviai. 

Retas Batleris sustingo, kulkos prašvilpė jam pro 
pat smilkinį. Jis netgi nejučia kiek įtraukė galvą į pe- 

Ant galerijos laiptų stovėjo Ramonas Rochasas, 
spausdamas rankose savo nepakeičiamąjį karabiną. 
Kulka viena po kitos smigo į šarvus, kaip tik ten, kur 
turėtų būti žmogaus širdis. Čia buvo jau keturios sky- 
lutės. Dar vienas spustelėjimas, ir vėl taikli kulka per- 
kirto metalą. Kulkų pėdsakai sudarė nesudėtingą šir- 
dies kontūrą, panašų į tą, kurį vaizduoja ant kortų 
arba pervertą strėle mėgsta piešti berniūkščiai. 

Ramonas Rochasas kiek padelsė, paskui nulipo 
kelis laiptelius žemyn, prisitaikė ir dar sykį iššovė. 
Paskutinysis šūvis užbaigė širdies kontūro piešinį ant 
riterio šarvų krūtinės. 

— Jūs labai gerai, jūs tiesiog puikiai šaudote, — 
mandagiai tarė Retas Batleris. 

— Žinai, bičiuli, kai nori užmušti žmogų, reikia 
šauti į širdį, tik į širdį. Ir tada esi tikras, kad tavo auka 
negyva, — tarė Ramonas ir kiek padelsęs pridūrė: — 
Ir dar. Geriausias ginklas karabinas. 

— Galbūt, — atsakė Retas Batleris, — bet aš la- 
biau mėgstu keturiasdešimt penkto kalibro koltą. 

Ir jis uždėjo ranką ant savo revolverio rankenos. 

Ramonas Rochasas priėjo prie riterio, perbraukė 
pirštu per jo kulkų išmuštas skylutes ir patenkintas 
krenkštelėjo. 

Retas Batleris pakėlė nebaigtą gerti stiklą ir 
gurkštelėjo viskio. 

— Žinai, drauguži, kai žmogus su keturiasde- 
šimt penkto kalibro koltu susiduria su žmogumi, ku- 
rio rankose šautuvas, tas, su koltu — lavonas. Taip 
sako meksikiečių patarlė. 

— Gal ir taip, — patraukė pečiais Retas Batleris, 
neatitraukdamas rankos nuo savo revolverio ranke- 
nos. 

Ramonas Rochasas numetė savo karabiną vie- 
nam parankiniui, kuris jį, vikriai pačiupęs, prispaudė 
prie krūtinės kaip vaiką ir nunešė į galeriją. 

O iš viršaus į svetainę nusileido Morisolė. Jos 
veidas buvo liūdnas, bet žvilgsnis vis toks pat atkak- 
lus, nepalaužiamas. 

Ji pažiūrėjo į Batlerį, bet tas dar sykį patraukė 
pečiais, apsimesdamas, kad ją mato gyvenime pirmą 
Sykį. 

— Chulijau, imk penkis žmones ir palydėk Mo- 
risolę į mažąjį namelį. Tik žiūrėk man, kad būtų tvar- 
ka, atsakai savo kailiu. 

— Klausau, — atsakė Ramonui Chulijas. 

Ramonas priėjo prie moters, sugriebė jos galvą, 
stipriai suspaudė pasmakrę, pasuko į save ir siurbte 
įsisiurbė į lūpas. 

Morisolė stovėjo nuleidusi rankas, visiškai ne- 
judėdama, bejausmė kaip marmurinė statula. 

Pagaliau Ramonas atsiplėšė nuo jos lūpų ir ne- 
stipriai ją atstūmė. 

— Eik į mažąjį namelį. O man reixės sutvarkyti 
tokį reikalą. Ar ekipažas jau paruoštas? — šūktelėjo. 

— Taip, paruoštas, — tuoj pat atsakė kažkuris. 

— Tai keliaujame! Gero apetito visiems, — su- 
šuko Ramonas, išeidamas pro atsarginį svetainės išė- 
jimą. 

Visa girtaujančiųjų ir ryjančiųjų minia džiaugs- 
mingai suklego, sveikindama Ramoną Rochasą. 
einančią moterį, ginkluotų vyrų lydimą, ir jo lūpose 
suvirpėjo vos pastebima piktdžiugiška šypsenėlė. Bet 
niekas iš puotaujančiųjų, netgi tie, kurie jį stebėjo, taip 
ir nesuprato, ką reiškia ši šypsena. 

O Reto Batlerio veidas vėl tapo neįžvelgiamas. 
Jis nuėjo prie stalo ir įsipylė stiklą viskio. Pakėlęs jį, 
pamerkė Migeliui Rochasui: 

— Girdėjote, ką sakė Ramonas? 

— Taip, taip, — džiugiai sušneko visa kompa- 
nija. 

— Tai linksminkimės, — ir Retas Batleris išlenkė 
pusę stiklo. 

O po valandos jį, negyvai nusigėrusį, du vyrai, 
užsivertę ant pečių, nuvilko į tą kambarį, kurį jam per 
pirmąjį susitikimą buvo paskyręs Migelis. 

Vyrai sunkiai kvėpavo. 

— Fu, velniškai sunkus šitas jankis! Sveria kokį 
centnerį kaip kiaulė, — niurzgė plačiaskruostis nesi- 
skutęs vyriškis ilgais riebaluotais plaukais. 

— Tempk, tempk. Tai mūsų porininkas. Vienas 
iš patikimiausių Rochasų žmanių, don Migelis taip 
sakė. 

— Patikimiausių, sakai? Kas jį ten žino, — iškošė 
neskustažandis. — Ateis laikas, ir mes pažiūrėsime, 
koks jis ištikimas. 

— Klausyk, tu per daug šneki. Tempk, tau įsa- 
kė — ir tempk. 

— Velnias, tai prisilakė jankis. Jis visai nemoka 
šito daryti, o dar ruošėsi pasivaržyti su don Migeliu. 

— Don Migelis tai dar nieko. Bet, va, Ramono 

tai niekas negalėtų aplenkti išgertuvėse. Čia tai jau 
teisybė...Jis geria daugiau už visus ir negirtėja. 

— Mačiau aš ir geriau geriančių. 

— Na, na, prilaikyk liežuvį. Geriau kaip Ramo- 
nas gerti neįmanoma. 

— Ne-e, yra Žmonių, mokančių gerti. 

— Tu dar pasakysi, kad kas nors ir šaudo geriau 
už jį. 

— O, šito tai jau ne, todėl kad nemačiau. Gal tik 
šitas jankis, — ir vyriškis paplojo bejėgiškai sudribusį 
Batlerio kūną per petį, — bet po tokios dozės jau var- 
giai jis galėtų nuspausti gaiduką ir šauti nesitaikęs. 

— Šitas tikriausiai rytoj apskritai ant kojų nepa- 
stovės, — pridūrė sėbras, padėdamas įnešti Retą Bat- 
lerį į kambarėlį. Jie numetė Retą ant plačios lovos. 

— Na, ir prisirijo jankis. O sveria tikriausiai ko- 
kią toną. 

— Gana jau tau. Pats jis eiti negali, kojos ne- 
klauso, tai ir sudribęs kaip maišas. 

Minutę kvėptelėję, neskubėdami abu vyrai išėjo 
iš kambario. ' 


Vos tik jie užtrenkė paskui save duris ir Žings- 
niai ant medinių laiptų nutilo, Retas Batleris atsimer- 
kė. Jo žvilgsnis buvo blaivus ir ramus, o kaktoje įsirėžė 
vertikali raukšlė, rodanti, kad jis įtemptai apie kažką 
mąsto. 

Keletą minučių taip beprasmiškai paspoksojęs į 
apsilupusias lubas, Retas Batleris pasipurtė, sugniaužė 
kumščius ir staigiai šoxo iš lovos. 

Jis pasukiojo sprandą, galvą, kad greičiau atsi- 
gautų, paskui iš ąsočio šliūkštelėjo sau ant veido van- 
dens ir patenkintas suprunkštė. 

— Pagaliau aš esu vienas ir nereikia apsime- 
tinėti. 

Jis gerai ištrynė veidą ir kaklą švariu baltu 
rankšluosčiu, atsisėdo ant lovos, išsitraukė iš dėklo 
revolverį ir greit jį užtaisė. Suspaudęs rankose ginklą, 
Retas Batleris iš karto pasijuto tikru žmogumi. Jis bu- 
vo visiškai blaivus, ramus ir pasitikintis savo jėgomis. 

— Tu su manimi, — vyriškis paglostė keturias- 
dešimt penkto kalibro kolto rankeną, — vadinasi, vis- 
kas bus gerai. 

Jis priglaudė šaltą vamzdį prie savo karštos kak- 
tos, palaimingai nusišypsojo, paskui apsuko revolverį 
aplink smilių ir vėl įsikišo jį į odinį dėklą. 

Priėjęs prie lango, Retas jį atlapojo ir pažvelgė į 
tamsų nakties dangų. Blausiai švietė žvaigždės, lėtai 
slinko perregimi debesėliai, o mėnulis buvo panašus į 
nušveistą varinį dubenį. 

„Viešpatie, kaip jis šviečia, — pagalvojo Retas 
Batleris, — štai imti ir iššauti į jį“. 

Bet jis gerai suvokė, kad jokia kulka nenulėks iki 
šito švytinčio rutulio ir nė truputėlio nesutrikdys jo 
ramybės. 0 
„Taip, kažkokios keistos mintys lenda man į gal- 
vą“, — Retas Batleris užsisiautė pončą ant pečių, užli- 
po ant palangės ir tylutėliai nusileido į vidinį kiemelį. 

Paskui išsigavo ir iš čia, susirado savo arklį, pri- 
rištą prie arklidės, ir šis iškart džiugiai Žvingtelėjo, 
ėmė karpyti ausimis, pažinęs šeimininką. 

Retas Batleris švelniai patapšnojo jo kaklą, pa- 
glostė karčiukus. 

— Ramiau, ramiau, brangusis. Dabar mes pa- 
šuoliuosime. Tik tyliai! 

Jis vikriai liuoktelėjo į balną, timptelėjo pavadį, 
ir arklys, paklusdamas kiekvienam šeimininko rankų 
krustelėjimui, nušuoliavo tamsiomis tuščiomis San 
Migelio gatvelėmis. Greitai jie atsidūrė prie mažo bal- 

to namelio, to paties, kurį jis matė ką tik atvykęs į San 
Migelį. 


Arklio kanopų kaukšėjimą tegirdėjo vienintelis 
žmogus — mažasis Chosė, Morisolės sūnus. Pribėgęs 
pusėje. 

Ten buvo jo motina, bet jos jis negalėjo pamatyti. 

— Tėte, tėte! — sušuko berniukas Chulijui, — o 
kodėl aš negaliu būti su savo mama? Pasakyk, kodėl. 

— Negali, ir viskas. Negalima. 

Bet berniukas stovėjo prie pravirų durų ir Žiū- 
rėjo į mėnulio šviesos nutviekstą gatvę. 

— O kodėl tas Žmogus gali mamą matyti, o aš 
ne? 

Chulijas priėjo prie sūnaus, paėmė jį ant rankų. 

— Tas žmogus? Nežinau, — patraukė jis pe- 
čiais. — Eikime į vidų, gatvėje šalta, tu gali susirgti, o 
šito tai jau tikrai nereikia. Tu dar ir nevalgęs. Sėsk prie 
stalo. Atšals vakarienė. 

Berniukas pakluso, užsiropštė ant aukštos kėdės 
ir ėmė valgyti. 


O Retas Batleris kitoje gatvės pusėje pro langinių 
plyšelius bandė įžiūrėti, kas vyksta namo svetainėje ir 
kur Ramonas Rochasas slepia Morisolę. 

Ten prie stalo sėdėjo vyrai ir lošė kauliukais. Jie 
džiaugsmingai šūkčiojo, kai kauliukai iškrisdavo sėk- 
mingai, ir raukėsi bei keikėsi, kai lošti nesisekė. 


Vaikas vėl nušoko nuo aukštos kėdės. 

— Tėti, noriu pas mamą. 

— Ne, Chosė, grįžk. Mes negalime net išsiduoti, 
kad čia gyvename. Niekas neturi žinoti, kad mes šia- 
me name slepiamės. Visiškai niekas. 

Retas Batleris išsitraukė iš vidinės kišenės ciga- 
rą, įprastu judesiu įsidėjo į burną, perstūmė iš vieno 
burnos kampučio į kitą. 

Paskui prisidegė, godžiai užsitraukė ir pasižiū- 
rėjo į nakties dangų. Jame buvo pabirusios blankios 
nepasiekiamos žvaigždės, o pačiame dangaus vidu- 
ryje kabėjo sunkus mėnulio skritulys. 

„Viešpatie, jis iš tikrųjų panašus į varinį nu- 
šveistą dubenį, — vėl pagalvojo Retas Batleris, — ir 
kaip gaila, kad negali tiesiog dabar išsitraukti revol- 
verį ir, šovęs į šį varinį dubenį, numušti jį nuo dan- 
gaus. Man juk taip reikia, kad viską aplinkui gaubtų 
tamsa. O šitas velnio mėnulis savo pamėkliška šviesa 
nušviečia visą San Migelį.“ 

Jis vėl užsitraukė, išpūtė kartų dūmą ir akimirką 
įsižiūrėjo, kaip jis tirpsta vakaro ore. 

Pagaliau pasiryžo. 

Dešinę ranką nuleido ant revolverio rankenos ir 
nykščiu lėtai atlaužė gaiduką. Mechanizmas vos girdi- 
mai spragtelėjo. 

Kojos spyriu Retas Batleris atlapojo duris ir per- 
žengė ryškiai apšviestą kambario slenkstį. 

— Sveiki! — pratarė jis. 

Visi penki vyrai krūptelėjo ir valandėlę apmirė. 
Vienas, stovėjęs arčiausiai, siekė revolverio. 

Bet Retas Batleris suspėjo spustelėti gaiduką 
anksčiau, ir vyriškis, išskėtęs rankas, pasisuko ant 
vienos kojos ir dribo ant grindų. 

Kiti pašokę puolė prie ginklų. Bet Retas Batleris 
niekada nešovė pro šalį. Ir visas ketvertas liko savo 
vietose. Kambarys prisipildė parako dūmų. 

Vienas prie pat sienos gulintis vyras sujudėjo ir 
pabandė kilstelėti. Bet Retas spustelėjo gaiduką, ir jis 
vėl nurimo išsitiesdamas ant grindų. 

Rochasų namuose, išgirdę šešis šūvius, visi iš- 
puolė į balkoną. 

— Kur čia šaudo? — paklausė don Migelis vieno 
savo parankinio. 

— Atrodo, toje pusėje, — atsakė nesiskutęs vy- 
ras ir mostelėjo ten, kur stovi mažasis baltas namelis. 

— Velnias! Reikia pasakyti Ramonui. 

— Betgi jo nėra, — sušuko Estebanas, įgriūda- 
mas į balkoną. — Jis išvyko su ekipažu. 

— Tai velnias! — nusikeikė don Migelis ir, per- 
silenkęs per turėklus, riktelėjo. — Ant arklių! Jojame į 
mažąjį namelį. Greičiau! 

Estebanas Rochasas jau bėgo žemyn laiptais, 
juosdamasis diržą su revolveriu. 

1si name buvę vyrai sušoko į balnus, ir kaval- 
kada nušuoliavo į San Migelio pakraštį, mažojo na- 
melio link. 


O Retas Batleris vaikščiojo po kambarį, žiūrėjo į 
savo nušautus žmones ir nejuto nė mažiausio sąžinės 
graužimo. Atrodo, kad visų sielos jau iškeliavo į kitą 
pasaulį. 

Jo Žvilgsnis stabtelėjo prie mačetės, numestos 
ant medinio bufeto. Jis ją ištraukė, pasvėrė rankoje ir 
apvertė stalą. 

„Reikia čia viską apversti aukštyn kojom, tegu 
Ramonas mano, jog vyrai išsišaudė patys, nepasidaliję 
pinigų, išloštų kauliukais“. 

Jis išmėtė ant grindų drabužius, sudaužė indus. 
Taip įsitraukė į šį užsiėmimą, kad nepastebėjo, kaip 
vienas vyras sujudėjo ir ėmė siekti visai netoli gulinčio 
revolverio. 

O Retas vis dar daužė indus, sutraukė svogūnų 
ir pipirų ryšelius, numetė butelius, išvartė baldus. 

Gretimo kambario durys atsargiai prasivėrė, ir 

ant slenksčio pasirodė Morisolė, apsivilkusi baltais 
naktiniais marškiniais ir ant pečių užsimetusi juodą 
megztą šalį. Nieko nesuprasdama, ji žiūrėjo į Retą 
Batlerį. 

Staiga Morisolė pastebėjo, kad vyras su juodu 
apsiaustu ir baltu sombreru lėtai kilstelėjo, sunkiai pa- 
kėlė revolverį ir nusitaikė Retui Batleriui į nugarą. 

Išgąstingai prispaudusi prie krūtinės rankas ji 
sušuko: 

— Saugokis! 

Retas Batleris akimirksniu pamatė į jį nutaikytą 
revolverio vamzdį ir švystelėjo sunkią mačetę. 

Ašmenys įsmigo vyrui į krūtinę, revolveris iš- 
krito, jis dar griebė peilį, bandydamas jį išsitraukti iš 
krūtinės, bet kojos slystelėjo, ir jis kniūbsčias griuvo 
ant grindų. Peilis, persmeigęs kūną kiaurai, išlindo 
pro nugarą. 

„Keista, kad ašmenys taip blizga ir ant jų nėra 
nė lašo kraujo“, — pagalvojo Retas Batleris, žiūrėda- 
mas į nejudantį kūną. 

Po to jis pribėgo prie Morisolės ir griebė ją už 
rankos. Vis dar nieko nesuprasdama, ji žiūrėjo į vy- 
riškį. Ko gi jis nori, šis keistuolis amerikietis? Ko sie- 
kia? 

— Eime, — vos girdimai sušnibždėjo Retas Bat- 
leris, išspjaudamas ant grindų cigaro nuorūką. — Ei- 
me greičiau. 

Morisolė kiek spyriodamasi nusekė paskui jį. 

Pakeliui Retas Batleris dar nuvertė indų lentyną. 

Tuo metu prie mažojo namelio jau skubėjo rai- 
telių kavalkada. Estebanas Rochasas dūmė, mojuoda- 
mas virš galvos revolveriu, šalia šuoliavo don Migelis. 

Arkliai kėlė debesis dulkių. Visi nėrėsi iš kailio. 
Greičiau ten, kur nuaidėjo šūviai, kur Ramonas Ro- 
chasas slepia savo mylimąją Morisolę. 

— Nejaugi šitie velnio Baksteriai nutarė įsiveržti 
į baltąjį namelį ir vėl pagrobti Morisolę? — šnypštė 
sau į juodus ūsus don Migelis. — Ne, jie neišdrįstų... 
bet jeigu tai jie, tada...mirtis visiems Baksteriams. Vi- 
siems iki vieno! 

— Greičiau, greičiau! — šaukė Estebanas, — rei- 
kia skubėti! Kitaip Baksteriai paspruks. 

Jis spustelėjo žirgą pentinais. Šis puolė į priekį iš 
visų jėgų, ir Estebanas Rochasas aplenkė visą kaval- 
kadą, keldamas kamuolius geltonų dulkių, kažkodėl 
švytinčių mėnulio šviesoje. 


Retas Batleris tempė Morisolę, kuri vis dar spy- 
riojosi, per gatvę. Pagaliau, likus keletui žingsnių iki 
namo, kur slėpėsi Chulijas ir Chosė, jis sustojo, paliko 
Morisolę gatvėje, o pats, kojos spyriu atlapojęs duris, 
įbėgo į vidų. 

Po kelių akimirkų iš ten išėjo, nešdamasis ant 
rankų Chosė. 

— Mano vaikelis! — sušuko Morisolė ir puolė 
prie Reto. 

Šis atidavė jai vaiką. 

— Imk, tikrai tai tavo sūnus. O štai pinigai, — jis 
ištraukė iš vidinės kišenės storą banknotų pakelį ir 
atidavė moteriai. — Pradžiai pakaks. Ir greitai, tučtuo- 
jau bėkite iš čia. Slėpkitės anapus sienos. Greičiau! 

— Kaip mes tau atsidėkosime? — paklausė Chu- 
lijas, žiūrėdamas Retui Batleriui į akis. 

— Man nereikia dėkoti, — atsakė Retas. 

Vyriškis sutriko, nesitikėjęs tokio atsakymo. Už- 

— Eikite, eikite greičiau, kol čia neatlėkė Ro- 
chasai, — ir Retas Batleris stumtelėjo visus tris, ranka 
mostelėjęs į Meksikos pasienio pusę. 

Paėjusi keletą žingsnių, moteris staiga stabtelėjo, 

— Sakykite, o kodėl jūs tai darote? 

Nuojos žodžių ir tono, kuriuo ji paklausė, Retas 
krūptelėjo. Jo žvilgsnis tapo šaltas ir svetimas, kaktoje 
įsirėžė vertikali raukšlė. 

— Kažkada, prieš keletą metų aš pažinau tokią 
moterį, kaip tu, Morisole, — tarė jis, — pažinau, bet, 
deja, nebuvo kam jai padėti. Eikite gi, bėkite! 

Šie Reto Batlerio žodžiai juos tartum stumtelėjo, 
išjudino, privertė skubėti nuo pavojaus, tykančio kiek- 
viename žingsnyje. 

— Greičiau! 

Bet vyras ir moteris jau bėgo, bėgo iš San Mi- 
gelio, kad išsigelbėtų nuo Ramono Rochaso ir jo žmo- 
nių. 

— Galbūt kada nors jūs ir būsite laimingi, — 
žiūrėdamas iš paskos, pratarė Retas Batleris, — galbūt. 
Gaila, kad to nematysiu, negalėsiu tada būti šalia jūsų. 
Tepadeda jums dievas! 


Retas Batleris staigiai nusisuko nuo jų, nes išgir- 
do greit artėjantį arklių kanopų bildesį. Jis greitai pri- 
bėgo prie savo arklio, kuris, pajutęs šeimininką, ty- 
liai žvingtelėjo, patapšnojo jam šilkinius karčius, įkėlė 
koją į kilpą, stryktelėjo į balną ir timptelėjo pavadį. 
Arklys, paklusdamas šeimininko rankai, ėmė jį nešti 
pirmyn. 

Kiek pajojęs, Retas Batleris sustabdė arklį ir pa- 
sislėpė už akmeninės sienos. 

Rochaso Žmonės įlėkė į namelį ir viską apžiū- 
rėjo. 

— Kaip ten? — paklausė Migelis pirmojo išpuo- 
lusio laukan. 

— Ten visi negyvi, visi penki. O Morisolę pa- 
grobė. 

— Po velnių! Tai Baksterio rankų darbas. Grei- 
čiau į miestą, kol jie neužpuolė mūsų namo. 

Visi vėl sušoko į balnus ir pasuko atgal, į San 
Migelį. 

„Viskas gerai. Tegu ir toliau taip mano. Man to 
tik ir tereikia“, — Retas Batleris spustelėjo pentinais 
žirgo šonus, ir šis nušuoliavo kitu, trumpesniu keliuku 
į miestelį. 

Juk jam reikėjo sugrįžti pirma jų, nusigauti iki 
savo kambario ir apsimesti ramiausiai miegančiu. 

Ir nors Rochaso žmonės negailėjo arklių ir lėkė 
kiek įkabindami, Retas Batleris San Migelyje atsirado 
keletą minučių anksčiau, nes jojo sunkesniu, bet trum- 
pesniu keliu — piemenų takeliais per uolas. 


Don Migelis sustabdė arklius prie pat įėjimo į 
namą. Jį sutiko ištikimi jo žmonės. 

— Greičiau pakelti visus ant kojų! Tegu nusi- 
leidžia su ginklais į kiemą. Tu, Čikai, stosi iš kitos 
namo pusės, jūs dviese — prie vartų, 0 jūs visi — 
kieme. Namą reikia saugoti, — paliepė don Migelis, — 
Estebanai, tu stebėk iš balkono Baksterių namus. 

— Gerai, Migeli. 

— Gerai, pone, — parankiniai išsibėgiojo į visas 
puses, žvangindami ginklų užtaisais, atlauždami re- 
volverių gaidukus. 

Visi buvo išsigandę. Tikėjosi, kad namą puls 
Baksteriai. ; 

Don Migelis trypė kieme pykčio perkreiptu vei- 
du. Jis buvo įsitikinęs, kad niekas kitas, tik Baksteriai 
užpuolė mažąjį namelį, iššaudė Ramono žmones ir 
dargi pagrobė Morisolę. 

Juk vakar jie būtent taip padarė, kas gi jiems 
trukdė taip pasielgti ir šiandien. 

Bet šįkart Rochasai neturėjo jokio įkaito mai- 

nams. Jų rankose nebuvo nieko iš Baksterių, ir todėl 
don Migelis nutarė, kad Baksteris paskelbė Rochasams 
tikrą karą. 

„Mažajame namelyje visi užmušti, vadinasi, 
Baksterių yra velniškai daug. Tikriausiai šie niekšai 
nepagailėjo dolerių ir pasamdė dar porą dešimčių žu- 
dikų.“ 

— Don Migeli, aš mačiau, kaip šįryt prie Baks- 
terių namo sukiojosi kažkokie įtartini tipai. 

— Matei? — užsiplieskė don Migelis, — o kodėl 
nesakei man? 

— Aš sakiau don Ramonui. 

— A—-a, — kiek suminkštėjo don Migelis ir pa- 
tapšnojo per skruostą jaunam dviem revolveriais ap- 
siginklavusiam vyrukui. — Tada tu šaunuolis. Eik prie 
tų tolimiausių durų ir saugok jas. O jeigu kas — šauk! 

— Gerai, don Migeli, — atsakė vaikinas, pa- 
knopstom vykdydamas paliepimą. 


Visa tai, užsiglaudęs už kampo, stebėjo Retas 
Batleris. Veide klaidžiojo pritariama šypsenėlė, tartum 
viskas čia vyktų jo paliepimu. 

— Puiku, — patrynė delnus, — viskas eina kaip 
iš pypkės. | 

Pakėlęs galvą, jis pažiūrėjo į tamsų nakties dan- 
gų, blausias žvaigždes ir krenkštelėjo patenkintas sa- 
vimi. 

— Viskas gerai. Mano žvaigždė man dar šviečia 
ir šildo savo spinduliais, sėkmė manęs dar neapleido. 


7 skyrius 


Retas Batleris persigavo per aukštą kalkėmis 
baltintą tvorą į vidinį kiemelį ir apsižvalgė. Cia buvo 

tylu, o aplink namą bėgiojo Rochaso Žmonės, užim- 
dami patogias pozicijas, keisdamiesi komandomis, 
trumpomis frazėmis. 

Dabar ir Rochasai laukė Baksterių užpuolimo. 
Jie buvo tuo įsitikinę — juk tie velniai užpuolė mažąjį 
namelį. 

Retas Baksteris patenkintas vėl nusijuokė. Juk 
jis užvirė visą šią košę. Tai jis taip įbaugino Rochasus, 
privertė patikėti, kad Morisolę pačiupo ir žmones iš- 
šaudė Baksteriai. 

Atsargiai, slapstydamasis Retas perėjo kiemelį 
balkoną, pasišokėjo, įsikibo, prisitraukė ant ištiestų 
rankų ir persivertė per turėklus į kitą pusę. Visur vieš- 
patavo tyla. Jis atidarė langą ir įlipo į kambarį. 

Čia buvo tamsu, tik lange žibėjo žydra vaiduok- 
liška šviesa. Juk danguje tarp blausių žvaigždžių vėl 
plaukė geltonas, lyg nupoliruotas mėnulio rutulys. 
Ant kambario grindų gulė tamsūs rėmų šešėliai. 

— Viskas gerai, — sušnibždėjo sau Batleris ir 
tuo pat metu pajuto, kaip šaltas revolverio vamzdis 
įsirėmė jam į smilkinį. 

— Mes tavęs čia laukiame, bičiuli, — už nugaros 
pasigirdo ramus, savimi pasitikintis balsas. 

Retas Batleris lėtai atsisuko. 

Kambarys buvo pilnas Rochaso žmonių. Geriau 
įsižiūrėjęs, pamatė, kad jo lovoje su batais guli pats 
Ramonas ir šypsosi labai savimi patenkintas. 

Jo dantyse žybsėjo raudonas cigaro taškelis. Iš- 
sitraukęs cigarą iš burnos ir žiūrėdamas į boluojantį 
patalą, jis negarsiai pasakė: 

— Vieno iš mūsų ekipažų sulūžo ratas, ir tu- 
rėjome grįžti. Mano žmonės pasakė, kad Baksteriai 
drįso užpulti mūsų mažąjį namelį miestelio pakrašty 
ir netgi sau leido pagrobti Morisolę. 


138 


Rochasas kalbėjo visiškai ramiu ir bejausmiu 
balsu. Bet kai jis ištarė šiuos žodžius, Retas Batleris 
suprato, kad jis pateko į spąstus ir jau nebėra jokios 
išeities. Juk kambarys buvo pilnutėlis ginkluotų žmo- 
nių. 

O Batlerio revolverį vienas jau suspėjo ištraukti 
iš dėklo ir numesti šeimininkui ant lovos. 

— Aš norėčiau su tavimi pasikalbėti, gringai. 
Norėčiau, kad papasakotum viską, ką žinai. Juk tu 
sumanus vaikinas ir susivoki daug greičiau negu dau- 
guma mano žmonių. Taip, šaudai tu gerai, orientuo- 
jiesi greitai, bet ne taip greitai kaip Ramonas Rochasas. 
Taigi tu pakliuvai. 

— Galbūt, — patraukė pečiais Retas Batleris. 

— Čiupkit jį, — įsakė Ramonas tokiu pat bejaus- 
miu lediniu balsu. 

Užlaužę rankas, banditai nutempė Retą žemyn, 
į vieną iš pusrūsio sandėlių. 

— Iš čia, drauguži, nepaspruksi, — pasakė vie- 
nas parankinis ir smogė Batleriui į pilvą. 

Šis susirietė, bet neparkrito. 

— A, tai tu, kiaule, dar laikaisi ant kojų! — ir 
smūgiai pasipylė iš visų pusių. 

Jį mušė, kėlė nuo šaltų akmeninių grindų ir vėl 
mušė Į galvą, krūtinę, pečius, nugarą, pilvą. Mušė 
kumščiais, karabinų buožėmis, revolverių rankeno- 
mis. 

Retas Batleris springo krauju, bet netarė nė žo- 
džio. 
chasas. — Bet mano žmonės moka mušti. Jie ištrauks 
iš tavęs ką tik reikia, ir jeigu nors truputėlį žinai, tau 
būtinai atsiriš liežuvis, ir pasakysi mums viską. 

— Ne, — nusispjaudamas krauju, išspaudė Re- 
tas Batleris. 

Ramonas Rochasas spyrė jam į krūtinę. Retas 
skėstelėjo rankomis, griuvo ant akmeninių grindų jau 
visas apsipylęs krauju. Galvoje gauste gaudė, dešinioji 
akis užtino ir ja beveik nieko nematė, iš nosies, iš su- 
tinusių lūpų tekėjo kraujas. Gelte gėlė visą kūną. 

Retas Batleris pamanė, kad dabar tikriausiai teks 
atsisveikinti su gyvybe. Jie pakėlė jį nuo grindų, pa- 
statė ant kojų, ir dviese laikė už rankų, o trečiasis mušė 
toliau. Kiti trys ilsėjosi prie sienos, kurstydami savo 
draugužius. 

— Taip jam, Čikai, rėžk šitam purvinam jankiui. 
Tegu prisimins San Migelio vyrukus. 

Kelioms minutėms Retas prarado sąmonę... 

Atsipeikėjęs suprato, kad guli ant šaltų akme- 
ninių grindų. Nusilpusiomis rankomis sunkiai rem- 
damasis į jas, bandė atsikelti, bet dešinioji slystelėjo 
kraujo klane, ir jis vėl sunkiai sudribo. 

— Jis dar bando keltis, — tarė Ramonas Rocha- 
sas. — Nagi, Čikai, rėžtelėk jam dar porą sykių. 

Čikas puolė artyn, sustojo per vieną žingsnį nuo 
vėl bandančio atsikelti Batlerio ir sunkiu batu spyrė į 
krūtinę taip, kad šis riktelėjo ir, nuo smūgio parvirtęs 
aukštielninkas, trenkėsi galva į šiurkščią akmeninę sie- 
ną. 

Akyse ėmė tavaruoti geltoni ir raudoni ratilai, ir 
Retas Batleris nebejuto nieko... 

— Ei, apliekite jį vandeniu, — įsakė Ramonas, ir 
tuojau pat paslaugūs sėbrai užpylė ąsotį vandens ant 
kruvinos Batlerio galvos. 

Šis iškart atsigavo, lėtai ir sunkiai pasukiojo gal- 
vą ir atsisėdo, nugara atsirėmęs į sieną. Ramonas pa- 
silenkė prie jo, suėmęs už plaukų, atkragino galvą ir 
sušnypštė prie pat ausies: 

— Kur tu paslėpei Morisolę? Kur? Atsakyk! 

Į pusrūsį įėjo don Migelis, Rochasas vidurinysis. 

Jis pribėgo prie vyresniojo brolio, uždėjo ranką jam 
ant peties: 

— Ramonai, liaukis, taip tu jį nugalabysi, ir jis 
nieko nepasakys. 

Nusikeikęs Ramonas nuėjo šalin. Batleris sun- 
kiai susmuko ant grindų. 

— Pakelkite jį, — įsakė don Migelis. Dviese pa- 
kėlė sunkų, susmukusį kūną ir užvertė ant ilgo ąžuo- 
linio stalo, ant kurio pjaustydavo mėsą. 

Don Migelis pasilenkė prie jo. 

— Klausyk, amerikieti. Pasakyk, kur tu paslėpei 
Morisolę. Pasakyk tik tai, ir mes liausimės tave kan- 
kinę. 

— Eik po velnių! — sušnibždėjo, springdamas 
krauju, Batleris. 

— Ach tu, gyvuly! Vadinasi, nenori kalbėti? Ta- 
da tęsime toliau. Na, vaikinai! 

Ir Rochaso Žmonės, pastatę Batlerį ant kojų, ėmė 
vėl jį mušti. Bet šis jau beveik nejuto skausmo, jis taip 
nusilpo, kad negalėjo net pajudinti rankų ir prisideng- 
ti veido. O meksikiečiai mušė toliau, smūgiai biro iš 
visų pusių, bet Retas Batleris kažkokiu stebuklu te- 
besilaikė ant kojų. 

— Šis jankis gana kietas riešutėlis. Bet liežuvį 
jam vis viena atrišime. Juokai su Ramonu visada labai 
blogai baigiasi. Kur Morisolė? Kur Morisolė?! — staiga 
visai nesitvardydamas suriaumojo Ramonas Rocha- 
sas. — Jei nepasakysi, kur ji, aš tave nušausiu kaip 
pasiutusį šunį. Karabiną! 

Vienas parankinis paslaugiai ištiesė karabiną 
šeimininkui. Šis pačiupo ir buože tvojo Batleriui į pil- 
vą. Tai buvo paskutinis smūgis, kurį Retas juto, kojas 
pakirto, jis susirietė ir parkrito veidu į grindis. 

Vėl ant galvos kažkas užpylė vandens, ir Retas 

Batleris, sunkiai atmerkęs savo vieną dar matančią akį, 

— Jeigu tu, gyvuly, pasakysi, tai galėsi išsineš- 
dinti iš čia, supranti, susirinkti savo daiktus ir dingti. 
Patikėk, Ramonas visada tęsi savo pažadus. 

— Eik velniop, — iškvėpė Retas Batleris ir spjo- 
vė Čikui į veidą. 

Šis nusitrynė skruostą rankove, bjauriai nusikei- 
kė ir pasižiūrėjo į šeimininką. 

— Čikai, atrodo, šiandien pakaks. Ne šiandien, 
tai rytoj jis prakalbės. 

Bet Čikas vis dėlto kulnimi primynė kairę Bat- 
lerio ranką, spausdamas visu svoriu. Visi išgirdo, kaip 
po kulnimi sutraškėjo sąnariai. 

— Ei, atsargiau, — sustabdė Čiką don Mige- 
lis, — atsargiau. 

— Gerai, šeimininke, — Čikas pasitraukė ir nu- 
sivalė kruvinas apžėlusias rankas. 

— Čikai, — kreipėsi į jį Ramonas, — gana jį 
mušti. Jis jau nieko nejaučia, ir visi tavo smūgiai vel- 
tui. 

— Kaip išmanai, šeimininke, — Čikas pakraipė 
galvą, jis aiškiai dar norėjo mušti ir toliau, bet nepa- 
klusti šeimininkui neišdrįso. 

— Jis prašneks, — pasakė don Migelis, — o 
mums laikas imtis svarbių reikalų. Čikai, saugok jį ir 
žiūrėk, kad nepaspruktų. 

— Kurgi? — Čikas krenkštelėjo labai savimi pa- 
Reto Batlerio kūną. 

— Einam, — mostelėjo ranka Rochasas vyres- 
nysis. 

Visi nenorom pasuko prie išėjimo. Duryse Ro- 
chasas atsigręžė ir nužvelgė Batlerį. 

Tas vėl pradėjo atsigaivelėti ir bandė pakelti gal- 
vą. Rochasas vyresnysis kreivai šyptelėjo. 

— Jeigu tu būsi toks užsispyręs, tai nebedaug 
tau beliko gyventi. 

Retas Batleris bandė kažką sakyti, bet paspringo 
krauju ir bejėgiškai nuleido galvą ant akmeninių grin- 
dų. Prisiglaudus prie šalto akmens, jam palengvėjo. 

Skaudėjo visą kūną, neįmanoma buvo netgi su- 
prasti, kur skauda labiau. Liežuviu jis apčiuopė dantis. 
Stebuklas — jie buvo visi ir net neklibėjo nė vienas. 

Garsiai trinktelėjo durys, ir meksikiečių žings- 
niai nutolo. 

Stojo tyla, ir Retas išgirdo, kaip nelygiai, kon- 
vulsiškai daužosi jo širdis. Ir vėl nuleido galvą ant 
žemės. Už durų lėtai vaikščiojo Čikas, sąžiningai vyk- 
dydamas savo šeimininko įsakymą. Jis buvo įsiutęs ir 
mielai dabar tą Retą užmuštų, bet bijojo dono Ramo- 
no. 

Čikas buvo ne iš tokių, kurie gali ilgai išsėdėti 
vienoje vietoje. Greit jam pasidarė nuobodu. Jau ir 
surūkė viską, ką turėjo, ir baisiai knietėjo pasišnekėti 
su kuo nors, palošti kortomis. Bet lyg tyčia nieks ne- 
atėjo. 

Štai jau dvi valandas jis sėdi prie durų, už ku- 
rių — buvo tuo visiškai tikras — kraujo klane guli vis 
dar bejausmis Retas Batleris. 

Išgirdęs-kažką vaikščiojant viršuje, Čikas garsiai 
riktelėjo: 

— Ei, kas nors ten! Gal turite parūkyti? 

Viršuje pasirodė ūsuotas Chosė veidas. 

— Nuobodžiauji, ką? — pasiteiravo. 

— Taip, aš surūkiau viską, ką turėjau. Lipk čia! 

Chosė nusijuokė ir neskubėdamas, lyg erzinda- 
mas Čiką, leidosi laiptais. Žengė labai garsiai, žvan- 
gindamas pentinais. 

— Ar tu greičiau negali? — pyktelėjo Čikas. 

Chosė ištiesė jam nebaigtą rūkyti cigarą, tas go- 
džiai užsitraukė. 

— Na, kaip mūsų belaisvis? — pasmalsavo Cho- 
sė. 

Čikas piktai išsišiepė. 

— Aš jį nudėčiau kaip šunį, ir tada nebūtų jokių 
problemų. Nereikėtų čia riogsoti. 

— Aš irgi mielai tai padaryčiau, bet donas Ra- 
monas draudžia, jis leidžia daryti su šituo šunim ką 
nori, bet kad jis liktų gyvas ir galėtų kalbėti. 

— Man atrodo, kad tas jankis niekada nieko ne- 
pasakys, — Chosė, priglaudęs ausį prie durų, pasi- 
klausė. 

— O gal jis jau padvėsė? — susirūpinęs paklau- 
sė draugužio. 

Tokia mintis Čikui nebuvo atėjusi į galvą. Juk jis 
matė, koks gajus Batleris. Bet vis dėlto praėjo dvi va- 
landos, 0 iš anapus durų — nė garso. 

— Gal ir tikrai padvėsė? Pasižiūrėkime. 

Laikydami rankas ant užtaisytų revolverių, jie 
atsargiai pravėrė duris ir, įėję į pustamsę patalpą, jas 
vėl privėrė, lyg bijodami, kad Retas Batleris gali ne- 
tikėtai išsmukti. 

Kraujas ant grindų jau sustingęs, bet Reto Bat- 
lerio niekur nebuvo. 

Chosė ir Čikas sutrikę susižvalgė. 

— Kurgi jis nušliaužė? — įtemptai pratarė Cho- 
sė, vesdamas revolveriu iš vienos sandėlio pusės į kitą. 

Abu Rochaso parankiniai stovėjo pačiame pan- 
duso gale. Juo ridendavo statines su vynu ir romu į 
sandėlio gilumą. Ten buvo tamsiausia ir vėsiausia vie- 
ta. 

— Kurgi jis? — tyliai tarė Čikas, traukdamas 
revolverį iš dėklo. — Nešvarus gyvulys. Ieškok dabar 
jo, terliokis. 

— Nusiramink, Čikai. Jis juk vis viena beginklis 
ir pusdvėsis. Tuoj pat jį surasime. 

Tuo metu viršuje, kur buvo laikomos vyno ir 
romo statinės, pasigirdo kažkoks krebždesys. 

Čikas, suraukęs antakius, įsiklausė. 

— Ar ir tu ką nors išgirdai? — paklausė jis Cho- 
sė. 

Tas patraukė pečiais. 

— Taip, tikriausiai žiurkės. 

Ir jie abu nutaikė revolverius į tamsą, iš kur pa- 
sigirdo šnaresys. 

— Kaip aš nekenčiu šitų bjaurybių. Na, užlip- 
kime ir pasižiūrėkime. 

Atsargiai jie ėjo pandusu, tik staiga vėl sukrebž- 
dėjo ir iš tamsos tiesiai į juos atriedėjo didelė statinė. 

Akimirką ji stabtelėjo, apmirė ir Chosė su Čiku. 

O Retas Batleris paskutinėmis jėgomis, nugara 
remdamasis į sieną, stūmė statinę. Ši su trenksmu, vis 
greitėdama smarkiai nulėkė nuožulnia plokštuma že- 
myn. 

Chosė ir Čikas dar spėjo atsisukti, bet pabėgti 
nespėjo — statinė juos pasivijo ir priplojo prie sunkių 
ąžuolinių durų. 

Statinės kaiščiai išlakstė, vienas lankas žvangė- 
damas nuskriejo, sukdamasis ratu. Kvapnus romas 
ėmė tekėti ant žemės. 

— Štai šitaip, — prašvogždė Retas Batleris suti- 
nusiomis.lūpomis ir spjovė ant grindų. Atsikelti jis 
neįstengė, tad šliaužte nušliaužė nuo panduso. 

Su kiekvienu judesiu Retas raukėsi ir beveik 
prarasdavo sąmonę. Nuo romo kvapo svaigo galva. 
Įveikdamas nepakenčiamą skausmą, jis vis dėlto šiaip 
taip nusigavo prie dviejų nejudančių kūnų, ištraukė iš 
Čiko dėklo revolverį ir sustirusiais pirštais patikri- 
no — buvo visi šoviniai. 

Tai jį truputį nuramino ir suteikė jėgų, nes laiky- 
damas ginklą rankose, jautėsi jau visiškai kitaip — tai 
įkvėpė jam pasitikėjimo. 

Aidžiame koridoriuje pasigirdo skubūs žings- 
niai ir sunerimę balsai. 

— Estebanai, Estebanai! Kas ten atsitiko? Ar tu 
girdėjai? 

— Ne, o ką? — atsakė Rochasas jaunesnysis. 

— Man rodos, pasigirdo kažkoks bildesys ir 
smūgis. 

— Velnias! — subliovė Estebanas, — tikriausiai 
šis nešvarus gringas atsigaivelėjo ir ką nors iškrėtė. — 
Ei, čionai visi! 

Estebanas bjauriai nusikeikė. Pasigirdo daugiau 
žingsnių, ir Retas Batleris suprato, kad koridoriuje yra 
ne du, o penki šeši Rochasų žmonės. 

Jis atlenkė revolverio gaiduką ir, keturpėsčias 
nušliaužęs prie sienos, pasislėpė už kolonos. 

O koridoriuje už ąžuolinių durų buvo tylu. 

— Ei, visi čionai! — staiga pasigirdo Ramono 
Rochaso balsas, ir Retas Batleris išgirdo, kaip žvang- 
telėjo jo karabino spyna. 

Ramonas Rochasas priklaupė, pajutęs kažkokį 
keistą saldų kvapą. Tiesiai jam po kojomis per neaukš- 
tą slenkstį tekėjo tamsus romas. 

— Po velnių! — sustaugė Rochasas. — Tas grin- 
gas kažką iškrėtė. 

Ir jis stipriau suspaudė karabiną, pasiruošęs 
kiekvieną akimirką spustelėti gaiduką. 

— Atidarykite, — įsakė parankiniams, ir tie sku- 
biai atlapojo duris. 

Romas pliūptelėjo banditams ant kojų. Vyrai 
puolė prie statinės lūžgalių ir pamatė du negyvus kū- 
nus. 

— Eime, — įsakė Ramonas ir, atstatęs karabino 

vamzdį, įėjo į pustamsę patalpą, — jis turi būti kur 
nors čia. Taip, taip, niekur išeiti jis negalėjo, juk buvo 
gerai saugomas. Ei, kur tu? Išeik! Manau, supranti, 
kad slapstytis nėra prasmės. 

Ramono balsas skardžiai aidėjo po akmeniniais 
skliautais. O Retas Batleris stipriau suspaudė revol- 
verį, taip pat pasirengęs šauti kiekvieną akimirką, nors 
gerai suprato, kad jėgos nelygios, ir vargu ar jis galės 
gyvas ištrūkti iš šio pusrūsio. 

— Užtenka vaizduoti gudrų berniūkštį! — šūka- 
vo Ramonas. — Pažiūrėk už statinės, — įsakė vienam. 

Retas Batleris, sunkiai vilkdamas kojas, sėlino 
palei sieną, kol atsirėmė į žemas medines duris. Kaip 
tik čia atplūdo romo klanas. Retas kreivai šyptelėjo ir 
neklusniais pirštais vidinėje kišenėje apčiuopė degtu- 
kus. Vieną ištraukė, čirkštelėjo į sieną ir metė į klaną. 

Akimirką plykstelėjo ryški liepsna ir greitai traš- 
kėdama apėmė visą pusrūsį. 

— Velnias! — suriaumojo Ramonas Rochasas ir 
ėmė šaudyti. 

O Retas Batleris smuko pro mažąsias duris. 

Ramonas Rochasas suprato, kad dabar ims spro- 
ginėti kitos statinės su romu ir spiritu. 

— Greičiau, greičiau visi iš čia! Tuoj pat čia vis- 
kas supleškės po velnių! 

Persigandę žmonės puolė į koridorių ir laiptais 
aukštyn. Juk galėjo užsiliepsnoti visas namas. 

Niekas iš Ramono Rochaso Žmonių nesitikėjo 
šito iš Reto Batlerio. Jie buvo įsitikinę, kad jis pus- 
gyvis, be sąmonės drybso savo kraujo klane ir negali 
nė pajudėti. 

Pamatęs liepsnas, beprotis varpininkas ėmė 
skambinti varpais ir po visą San Migelį aidėjo pavo- 
jaus garsas. 

Nakties tamsą skrodė ugnies stulpai, griaudėjo 

sprogimai, ir tuo momentu liepsnos liežuviai, rodos, 
siekė patį dangų. Blausiai mirgančių žvaigždžių ne- 
buvo nė matyti, o auksinis mėnulio rutulys atrodė 
kaip vos įžiūrima geltona dėmė. Aidėjo šūviai, išgąs- 
tingi šauksmai, žvengė arkliai. Ir virš viso šito plaukė 
pavojaus garsas... 

Persigandę miestelio gyventojai tvirčiau užsida- 
rinėjo langus ir duris, niekas nė negalvojo bėgti pa- 
gelbėti Rochasams gesinti gaisrą. 

Don Migelis su revolveriu rankose lakstė po vi- 
dinį kiemelį, komanduodamas į dešinę ir į kairę. 

— Tu, — griebė už peties vieną, — greitai išvesti 
arklius! O tu, — bakstelėjo į krūtinę kitam, — lipk 
viršun ir visus išvesk iš namo! 

Pats, pagaliau susizgribęs, laiptais nusigavo į sa- 
vo kambarį, kur buvo laikomi Rochasų šeimos pinigai. 


Retas Batleris puikiai suvokė, kad vargu ar galės 
išsmukti nepastebėtas, juk buvo sujudę visi Žmonės. 


— Greičiau, greičiau! Šį purviną gringą reikia 
būtinai rasti. Jis kažkur čia, negalėjo toli pasislėpti, — 
riaumojo Ramonas Rochasas, bakindamas karabinu 
saviškius. 

— Greičiau, velniai jus griebtų! Ko jūs slankio- 
jate lyg kokie numirėliai? Reikia jį surasti! Ieškokite! 
Apverskite visą San Migelį aukštyn kojomis, bet ras- 
kite ir duokite man gyvą. Nešaukite į ji! Aš įsakau 
nešauti! 

Retas Batleris šioje sumaištyje šliaužė palei 
aukštą kalkėmis baltintą sieną. Suprato, kad reikia kuo 
skubiau kur nors gerai pasislėpti. 

Ir čia jam kilo išganinga mintis. Jeigu kur ir įma- 
noma pasislėpti, tai tik šiame kieme. 

Įveikdamas nepakenčiamą skausmą, jis nu- 

šliaužė ir pasislėpė po Rochasų namo priebučiu. Gir- 
dėjo, kaip traška ir linksta priebučio lentos, girdėjo 
įbėgančių ir išbėgančių Žmonių šauksmus, kiekvieną 
jų Žodį. 

— Tas mėšlinas gringas yra kažkur čia! — krio- 
kė Ramonas Rochasas, — jeigu jo nerasite, su jumis 
visais susidorosiu. Ieškokite, jis kažkur čia. 

Retui Batleriui ant veido byrėjo žemės. 

Ramonas Rochasas įnirtingai trypė kojomis, 
daužė priebutį karabino buože. 

— Jis juk čia! Aš įsitikinęs, kad kažkur čia pat. 
Jis toks nusilpęs, kad negalėjo toli nueiti. 

Į priebutį įėjo Rochasas vidurinysis. 

— Klausyk, Ramonai. O jeigu jis pasislėpė pas 
Baksterius? 

— Ką? — suriaumojo Ramonas. 

— O kodėl gi ne? Dabar jam ten saugiausia vieta 
pasislėpti. Juk daugiau miestelyje jis nieko nepažįsta. 

— Jis turi būti kažkur čia! — griaudėjo Ramo- 
nas. 


Retą Batlerį jėgos visiškai apleido. Jis pasijuto 
tiek nusikamavęs, kad ant kojų galėjo atsistoti tik ne- 
žmoniškomis pastangomis. Bet jo slėptuvė buvo gana 
patikima. Nieks neįtarė, kad Retas Batleris guli tiesiog 
po Ramono kojomis. O juk šis iš įniršio galėjo šauti, ir 
kulka pro priebučio lentas pervertų Retą kiaurai. 

Retas matė kieme bėgiojančių žmonių batus, 
arklių kanopas. Ugnies atšvaitai apšvietė visą kiemą, 
buvo gana šviesu, dūmai nusidriekė palei baltintą tvo- 
rą. 

Ir Retas Batleris pajuto, kad jam trūksta oro. 

„Kad tik neprasidėtų kosulio priepuolis, — pa- 
manė jis, — tada galas“. 

Pavargęs jis padėjo galvą ant rankų ir toliau ste- 
bėjo, kas darosi kieme. 

Banditai nešė iš namo mantą, o Ramonas vidury 
kiemo šūkalojo: 

— Estebanai, Estebanai! 

Jauniausiasis Rochasas pribėgo. 

— Estebanai, — Ramonas griebė brolį už pe- 
ties. — Iškratyk visą miestelį, rask man tą gringą. Aš 
jaučiu, jis turi būti kažkur čia. 

Estebanas iššiepė dantis, jie nuožmiai blykčiojo 
jo paišiname veide. 

— Aš jį būtinai rasiu, būtinai, prižadu tau, bro- 
lau, ir nudėsiu savo rankomis. 

— Tik ne tai, — papurtė jį Ramonas, — juk tiktai 
jis žino, kur paslėpta Morisolė. 

Estebanas pasisuko eiti, o Ramonas dar pakar- 
tojo: 

— Tik neužmušk. Ieškokite jo visur: arklidėse, 
pastogėse, bažnyčioje. Jis turi būti kažkur čia. 

Retas Batleris pamatė, kaip Estebanas, pasiėmęs 
keturis banditus, išpuolė pro vartus. 

Ramonas šaukė jam iš paskos: 

— Iššukuoti visus namus, kiekvieną miesto colį. 

Ir čia suvokęs, kad Estebanas jo jau negirdi, grie- 
bė už rankos bėgantį pro šalį parankinį. 

— Rubijau, paskui mane! 

Ir vyrai puolė į degantį namą gelbėti mantos. 

O don Migelis ieškoti Batlerio jau siuntė kitą 
žmonių grupę: 

— Jei rasite gringą kieno nors namuose, sude- 
ginkite namą, o šeimininkus nudėkite kaip šunis. Ieš- 
kokite arčiau Baksterių namų. Greičiausiai jis nušliau- 
žė tenai, juk tik iš jų gali tikėtis pagalbos. Į Baksterių 
namus! 

Ir štai vidinis Rochasų kiemelis ištuštėjo. Tik 
liepsnos ūžė, traškėjo degdamos pertvaros. 

Banditų nei name, nei kieme nebuvo. Retas Bat- 
leris įsiklausė. Ne, nieko negirdėti. Tik tolimi šauks- 
mai miestelyje, padriki šūviai, langinių ir durų pok- 
šėjimas. 

„Laikas“, — nusprendė Retas Batleris ir nuga- 
lėdamas skausmą iššliaužė iš po priebučio. 

Jis pašliaužė palei namo sieną, karštis nutvilkė 
veidą, rankas, bet Retas nekreipė į tai dėmesio. Su- 
prato, kad stabtelėjęs jau neįstengs nė pajudėti. Tad 
šliaužė pirmyn, prie atlapotų vartų. 

— Kad tik nieks nesuspėtų grįžti, — šnibždėjo 
jis, — kad tik niekas negrįžtų. 

„Jeigu man pasiseks iš čia ištrūkti, aš jau Žinau, 
ką daryti toliau...“, — Retui Batleriui net mąstyti buvo 
sunku. Greičiausiai tai tebuvo tik padrikos minčių 
nuotrupos. Bet nuojauta ir įgimtas sugebėjimas ištrūk- 
ti iš kebliausių situacijų vedė jį pirmyn. Ir jis lėtai 
šliaužė vartų link. 

Užpakaly pasigirdo lūžtančių pertvarų traškė- 
jimas. Bet Retas nė negrįžtelėjo. Prieš akis jis turėjo 
tikslą — juoduojančią vartų angą. Ir judėjo prie to 
tikslo. Čia buvo ne taip karšta, ir Retas jau pajuto į 
veidą dvelktelint gaivų nakties vėjelį. 

Staiga tolumoje išgirdo šauksmus ir arklių try- 
pimą. 

„Nejaugi mane dabar pačiups?! Negi pama- 
tys?!" 

Jis prigludo prie juodos žemės, žolė kuteno vei- 
dą, erzino kraujuojančias žaizdas. Raiteliai prajojo ke- 
letą žingsnių nuo jo, ir Retas Batleris lengviau atsi- 
duso. 

Reikėjo skubiai nusigauti kuo toliau nuo Rocha- 
sų namų. 

Ir jis judėjo pirmyn, sunkiai vilkdamas rankas ir 
kojas. 

Pagaliau nusigavo už vartų ir ėmė šliaužti aukš- 
ta žole. Jis jau žinojo, kur ieškoti pagalbos. Žinoma, tik 
tavernoje, pas Silvinitą. Niekur kitur. 

Dabar jis šliaužė pro lentinį aptvarą, kuriame 
buvo pririšti arkliai. 

Gyvuliai karpė ausimis, trypė kanopomis ir iš- 
gąstingai skersavo į pusgyvį šliaužiantį žmogų savo 
didelėmis drėgnomis akimis, kuriose švysčiojo gaisro 
atšvaitai. 

„Kad tik jie neišsigąstų manęs, — pagalvojo Re- 
tas, — kad tik neimtų lėkti šalin, nes tada mane pa- 
stebės.“ 

Bet arkliai buvo nors ir atsargūs, bet vis dėlto 
ramūs ir jo neišdavė. 

Retas keturiomis nusigavo iki aptvaro galo. 
Remtis kaire ranka jis negalėjo, skaudėjo nepakenčia- 
mai. 

„O kur dabar?“ — kiek išsigandęs pagalvojo, 
dairydamasis aplink. Jis vos įstengė mąstyti ir ne iš- 
kart suvokė, kur besąs. 

Kvepėjo neseniai obliuotomis lentomis. Tai bu- 
vo užpakalinis tavernos kiemas, kuriame darbavosi 
senasis žilabarzdis karstadirbys. Aplink pilna dervuo- 
tų drožlių, sukrauti padirbdinti ir dar nebaigti karstai. 
Tamsoje jie atrodė kaip keistos baltos skulptūros. 

— Velnias! — tyliai keiktelėjo Retas Batleris, — 
gal vienas iš jų skirtas man. 

Dešine ranka jis palytėjo obliuotas lentas. 

— Na, ne, man dar anksti mirti. Mano žvaigždė 
dar nenusileido. 
įžiūrėti savo neužputusia akimi, tamsiame danguje 
nepamatė nė vienos net blankiausios Žvaigždelės. 


152 


— Velnias, tai velnias! Nuo šito gaisro taip švie- 
su, kad mane gali pastebėti. Net žvaigždžių nematyti 
danguje. 

Rochasų namas liepsnojo, griuvo gegnės, į juodą 
dangų išsiveržė ugnies kamuoliai ir visą miestelį už- 
gulė dūmai. 

O pavojaus varpas gaudė nenutildamas, gūdus 
jo garsas skriejo virš San Migelio ir visus jo gyven- 
tojus stingdė iš siaubo. 

Ir iš tikrųjų po miestelį siautėjo ginkluoti Ro- 
chasų žmonės, aidėjo šlykštūs keiksmai, poškėjo šū- 
viai. 

Jie ieškojo Batlerio. 

O jis, pritūpęs tarp obliuotų, derva kvepiančių 
lentų, spaudė prie krūtinės revolverį, pasirengęs bet 
kuriuo momentu nuspausti gaiduką. Akyse tavaravo 
įvairiaspalviai ratilai, gerklėje jautė šleikštulį. Sutinu- 
siu liežuviu Retas aplaižė sumuštas lūpas. Dešiniąja 
akimi visiškai nieko nebematė, petį ir visus sąnarius 
mauste maudė, menkiausias krustelėjimas sukeldavo 
nepakenčiamą skausmą, nuo kurio jis kartkartėmis 
alpdavo. 

„Nejaugi dabar neteksiu sąmonės ir mane jie čia 
suras bejėgį, negalintį net pasipriešinti ir pasiųsti į aną 
pasaulį porą banditpalaikių. Ne, Batleri, laikykis. Lai- 
kykis iš paskutiniųjų.“ 

Jis papurtė galvą, vydamas negeras mintis. Pas- 
kui šiaip taip nusigavo prie lango, pro kurį galima 
patekti į taverną, ir, prigludęs prie langinės, įsiklausė. 

Tavernoje rėkavo Rochaso žmonės. Retas Bat- 
leris visas įsitempė, išgirdęs visai sužvėrėjusio Ramo- 
no balsą: 

— Kur gringas? — šaukė jis, — tu Žinai, kur jis 
slepiasi? Gal dar pats paslėpei tą niekšą. 


153 


— Ne, aš nieko nežinau, — pasigirdo žilaūsio 
tavernos šeimininko atsakymas. 

— Meluoji! — riaumojo Ramonas, toliau muš- 
damas nebejauną vyriškį. 

— Aš nieko nežinau, patikėk, Ramonai. Jau ke- 
lias dienas jo nemačiau. 

— Ach, tai tu nori apgauti mane, Ramoną Ro- 
chasą, — ir vėl duslūs smūgiai, dejonės, bjaurūs keiks- 
mai. 

— Jei tu nepasakysi, kur slepi gringą, mes tave 
užmušime. Gali būti tuo visiškai tikras, — šaukė don 
Migelis. 

— Bet aš nemačiau jo, nemačiau. 

— Ak, nematei. Na, ką gi, mes padarysime taip, 
kad tu niekada daugiau nieko nematysi. Mes išdur- 
sime tau akis. 

— Nereikia, — maldavo tavernos šeimininkas. 

— Tai sakyk. 

— Ko čia jo klausinėti, — pasigirdo Rubijo bal- 
sas, — pribaigiame ir viskas. 

— Palauk, Rubijau, — sutramdė jį Ramonas, — 
jis turi prisipažinti, turi pasakyti. 

— Taip, Ramonas teisus, — pritarė broliui don 
Migelis, — užmušti jį visada spėsime. Pribaigti — ne- 
sunku, o štai išgauti, kur slepiasi tas gringas, — kur 
kas svarbiau. 


Retas Batleris tuo metu, įveikdamas skausmą, 
atsistojo ir pažvelgė pro langinių plyšelį. Tai, ką pa- 
matė, žinoma, nebuvo netikėta. Bet jis, kaip visi pa- 
dorūs žmonės, nemėgo, kada mušamas nekaltas. Tuo 
labiau, kad tavernos šeimininkas kentėjo dėl jo. 

Iš viršaus, sunkiais batais bildindamas laiptus, 
atlėkė Estebanas Rochasas. 

— Aš apieškojau visą namą. Buvau rūsyje, pa- 
stogėje, net ant stogo. 

— O galiniuose kambariuose žiūrėjai? — šūk- 
telėjo Ramonas. 
terius. 

— Manai, kad ten? — paklausė Ramonas. 

— Daugiau nėra kur jam dingti. Visur apieš- 
kojome, — atsakė Estebanas. 

— Ką gi, teks jį iš ten iškrapštyti, — Ramonas 
staigiai pasisuko ir netikėtai smogė šautuvo buože ta- 
vernos šeimininkui žemiau juosmens. 

Šis konvulsiškai tįstelėjo, akys jam užvirto, o iš 
burnos kampučių išsiliejo dvi tamsios kraujo srovelės. 
Lašai susigėrė į baltus marškinius, palikdami skaisčiai 
raudonas dėmes. Šeimininkas susmuko ant prekys- 
talio. 

— Reikia paimti tą niekšą iš Baksterio namų bet 
kokia kaina, — pakartojo Ramonas Rochasas, užtaisy- 
damas karabiną. 

Visi banditai jam pritarė. 

Kai jie išgužėjo iš tavernos, Reto Batlerio prie 
lango jau nebebuvo. 


Aikštė buvo tuštutėlė. Pasidaliję į dvi grupes, 
banditai puolė prie Baksterių namo. 

Senasis karstadirbys žinojo, kad jis vienintelis 
mieste žmogus, kurio nedrįs liesti nei Rochasai, nei 
Baksteriai. Juk nuo jo priklausė visi gyventojai. Kad ir 
kaip nebrangintų savo gyvybės, vis viena, ir vieni, ir 
kiti norėjo būti palaidoti, kaip dera krikščionims. 

Todėl, mieste kilus sumaiščiai, jis nesijaudino. 
Tik nutarė, kad geriau sėdėti namie ir į gaisrą žiūrėti 
pro langą. Tačiau išgirdęs, kaip muša tavernos šei- 
mininką, senis neiškentė ir išėjo į gatvę. Jis norėjo su- 

laikyti brolius Rochasus, bet, pamatęs sužvėrėjusius jų 
veidus, nesiryžo. Tik stovėjo prie savo namų tvoros, 
gniaužydamas rankoje seną, nudryžusią skrybėlę. 

Jis nepravėrė burnos net tada, kai vyriausiasis 
Žodžiai tartum įstrigo gerklėje. 

— O tu, Bilai, ar kartais nematei amerikiečio? — 
grėsmingai paklausė Ramonas, spausdamas karabiną. 

Senis tik papurtė galvą. Ir Ramonas tarstelėjo 
jam: 

— Taip, Bilai, rytoj tu užsakymų turėsi iki kaklo. 
Tiesa, nežinau, ar bus kam sumokėti. 

Viską supratęs, senis palingavo galvą. Taip, jis 
vienintelis šiame miestelyje toliau dirbo savo darbą. 
Kiti arba žudė, arba plėšė, arba užsiiminėjo kontra- 
banda. 

Jam jau yra tekę laidoti ne vieną žmogų iš Baks- 
terių namo. 


> s-- 


din ir persižegnojo. 


O Ramonas Rochasas jau šūkavo, ir jo balsas gū- 
džiai aidėjo po visą, rodos, išmirusį miestelį. 

— Greičiau prie statinių! Tempkite čia dervą! 
Spiritą! Prie furgonų! Čia! Mes jiems tuojau parody- 
sime. 

Senis sunkiai atsiduso, dar sykį persižegnojo ir, 
atkėlęs vartelius, įėjo į vidinį tavernos kiemelį, kur po 
atviru dangumi buvo jo dirbtuvės. 

Antvožai su prikaltais medinių lentelių kryžiais 
stovėjo atremti į sieną, o karstai gulėjo ant žemės sau- 
sose drožlėse. Vienas jau buvo įkeltas į vežimą, kuriuo 
visi dar gyvi likę San Migelio gyventojai vežė savo 
mirusius artimuosius į netolimas kapines. 

Senis jau norėjo pro mažas, sienoje iškirstas du- 
reles eiti į taverną, bet staiga už nugaros išgirdo kažką 
tyliai, lyg iš po Žemių švagždant. 

— Bilai, Bilai. 

Senis atsisuko. Kiemelis buvo tuščias. Pamanęs, 
kad jam pasigirdo, vėl paėmė už rankenos. 

— Bilai, Bilai, — atkakliau, bet vis taip pat tyliai 
pakartojo. 

Buvo aišku, kad žmogus bijo garsiai kalbėti ir 
kad jis yra kažkur visai čia pat. 

Senis suprato, kad jam nesivaidena. Įdėmiai dai- 
rėsi po gaisro atšvaitų ir mėnulio nušviestą kiemelį, 
bet jis buvo visiškai tuščias, tik drožlės ir tušti karstai 
aplink. 

— Bilai, — pagaliau trečią kartą jį pašaukė. 

— Aš čia, — tarė senis. 

— Bilai. 

— O tu kur? Kurgi? 

— Prieik prie vežimo. 

Senis, baikščiai pasidairęs į šalis, priėjo. Bet net- 
gi priėjęs visai arti, jis nesuvokė, kad balsas sklinda iš 
uždengto karsto ir krūptelėjo, kai antvožas kilstelėjo ir 
iš po jo sublizgo akis. 

— Bilai, čia aš, — tarė tas pats kimus balsas, o iš 
po antvožo išlindo ranka. 

Senis iš pradžių atšoko, bet karstui atsivėrus 
plačiau, atsikvėpė kiek lengviau. Žinoma, sunku buvo 
atpažinti, kad šis sumuštas, suluošintas vyriškis — tai 
šaunus ir tvirtas Retas Batleris. Bet senis iškart su- 
sivokė. 

— Viešpatie, ką jie su jumis padarė? — sušuko 
jis ir tuoj pat apsidairė, ar kas jų nemato ir negirdi. 

Batleris prispaudė pirštą prie lūpų. 

— Tyliau! 

Senis vėl pakartojo kiek tyliau: 

— Viešpatie, ką jie padarė su jumis! 

— Ne laikas kalbėti apie tai, — sušnibždėjo Re- 
tas Batleris. 

— O ką tu čia veiki? — pagaliau susivokė pa- 
klausti senasis karstadirbys. 

— Jie vaikosi mane, ieško visur. Išvežk mane, 
Bilai, iš čia kuo greičiau! 

— O aš jau maniau, kad tavęs nėra tarp gyvų- 
jų, — prisipažino Bilas, šypsodamasis bedante burna. 
Jis aiškiai džiaugėsi, kad Retas Batleris gyvas. 

— Aš galiu pasidaryti numirėliu, jeigu tu man 
nepadėsi išsigauti iš čia. 

— Gerai, — ilgokai pagalvojęs, sutiko senis, — 
aš tau padėsiu, bet ką aš turiu daryti? 

— Kinkyk arklį ir apsimesk, kad veži numirėlį į 
kapus. 

— Naktį? — apstulbo senis. — Negi kas gali tuo 
patikėti? 

— Na, tada apsimesk, kad veži tuščią karstą už- 
sakovui. 

— O kaip? — vis nesusigaudydamas patraukė 
senis pečiais. 

— Na, tada neuždavinėk kvailų klausimų, O tie- 
siog vežk ir viskas, o Rochasai tegu galvoja, ką nori. 
Man atrodo, San Migelyje visi jau įprato matyti tavo 
vežime karstus. 

— O, taip, žinoma, mane čia visi pažįsta, — nu- 
sišypsojo senis ir puolė prie arklidės durų. 

Retas Batleris sunkiai sudejavo ir apsivertė ant 
nugaros, kad nors kiek palengvėtų. Paskui prispaudė 
ranką prie krūtinės, kad atlėgtų Čiko kulnu suluošin- 
tos plaštakos skausmas. Kitoje rankoje jis spaudė pis- 
toletą su atlaužtu gaiduku. 

— Tuojau, tuojau, bičiuli, — senis iš susijaudi- 

nimo niekaip nesusidorojo su pakinktais, — greit aš 
tave išvešiu. 

Retas Batleris nieko jam neatsakė. Jis ir taip su- 
prato, kad Bilas daro viską, kas įmanoma, 0 jis pats 
negali niekuo jam padėti. 


8 skyrius 


Baksterių namo puolimui viskas buvo paruošta. 
Don Ramonas stovėjo įsikandęs cigarą ir žiūrėjo į tam- 
sius langus, už kurių šmėkščiojo ginkluotų Žmonių 
šešėliai. 

Jis kreivai šyptelėjo, baigdamas rūkyti cigarą. 
Neskubėjo pradėti puolimą, juk Baksteriai buvo jo 
rankose. Namas apsuptas, ir niekas negali iš čia iš- 
trūkti. 

Pagaliau Ramonas paskutinį kartą giliai užsi- 
traukė ir švystelėjo smilkstantį cigarą ant parako, ku- 
rio prie pat Baksterio namo vartų jau buvo pabėrę jo 
žmonės. 

Parakas iškart plykstelėjo, pasirodė dūmai, ir ki- 
birkščiuojanti gyvatė nuvinguriavo prie namo para- 
dinio įėjimo, kur jau stovėjo nedidelės statinaitės su 
paraku. 

Ramonas su broliais žiūrėjo kaip pakerėti. At- 
rodė, kad ugnis bėga labai lėtai, bet iš tikrųjų parakas 
užsiliepsnojo akimirksniu. 

Pasigirdo kurtinantis trenksmas, plykstelėjo ryš- 
ki liepsna. Visi prisimerkė apakinti. Dūmams kiek iš- 
sisklaidžius, Ramonas pergalingai šūktelėjo. Vartai 
gulėjo ant žemės, bet storos durys laikėsi dar tvirtai. 

Don Ramonas mostelėjo ranka, duodamas ženk- 
lą pulti, ir tuojau pat sugriaudėjo šūviai, sudunksėjo 


159 


furgonų ratai, išgąstingai sužvingo arkliai. Iš tamsos 
išniro vežimai. 

Rochasai komandavo, stabdė furgonus, suko 
juos atbulus namo link. Jų Žmonės priremtomis len- 
tomis rideno spirito statines ir stūmė jas prie namo. 
Statinės dusliai dunkseno į priebutį, spiritas liejosi ant 
grindinio. 

Baigus šį darbą, don Ramonas išplėšė žibintą 
Estebanui iš rankų ir, plačiai atsivėdėjęs, sviedė jį ant 
priebučio. Spiritas tuoj pat užsiliepsnojo, į dangų pa- 
kilo aukšti liepsnos liežuviai. Pasidarė šviesu kaip die- 
ną. Nesudužusios statinės trenksmingai sproginėjo, 
siūbtelėdamos vis naujas ir naujas porcijas ugnies. 

Rochaso vyriausiojo veide klaidžiojo pamišėlio 
šypsenėlė. 

— Tuojau, tuojau mes juos iš čia išrūkysime! 

Estebano akys karštligiškai šmižinėjo po vis dar 
tamsius Baksterių namo langus. 

— Kažkodėl aš ten nematau jokių gyvybės žy- 
mių. Ar jie iš baimės išdvėsė? 

— Tuoj pamatysim, — iškošė pro dantis Ramo- 
nas, nusitaikydamas karabiną. 

Ugnis jau įsigavo į namo vidų, langų stikluose 
švysčiojo jos atšvaitai, pasigirdo šiurpios moters aima- 
nos ir vyrų keiksmai. 

— Na, ką aš tau sakiau? — tarė broliui Ramo- 
nas. — Matai, išsijudino. 

Estebanas taip pat nusitaikė revolverį į namą. 
Jie laukė, Lol kas nors pasirodys priebutyje. Visi Ro- 
chasų žmonės pasiruošė, visi jų ginklai, kokius tik tu- 
rėjo rankose, buvo nukreipti į Baksterių namą. 

— Aš laukiu nesulaukiu, kada pagaliau pasi- 
rodys kuris nors iš jų. 

Ir štai ugnyje šmėkštelėjo šešėlis. Buvo matyti, 

kaip Žmogus, nuo nepakenčiamo karščio užsidengęs 
galvą rankomis, skverbiasi prie išėjimo. 

— Nešaukite! Nešaukite! — pasigirdo šauks- 
mas. — Mes pasiduodame! 

Priebutyje pasirodė rūkstančiais rūbais vyriškis 
pakeltomis rankomis. 

— Nešaudykite! Pasiduodame! 

— Per vėlu, bičiuli, — suriko Ramonas, spus- 
telėdamas gaiduką. 

Driokstelėjo šūvis, ir jaunuolis, griebdamasis už 
peršautos krūtinės, virto aukštielninkas į liepsnas. 

— Vienas paklotas, — tarė Estebanas, — gaila, 
kad tu pirmas iššovei. 

— Nieko, kitas bus tau. 

Nuo šauksmų aidinčiame name visi dar labiau 
sujudo. Prie išėjimo per ugnį skverbėsi žmonės, šauk- 
dami jau iš liepsnų: 

— Nešaudykite, pasiduodame! 

Jie metė ginklus, pasiduodami kėlė į viršų ran- 
kas ir, ryškios liepsnos apakinti, stengėsi įžiūrėti Ro- 
chasų žmones. 

— Nešaudykite! 

Bet jų šauksmus nustelbė šūvių papliūpos. At- 
rodė, kad Rochasai ir jų Žmonės šaudo net nesitai- 
kydami. Visi, kurie stengėsi išsiveržti iš ugnies, krito 
žemėn, ir liepsnos ėmė laižyti jų drabužius. Du vyrai 
pabandė prasibrauti atgal ir vėl slėptis name, bet kul- 
kos pasivijo juos jau ant slenksčio, ir du peršauti kūnai 
dingo liepsnose. 

— Aš netgi nesuskaičiavau, kiek jų ten buvo, — 
prisipažino Estebanas. 

— Nieko, paskui suskaičiuosime visus, — atsakė 
Enrikė. 

— Bet šeimininkų, atrodo, dar nebuvo, — pa- 
stebėjo Estebanas. 

— Nieko, išeis ir jie, o jeigu neišeis, sudegs gy- 
vi, — Ramonas nusispjovė ant liepsnų jau įkaitinto 
grindinio, — taip pat neblogas reginys. 

— Ne, — tarė Estebanas, — aš noriu savomis 
rankomis pakloti Baksterius. 

— Ką gi, luktelėkime. 

Rochasų Žmonės šypsojosi, užtaisydami šautu- 
vus. 

Siaučiant gaisrui, niekas neišgirdo, kaip į San 
Migelio aikštę įdardėjo senojo karstadirbio vežimas. 
Jis pats iškilmingai sėdėjo ant pasostės ir gana abe- 
jingai žiūrėjo į viską, kas čia vyksta. Senas arkliapa- 
laikis vos kėblindamas išsigandęs karpė ausimis ir 
muistė galvą. Didelėse drėgnose jo akyse atsispindėjo 
liepsnų atšvaitai. Vežime stovėjo naujutėlis karstas. 

— Žiūrėk, Enrike, — tarė vienas banditas, — 
Bilas jau ėmėsi darbo, nė ryto nelaukdamas. 

— Taip, darbo jam ilgam užteks, — atsakė mek- 
sikietis su sombreru, — bijau, kad Bilas nesusidoros, 
juk lavonų labai daug, kiti, žiūrėk, ir dvokti ims. 

Išgirdęs savo sėbrų žodžius, Estebanas taip pat 

— Ei, Bilai! — sušuko jis. 

Karstadirbys išgąstingai atsisuko. 

— Žiūrėk, palik karstus Baksteriams. 

— Kad jus kur velniai! — burbtelėjo senis, Ži- 
noma, ne itin garsiai, kad niekas iš Rochasų jo ne- 
išgirstų. 

O Estebanas, jau užmiršęs lėtai aikšte dardantį 
vežimą, vėl įbedė akis į ugn;, laukdamas, kada gi pa- 
galiau išlįs kas nors iš Baksterių. 

Senis, patenkintas, kad į jį daugiau niekas ne- 
kreipia dėmesio, timptelėjo pavadžius. Vežimas pa- 
judėjo greičiau, tikriausiai pačiu didžiausiu greičiu, 
kokiu tik įstengė. Bet senis teberagino kuiną, no- 

rėdamas kuo skubiau išsinešdinti iš šitos prakeiktos 
vietos. Juk jis puikiai suprato, kad kulkai jokio skir- 
tumo, ar jis geras žmogus, ar blogas. Kas nors spus- 
telės gaiduką, ir tada seniui Bilui nieks nė karsto ne- 
padirbs. 

Retas Batleris, sunkiai kilstelėjo karsto dangtį ir 
pasižiūrėjo, kas darosi aikštėje. 

Jis pamatė, kad Baksterių namas apsuptas, pa- 
matė į priebutį išbėgančius žmones pakeltomis ran- 
komis, girdėjo siaubo kupinus klyksmus ir piktus 
keiksmus ir taip pat puikiai matė, kaip išbėgusieji tuoj 
pat griebiasi tai už peršautos krūtinės, tai už galvos ar 
pilvo ir griūva į ūžaujančias liepsnas. 

— Velnias! — sušnibždėjo Batleris sutinusiomis 
lūpomis. — Bilai, prilaikyk arklį, — tyliai paprašė. 

Nuo jo balso senis krūptelėjo ir akimirksniu 
įtempė pavadžius. Arklys sustojo kaip įbestas, jo au- 
sys baukščiai prigludo prie galvos. 

Iš liepsnų pasigirdo vyriausiojo Baksterio bal- 
sas: 

— Nešaukite! Mes pasiduodame! Mes visi pa- 
siduodame! 

— Išeikite! — suriko Ramonas Rochasas, nuleis- 
damas karabiną. 

Kiti padarė tą patį. Į priebutį išėjo Baksteris su 
sūnumi Antonijumi. 

— Mes pasiduodame ir sutinkame su visais tavo 
reikalavimais, Ramonai. Mes išvažiuosime iš miestelio 
ir niekada čia negrįšime. Jūs nugalėjote. 

— Ką gi, puiku, kad tu tai supratai, — iškošė 
pro dantis Ramonas Rochasas ir nusispjovė sau po 
kojomis. 

— O ar tu jokios klastos nesi sumanęs? — šūk- 
telėjo Estebanas. 

— Ne, ne! Prisiekiu, mes išvažiuosime. Viską 
paliksime ir išvažiuosime. 

— O žmonos leidimo tu paklausei? Gal ji ne- 
sutiks? — pasityčiodamas suriko Ramonas Rochasas 
ir trūktelėjo karabino spyną. 

— Nereikia! Nešaukite! — suriko Baksteris, o 
paskui jį ir Antonijas. 

Jo balsas trūkčiojo ir drebėjo. Buvo matyti, kad 
jis mirtinai išsigandęs, netgi nušviestas liepsnų jo vei- 
das buvo baltas kaip kreida. . 

— Nešaukite! — šaukė Antonijas, užsidengda- 
mas veidą rankomis, lyg taip galėtų apsiginti nuo kul- 
kos. 

Bet paskutinius jo žodžius jau nustelbė šūvių 
papliūpa. Šaudė visi trys broliai Rochasai, niekas kitas 
nedrįso šauti į pačius Baksterius. 

Tėvas ir sūnus sukniubo, o Ramonas garsiai nu- 
sikvatojo kažkokiu beprotišku juoku. Ir buvo neaišku, 
kuo gijis taip džiaugiasi — prakeiktų priešų Baksterių 
mirtimi ar savo taikliu šaudymu. 

Staiga liepsnose pasigirdo veriantis moters riks- 
mas. 

— Antonijau! Antonijau! — klykė misis Bakster, 
ir nuojos balso, o greičiau nuo to, kaip ji išrėkė sūnaus 
vardą, visi aikštėje tarsi suakmenėjo. 

Iš baltų dūmų tumulų į priebutį išpuolė misis 
Bakster. 

— Sūneli! Antonijau! Antonijau! — šaukė ji, ap- 
glėbdama negyvą sūnaus kūną. 

Ramunas nuleido savo karabino vamzdį. Šauti į 
moterį, nors ir pikčiausio priešo žmoną, buvo negar- 
binga. 

Jo veido išraiška buvo keista: lūpos trūkčiojo, 
skruostikauliai išsišovė, akys — tik siauri krauju pa- 
sruvę plyšeliai. 

— Po velnių! — sušnypštė, nusisukdamas nuo 
priebutyje vykstančios scenos. 

O suklupusi motina staiga kraupiai sukliko, tik 
dabar supratusi, kad mylimasis jos sūnus negyvas. 

Moteris staiga krūptelėjo. Ji pakilo, išsitiesė visu 
ūgiu, be jokios baimės žiūrėdama į ginkluotus žmo- 
nes. 

— Žudikai! — sušuko ji. — Žmogžudžiai! Aš 
neturiu revolverio. 

Niekas neišdrįso jai atsakyti, visi suko akis į šalį. 

— Rochasai, jūs tikri žmogžudžiai! Kad jūs gyvi 
prasmegtumėte į pragarą! Būkite prakeikti! Kad jūs 
paspringtumėte visų šitų Žmonių krauju! 

Isteriškai riktelėjęs, Estebanas Rochasas net ne- 
sitaikydamas paspaudė gaiduką. Pokštelėjo vienišas 
šūvis. Moteris susvyravo, išmetė į viršų rankas, dar 
keletą akimirkų laikėsi ant kojų, o paskui lėtai kaip 
pakirstas medis krito, veidu priglusdama prie sūnaus 
lavono. 

Visi žiūrėjo į Estebaną, bet nė vienas nepratarė 
nė žodžio. 

Ramonas Rochasas tuoj pat nuo jo nusisuko ir 
nusispjovė. Jis aiškiai nepritarė šiam poelgiui, juk 
anoks čia didvyriškumas — šauti į bejėgę moterį, kuri 
visiškai nieko Rochasams negalėjo padaryti. 

— Aš gerai padariau, — iškošė pro dantis Este- 
banas, įsikišdamas revolverį į dėklą. 

Ramonas truktelėjo pečiais, bet nepasakė nė žo- 
džio. 

— Jūs visi bailiai, — lyg bandydamas teisintis, 
pasakė Estebanas, — juk turėjo kažkas tai padaryti. 

— Važiuojam, — tyliai pratarė Retas Batleris, 
nuleisdamas karsto antvožą. 

Senasis karstadirbys timptelėjo vadeles. Kuinas 
įsiręžė, sunkiai išjudindamas vežimą iš vietos, ir nu- 

tempė jį į tamsą. Gulėdamas naujutėliame karste Bat- 
leris dar išgirdo Ramono Rochaso staugimą: 

— Ieškokite! Ieškokite! Tas bjaurus gringas turi 
būti kur nors čia. 

— Gal tarp lavonų yra ir jis? — sušuko Este- 
banas. 

— Apžiūrėkite ir lavonus, ieškokite name ir ap- 
linkui. Jį reikia būtinai surasti! 

Bet Baksterių namas jau buvo visas apimtas 
liepsnų, griuvo perdangos, pro langus veržėsi ugnies 
kamuoliai, o žiežirbos kilo į dangų. Pabiro stiklai, iš- 
krito apdegę rėmai. 

Niekas iš Ramono žmonių nesiryžo lįsti į lieps- 
nojantį namą. 

— Jeigu jis ten slepiasi, tai tikriausiai jau su- 
pleškėjo gyvas, — sušuko don Migelis. 

— Gaila, jeigu mes net jo lavono nerasime, — 
atsakė broliui Estebanas, — aš su malonumu pasižiū- 
rėčiau į apsvilusį gringą. 


Jau keletą dienų Retas Batleris slapstėsi apleis- 
toje akmenų skaldykloje, kur pusgyvį jį atgabeno se- 
nasis karstadirbys Bilas. 

Jis vis dar neatsigavo ir vaikščioti galėjo tik lai- 
kydamasis už gruoblėtų skaldyklos sienų arba pasi- 
ramsčiuodamas lazda. 

Maisto ir vandens turėjo pakankamai, juk senis 
Bilas ir tavernos šeimininkas jo neužmiršo. Pasikeis- 
dami jie lankė Batlerį. 

O šis stengėsi kuo greičiau atsistoti ant kojų. 
Kiekvieną dieną, įveikdamas skausmą, jis treniravosi, 
vaikščiojo. Čia jau žinojo kiekvieną kampelį. Į jo slėp- 
tuvę patekdavo šiek tiek šviesos, bet akys jau buvo 
apsipratusios su prietema, viešpataujančia visoje drėg- 
noje ir šaltoje skaldykloje. 

Vienąsyk Retas Batleris paprašė, kad Bilas jam 
atvežtų kuo daugiau revolverio šovinių. Senis nieko 
neklausinėjo ir iš pat ryto atvežė dešimt dėžučių. Pa- 
dėkojęs Bilui, Retas Batleris rūpestingai jas suvyniojo 
į apsiaustą ir padėjo kampe. 

Kai karstadirbys išvažiavo, jis paėmė šovinių ir 
kiek neklusniais pirštais užsitaisė revolverį. Dar vakar 
buvo susiradęs pusės colio storio plieno lakštą. Dabar 
jį pastatė prie gretimos sienos. Ilgai Retas žiūrėjo į 
aprūdijusią geležį, spausdamas rankoje revolverį. Bai- 
su buvo pradėti šaudyti, juk po sumušimo rankos jo 
beveik neklausė. Pagaliau prisivertė pakelti sunkų re- 
volverį ir nusitaikė. 

Driokstelėjo pirmasis šūvis, skardžiai sužvan- 
gėjo geležis, kulka, prašvilpusi rikošetu, minkštai 
įsmigo į sieną, atskeldama nuo jos keletą akmenėlių. 
Retas Batleris pralinksmėjo: kulka pataikė tiesiai į patį 
plieninio lakšto vidurį. 

Tada jis vėl atlaužė gaiduką ir iššovė. Vėl skal- 
dykloje pasklido šūvio aidas. Bet antroji kulka įsmigo 
per tris colius nuo pirmosios, ir Retas paniuro. Ranka 
dar neatgavo buvusio taiklumo. Bet Retas Batleris ne- 
pasidavė. Jis atlaužė gaiduką kairiąja sutvarstyta ran- 
ka ir vėl šaudė, šaudė. Šūviai aidėjo, kulkos švilpė, 
atsimušdamos rikošetu nuo plieno lakšto, ir nė viena 
nepralėkė, nepataikydama į jį. 

Iššaudęs visą apkabą, Retas Batleris padėjo re- 
volverį ir sunkiai pakilo. Daug jėgų jis išeikvojo šiai 
treniruotei. Bet taip norėjosi įsitikinti savo akimis, kad 
visos šešios kulkos pataikė į taikinį. 

Jis turbūt visą 1ninutę ėjo tuos dvidešimt žings- 
nių. Atidžiai apžiūrėjo kulkų pėdsakus. 

— Viso šešios, — tarė pats sau, — nė karto ne- 
prašoviau pro šalį. 

Bet atstumai tarp kulkų padarytų žymių buvo 

nemaži. Batleris, pridėjęs išskėstą plaštaką, uždengė 
jas visas. Nepatenkintas susiraukė, bet paskui šypte- 
lėjo. 

„Juk pradžiai visai neblogai. Pasitreniravus taik- 
lumą galima atgauti“. 

Jis vėl užtaisė revolverį, vėl griaudėjo šūviai, 
gaudė plieno lakštas, ir kiekvienąsyk Retas Batleris ėjo 
prie jo tikrinti savo rankos taiklumo. Dabar jis jau šau- 
dė beveik nesitaikydamas. 

Kitą dieną paprašė Bilo, kad atvežtų plaktuką ir 
kaltą. Senis tik pečiais patraukė. Jis jau įprato prie 
keistokų Batlerio prašymų ir gerai žinojo, kad jeigu 
jau šis ką sumanė, tai ne veltui. 

Plaktuku Retas lygino plieno lakštą, juk jame jau 
nebuvo sveikos vietos, ir jis negalėjo patikrinti, kur 
pataiko kulkos. 

Šį darbą dirbo ilgai, bet užtat savo kairės rankos 
plaštaką išmankštino taip, kad ją vėl puikiausiai val- 
dė. 

Karstadirbys kiekvienąsyk stebėjosi, kaip spar- 
kusių žaizdų ant veido buvo matyti, kad šis žmogus 
dar visai neseniai buvo Žiauriai sumuštas, ir niekas 
negalėjo garantuoti, kad jis neiškeliaus į aną pasaulį. 

Atkaklių treniruočių rezultatų nereikėjo ilgai 
laukti. Kruopščiai ištiesintą lakštą Retas Batleris pa- 
statė tolimiausiame kampe, ne mažiau kaip už tris- 
dešimties žingsnių. 

Paskui vis dar šlubčiodamas nusigavo iki toli- 
miausios sienos ir, sunkiai kvėpuo.lamas, sustojo, ran- 
kose spausdamas revolverį. Atlaužė gaiduką ir, stai- 
giai pasisukęs, vieną po kitos paleido visas šešias kul- 
kas. Šūviai susiliejo į vieną, o kai nutilo jų aidas, Retas 
Batleris, jau nesilaikydamas už sienos, nuskubėjo prie 
lakšto. 

Dabar jau galėjo tik džiaugtis. Šaulys meiliai pa- 
glostė dar šiltą metalą — visų šešių kulkų pėdsakus 
lengvai buvo galima uždengti dolerio moneta. 

— O dabar prie darbo, — įsakė pats sau, pa- 
keldamas lakštą. 

Jį padėjo ant plokščio akmens. Švilpiniuodamas 
sau po nosimi, pamatuodavo delnu atstumą ir, mikliai 
darbuodamasis kaltu bei plaktuku, atkirto gabalą. Pas- 
kui taip pat mikliai nulygino kraštus dilde. Jis visas 
supluko, rankos drebėjo, bet dirbo toliau. Reikėjo 
baigti kuo greičiau, stengtis taip, lyg nuo to priklau- 
sytų jo gyvenimas. 

Pagaliau nulygino kraštus taip kruopščiai, kad 
pabraukęs pirštu neapčiuopė nė mažiausio aštraus ne- 
lygumo. 
tai būtų talentingo dailininko paveikslas, o ne papras- 
čiausias metalo gabalas. Jis buvo stačiakampis, maž- 
daug pėdos aukščio ir dviejų delnų pločio. Dar kiek 
palyginęs vidurį plaktuku, Retas Batleris jau buvo vi- 
siškai patenkintas savimi ir savo dirbiniu. 

Paskui paėmė storą odinį diržą, pervėrė jį pro 
iškaltas skyles ir pasūpavo lakštą rankoje. Mazgai tvir- 
tai užsiveržė. 

— Štai šitaip išlaikys, — burbtelėjo sau po no- 
simi Retas Batleris, paskui pavargęs išsitiesė ant ap- 
siausto ir užsirūkė savo nepamainomą cigarą. 

Jis lengviau atsikvėpė, lyg atlikęs svarbiausią 
darbą savo gyvenime. Žiūrėjo, kaip dūmelis kyla iki 
žemų lubų ir tirpsta, susi:iiedamas su tamsa. Paskui 
nuėjo prie išėjimo ir užsimerkė nuo ryškios šviesos. 

Laikas buvo pasirodyti tavernos šeimininkui. Iš 
tikrųjų, vos spėjo taip pagalvoti, pasigirdo neskubus 
kanopų kaukšėjimas, ašių girgždėjimas, ir angoje išni- 
ro siluetas. 

Bet tai buvo ne žemokas Silvinitas, o aukštas 
liesas senis karstadirbys. 

Retas išsitraukė cigarą iš burnos ir pasidomėjo: 

— O kodėl atvažiavai tu, Bilai, o ne jis? 

Tas, pagaliau susigaudęs, kuriame skaldyklos 
greitai skubėjo balso link. 

— Retai, atsitiko nelaimė, — pratarė, statyda- 
mas prieš jį vandenį ir maistą. 

— Kas gi? — sunerimo Retas. 

— Turiu tau pasakyti liūdną naujieną, — atrodo, 
senis nesiryžo pasakyti viską iškart, tarytum nuo tokio 
jo delsimo kas pasikeistų. 

— Sakyk greičiau, — neišlaikė Retas Batleris. 

— Silvinitą pačiupo Rochasų žmonės, — iškvė- 
pė senis ir apsiblausė. 

— O kodėl? Ką jis padarė? 

Senis sielvartingai palingavo galvą. 

— Jie jį sučiupo pačiame San Migelio pakrašty. 
Silvinitas vežė tau maistą, o jie tikriausiai nutuokė, 
kad tu esi gyvas ir kur nors slapstaisi. 

— Po velnių! — tiek tegalėjo pasakyti Retas Bat- 
leris. 

Bet senis, savaip išsiaiškinęs šį šūktelėjimą, tuo- 
jau pat skubiai ėmė Batlerį raminti. 

— Bet Silvinitas nieko jiems nesakė ir nepasa- 
kys. Jis atkaklus žmogus ir labai ištikimas draugas. 

— Žinau, — vėl užsitraukęs cigarą, tarė Re- 
tas. — Jį kankina? 

— Taip, maciau savo akimis...Bet jis užsispyręs 
ir nieko, nė vieno žodžio jiems nepasakys, net jeigu jo 
gyvybė kabos ant plaukelio. 

— Gaila, — atsiduso Batleris, — aš tikėjausi jo 
pagalbos. 


— Tau reikia išvažiuoti iš čia, — tarė Bilas, — 

vienas prieš juos visus tu nieko nepadarysi. Silvinitui 
jau nieko nebepadėsi. Išvažiuok, Retai, aš tau padėsiu 
ištrūkti iš čia, vėl išvešiu karste, ir nė lapė nesulos. Tu 
jau padarei viską, ką galėjai. 

— Ne, Bilai, turiu jam padėti. 

— Bet kaipgi? — niekaip nesuprato senis. — Ką 
tu gali padaryti vienas prieš ginkluotų žmonių gaują. 
Jie užmuš tave, kad ir koks šaunus ir drąsus tu būtum. 

— Aš žinau, ką daryti, — atsakė Retas Batleris. 

Senis nepatikliai žiūrėjo į jį, aiškiai netikėdamas, 
kad jam pasisektų, ir vis dar nenorėdamas prarasti 
mažytės vilties išgelbėti Silvinitą. 

— O šiaip kas darosi miestelyje? — paklausė 
Retas. 

— Rochasai visai pasiuto, neduoda niekam ra- 
mybės, kiekvieną dieną verčia San Migelį aukštyn ko- 
jomis, ieškodami tavęs. 

Retas Batleris atsiduso. 

— Labai gailiuosi, kad tiek rūpesčių jums pri- 
dariau, bet aš galėsiu atkeršyti savo priešams. 

— Jie stengiasi suuosti, kur tu slapstaisi, bet tai 
žino tik Silvinitas, ir štai dabar jie jį tardo. 

Retas Batleris raukėsi kaip nuo dantų skausmo, 
ir senis, kad ir kaip stengėsi išgauti, ką gi jis sumanęs, 
taip nieko ir nesužinojo. 

— Aš susidorosiu su Rochasais, parodysiu ši- 
tiems niekšams, kaip žaisti negarbingą žaidimą. 
numirėlis. 

— Nieko tu, Retai, nepadarysi. Mesk šitai iš gal- 
vos. Suprantu, kad tau sunku susitaikyti su ta min- 
timi, kad dėl tavęs kankinamas Silvinitas, bet juk ir jis 
viską supranta, — ištvers kankinimus ir nieko nepa- 
sakys. O broliai Rochasai galų gale jį paleis. 

Čia senis pamatė metalo lakštą. Kaip kiekvienas 
amatininkas, jis domėjosi kito darbu. 

— Retai... 

— Ką? 

— O ką tu veikei visas šias dienas? Kam tau 
reikėjo plaktuko, kalto, dildės? 

Retas susijuokė. 

— A, šiaip sau, mankštinau plaštaką, miklinau 
rankas. 

— Ne, tu kažką slepi nuo manęs, — šelmiškai 
nusišypsojo senasis karstadirbys, kuris jau buvo įpra- 
tęs prie visokiausių Reto Batlerio gudrybių ir numanė, 
kad šis spendžia Rochasams naujas žabangas. 

— Na, ne, — patraukė pečiais Retas Batleris, — 
iš tikrųjų aš tik treniruojuosi. 

— Nė nepamaniau, — tarė karstadirbys, — kad 
tu taip pat puikiai kaip revolveriu darbuojiesi ir įran- 
kiais. 

— Aš daug ką moku, — nusijuokęs pratarė Re- 
tas Batleris. 

— Vis dėlto prisipažink, kad esi kažką suma- 
nęs, — neatstojo Bilas. 

— Po kiek laiko viską sužinosi. 

— O kodėl nenori šito sakyti dabar? 

— Tada tau bus neįdomu, ir tai, ką sumaniau, 
tavęs nenustebins. 

— Retai, gal aš tave vis dėlto išvešiu iš čia? Ne- 
prasidėk tu su Rochasais, gana, kad jau iš Baksterių 
išvadavai San Migelį. 

— Ne, turiu baigti, ką pradėjau, — palingavo 
galvą Retas Batleris ir paglostė revolverio rankeną. 

Senasis karstadirbys stebėdamasis žiūrėjo į šį 
ryžtingą jaunuolį. Jisai, žinoma, visko matė per savo 
amželį, bet tokį ryžtą ir drąsą — pirmąsyk. 

Čia senis save nuramino: juk dar prieš kokį mė- 

nesį jis niekaip nebūtų pamanęs, kad nors vienas drą- 
suolis ryžtųsi stoti į atvirą kovą su Baksteriais ir Ro- 
chasais iškart. Dabar tokį drąsų Žmogų jis jau gerai 
pažinojo — tai buvo Retas Batleris. 

Sunkiai atsidusęs, senis pagaliau apsisprendė. 

— Retai, turiu tau dar keletą dovanėlių. 
Nejaugi, — susijuokė Retas Batleris. 

Senis įkišo ranką į drobinį maišelį ir ištraukė du 
butelius vyno. 

— Pamaniau, kad nieks neatsisakys tokių vaišių. 

Retas Batleris dėkingas paėmė iš senojo kars- 
tadirbio butelius, bet iškart negėrė, pastatė juos ant 
apsiausto. 

— Ačiū, Bilai. 

Bet karstadirbys vėl gudriai pamerkė jam akį. 

— Aš turiu ir dar vieną dovaną, tik ne čia, o 
namuose, niekam nesu sakęs apie ją. 

— Kas gi tai? 

Senis apsidairė, tartum juos čia kas galėtų iš- 


girsti. 

— Turiu paslėpęs parako statinaitę. 

— Statinaitę parako? — nusistebėjo Retas Bat- 
leris. — Kam gi karstadirbiui parakas? 

— Aš jo nepirkau, — pamerkė akį senis. 

— Pavogei? — netikėdamas paklausė Retas Bat- 
leris. 

— Ne, broliai Rochasai ją pametė. Statinaitė iš- 
krito iš furgono, kai jis kratėsi duobėtu keliu prie ma- 
no namų. Jie buvo tokie gi:ti, jog nė nepastebėjo. O aš 
priglaudžiau radinį, maža kas ūkyje gali praversti. 
Manau, Retai, tas momentas atėjo, juk tau parakas pra- 
vers? 

Retas susimąstė. 

— Manau, kad tai pati geriausia dovana, kokią 

kada nors esu gavęs. Bent jau gaunu ją tada, kai la- 
biausiai reikia. 

Senis laimingas išsiviepė bedante burna. Žino- 
ma, vaizdas ne iš maloniųjų, bet Retas Batleris buvo 
jam toks dėkingas, kad ši šypsena pasirodė jam mie- 
liausia, kokią tik kada yra matęs. Jis netgi sunkiai kils- 
telėjo ir paplojo senajam Bilui per petį. Šis, būdamas 
ne iš tvirtųjų, vos neprisėdo, mat Batleris aiškiai ne- 
apskaičiavo jėgų. 

— Oho, matau, Retai, kad tavo ranka vėl tvirta. 

— O tai mes šiandien patikrinsime. 

— Ką turiu daryti? — paklausė senasis Bilas. 

— Visų pirma, tu mane nuveši, o antra, tavęs 
laukia begalės darbų. 

— Kur? — paklausė senis. 

— Kaip tai kur? Tavo dirbtuvėse. Tau reikės pa- 
dirbdinti labai daug karstų labai geriems žmonėms. 
Juk žinau, Bilai, — Retas mirktelėjo senajam karsta- 
dirbiui, — tu seniai svajoji padaryti jiems tuziną kars- 
tų. 

— Visą tuziną? — netikėdamas sušuko senis. — 
Bet juk Rochasai, be jų pačių, dar turi tiek žmonių. 

— Būtent apie juos visus ir kalbu. 

— Mielai padarysiu šį darbą, — senis džiugiai 
patrynė rankas, lyg jos jau liestų įrankius. — Nors ir 
neverti, bet aš pagaminsiu jiems gerus ir brangius 
karstus. 

Retas Batleris priminė Bilui. 

— Parakas — kaip tik tai, ko reikia. Tikiuosi, 
kad jis pas tave nesudrėko? 

— Ne, ką tu, Retai. Aš gerai moku tokius daik- 
čiukus laikyti. Laikau jį džiovykloje, kur džiūsta len- 
tos patiems geriausiems karstams. 

— Tada aš ramus, — Retas Batleris pasilenkė, 

paėmė butelį ir vienu smūgiu į dugną išmušė kamš- 
tį. — Išgerkime už mūsų sėkmę! 

— Mielai, — sutiko karstadirbys, — juk mudu 
su tavim dar niekada nesame gėrę. 

— Nieko, Bilai, tuojau pat tai ištaisysime. 

Retas Batleris pripylė molinį puoduką, vienin- 
telį indą, esantį skaldykloje, ir ištiesė seniui. Šis pri- 
spaudė lūpas prie aptrupėjusio kraštelio ir ėmė go- 
džiai gerti. O pats Retas Batleris gėrė tiesiai iš butelio 
puikų raudoną vyną. 


9 skyrius 


Susidoroję su savo mirtinais priešais Baksteriais, 
broliai Rochasai sudegino iki pamatų jų namus ir jau 
nebijojo nieko nei San Migelyje, nei jo apylinkėse. 

Ir vienoje, ir kitoje Meksikos sienos pusėje šlais- 
tėsi daugybė visokių nusikaltėlių ir kontrabandininkų, 
bet niekas iš jų nesiryžo atvirai kovoti su Rochasais ir 
tik laukė patogaus momento. 

O Rochasai žinojo, kad jie nenugalimi ir nebau- 
džiami. Tad puikiai naudojosi tokiomis aplinkybėmis. 
Juk visas miestelis buvo pamintas po jų kojomis, gy- 
ventojai virpėjo tik išgirdę jų arba jų sėbrų balsą. 

San Migelis visiškai apmirė. 

Žmonės sau leido tik žvilgčioti pro siaurą lan- 
ginių plyšelį ir tuoj pat traukdavosi šalin, bijodami, 
kad kuris nors banditas gali pastebėti lange arba už 
durų jų šešėlį. 
ginklį tavernos šeimininką į smuklės priebutį ir pa- 
kabino jį, užrišę vieną virvės galą už surištų rankų, o 
kitą — už skersinio, ant kurio kabėdavo žibintas. 

— Gal dabar pasakysi, kur slepiasi gringas? 

— Nežinau, — vos judindamas kruvinas lūpas, 
sušnibždėjo tavernos šeimininkas. 

— Nežinai, sakai! — subliovė Estebanas, timp- 
čiodamas virvę. 

— O manaatrodo, kad tau teks viską prisipažinti, 
visas esamas ir nesamas nuodėmes, — tarė Ramonas, 
užsitraukdamas cigaro dūmą. 

Estebanas paleido virvę, ir Silvinitas dribtelėjo 
žemėn. Visas kruvinas, aplipęs dulkėmis, jis vos at- 
merkė akis, iš nosies tekėjo kraujas. 

Bet atkakliai kartojo savo. 

— Aš nieko nesakysiu, aš nieko jums nepasa- 
kysiu... 

— A, tai tu toks pats užsispyręs kaip ir tavo 
bičiulis gringas? Ką gi, teks mums paprakaituoti. Mes 
mušime tave tol, kol prisipažinsi, — tarė Migelis, glos- 
tydamas revolverio rankeną. — Bet tu pavargsi ir ne- 
išlaikysi pirmiau, juk matai, kiek mūsų, visas tuzi- 
nas, — Migelis patenkintas nužvelgė savo sėbrus. 

Banditų veiduose švietė žiaurios, savimi paten- 
kintos šypsenos, jiems patiko tyčiotis iš bejėgio žmo- 
gaus. 

Ramonas žvilgtelėjo į savo pusiau sudegusį na- 
mą. Migelis pamatė tą žvilgsnį. 

— Nenusimink, Ramonai, dabar mums pakaks 
pinigų. Atstatysime savo namą, jis bus dar geresnis už 
aną. Be to, užimsime ir Baksterių sodybą, juk ji teisėtai 
mums priklauso. 

— Žinoma, — atsakė Ramonas, — manau, kad 
tą sodybą reikia atiduo:i Estebanui, tegu ten džiau- 
giasi. Sutinki, Estebanai? 

— Ką gi, neprieštarauju, — patenkintas vypte- 
lėjo Estebanas, bet paskui, nusispjovęs sau po kojų, 
tarė. — O kokių velnių man jo reikia, Ramonai, man ir 
su jumis neblogai. 


176 


— Bet turi gi tu, Estebanai, galų gale tapti sava- 
rankišku žmogumi. 

Estebanas Rochasas gūžtelėjo pečiais. 

— Man atrodo, aš ir taip savarankiškas, juk iš 
visų jūsų tik aš vienas drįsau nušauti tą kalę Bakster. 

— Šitam daug drąsos nereikėjo, — iškošė pro 
dantis Migelis, kreipdamasis į Ramoną. 

Tas linktelėjo pritardamas. 

— Vadinasi, tas purvinas nepribaigtas gringas 
slapstosi čia kažkur, netoliese, o tu, seni, nenori saky- 
ti — kur? 

— Nieko aš nepasakysiu, — sunkiai apversda- 
mas liežuvį, pratarė tavernos šeimininkas. 

— Matau, kad tu nenori gyventi gerai ir ramiai, 
nenori, kad taverną lankytų svečiai, gertų pas tave, 
linksmintųsi? Tikriausiai labiau trokšti nukeliauti į ka- 
pines. Bet įsidėmėk — nieks tavęs karste laidoti nesi- 
rengia. Mes tave nudėsime ir numesime aikštėje, kad 
visi matytų, kas laukia nepaklūstančių mums, — ir 
Ramonas dūrė pirštu sau į krūtinę. — Prisimink šitai. 
Apskritai aš maniau, kad tu protingesnis, o tu, pa- 
sirodei esąs kvailys ir užsispyręs kaip ožys. 

— Vis tiek aš nieko nepasakysiu, — tarė taver- 
nos šeimininkas, jo veidu nutekėjo srovelė kraujo. 

— Tai tu manai, kad nieko nepasakysi, o štai aš 
su Migeliu ir Estebanu esame įsitikinę, kad tu pra- 
kalbėsi, jei ne šiandien, tai rytoj. Patabaluosi saulė- 
kaitoje ir, nuo skausmo pagaliau atsikvošėjęs, pats 1m- 
si mus šaukti. Bet mes taip greit neateisime, juk tu 
nenori mums padėti, o mes nepanorėsime padaryti 
draugiškos paslaugos tau. Rubijau, pakelk jį! — įsakė 
Ramonas Rochasas, ir tas, visu kūnu užgulęs virvę, 
ėmė lėtai kelti tavernos šeimininko kūną. 

Kai Silvinito kojos jau nesiekė žemės, Ramonas 
priėjo prie Rubijo ir padėjo pritvirtinti virvę. Dabar 

tavernos šeimininkas bejėgiškai mataravo ore. Jo vei- 
dą iškreipė skausmas, kūną ėmė tampyti traukuliai. 

— Na, kaip, nepatinka taip kabėti prieš visą 
miestelį? Betgi tu pats kaltas. Kvaily tu, — paragino 
Rubijas Silvinitą, — greičiau atverk burną, ir ši kan- 
kynė pasibaigs. 

Bet tavernos šeimininkas jau neįstengė kalbėti. 
Jis tik neigiamai papurtė galvą. 

— Vadinasi, nenori? Tylėsi ir toliau? Na, ką gi, 
pakybok truputį, gal įgysi proto. 

— Mes gi ne tokie baisūs, kaip tu manai, Sil- 
vinitai, — atsakė Ramonas, išsitraukdamas iš burnos 
cigaro nuorūką ir nusispjaudamas. 

Jis priėjo prie tavernos šeimininko, giliai užsi- 
traukė, pūstelėjo Silvinitui į veidą aitrių dūmų, pas- 
kui, sukiodamas cigarą tarp pirštų, pasidomėjo: 

— Gal nori porą kartelių užsitraukti? 

Silvinitas neištarė nė garso. 

— Na, ką gi, aš geras Žmogus, še, užsitrauk, — 
ir jis įkišo į nuo mušimo sutinusias, sukruvintas ta- 
vernos šeimininko lūpas cigarą uždegtu galu. 

Tavernos šeimininko veidas baisiai persikreipė, 
bet jis tylėjo. Norėjo išspjauti degantį cigarą, bet jis 
prilipo prie kruvinos lūpos. Padvelkė svylančios žmo- 
gaus mėsos kvapu. 

Estebanas, žiūrėdamas į vyresnįjį brolį, skar- 
džiai nusižvengė, patenkintas Ramono išradingumu. 
Jis pats nieko panašaus nebūtų sumanęs. 

Ir tada, kad visi galėtų pamatyti tavernos šei- 
mininku pažeminimą ir tinkamai įvertinti Ramono iš- 
radingumą, Estebanas prišoko prie Silvinito ir smar- 
kiai jį pasuko. Šis suko ratus virš žemės, iš akių jam 
pabiro ašaros. Bet netarė nė žodžio. 

— Rubijau, — pašaukė Ramonas. 

Rubijas, iš šeimininko žvilgsnio supratęs jo no- 

rą, griebė karabiną ir metė Ramonui. Šis vikriai ji pa- 
čiupo ir paglostė delnu poliruotą buožę. 

dabar, taip ir neleidęs iki soties pasityčioti ir pakan- 
kinti, nušaus šį užsispyrėlį. 

Bet Ramonui nė į galvą nebuvo atėjusi tokia 
mintis. Jis užsimojo ir stipriai smogė buože vargšui 
Silvinitui Žemiau pilvo. 

Tas tįstelėjo, jo kūnas ėmė suptis į šalis, o iš bur- 
nos plūstelėjo kraujas. Visi pataikaujamai nusikvatojo. 

— Ramonai, — tarė Migelis, — kam tu karabiną 
gadini, tegu juo užsiima. Estebanas. 

Ramonas pažiūrėjo į jaunesnįjį brolį. Šis, iš karto 
supratęs ko iš jo norima, čiupo iš odos gabalėlių nu- 
pintą odinį rimbą ir stryktelėjo nuo priebučio. 

— Dabar aš jo imsiuosi. Tu, Silvinitai, būsi bui- 
volas, o aš varovas, tavo šeimininkas. 

Ramonas linktelėjo galvą, laimindamas jaunes- 
niojo brolio sumanymą. Šis kelis kartus pliaukštelėjo 
rimbu ore. Panašūs į šūvius garsai gūdžiai pasklido 
tuščioje aikštėje. 

Ir kai Estebanas Rochasas pakėlė rimbą sudrožti 
bejėgiui Silvinitui, įvyko kažkas jau visiškai neįtikė- 
tina: garsus sprogimas sudrebino orą, ir ugnies stulpas 
išlėkė į dangų. 

Visi krūptelėjo ir sužiuro į tą pusę, kur jau virto 
tiršti tamsūs dūmai ir skraidė akmenų bei lentų nuo- 
laužos. 

— Po velnių! — sustaugė Ramonas Rochasas. 

Apdegęs Rochasų namas paskendo dūmuose ir 
dulkėse. 

Banditai apmirė, prasižioję iš nuostabos. Nieks 
nesiryžo pirmas pratarti žodį, visi žiūrėjo į tą pusę. 

Dulkių ir dūmų stulpai palengva sklaidėsi. Ten, 
kur dar ką tik stovėjo namas, atsivėrė tuštuma. 

Ramono veidas suakmenėjo, jis taip spaudė ka- 
rabiną, kad net pirštai pabalo. Atrodė, dar kelios aki- 
mirkos tokios neįtikėtinos įtampos, ir iš panagių ims 
sunktis kraujas. 

Dulkės ir dūmai baigė sklaidytis. Kai vėjo gūsis, 
netikėtai perskriejęs San Migelį, juos nupūtė, visi vėl 
krūptelėjo: aikštės gale stovėjo Retas Batleris. 

Jis atrodė kaip visada: burnos kamputyje smilko 
cigaras, ant pečių juodas pončas su baltais ornamen- 
tais. Jis slėpė Reto Batlerio rankas. 

Visi kartu stryktelėjo iš savo vietų, lyg prieš juos 
būtų stojęs numirėlis. 

Aikštėje tvyrojusi įtampa, rodos, pasiekė aukš- 
čiausią tašką. 

Rochasų sėbrai mynė nuo kojos ant kojos, pa- 
sirengę kiekvieną akimirką sprukti į visas puses, juk 
jie žinojo, kad Reto Batlerio revolveris neužsikerta ir 
nešauna pro šalį. Daugelis matė, kaip Batleris pasiuntė 
į aną pasaulį keturis Baksterių banditus, ir gerai pri- 
siminė suknežintą kūną Čiko, vieno iš ištikimiausių 
Rochasų žmonių, prie kurio mirties neabejotinai pri- 
dėjo ranką šis gringas. 

Bet dabar jie buvo aikštėje kartu su Ramonu Ro- 
chasu ir jo broliais. Tad po truputį atsipeikėjo iš iš- 
gąsčio, ir jų veiduose pasirodė piktos šypsenėlės, akys 
susiaurėjo, o rankos pačios tiesėsi prie revolverių, juk 
jų čia buvo visas tuzinas, o Retas Batleris — tik vienas. 

Ir stovėjo prieš juos kaip ant delno. 

Išgirdęs griaudint sprogimą, Silvinitas kilstelėjo 
sutinusius vokus. Iš pradžių viskas akyse plaukė ir 
suposi, bet paskui jis suvokė, kad tai vilnija vėjo sklai- 
domi dūmai. 

O kai jie išsisklaidė, jis pamatė Retą Batlerį ir 
suprato, kad šis jo nepaliko bėdoje. Šykščios vyriškos 
dėkingumo ašaros suvilgė jo akis, o sutinusios lūpos 

išsikreipė į skausmingą šypseną. Aplaižęs sutinusias 
lūpas, jis vos girdimai sušnibždėjo: 

— Viešpatie, tu išgirdai mane, gelbėk ir jį... 

Nė vienas banditas neišgirdo šito tylaus kaip 
lapelio šnaresys Silvinito šnabždesio. 

— Ramonai, girdėjau, kad tu norėjai mane pa- 
matyti? Štai aš čia, — pasigirdo ramus, savimi pa- 
sitikintis Reto Batlerio balsas. — Aš priešais tave. 

— Velnias! — išspaudė Ramonas Rochasas ir 
trūktelėjo karabino spyną. Jis tarsi sustingo vietoje ir 
visi kiti atsitraukė keletą žingsnių į šalį, tartum pa- 
likdami vienus du pikčiausius priešus — šitą gringą 
Batlerį ir savo šeimininką doną Ramoną. 

Ramono kaktą išpylė šaltas prakaitas. Jis stip- 
riau suspaudė karabino apsodą ir kaip pakerėtas sekė 
mažiausią Reto Batlerio judesį. 

O tas ramiai žingtelėjo keletą žingsnių jam prie- 
šais. Atstumas tarp Reto Batlerio ir banditų sumažėjo. 

— Štai mes ir vėl susitikome, — pasigirdo tvir- 
tas ir visiškai ramus, netgi abejingas Reto Batlerio bal- 
sas. 

— Laikyk save mirusiu, amerikieti! — Ramonas 
Rochasas kilstelėjo karabiną, tvirtai prispaudė prie pe- 
ties ir spustelėjo gaiduką. 

Tyloje nuaidėjo kurtinantis šūvis. Retas Batleris 
susvyravo ir suklupo. 

Ramono Rochaso lūpose pasirodė pasitenkini- 
mo šypsenėlė, juk jis pataikė į tikslą. 

Bet čia vėl įvyko kažkas neįtikėtina. 

Retas Batleris pakilo nuo saulės išdegintos že- 
mės ir vėl sustingo, žiūrėdamas žudikui tiesiai į veidą. 

— Kas yra, Ramonai? — vėl nuaidėjo jo bal- 
sas. — Ranka dreba ar nekaltų aukų kraujas temdo 
tau akis? 

— Tai velnias, juk šoviau jam tiesiai į širdį! 

Negalėjau gi šauti pro šalį iš tokio atstumo! Tai tiesiog 
neįtikėtina, koks jis gajus, tikriausiai šis purvinas grin- 
gas turi devynis gyvenimus kaip katė. 

— Ko gi tu išsigandai, Ramonai? — pasigirdo 
skardus Reto Batlerio balsas. Plačiai išsižergęs, jis tvir- 
tai stovėjo ant žemės, tartum ji jam teiktų jėgų. 

Jis buvo puikus taikinys — vienas vidury saulės 
nušviestos aikštės juodais batais ir juodu ponču. Vėjas 
draikė plaukus, cigaro nuorūka smilko burnos kam- 
putyje. Jo garderobui trūko vienintelės detalės — pla- 
čiabrylės skrybėlės. 

Nieko nesuprasdami banditai susižvalgė, juk 
nieko panašaus jie nebuvo regėję — po Ramono Ro- 
chaso šūvio auka beveik niekada nebepakildavo. 

Bet Retas Batleris stovėjo kaip stovėjęs, ne, tai 
buvo ne vaiduoklis, o tikrų tikriausias Žmogus, tu- 
rintis kūną ir kraują. Visi netgi matė šypsenėlę, klai- 
džiojančią jo sumuštame veide. 

— Tikriausiai tu, Ramonai, bijai manęs, 0 aš ta- 
vęs — ne. Šauk, šauk, tik geriau nusitaikyk, taikyk į 
pačią širdį, žudike! 

Nuo šių žodžių Ramonas net sudrebėjo ir spus- 
telėjo gaiduką. Vėl sušvilpė kulka. Retas Batleris su- 
svyravo, bet šį kartą išsilaikė ant kojų. 

Senasis karstadirbys apmirusia širdimi stebėjo, 
kas dedasi aikštėje. Bet po antrojo šūvio jis nusišyp- 
sojo, susivokęs, kas čia yra. 

— O aš jau maniau, kad čia kokie burtai, kad 
šitas Retas Batleris užkalbėtas nuo kulkos, — ir senis 
plačiai nusišypsojo, apnuogindamas rausvas dante- 
nas. 

Jo akys po žilais antakių kuokštais suspindo, o 
skruostai raustelėjo. Patrynęs rankas, jis pratarė: 

— Padėk jam, Viešpatie, padėk, neapleisk šio 

drąsaus žmogaus, už tai aš tau dėkosiu visą savo gy- 
venimą, kiek man dar likę, padėk, padėk jam. 

Retas Batleris vėl šaltakraujiškai stovėjo aikštės 
vidury, priartėjęs prie Ramono dar keletą žingsnių. 
Visa savo povyza jis tyčiojosi iš nieko negalinčio pa- 
daryti šaulio. 

Šaltas prakaitas temdė Ramonui Rochasui akis, 
skruostuose slankiojo gumulėliai, jis prikando lūpą, 
palaidinė prilipo prie nugaros. 

Vėl paspaudė gaiduką, vėl driokstelėjo šūvis. 
Šįkart Retas Batleris susverdėjo ir parkrito, bet švęsti 
pergalę buvo per anksti. Pasvirduliavęs jis pakilo ant 
kojų ir vėl sustingo savo vietoje. 

Krauju pasruvusios Ramono Rochaso akys ko 
neiššoko iš akiduobių. Jis atrodė įbaugintas, juk nieko 
panašaus gyvenime nebuvo patyręs. Po trijų šūvių į 
širdį niekas negali likti gyvas. O tuo, kad kulkos pa- 
taikė Retui Batleriui tiesiog į širdį, Ramonas Rochasas 
buvo visiškai tikras. 

— Į širdį, Ramonai, taikyk tiesiai į širdį, — skar- 
džiai sušuko Retas Batleris, — į pačią širdį, gal tik 
tada įstengsi atimti man gyvybę. 

Nuo Ramono nosies galiuko ant poliruoto me- 
džio kapsėjo stambūs šalto prakaito lašai. Jis kaip pa- 
klaikęs vartė akis, o baltos it kreida lūpos virpėjo. 

— Ramiau, ramiau, Ramonai, — šūktelėjo Retas 
Batleris, — o tai vėl šausi pro šalį. 

— Aš niekada nešaunu pro šalį! — trūkčiojančiu 
balsu suriko Ramonas ir ėmė lėtai, colis po colio, kelti 
karabiną prie peties. 

O Retas Batleris žengė dar kelis žingsnius arčiau 
prie žudiko. 

— Aš einu vis arčiau, kad tu, Ramonai, pagaliau 
pataikytum, nes iš tavęs visi ims juoktis. Aplink pla- 

čiai sklinda kalbos, kad tu puikus šaulys, bet aš kol 
kas šito nepastebiu. 

Ramonas Rochasas rūpestingai prisitaikė ir 
spustelėjo gaiduką. 

Retas Batleris susverdėjo, lyg kas jam būtų smo- 
gęs į krūtinę, bet vėl išsilaikė ant kojų. 

Ramonas Rochasas vėl iššovė. Ir vėl tas pats. 

Karabine liko paskutinė kulka, o Retas Batleris 
stovėjo, linguodamas į šonus — ir taip puikiai ma- 
tomas, kad, rodos, ištiesi ranką ir galėsi palytėti šiurk- 
štų jo pončo audinį, 0 pirštų galiukais pajusi iškilius 
ornamentų raštus. | 

— Še tau! — sušvogždė Ramonas Rochasas, pa- 
leisdamas paskutinę kulką. 

Šį kartą Retas Batleris susverdėjo ir dunkstelėjo 
ant saulės išdegintos aikštės. 

Ramonas, dar ne visai tikėdamas sėkme, droviai 
nusišypsojo ir pažvelgė į brolius nusikaltusio vaiko 
akimis. Bet čia pat pamatė, kad šypsena lėtai dingsta 
iš banditų veidų, jie mirtinai išbalę. 

Staigiai atsisukęs, jis pamatė, kad Retas Batleris 
vėl pakilo. 

Tą akimirką Ramonas Rochasas buvo pasiren- 
gęs pravirkti iš bejėgiškumo. Jis laikė rankose jau ne- 
reikalingą karabiną, suprasdamas, kad dabar ginklas 
jam nebepadės. 

Senasis Karstadirbys atkragino galvą su kuokš- 
nančiai tviskantį rutulį net neprisimerkęs. Jo lūpos 
šnibždėjo padėkos žodžius, juk Retas Batleris buvo gy- 
vas, o niekšingas žmogžudys Ramonas Rochasas sto- 
vėjo priešais jį bejėgis. 

— Tai burtai, — ištarė Migelis virpančiomis ne- 
paklusniomis lūpomis. 

— Taip, burtai, — sutiko ir Estebanas. 

Kiti jų sėbrai buvo visiškai praradę kalbos do- 
vaną ir tik mindžikavo, pasirengę kiekvieną minutę 
sprukti kas sau. 

Ramonas Rochasas, apsipylęs šaltu prakaitu, at- 
rodė lyg girtas. Prie jo kojų driekėsi trumpas šešėlis. 
rabino šešėlį. Iš jo jau jokios naudos, ir Ramonas piktai 
nusviedė ginklą šalin taip, kaip praregėjęs neregys nu- 
meta savo lazdą. Paskui plačiai išsižergė ir atlošė pe- 
čius, atstatydamas veidą saulei. Jis ruošėsi sutikti mir- 
tį — Žinojo, kad ji neišvengiama. 

O Retas Batleris kaire ranka lėtai permetė pončo 
skverną per petį, ir ant jo krūtinės blykstelėjo plieninis 
lakštas, kuriame buvo šešių Ramono iššautų kulkų 
pėdsakai. 

Retas truktelėjo diržą, mazgas atsirišo, ir lakštas 
skardžiai barkštelėjo prie jo kojų. Jis nuspyrė jį į šalį, 
ir visi pamatė, kad prie Reto Batlerio diržo dėkle bliz- 
ga du revolveriai. 

Bet apstulbinti banditai taip ir neatsikvošėjo. Jie 
stovėjo kiekvienas savo vietoje sustingę kaip druskos 
stulpai. Įsivyravusioje tyloje buvo girdėti, kaip jie 
įkvepia karšto oro, kaip sušnara vėjas, nupūsdamas 
nuo namų atbrailų geltonas dulkes, ir kaip šiuršena 
smėlis, vėjo nešamas perdžiūvusia ir suskeldėjusia že- 
me. 

Retas Batleris paniekinamu žvilgsniu matavo 
vieną banditą po kito ir kiekvienas stingo nuo šio įdė- 
maus ramių amerikiečio akių žvilgsnio, jausdamas ja- 
me neišvengiamą mirties artėjimą. Nė vienas iš jų ne- 
norėjo atsisveikinti su gyvenimu, nors visi jau buvo 
pasiuntę į aną pasaulį daugybę nekaltų aukų. 

Retas Batleris nuleido rankas iki diržo. 

Senasis karstadirbys jautė, kad atėjo lemiamas 
momentas, bet atitraukė žvilgsnį nuo vienišos Reto 

Batlerio figūros ir užmerkė akis. Jam atrodė, kad tyla 
tęsiasi amžinybę. Gerasis senis jau užmiršo maldos 
žodžius, tik stovėjo nejudėdamas, laukdamas paties 
blogiausio. 

Pirmasis neištvėrė jauniausias ir nekantriausias 
Rochasas — Estebanas. 

Jis nervingai pasimuistė, išsitraukė revolverį iš 
dėklo, bet spėjo tik paliesti gaiduką. Retas Batleris ap- 
lenkė jį kokią akimirką, bet šito pakako: vienas po kito 
nugriaudėjo vienuolika šūvių. 

Ir kai Ramonas Rochasas, nesuprasdamas, kodėl 
jis dar tebėra gyvas, apsidairė, už jo gulėjo negyvi 
broliai ir visi jo Žmonės. 

Dar neišsisklaidžius krintančių kūnų sukeltoms 
dulkėms, Ramonas vėl pasisuko į Retą Batlerį, lauk- 
damas paskutinio, dvyliktojo šūvio. 

Bet Retas Batleris neskubėjo, revolverius laikė 
nuleistus. 

Senasis karstadirbys pagaliau prisivertė atmerk- 
ti akis, pasirengęs pačiam blogiausiam, bet jo lūpose 
greit pasirodė šypsena. Retas Batleris tebestovėjo gy- 
vas ir sveikas. Iš jo revolverių vamzdžių vinguriavo 
žydras dūmelis. Paskui jis lėtai pakėlė vieną revolverį 
ir nukreipė jį į Ramoną. Tas virptelėjo, pasirengęs su- 
tikti mirtį. 

Bet Retas Batleris nepateisino jo vilčių. Užuot 
iššovęs jis lygiu, ramiu balsu ištarė Ramono Rochaso 
mėgiamą posakį, kurį tas kartodavo kiekviena proga: 

— Kai žmogus, turintis revolverį, susiduria su 
žmogumi, kurio rankose karabinas, tas, kurio rankose 
revolveris — lavonas, — juk taip, rodos, tu sakydavai 
man, Rochasai? Nagi, patikrinsime, ar tu teisus. Tavo 
rankose buvo karabinas, o mano — revolveris. Juk tu 
šventai įsitikinęs savo žodžių teisumu? Pats man sa- 
kei, kad ši patarlė niekada tavęs neapvylė. 

Ramonas tylėjo. 

— Bet taip būtų negarbinga, — tęsė Retas Bat- 
leris, — juk tavo rankose dabar nėra karabino, o aš 
turiu revolverį, — jis lėtai nusuko vamzdį į šalį. 
kabantį ant virvės. 

— Padarysiu kitaip, — tarė Retas Batleris ir 
spustelėjo revolverio gaiduką. 

Sugriaudėjo šūvis, ir kulka nukirto virvę. Taver- 
nos šeimininkas dribtelėjo ant dulkėtos žemės, o kars- 
tadirbys tuojau puolė jam padėti. Pritūpęs skubiai at- 
narpliojo jam rankas. Tas vos įstengė nusišypsoti ir 
praplėšti akis. 

— Pakentėk, Silvintai, — Bilas drebančiais pirš- 
tais narpliojo virvutės mazgus. 

Pagaliau jam tai šiaip taip pasisekė, ir jis ėmė 
trinti nutirpusias bičiulio rankas. O paskui pakėlė jam 
galvą, kad geriau viską matytų. 

— Žiūrėk, žiūrėk, — sakė Bilas, — dabar šitam 
niekšui Rochasui atėjo galas, nepraleisk šito, juk tu 
apie tai svajojai, nors ir netikėjai, kad ateis tokia diena. 

Retas Batleris numetė revolverį per kelis žings- 
nius nuo savęs ir parodė Rochasui vyriausiajam tuš- 
čias savo rankas. 

— Ramonai, dabar mes abu neturime ginklo. Pa- 
tikrinkime, ar tu sakei teisybę. Abudu turime šovinių, 
užtaisyk! 

Ramonas Rochasas, dar netikėdamas, kad ga- 
lutinis taškas nepadėtas ir Retas Batleris jam duoda 
šansą likti gyvam, gniaužė kumštyje šovinius. Jis lau- 
kė kokios nors suktybės, bet Retas Batleris žiūrėjo į jį 
ramiai ir šaltakraujiškai. 

Abu priėjo prie savo ginklų, gulinčių ant žemės, 
ir sustojo. Keletą akimirkų įtemptai laukė. 

Pirmasis neištvėrė Ramonas. Jis griebė karabiną 

ir Žaibiškai jį užtaisė. Bet kai, atitraukdamas apkabą, 
kilstelėjo akis, pamatė, kad Retas Batleris jau stovi nu- 
sitaikęs į jį revolverį. Jis buvo greitesnis. 

Atrodė, kad Retas Batleris žiūri ne į Rochasą, o 
kažkur visai kitur. Ramono pirštas krustelėjo, spaus- 
damas gaiduką, bet Reto Batlerio šūvis jau nuaidėjo ir 
jį nubloškė. Ramono karabinas iššovė, ir kulka nu- 
švilpė į giedrą žydrą dangų. 

Dar netikėdamas, kad jis mirtinai sužeistas, Ra- 
monas Rochasas pabandė kilstelėti nuo žemės, bet jo 
rankos nusilpo, pirštai atsigniaužė, ir karabinas nu- 
krito į karštas kelio dulkes, ten nulašėjo ir keli kraujo 
lašai. Jis žiūrėjo, kaip žvilgantys lašai virsta purvu. 
Paskui atkragino galvą, sunkiai susverdėjo, ir pasaulis 
susiliejo jam akyse. 

Bet ten, kažkur, pačiame šio nepastovaus, ne- 
grąžinamai nuo jo tolstančio pasaulio pakraštyje, jis 
pamatė sustingusią, panašią į šauktuką švariame po- 
pieriaus lape Reto Batlerio figūrą. Vėjas kedeno jam 
plaukus, o pončo skvernas plazdėjo kaip juodas spar- 
nas. 

Ir Ramonas jau bekraujėmis lūpomis sušnibž- 
dėjo: 

— Tai mirties sparnas. 

Galva nusviro ant krūtinės, akys užsimerkė ir 
juodasis mirties sparnas užtemdė jo sąmonę, užpūtė 
kaip žvakę. 


Prabėgo keletas slogių akimirkų. Senasis karsta- 
dirbys vaikščiojo po aikštę, žiūrėdamas į dulkėse 
drybsančius žudikų kūnus. 

— Oi, Retai, ką tu čia padarei? — džiaugsmingai 
šūktelėjo senis, meistro akimi jau matuodamas lavo- 
nus. 

Ir staiga miestelis atgijo. 

Pirmasis atsitokėjo varpas varpinėje. Jis sugau- 
dė. 

Retas Batleris, pasukęs galvą, pamatė pamišėlį 
varpininką, kuris, timpčiodamas virvę, siūbavo varpą. 

Virš San Migelio plaukė džiaugsmingi dūžiai, 
skelbiantys, kad nykios dienos pasibaigė. Žmonės iš 
slėptuvių išėjo į dulkėtas, saulės išdegintas gatves, dar 
negalėdami patikėti savo laime. 


O jau po valandos Retas Batleris išėjo į tavernos 
priebutį, ruošdamasis į kelią. Paties Ramono Rochaso 
žirgas stovėjo šalia priebučio, nekantriai dunksnoda- 
mas kanopa į išdžiūvusią žemę. Drėgnomis aksomi- 
nėmis akimis jis skersavo į naująjį šeimininką, lyg ra- 
gindamas jį į kelionę. 

Retas Batleris priėjo prie gyvulio, švelniai pa- 
glostė šilkinius jo karčius, paskui pamerkė akį taver- 
nos šeimininkui, kuris stovėjo, pasirėmęs petim į durų 
staktą, ir liuoktelėjo į balną. Žirgas džiugiai žving- 
telėjo ir nuskraidino savo raitelį dulkėta pasienio 
miestuko gatve. 

— Kaip tu, Bilai, manai, — paklausė tavernos 
šeimininkas senojo karstadirbio, — kur jis dabar ke- 
liauja? 

Tas skėstelėjo rankomis. 

— Tokiems visi keliai atviri. 

() raitelio figūra jau ištirpo dulkių debesyje. 


Trečioji dalis 
SKARLET O'HARA 


1 skyrius 


Metai bėgo panašūs vieni į kitus. 

Vaikai augo. 

Džeraldas O'Hara ir jo žmona Elin nespėjo nė 
apsidairyti, kaip vyriausiajai dukrai Skarlet sukako aš- 
tuoneri. 

Palankus Džordžijos klimatas ir nenuilstantis 
darbas davė vaisių — derliai buvo puikūs. 

Džeraldo O'Haros gerovė kilo gal ir ne per grei- 
tai, bet nuolat. 

Jis jau galėjo sau leisti į daugelį kaimynų žiūrėti 
iš aukšto. Netgi išdidieji Makintošai jį gerbė. 

Tiesa, Džeraldas O Hara, tiek metų išgyvenęs 
Taroje, nė per aguonos grūdelį nepakeitė savo įpročių. 
Kalbėjo taip pat grubiai, galėjo pašnekovą nutraukti 
per pusę žodžio. Bet dabar jam daug kas buvo at- 
leidžiama. 

Čia žmonės buvo gerbiami ne tiek už aukštą jų 
kilmę, kiek už sugebėjimą uždirbti pinigų. 

Jis tebebuvo smarkus kaip ir anksčiau, mėgo pa- 
lošti kortomis, o retkarčiais išgerti ir dainuoti savo 
tėvynės dainas. Tada virš Džordžijos kalvų sklisdavo 
gerkliniai airių dainų garsai. 

Bet laimė ir sėkmė niekada nebūna amžini. Ir 
Džeraldui O'Harai atėjo juodos dienos. 

Kartą vakare Skarlet, pasinaudojusi tuo, kad 
Auklytė nuėjo į virtuvę paūdyti naujų tarnaičių ir dar 
visai jaunučio virėjo, nulipo į svetainę. 

Dar ant slenksčio ji išgirdo sujaudintus tėvo ir 
valdytojo Džono Vilkersono balsus. Nuovoki mergaitė 
iškart sumetė, kad tėvas neleis klausytis, ką kalba su- 
augusieji, 0 jai tai buvo be galo įdomu. 

Ji sustingo prie slenksčio, prisėdusi ant mažos 
kėdutės, ant kurios Džeraldas O'Hara dėdavo koją, 
kai Porkas nutraukdavo jam batus. 

Džeraldas ir Džonas sėdėjo už stalo, tarp jų sto- 
vėjo viskio butelis, dvi stiklinės ir vazelė su jau pa- 
džiūvusiomis cukatomis, kuriomis vyrai užkando 
stiprų gėrimą. 

Tėvo veidas jau raustelėjęs, bet akyse nebuvo 
įprastinio tokiems atvejams linksmumo. 

Džeraldas atrodė pavargęs ir susirūpinęs. 

Valdytojas Džonas Vilkersonas taip pat nešvietė 
iš laimės. Jis įsipylė viskio, nervingai gėrė jį mažais 
gurkšneliais, paskui atsikrenkštęs kalbėjo: 

— Misteri O'Hara, aš žinau — tai tikra nelaimė. 

Džeraldas pritariamai linkčiojo galvą ir gurkš- 
nojo viskį. 

Skarlet nesuprato, apie ką čia kalbama. Ji pa- 
manė, kad jų apylinkėse pradėjo plisti kokia nors gy- 
vulių liga ar įsiveisė koks kenksmingas vabzdys. Su- 
augusieji dažnai kalba tokius niekus ir, negana to, dar 
ginčijasi, bandydami vienas kitą įtikinti. 

Ji nesuprato, ko tėvas toks rimtas ir kodėl toks 
susirūpinęs valdytojas. | 

— Taip, misteri O'Hara, — tęsė valdytojas, — 
tai tikra bėda. Galite manimi tikėti — aš ne pirmąsyk 
su tuo susiduriu. 

Džeraldas pasitrynė smakrą ir vėl siekė viskio. 

— Taip, Džonai, bet mūsų apylinkėse tai būna 
ne taip jau dažnai. Kol čia gyvenu, jie dar nebuvo 
pasirodę. Kaimyninėje grafystėje, girdėjau, buvo kaž- 
kas panašaus. Jie surijo medvilnę nuo dviejų šimtų 
akrų. 

— Na, du šimtai akrų tai nedaug, misteri O Ha- 
ra. Tai lašelis jūroje. Juk derlius liko sveikas. 

Ir Džonas Vilkersonas parėmė galvą rankomis. 

Skarlet niekaip negalėjo susigaudyti, ką jie čia 
kalba. Kažkas surijo du šimtus akrų medvilnės. Kas gi 
per baidyklė tas rajūnas? Ji prisiminė Auklytės pa- 
sakojimus apie baisiuosius žmogėdras, juoduosius vo- 
rus ir visą kitą velniavą. 

Mergaitė jau įsivaizdavo milžinišką sparnuotą 
baidyklę, kuri naktį atskrido į plantaciją ir surijo visą 
medvilnę iki šaknų. 

Nuo tokių minčių mergaitei nugara ėmė „bė- 
gioti skruzdėlės". Ir ji dar labiau susidomėjusi klausėsi 
suaugusiųjų pokalbio. 

Valdytojas giliai įkvėpė oro ir, lyg pagaliau pa- 
siryžęs, trenkė kumščiu į stalą. 

— Misteri O'Hara, skėriai Džordžijoje paskutinį 
kartą pasirodė prieš dvidešimt metų. 

— Dvidešimt metų, — palingavo galvą O'Ha- 
ra, -- gyvendami pakrantėje, mes nieko apie tai ne- 
girdėjome. 

— Taip, net prieš dvidešimt metų... palaiminto- 
sios vietos, — susimąstęs svajingai tarė valdytojas, — 
o ten, kur teko man būti, skėriai pasirodydavo kas 
ketveri metai ir pavydėtinai reguliariai, kartais netgi 
du kartus per metus. Kaip tik tada atvyko pirmieji 
išeiviai iš Europos. Medvilnės kainos buvo labai iš- 
augusios, ir jie svajojo susikrauti didelius turtus. 

Valdytojas garsiai nusijuokė, prisiminęs tolimą 
savo praeitį. 

— Bet Argentina — tai velniai žino kur, — daug 
nesiceremonijo jau įgėręs Džeraldas O'Hara. 

— Na, ne tik velniai, bet ir aš žinau, kur ji yra. 
Ir galų gale, misteri O'Hara, ji Amerikoje, o ne Euro- 
poje. 

Tagi, kai jau buvo skaičiuojamas parduoto der- 
liaus pelnas, kai buvo sudarytos pelningos sutartys ir 
netgi iš anksto sumokėti pinigai, pasirodė ši bėda. Jie 
suėdė visą derlių iki pat šaknų. Laukuose styrojo tik 
pliki juodi stiebai kaip po gaisro. Tai siaubinga, sere. 

Šeimininkas, pas kurį aš gyvenau, verkė. Jis 
puolė ant kelių ir raudojo vidury lauko, tartum gi- 
minaitį palaidojęs. Juk buvo paėmęs didelį kreditą ir 
dalį jo jau išleidęs — pirkęs naujo inventoriaus ir ver- 
gų. Ir gavo šį kreditą labai lengvai, juk derlius turėjo 
būti tiesiog fantastiškas. | 

Ir štai įsivaizduokite, misteri O'Hara, kas atsi- 
tiko tiems europiečiams. Jie visi paspruko namo, metę 
savo žemę, pardavę ją pusvelčiui. Liko tik stiprūs 
žmonės. 

— O tavo šeimininkas? — paklausė Džeraldas 
O'Hara, žiūrėdamas valdytojui kažkur virš galvos. 

— Jis taip pat išvažiavo kažkur į Europą su savo 
sūnumis. 

— Skystablauzdis, — tarė Džeraldas aiškiai 
smerkiamai ir išmaukė didelį gurkšnį, tuo parodyda- 
mas, kad jis žemės niekada nepaliktų. 

Džonas Vilkersonas sunkiai atsiduso. 

— Ir man teko persikelti čia. Bet, dėkui dievui, 
čia mano tėvynė. 

— Na, išgerkim už mūsų mielą tėvynę, — ir 
Džeraldas O'Hara, kilstelėjęs savo viskį, pro stiklą pa- 
žiūrėjo į valdytoją. 


193 


Tas raukė kaktą ir dangstėsi akis rankomis, lyg 
iš jų tuoj tuoj turėtų pabirti šykščios vyriškos ašaros. 

— Kiek pamenu, misteri O'Hara, tai tikrai baisu. 
Niekada nieko klaikesnio nesu matęs. Nors išgyventi 
man teko, patikėkite, nemažai. 

— Papasakok, Džonai, ir tau palengvės. 

— Tai buvo po derliaus nuėmimo, liepos vidu- 
ry, — gana ramiai pradėjo valdytojas, lyg tai, apie ką 
pasakoja, nutiko ne jam, o kažkam kitam. — Blogiau- 
sia, kai skėriai pasirodo tarp spalio ir sausio, kai med- 
vilnė jau būna peržydėjusi, o naują sėti per vėlu. 

— Sakai, kai būna jau peržydėjusi? — nustebo 
Džeraldas O Hara. 

— Taip, šis laikas pats pavojingiausias. Argen- 
tinoje tokiu metu jie skrenda į pietus ir ten puola kvie- 
čius ir apelsinus. Vienas vabzdys padeda nuo devy- 
niasdešimties iki šimto ryžio grūdelio dydžio kiau- 
šinėlių. Jie mažyčiai, bet jų daugybė, ir iš kiekvieno 
išsirita lerva. 

Džeraldas O'Hara mąsliai kraipė galvą, steng- 
damasis įsivaizduoti, kaip atrodo jaunas skėrys. 
dama, kad jis tuoj tuoj atsisuks, ir jai nepavyks išgirsti 
iki galo apie baisiuosius skėrius. 

Bet tėvas buvo toks susirūpinęs, kad nė nemanė 
gręžiotis. 

— Ir štai sere, — tęsė Džonas Vilkersonas, — po 
keliolikos dienų, kai jie užauga, jų neįveikia jau niekas. 
Kartą, kai visa žemė buvo nuklota šita šlykštyne, užėjo 
šalčiai. Su šeimininku apsidžiaugėme, kad šaltis mus 
išgelbės. Tačiau vidurdienį visas šis srautas pakilo į 
žygį. Jų neišgalabijo netgi šaltis, o jis buvo toks, kad 
naktį vanduo sušaldavo. 

— Įsivaizduoju, — palingavo galvą Džeraldas 
O 'Hara, — tai iš tikrųjų bjaurybės. 

— Jauni jie žalios spalvos, — tęsė valdytojas, — 
ir be sparnelių, todėl su jais dar galima kovoti. 

— O ką jūs darėte? 

— Statėme tankias užtvaras, keleto mylių ilgio 
barjerus. Dirbo visi, kas tik galėjo krutėti. Palei už- 
tvarą kasėme duobes, ir jauni, dar nemokantys skrai- 
dyti skėriai krito į jas. Mes juos tuoj pat degindavome 
arba užversdavome žemėmis. 

— Kiekgi jų buvo? — paklausė Džeraldas. 

— Negi įmanoma suskaičiuoti žvaigždes dan- 
guje? O skėrių dar daugiau. Jų milijonai. Mes kasėme 
duobes dieną ir naktį, visi, net vaikai. Duobės plotis — 
trys jardai, ilgio — tiek pat, o gylis — beveik Žmogaus 
ūgio, du jardai. Tokioje duobėje, sere, žmogus gali sto- 
vėti, nė kiek nesusilenkęs. O po valandos duobės buvo 
pilnutėlės, ir skėriai vis dar šliaužė. 

— Tiesiog sunku patikėti, Džonai, — pasakė 
Džeraldas. 

— Žinoma, sunku. Bet kai matai savo akimis, 
kai štai šitomis rankomis grėbstai juos iš lauko, tai jų 
užmiršti neįmanoma. 

— Sako, juos galima baidyti net tada, kai jie jau 
ant medvilnės. 

— Taip, sere, kartais tai padeda. Į lauką tada 
išvaro visa, kas gyva: arklius, šunis, galvijus. Kartais 
skėriai pakyla ir nutupia į gretimą, kaimyno, lauką. 

Džonas Vilkersonas nusijuokė, bet, žvilgtelėjęs į 
šeimininko veidą, nutilo. Džeraldas galvojo, prikandęs 
lūpą. 

— Suprantu, kad galima juoktis, jeigu skėriai 
nuėda tavo kaimyno lauką, bet, įsivaizduok, kad jie 
atskrenda į Makintošų lauką, šie išvaro visus savo ark- 
lius, vergus, šunis. Skėriai pakyla ir nutupia mano lau- 
ke. A, Džonai? Ką tu tada darytum? 

— Man tikriausiai tektų grįžti į Argentiną, — 
karčiai pajuokavo valdytojas. 

Bet Džeraldui O'Harai jo juokai nepatiko. Ty- 
lėdamas jis pripildė Džono ir savo stiklus. Juk jo val- 
dytojas buvo mitrus ir sumanus. O prarasti tokį, ga- 
lima sakyti, draugą būtų nedovanotinas neapdairu- 
mas. | 

— Tai sakai, juos matė Džordžijoje? — irzliai 
paklausė Džeraldas O Hara, tartum jo valdytojas būtų 
dėl to kaltas. 

— Taip, jie skrenda iš pietų. 

Netikėtai Džeraldas O'Hara susijuokė. 

— Tikriausiai šie skėriai — vienintelis dalykas, 
dėl kurio negalima kaltinti jankių. Gal vis dėlto jie 
pralėks pro šalį? 

— Sere, aš manau, kad geriau reikia ruoštis jų 
puolimui, nors tai maža ką bepadės. 

Skarlet jau tapo nepakenčiama sėdėti susirietus 
prie durų, ir ji pakilo. 

Išgirdęs šnaresį, tėvas atsisuko, bet Skarlet nu- 
gara prisispaudė prie sienos. 

Džeraldas, nieko nesuprasdamas, patraukė pe- 
čiais ir vėl pakėlė viskio stiklinę. 

— Tai sakai, Džonai, kad tai labai baisu? 

— Taip, sere, nieko baisesnio nesu matęs. Kartą 
dar Argentinoje su dviem darbininkais važiavome į 
vieną nedidelį kaimelį, Tokuralį. 

— O ko ten važiavote? — pasidomėjo Džeraldas 
O'Hara, glausdamas prie lūpų stiklinę. 

— Tiesą sakant, nepamenu. Kažkokiais reikalais. 
Važiuodami horizonte pamatėme juodą debesį. Vėjo 
beveik nebuvo, saulė jau seniai zenite. Ant kelio drie- 
kėsi ilgi medžių šešėliai. Po kokios valandos tapo aiš- 
ku, kad tai ne paprastas debesis. Tada pirmą sykį pa- 
mačiau skėrius. Įdomiausia, kad aplink dangus buvo 

giedriausias, ir aš tada pagalvojau: kokio dydžio tu- 
rėtų būti tas gyvūnų pulkas, sukėlęs tiek dulkių, kad 
uždengė pusę horizonto? Saulė staiga išnyko, ir tuoj 
pat pasigirdo kažkokie keisti garsai. Nuo šio sauso 
čežėjimo, svirpimo, traškėjimo ir gaudimo, akimirka 
pripildžiusio viską aplink, man oda pašiurpo. Per vie- 
ną sekundę visa žemė buvo apklota tamsia žaliai ruda 
sparnuotų vabzdžių mase. Pro jų uždangą nebuvo 
matyti net medžių. Jie apgaubė viską. 

— Tai buvo kaip tikras lietus? — paklausė Dže- 
raldas O'Hara. 

— Taip, tai galima pavadinti lietumi, baisiu, 
mirtinu. Žinote, sere, yra Žmonių, kurie mirtinai bijo 
pelių. Pažįstu moterų, kurios, vos pamačiusios nors 
mažiausią pelytę, nualpsta, krinta kaip pakirstos. Įsi- 
vaizduoju, kaip jas, vargšes, gąsdino šios marširuo- 
jančios šlykštynės vaizdas! Kur tik žiūri, visur juda, 
kažkoks skėrių generolas įsakė kilti į žygį, ir visi pa- 
judėjo, nebodami kliūčių, per kalnus, upes, slėnius... 
Visi šie maži vabzdžiai ropojo vienas per kitą, nenuils- 
tamai colis po colio šliaužė pirmyn. Keista, sere, bet 
taip įsitraukę į šį maršą, gyvūnai negalvoja apie pie- 
tus. Jeigu bent minutei tu sustosi, visa tai šliauš per 
tavo kojas, kris nuo kelnių, paskui judės toliau. Žengi 
žingsnį — žalsvai ruda sparnų ir plonų kojyčių ma- 
kalynė pasitraukia nuo tavęs per kokį metrą, bet tuo 
pat momentu laisva vieta vėl užpildoma. 

Stovėdama už durų, Skarlet jau, rodos, matė, 
kaip juda kirbanti, čežanti, šnaranti vabzdžių masė. 
Skėrį ji įsivaizdavo delno dydžio, išskleidęs sparnus, 
jis dar didesnis. 

— Kokia vis dėlto tai šlykštynė! — pati sau tarė 
mergaitė. 

Bet kartu jai norėjosi pamatyti nors vieną vabz- 
dį. Labai knietėjo paklausti tėvą, kaip iš tikrųjų atrodo 

skėrys. Bet kol kas ji nesiryžo įeiti į svetainę ir per- 
traukti vyrų kalbą. Juk dabar jau suprato — jeigu nori, 
kad tave laikytų išauklėta ir protinga mergaite, jokiu 
būdu nereikia pertraukti suaugusiųjų, nors ir labai ne- 
kantrautum užduoti savo klausimą. 

— Paskui, po kokio pusvalandžio, skėriai staiga 
lėtai pakilo ir nuskrido. O įdomiausia, kad viskas pa- 
siliko kaip buvę: žolė, krūmai, medžiai, akmenys svei- 
kutėliai, niekas nė nepaliesta. 

— Nejaugi gali taip būti? — sušuko Džeraldas 
O'Hara. 

— Taip, jeigu nebūčiau savo akimis matęs, tik- 
riausiai nepatikėčiau. Bet viską išgyvenau aš pats. Tik 
žinote, sere, toks stebuklas būna retai. Kartais jie, ma- 
tyt, turi pailsėti po ilgo skridimo. Bet jeigu matytu- 
mėte, ką jie alkani po savęs palieka! Atrodo kaip po 
gaisro! 

— Man, Džonai, sunku tai įsivaizduoti, juk aš 
niekad nesu skėrio matęs. Ir ačiū Dievui, — tarė Dže- 
raldas O Hara, įpildamas valdytojui viskio. 

— Vėliau, gal po savaitės, aš buvau kaimyninėje 
provincijoje. Viešpatie, kas ten darėsi! Skėriai sunai- 
kino viską, kas tik buvo įmanoma, surijo žolę, krūmus, 
lapus nuo medžių, visą derlių, suėdė tūkstantį akrų 
medvilnės. 

— Tai siaubinga! Saugok, viešpatie, nuo tokios 
nelaimės! — tarė Džeraldas O'Hara. 


Skar!et jau įkyrėjo laukti. Ji įėjo į svetainę. 

Bet Džeraldas tuojau pat nutilo. Jis nenorėjo gąs- 
dinti dukters baisiaisiais skėriais, todėl paklausė šyp- 
sodamasis: 

— Na, Skarlet, kaip sekasi? Ką veikia tavo se- 
sutės? 

Skarlet kiek kaltai nusišypsojo, nes buvo pa- 

likusi sesutes vienas. O juk jos visada mėgo žaisti su ja 
ir išpasakoti visas paslaptis. 

— Jos žaidžia su lėlėmis, tėveli, — atsakė Skar- 
let. 

— Na, ką gi, gerai. 

Džeraldas O'Hara išsitraukė laikrodį, spragtelė- 
jo dangteliu ir ilgai žiūrėjo į ciferblatą, lyg stengda- 
masis suprasti, kiek dabar valandų. 

Tada jam į pagalbą atėjo valdytojas. Jis taip pat 
vo kur kas paprastesnis ir ne auksinis, o sidabrinis. 

Džeraldas O'Hara nusijuokė. 

— Atrodome kaip kokie kvailiai. Abu žiūrim į 
laikrodį, ir nė vienas negalime pasakyti, kiek valandų, 
O juk laiko, brangute, jau nemažai, senokai turėjai būti 
lovoje. 

— Atleisk, tėti, bet įeidama į svetainę, girdėjau, 
kaip jūs kalbėjote apie skėrius. 

Džeraldas O'Hara tuojau apsiniaukė. 

— Geriau, dukrele, tau apie juos visai nežinoti, 
duos Dievas, pralėks pro šalį. 

— O aš norėčiau juos pamatyti, — prisipažino 
mergaitė. 

Vyrai nusijuokė, suprasdami mergaitės smalsu- 
mą. 

— Jis toks kaip Žiogas, — tarė Džonas Vilker- 
sonas, — tik truputį didesnis ir rajesnis. 

— Bet juk žiogai visai nebaisūs, jų taip pat daug 
striksi žolėje, bet jie niekam žalos nedaro. 

— Visi jie kuo nors minta, — tarė valdytojas, — 
o kai jų milijonai, tai suėda viską. 

Džeraldas O'Hara vėl priminė dukteriai, kad jai 
laikas miegoti. 

— Kurgi ta Auklytė? — jau pyktelėjo. — Kodėl 
aš turiu rūpintis namų reikalais? 

Ir tuoj pat, griebęs varpelį, ėmė taip skambinti, 
lyg reikėtų pažadinti miegančius. 

Tą pačią akimirką ant svetainės slenksčio išdygo 
Auklytė, bėgte bėgusi per visą namą. Tik visai netoli 
nuo durų ji sulėtino žingsnį. 

— Šaukėte, sere, — tarė negrė. 

— Auklyte, man atrodo, kad Skarlet seniai turi 
būti lovoje, — dygiai tarė Džeraldas O'Hara. 

Bet tarnaitė nė nemanė atsiprašinėti. 

— Taip, sere, — paprastai atsakė. 

O Skarlet neleido tėvui nė žodeliu pabarti tar- 
naitės. Ji, nors buvo jau nemaža mergaitė, čiupo Auk- 
lytę už rankos ir ištempė iš svetainės. 

Jau ant laiptų, ilgiau neiškęsdama, Skarletė pa- 
klausė Auklytės: 

— Ar tiesa, kad pas mus atskrenda skėriai? 

— Neduok Dieve, — atsakė negrė, — sakau, ne- 
duok Dieve, mieloji, kad jie atskristų į mūsų apylin- 
kes. 

— Ar jie labai baisūs? — paklausė Skarlet. 

— Nėra nieko baisiau. 

Jos lėtai užlipo laiptais. 

Skarlet stabtelėjo prie lango laiptų aikštelėje, už 
jo buvo tamsu. Vos vos galėjai įžiūrėti kalvų siluetus 
ir lygias vagas medvilnės lauke. Skarlet atrodė, kad 
šioje tamsoje slypi kažkokia paslaptinga grėsmė, kuri 
gali tuoj tuoj išsiveržti. 

Ji prisiglaudė prie Auklytės. 

— O mums jie nieko nepadarys? 

— Ne, mieloji, mums niekas negresia, tik derlius 
gali žūti, — Auklytės balsas suvirpėjo. 

Juk visa Taros gerovė priklausė nuo medvilnės 
ir tabako derliaus. Ir Auklytė gerai suprato, kad jei, 
neduok Dieve, atsitiks kokia nelaimė, visiems ver- 
gams teks badauti ir laukti kito derliaus. 

Bet ji taip pat gerai suprato, kad ir kokie blogi 
būtų reikalai, misteris O'Hara vis tiek sau neleis par- 

duoti nė vieno vergo. Juk kiek ji jau gyveno Taroje, nė 
vienas nebuvo parduotas iš varžytynių. Tik vieną kar- 
tą supykęs šeimininkas liepė nuplakti apsileidėlį ver- 
medžioklės, ir šis susirgo. Bet tai įvyko prieš šešerius 
metus, ir buvo gera pamoka visiems Taros vergams ir 
tarnams. 

Auklytė apkabino Skarlet ir nuvedė į jos mie- 
gamąjį. 

— Einam, einam, brangioji, o tai tavo tėvas su- 
pyks. 

— Jis mane myli ir nepyks. 

— Taip, brangioji, bet jis pyks ant manęs, juk tu 
nenori šito? 

— Tada einam, — ir Skarlet jau pati nusivedė 
Auklytę į miegamąjį. 

Kai Auklytė nurengė Skarlet, ši, patogiai įsitai- 

— Auklyte, pasek man pasaką kaip anksčiau. 
Juk tu man visada sekdavai pasakas. 

— Gerai, Skarlet, — senoji negrė aiškiai nudžiu- 
go. — Gulk, gulk greičiau, aš tau paseksiu pasaką apie 
juodąjį vorą. 

— O, apie juodąjį vorą? Labai mėgstu pasakas 
apie vorus. Auklyte, o kas baisesnis — voras ar skė- 
rys? 

— Na, skėrių aš nesu mačiusi, tik girdėjau apie 
juos. 

— O vorus tu matei? 

— Žinoma, labai svariai atsakė tarnaitė, nors iš 
jos veido buvo nesunku suprasti, kad vorų, tų juodųjų, 
apie kuriuos mėgo savo auklėtinei pasakoti, ji taip pat 
nėra mačiusi. 

— Na, pradėk gi, aš laukiu, — įsakė mergaitė. 

— Gerai, papasakosiu apie juodąjį vorą ir jo vai- 
kus. 

— Puiku, — linktelėjo galvą Skarlet, įsitaisyda- 
ma patogiau. 


„Tai buvo labai seniai. Visą žemę ištiko baisus 
badas.“ 

— O ką reiškia „baisus badas“, Auklytė? 

— Tai reiškia, kad žmonės visai neturėjo ką val- 
gyti. 

„O voras tuo metu turėjo labai daug visokio 
maisto. Jo ir kaimyno sklypuose užderėjo puikus der- 
lius.“ 

— Kaip pas mus ir Makintošus? 

— Na, galima sakyti, kad taip. 

„Bet voras buvo labai godus pinigų ir nenorėjo 
rūpintis savo vaikais. O jų turėjo tiek daug, kad visų 
ir nesuskaitysi. Pardavęs savo derlių, jis gavo labai 
daug pinigų. 

Bet tuo metu badas atsėlino ir į jo šeimą.“ 

— Auklyte, o kaip badas gali sėlinti? 

— Na, kitaip sakant, prasidėjo badas, nebuvo ką 
valgyti. 

„Tada voras pasiėmė pinigų ir nuėjo pas kai- 
myną nusipirkti grūdų. Bet šis nesutiko parduoti. Vo- 
ras labai nuliūdo ir suko galvą, kur gauti maisto. O 
vaikams pasakė, kad, kai jis numirs, palaidotų jį lauke 
tokiame dideliame karste, kad jame būtų galima at- 
sistoti, ir kad į karstą įdėtų ugnies, vandens, druskos, 
riebalų, puodą maistui gaminti, medinį šaukštą, grūs- 
tuvę ir grūstuvėlį.“ 

— Auklyte, o kam jam visa tai? 

— Skarlet, aš tavęs prašiau niekada nepertraukti 
suaugusiųjų. Greitai viską sužinosi. 

— Gerai, — dar labiau susidomėjusi sutiko mer- 
gaitė ir susižavėjusi žiūrėjo į savo tarnaitę. 

„Ir štai, po kelių dienų, voras apsimetė mirusiu, 

ir vaikai jį palaidojo taip, kaip jis prisakė. Naktį voras 
išlindo iš karsto, nuėjo į kaimyno lauką, išsikasė jam- 
są, grįžo atgal į karstą, išsivirė valgyti ir pavalgė. Taip 
darė tol, kol suvalgė viską, kas buvo kaimyno lauke, 
ten liko tik septyni jamsai.“ 

— Auklyte, o kas yra jamsas? Aš tavęs jau klau- 
siau, bet užmiršau. 

— Tai tokios valgomosios šaknys. 

— O ar jos skanios? 

— Taip, jos labai saldžios. 

— Gerai, pasakok toliau. 

„Kaimynas labai nusiminė, suko galvą, kas ga- 
lėjo tai padaryti. Galvojo, galvojo, paskui išdrožė žmo- 
gaus figūrėlę, ištepė ją klijais, pastatė lauke ir liepė 
mušti būgną. Voras vėl atėjo į lauką, pamatė būgni- 
ninką ir ėmė šokti, šoko tol, kol priėjo arčiau.“ 

— O kodėl jis šoko? — paklausė Skarlet. 

— Kaip kodėl? Išgirdo muziką ir ėmė šokti. Kaip 
mūsų darbininkai, kai tik išgirsta muziką, iš karto ima 
šokti ir dainuoti. Taip ir juodasis voras. 

— A—-a, — nutęsė Skarlet , paremdama skruos- 
tą kumšteliu ir dėmesingai žvelgdama į pasakotoją. 

Auklytė taip pat atsirėmė į kėdės atlošą ir tęsė 
pasaką. 

„Panoro voras pasisveikinti su taip gražiai būg- 
nijančiu Žmogumi. Ištiesė jam ranką, o ši ir prilipo 
prie būgnininko delno. Bandė voras išsivaduoti, bet 
neįstengė. Taip ir išbuvo lauke iki ryto, o rytą atėjo 
kaimynas, pamatė vorą ir paklausė, ar ne jo tie dar- 
beliai. Voras pravirko ir maldavo, kad jį paleistų. O 
kai tik paleido, tuoj pat pabėgo ir pasislėpė kaimyno 
pastogėje. Ten lindėjo ir uostė sriubos, kurią virė šei- 
mininkė, kvapą. Tai jam taip patiko, kad lig šiol ten 
tebelindi!" 

— Kaip iki šiol? — sušuko Skarlet. 

— Sėdi, — atsakė Auklytė, — daugiau neina į 
svetimą lauką ir nevagia. Gyvena sau pastogėje. 

— A-a, štai kodėl vorai gyvena senuose kvarta- 
luose, — įspėjo Skarlet. 

— Taip, būtent todėl, — tarė Auklytė. 

— Ojeigu į mūsų plantaciją ateitų daug didelių 
juodų vorų, ką mes su jais darytume? 

Auklytė susimąstė, bet paskui nusijuokė. 

— Tikriausiai visi išeitume į laukus ir imtume 
mušti būgnus ir šokti. Ir visi vorai išsigandę pasislėptų 
kur nors pastogėje. 

— Vadinasi, taip reikės daryti ir su skėriais. Visi 
išeisime į laukus, ir, kai jie atskris, imsime garsiai dai- 
nuoti ir šūkauti...Skėriai išsigąs ir nuskris. 

— O dabar miegok, — kaip paprastai pasakė 
Auklytė. 

Ji paglostė Skarlet galvelę, ir ta užmerkė akis. 
Bet seną tarnaitę apgauti buvo sunku. Ji gerai žinojo, 
kad mergaitė nė nesiruošia miegoti. Vos tik jai išėjus 
iš kambario, ji tuoj pat užsidegs žvakę ir ims skaityti. 

Ir Auklytė nutarė pasergėti. Apsimetusi, kad iš- 
eina, ji paliko duris truputį praviras ir luktelėjo. Vos 
tik išgirdusi, kad Skarlet sėdasi lovoje, įėjo į miega- 
mąjį. 

— Kodėl apgaudinėji mane? — paklausė Auk- 
lytė, bet jos balsas nebuvo priekaištingas. 

Skarlet, nesitikėjusi tokios Auklytės gudrybės, 
pasimetusi žiūrėjo į ją. 

— Kodėl nemiegi? — jau griežtai paklausė Auk- 
lytė. 

Skarlet patraukė pečiais. 

— Nežinau, aš visai nenoriu miego, štai ir vis- 
kas. Visą laiką mąstau apie tuos skėrius, ar jie atskris, 
ar ne. 

— Radai apie ką galvoti. Kiek begalvotum, vis 
tiek nieko nepakeisi. Geriau įsitaisyk patogiau, už- 
merk akis ir miegok. 

— Akis aš galiu užmerkti, — atsakė Skarlet, — 
bet vis viena neužmigsiu. 

— Jeigu nemiegosi, — pagąsdino Auklytė, — tai 
ir neaugsi. 

— Kodėl? — nusistebėjo Skarlet. 

— Todėl, kad žmogus auga tik miegodamas. 

— Taip? Nežinojau, — sutriko mergaitė, — 0 ar 
tu manęs neapgaudinėji? 

— Ne, — visiškai rimtai atsakė Auklytė, mat ir 
ji pati buvo šventai tuo įsitikinusi. 

Bet Skarlet bijojo, kad ją bandoma apgauti. Kurį 
laiką susimąsčiusi raukė kaktą, o paskui vis dėlto pa- 
reiškė: 

— Tu mane apgaudinėji. 

— Aš niekada nieko neapgaudinėju, — tarė 
Auklytė. 

— O štai ir apgaudinėji, — nusijuokė Skarlet, — 
juk suaugusieji irgi miega, bet jie juk neauga? 

Auklytė sutriko. Jai niekada nebuvo atėjusi į gal- 
vą tokia mintis. Bet ją iš vėžių išmušti nelengva. 

— Jeigu jie būtų nemiegoję, kai buvo maži, tai 
nebūtų ir užaugę. 

— Tai jeigu visą laiką tik miegosi, tai ir augsi? Ir 
aš galiu užaugti didžiausia iš visų? Bet juk tu, Auklyte, 
miegodama neaugi? Ir mama neauga, ir tėtis, ir Por- 
kas...Niekas, niexas, tik aš augu. 

Negrė nusišypsojo. 

— Žinoma, mieloji, bet vis dėlto tau reikia mie- 
goti, kad augtum. 

— Aš jau ir taip didelė. 

— Bet juk tu, mieloji, nori dėvėti tokias sukneles, 

kaip tavo mamos? O mažoms mergaitėms tokios suk- 
nelės nesiuvamos. 

— Žinoma, noriu, aš būtinai užaugsiu didelė ir 
būsiu tokia pat graži kaip mama. 

— Tu būsi dar gražesnė, — tyliai tarė Auklytė 
gal Skarlet, gal pati sau. 

— Auklyte, o tu irgi buvai graži? 

— Aš visada buvau tokia pati, — atsakė negrė. 

Ji, rodos, iš tikrųjų negalėjo prisiminti savęs jau- 
nos. Taip buvo įpratusi visiems patarnauti, kad ki- 
tokio gyvenimo negalėjo nė įsivaizduoti. 

— O kodėl tu neturi vyro ir vaikų? — paklausė 
Skarlet. 

— Todėl, kad turiu tave, tavo seseris, tavo ma- 
mą. Nejaugi man dar kas nors reikalingas? 

— Apskritai, taip, — tarė Skarlet, — aš tave my- 
liu labiausiai už visus. 

Sujaudinta tokių mergaitės žodžių, negrė pri- 
juostės krašteliu nusišluostė ašaras. 

— Auklyte, ko tu verki, ar aš tave įžeidžiau? 

— Ne, tu labai gera mergaitė, — tarė tarnaitė, — 
pati geriausia ir klusniausia. 

— Bet juk tu pati man sakai, kad aš blogai el- 
giuosi. 

— Bet juk tu Skarlet, taip elgiesi ne iš pykčio, ne 
specialiai? 

— Taip, kartais pati nežinau, kas man darosi, — 
prisipažino mergaitė. — Auklyte, pasėdėk dar truputį 
su manim, kol aš užmigsiu. 

— Bet tu jau didelė ir turi užmigti viena. 

— O aš taip noriu. 

— Na, ką gi, tik niekam nesakyk, o tai mane 
bars, — pasakė negrė, įsitaisydama prie Skarlet lovos. 

Ši užmerkė akis ir iš visų jėgų bandė užmigti. 

Bet neįmanoma užmigti specialiai. Kad ir kaip 

mergaitė stengėsi, miegas jos neėmė, ir ji vis vartėsi 
nuo šono ant šono. 

— Negali užmigti? — užjaučiamai paklausė 
Auklytė. 

Skarlet linktelėjo. 

| — Tai aš tau padainuosiu, tada užmigsi, — ir 
Auklytė ėmė dainuoti kažkokią Skarlet visai nežino- 
mą dainą. 

Ši nesuprato žodžių, bet melodija ją užliūliavo. 
Tęsiama, graudi, bet rami rami. Mergaitė užmiršo bai- 
mę ir visus pavojus. 

O Auklytė sėdėjo prie savo auklėtinės, uždėjusi 
šiltą delną jai ant galvos. Sugrubusiais pirštais ji ke- 
deno šilkinius mergaitės plaukus ir ramiai dainavo. 
Šią dainą ji išmoko iš savo motinos. Auklytė retai pri- 
simindavo savo tėvus ir vaikystę, kai ji pati buvo maža 
mergaitė ir smalsiai žiūrėjo į aplinkinį pasaulį. 

O Skarlet, liūliuojama dainos, pamažu užsnūdo 
ir tartum iš toli toli girdėjo švelnius garsus. Atrodė, 
kad jos lova lėtai lėtai sūpuojasi... 


Įsitikinusi, kas Skarlet pagaliau užmigo,Auklytė 
nuėmė delną nuo jos galvos. Ji dar ilgai sėdėjo prie 
mergaitės lovos, žiūrėdama į tamsius jos plaukus, iš- 
sidraikiusius ant pagalvės. 

— Miegok, mano mieloji, — šnibždėjo, — mie- 
gok, ir tegu tave lanko geri sapnai, būk laiminga, kad 
viskas tau gyvenime gerai klotųsi. 

Senąją tarnaitę apėmė toks švelnumas, kad ji net 
apsiverkė. Gerai, kad sėdėjo tamsiame kambaryje ir 
niekas nematė jos ašarų. Ji linkėjo savo auklėtinei vis- 
ko, ko tik galima palinkėti turtingų tėvų dukrai: gero 
vyro, sveikų vaikų, tartum Skarlet jau rytoj rengtųsi 
tekėti ir vilktis baltą nuotakos rūbą. 

Auklytė net nusišypsojo, įsivaizdavusi Skarlet, 

su tuo drabužiu, stovinčią priešais altorių. Bet kad ir 
kaip stengėsi, negalėjo įsivaizduoti jos vyro veido. Ji 
nepažino nė vieno žmogaus, verto tapti Skarlet vyru. 
Pagaliau Auklytė sunkiai pakilo. 
— Tai bus dar labai negreit, — atsiduso, — ir 
kažin, ar aš sulauksiu tos dienos... 


2 skyrius 


Tarą pasiekdavo vieni už kitus baisesni gandai. 

Kaimyninėje grafystėje skėriai iki šaknų nuėdė 
visus medvilnės pasėlius. Tiesa, kai kuriems planta- 
toriams pasisekė — didžiausi pulkai pralėkė pro šalį, 
ir nukentėjo tik kai kurie plantacijų laukai. Vieniems 
sunaikinta du šimtai akrų, kitiems — tik dešimt. 

Taroje ir kaimyniniuose dvaruose visi, žinoma, 
tikėjosi geriausio ir guodėsi, kad rajusis debesis ne- 
nusileis ant jų Žemių. 

Šiais metais buvo puikūs orai, palydavo gražūs 
lietūs, ir vis ten, kur jų labiausiai reikėdavo pasėliams. 
Derlius turėjo būti puikus. Tiesa, jam grėsė skėriai, bet 
juk Žmogus jau toks padaras, kad ir kebliausiose situa- 
cijose tikisi geriausios išeities. 

Todėl plantatoriai kasdien žiūrėdavo į dangų — 
iš kur vėjas pučia. Deja, tuo metu jis pūtė iš pietų, 
būtent iš ten, kur siautėjo skėriai. 

Negerų žinių jie išgirsdavo iš vis artimesnių 
apylinkių. 

Elin, užaugusi mieste, mažai išmanė Žemės rei- 
kalus. Čia ji vadovavosi daugiau intuicija. Moteris ne- 
suprato, koks oras derliui tinkamas, o koks ne, netgi 
blogai orientavosi, kur yra pietūs, o kur šiaurė, ir jei 
ne Džeraldas, tai nė nežinotų, iš kurios pusės gali pa- 
sirodyti skėriai. 

Žemės darbuose ji visiškai pasikliaudavo savo 
vyru — jis ir nutardavo, kad, sakykim, orai tinkami 
sėjai arba kad prasideda sausra, ir sėkla gali žūti per- 
džiūvusioje dirvoje. Taip, nustatyti šiuos dalykus rei- 
kia patirties, o jos Elin, žinoma, neturėjo. Ir kam gijai 
tai? Juk jos vyras Džeraldas ir valdytojas Džonas Vil- 
kersonas jau seniai tvarkė žemės darbus, pažinojo tų 
vietovių klimatą ir galėjo valandų valandas ginčytis, 
ar, sakykim, šiais metais lietūs bus jiems palankūs, ar 
ne. 

Šiame dvare Elin jau išgyveno beveik devyne- 
rius metus. Ji niekaip negalėjo suprasti, kodėl šie vyrai 
nė karto geru Žodžiu nepaminėjo nei gamtos, nei že- 
mės, nei valdžios. 

Bet Elin jau buvo puikiai perpratusi žemvaldžių 
kalbą. Juk dauguma jų ne itin praturtėjo iš žemės, tik 
jos vyrui Džeraldui sekėsi puikiai, ir tai todėl, kad jis 
mokėjo pelningai prekiauti. O kiti žemvaldžiai ir 
smulkieji nuomininkai veržėsi diržus ir gyveno labai 
kukliai, tempdami nuo vieno derliaus iki kito. 

Taros žemės buvo tarp kalvų, besidriekiančių į 
vakarus, gana žemoje, vėjų užpučiamoje vietoje. Da- 
bar Tara atrodė nuostabiai gražiai: viršuje neaprėpia- 
ma žydrynė, žemai ryškiai žali ir geltoni tarpekliai, o 
tolumoje, už upės, saulės išdegintos, retais medeliais 
apaugusios kalvos. 

Nuo dangaus žydrumo raibo akys, ir Elin nie- 
kaip negalėjo prie jo priprasti. Savanoje, kur ji gyveno, 
į dangų niekas taip dažnai nesižvalgė. Miesto gyven- 
tojai buvo užsiėmę prekyba ir kitais reikalais, jiems 
tiesiog neužteko laiko va taip pastovėti ir pažiūrėti į 
dangų. 

O Skarlet, atvirkščiai, gimusi ir augusi Taroje, 
todėl jai čia viskas artima ir miela, pažįstama ir su- 
prantama. Jos nestebino nei žaluma, nei dangaus žyd- 
rynė, nei tolimos upės tviskėjimas. Gamtą ji jautė visa 

savo siela ir puikiai atspėdavo, koks rytoj bus oras ir 
iš kur papūs vėjas. Niekas jos to nemokė, tik tėvas, 
kartkartėmis vakare sėdėdamas su ja svetainėje, pa- 
sakodavo apie dvaro reikalus. 

Daug daugiau ji sužinojo iš pokalbių, netyčia 
nugirstų už svetainės durų, kai tėvas su kaimynais 
smulkiai aptarinėdavo derlius, orus ir medvilnės kai- 
nas. 


„Ir štai baisioji skėrių antplūdžio diena priar- 
tėjo. Kartą vakare, grįžęs iš tolimųjų plantacijų, Dže- 
raldas iškošė: 

— Jie jau pasirodė mūsų grafystėje. 

Tai išgirdusi Elin nejučia apsižvalgė aplink, tar- 
tum skėrius galėtų pamatyti čia, savo svetainėje. 

Krūptelėjo ir Skarlet. Šis baisus žodis galėjo tapti 
realybe. 

— Skėriai, debesys skėrių, baisu! — kalbėjo Dže- 
raldas. 

Jam pritarė Džonas Vilkersonas. 

Nors buvo jau vėlus metas, bet šeimininkas išėjo 
siūbuojančias medžių viršūnes. 

— Taip, misteri O'Hara, vėjas pučia iš pietų. 

Užvertęs galvą, Džeraldas pažvelgė į tingiai 
slenkančius debesis. 

— Taip, dvidešimt metų čia nebuvo skėrių, — 
susimąstęs pratarė misteris Vilkersonas. — O jie pa- 
sirodo periodiškai. Tikriausiai, sere, šių metų derliu 
Žuvo. B 

Bet Džeraldas O Hara nebuvo taip pesimistiškai 
nusiteikęs. 

— Gal praslinks? — nelabai tuo tikėdamas pra- 
tarė. 

Valdytojas tik palingavo galvą. 

— Nebent pasikeistų vėjas ir nuneštų juos į kitą 
pusę. 

— Duos Dievas, — atsiduso Džeraldas, ir vėl 
įsižiūrėjo į dangų, tartum nuo jo žvilgsnio debesys 
galėtų pasisukti į kitą pusę. 

Skarlet taip pat išėjo į priebutį. Žiūrėjo į žydrai 
juodą dangų, kuriame tingiai slinko mėnulio nušviesti 
debesys. 

Naktis dvelkė ramybe ir augalų kvapais. Nie- 
kas, rodos, nepranašavo nelaimės, bet nuo virpančio 
tėvo balso Skarlet pajuto per kūną nueinantį šiurpulį. 

— Taip, mūsų derlius gali žūti, — pats sau kal- 
bėjo Džeraldas O'Hara. 

— Nepraraskime vilties, — dabar jau paprieš- 
taravo Džonas Vilkersonas, — padarysime viską, kas 
įmanoma. Gal pasiseks skėrius nubaidyti. 

— Jau liepiau paruošti visus geležinius daiktus, 
kiek tik jų turime. 

Skarlet pribėgo prie tėvo ir patraukė jį už ran- 
kos. 

— O ar negalima kuo nors mojuojant baidyti 
skėrius? 

— Ne, dukra, — švelniai atsakė Džeraldas, — 
tau teks pasilikti namie. 

Tą naktį Džeraldas O'Hara net negulė. Abu su 
valdytoju sėdėjo svetainėje, gėrė viskį, visai negirtė- 
dami, rūkė ir kas ketvirtis valandos išeidavo į prieangį 
pasižiūrėti į dangų, ar nepasisuko vėjas. 

Bet vėjarodis ant stogo tartum sustingo, .rody- 
damas pietų vėją. 

Rytas Taroje prasidėjo kaip paprastai. Vergai 
dirbo plantacijose, Džeraldas išvyko apžiūrėti laukų. 

Buvo jau vidurdienis, o jis dar nepusryčiavęs 
stoviniavo kieme. Staiga sustingo vietoje. Paskui pa- 

šaukė valdytoją ir parodė jam pirštu į padūmavusį 
horizontą. 

— Džonai, žiūrėk, štai jie. 

Šis išpūtęs akis bandė ką nors įžiūrėti ir tartum 
neįstengė patikėti tuo, ką staiga pamatė. 

— Gal ten dulkės? — suabejojo. — Gal ten gy- 
vulių bandą varo pro mūsų lauką? 

— Ne, — palingavo galvą Džeraldas, — tikriau- 
siai jie. Jokia banda nesukelia tiek dulkių, kad jos už- 
dengtų visą horizontą. 

Išgirdusi vyrų kalbą, Elin taip pat išbėgo ir įsi- 

Išbėgo ir tarnai iš virtuvės. 

Visi stovėjo, įsmeigę akis į kalvas. 

O virš jų pakibo rūdžių spalvos debesis. 

— Štai ir atskrido, — niūriai tarė Džeraldas. 

— Tai skėriai? — paklausė Skarlet, rodydama į 
vis didėjantį debesį. 

Niekas jai neatsakė. Mergaitė ir pati suprato, 
kad atėjo ta baisioji diena, kai jų valdas nusiaubs rajūs 
vabzdžiai. 

Džonas Vilkersonas tuoj pat šūktelėjo virėjui, ir 
visi tartum atsipeikėjo iš sustingimo. 

Virėjas puolė prie seno norago, pakabinto me- 
dyje darbininkams sukviesti, ir ėmė iš visų jėgų jį dau- 
žyti. Šaižaus metalo garso aidas atsimušė nuo kalvų. 

Darbininkai skubėjo namo. 

O berniūkštis paskutinėmis jėgomis tebedaužė 
noragą. Kitas negriukas nubėgo į tvartą ir pasičiupo 
senos skardos gabalą. Subėgo vergai, ir greit visa Tara 
aidėjo nuo dūžių. 

Žmonės bėgiojo, sujaudinti šaukė ir rodė į kal- 
vas. 

Visiems susirinkus, Džeraldas ir Džonas skubiai 
nurodinėjo, kas ką turi daryti. 

— Greičiau! Greičiau! — ragino valdytojas ver- 
gus. — Visiems išsisklaidyti po laukus ir daužyti ge- 
ležį iš visų jėgų, šaukti, dainuoti — visaip baidyti skė- 
rius, kad nenusileistų ant mūsų laukų. 

— Klausome, sere, — ir grupelėmis išsilakstė 
kiekvienas į savo sklypelį. 

Skarlet išsigandusi glaudėsi prie motinos. Ji su- 
prato, kad nieko čia negali padėti. 

Visi išbėgo, kartu su darbininkais nuėjo ir mis- 
teris O Hara su valdytoju. Moterys liko vienos. 

Ir tada Skarlet pamatė iš visų plantacijos pusių 
kylančius laužų dūmus. Džeraldas O Hara visiems na- 
mų tarnams liepė taip pat eiti į laukus. 

Namie liko tik Elin, Skarlet, Sjulin, Kerin ir Auk- 
lytė. 

Senoji tarnaitė persigandusi taip karštai meldė- 
si, jog Skarlet pasirodė, kad niekas negali jos nura- 
minti. Ji tik, rodos, laukė baisiojo teismo, kai suskar- 
dens teisėjų trimitai. Tad klūpėjo linguodama į šalis ir 
šnibždėjo maldos žodžius. 

Visose plantacijose jau seniai buvo paruoštos 
krūvos žabų ir drėgnos žolės. Geltona, pilkšvai ruda ir 
žalia sukrauta nuvalytuose ploteliuose, ten, kur ža- 
liavo medvilnė, o šviesiai žalia — kur augo tabakas. 
Prie kiekvieno sklypelio kilo tiršti dūmų kamuoliai. 

Dabar vergai mėtė į ugnį drėgnus lapus, ir dū- 
mai darėsi juodi ir aitrūs. 

— Mama, — vėl Skarlet. 

— Ką, brangioji? 

— Ar skėriai gali suėsti ir mūsų namą? 

— Ne, namo jie nesuės, ten mes ir pasislėpsime. 
Nebijok, mažyte. 

— Bijau. 

Elin priglaudė dukrą prie savęs. 

O iš už kalvų lindo pailgas rūdžių spalvos debe- 
sis. Jis greit didėjo ir artinosi. 

Iš namo išbėgusios Sjulin ir Kerin išgąstingai 
žiūrėjo į artėjantį debesį. 

— Kas tai? — klausinėjo motinos. 

Išgirdusi vaikų balsus, Auklytė tuoj pat rado sa- 
vy jėgų atsikelti ir, pačiupusi mergaites, nuvesti jas į 
vidų. 

Prieangy liko tik Elin ir Skarlet. 

Tuo metu pasigirdo kanopų dunksėjimas, ir alė- 
ja prie pat priebučio ant arklio priskriejo negriūkštis iš 
Makintošų namų. 

— Misis O Hara! — sušuko jis. — Pas mano šei- 
mininką jie surijo viską! Greičiau uždekite laužus! — 
šaukė, nors į dangų jau visur tįso juodi dūmų šleifai. 

— Dieve mano! — suplojo rankomis Elin. 

O negriukas, apsukęs arklį, jau šuoliavo perspėti 
kitų kaimynų. 

Žinoma, kiekvienas tikėjosi, kad skėriai aplenks 
jų plantaciją ir skris toliau, bet sąžinė reikalavo įspėti 
kaimynus. 

Dabar jau visoje apylinkėje kilo dūmai, ir de- 
šimtys raitelių lėkė įspėti kitų žemvaldžių. 

Elin ir Skarlet kaip užburtos stovėjo prieangy ir 
žiūrėjo į skėrius. 

Tamsėjo, bet ši tamsa buvo keista, juk saulė 
skaisčiai švietė. Tokia tamsa būna gaisro metu, kai oru 
sklinda dūmai, ir saulė pro juos atrodo kaip suskal- 
dytas apelsinas. Ji buvo slogi, kaip prieš audrą. 

Skėriai sparčiai artėjo. Už raudonos priekinių 
pulkų uždangos kaip sunkus juodas debesis lėkė pa- 
grindinė kaimenė, ir rodėsi, kad šitas debesis kyla iki 
pat saulės. 

— Kaip baisu! — sušuko Skarlet. 

— Einam į vidų, — paskubino ją Elin. 

— Ne, mama, aš nebijosiu. 

— Einam į vidų, užsidarysime duris, langus ir 
langines, Auklyte, uždaryk visus langus! — paliepė 
Elin. 

Senoji tarnaitė skubiai uždarinėjo langines, net- 
gi portjeras nuleido, tartum tai galėjo apsaugoti nuo 
šios nelaimės. 

Pati Elin taip pat norėjo ko nors griebtis, bet 
suprato, kad nieko negali padaryti. Ji ir nežinojo, ką 
daryti. 

Vėl pasigirdo kanopų bildesys, ir Džeraldas ant 
apsiputojusio arklio sustojo prie namo durų. 

— Po velnių! — sušuko jis. 

— Kas! Kaip ten? — klausė Elin, o Skarlet netgi 
bijojo ko nors klausti. 

Mergaitė žiūrėjo į išvargusį paišiną tėvo veidą, 
į jo susivėlusius plaukus ir drebančias rankas, ir jai 
atrodė, kad atėjo pasaulio pabaiga. 

— Kas ten darosi? — vėl paklausė Elin. 

— Mes pražuvome, — ramiai atsakė Džeraldas, 
pririšdamas arklį. 

— Jie jau mūsų laukuose? 

— Ne, kol kas dar ne, — atsiduso Džeraldas, — 
bet visos mūsų pastangos tikriausiai perniek. Šita 
bjaurastis per pusvalandį gali suryti viską iki pasku- 
tinio lapelio. 

— Mums pranešė, kad pas Makintošus jie suėdė 
viską, — pasakė Elin. 

— Jau žinau. Ten viskas atrodo kaip po gaisro, 
ir dabar skėriai artinasi prie mūsų. 

— Dieve! — sušuko Elin. 

— O juk tai dar tik pradžia, — vėl iškvėpė už- 
dusęs Džeraldas. — Na, jeigu mums seksis ir toliau 
taip dūmyti ir triukšmauti iki nusileis saulė, tai kai- 
menė gal nutūps kur nors kitur. 

Ir pridūrė: 

— Pasakyk Auklytei, kad paruoštų daug van- 
dens. Po tokio darbo baisiai norisi gerti, reikia pa- 
girdyti vergus. 

— O kur Džonas Vilkersonas? — paklausė Elin. 

Skarlet norėjo užsikimšti ausis — toks bildesys 
aidėjo per visas jų valdas Žvangėjo geležis, aidėjo 
šauksmai, juodi dūmų stulpai kilo į dangų ir slinko į 
šiaurę. O pietuose jau visas dangus buvo rūdžių spal- 
vos. 

Elin ir Auklytė puolė į virtuvę kaisti vandens. O 
Džeraldas O Hara priėjo prie bufeto, išsiėmė viskio ir 
ėmė gerti tiesiai iš butelio. 

Skarlet pirmą kartą matė savo tėvą tokį sutrikusį 
ir susijaudinusį. 

Tad ir ją dar labiau apėmė baimė. Pribėgusi prie 
tėvo, sušuko. 

— Tėveli, tėveli, aš bijau. 

Džeraldas O'Hara priklaupė prie mergaitės ir 
stipriai ją priglaudė. 

— Nieko nebijok, Skarlet, jie nelies namo, jie 
puola tik laukus. Aš rasiu išeitį, net jeigu jie surys visą 
mūsų derlių. 

— Gerai, tėveli, aš pasistengsiu nebijoti. Bet jų 
tiek daug. 

— Taip, jų velniškai daug, — ir Džeraldas išėjo 
į prieangį. 

Elin ir Auklytė jau kūrė ugnį ir kaitė vandenį. 


„ Ir staiga Skarlet išgirdo, kaip į namo stogą kaž- 
kas skardžiai barbena. Tai buvo skėriai. Atsimušę į 
kliūtį, jie krebždėdami riedėjo žemyn. Garsas priminė 
smarkią liūtį, tik dar buvo girdimas kažkoks šlykštus 
čiužesys, svirpimas, nuo kurio mergaitė pašiurpo. 

— Štai ir pirmieji pranašai, — ramiai tarė Elin 
Auklytei. 

Iš laukų atsklido bildesys ir geležies žvangesys. 
Dviračiu vežimu atidardėjo Džonas Vilkersonas su 
dviem negrais. Jis nekantriai laukė, kol vergai perpils 
oranžinę arbatą į bakus. 

Pasirodė ir Džeraldas O'Hara. Netardamas nė 
žodžio, ištiesė butelį viskio valdytojui. Šis godžiai nu- 
gėrė kelis gurkšnius ir nusišluostė rankove burną. 

— Turbūt kipšas apsėdo, — pratarė. 

— Taip, to aš nesu matęs kaip gyvas, — sutiko 
su juo Džeraldas O Hara. 

— O aš mačiau ir Žinau, kuo tai baigiasi. 

Kol vergai nešė arbatą į dviratį, jis pasakojo Elin 
ir Auklytei, kaip Argentinoje skėriai surijo visus pa- 
sėlius ir sužlugdė jo šeimininką. 

Kalbėdamas jis nervingai patraukdavo iš bute- 
lio, pats to nepastebėdamas. 

Paskui skubiai nuvažiavo su pilnais bakais pas 
troškulio kankinamus žmones. 

Skėriai dabar jau biro ant namo stogo kaip kru- 
ša. Atrodė, kad lauke siaučia audra. 

Savo miegamajame Skarlet atsargiai atitraukė 
portjeras ir pažvelgė pro langinių plyšelį į lauką. Čia 
buvo net tamsu nuo į visas puses šmižinėjančių skėrių. 
labai šlykštūs šie baisūs vabzdžiai. 

O Auklytė be perstojo žegnojosi ir šnibždėjo sa- 
vo maldas. 

Elin suprato, kad namie nenusėdės. Būtinai rei- 
kia padėti vyrams. Ir narsi moteris, sukandusi dantis, 
išbėgo į prieangį. 

— Ką gali daryti vyrai, galiu daryti ir aš! — 
sušuko ji. 

Virš galvos buvo tiršta. Visur zujo skėriai. Vabz- 

džiai krito ant jos, ji mėtė nuo savęs sunkius rausvai 
rudus gumulėlius, žiūrinčius į ją akių karolėliais ir 
kimbančius prie suknelės ir odos šiurkščiomis dan- 
tytomis letenėlėmis. 

Visas Elin ryžtas tuoj pat išgaravo. Su pasišlykš- 
tėjimu sulaikiusi kvapą — mat keletas vabzdžių pri- 
silytėjo jai tiesiog prie lūpų — įpuolė į vidų. 

Visas stogas drebėjo, o geležies žvangėjimas lau- 
ke priminė griaustinį. 

Iš baimės Skarlet nudūmė žemyn, pas motiną. 
Susėdusios virtuvėje ant žemo suoliuko abi žiūrėjo 
pro langą. 

Medžiai stūksojo kažkokie keisti, nešnarėjo, nors 
pūtė vėjas. Tamsiai oranžiniais krešuliais aplipusios 
šakelės linko prie žemės. O visa žemė, rodos, liulėjo — 
visur kirbėjo skėriai. Kalvos tolumoje vos šmėžavo, 
lyg pro liūties uždangą. 

— Kiek jų čia, mama? 

— Neklausk, — vos girdimai atsakė Elin, apka- 
bindama dukterį. 

— O ar jie nesuės tėvelio? Juk jis laukuose... 

— Ne, nebijok, jis nugalės skėrius. 

— O manvis tiek labai baisu. Nors ir sakau sau 
„Skarlet nebijok“, man vis tiek baisu, — mergaitė 
spaudė motinai delnus, ir ši juto, kad ji visa dreba. 

— Nusiramink, — prašė Elin, jausdama, kad ir 
ji pati visa virpa iš baimės ir pasišlykštėjimo. 

O čia saulę užtemdė naujas debesis. Sutemo 
kaip naktį. 

Staiga garsiai sutraškėjo, — tai lūžo šaka. 

Elin atšoko nuo lango. Buvo tiesiog siaubinga 
matyti, kaip nuo skėrių svorio lūžta medis. 

Skarlet pravirko. 

Lūžo ir kita šaka. Prie pat namo stovįs medis 
pasviro ir sunkiai dunkstelėjo ant žemės. 

Per šią vabzdžių krušą parbėgo negras. 

— Misteris O'Hara prašė dar arbatos ir vandens. 

Auklytė ir Elin puolė vėl pilti arbatą ir vandenį 
į ąsočius — tik tuo jos galėjo padėti vyrams. Auklytė 
tą vandenį. Buvo jau ketvirta valanda, dvi valandas 
Taroje siautėjo skėriai. 

Vėl atėjo valdytojas Džonas Vilkersonas. Žen- 
giant kiekvieną žingsnį, sunkūs jo batai traiškė skė- 
rius. Drabužiai buvo jais aplipę. Keikdamasis Džonas 
gynėsi nuo vabzdžių, mojuodamas skrybėle. Ant 
slenksčio pirmiausia juos nusipurtė, paskui nuėjo į vir- 
tuvę. 

— Derlius žuvo, mem, — pasakė trumpai, — 
nieko nebeliko. 

Bet žmonės laukuose dar žvangino geležį ir šū- 
kavo. 

Nustebusi Elin paklausė: 

— O kodėl mes dar su jais kovojame? Jeigu der- 
lius žuvo, tai jau viskas veltui. 

— Pagrindinė kaimenė dar nenutūpė, — atsakė 
valdytojas, — jie ruošiasi dėti kiaušinius ir ieško sau 
vietelės. Jeigu pasiseks jiems sutrukdyti mūsų plan- 
tacijose, — bus baigtas kriukis, o jeigu jie padės čia 
kiaušinius, vėliau viską suris lervos. 

Nuėmęs nuo palaidinės prikibusį vabzdį, per- 
skrodė nagu — viduje jis buvo pilnas kiaušinių. 

Į virtuvę įėjo Džeraldas. Jis taip pat su pasišlykš- 
tėjimu nubraukė nuo drabužių prikibusius skėrius ir 

— Matote, sere, kiek kiaušinių? Jeigu dar mi- 
lijoną kartų tiek? Ar jūs kada matėte, kaip ropoja bū- 
riai lervų? Tadajie čia įsikurs keleriems metams. Gerai 
nežinau, bet sudėję kiaušinius, jie gali taip apsistoti. 

Svarbiausia — neleisti nutūpti pagrindinei kaimenei, 
nes bus dar blogiau. 

„Ar dar begali būti blogiau?“ — pamanė Elin. 

Už lango žemė buvo nušviesta blankia gelsva 
mirgančia šviesa. Skėrių debesys tai tankėjo, tai retėjo, 
panašiai kaip liūtis. 

Valdytojas tarė: 

— Juos gena vėjas, tai gerai. Jei vėjas dar labiau 
sustiprėtų, jis perneštų skėrius toliau. 

— Tikrai? — nelinksmai nusišaipė Džeraldas 
O'Hara. — Ir jie patektų į kaimynų laukus? Tai irgi 
suteiktų nedaug džiaugsmo. 

— Tai labai stiprus antplūdis, būdavo ir blo- 
giau? — baimingai paklausė Elin. 

Valdytojas atsakė: 

— Beviltiškas reikalas. Šitas pulkas gali pra- 
skristi pro šalį, bei jeigu jau pradėjo kilti, dabar kils iš 
pietų vienas po kito. O dar šokliukai... jų neatsikratysi 
nei per dvejus, nei per trejus metus. 

Apimta nevilties Elin atsisėdo ant kėdės ir žiū- 
rėjo, kaip Džeraldas ir Džonas geria viskį. Vyrai per- 
davinėjo butelį iš rankų į rankas, kol jį ištuštino. 

„Na ką gi, galas tai galas, o kas bus toliau — tik 
Dievas žino“. 

Ji žvilgtelėjo į vyrą. Džeraldas buvo išbalęs, o 
tarp jo antakių įsirėžė gili vertikali raukšlė. Jis įtemp- 
tai mąstė, ir Elin suprato, Kad vyras niekada nepaliks 
žemės, net jeigu tie skėriai nuskurdins juos. Juk įdėta 
tiek jėgų ir sumanymų į šitą žemę. Jis jau susigyveno 
suja — ir niekas jo neprivers palikti kraštą. Jis niekada 
daugiau negrįš į kontorą, nes jau pajuto žemvaldžio 
laisvę, jau tapo tikru plantatoriumi. 

Elin suspaudė širdį. Vyro veidas buvo toks pa- 
vargęs, rūpesčiai dar įrėžė ir gilias raukšles apie bur- 
ną. 

„Vargšas Džeraldas!“ — pagalvojo Elin. 

Vyriškis pajuto žmonos žvilgsnį ir pabandė nu- 
sišypsoti. Bet šypsena buvo kažkokia priverstinė ir net 
baisi, todėl kad Džeraldo veidas buvo suodinas, lyg jis 
būtų grįžęs iš didelio gaisro. 

Staiga misteris O'Hara įkišo ranką į kišenę ir 
ištraukė iš jos vabzdį. Džeraldas laikė jį priešais save 
už kojytės. 

Elin atšlijo. 

Bet Džeraldas staiga kreipėsi į skėrį: 

— Tavo kojytės stiprios kaip plieninė spyruok- 
lė, — tarė jis visai geraširdiškai. 

Ir šitas paprastas kreipinys ir negudrūs žodžiai 
Elin lyg atvedė į protą. Ji staiga suprato, kad skėrys — 
irgi dievo padaras, kuris taip pat nori valgyti, gyventi, 
kuriam taip pat reikia daugintis. 

O paskui Džeraldas O'Hara, nors jau keturias 
valandas kovojęs su skėriais, traiškęs, rėkęs ant jų, šla- 
vęs į dideles krūvas ir deginęs, priėjo prie durų ir 
atsargiai išleido skėrį, lyg bijodamas, kad jam neskau- 
dėtų. 

Ir tai netikėtai nuramino Elin ir Skarlet. Jos abi 
pagyvėjo. 

— O kodėl tėvas išleido skėrį? — pašnabždomis 
paklausė Skarlet. 

Motina gūžtelėjo pečiais. 

— Tėvas geras, — pati į savo klausimą atsakė 
Skarlet. 

— Duok mai: dar viskio, — kreipėsi Džeraldas 
į Elin ir pavargęs susmuko ant trikojės taburetės. 

Ši puolė prie bufeto ir pastatė prieš jį butelį. 

O tuo metu ten, už namo, siautėjančių skėrių 
uragane, vergai daužė gongą, mėtė į laužus žalius la- 
pus. 

Matydama tai pro langą, Elin pasibjaurėjusi su- 
drebėjo. 

— Ir kaip jie nesišlykšti, kai skėriai tupia ant 
kūno? — paklausė ji vyro. 

— O kas belieka daryti? Žmogus gali prie visko 
priprasti, net prie tų šlykštynių. 

Ir Elin netikėtai sutriko, lygiai taip, kaip ir tada, 
kai pirmą kartą atvažiavo į Tarą. Ir vyras tada lyg 
pirmąkart pamatė ją visai kitokią. Ją, miestietę, gar- 
banotais plaukais, aštriais nugludintais nagais... 

„Galbūt ir man ilgainiui nebus šlykštu, kai skė- 
rys nutūps ant manęs?“ — pagalvojo Elin. 

Išgėręs stiklinaitę kitą, Džeraldas O'Hara grįžo į 
mūšio vietą, braudamasis pro švytinčią rudą skėrių 
galybę. 

Jau praėjo penkios valandos, kai dalis pulko nu- 
sileido į Taros žemę. Po valandos turėtų leistis saulė. 
Tada į žemę nutūps ir visas pulkas. Kol kas jis kabėjo 
virš Žmonių galvų vis toks pat tirštas, aplipęs medžius 
blizgančiais rudais tumulais. 

Elin verkė. Jokios prošvaistės. Skėriai, skėriai, 
skėriai... Ir Sjulin, ir Kerin verkė viršuje, prisiglaudu- 
sios prie Auklytės. O ši bandė jas nuraminti. 

Bet galybės skėrių šlamesys priminė didelio 
miško ošimą per audrą. Į stogą barbeno tarytum lie- 
tus, žemės nesimatė, ja tekėjo blizgantys rudi srautai. 
Bet kuriuo momentu žmones galėjo praryti bjaurus 
rudasis sūkurys. 

O Skarlet, sėdėjusiai su motina virtuvėje, atrodė, 
kad stogas gali įgriūti nuo skėrių masės, durys ne- 
išlaikys jų spaudimo, ir vabzdžiai užtvindys namą. Jie 
įsiverš į virtuvę, svetainę, miegamąjį, koridorius. Visas 
namas bus pilnas krutančių vabzdžių. 

Visai sutemo. 
rėjo, tarp tamsių greitų debesų atsirado properšų. Šitie 
žydri dangaus gabalėliai buvo vėsūs ir gležni. Matyt, 
leidosi saulė. 

Pro skėrių šydą ji pamatė artėjančias figūras. 

Vergų grupės priešakyje žvaliai žingsniavo Dže- 
raldas. Už jo — valdytojas, išvargęs ir sumenkęs. Už- 
pakalyje ėjo negrai. Visi jie nuo kojų iki galvos buvo 
aplipę skėriais. Dundesys jau liovėsi, ir moterys gir- 
dėjo tik gausybės sparnelių svirpimą. 

Džeraldas ir Džonas priebutyje nusipurtė vabz- 
džius ir įėjo į namą. Džeraldas, truputį paabejojęs, pa- 
sikvietė du vergus ir įsakė jiems išridenti iš rūsio vi- 
siems darbininkams statinę romo. Negrai, jau nekreip- 
dami dėmesio į skėrius, puolė vykdyti nurodymo. 

— Na, štai, — pasakė Džeraldas, bučiuodamas 
Elin į skruostą, — didžiausias pulkas vis dėlto pra- 
skrido pro šalį, mes savo pasiekėme. 

— Dieve mano! — sušuko Elin, negalėdama 
sulaikyti ašarų. — Užtenka ir to, ką jie prikrėtė čia. 

Bet vyras buvo džiugiai nusiteikęs. 

— Tu negali įsivaizduoti, Elin, kokia laimė, kad 
didžiausias pulkas praskrido pro šalį. Jie nepridės 
kiaušinių, ir tai čia daugiau nepasikartos, bent jau arti- 
miausiais metais. 

— O kurgi jie nuskrido? — paklausė Elin. 

Džeraldas gūžtelėjo pečiais. 

— Sunku pasakyti. Neduok Dieve, kad jie nu- 
siieistų į kurio nors mūsų kaimyno plantaciją. 

Vakaro oras nebebuvo juodas ir tirštas, o pa- 
sidarė švarus ir žydras. Tiktai pavieniai pulkeliai 
švilpdami skraidė ten ir atgal. 

Viską aplink — medžius, pastatus, krūmus, že- 
mę — dengė tiršta ruda masė. 

Džeraldas pažiūrėjo pro langą ir sunkiai atsi- 
duso. 

— Jeigu naktį nelis ir jie neapsunks nuo van- 
dens, tai auštant visas pulkas nuskris. 

Į pokalbį įsiterpė Džonas Vilkersonas. 

— Bet šokliukų pas mus, žinoma, bus, tačiau 
didžiausias pulkas, garbė Dievui, jau praskrido pro 
mus. 

Elin atsistojo, nusišluostė akis, apsimesdama, 
kad visai neverkė. Virėjo parankinis ir virėja jau grįžo 
į virtuvę ir pradėjo ruošti vakarienę. Vergai tiesiog 
krito iš nuovargio, ir Džeraldas pasakė, kad visi gali 
ilsėtis iki ryto. 

Pasistiprinę romu, negrai išsiskirstė po savo lūš- 
neles. 

Kai ant stalo stovėjo vakarienė, Elin ėmė klau- 
sytis Džeraldo pasakojimo. Skarlet irgi buvo įdomu, 
kas laukuose liko nepaliesta. 

Ir moterys sužinojo, kad neliko nė vieno sveiko 
tabako ar medvilnės daigo — nė vieno. Ir kai tik iš- 
skris skėriai, teks sėti viską iš naujo. 

— Tu negali įsivaizduoti, — kreipdamasis į Elin 
kalbėjo Džeraldas, — dar neatsidariusios medvilnės 
dėžutės mėtosi ant žemės, o viskas aplinkui atrodo 
kaip po gaisro. 

„Bet kokia prasmė sėti iš naujo? — pagalvojo 
Elin. — Juk jeigu ant žemės bus pilna šokliukų, jie 
viską sugrauš“. 

Bet ji nepradėjo klausinėti vyro, jam ir taip buvo 
sunku, o klausės:, kaip kovoti su skėriais patarinėjo 
Džonas Vilkersonas. 

— Sako, reikia sulaukti, kol jie išsiris, ieškoti 
žolėje, sekti, ar nepajudės joje kas nors. O aptikus šok- 
liukus — mažučius, judrius, panašius į svirpliukus, 
reikia aplink tą vietą iškasti griovį arba sudeginti juos 

gyvus. Skėrius reikia naikinti vos tik išsiritusius, tik 
taip juos galima įveikti. 

Džeraldas taip pat įsiterpdavo. Vyrai kalbėjo lyg 
aptardami kovos veiksmų planą, o Elin priblokšta 
klausėsi jų. 

Naktį buvo ramu, iš lauko neatsklisdavo jokie 
garsai, tik retkarčiais sutraškėdavo šaka arba nuo skė- 
rių masės griūdavo medis. 

Skarlet negalėjo užmigti. Ji neramiai vartėsi nuo 
vieno šono ant kito, vis dar bijodama, kad skėriai, nu- 
taikę momentą, įsibraus į namą. Kad ir kaip ramino ją 
Auklytė, besiilsinti krėsle šalia jos, mergaitė niekaip 
negalėjo užmigti. 

Bet paskui, išvargusi nuo sunkios dienos ir be- 
miegės nakties pradžios, užmigo neramiu miegu. 


Rytą Skarlet pabudo nuo ryškios saulės šviesos, 
nutvieskusios lovą, tačiau retkarčiais aptemstančios 
nuo šmėkštelėjusio šešėlio. 

Auklytė miegojo krėsle, atkraginusi galvą. Skar- 
let pašoko iš lovos ir pribėgo prie lango. 

Ji pamatė tėvą, stovintį alėjos pradžioje ir ne- 
atitraukiantį žvilgsnio nuo medžių. Skarlet suprato, 
kad jis net nebuvo atsigulęs: vilkėjo tuos pačius suo- 
dinus drabužius. Mergaitę apstulbino tėvo išvaizda, ir 
drauge ji žavėjosi juo. 

Elin išėjo į priebutį ir apmirė. Visi medžiai, visi 
krūmai, visa žemė, atrodo, buvo apimti blyškios lieps- 
nos. Skėriai plasnojo sparneliais, purtydami naktinę 
rasą. Viskas buvo užlieta rausvai auksinės blyksinčios 
šviesos. 

Ji stovėjo šalia savo vyro, stengdamasi neužlipti 
ant skėrių. Virš jų galvų buvo žydras žydras ir giedras 
dangus. 

— Gražu, — netikėtai pasakė Džeraldas O Ha- 

ra. — Kad ir pražuvo visas derlius, — jis atsiduso, — 
bet ne kiekvienam tenka pamatyti, kaip pulkai skėrių 
auštant plasnoja sparneliais. 

Elin nustebo, išgirdusi tai iš vyro. Ji visada laikė 
jį per daug pragmatišku. 

Tolumoje, virš kalvų atšlaičių, danguje pasirodė 
blyškiai rausva dėmė. Ji tirštėjo ir platėjo. 

— Štai, didžiausias pulkas nuskrido į šiaurę. 

Dabar nuo medžių, nuo žemės, iš visur kilo skė- 
riai. Atrodė, į orą kyla žiogai. Skėriai tarsi tikrino, ar 
išdžiūvo jų sparneliai. 

Jie vėl leidosi į kelią. Per daugelį mylių aplink 
virš krūmų, virš laukų, virš žemės kilo rausvai rudas 
rūkas. Vėl aptemo saulė. Medžių šakos, atsikračiusios 
skėrių tumulų, atsitiesė. Jos buvo visiškai plikos, sty- 
rojo tik juodi šakų ir kamienų griaučiai. 

Visą rytą sodybos šeimininkai ir vergai stebėjo, 
kaip rudi tumulai retėjo ir dingdavo. Skėriai vijosi 
pagrindinį pulką — rausvai rudą dėmę šiaurėje. 

Laukai, kuriuose dar neseniai žaliavo medvilnė 
ir tabakas, plytėjo negyvi. Visi medžiai buvo pliki — 
visiškai sunaikinti, niekur nei žolelės, nei lapelio. 

Vidurdienį rausvas debesis išnyko. Tik retkar- 
čiais praskrisdavo užsilikęs vabzdys. Ant žemės buvo 
pilna negyvų skėrių. Vergai negrai šlavė juos šakomis 
ir sėmė į maišus. 

Elin nustebo, pamačiusi, kad jie taip daro: juk 
galima sudeginti skėrius tiesiog vietoje. Ji tai pasakė 
dvaro valdytojui Džonui Vilkersonui. 

Tas kreivai nusišypsojo. Jo akys buvo paraudu- 
sios nuo nemigos, ir Džonas nenorėjo aiškinti tokiai 
subtiliai moteriai kaip Elin, kodėl negrai šluoja skėrius 
į Maišus. 

Bet Elin čia pat viską paaiškino Didysis Semas, 

vadovavęs tam darbui. Storos afrikiečio lūpos išsivie- 
pė nuo šypsenos. 

— Aš suprantu, mem, juk jums niekada neteko 
valgyti džiovintų skėrių, — pasakė Didysis Semas. 

— Kaip valgyti? — suglumo Elin. 

— Tai buvo prieš dvidešimt metų, — nusišyp- 
sojo negras. — Tada aš gyvenau pietuose, ir pas mus 
taip pat atskrido skėriai. Ištisus tris mėnesius visiems 
vergams teko misti vien kukurūzais ir džiovintais skė- 
riais. Neblogas valgis, mem, panašus į rūkytą žuvį. 

Bet Elin net supykino klausantis. Prisidengusi 
burną ranka, ji nuskubėjo į namą. 

Po pusryčių vyrai išsiruošė į laukus, juk reikėjo 
viską sėti iš naujo. 

„Gal kitas pulkas neskris tuo pačiu keliu“, — 
galvojo Elin. 

Ji tikėjosi, kad greitai pradės lyti ir sužels nauja 
žolė, juk kitaip nebus kuo šerti galvijų. 

Skarlet priėjo prie motinos. 

— Mama, ojie daugiau negrįš? 

Elin gūžtelėjo pečiais. 

— Tikiuosi, kad ne. Bet jeigu ir grįš, tai mes jau 
žinom, kaip su jais kovoti. 

— Mes vėl daužysime į geležį ir kūrensime lau- 
žus? 

— Taip, tikriausiai, — atsiduso Elin, ji jau su- 
sitaikė su mintimi, kad skėriai gali atskristi po kelerių 
metu, nes jie kaip ir sausra retkarčiais neišvengiami. 

Ir Elin, ir visi, likusieji Taroje, jautėsi tarsi išlikę 
gyvi po niokojančio karo. 

O grįžęs iš lauko Džeraldas valgė su puikiu ape- 
titu. 

— Galėjo būti ir blogiau, — kalbėjo jis, — galėjo 
būti daug blogiau. 

„Kas gali būti dar blogiau? — galvojo Elin. — 
Nejaugi gali būti kas nors blogiau už šitą išdegintą, 
praradusią žalią spalvą žemę?“ 

O Skarlet bijojo išeiti į lauką. Tiesa, tai nesu- 
trukdė jai pakelti nuo žemės vieną leisgyvį skėrį ir 
atsinešti jį į miegamąjį. Ji patupdė vabzdį ant staliuko 
ir ėmė stumdyti pirštais. Šis nenoriai trypčiojo savo 
gumburiuotomis kojytėmis, kabindamasis už ne- 
lygumų, ir bandė išskleisti sparnus. 

Skarlet pasisodino skėrį ant delno ir, pakėlusi 
lango rėmą, išleido jį. Ji žiūrėjo, kaip vabzdį pagriebė 
vėjas, ir jis, išskleidęs sparnus, pasileido į šiaurę, ten, 
kur dingo pagrindinis pulkas. 

„Galimas dalykas, jis dar pasivys savuosius“, — 
pagalvojo Skarlet, stebėdamasi, kad apie skėrį gali gal- 
voti su gailesčiu. 

Auklytė užėjo į kambarį. 

— Skarlet, kodėl tu pakėlei rėmą? — tarnaitė 
puolė prie lango jo uždaryti. 

— Auklyte, aš išleidau vieną skėrį į laisvę. 

— Na ir teisingai padarei, — pasakė senoji tar- 
naitė ir paglostė mergaitei galvą. 


3 skyrius 


Taroje Skarlet buvo visų numylėtinė nuo pat gi- 
mimo. 

Kai Elin pirmą kartą su mažąja Skarlet išėjo į 
namo priebutį, visi sodybos vergai susirinko pasigė- 
rėti naujagime. 

Jie nešė savo neįmantrias dovanas — paukščius, 
kiaušinius, gėles — ir susižavėję stebėjosi švelniais 
mergytės plaukučiais ir jos didelėmis akimis. Jie svei- 

kino misis O'Harą taip, lyg ši būtų atlikus kažkokį 
žygdarbį. 

O ji jautėsi didvyre ir, dėkingai šypsodamasi, 
vergus. 

Žinoma, geriausia Skarlet draugė nuo pat gi- 
mimo buvo Auklytė. Ši nerangi negrė atiduodavo jai 
visą savo sielą. Be jos, Skarlet turėjo dar vieną drau- 
gą — virėją Herkulį, aukštą, truputį gremėzdišką mil- 
žiną. 

Dažnai, baigęs darbą, Herkulis pasodindavo 
Skarlet ant pečių, nešdavosi į didelio medžio pavėsį ir 
žaisdavo su ja. 

Nors Auklytė ir pavydėdavo Skarlet, bet Her- 
kulio prisibijojo visi vergai. Juk jis garsėjo kaip žiniuo- 
nis, mokantis daugybę užkeikimų, ir jeigu su juo su- 
sibarsi, gali tave užkerėti. 

Herkulis meistravo mažajai Skarlet įdomius 
žaisliukus iš šakų, lapų, žolės arba lipdė iš molio žvė- 
rių figūrėles. Čia jis buvo nepralenkiamas meistras. 

Ir mažoji Skarlet jo neįmantrius žaislus mėgo 
labiausiai, juk kiekvieną kartą jie būdavo vis kitokie. 

Herkulis galėjo nulipdyti arklį arba karvę, kar- 
tais jis išrikiuodavo priešais Skarlet visą bandą iš mo- 
lio nulipdytų avelių ir teptuku ant jų apvalių šonų 
nupiešdavo vilnų sruogas. 

Auklytė, patikėdama Skarlet Herkuliui, niekada 
nesijaudindavo. Juk net tada, kai ši dar žengė pirmuo- 
sius žingsnius, Herkulis sumaniai juos nukreipdavo. 
Pritūpęs jis drąsindavo mergytę ir viliojo ją pas save, 
visada laiku sugriebdamas, kai mažylė buvo pasiruo- 
šusi griūti, o paskui iškeldavo aukštai virš galvos, ir 
abu jie linksmai juokdavosi — kūdikis ir suaugęs neg- 
ras. 

Misis O'Hara taip pat mylėjo Herkulį už jo nuo- 

laidų būdą ir už prisirišimą prie Skarlet. Kartą stebė- 
dama, kaip Herkulis žaidžia su mergyte, misis O Hara 
išsigando. 

— Herkuli, nemėtyk jos taip aukštai, ji juk iš- 
sigąs! 

— Ką jūs, mem, — atsakė virėjas, — juk Skar- 
let — tai visų brangiausia, ką mes turime. 

Ir tas „mes“ maloniai sušildė O'Harą. 

Herkulis dvare tarnavo jau kelerius metus, jo 
žmona ir jaunesnieji vaikai buvo kažkur parduoti at- 
skirai, greičiausiai už kokį nors nusižengimą. Juk čia, 
pietuose, šeimininkai dažnai būdavo žiaurūs. 

Kad ir kiek klausinėdavo Herkulį, kuo jie nu- 
sižengė, jis visada tylėdavo. 

Taroje su juo gyveno tik jauniausias sūnus, aš- 
tuonerių metų berniukas. Jo pareiga buvo išvaryti iš 
kiemo atklydusius kalakūtus ir žąsis. Tai buvo nelabai 
sudėtingas darbas, su kuriuo berniukas puikiai susi- 
dorodavo. Kartais, kai Skarlet buvo dar maža, neg- 
riukas iš krūmų stebėdavo baltąją mergaitę. Jis pa- 
garbiai žiūrėjo į jos švelnius plaukus, baltą odą ir švie- 
sias akis. 

Skarlet, — tada jai buvo treji metai, — pamačiusi 
negriuką, ilgai stebėjo jį ir kartą iš smalsumo pačiu- 
pinėjo juodaodžio berniuko skruostus ir plaukus. 

O stebėjęs juos Herkulis mąsliai palingavo galvą 
ir pasakė Auklytei: 

— Štai, vienas užaugęs bus tarnas, o kita — po- 
nia. | 

— Taip, — atsiduso Auklytė, — aš irgi apie tai 
dažnai galvoju. 

— Tokia Dievo valia, — pamokamai pasakė tada 
Herkulis, juk jis buvo labai dievobaimingas žmogus. 

Kai Skarlet buvo jau devynerių metų, Džeraldas 

(OO Hara parvežė jai iš Savanos lanką ir supamąją kėdę. 
Skarlet greitai išmoko šį negudrų žaidimą. Ji bėgiojo 
po kiemą, gracingai varinėdama šokinėjantį per smul- 
kius akmenukus lanką. Ji galėjo daryti tai ištisas die- 
nas. Iš pradžių nuo ryto iki vakaro ji lakstydavo po 
kiemą, užlėkdama ant gėlynų, netgi įsismaginusi įbėg- 
davo į ūkinį kiemą, išvaikydama kudakuojančias viš- 
tas ir lojančius šunis, ir darydama svaiginantį posūkį, 
vėl atsidurdavo prie virtuvės durų. 

— Herkuli, žvilgtelėk į mane! — šaukė mergaitė, 
nes Auklytė negalėjo deramai įvertinti jos sugebėjimų. 

Ir Herkulis juokdamasis sakė: 

— Labai gerai, Skarlet. 

Kartą Herkulio sūnus, tuo metu jau piemenavęs, 
specialiai atėjo pažiūrėti Skarlet lanko, nes tėvas tiek 
daug pasakojo jam apie tą nuostabų daiktą. Jis bijojo 
prieiti prie mergaitės per arti, bet tokių metų Skarlet 
jau buvo be galo koketiška ir todėl nusprendė pade- 
monstruoti piemenukui savo sugebėjimus. Ji pradėjo 
žaisti su lanku tiesiog prieš negriuko nosį. Tas ap- 
simetė nežiūrįs, traukėsi į šalį, duodamas jai kelią, o 
pats tuo metu šnairavo į ryškiai geltoną medinį lanką. 

Skarlet tuo metu nepasižymėjo geromis manie- 
romis. Ir, įsibėgėjusi su lanku, vos neužlėkė ant ber- 
niuko. 

— Juočki! — suriko ji, — nagi, pasitrauk iš kelio! 

Jos balse, tiesa, nebuvo pykčio, bet Taroje ver- 
gams nedažnai tekdavo savo adresu išgirsti kažką pa- 
našaus. | 

O Skarlet ėmė taip greitai suktis aplink juodaodį 
berniuką, kad tas iš baimės pabėgo į krūmus. 

— Kodėl tu jį išgąsdinai? — liūdnai ir priekaiš- 
tingai pasakė Herkulis. 

— Bet juk tai juodaodis, — iššaukiančiai juok- 
damasi atsakė Skarlet. 

Ji buvo tokia išdidi ir laiminga, kad net neįsi- 
vaizdavo, jog jos žodžiai gali kažką užgauti. 

Herkulis tylėdamas nusisuko ir grįžo į virtuvę. 

Skarlet paniuro supratusi, kad pasielgė blogai, 
bet atsiprašyti negro ji, aišku, net nesiruošė. 

Bet vis dėlto Herkulis buvo jos draugas, ir todėl 
Skarlet giliai susimąstė, kaip ištaisyti savo klaidą. 

Ji smuko į namą, paėmė iš vazos, stovėjusios 
valgomajame ant stalo, apelsiną ir atnešė jį virėjui. 

— Tai tau, Herkuli. 

Skarlet taip ir neprisivertė atsiprašyti, bet drau- 
ge nenorėjo netekti Herkulio palankumo. 

Virėjas atsidusęs nenoriai paėmė apelsiną. 

— Greitai tu būsi suaugusi, — pamokamai pa- 
sakė senasis negras ir iš lėto palingavo galvą, — štai 
taip ir eina mūsų gyvenimas. 

— Tu nelabai pyksti ant mūsų, Herkuli? — vis 
dėlto pratarė Skarlet. 

— Ne, aš nepykstu ant tavęs, — atsakė Herkulis, 
linguodamas galvą, — bet aš ir nesitikėjau, kad tu taip 
pasielgsi. 

Skarlet stovėjo prieš jį sučiaupusi lūpas, o jos 
rankoje drebėjo lanko dirželis. Ji buvo pasiruošusi pra- 
virkti, bet atsiprašyti negro... Ne, Skarlet negalėjo to 
padaryti. Juk iš visų juodaodžių tik Auklytę ji pri- 
pažino beveik lygia sau. Visi kiti buvo žemesni už ją, 
privalėjo jai tarnauti, klausyti jos. 

Ji nenorėjo įžeisti Herkulio, kitų vergų, bet jeigu 
jau taip išėjo, vis tiek negalėjo nusileisti iki jų. 

O Herkulis žiūrėjo į mergaitę ir, atrodė, visa sa- 
vo išvaizda pabrėžė atstumą tarp savęs ir jos. Bet jis 
tai darė ne iš nuoskaudos, o kaip žmogus, pasiruošęs 
nuolankiai priimti tai, kas neišvengiama. 


232 


Anksčiau Herkulis valandų valandas galėjo lai- 
kyti Skarlet ant rankų, žaisti su ja, mėtyti virš galvos 
arba nešioti ant nugaros, ir jų Žaidimai užsitęsdavo 
ištisas valandas. Dabar senasis virėjas jau nebeleido 
sau prisiliesti prie baltosios mergaitės. Jis, kaip ir anks- 
čiau, buvo geras Skarlet, bet jo balse jau pasigirsdavo 
pagarbos gaidelės, ir tai truputį kėlė apmaudą Skarlet, 
ji pykdavo ir papūsdavo lūpas. Bet kartu tai ir džiu- 
gino Skarlet, juk ji dabar šiek tiek jautėsi suaugusi. 

Ir mergaitė dabar elgėsi su Herkuliu ne taip, 
kaip su senu draugu. Tarpais ji išmoko kalbėti man- 
dagiai, šaltai ir jeigu retkarčiais ateidavo ko nors į vir- 
tuvę, tai duodavo nurodymus baltojo, žinančio, kad 
vergas turi jam paklusti, tonu. 

Juose nėbuvo pasityčiojimo ir niekinimo, grei- 
čiausiai tai buvo savo pranašumo suvokimas. Prana- 
šumo, kurį davė Dievas, ir todėl juo nebuvo galima 
puikuotis. 

O ir patys vergai pietuose neįsivaizdavo kitaip 
sutvarkyto pasaulio, visuomenės, nepadalytos į bal- 
tuosius ir juoduosius. Pirmieji turėjo būti šeimininkai, 
o antrieji — jiems paklusti. 

Todėl negrai dirbo stropiai, stengdamiesi visada 
įtikti savo šeimininkams. O tie rūpinosi jais kaip ga- 
lėjo. Tokie santykiai, atrodė, visai patenkino vergus, 
juk jie turėjo beveik viską, ko reikia žmogui — stogą 
virš galvos, valgį, drabužius. Niekas iš jų, atrodė, net 
negalvojo apie laisvę. 

Netgi ir būdami tarnais, jie mokėjo išsaugoti sa- 
vigarbą, ir dažnai tarp šeimininkų vaikų ir tarnų už- 
simegzdavo tikra nuoširdi draugystė. 

Po šito atsitikimo Skarlet įmetė savo lanką į tam- 
sų sandėliuką ir stengėsi daugiau jo neprisiminti. Ret- 

karčiais tėvas primindavo dukteriai savo dovaną, bet 
ji iš karto pasistengdavo nukreipti pokalbį. 

Po šio įvykio Skarlet keletą dienų su niekuo ne- 
sikalbėjo. Ji viena vaikščiojo nedidelio dvaro parko 
alėja ir po nedidelę giraitę. 

Galbūt mergaitė prisiminė, kaip žaidė su Her- 
kuliu po vienu dideliu medžiu, o gal ji visiškai tai 
pamiršo, juk praėjo keleri metai, o kūdikiui metai — 
tai beveik visas gyvenimas, begalybė. 

Skarlet buvo drąsi ir nebijojo, kaip jos bendra- 
amžės, nei pelių, nei žiurkių, nei jokių vabzdžių. Daž- 
nai ji išgąsdindavo Auklytę, parsinešdama į namus 
rupūžę arba didelį vabalą. Negrė, negalėdama įveikti 
savo išgąsčio, kviesdavo tada į pagalbą ką nors iš vyrų 
ir įsakydavo išmesti šitą šlykštynę kur nors toliau, o 
paskui ištisas valandas bardavo Skarlet, aiškindavo, 
ką turėtų veikti jos metų baltoji mergaitė. 

Skarlet kantriai klausėsi tarnaitės, net kartais su- 
tikdavo su ja, bet vis tiek panašūs dalykai kartodavosi 
nuolat. 


Kartą Skarlet, vienai vaikštinėjusiai po parką, 
pasirodė, kad ant šakos, palinkusios prie pat žemės, 
kažkas juda. Ji jau seniai norėjo pagauti kokį nors drie- 
žą ir, visiškai nenujausdama pavojaus, prisiartino prie 
medžio. Tik gyvatė galėjo išgąsdinti mergaitę. 

Ir Skarlet apmirė: tiesiai prieš ją kabėjo kažkas, 
ką ji iš pradžių palaikė sudžiūvusia šakele. Gyvatė, 
uodega užsikabinusi už plonytės rykštelės, lengvai su- 
posi, atsukusi į Skarlet savo plokščią rainą galvą. 

Mergaitė apmirė iš siaubo, ji negalėjo žengti nė 
žingsnio, užburta mažų kaip karoliukai roplio akių 
žvilgsnio. 

Skarlet jau buvo girdėjusi suaugusių pasakoji- 
mus apie baisius atsitikimus kuriam nors kaimynui ar 

vergams. Ji girdėjo, kad nuo gyvatės įkandimo dažnai 
mirštama. 

Skarlet jau nebevaldė savo kūno, rankos bejė- 
giškai nusviro, ir ji pasibaisėjusi žiūrėjo į besisupančią 
prieš ją gyvatę. Po pravertą burną gyvatė kartkartėmis 
kyšteldavo dvišaką liežuvį. 

Mergaitė iki skausmo suspaudė kumščius, bet 
tai buvo vienintelis judesys, kurį jinai galėjo atlikti. 

Netikėtai prasiveržė jos balsas, ji taip suspiegė, 
kad, atrodė, pati apkurs nuo savo riksmo. 

Ir čia gyvatė susirietė, ir tiesiai iš jos nasrų į 
Skarlet akis ištryško keli lašai drumzlino skysčio. Mer- 
gaitė abiejose akyse pajuto baisų karštį. Viskas aplink 
susiūbavo, pasaulis susidrumstė, lyg matytų jį pro 
purviną stiklą. 

Delnais susiėmusi veidą, Skarlet šaukdama gal- 
votrūkčiais puolė namo. Ji bėgo nematydama kelio, 
klupdama ant akmenų, nekreipdama dėmesio į gėlių 
lysves. Pasaulis jau jai neteko savo ankstesnių kon- 
tūrų, viskas išsiliejo, darėsi vaiduokliška, šviesa blėso. 

Svirduliuodama ji pasiekė virtuvės duris ir at- 
sisėdo ant grindų, rėkdama iš skausmo. 

Herkulis, išgirdęs Skarlet riksmą, čia pat paleido 
iš rankų puodą su karšta sriuba, puolė prie mergaitės 
ir jėga nuo akių atplėšė jos rankas. 

— Kas tau atsitiko? — rėkė jis, stengdamasis 
apraminti Skarlet. 

Ši teberėkė. Į riksmą atbėgo ir Auklytė. Ji iš karto 
puolė prie Skarlet, bet mergaitė negalėjo dorai nieko 
paaiškinti, ji tik verkė ir šaukė. 

Auklytė pagriebė Skarlet ant rankų, bet Herkulis 
suprato, kad dabar gailestis nieko neduos, ir reikia 
sužinoti nelaimės priežastį. 

Jis išplėšė Skarlet iš senosios tarnaitės rankų ir 
stipriai pakratė. Išsigandusi Skarlet nustojo rėkti ir pa- 

akimis. | 

— Kas? Kas atsitiko? — klausinėjo Herkulis, jo 
balsas buvo toks rūstus ir įsakmus, kad neatsakyti jam 
buvo neįmanoma. 

— Gyvatė... gyvatė... — pralemeno Skarlet ir vėl 
apsiverkė. 

Auklytė pasibaisėjusi žiūrėjo į Skarlet. Ji supra- 
to, kad reikia bėgti ir papasakoti apie viską Elin ir 
Džeraldui, bet nerado savyje jėgų pajudėti iš vietos. 

— Ką? — suriko Herkulis. 

— Ji spjovė, spjovė man į akis, — ir mergaitė 
nuleipo nuo nenumaldomos raudos. 

— Ji apaks, — pravirko Auklytė ir ėmė glostyti 
Skarlet galvą, bet, aišku, tuo negalėjo padėti. 

Skausmas mergaitės akyse vis aštrėjo, ir ji jau 
net neverkė, tik rėkė ir mušė kumščiais galingą Her- 
kulio krūtinę, stengdamasi bent taip apmalšinti skaus- 
mą. 

Į riksmą atbėgo misis O'Hara. Ji puolė prie Skar- 
let ir pasibaisėjusi pažiūrėjo jai į veidą. Mergaitės akys 
jau užtino ir išsipūtė. Tai buvo baisus vaizdas. 

Per pusvalandį ji galėjo visiškai apakti. Jos bal- 
tas veidelis buvo subjaurotas ašarojančių tamsiai rau- 
donų skaudulių. Vokai taip pat sutino, ant jų iššoko 
pūslės. 

— Padarykite gi ką nors! — sušuko Elin. 

Džeraldas tuo metu buvo išvykęs į tolimas plan- 
tacijas, ir tik į vienintelį Porką buvo galima kreiptis 
pagalbos. Jis greitai suprato, koks reikalas, ir puolė į 
arklidę kinkyti arklio gydytojui parvežti. 

Gydytojas gyveno gana toli nuo dvaro ir galėjo 
atvažiuoti anksčiausiai po valandos, žinoma, jeigu 
Porkas rastų jį namie. Juk daktaras Fonteinas turėjo 
daugybę reikalų ir galėjo būti kur nors pas kaimynus. 

Tada Porkui vėl tektų šuoliuoti iki kitos sodybos ir ten 
ieškoti daktaro. 

O delsimas galėjo kainuoti Skarlet regėjimą, be 
to, Elin, o juo labiau Auklytė, suprato, kad ir daktaras 
Fonteinas vargu ar sugebės ką nors padaryti. Šiuose 
kraštuose tai buvo jau ne pirmas atvejis, kai medžių 
gyvatė savo nuodais išdegino žmonėms akis. 

— Palaukite minutę, mem, palaukite, aš tuojau 
atnešiu vaistų. 

Moteris automatiškai priėmė iš milžino rankų 

O Herkulis išbėgo iš virtuvės ir dingo krūmuo- 
se. 

Elin puolė prie kibiro su vandeniu ir ėmė plauti 
Skarlet akis. Ji netgi neišgirdo, ką pasakė Herkulis, 
taip netikėtai užklupo nelaimė. Plaudama Skarlet akis, 
ji taip pat verkė. O toji rėkė iš skausmo ir stengėsi 
ištrūkti, beveik nesuvokdama, ką daro. 

Bet kai paaiškėjo, kad vanduo nepadeda, motina 
pasibaisėjusi prisiminė, jog pati matė vergą, apakusį 
nuo medžių gyvatės spjūvio. 

Auklytė stovėjo prie savo ponios ir beviltiškai 
grąžė rankas. Senoji tarnaitė niekuo negalėjo padėti 
savo auklėtinei. 

Abi moterys buvo bejėgės prieš gyvatės nuodus. 

Nerasdamos sau vietos, Elin ir Auklytė laukė 
sugrįžtančio Herkulio. O Elin miglotai prisiminė vis- 
ką, ką buvo girdėjusi kada nors apie gydomąsias žolių 
savybes. Ji stovėjo prie lango, laikydama ant rankų 
išsigandusią verkiančią Skarlet, ir bejėgiškai glaudė 
mergaitę prie savęs. Ji žiūrėjo į krūmus. 

Praėjo penkios minutės, dešimt, ir pagaliau pa- 
sirodė bėgantis, kiek kojos neša, Herkulis. Jo rankoje 
buvo kažkoks augalas — baltais žiedais ir ilga kreiva, 
truputį žemėta šaknimi. 

— Nebijokite, mem, — pratarė uždusęs Herku- 
lis, — štai kas išgydys Skarlet akis. 

Moteris su viltimi žiūrėjo į savo vergą. Ji nelabai 
tikėjo sėkme, bet nieko daugiau dabar nebebuvo ga- 
lima padaryti. 

Porkas jau galvotrūkčiais šuoliavo į daktaro 
Fonteino namus, bet iki jo sugrįžimo buvo taip toli. O 
čia atsirado nors menka, nors iliuzinė viltis išgelbėti 
Skarlet. 

Herkulis karštligiškai nuskabė lapus, nulupo 
nuo šaknies žievę, ir pagaliau liko tik maža balta rnė- 
singa šaknelė. Jis, net nenuplovęs jos, įsidėjo šaknį į 
burną ir ėmė ją kramtyti. O paskui, išplėšęs Skarlet iš 
misis O'Haros rankų, atsisėdo ant suolo ir, suspaudęs 
mergaitę tarp kelių, taip stipriai užspaudė dideliais 
pirštais jos akis, kad ši suriko nuo skausmo. 

— Herkuli! — pasibaisėjo misis O 'Hara. Jai pa- 
sirodė, kad senasis virėjas išėjo iš proto nuo nelaimės, 
atsitikusios mergaitei. — Ką darai? 

Ji pabandė atimti Skarlet, bet Herkulis atstūmė 
savo ponią. 

— Netrukdykite, mem, — pratarė jis, tebekram- 
tydamas šaknį. 

Elin ir Auklytė jau dviese puolė atiminėti Skar- 
let, bet Herkulis rūsčiai riktelėjo ant jų, ir moterys iš- 
sigandusios sustojo. 

Herkulio veidas įgavo kažkokią keistą išraišką. 
Jis buvo absoliučiai ramus, pirmasis susijaudinimas 
atlėgo. 

Negras įdėmiai įsižiūrėjo į nematančias mergai- 
tės akis. Jis kažką šnabždėjo, tebekramtydamas šaknį. 
Atrodė, kad Herkulis nieko, išskyrus Skarlet, daugiau 
nemato. 

Jis pasilenkė virš besiraitančios nuo skausmo 
mergaitės ir pirštais pabandė praskirti sutinusius vo- 

kus. Skarlet vėl suriko, skausmas tiesiog pervėrė jos 
vaikišką kūną. Ji krestelėjo galvą ir įsikirto dantimis į 
Herkulio ranką. Čia pat iš po dantų pradėjo bėgti 
kraujas, bet negras nekreipė į tai jokio dėmesio. Jis 
stipriai suspaudė mergaitės galvą tarp delnų, ir ši, pa- 
jutusi jo pasitikėjimą, nurimo. 

Tada Herkulis atsargiai dviem pirštais praskyrė 
vienos akies vokus ir, vos sužvilgo paraudęs baltymas, 
jis stipriai spjovė tiesiai į akį. Paskui tą patį rengėsi 
daryti su antrąja. 

Skarlet rėkė, raitėsi, spardėsi, kandžiojosi. Krau- 
jas nuo įkandimų tekėjo tamsia virėjo oda, bet jis vis 
dėlto prisitaikė ir spjovė į antrą akį. Paskui tą operaciją 
pakartojo du kartus. 

Pagaliau jis atleido savo gniaužtus, pakėlė Skar- 
let, pasisodino ją ant kelių ir pridengė jai akis delnais. 

Elin atsiduso. 

— Greitai viskas praeis, mem, — paskubėjo nu- 
raminti ją Herkulis. 
matė, kad mergaitė pamažu rimsta. Žinoma, ji dar ver- 
kė, krūpčiojo, šiek tiek vaitojo, bet matėsi, kad jai pa- 
lengvėjo. 

— Greitai viskas praeis, mem, — pakartojo Her- 
kulis. 

Jis lėtai atsistojo ir, netardamas daugiau nė žo- 
džio, išėjo iš virtuvės. 

Ant grindų palei viryklę jau aušo palietas rie- 
baluotas sriubos klanas, mėtėsi apverstas puodas. 

Herkulis ėjo šlubuodamas, jis juk nusiplikė sau 
koją verdančiu vandeniu ir tik dabar tai atsiminė. 

Jis atsisėdo po dideliu medžiu, kur kadaise žai- 
dė su mažyte Skarlet, ir užsisvajojęs pažiūrėjo į dangų. 
Galbūt senasis negras meldėsi, prašydamas Dievo, 
kad mergaitė pasveiktų. 

O Elin sėdėjo virtuvėje, glausdama prie savęs 
dukrytę, ir šnabždėjo: 

— Herkulis sakė, kad viskas praeis. Girdi, bran- 
gioji? 

Skarlet kūkčiojo, nuolat priglausdama delniu- 
kus prie akių. Motina įdėmiai žiūrėjo į užtinusius vo- 
kus, į išsipūtusius akių obuolius. Ji pastebėjo, kad su- 
tinimas truputį atslūgo, o ir Skarlet atrodė jau ne taip 
baisiai. 

Nei Auklytė, nei Elin dar netikėjo, kad Skarlet 
pavyko išgelbėti. 

Bet po valandos sutinimas visai atlėgo, Skarlet 
praregėjo. Tiesa, akys vis dar karščiavo ir skaudėjo. 

Greitai pasirodė ir Džeraldas O'Hara. Pasirodo, 
Porkas jį sutiko pakeliui pas daktarą Fonteiną, ir Dže- 
raldas, metęs visus reikalus, parskubėjo namo. 

Jis parvažiavo kaip tik tada, kai Skarlet vėl pra-. 
regėjo, ir duktė jam silpnai nusišypsojo. 

Ir Džeraldas, atsiklaupęs ant kelių prie lovos, 
ėmė bučiuoti jos apsiverkusį veidą. 

O kai jam pasakė, kad Skarlet išgydė Herkulis, 
nežinojo, kaip atsidėkoti savo virėjui. 

Po pusantros valandos atsirado daktaras Fon- 
teinas, jo dviratis vežimas buvo apdulkėjęs, o arklys 
apsiputojęs. 

Nieko neklausdamas, jis puolė į Skarlet miega- 
mąjį ir suglumęs sustojo. Mergaitė sėdėjo ant lovos ir 
šypsojosi įėjusiajam. 

Daktaras Fonteinas puikiai žinojo medžių gy- 
vatės nuodų poveikio simptomus ir niekaip negalėjo 
patikėti, kad jų buvo patekę į Skarlet akis. Žinoma, 
akys buvo raudonos, bet daktaras Fonteinas negalėjo 
patikėti, kad nuodų veikimą galėjo sustabdyti kažkoks 
neraštingas negras, tačiau ir plauti akių jis nepradėjo, 
nes nežinojo, kaip veikia Herkulio vaistai. 


240 


Tiesa, užsibūti Džeraldo O'Haros namuose jam 
neteko, nes gretimoje sodyboje jo laukė gimdyvė. 

Rytojaus dieną Elin pati nulipo į virtuvę ir pa- 
dėkojo Herkuliui. 

— Herkuli, tikriausiai pats Dievas atsiuntė tave 
padaryti gera, — kalbėjo Elin. 

— Taip, mem, viskam Dievo valia, — atsakė se- 
nasis virėjas. 

Po pietų Elin dėkingumą papildė ir Džeraldo 
O'Haros dovanos. Jis norėjo duoti Herkuliui pinigų, 
siūlė suteikti jam laisvę. Bet, išgirdęs apie paleidžia- 
mąjį raštą, Herkulis susijaudino: 

— Sere, ką aš jums bloga padariau? Kodėl jūs 
norite mane išvaryti? 

Ir Džeraldas suprato, kad apie senojo negro iš- 
laisvinimą geriau nekalbėti — jis taip priprato prie 
savo ponų, kad neįsivaizdavo savo gyvenimo ne jų 
namuose, atskirai nuo jų. Herkulis atsisakė ir pinigų. 

— Viskam Dievo valia. Tai jis, — Herkulis pa- 
rodė pirštu į dangų, — vedė mane. 

Viena, ką Džeraldas galėjo padaryti savo išti- 
kimam tarnui, tai duoti jo sūnui geresnį darbą. Jis bu- 
vo perkeltas į dirbtuves, kur remontavo vežėčias ir 
karietas. 


4 skyrius 


Kai kurioje nors sodyboje kas nors atsitinka, 
apie tai greitai sužino visi kaimynai. Sutuoktiniai 
O'Haros pasakodavo šitą istoriją visiems, vos tik pa- 
sitaikydavo tam proga. 

Greitai apie juos prašneko visoje apylinkėje. 

Šiaurinės Džordžijos žemėse dar ne taip seniai 
buvo visai mažai baltųjų, o juodieji vergai, atvežti iš 

tolimosios Afrikos, turėjo savo paslapčių. Tai buvo 
vien jiems žinomos paslaptys, senovės šamanų ir bur- 
tininkų palikimas. Ir po visą apylinkę sklido pasako- 
jimai apie įvairiausius atsitikimus. 

— Aš mačiau tai savo akimis. Tai buvo gyvatės 
įkandimas. Negro ranka ištino iki pat alkūnės lyg di- 
delis juodas pagalys. Po minutės jis jau merdėjo, vos 
stovėjo ant kojų. Bet čia prie jo pribėgo kitas negras su 
ryšulėliu žolių. Jis kažkuo patepė skaudamą vietą, ir 
kitą dieną vaikinas jau dirbo. Ir ant jo rankos nieko 
nesimatė, išskyrus du mažus įdrėskimus. 

Tokią istoriją papasakojo misteris Makintošas 
Džeraldui O'Harai, kai šis apsakė jam nelaimę, atsi- 

Apie tokius atvejus baltieji visada kalbėdavo su 
kažkokiu susierzinimu, nes žinodavo, jog yra labai 
daug vertingų rūšių medžių ar žolių, kurių žievėje ar 
šaknyse ar net paprastuose iš pažiūros lapuose yra 
gydomųjų sulčių. 

Bet sužinoti apie tuos augalus baltieji negalėjo, 
nes indėnų čia jau seniai nebebuvo. O juodieji vergai, 
neturintys brangių vaistų ir gydytojų, galėjo pritaikyti 
savo paslaptingas iš protėvių paveldėtas žinias, ir Ži- 
nojo, koks augalas arba medis kam tinka, bet jie šven- 
tai saugojo savo paslaptis. Ir sužinoti iš jų apie tuos 
augalus buvo absoliučiai neįmanoma. 

Kai jų klausinėdavo apie kurio nors gentainio 
čiais ir atsakydavo kaip virėjas Herkulis: 

— Viskam Dievo valia. 

Galų gale istorija, atsitikusi Skarlet, pasidarė ži- 
noma visoje šiaurinėje Džordžijoje. Ji nedavė ramybės 
daktarui Fonteinui. Dabar jam ne taip lengva buvo 
numoti ranka sakant: 

— Tikriausiai gyvatės nuodų nepateko į mer- 

gaitės akis. Tr tik nuo tų nuodų garų išsipūtė akių 
obuoliai. 

Jis suprato, kad jo, kaip gydytojo, reputacija rim- 
tai pakirsta, ir jis turi ją atstatyti. Jis pats anksčiau 
šventai tikėjo, jog į Skarlet akis nuodų nepateko. Ta- 
čiau kai jam kiekviename žingsnyje pasakojo apie ste- 
buklingą mergaitės išgydymą, jis ir pats pradėjo abe- 
joti. 

Tiesa, išdidumas neleido jam tai daryti viešai. Ir 
jis beveik visada atsakydavo: 

— Niekai, tokius dalykus visada perdeda. Kiek 
kartų aš tikrinau panašias istorijas, jos visada pasi- 
rodydavo tikra išmonė. 

Kad ir kaip būtų, kartą prie Džeraldo O'Haros 
namo sustojo daktaro Fonteino dviratis vežimas. Jis su 
savimi turėjo dėžučių su mėgintuvėliais ir cheminiais 
preparatais. 

Elin ir Džeraldas džiugiai sutiko daktarą, tarnai 
subruzdo. 

Ir ponai, ir jų tarnai buvo patenkinti ir maloniai 
nustebę dėl tokio daktaro Fonteino dėmesio jų na- 
mams. Jį pakvietė pusryčių ir iš naujo, jau gal šimtąjį 
kartą, pasakojo, kaip viskas atsitiko. 

Skarlet sėdėjo čia pat už stalo, ir jos didelės akys, 
lyg patvirtindamos pasakojimo tikrumą, linksmai švy- 
tėjo. 

Daktaras Fonteinas kalbėjo apie naudą, kurią at- 
neštų Žmonijai nauji vaistai, jeigu juos būtų galima 
gaminti iš šaknies, kurią rado Herkulis, ir paleisti į 
rinką. 

Džeraldas ir Elin, geri, jautrūs žmonės, džiau- 
gėsi dar labiau. Jiems buvo malonu suvokti, kad gali 
žmonijai duoti didelę naudą. 

Bet kai daktaras Fonteinas prabilo apie pinigus, 
kuriuos Džeraldas gali gauti už stebuklingą šaknį, 

misteriui O'Harai pasidarė truputį nesmagu — juk į 
atsitikimą jis žiūrėjo kaip į stebuklą. Kitaip nei jis, nei 
jo Žmona ir negalvojo. 

Džeraldą O'Harą apėmė kilnus jausmas, ir min- 
tis apie pinigus jam buvo nemaloni. 

— Tai juk tikras lobis, — šūkavo daktaras Fon- 
teinas. — Jūs būtinai turite padėti man rasti tą šaknį. 

— Bet, daktare Fonteinai, aš nesuprantu, kodėl 
jūs kalbate apie pinigus, juk mums tai nieko nekai- 
nuos. 

— Misteri O'Hara, viskas turi būti apmokama. 

— Bet juk tai stebuklas! — šaukė Džeraldas. 

— Stebuklų pasaulyje nebūna, — protingai pa- 
žymėjo daktaras Fonteinas, — viską galima realiai pa- 
aiškinti. Aš, žinoma, noriu tikėti, kad iš tikrųjų yra 
stebuklingai veikianti šaknis, kuri išgydė jūsų Skarlet 
akis, bet aš dar abejoju, ar gyvatės nuodų iš tikrųjų 
pateko į mergaitės akis, gal uždegimą sukėlė jų garai. 

— Aš vis dėlto nesuprantu, kodėl jūs kalbate 
apie pinigus? — nesusigaudė Džeraldas. 

Jis, nors ir buvo dalingas pirklys, gerai žinojo 
pinigų vertę, vis tiek negalėjo sutikti su mintimi, kad 
gali gauti ir pinigų. 

Pastebėjęs Džeraldo ir Elin veidų išraišką, dak- 
taras Fonteinas paskubėjo grįžti prie ankstesnės po- 
kalbio temos — naudos žmonijos labui. 

Galimas dalykas, jis žiūrėjo į visa tai truputį iro- 
niškai. Juk jis ne pirmą kartą rinko slaptas juodaodžių 
vergų Žinias. Bet jam beveik niekada nesisekė, ir jis 
įprato prie nusivyiimų. 

— Jūs net negalite įsivaizduoti, misteri O Hara, 
kokią perspektyvą turi šitie vaistai, žinoma, jeigu jie iš 
tikrųjų egzistuoja, — ironiškai šypsodamasis pastebėjo 
daktaras. 

O Džeraldas, savo vyresniosios dukters išgydy- 

mą laikęs stebuklu, negalėjo pritarti daktaro Fonteino 
susižavėjimui. Jis tikėjo, kad stebuklai nepasikartoja, 
kad jie atsiunčiami iš aukštybių tik tiems, kurie jų ver- 
ti. 

Pusryčiams pasibaigus, Džeraldas O'Hara pa- 
kvietė Herkulį į valgomąjį ir pasakė, kad daktaras 
Fonteinas atvažiavo specialiai su juo susitikti. 

Išgirdęs tai, virėjas išsigando ir niekaip negalėjo 
suprasti, ko iš jo nori daktaras Fonteinas. 

— Aš nesuprantu, sere, — lingavo galvą mil- 
žinas, — ko jūs iš manęs norite. Aš viso labo tik vi- 
rėjas. 

Tas negras milžinas atrodė toks pasimetęs, kad 
greičiau priminė mažą vaiką, negu Žmogų, sugebantį 
užsikelti ant pečių arklį. 

Jis taip meistriškai apsimetė nieko nesuprantąs, 
kad tai supykdė daktarą Fonteiną, o Elin paskubėjo 
paaiškinti savo virėjui, kad daktaras Fonteinas atva- 
žiavo išklausinėti apie stebuklą, kurį jis padarė Skarlet 
akims. 

Elin nebepažino savo tarno, jis buvo kažkoks 
nenuovokus ir pasimetęs. Ji negalėjo suprasti, kodėl 
Herkulis nenori pasakyti, kokią šaknį jis pavartojo 
Skarlet akims gydyti. O tas vis kartojo ir kartojo, kad 
jis nieko nežino, išskvrus virtuvinius receptus. 

Herkulis gręžiojo žvilgsnį nuo šeimininko į šei- 
mininkę, paskui į Skarlet, o ši sėdėjo pilna puikybės, 
jausdamasi visų dėmesio centre. 

Pagaliau Herkulis nenoriai pratarė: 

— Jūs, sere, norite sužinoti, kokius vaistus aš 
pavartojau? 

Daktaras Fonteinas žiūrėjo į jį primerkęs akis. Jį 
erzino, kad kažkoks negras atima iš jo tiek brangaus 
laiko, užuot iš karto pasakęs augalo pavadinimą. 

O Herkulis pasimetęs vėl gręžiojo žvilgsnį nuo 

šeimininkės į šeimininką, paskui į Skarlet, lyg neti- 
kėdamas, kad jo ponai, kuriuos jis taip myli, galėjo jį 
išduoti. 

Tada Džeraldas pradėjo aiškinti Herkuliui, ko- 
kius naudingus vaistus galima pagaminti iš tos šak- 
nies, kaip juos bus galima paleisti į rinką, ir kaip tūks- 
tančius baltųjų ir juodųjų visur galima bus gelbėti tais 
vaistais, jeigu į akis pateks gyvatės nuodų. 

Daktaras Fonteinas neteko kantrybės, nes gerai 
žinojo negrų įpročius. Jeigu jis nusprendė apie ką nors 
nekalbėti, tai laikysis iki galo. Jis jau suprato, kad visos 
jo pastangos sužinoti negro paslaptis — bevaisės. 

Negrai turėjo prietarą, kad jeigu papasakosi 
kam nors iš baltųjų apie stebuklingą augalo jėgą, tai jis 
praras gydomąsias savybes. 

Negrai niekada neatsisako padėti baltajam ar 
kuriam kitam Žmogui, bet išduoti paslaptis?! To jie 
niekada nedarys. 

Herkulis klausėsi, nuleidęs galvą ir nepatenkin- 
tai suraukęs kaktą. 

Pagaliau Džeraldo O'Haros gražbylystė baigėsi, 
ir į pokalbį įsitraukė daktaras Fonteinas. Jis kalbėjo 
dar įtikinamiau, net pradėjo gestikuliuoti, o tai gerų 
manierų džentelmenui buvo neleistina. 

Bet daktaro Fonteino širdyje jau kilo pyktis. Juk 
jis, diplomuotas daktaras, negalėjo medžių gyvatės 
nuodams rasti priešnuodžio. O kažkoks neraštingas 
negras, pakramtęs šaknį, tris kartus spjovė mergaitei į 
akis — ir ta pagijo, nepraėjus nė valandai. 

Kokių tik argumentų nepateikė daktaras Fon- 
teinas, ko tik jis nežadėjo Herkuliui, tas neištarė nė 
žodžio ir paslapties neišdavė. 

Kai vyrai nutilo, Elin nusprendė apeliuoti į ge- 
riausius savo virėjo jausmus. 

Ji kalbėjo: 

— Herkuli, suprask, tu išgelbėjai Skarlet todėl, 
kad buvai šalia. O kiek vaikų prarado regėjimą dėl to, 
kad šalia jų nebuvo žiniuonio. Ir tu, papasakojęs savo 
paslaptį, padėsi visiems, kurie paklius į tokią bėdą. 

Daktaras Fonteinas, praradęs viltį, sėdėjo atsi- 
rėmęs į didelio krėslo atlošą ir, skeptiškai šypsoda- 
masis, sriubčiojo kavą. 

Kai Elin įkalbinėjimai nepaveikė, jis vėl pradėjo 
aiškinti Herkuliui, bet jau kitais žodžiais. 

Daktaras Fonteinas kalbėjo taip, lyg kreiptųsi į 
savo kolegą, o ne į tamsiaodį vergą. Jis pasakojo, ko- 
kius vaistus galima padaryti iš šaknies, ir kaip tai svar- 
bu bus mokslui. O baigdamas pažadėjo Herkuliui do- 
vaną — auksinį laikrodį su auksine grandinėle. Tokį 
laikrodį gali turėti toli gražu ne kiekvienas baltasis. 
Žinoma, pagunda buvo didelė, bet Herkulis saugojo 
paslaptį ir išskirti su ja galėjo tik mirtis. 

Stojo tyla. Daktaras Fonteinas širdyje jau džiū- 
gavo, įsitikinęs, kad Herkulis neatsispirs tokiai pagun- 
dai, bet negras niūriai burbtelėjo neatsimenąs, kokia 
tai buvo šaknis. 

Daktaras Fonteinas beviltiškai atsiduso, Skarlet 
ėmė priekaištauti Herkuliui: 

— Kaip tu gali taip elgtis? Kiek žmonių kenčia 
nuo tos prakeiktos medžio gyvatės nuodų, — ji ape- 
liavo į geriausius virėjo jausmus. 

Bet ką nors sužinoti buvo nepaprastai sunku. 
Herkulis buvo linkęs tylėti, o jeigu ką ir atsakydavo, 
tai buvo vieni niekai. 

— Mem, — sakė jis, — tai mano seilės išgydė 
jūsų dukters akis. 

— Bet aš juk pati viską mačiau, — prieštaravo 
Elin. 

— Sakau jums, mem, — laikėsi savo Herkulis, — 
tai mano seilės, ir daugiau niekas. 

— Bet aš mačiau šaknį tavo rankose, mačiau, 
kaip tu ją kramtei. Kodėl, Herkuli, tu nenori padėti 
kitiems? 

— Aš su malonumu jiems padėčiau, — atsakė 
virėjas, — bet iš tikrųjų tai viso labo tik seilės. 

Daktaras Fonteinas negalėjo paslėpti šypsenos. 
Jam jau ne kartą teko patirti juodaodžių žiniuonių už- 
sispyrimą, ir jis suprato, kad visi įkalbinėjimai bepras- 
miški. Jeigu nepaveikė pažadas padovanoti auksinį 
laikrodį su auksine grandinėle, vadinasi, reikalas be- 
viltiškas. 

Be to, Herkulis buvo gana priešiškai nusiteikęs 
prieš klausinėjančiuosius, tarsi jie norėtų kažką atimti. 
Dabar jis pyko net ant savo ponų, kuriuos visada labai 
gerbė. 

Džeraldas neišlaikęs trenkė kumščiu į stalą. 

— Herkuli, aš įsakau tau parodyti daktarui Fon- 
teinui tą šaknį! 

] savo poną. 

— Aš nesuprantu, sere, apie ką jūs kalbate? Tai 
viso labo tik mano seilės. Jeigu daktaras nori, aš galiu 
spjauti į vieną iš jo mėgintuvėlių, bet juk Aukščiau- 
siasis norėjo, kad Skarlet pagytų. 

Džeraldas susigėdo. Juk jis turėjo būti dėkingas 
Herkuliui, o atsilvgino riksmu ir barimu. 

Bet Džeraldas buvo užsispyręs ir todėl negalėjo 
pakęsti kitų užsispyrimo. Jis užgniaužė savyje gailestį 
ir riktelėjo: 

— Herkuli, jeigu tu nepaklausysi, aš liepsiu tave 
parduoti. 
nieko panašaus. 

— Džeraldai, ką tu kalbi? — suriko ji, grieb- 

dama vyrą už rankos, — juk Herkulis išgelbėjo Skarlet 
regėjimą! Kaip tu gali? 

— Nereikia, Elin, — Džeraldo rankos drebėjo iš 
pasipiktinimo, — nepertrauk manęs. Nejaugi nematai, 
kad jis tyčiojasi iš mūsų? 

— Herkuli, — Elin balsas skambėjo maldauja- 
mai, — na, pasakyk, kur auga šaknis. Tai taip svarbu. 

— Jeigu žinočiau, mem, parodyčiau ją jums, bet 
aš neįpratęs apgaudinėti, — ir Herkulis su apsimes- 
tinu atvirumu pažiūrėjo į akis daktarui Fonteinui. 

Tas jau pavargo nuo begalinio beprasmiško po- 
kalbio ir svajojo tik apie viena — kaip greičiau išva- 
žiavus namo. Jis suprato, kad šitas Herkulis — gudri 
bestija ir puikiai žino, kur tokia šaknis auga. 

Bet noras išgarsėti vaisto išradimu suteikė dak- 
tarui Fonteinui naujų jėgų. 

— Herkuli, — meilikaujamu balsu pasakė jis, — 
o ko tu norėtum mainais už savo paslaptį? 

Negras gūžtelėjo pečiais. 

— Jokios paslapties nėra. Tai vis seilės, sere. 

Ir Elin, ir Džeraldą ėmė erzinti virėjo elgesys. Ir 
tas susierzinimas jau užgožė neaiškų kaltės, kurią jie 
jautė nuo priekaištingų Herkulio žvilgsnių, jausmą. 
Jiems pasirodė, kad Herkulis elgiasi nepaprastai kvai- 
lai ir net akiplėšiškai. 

Drauge jie suprato, kad juodaodis vergas nė už 
ką nenusileis. 

Vadinasi, stebuklingai veikianti priemonė taip 
ir liks nepanaudota, niekam nežinoma, išskyrus ne- 
daugelį negrų žiniuonių. 

Su tuo daktaras Fonteinas niekaip negalėjo su- 
sitaikyti. 

„Šitie juodukai, — svarstė daktaras Fontei- 
nas, — žino daugiau negu aš. Jie vaikšto suplyšusiais 
marškiniais, sulopytomis kelnėmis ir kapstosi plan- 

tacijose. O mes, baltieji, pasaulio valdovai, turime že- 
mintis prieš juos, norėdami sužinoti paslaptis, atsi- 
tiktinai žinomas jiems“. 

Daktaras Fonteinas jautė savo menkystę prieš 
senųjų Žiniuonių sūnus ir anūkus. Jis puikiai suprato, 
kad po bjauriomis kaukėmis, vėriniais iš kaulų ir ki- 
tais beprasmiškais jų magijos atributais Herkulio pro- 
tėviai slėpė kažkokią tikrą jėgą ir išmintį, neprieinamą 
baltajam. 

Bet kaip ir kiekvienas baigęs mokslus žmogus, 
jis nepripažino paslapčių. Jis laikė, kad viskas gali būti 
analizuojama ir apskaičiuojama, ir kad kiekvieną žmo- 
gų galima palenkti į savo pusę. Jei ne pažadais, tai 
grasinimais. 

O visų labiausiai daktarą Fonteiną erzino tai, 
kad, galimas dalykas, jis ir Taros šeimininkai, besisten- 
giantys dabar įkalbėti Herkulį parodyti stebuklingą 
šaknį, po šimtą kartų per dieną užmina ant šito ne- 
išvaizdaus augalo, vaikščiodami į parką arba į tvartą. 
Galbūt tas augalas — paprasta medvilnės plantacijų 
piktžolė. Bet mindžiodami jį nei jis, nei misteris O'Ha- 
ra, nei Elin nė nenutuokia apie jo jėgą. 

Daktaras Fonteinas pažvelgė pro langą. Iš čia 
buvo toli matyti, ir jis pajuto, kad jo žvilgsnis slysta 
per bekraštę augalų jūrą, ir pusės jų vaistinių savybių 
jis nežino. 

„O tas nekalbus negras puikiai įsivaizduoja, ku- 
ris iš jų kam tinka. O juk jie, baltieji, — galvojo dak- 
taras, nukreipdamas žvilgsnį į Taros šeimininkus, — 
įsikūrė šitose žemėse kur kas anksčiau už juodaodžius 
vergus. Vis dėlto šitie negrai — laukiniai. Jie kaip Žžvė- 
rys jaučia, kokius augalus reikia vartoti sergant.“ 

Galvoti buvo galima, kas patinka, bet nuo to 
nebuvo lengviau. , 

Ir sutuoktiniai O'Haros, ir daktaras Fonteinas 


250 


vis dar nesėkmingai įkalbinėjo Herkulį. Jie jau net ne- 
besuprato, ko juose daugiau — nuovargio, susierzi- 
nimo ar nevilties. 

O Herkulis vis tvirtino, kad negali prisiminti, 
kad tokios šaknies gamtoje iš viso nėra, tai vėl pradėjo 
įtikinėti, kad toks augalas neauga šiuo metų laiku, tai 
vėl ėmė kartoti, kad visai ne šaknis, o jo seilės įgijo 
gydomųjų savybių, pasiųstų Aukščiausiojo. Jis kalbėjo 
visa tai paeiliui, visiškai nesidrovėdamas, kad vienas 
jo teiginys prieštarauja kitam. 

Visada malonus ir santūrus Herkulis dabar bu- 
vo grubus ir užsispyręs. 

Elin ir Džeraldas, o svarbiausia, Skarlet, nepa- 
žino jame savo gero, mylinčio senojo tarno. Dabar 
prieš juos stovėjo nemokša, bukas ir užsispyręs juoč- 
kis, kuris, nuleidęs akis ir pešiodamas prijuostę, vis iš 
naujo ir vis kvailiau atsikalbinėdavo. 

Pagaliau, jau bijodamas pratrūkti, daktaras Fon- 
teinas paprašė misterį O'Harą išeiti į koridorių. 

— Misteri O'Hara, — kreipėsi jis, — prašau man 
atleisti už mano atkaklumą. 

— Ką jūs, daktare Fonteinai, tai aš turiu prašyti 
jūsų atleidimo už mano tarno akiplėšiškumą. Aš vis 
tiek išmušiu iš jo tai, ko jums reikia. Jis papasakos, kur 
auga šaknis. 

— Aš manau, nereikia šito daryti, — pabandė 
įtikinti Džeraldą daktaras Fonteinas. 

— O kodėl? — suglumo Džeraldas, — juk aš 
suprantu, kaip svarbu jums sužinoti augalo gydomą- 
sias savybes. 

— Taip, tai labai svarbu, — sutiko daktaras Fon- 
teinas, — bet manau, kad jeigu mes primygtinai rei- 
kalausime, tai Herkulis iš viso atsisakys mums padėti. 

— Bet aš galiu jį priversti. 

— Kaip matote, misteri O Hara, tai mums dar 

nepasisekė, — daktaras Fonteinas specialiai pavartojo 
vietoje žodžio „jums“ pakankamai neapibrėžtą 
„Mums“. Jis pasigailėjo Džeraldo O'Haros savimeilės. 

— Čia reikia veikti gudriau, — perspėjo jis Taros 
šeimininką. 

— Su jais negalima būti švelniems, — tarė Dže- 
raldas O'Hara, turėdamas galvoje savo vergus. 

— Aš su jumis visiškai sutinku, misteri O'Hara. 
Bet tie juočkiai — apgavikai. Jie tokie gudrūs, kad iš jų 
neįmanoma nieko išpešti. Ir mes taip pat turime veikti 
gudriai. 

— Aš su jumis sutinku, — parėmė Džeraldas. 

Bet kaip prieiti prie Herkulio, jis dar neįsivaiz- 
davo. 

O Herkulis visą šį laiką, pešiodamas prijuostės 
akis savo šeimininkei Elin. Ji, jau netekusi vilties įkal- 
bėti Herkulį, tik liūdnai lingavo galvą. 

O Skarlet mįslingai žiūrėjo į negrą. Jai buvo gai- 
la šito galingo vyro, prie kurio suaugusieji kimba su 
klausimais. 

„Na, nenori žmogus atsakyti ir nereikia, — gal- 
vojo mergaitė, — ateis laikas, ir jis viską papasakos 
pats. Ko gi jiems įstrigo į galvą ta šaknis?“ 

Skarlet, žinoma, prisiminė skausmą, pervėrusį 
jai akis, prisiminė išblukusį pasaulį, metytą pro gy- 
vatės nuodų rūką. 

Bet vaikiška atmintis trumpa, ji jau neprisiminė 
savo išząsčio, ir vargu ar tada mergaitė suprato, kad 
gali apakti. Jai dabar pakako to, kad ji sveika, puikiai 
mato. 

O Herkulio, kuriam dabar tenka išklausyti gra- 
sinimus ir priekaištus, jai buvo gaila. 

Skarlet kojos nuo aukštos kėdės dar nesiekė 

grindų, ir iš neturėjimo ką veikti, ji pradėjo jomis ma- 
taruoti. 

Elin dėmesys tuoj pat nukrypo į dukterį. 

— Skarlet, tuojau pat liaukis mataravusi kojo- 
mis. Nejaugi nesupranti, tai nepadoru. 

„Na štai, — pagalvojo Skarlet, — dabar mama 
mokys mane, kaip reikia elgtis.“ 

Ji nuleido kojas ant skersinio ir pavyzdingai ant 
kelių susidėjo rankas. 

Herkulis užjaučiamai pažiūrėjo į mergaitę, lyg 
sakydamas, štai matai, ir tau kliuvo. 

O daktaras Fonteinas tuo metu koridoriuje jau 
dėstė Džeraldui O'Harai savo naująjį planą. 

— Misteri O'Hara, paprašykite dukters, tegu ji- 
nai sužino iš Herkulio jo paslaptį. 

— Aš nežinau, ar jai pavyks? — suabejojo Dže- 
raldas. 

— Juk jis ją labai myli. Ir vargu ar atsakys vai- 
kui. 

— Nežinau, ar bus tai į naudą Skarlet? — pasakė 
Džeraldas O'Hara, aiškiai pasiruošęs sutikti su dak- 
taro Fonteino pasiūlymu. 

O šis, pajutęs šeimininko silpnybę, pasidarė dar 
atkaklesnis. 

— Bet jūs suprantate, misteri O'Hara, mes ne- 
turime kitos išeities. Aš tiesiog neturiu teisės paleisti 
iš rankų tokią progą. Tai bus didžiulis atradimas me- 
dicinoje. Kiek aš žinau, panašių preparatų dar nėra. 

Džeraldas, nors ir nemėgo, kad vaikas dalyvau- 
tų suaugusiųjų reikaluose, nenoromis sutiko. 

Kai jis ir daktaras Fonteinas grįžo į svetainę, ten, 
atrodė, niekas nepasikeitė. Herkulis vis dar stovėjo, 
liūdnai nuleidęs galvą. 

Elin pavargo nuo laukimo. Jai buvo nejauku likti 


253 


su Skarlet ir Herkuliu. Ji lengviau atsiduso, pamačiusi 
geraširdišką vyro šypseną. 

Džeraldas atsisėdo už stalo ir pusę minutės ty- 
lėjo, lyg galvodamas, ar verta kalbėti mergaitei gir- 
dint. Paskui negarsiai pašaukė: 

— Herkuli. 

Milžinas lėtai pakėlė galvą ir pažiūrėjo į akis 
savo šeimininkui. 

— Aš klausau jūsų, sere. 

— Gerai, aš duodu tau dvi valandas pagalvoti. 
O po to tu papasakosi man ir daktarui Fonteinui, kur 
auga šaknis. Kitaip... — Džeraldas užsikirto, supras- 
damas, kad grasinimas nuskambės ne vietoje. 

— Gerai, sere, — pasakė Herkulis ir pažiūrėjo 
ilgu, pilnu pykčio žvilgsniu į baltuosius, apsupusius jį 
kaip šunų ruja ir skalijančius. 

— Gali eiti, — neišlaikęs savo vergo žvilgsnio, 
metė Džeraldas ir mostelėjo ranka. 

— Klausau, sere, — abejingu balsu pakartojo 
Herkulis ir išėjo iš svetainės. 

Skarlet visiškai patenkino savo saikasijas Jukjai 
šiandien skirta tiek dėmesio. Žinoma, konkrečiai nie- 
kas nesikreipė į ją su klausimais. Bet mergaitė suprato, 
kad viskas, kas vyksta dabar dvare, susiję su ja. Ir 
dabar ji, kupina ajų jau norėjo pabūti viena. 

Bet Džeraldas pamojo jai pirštu. Elin, Baltis: 
kažką negera, paklausė: 

— Ko tu nori, brangusis? 

— Aš turiu Skarlet keletą klausimų. 

Džeraldas paėmė dukterį už rankos ir išsivedė 
iš svetainės. 

Elin nesiryžo eiti paskui juos, pietuose paklus- 
numas buvo laikomas viena iš didžiausių moters do- 
rybių. 

Džeraldas atsivedė Skarlet į savo kabinetą, kur 
ji retai pakliūdavo. Paskutinį kartą Skarlet buvo čia 
prieš du mėnesius, kai tėvas ją barė už eilinę išdaigą. 

Dabar Džeraldas elgėsi su dukra švelniai. Jis pa- 
sodino ją į gilų krėslą, o pats atsisėdo prie rašomojo 
stalo. 

Skarlet visada žavėdavosi tėvo rašymo reikme- 
nų rinkiniu. Labiausiai jai patiko sunkus marmurinis 
prispaudiklis su blizgančia bronzine rankenėle viršu- 
je. Jis buvo drakono formos. Savo naguotomis lete- 
nomis drakonas laikė viršutinės marmurinės plokš- 
telės kraštus. 

Čia pat, ant Džeraldo stalo, stovėjo ir skylėta 
tompako dėžutė — senovinis smėlinis sugertuvas, tik- 
ras aštuoniolikto amžiaus meniškas niekutis. Iš tokių 
senais laikais buvo barstomas smėlis rašalui nudžio- 
vinti. Išradus sugeriamąjį popierių, šio daikto jau ne- 
bereikėjo, bet Džeraldas jį labai brangino ir nepraleis- 
davo progos pasigirti svečiams savo relikvija. 

O Skarlet labiau traukė žėrintis bronzine ran- 
kenėle prispaudiklis. Džeraldas nusišypsojęs ištiesė jį 
mergaitei. 

— Nori palaikyti? 

Paprastai tėvas niekada neleisdavo liesti jo daik- 
tų. Skarlet atsargiai paėmė į savo rankas sunkų vėsų 
daiktą. Ji paglostė drakoną lyg mažą gyvą driežą, pa- 
laikė smilių ant jo keteros rantelių, o mažylį kyštelėjo 
į pražiotus nasrus. 

Bet netikėtai mergaitė pastebėjo, kad drakoniu- 
ko dvišakas liežuvis panašus į gyvatės geluonį, ir jai 
pasidarė negera. Ji pastatė prispaudiklį ant stalo kraš- 
to ir atsargai atitraukė rankas. 

Darbas buvo padarytas. Skarlet jautė dėkingu- 
mą tėvui. Ir jis nepraleido progos tuo pasinaudoti. 

— Skarlet, tu privalai man padėti. 

— Tau? — nustebo mergaitė. 

— Taip, man ir daktarui Fonteinui. 

Skarlet iš karto suprato, ką tėvas turi galvoje. 
Bet labiau už viską gyvenime ji nekentė apgaulės, ir 
todėl ji visai nenorėjo gudrumu iškvosti Herkulį ir 
sužinoti jo paslaptį. 

— Tai tu padėsi mums? — paklausė Džeraldas, 
šiek tiek suraukęs antakius. 

— Manau, kad man nieko neišeis, — pasakė 
Skarlet. 

— Bet tu supranti, kaip tai svarbu? 

— Žinoma, suprantu, — sutiko mergaitė. 

— Aš galiu nueiti į virtuvę ir paklausti Herkulio, 
kur auga ta šaknis, bet jis man vis tiek neatsakys. Juk 
jis nepasakė nei tau, nei daktarui Fonteinui. O jeigu tu 
gražiai paprašysi, tai tau jis papasakos. 


— Ta-aip, — nutęsė mergaitė, — jis man pa- 
pasakos, bet tik vienu atveju. 
— Kada gi? 


— Jeigu aš jam pažadėsiu niekam nepasakoti tos 
baisios paslapties. Nes Herkulis tiki, kad šaknis praras 
savo stebuklingą jėgą. Ir tada jau daugiau nei vieno 
nebeišgelbės. 

— Visa tai niekai, — pasakė Džeraldas. 

Bet Skarlet pasirodė nuovokesnė už tėvą. 

— Tai burtai. Juk Herkulis burtininkas, taip kal- 
ba visi negrai, o burtai gali prarasti savo jėgą. 

— Visa tai nesąmonė, — jau ne taip tvirtai pa- 
kartojo Džeraldas, — ir tu turi sužinoti iš Herkulio, 
kur auga ta šaknis. Paskui parodysi daktarui Fontei- 
nui. O jis galės pagaminti iš augalo vaistus, kurie pa- 
dės daugeliui žmonių. Juk tu nori padėti ligoniams? — 
stengdamasis užgauti dukters sieloje jautrias stygas, 
tęsė Džeraldas O'Hara. 

Skarlet vis dar abejojo. 

Juk ji žinojo, kad gali iškamantinėti paslaptį 
mainais į pažadą niekam nieko nepasakoti. 

Ji galėjo prikalbėti senąjį negrą išmokyti ją tru- 
pučiuką burti. Bet mergaitė šventai tikėjo, kad burtai 
visada praranda savo jėgą, jeigu apie juos žino dau- 
gelis. Burtininkas apylinkėje gali būti vienas. 

— Vadinasi, tu padėsi? — nesulaukęs dukters 
atsakymo, apibendrino Džeraldas O 'Hara. 

Skarlet panarino galvą. Ji nenorėjo nieko apgau- 
dinėti, bet ir prieštarauti tėvui ji taip pat nenorėjo. 
Žinojo, kad jis ūmaus būdo ir gali ją nubausti. 

— Gerai, — tyliai pratarė ji, — aš padėsiu. Bet 
Herkulis gali man ir nepasakyti., 

— Tau jis pasakys, — Džeraldas atsistojo iš už 
stalo ir ištiesė dukteriai ranką. 

Ši, paėmusi jo karštą delną, pakilo iš krėslo. 

— Eik ir viską sužinok. 

Skarlet nenoromis išėjo iš tėvo kabineto. Ėjo per 
namą taip lėtai, lyg jos lauktų bausmė, o ji stengtųsi 
atitolinti jos vykdymą. Bet kad ir kaip lėtai eitum ne- 
mielu keliu, jis vis tiek baigiasi. 


Skarlet sustojo prie virtuvės durų. Ji pažvelgė 
atgal, tarsi ieškodama išsigelbėjimo, bet svetainės du- 
ryse, sukryžiavusi ant krūtinės rankas, stovėjo Auk- 
lytė. Senoji negrė buvo, žinoma, Herkulio pusėje, bet 
priešgyniauti šeimininkams ji nedrįso. Juk baltojo no- 
ras, kad ir koks keistas ir neteisingas jis atrodytų juo- 
daodžiui, visada turi būti įvykdytas. 

Skarlet truktelėjo pečiais, lyg rodydama Auk- 
lytei, „kad ji visai nenori taip elgtis, paėmė už durų 
rankenos ir lėtai pravėrė virtuvės duris. 

Herkulis tuo metu darbavosi prie viryklės, jis 
kirviu skaldė pliauską į plonas balanėles, ruošdamasis 

džio, lyg nepastebėjo jos. Atkirstos balanos buvo ly- 
gios, beveik vienodos, ir Herkulis dėjo jas prie kros- 
nies durelių. 

Skarlet nesiryžo pradėti pokalbį. Ji stovėjo prie 
pravirų durų ir laukė, kol Herkulis baigs darbą. 

O jis neskubėjo, lėtai kirto šipulį po šipulio ir 
dėliojo, nors jų jau visai pakako. 

Pagaliau jis atkirto paskutinę balaną, padėjo ją 
ir likusį rankose ploną šipuliuką prie durelių. Jo ran- 
kose buvo vien tik kirvis. 

— Aš žinau, ko atėjai, Skarlet, — liūdnai pasakė 
Herkulis, — tave atsiuntė sužinoti apie stebuklingą 
šaknį. 

— Taip, — tyliai pratarė mergaitė, — tu pasa- 
kysi man? 

— Bet tada burtai praras savo jėgą. O tai mano 
tėvo paslaptis. Tai jis papasakojo man apie augaluose 
slypinčią jėgą, ir jeigu aš neišsaugosiu šios paslapties, 
tai Dievas prakeiks mane. 

Nors Herkulis ir buvo labai dievobaimingas, jis 
ne visai teisingai suprato, kaip Dievas elgiasi su nu- 
sidėjėliais. 

Skarlet priėjo prie virėjo ir atsisėdo prie viryklės 
ant žemučio suolelio. 

Herkulis ėmė dėlioti šipulius į pakurą, ir mer- 
gaitė kaip užburta sekė jo judesius. Juose nebuvo nie- 
ko nereikalinga, kiekvienas šipuliukas gulė į savo vie- 
tą, ant viršaus Herkulis dar padėjo malkų. Po to ėmė 
pūsti Žarijas. 

Plykstelėjo plonai suskaldyta sausa mediena, 
ugnis užkopė šipuliais aukščiau, ir pakuroje suūžė ug- 
nis. Jos oranžiniai atšvaitai ėmė žaisti blizgančiame 
nuo prakaito Herkulio veide. Jis rankove nusišluostė 
suprakaitavusią kaktą ir įsitaisė ant tokio pat žemučio 
suolelio priešais Skarlet. 

— Suprantu, — atsiduso Skarlet, — kad burtai 
dingsta, jeigu apie juos papasakoji. Bet nei mano tėvas, 
nei daktaras Fonteinas šito nesupranta. 

Herkulis suspaudė kumščius, ant jo kaklo iššoko 
gyslos. Skarlet buvo baisu žiūrėti į šitą gigantą, juk jis 
dabar atrodė toks bejėgis. 

— Tai misteris Džeraldas atsiuntė tave? — pa- 
klausė Herkulis. 

Bet Skarlet neketino su tarnu kalbėtis apie tėvą. 

— Aš pati atėjau, — pasakė ji, — daktarui Fon- 
teinui labai svarbu žinoti, kur auga šita šaknis. 

Herkulis giliai atsiduso, puikiai įsivaizduoda- 
mas, kad ir Skarlet jo nesupras. Suprasti jį galėjo tik 
negras. 

— Nejaugi tau negaila Žmonių, kuriems dau- 
giau nebebus galima padėti? — paklausė Herkulis. 

— Man bus gaila jų, — mergaitė nuleido gal- 
vą, — bet daktaras Fonteinas turi Žinoti, kur auga šak- 
nis. 

— Bet burtai praras jėgą, — priminė Herkulis. 

— Tu gali už tai gauti auksinį laikrodį, — ne- 
garsiai ištarė Skarlet, — tokį, kaip mano tėvo. 

Herkulis nusijuokė. Jis įsivaizdavo save sulopy- 
tomis drobinėmis kelnėmis, iš kurių suplyšusios ki- 
šenės tįso auksinė grandinėlė. 

— O aš ir neišmanau apie laikrodžius. Aš vis 
tiek pagal jį nesuprasiu, kuri valanda. Aš nustatau 
laiką pagal saulę. 

— Bet juk tu pietus paruoši visada laiku, — su- 
glumo Skarlet. 

— Laikrodis gali sustoti, — pastebėjo Herku- 
lis, — o saulė — niekada. 

— Bet juk danguje būna debesų, ir tada saulės 
nematyti. 


“ 259 


— O aš ją matau ir pro debesis, juk aš — bur- 
tininkas. 

— Tu geras burtininkas, — pasakė mergaitė 

— Burtininkai, Skarlet, nebūna geri ar blogi. Ge- 
riems žmonėms jie geri, o su blogais elgiasi piktai. Štai 
todėl aš ir nenoriu pasakyti šaknies paslapties. 

— Bet daktaras Fonteinas nepaliks tavęs ramy- 
bėje, — pašnibždomis pasakė Skarlet, — jis vis tiek 
sugalvos, kaip sužinoti iš tavęs apie tą šaknį. 

— Aš Žinau dar daug paslapčių, — pasakė Her- 
kulis, — bet jeigu neištesėsiu pažado, duoto savo tė- 
vui, neteksiu kerėjimo galios. Ir daugiau negalėsiu nie- 
kam padėti. O juk mano sugebėjimai daugeliui rei- 
kalingi. 

— Aš nesugebėsiu jo perkalbėti, — atsiduso 
Skarlet. 

Herkulio akyse vėl plykstelėjo pyktis, bet tuoj 
pat užgeso. Jį pakeitė juoko kibirkštėlė. 

— Aš parodysiu daktarui Fonteinui, kur auga 
šaknis. 

Skarlet suglumo. 

— Bet juk jis netesės pažado! 

— Tyliau, — pasakė Herkulis, pridėdamas smi- 
lių prie drėgnų, labai raudonų tamsaus veido fone 
lūpų, — aš parodysiu, kur auga šita šaknis. 

Kad ir kaip kamantinėjo Skarlet, sužinoti dau- 
giau nieko nepavyko. Ji suprato, kad Herkulis sugal- 
vojo kažkokią gudrybę, bet mergaitei vis dėlto pasi- 
darė lengviau. 

Visa atsakomybė dabar gulė ant Herkulio pečių. 

Kai atėjo misterio O'Haros paskirta valanda, 
Herkulis užlipo į svetainę. 

Už stalo sėdėjo daktaras Fonteinas ir Taros šei- 
mininkas. 

— Aš parodysiu jums šaknį, sere, — abejingu 
balsu pasakė Herkulis. 

Misteris O'Hara ir daktaras Fonteinas susižval- 
gė, vyrų veidus nušvietė pasitenkinimo šypsenos. 
Džeraldo žvilgsnis tarsi sakė daktarui: „aš juk nuo pat 
pradžių žinojau, kad viskas bus gerai“. O daktaras 
Fonteinas be žodžių atsakė jam: „bet tie juodukai tokie 
gudrūs“. 

— Eime, — pasakė Džeraldas O'Hara, kelda- 
masis iš už stalo. — Tai toli? 

— Nežinau, aš ieškosiu, sere, kai pamatysiu šak- 
nį, iš karto jums parodysiu. 

Nuo namo visi trys pajudėjo vorele. Priekyje 
žingsniavo Herkulis. Jis įdėmiai žvalgėsi į šalis, lyg iš 
tikrųjų ieškotų stebuklingos šaknies žiedų. Už jo ėjo 
daktaras Fonteinas su kelioniniu krepšiu, jau paruoštu 
paslaptingajam augalui, o už daktaro žingsniavo Dže- 
raldas O'Hara. 

Alėjos gale juos, pasivijo Skarlet, ir Džeraldas 
pagalvojo, kad jis neturi teisės siųsti dukterį namo, 
nes juk jai pasisekė prikalbinti Herkulį parodyti šaknį. 

Buvo karšta, dangumi plaukė reti debesys, tokie 
maži, kad jų menki šešėliai neleido atsikvėpti nuo 
karštos saulės. Viskas aplinkui buvo įkaitę, o saulė 
panėšėjo į spindintį varinį padėklą. 

Bent tokia ji atrodė Herkuliui, didesnę savo gy- 
venimo dalį praleidusiam virtuvėje. 

Tas spindintis padėklas kabėjo virš galvos, ap- 
link mirguliavo karštas oras, perdžiūvusi, lietaus ne- 
sulaukianti žemė skilinėjo po kojomis, o karštas vėjas 
kėlė smėlį, dulkes ir pūtė į veidą. 

Tai buvo siaubinga diena. Tokiu metu geriausia 
gulėti terasoje ir gerti iš rūsio atneštą vėsų ir gerai 
numalšinantį troškulį gėrimą. O beskubėdami nei 

Džeraldas, nei daktaras Fonteinas, nei įžvalgusis Her- 
kulis nepasiėmė nė gurkšnelio vandens. 

Kartkartėmis kuris nors iš vyrų prisimindavo, 
kad tą dieną, kai Skarlet ištiko nelaimė, Herkulis su 
šaknimi atskubėjo po kelių minučių. Eidami tai Dže- 
raldas O'Hara, tai daktaras Fonteinas vis klausė: 

— Ar dar toli? 

O virėjas, tvardydamas pyktį, atsakydavo per 
petį: 

— Aš ieškau šaknies, sere. 

Iš tikrųjų jis dažnai lankstėsi tai į vieną, tai į kitą 
pusę, nerūpestingai praskleisdamas ranka žolę ir tuo 
pykdydamas savo palydovus. Jis vedžiojo juos po krū- 
mus nematomais takeliais geras dvi valandas, nepa- 
kenčiamai spiginant saulei. 

Pirmoji nusilpo Skarlet. Prakaitas upeliais tekėjo 
jos kūnu, mergaitei įskaudo galvą. Bet ji bijojo apie tai 
pasakyti tėvui, nes jis supyktų, kad prikibo prie jų. 

Džeraldas ir daktaras Fonteinas kentė baisų 
troškulį. Visi tylėjo, kiekvienas tam turėjo priežasčių. 

Džeraldas O'Hara todėl, kad buvo piktas, dak- 
taras Fonteinas — todėl, kad dar kartą įsitikino, jog 
paslaptingojo augalo gamtoje nėra, ir tylėjo tik iš pa- 
dorumo, nes pats sugalvojo šitą beprasmę ekspediciją. 
Jis nenorėjo prisipažinti Taros šeimininkui, jog pati- 
kėjo negrų prasimanymais apie kerėtojus. O Skarlet 
bijojo supykdyti tėvą. Herkulis taip pat turėjo prie- 
žasčių tylėti ir vesti procesiją vis tolyn, nepakenčiamai 
spiginant saulei. 

Pagaliau kada jie nutolo nuo namų apie porą 
mylių, Herkulis nusprendė, kad daktarui Fonteinui 
gana kankintis. O galbūt jo rūstybė praėjo, nes kentėjo 
ir visiškai nekalta Skarlet, ir jo apskritai geras ir tei- 
singas šeimininkas. 

Probėgšmais žvilgčiodamas į žolę, Herkulis nu- 

skynė kuokštelį žydrų gėlių, kurių pasitaikė visame 
kelyje. Tai buvo viena iš daugybės piktžolių, kurias 
darbininkai medvilnės plantacijose rovė kiekviename 
žingsnyje. 

Herkulis ištiesė šitas gėles su mažytėmis šak- 
nimis daktarui Fonteinui ir, nežiūrėdamas į jį, apsi- 
suko ir nuėjo link namų, leisdamas kitiems sekti pas- 
kui jį, jeigu jie šito panorės. 

Kai visi grįžo namo, daktaras Fonteinas paspau- 
dė ranką Džeraldui O'Harai. 

— Aš dėkingas jums už tarpininkavimą, tikiuo- 
si, kad tai duos kokią nors naudą. 

Džeraldas O Hara neaiškiai gūžtelėjo pečiais. 

— Aš jums padėjau kuo galėdamas. Bet man 
atrodo, kad tai ne tas augalas. Bijau, kad Herkulis mū- 
sų neapgautų. 

— Nesvarbu, net neigiamas rezultatas turi pras- 
mę, — pasakė daktaras Fonteinas ir nuėjo į virtuvę 
padėkoti Herkuliui. Jis buvo mandagus, nors žvilgs- 
nis neslėpė pašaipos. 

Herkulio virtuvėje nebuvo. 

Nerūpestingai numetęs gėles ant savo dviračio 
sėdynės, daktaras Fonteinas išvyko į namus. 


O Herkulis grįžo į virtuvę virti valgio. Jo nuo- 
taika vis dar buvo niūri, ir su misis O'Hara tarnas 
kalbėjo nepaklusniu tonu. 

Turėjo praeiti gana daug laiko, kol grįžo jų abi- 
pusis palankumas. 

Žinoma, žydrųjų gėlių šaknys neturėjo jokių ste- 
buklingų savybių, kad ir kaip stropiai tyrinėjo jas dak- 
taras Fonteinas. 

Bet tam Herkulis turėjo įtikinamą paaiškinimą: 
kerai, papasakoti kitiems žmonėms, praranda galią. 

Misteris O'Hara, žinoma, manė, kad Herkulis 

apgavo ir jį, ir daktarą, bet pripažinti to nenorėjo. Ret- 
karčiais jis ir misis O'Hara slapčia klausinėdavo ver- 
gus po vieną apie šaknį. Jie atsakydavo nepatikliais 
žvilgsniais, kai kurie sakė, kad nežino, kiti — kad nie- 
kada nėra girdėję apie tokią šaknį. 

Vergai kalbėjo taip, lyg visa apylinkė nežinotų 
apie nelaimę, ištikusią Skarlet, ir apie stebuklingą jos 
pasitikėti savo šeimininkais ir žinojęs, kad juo be galo 
pasitiki, atsakė: 

— Paklauskite Herkulio, juk jis Žiniuonis, įžy- 
maus burtininko sūnus, ir nėra tokios ligos, kurios jis 
negalėtų išgydyti. 

Ir paskui Didysis Semas pridūrė: 

— Žinoma, jis ne toks geras daktaras, kaip bal- 
tieji, bet mus jis gydo gerai. 

Po kurio laiko, kai šeimininkų ir Herkulio nuo- 
skaudos išblėso, gerai nusiteikęs Džeraldas juokau- 
davo: 

— Herkuli, kada gi tu man parodysi tikrą gy- 
vatės šaknį? 

O šis nusijuokęs linguodavo galvą ir suglumęs 
atsakydavo: 

— Juk aš ją jums parodžiau, sere. Argi jūs pa- 
miršote? 

Misteris O'Hara taip pat juokėsi iš atsakymo, 
juokėsi ir Elin, prisiminusi, kaip atkakliai ji stengėsi 
išgauti iš Herkulio prisipažinimą, kur gi auga stebuk- 
lingoji šaknis. 

Skarlet taip pat nepyko ant Herkulio, kad jai 
teko bėgioti kepinant saulei po krūmus ir plantacijas. 
Žinoma, ji pati kalta, nes pati prikibo prie jų. 

Kartą užėjusi į virtuvę ir pamačiusi šelmišką 
Herkulio šypseną, Skarlet pradėjo juokais jam prie- 
kaištauti: 

— O tu, Herkuli, senas sukčius. Prisimeni, kaip 
mus apgavai, privertei eiti tiek mylių krūmais, lau- 
kais — ir vis veltui. Mes nuėjome taip toli, kad tėvui 
teko nešti mane ant rankų. 

Herkulis nusijuokė, apsimetęs, kad labai juokin- 
ga, kai mergaitė, nukamuota karščio, krinta iš nuo- 
vargio, ir jos tėvas priverstas nešti savo dukterį ant 
rankų. 

Paskui virėjas atsitiesė, nubraukė savo pavar- 

— Žinok, mieloji, burtai niekada neparduodami, 
nė už jokius turtus. Juk Žmogus, juos praradęs, pats 
jau ne burtininkas. 

Šiuos Herkulio žodžius Skarlet vėliau prisiminė 
visą gyvenimą. Ji pati nežinojo, kodėl jie įstrigo į jos 
atmintį. Bet visada, norėdama atskleisti kokią nors sa- 
vo paslaptį, nesvarbu kam — tėvui, motinai, Auklytei 
ar draugei, — ji prisimindavo senąjį Herkulį ir jo žo- 
džius: „Burtai neparduodami“. 

Visiems gyvenimo atvejams tai buvo lyg gel- 
bėjimosi frazė, kurią Skarlet mėgdavo kartoti. Juk iš 
tikrųjų burtai jau tampa ne burtais, kai apie juos su- 
Žino visi. 

O daktaras Fonteinas, kad ir kaip medžiojo ne- 
raštingų juodaodžių žiniuonių paslaptis, nesugebėjo 
atskleisti nė vienos iš jų. Bet to nelabai ir reikėjo — 
visada, kai atsitikdavo nelaimė, nesvarbu kam, bal- 
tajam ar juodajam, į pagalbą ateidavo vietos burti- 
ninkas, žinantis visų čionykščių augalų galią. 

Ir tada vėl visoje apylinkėje, visoje grafystėje tik 
ir tekalbėdavo, kad kažkoks negras, pakramtęs stiebo, 
lapo ar šaknies, paspjaudė ant skaudančios vietos, ir 
nelaimingasis kankinys jau rytojaus dieną galėjo sa- 
varankiškai vaikščioti. 

Laimei, Skarlet daugiau neprisireikė senojo vi- 
rėjo paslaugų. 

Ji augo sveika, o lengvi įdrėskimai ar sumušimai 
užgydavo savaime. 

Bet kiekvieną kartą, pamačiusi Herkulį, Skarlet 
tuoj pat prisimindavo svilinančią saulę, karštą vėją, 
dulkes, smėlį ir tai, kaip ji pati viltingai žiūrėdavo į 
žolę, stengdamasi pirmoji rasti kerinčią šaknį. 

Net daktaras Fonteinas, ir tas ilgainiui nebepyko 
ant Herkulio ir su šypsena prisimindavo, kaip stengėsi 
sužinoti kerėjimo paslaptį. 

O Auklytė dabar nepaleido nuo savęs Skarlet nė 
per žingsnį. O kai ši įsižeisdavo, visada primindavo 
savo auklėtinei gyvatės nuodus, lyg Skarlet iš tikrųjų 
kiekviename žingsnyje tykotų pavojai. 

Kartais naktimis Skarlet sapnuodavosi žemai 
nulinkusi šaka ir ant jos besisupanti pilka gyvatė su 
raiba galvute. Jai sapnavosi dvišakas liežuvis, beveik 
liečiantis jos veidą. Ir vėl sapne mergaitė išgyvendavo 
baisų skausmą, vėl pasaulis jos akyse pasidarydavo 
neryškus, ir ji rėkdama, apimta nevilties, bėgdavo į 
virtuvę, lyg suprasdama, kad tik senasis Herkulis gali 
išgelbėti jai regėjimą. 

Tai ji sapnuodavo nedažnai, bet sapnas buvo tas 
pats. Ir po jo Skarlet visada pabusdavo sunegalavusi. 


Ketvirtoji dalis 
RETAS BATLERIS 


I skyrius 


Per savo klajones po laukinius vakarus Retas 
Batleris daug kartų laikė rankose pinigus, bet jie taip 
pat lengvai išeidavo, kaip ir ateidavo, prasisunkdami 
lyg vanduo pro pirštus. 

Ir Retas Batleris negeidė tų pinigų todėl, kad 
tikėjo, jog jo laimės žvaigždė dar nenusileido, 0 jos 
vaiskūs spinduliai dar šildo jo sielą. 

Jis išbandė daugybę užsiėmimų, jeigu galima 
laikyti užsiėmimais lošimą kortomis, lobių ieškojimą, 
susirėmimus su banditais vienoje ir kitoje Meksikos 
sienos pusėje. 

Ir savaime išėjo taip, kad jis apsistojo ties labai 
retu užsiėmimu: jis gaudė nusikaltėlius, už kurių gal- 
vas valdžia žadėjo apdovanojimus. Apdovanojimai vi- 
sada būdavo pakankamai įspūdingi, bet ir rizika, ty- 
kojusi gaudytojo, buvo taip pat didžiulė. 

Juk tiems bjauriausiems niekšams jau nebebuvo 
ką prarasti, :r jie kabinosi į savo gyvenimą kaip galėjo. 
Jie griebdavosi įvairiausių gudrybių, kruviniausių nu- 
sikaltimų ir niekšybių. 

Eiti pėdsakais iš vieno miestelio į kitą, sekti, o 
paskui grumtis, buvo varginantis darbas. Ir gerai, jei 
banditas būdavo vienas, bet dažniausiai jį supdavo 


267 


gauja sėbrų, bet ir tada Retas Batleris likdavo nuga- 
lėtoju. 

Ir šiose vietose Retą Batlerį jau pažinojo daugelis 
šerifų ir taikos teisėjų, nes jis susidorodavo su tais 
banditais ir plėšikais, prieš kuriuos valdžia buvo be- 
jėgė. 

Bet ne vien Retas Batleris taip vertėsi. 

Laukiniuose Vakaruose buvo dar nedaug drą- 
suolių, pasiruošusių rizikuoti galva už porą tūkstan- 
čių dolerių. Atrodė, tai bus amžinas užsiėmimas: pla- 
katai su nusikaltėlių portretais mirgėjo ant tvorų ir 
visų čionykščių miestelių pastatų. 

Už keturiasdešimties mylių nuo Meksikos sie- 
nos akmeningoje dykumoje buvo nedidelis miestelis, 
o šiuose kraštuose juo mažesnis miestelis, juo skam- 
besnis ir ilgesnis buvo jo pavadinimas. 

Pašto stoties, esančios prie įvažiavimo, frontone 
puikavosi ilgas užrašas, kuriam vos užteko vietos — 
Blek Hilz Sitis. Čia nebuvo net laukiamosios salės, 
nors diližanai ir pravažiuodavo čia tris kartus per die- 
ną. Vietos keleiviams buvo už skylėtos užuolaidos, o 
kasininkas sėdėjo nedidelėje lentinėje būdelėje ir nuo- 
bodžiaujančiu žvilgsniu žiūrėjo į negyvą užmiesčio 
peizažą. 

Tai buvo jaunas klerkas, stebėtinai stipraus su- 
dėjimo. Jam tiktų šuoliuoti ant arklio, šaudyti iš re- 
volverio, bet jaunuolis pasirinko ramesnį gyvenimą, 
nors ir čia galėjo būti visokių netikėtumų. 

Šiose vietose knibždėjo banditų, ir gana dažnai 
kai ką sugundydavo neturtinga pašto stoties kasa. Bet 
bilietų pardavėjas puikiai žinojo, kad jeigu elgsiesi tin- 
kamai, nesispyriosi ir iš karto atiduosi įplaukas, tai 
nieko bloga tau neatsitiks. Juk ir plėšikams gaila šo- 
vinių, ir jie taip pat vengia nereikalingo triukšmo. 

Karštas vėjas, atlekiantis prie bilietų pardavėjo 

lentinės būdelės, plaikstė, bet niekaip negalėjo nuplėš- 
ti nuo išdegusios sienos didelio plakato su karikatū- 
rišku vieno nusikaltėlio atvaizdu. Su juo negalėjo su- 
mintina portreto detalė buvo truputį užriesti juodi 
ūsai, kurių greičiausiai nusikaltėlis jau neturėjo. 

Apdovanojimas už jo galvą, gyvo ar mirusio, 
buvo tūkstantis dolerių. 

Bilietų pardavėjas išgirdo batų kaukšėjimą ir pa- 
žvelgė pro savo langelį. Tiesiai link jo pašto stoties 
neskubėdamas ėjo aukštas, tvirtai sudėtas vyriškis, ap- 
sirengęs juodu išlygintu surdutu, juodais išblizgintais 
odiniais batais, atlasine liemene, juoda plačiabryle 
skrybėle. Ant jo krūtinės buvo ryškiai raudonas kak- 
laraištis. Kad ir kaip stengėsi bilietų pardavėjas, ne- 
pažįstamojo veido įžiūrėti jis kol kas negalėjo. 

„Įdomu, ką čia vėjai atpūtė į mūsų kraštą? Kad 
kas nors iš vietinių štai taip iššaukiančiai rengtųsi, aš 
net ir neprisimenu. Greičiausiai tai vis dėlto svečias.“ 

Kiekvienas nepažįstamojo judesys rodė pasiti- 
kėjimą savo jėgomis. Jis vedė už kamanų juodą eržilą. 

Vyriškis žingsniavo neskubėdamas, tvirtai sta- 
tydamas apautas kaustytais batais kojas, ir bilietų par- 
davėjas girdėjo jų kaukšėjimą ir metalinį nepažįsta- 
mojo batų blizgančių pentinų skambėjimą. Vyriškis 
sustojo per kelis žingsnius nuo kasos langelio. 

Dabar bilietų pardavėjas jau galėjo įžiūrėti ne- 
pažįstamojo veidą. Vaikinas net sudrebėjo, kai jų 
žvilgsniai susitiko. 
jingai, bet jo kibaus atsargaus žvilgsnio niekas neliko 
nepastebėta. Bilietų pardavėjas net susigūžė, susidū- 
ręs su tvirtu, lyg plieniniu, nepažįstamojo žvilgsniu. 

Jis perkreipė plonas lūpas po rūpestingai šepe- 

tėliu pakirptais trumpais ūsais ir pirštu kilstelėjo 
skrybėlę. Iš jo veido išraiškos sunku buvo suprasti, ką 
nepažįstamasis galvoja. Viena, ką galėjo numanyti bi- 
lietų pardavėjas — nepažįstamasis kažkada buvo ka- 
riškis. Juk net dabar, kai vilkėjo civiliais drabužiais, jo 
tiesi laikysena rodė jį esant seną kadrinį kariškį. 

Nepažįstamojo žvilgsnis nuslydo bilietų parda- 
vėjo veidu ir čia pat ėmė apžiūrinėti plakatą, kabėjusį 
šalia langelio. Iš jo veido išraiškos bilietų pardavėjas 
suprato, kad vyriškis juodu surdutu susidomėjo pla- 
katu. 

— O, kas tik nebandė pagauti Chuaną Močadą, 
niekam nepasisekė. 

— Ką, jis toks nepagaunamas ir vikrus? 

Vaikinas gūžtelėjo pečiais. 

— Taip, šerifas su savo vaikinais jau visi metai 
stengiasi jį užklupti, bet visa baigiasi tik tuo, kad Mo- 
čadas spėja ką nors nušauti ir pasislėpti. 

— Ir tu taip pat įsitikinęs, kad neįmanoma jo 
pagauti? 

— Turbūt galima, bet aš nemačiau ir nesutikau 
žmogaus, išdrįsusio žengti tokį žingsnį, nors tūkstan- 
tis dolerių — visai padorūs pinigai. 

— Bet matau, kad čia parašyta ne tūkstantis, o 
šimtas tūkstančių, — ir nepažįstamasis parodė į du 
didelius nulius, prirašytus pieštuku. 

Šį kartą bilietų pardavėjas pagyvėjo. Jo neskus- 
tame veide nušvito šypsena. 

— Ta ai | Chuanas Močadas as pripiešė du nu- 
į savo portretą ir i „Kažkodėl labai mažai 
už mane moka" ir atlaužė revolverio gaiduką. Aš, se- 
re, išsigandau, galvojau, iššaus man į galvą ir pasiims 
visas įplaukas. Bet jis ištiesė kairę ranką ir paprašė 
pieštuko. Štai šiuo pieštuku, — ir bilietų pardavėjas 

parodė pieštuko nuograužą, — jis ir pripiešė du nu- 
lius, o paskui nusikvatojo, sudavė arkliui pentinais ir 
nušuoliavo. O aš likau sėdėti patenkintas tuo, kad gal- 
važudys manęs nepalietė. 

— Taip, drąsos, bičiuli, tau skolintis nereikia, — 
perkreipęs lūpas, pasakė nepažįstamasis. 

— Manau, sere, kad ir jūs gerokai išsigąstumėte, 
susitikęs su šiuo banditu akis į akį. 

Čia nepažįstamojo žvilgsnis vėl pasidarė šaltas, 
o antakiai susiliejo tarpuakyje, ir bilietų pardavėjas 
susigūžė. Nepažįstamojo žvilgsnyje buvo kažkas gra- 
sinama, ir bilietų pardavėjas pajuto, kad jo marškiniai 
prilipo prie nugaros. 

— Gaila, kad turbūt niekas negalės pagauti to 
žudiko. 

Nepažįstamasis pastatė savo didelį rudą sakvo- 
jažą ant kasos palangės, kuris uždengė langelį. O bi- 
lietų pardavėjas net neišdrįso jo pastumti. Jis tik 
įtemptai klausėsi. 

— Aš paimsiu šį plakatą prisiminimui, — pa- 
sakė nepažįstamasis ir, rūpestingai nuėmęs popieriaus 
lapą nuo sienos, susuko jį, spragtelėjo sakvojažo už- 
raktus ir padėjo plakatą ant dugno. — Tai sakai, kad 
niekas negali jo pagauti? 

— Bent jau, sere, niekad dar negalėjo to pada- 
ryti, — truputį pasitaisė bilietų pardavėjas, rodyda- 
mas nepažįstamajam jau kur kas daugiau pagarbos 
nezu pokalbio pradžioje. 

— Pažiūrėsim, pažiūrėsim, — prakošė pro dan- 
tis vyriškis ir vėl užsmaukė skrybėlę ant akių. 

Nepažįstamasis net neatsisveikinęs priėjo prie 
savo arklio, pririšo sakvojažą prie balno ir įstatė koją 
į balnakilpę. 

Bilietų pardavėjas suglumo. Juk šis žmogus juo- 
dais drabužiais įveikė tokį kelią, o jo batai blizgėjo lyg 

ką tik nublizginti. Ir vyriškio veidas buvo idealiai nu- 
skustas, tik akys žėrėjo kaip du žydro ledo gabaliukai. 

— Užeiga yra gatvės gale, — šūktelėjo pavymui 
nujojančiam nepažįstamajam bilietų pardavėjas ir vėl, 
parėmęs galvą, ėmė žiūrėti į ištuštėjusį kelią, lauk- 
damas, kol jame pasirodys diližanas. 

Buvo karštas vidurdienis, ir miestelis tarsi išmi- 
rė. Visi nuo karščio slėpėsi savo namuose. 

Vyriškis juodais drabužiais susistabdė eržilą 
priešais užeigos duris. Iš ten sklido truputį klerkiančio 
išsiderinusio pianino garsai. 

Vyriškis susiraukė, jausdamas, kad muzikantas 
groja netiksliai. Jis greitai vienu judesiu pririšo arklį 
prie stulpo, pasičiupo sakvojažą ir, pastūmęs ranka 
duris, įėjo į vėsią prirūkytą patalpą. 

Prie pianino su atvožtu dangčiu sėdėjo senas 
šlubas muzikantas. Jis tuoj pat pasisuko į įėjusįjį, bet 
nenustojo groti, tik jo pirštai ėmė bėgioti klavišais šiek 
tiek greičiau, lyg tuo jis sveikintų svečią. 

Užeigos šeimininkas stovėjo už Žvilgančio >0- 
liruoto prekystalio, šluostydamas stiklines. Dantiinis 
jis spaudė pusiau surūkytą storą cigarą. Jis net ne- 
siteikė nukratyti pelenų, ir jie kabėjo ant cigaro kaip 
nukąrusi nuo šakelės galo gauruota vikšro lėliukė. 

Užeigos šeimininkas leido dūmus, spausdamas 
cigaro galą geltonais prarūkytais dantimis. | 

Jis tuoj pat pastatė stiklinę į šalį ir sulankstė pa- 
šluostę. Iš juodais drabužiais vilkinčio nepažįstamojo 
išvaizdos šeimininkas tuojau pat suprato ką jam ga- 
lima pasiūlyti, ir ant prekystalio išdygo butelis bran- 
gaus viskio ir stiklinė. 

Bet nepažįstamasis nuvylė užeigos šeimininką. 
Jis nustūmė butelį ir stiklinę į šalį, pastatė ant pre- 

kystalio savo truputį apdulkėjusį sakvojažą ir, sprag- 
telėjęs užraktus, ištraukė iš jo į ritinėlį susuktą plakatą. 

Šeimininkas laukiamai žiūrėjo į nepažįstamąjį, o 
šis, neatitraukdamas žvilgsnio nuo šeimininko veido, 
išvyniojo plakatą ir parodė Chuano Močado portretą. 

— Kur jis? — prakošė pro dantis vyriškis juo- 
dais drabužiais. 

Užeigos šeimininkas gūžtelėjo pečiais ir ištiesė 
ranką prie skuduro ir stiklinės, supratęs, kad svečias 
nieko neketina užsisakyti. 

Bet iš šeimininko veido buvo galima spėti, kad 
jis Žino daug, šiaip ar taip, jam žinoma, kur galima 
rasti Chuaną Močadą. 

Vėl sucypė į sausą stiklą trinama pašluostė. Už- 
eigos šeimininko akys priminė du mažus plyšelius rie- 
biame blizgančiame nuo prakaito veide. 

Kuo jau kuo, o nuoširdumu ir teisingumu užei- 
gos šeimininkas nepasižymėjo. O jis ir nesiruošė nie- 
kam įtikti. Jį visai patenkino pravardė, kurią jam davė 
miestelio gyventojai — Gudrusis Džo, nors ir vadino 
jį Bilu. 

Užeigos šeimininko žvilgsnis slinko portretu, 
aiškiai leisdamas suprasti, kad jis nieko nesiruošia sa- 
kyti. 

Gudrusis Džo nespėjo net pastebėti, kaip kils- 
telėjo į viršų nepažįstamojo ranka, ir jo pirštai sugriebė 
už marškinių apykaklės taip stipriai, kad užeigos šei- 
mininkas ėmė dusti. Jo paraudusiame veide iššoko 
gyslos. 

Vyriškis juodais drabužiais prisitraukė prie sa- 
vęs užeigos šeimininką taip, kad jo kojos nesiekė grin- 
dų, o didelis pilvas skaudžiai įsirėmė į prekystalio 
briauną. 

— Kur jis? — lediniu balsu paklausė nepažįsta- 

masis, ir jo Žvilgsnis tapo dar šaltesnis ir kietesnis, 
nežadėdamas užeigos šeimininkui nieko gera. 

Ir Gudrusis Džo suprato, kad geriau bus iš karto 
pasakyti, todėl kad velniai žino, kas tai per žmogus ir 
ką jis galvoja. 

Nepažįstamasis, lyg perskaitęs užeigos šeimi- 
ninko mintis jo siaurose, aptekusiose riebalais akyse, 
atgniaužė pirštus. Gudrusis Džo pasitaisė marškinius 
ir išsitraukė iš burnos cigarą. 

— Kurjis? — pakartojo nepažįstamasis, ir jo ran- 
ka nusileido ant revolverio rankenos. 

Gudrusis Džo iš pradžių užmerkė akis, o paskui 
jomis parodė į lubas, tarsi sakydamas, kur reikia ieš- 
koti Močado. O paskui garsiai, kad girdėtų šlubasis 
pianistas, pasakė: 

— Aš supratimo neturiu, kur jo ieškoti, sere. 

Nepažįstamojo lūpose pasirodė šalta, nieko gera 
nežadanti šypsena, o jo žilstelėję ūsai arogantiškai 
krustelėjo. 

Nusišypsojo ir Gudrusis Džo, aiškiai patenkin- 
tas savo išradingumu. 

Nepažįstamasis truktelėjo viena ranka portretą, 
ir susuko į ritinėlį. Šiek tiek pagalvojęs, vyriškis iš- 
lygino portretą tiesiai ant prekystalio, o paskui, pa- 
likęs savo sakvojažą Gudriojo Džo globai, neskubė- 
damas ėmė lipti laiptais į antrą aukštą, kur savo 
žvilgsnį nukreipė užeigos šeimininkas, ten, kur buvo 
nuomininkų kambariai. Užlipęs į antrą aukštą, vyriš- 
kis juodais drabužiais sustingo koridoriaus gale, įsi- 
klausydamas į garsus, atsklindarčius iš kambarių. 

Pagaliau jis išgirdo skardų balsą vyriškio, kal- 
bančio su ispanišku akcentu, ir vergiškai nuolankų 
moterišką juoką. Taip galėjo juoktis tik pramogai nu- 
pirkta prostitutė. 

Vyriškis juodais drabužiais priėjo prie durų, už 

kurių girdėjosi balsai ir juokas, dar kartą pridėjęs prie 
sienos išlygino portretą ir pakišo jį po durimis atvaiz- 
du į viršų. 

Vos portretas dingo kambaryje, nepažįstamasis 
žengė žingsnį į šalį, pasislėpdamas už sienos. Balsas ir 
juokas tuoj pat nutilo. Po neilgos tylos moteris rik- 
telėjo: 

— Chuanai, žiūrėk čia juk tu. 

Nepažįstamasis patenkintas“ nusišypsojo, tris 
kartus pabeldė krumpliais į duris ir tuoj pat atitraukė 
ranką. 

Lyg beldimo tęsinys nuaidėjo keturi šūviai. Nuo 
durų atskilo skiedros, kulkos atsitrenkė į priešingą ko- 
ridoriaus sieną. 

Užeigos šeimininkas, išgirdęs šūvius, užspaudė 
delnais ausis ir pasislėpė po prekystaliu, o šlubas pia- 
nistas, užtrenkęs instrumento dangtį, nuskubėjo slėp- 
tis. 

Pagaliau kai šūviai nutilo, nepažįstamasis, vis 
dar neišlįsdamas iš savo priedangos, įsiklausė. Jį pa- 
siekė silpnas atidaromo lango garsas, suskambo dūž- 
tantis stiklas. Jis patraukė durų rankeną, bet durys 
pasirodė užsklęstos iš vidaus. 

Ilgai negalvojęs, vyriškis juodais drabužiais 
smarkiai spyrė į duris. Jos tuoj pat plačiai atsivėrė, ir 
jis įėjo į kambarį. Šalia lovos dideliame variniame du- 
benyje sėdėjo nuoga moteris su plaušine rankose. Ji 
išgąstingai suspiegė, bet tuoj pat nutilo, sutikusi ne- 
pažįstamojo žvilgsnį ir per petį smiliumi parodė į iš- 
daužtą langą. 

Nepažįstamasis atitraukė besiplaikstančią užuo- 
laidą ir atsargiai pažvelgė pro langą. Jis pamatė, kaip 
balkono galerija bėga vyriškis su revolveriu rankoje. 
Vyriškis buvo apsiavęs tik kelnes ir batus — marš- 
kiniai ir striukė mėtėsi ant grindų prie lovos. 

Pribėgęs prie balkono galerijos galo, vyriškis 
ėmė medine kolona leistis ant pašiūrės stogo. Dabar 
vyriškis juodais drabužiais gerai matė bėglio veidą. 
Žinoma, jis buvo be ūsų, bet pažinti Chuaną Močadą 
buvo nesunku: tie patys garbanoti plaukai, tos pačios 
atlėpusios didelės ausys. 

Lengviau atsidusęs, nepažįstamasis pasuko du- 
rų link. Ant slenksčio grįžtelėjo ir, kariškai pridėjęs 
delną prie skrybėlės, garsiai pasakė: 

— Prašau atleisti, mem, už įsiveržimą. 

Moteris vėl suspiegė, bet prieš gražuolį vyriškį 
šį kartą Žaismingai ir meilikaujamai. 

Vyriškis užtrenkė paskui save peršautas duris ir 
nuskubėjo žemyn. Jis tiksliai žinojo, kur eiti, juk dar 
pro kambario langą pastebėjo bandito arklį, pririštą 
pašiūrėje kitoje gatvės pusėje. 

Nors nepažįstamasis ir labai skubėjo, jis manė, 
kad bėgti jam nedera. Jo judesiai buvo greiti, bet ne 
skuboti, juose nebuvo nė mažiausio blaškymosi, nė 
šešėlio baimės, viskas kruopščiai apskaičiuota colio, 
sekundės tikslumu. 

Eidamas pro barą, vyriškis pabeldė kumščiu į 
prekystalį, ir Gudrusis Džo tuoj pat lyg velniūkštis iš 
tabokinės, iššoko iš po prekystalio su meilikaujama 
šypsena putliose lūpose. 

O nepažįstamasis, nežvilgtelėjęs į užeigos šei- 
mininką, išėjo į priebutį. 

Tuo metu Chuanas Močadas jau buvo užšokęs 
ant savo arklio ir šuoliavo tuščia aikšte šūkčiojimais 
ragindamas, skuibėdamas pasislėpti vienoje iš šoninių 
gatvelių. 

Nepažįstamasis, priėjęs prie savo arklio, ištrau- 
kė iš dėklo karabiną, atlaužė spyną, pakėlė prie peties 
buožę, greitai prisitraukė ir tuo momentu, kai Chua- 
nas Močadas įtempė pavadžius, norėdamas pasukti į 

siaurą gatvelę, iššovė. Nepažįstamasis taikėsi į užpa- 
kalinę arklio koją ir pataikė. Gyvulys nuvirto ant šono, 
o raitelis, persivertęs per galvą, nusirito dulkėta žeme. 

Vyriškis patenkintas nusišypsojo ir įkišo kara- 
biną atgal į dėklą. 

Gudrusis Džo ir pianistas, prigludę prie stiklo, 
sekė tai, kas vyksta. 

— Dabar jį užmuš, — neaišku apie kurį pasakė 
šlubas muzikantas, bet juk ir be jo pastabos Gudrusis 
Džo suprato, kad kuris nors iš šitų dviejų būtinai nu- 
dobs kitą. 

Chuanas Močadas pašoko ir puolė prie gulinčio 
arklio. Jis truktelėjo pavadžius, bet gyvulys net ne- 
bandė atsistoti. Šito Chuanas negalėjo atleisti. 

Jis piktai žvilgtelėjo į už šimto žingsnių stovintį 
nepažįstamąjį. Nusikaltėlio veidą iškreipė grėsminga 
šypsena. 

Jis išsitraukė iš dėklo revolverį ir iššovė. Bet kul- 
ka nepataikė, o tik sukėlė geltonų dulkių fontanėlį 
prieš nepažįstamąjį. Juk iš tokio didelio atstumo pa- 
prastu revolveriu neįmanoma pataikyti. 

Tada nepažįstamasis juodais drabužiais nusi- 
šypsojęs žengė keletą žingsnių nusikaltėlio link. 

Tas dar kartą iššovė. Kulka vėl nepasiekė tikslo. 

Tada jis žengė dar du žingsnius į priekį, atsi- 
stodamas tiksliai į tą vietą, kur pataikė kulka. 

O Chuanas Močadas ėjo į priekį, šaudydamas 
kas trys žingsniai. Nustebintas savo persekiotojo ra- 
mumo, neteko savitvardos.. 

O juodai vilkintis vyriškis ramiai ištraukė iš 
dėklo savo ilgavamzdį revolverį ir, nekreipdamas dė- 
mesio į Chuano Močados šūvius, pritaisė prie jo ne- 
didelę vyšnios medžio buožę. Girdėdamas šūvius ir 
isterišką Chuano Močados riksmą jis net nekrūptelėjo. 

— Aš užmušiu tave! Aš užmušiu tave už tai! 

Revolverio buožę atrėmęs į petį, nepažįstamasis 
primerkė vieną akį, o antroji, rodėsi, blykstelėjo už 
abi, — ir paspaudė gaiduką. 

Chuanas Močadas pargriuvo ant nugaros. Jo 
kraštais. Plačiai atmerktose sustingusiose bandito aky- 
se atsispindėjo dangus, kuriuo plaukė balti debesys. 

Užeigos šeimininkas, su neslepiamu susidomėji- 
mu sekęs įvykius dulkėtoje aikštėje, sučepsėjo putlio- 
mis lūpomis ir drebančiais pirštais bandė įžiebti deg- 
tuką, norėdamas užsirūkyti jau užgesusį cigarą. 

— Aš, kaip visada, pasielgiau labai apdairiai, — 
pasigyrė Gudrusis Džo ir patenkintas savimi numykė. 

O pianistas vėl atsisėdo ant išklibusios tabure- 
tės, ir jo krumplėti pirštai sudavė į kaulinius klavišus. 
Užeigoje vėl pasigirdo blerbiantys muzikos garsai. 

Nepažįstamasis priėjo prie savo arklio ir švel- 
niai paglostė jo kaklą. Juodas eržilas, atsakydamas į 
šeimininko meilumą, kaukštelėjo kanopa į kietą žemę. 

Muzikos garsai veržėsi pro praviras užeigos du- 
ris į aikštę, užlietą akinančios šviesos. 

Nepažįstamasis neskubėdamas priėjo prie ty- 
sančio dulkėse Chuano Močado ir įdėmiai pažiūrėjo į 
jo veidą. 

— Nors ir nusiskutai savo juodus ūsus, tau, ami- 
go, tai nepadėjo. O juk tu tikriausiai didžiavaisi jais, — 
ir smiliaus galiuku sulygino savo ūsų šepetėlį. 

Apdovanojimo toli eiti neteko. Šerifo namas bu- 
vo toje pačioje aikštėje. Užmušto Chuano Močado la- 
vono neskubėjo paimti iš aikštės, ir visi miestelėnai 
patenkinti vaikščiojo aplink tysantį bandito kūną, 
džiaugsmingai trindami rankas, ir stebėjosi, kaip iš 
tokio didelio atstumo kulka pataikė tiesiai į kaktą. 

O nepažįstamasis tuo metu jau stovėjo prie še- 
rifo stalo, perskaičiuodamas šimto dolerių banknotus. 

Jo stiprūs dantys spaudė puošnų gintarinį pypkės 
kandiklį, šerifo kambarys prisipildė brangaus tabako 
aromato. 

— Jūsų, pulkininke Brandergasai, gera pypkė. 

— Taip, — atsakė vyriškis, — aš ją labai bran- 
ginu. 

Blek Hilz Sičio šerifas jau buvo daug girdėjęs 
apie Čarlzą Brandergasą, anksčiau tarnavusį kavale- 
rijoje, kuris paliko tarnybą ir ėmėsi sudėtingo ir ri- 
zikingo banditų medžiotojo amato. 

Pulkininkas Brandergasas pakėlė ranką su pyp- 
Pypkė buvo suveržta keletu sidabrinių žiedų, rodan- 
čių, kad šeimininkas labai brangina šitą daiktą. Juk 
paprasčiau buvo nusipirkti naują gintarinę pypkę, ne- 
gu taisyti senąją. 

Šerifas, pagavęs pulkininko Brandergaso žvilgs- 
nį, priėjo prie sienos, ant kurios kabėjo du nusikaltėlių 
portretai, nuėmė vieną iš jų ir suplėšė. 

— Ačiū Dievui, daugiau man neteks vaikytis 
šito šunsnukio. 

— Taip, manau su Močadu baigta visam lai- 
kui, — trumpai ištarė pulkininkas, užsitraukdamas 
aromatingą dūmą. 

Bet ant sienos liko dar vienas portretas. 

— O ką jūs žinote apie Kopalą? — neatsisuk- 
damas paklausė šerifo pulkininkas Brandergasas. 

— Prieš savaitę jį matė gretimame miestelyje. 

Pulkininkas: Brandergasas įdėmiai apžiūrėjo 
bandito atvaizdą. | 

— Aš, jums leidus, šerife, paimsiu tai sau pri- 
siminimui, — ir pulkininkas, nelaukdamas atsakymo, 
nuėmė nuo sienos Kopalo portretą, po kuriuo buvo 
parašyta suma: „Du tūkstančiai dolerių už gyvą arba 
mirusį“. 

— Tai rimtas varžovas, pulkininke, — perspėjo 
šerifas. 

— Jeigu už jo galvą valdžia žada du tūkstančius 
dolerių, manau, kad taip. 

— Juo labiau kad jis veikia visada ne vienas. 

— Man tas pats, — metė Brandergasas. 

Kai pulkininkas Brandergasas jau ruošėsi išeiti, 
šerifas jį sustabdė. 

— Pulkininke, aš nežinau, įdomu jums ar ne... — 
Brandergasas sustingo duryse, kąsdamas savo ginta- 
rinės pypkės kandiklį, — prieš porą dienų Kopalu do- 
mėjosi dar vienas žmogus, — ir šerifas žvilgtelėjo į tą 
vietą ant sienos, kur dar prieš minutę kabėjo bebaimio 
ir nepagaunamo žudiko portretas. 

— Kas jis? — žiūrėdamas tiesiai šerifui į akis, 
paklausė pulkininkas. 

— Aš jo niekada nesu matęs, jis tikriausiai ne- 
seniai atsirado mūsų kraštuose. Jį vadina Batleriu. 

— Sakai, Batleris? Kažkodėl aš niekada negir- 
dėjau šito vardo. 

— Aš irgi niekada negirdėjau, — ir šerifas, pa- 
dažęs plunksną į rašalą, į storą apdriskusią knygą įra- 
šė sumą, kurią išmokėjo pulkininkui Brandergasui už 
Chuano Močado galvą. 


Kai pulkininkas Brandergasas grįžo į užeigą, 
šlubas muzikantas savo krumplėtais nelanksčiais 
pirštais barškino klavišus. Instrumentas klerkė, ir visą 
patalpą užliejo tranki linksma muzika. 

Gudrusis Džo, vos pamatęs tarpduryje pulki- 
ninką Brandergasą, meilikaujamai nusišypsojo jam ir 
subruzdo. Juk apie tokį klientą verta paplušėti, nes 
Gudrusis Džo suprato, kad jis nejuokaus, be to, jis jau 
žinojo, kuo vardu svečias. 

Miestelyje visi tik ir tekalbėjo apie bebaimį pul- 

kininką Brandergasą ir jo taiklų šūvį, visam laikui nu- 
tildžiusį Chuaną Močadą. 

— Pulkininke, prašau jus čia, — Gudrusis Džo 
parodė geriausią staliuką užeigos kampe, pribėgo prie 
jo ir ėmė šluostyti kėdes ir stalą. 

Paskui jis spragtelėjo pirštais, ir prie stalo tuoj 
pat atskubėjo berniūkštis, nešdamas padėklą su bu- 
teliu geriausio viskio, kokio tik buvo šioje užeigoje. 

— Dabar galima išgerti, — pratarė pulkininkas 
Brandergasas, nusiimdamas skrybėlę ir tvarkingai dė- 
damas ją ant gretimos kėdės. - 

Užeigos šeimininkas pats atkimšo butelį ir pri- 
pylė stiklinaitę. 

Pulkininkas galvos linktelėjimu parodė, kad 
Gudrusis Džo atsisėstų priešais jį. 

Ir šeimininkas paklusniai įvykdė savo svečio 
prašymą. 

— Aš noriu tave pavaišinti, žinoma, jeigu tu ne- 
prieštarausi. 

— Ne, ne, pulkininke, ką jūs! Tai aš jus vaišinu. 
Juk jūs išvadavote mūsų miestelį nuo šito šunsnukio. 

— Mano nuomone, šunsnukių pas jus pakan- 
ka, — stuksendamas pypke į stalą, ištarė pulkininkas 
Brandergasas. 

Pilkšvi pelenai pabiro ant grindų. Pulkininkas 
stiklinaitę. 

Gudrusis Džo suprato jo žvilgsnį ir vėl sprag- 
telėjo pirštais. Berniūkštis tuoj pat atnešė antrą stik- 
linaitę, ir pulkininkas Brandergasas pats pripylė į ją 
viskio. Šeimininkas, pataikaujamai tebesišypsodamas, 
pakėlė savo stiklinę, bet pulkininkas su juo nesusi- 
daužė. Jis nugėrė keletą nedidelių gurkšnelių ir pa- 
statė viskį ant stalo. 

O šeimininkas vienu mauku ištuštino savo 

stiklinę, nešvarių marškinių rankove nusišluostė sto- 
ras lūpas, ir jo žvilgsnis pasidarė svajingas. Atrodė, jis 
visai patenkintas gyvenimu. 

— Tu man padėjai, Bilai, ir aš tau dėkingas. 

— Ką jūs, ką jūs, pulkininke, juk tai kiekvieno 
piliečio pareiga. Kaip aš galėjau nepadėti? 

— Juk tu žinojai, Bilai, kas pas tave viršuje, bet 
nepasakei šerifui. 

— O kokia nauda, pulkininke, sakyti mūsų še- 
rifui? — jau pašnabždomis prakalbo Gudrusis Džo. — 
Juk jie nieko nepadarytų Chuanui Močadui, ir jis vėl 
išslystų iš jų, o naktį pribaigtų mane. 

— Taip, tavo žodžiuose yra dalis tiesos. Manau, 
kad Močadas su tavimi nesiceremonytų. Bet tavo Žo- 
džiai — tai ne garbingo piliečio žodžiai. 

— Kąjūs, ką jūs, pulkininke, aš įvykdžiau savo 
pareigą ir esu laimingas. 

— Taip, tikriausiai dabar tu jausiesi ramiau. 

— Žinoma, mes visi jausimės ramiau. 

Pulkininkas Brandergasas spragtelėjo savo sak- 
vojažo užraktus ir ištraukė susuktą į ritinėlį Kopalo 
portretą. | 

— O šito, Bilai, tu nepažįsti? — taip, kaip ir per 
pirmąjį susitikimą blykstelėjo pulkininko akys, tiesiog 
įsisiurbdamos į Gudriojo Džo veidą. 

— Pažinti tai pažįstu, bet jau mėnuo, kaip Ko- 
palo nebuvo mūsų krašte. 

— Bilai, jei staiga jis pasirodytų, susirask mane 
ir pranešk, aš pabandysiu su juo išsiaiškinti. 

— Čia pas mus apie jį įvairiai šneka, — ir užei- 
gos šeimininkas žvilgtelėjo į kitą salės galą, kur keturi 
vyrai skėlė kortomis. — Bet jūs, pulkininke, ne pirmas 
apie jį klausiate. 

Brandergasas sukluso, ir iš jo veido išraiškos 
Gudrusis Džo suprato, kad jis nori tęsti pokalbį. 

— Prieš porą dienų juo domėjosi dar vienas 
žmogus. 

— Kas jis? — trumpai paklausė pulkininkas. 

Gudrusis Džo gūžtelėjo pečiais. 

— Viena, ką aš galiu jums pasakyti, tai labai 
tvirtas vaikinas, jis nešioja juodą su baltais raštais ap- 
siaustą. 

— Apsiaustą? 

— Taip, taip, sere, juodą pončą. 

— O kuo jis vardu, tu kartais nežinai? 

— Ne, pulkininke, bet jeigu Žinočiau, negi ma- 
note, kad slėpčiau nuo jūsų. 

— Taip, nėra prasmės tai daryti. Jis jaunas? — 
pasidomėjo pulkininkas Brandergasas. 

— Taip, pulkininke, jaunesnis už jus. 

„Tikriausiai man teks su juo susitikti“, — pa- 
galvojo pulkininkas Brandergasas, kimšdamas į savo 
gintarinę pypkę tabaką iš odinio išsiuvinėto karoliu- 
kais kapšiuko. 

— Jūsų tokia gera pypkė, — staiga pataikau- 
jamai nusišypsojęs, pasakė užeigos šeimininkas. 

— Aš nemėgstu cigarų, pypkė geriau. 

Šeimininkas tuoj pat ištraukė iš burnos cigarą ir, 
pasukiojęs jį tarp pirštų, įgrūdo į savo nešvarių marš- 
kinių kišenę. 

— Na ne, Džo, gali rūkyti, aš šiaip sau. 

— Ne, ne, sere, aš nenoriu rūkyti, man patinka 
uostyti jūsų tabako aromatą. 

— Taip, tai geras tabakas, iš Džordžijos. 

— Jūs sakote, iš Džordžijos? Bet juk tai velniai 
žino kur! 

— Taip, tolokai, bet aš rūkau tik jį. 

— Tikriausiai jūs, pulkininke, galite sau tai leis- 
ti, — nusišypsojo, rodydamas geltonus prarūkytus 
dantis, Gudrusis Džo. 

— Džo, o kodėl tavo toks blogas muzikantas? 

— Aš turėjau gerą, bet jam nepasisekė, jį užtiko 
su viena iš savo mergužėlių Chuanas Močadas. 

— Ir ką? — pasidomėjo Brandergasas. 

— Aišku, jis jau mėnuo kapinėse. 

— Džo, man atrodo, geriau Močadas būtų nu- 
šovęs šitą, juk neįmanoma klausyti šito tarškinimo. 

Gudrusis Džo skubiai mostelėjo ranka šlubajam 
muzikantui, ir tas išgąstingai atitraukė pirštus nuo 
klavišų. Stygos dar kurį laiką skambėjo, bet paskui 
užeigoje įsiviešpatavo tyla, tik girdėjosi vyrų, skelian- 
čių kortomis, balsai. 

— Išgerkim dar po truputį, Bilai, — ir pulki- 
ninkas Brandergasas pripildė Gudriojo Džo stiklinaitę. 

— Už jūsų sėkmę, pulkininke! — žiūrėdamas 
tiesiai į savo svečio burną, patetiškai riktelėjo Gud- 
rusis Džo. 

— Geriau už mano ilgavamzdį revolverį, — ir 
Brandergasas paglostė savo ilgavamzdžio revolverio 
rankeną. 

Paskui jis neskubėdamas išgėrė iki dugno savo 
stiklinaitę. 


2 skyrius 


Pirmais mėnesiais, gaudydamas nusikaltėlius, 
Retas Batleris laikė savo verslą truputį gėdingu, tačiau 
dabar jis buvo absoliučiai ramus. 

Juk laukiniuose Vakaruose beveik niekas nesi- 
domėdavo, iš kur žmogus turi pinigų. O jis nevogė, 
neprievartavo, uždarbis buvo doras ir davė naudos ne 
tik jam, Retui Batleriui. 

Dabar jaunuoliui rūpėjo pavojingo žudiko Ko- 
palo paieška. Jo sąžinę slėgė daugybė baisių nusikalti- 

mų, ir už kiekvieną atskirai jis turėjo būti atvesdintas 
į kartuves. 

Bet Kopalas buvo įžūlus, žiaurus ir ryžtingas. 
Be to, jis niekada neveikdavo vienas. 

Todėl Retas Batleris nusprendė prašyti pašalinių 
pagalbos. 

Eidamas kruvinais nusikaltėlio pėdsakais, Retas 
Batleris atsidūrė nedideliame miestelyje — Gold Si- 


tyje. 


Tuo metu kaip tik prasidėjo smarkios liūtys, ir 
geriau buvo iki giedros pratūnoti viešbutyje, negu pa- 
žliugusiu keliu kratytis raitam ant arklio. 
žmogų, galintį jam padėti. Tai buvo vietinis elgeta, 
visą dieną praleisdavęs prie įėjimo į bažnyčią ir pra- 
šęs išmaldos, demonstruodamas visiems parapijie- 
čiams savo negyjančią kojos žaizdą. 

O vakarais Šlubasis Džekas — taip paprastai 
Gold Sityje vadino elgetą — praleisdavo laiką užei- 
goje, pralošdamas kortomis savo nedidelį uždarbį. 

Šlubasis Džekas pažinojo apylinkėje visus. Jam 
pakakdavo vieną kartą pažvelgti į žmogų, kad įsimin- 
tų jį visam gyvenimui. 

Tiesa, jis nieko ir niekada nedarė nemokamai. Ir 
su Retu Batleriu truputį pasiderėję, jie sutarė dėl de- 
šimties dolerių sumos, kurią Šlubasis Džekas turėjo 
gauti, vos tik mieste pasirodys nusikaltėlis Kopalas. 

Šlubasis Džekas veikė įsitikinęs, kad pasiseks. 
Juk jis puikiai žinojo, kad Kopalas sėdi Gold Sityje jau 
trečia diena. Bet jis nusprendė tą patį parduoti du kar- 
tus. 

Deja, portretas buvo nupieštas nelabai įgudu- 
sios rankos, todėl atpažinti žmogų, už kurio galvą pa- 
žadėta du tūkstančiai dolerių, buvo nelengva. 

Retas Batleris apsistojo vienintelėje užeigoje, ne- 
įtardamas, kad jo kambario kaimynas yra pats Ko- 
palas. Jie kartą net susidūrė koridoriuje. 

Įgudusi Rete Batlerio akis iš karto pažino nu- 
sikaltėlį, bet jam buvo reikalingas ne bet kuris nu- 
sikaltėlis, o tik tas, už kurio galvą buvo paskirtas so- 
lidus užmokestis. Todėl Retas Batleris nusprendė ge- 
riau pasikliauti Šlubojo Džeko nurodymu. 

Jis jau visą valandą laukė jo užeigoje. 

O salėje tuo metu buvo pilna lankytojų. Smarki 
liūtis visus suvarė po stogu. Iš neturėjimo ką veikti, 
Gold Sičio vyrai gėrė iki žemės graibymo, lošė kor- 
tomis, flirtavo su moterimis. 

Retas Batleris nedalyvavo šiose linksmybėse. Jis 
gurkšnojo viskį, stovėdamas prie baro, o užeigos šei- 
mininkas, žiūrėdamas į jį, stebėjosi, kaip galima iš- 
tempti visą valandą su stikline viskio. 

Pagaliau pasirodė ir Šlubasis Džekas. Jis apmirė 
prie durų, žvilgsniu ieškodamas Reto Batlerio. 
pastatęs į šalį neišgertą stiklinę, nuėjo prie elgetos. 

Elgeta jau spėjo kažkur susirasti cigaro nuorūką 
ir bandė į sudrėkusią sieną įžiebti degtuką. 

Retas Batleris ištraukė iš kišenės savąjį, čirkš- 
telėjo jį į revolverio dėklą ir prikišo prie nuorūkos 
ryškų liepsnos liežuvėlį. Šlubasis Džekas godžiai už- 
sitraukė ir ilgai neiškvėpė, lyg trokšdamas, kad visi 
dūmai susigertų į jį. 

Retas Batleris kantriai laukė. Jo rankoje čežėjo 
naujutėlc dešimties dolerių kupiūra. 

— Na ką, parodysi jį man? — pagaliau tyliai 
pratarė Retas Batleris, stengdamasis suteikti savo vei- 
dui nerūpestingą išraišką, lyg kalbėtųsi su Šlubuoju 
Džeku apie kažkokias smulkmenas, nevertas užeigos 
lankytojų dėmesio. 

Garsiai skambėjo nesuderinto fortepijono muzi- 
ka, aidėjo girti šūksniai ir barniai, spiegė moterys, ir 
tik kortuotojai susikaupę sekė, kaip dalintojas dėlioja 
kortas. 

Bet ir prie jų stovėjo buteliai su viskiu, tuščios ir 
pilnos stiklinės, lėkštutėse pūpsojo nuorūkos, o prieš 
žaidėjus stovėjo lygutėlės krūvelės monetų, gulėjo iš- 
skleistos kupiūros. 

Šlubasis Džekas vėl godžiai užsitraukė, taip nie- 
ko ir neatsakęs į Reto Batlerio klausimą. 

—— Žinai, kur jis? — vien lūpomis paklausė nu- 
sikaltėlių medžiotojas. 

Šlubasis Džekas linktelėjo ir sumykė. 

— Uhu. 

— Parodysi man jį? 

Elgeta patrynė nykštį į smilių, lyg laikytų ran- 
kose nematomą banknotą. 

Retas Batleris atidavė jam pinigus, ir tada Šlu- 
basis Džekas, pasisukęs į jį šonu ir apsimesdamas, kad 
labai susidomėjęs stebi, kaip stora prostitutė stengiasi 
įsitaisyti ant liguisto subjekto kelių, pratarė: 

— Jis už kortų stalo, sėdi į tave nugara. Kopalas 
niekada nesėdi veidu į salę, juk jis per daug žinomas. 

— Tikiuosi, tu manęs neapgavai? — paklausė 
Retas Batleris. 

— Jeizu aš imu pinigus, — truputį įsižeidęs at- 
sakė Šlubasis Džekas, — vadinasi, sakau tiesą, — ir jis 
tuoj pat išėio. 

Retas Batleris neskubėjo prieiti prie kortų stalo. 
Jis grįžo piie baro ir iš čia, stovedamas su stikline 
Jam svarbu buvo įsitikinti, kad kiti lošėjai — ne jo 
bendrininkai. 

Ir iš to, kaip Kopalas nesivaržydamas juos ap- 
lošdavo, Retas Batleris suprato, kad šie greičiausiai 

nebuvo pažįstami. Niekas už stalo nelaidė draugiškų 
juokų, niekas nevadino Kopalo vardu. Visi buvo su- 
sikaupę ir tik kartkartėmis nervingai gurkštelėdavo iš 
stiklinių. 

Retas Batleris žvilgsniu įvertino, ar stiprus Ko- 
palas. Žinoma, jis buvo įspūdingų matmenų, plačių 
pečių, ir net iš po marškinių matėsi jo raumenų gum- 
burai. 

Retas įsižiūrėjo į trumpai nukirptą italo pakaušį, 
lyg varstydamas jį žvilgsniu. 

Kopalas pajuto nepažįstamojo žvilgsnį, bet kai 
atsisuko, Retas Batleris jau, rodėsi, žiūrėjo į kitą pusę. 
Bet, žinoma, akies krašteliu jis sekė italą. 

Dabar, kai Retas Batleris tiksliai žinojo, kad tai 
Kopalas, jis netgi pastebėjo, kad jis šiek tiek panašus į 
portrete nupieštą: toks pat akiplėšiškas nedidelių akių 
žvilgsnis, tokios pačios plonos lūpos. 

Ant Kopalo diržo kabojo dėklas su revolveriu. 

Gold Sityje niekas nesiryžo išeiti iš namų be 
ginklo. Juk miestelis buvo įsikūręs prie didelio kelio, 
ir daugybė banditų kontrabandininkų ir tiesiog nuo- 
tykių ieškotojų keliaudavo pro jį, ne visada rūpinda- 
miesi, kokį prisiminimą apie save paliks miestelė- 
nams. 

Kopalas gūžtelėjo pečiais ir vėl ėmė lošti kor- 
tomis. Jis vėl susišlavė visą banką ir patenkintas sa- 
vimi atsirėmė į kėdės atlošą. 

Lošėjams teko pakrapštyti savo pinigines, kad 
bent kiek padėtų į banką. Bet, dar nespėjus išdalinti 
kortų, prie staliuko priėjo Retas Batleris. Jis spaudė 
rankoje cigarą, ir dalintojas apmirė, laukdamas, ką gi 
jis pasakys. 

Bet tas, netardamas nė žodžio, stipriai sugriebė 
dalintoją už riešo. Šis pabandė ištraukti ranką, bet Re- 
tas Batleris buvo kur kas stipresnis. 

Dalintojas atgniaužė pirštus, ir kaladė liko ant 
stalo. 

Lošėjai susižvalgė, bet niekas nesiryžo sustab- 
dyti nepažįstamąjį, taip akiplėšiškai nutraukusį jų Žai- 
dimą. 

Vienintelis už stalo visai ramus liko Kopalas. Jis 
sėdėjo, sukryžiavęs ant krūtinės rankas, ir įžūliai žiū- 
rėjo į Retą Batlerį. 

— Sulošiam? — paklausė Retas, kreipdamasis į 
Kopalą. 

Tas linktelėjo. 

Ir Retas viena ranka pradėjo dalinti kortas. Pa- 
dėjęs po penkias prieš save ir Kopalą, Retas Batleris 
metė kaladę į stalo vidurį. 

Pirmasis pakėlė savo dalį Kopalas. Jis išskleidė 
kortas vėduokle. Jam atiteko karalių trejukė, kitas dvi 
kortas reikėjo pakeisti, juk kryžių devynakė ir pikų 
šešiaakė jam nieko neduos. 

Bet Kopalas neskubėjo, nes dar ir Retas Batleris 
turėjo pažiūrėti į savo kortas. 

Šis lyg nenoromis jas išskleidė. Rankose buvo 
tūzų trejukė ir taip pat nereikalinga smulkmė. Kom- 
binacija, žinoma, buvo ne geriausia, ir Retui Batleriui 
taip pat vertėjo pakeisti dvi kortas. 

Vyriškiai susižvalgė. 

— Dvi, — prakošė pro dantis Kopalas, mesda- 
mas apverstas dvi kortas ir palikdamas sau karalių 
trejukę. 

— Taip pat dvi, — atsakė Retas Batleris, mes- 
damas kortas. 

Bet, pakeitus kortas, kombinacijos nepagerėjo 
nei Kopalo, nei Reto Batlerio. 

— Varžysimės ar iš karto atversim? — paklausė 
Kopalas, įdėmiai žiūrėdamas į akis nepažįstamam jau- 
nuoliui. 

Retas Batleris atvertė savo vėduoklę vienu metu 
su Kopalu: tūzų trejukė dengė karalių trejukę. Išlošė 
Retas Batleris. 

Tai buvo keistas košimas, kurį atidžiai sekė kiti 
kortuotojai, juk lošėjai nesusitarė, ką stato į banką. 

Ir visi jų veiksmai atrodytų beprasmiški, jeigu 
ne Reto Batlerio pasitikėjimas ir ne Kopalo atsargu- 
mas. 

— Gerai, tu išlošei, — bejausmiu balsu ištarė 
banditas, vėl atsiremdamas į kėdės atlošą ir sukry- 
žiuodamas ant krūtinės rankas. 

— Taip, išlošiau, — atsakė Retas Batleris. 

— Bet mes nesusitarėme, iš ko lošiame, taigi gali 
eiti, bičiuli. 

— Tu pats žinai, kas pastatyta į banką, Kopa- 
lai, — pasakė Retas Batleris. 

Išgirdęs savo tikrą vardą, nusikaltėlis primerkė 
akis. 

— Na ir kas gi? — paklausė jis. 

— Mes lošėme iš tavo gyvybės, — Retas Batleris 
kalbėjo absoliučiai ramiai, kaip apie nereikšmingiau- 
sius dalykus, lyg taip kalbėtis jam tektų dešimt kartų 
per dieną. 

Kopalas lėtai ištiesė ranką link revolverio ran- 
kenos. 

Retas Batleris net nekrustelėjo, tik akimis sekė 
nusikaltėlio judesius. 

Tas, jausdamas, kad spės iššauti pirmas, ištrau- 
kė ginklą ir atlaužė gaiduką. 

Bet Retas Batleris pasirodė vikresnis. Jis pačiupo 
Kopalą už riešo ir užlaužė jam ranką už nugaros. Nu- 
sikaltėlis trenkėsi veidu į stalą ir sudejavo. 

— Va, šitaip geriau, — pasakė Retas Batleris, 
nors suprato, kad pirmoji sėkmė, netikėtai užpuolus, 
trumpalaikė. 

Greitai Kopalas atsigaus, ir tada jam bus ne taip 
jau lengva. 

O Šlubasis Džekas jau spėjo surasti du Kopalo 
bičiulius. 

Vienas iš jų sėdėjo kirpėjo krėsle ir jautė palai- 
mą, juk pirmą kartą šią savaitę skutosi. Gausios muilo 
putos dengė piktadario skruostus, ir kirpėjas jau pa- 
kėlė skustuvą, norėdamas nuskusti klientą. 

Antrasis nusikaltėlis laukė savo eilės, trindamas 
atgalia ranka dygliuotą skruostą. 

Už stiklinių kirpyklos durų atsirado permirkęs 
iki siūlelio Šlubasis Džekas. Jis pirštų krumpliais pa- 
barbeno į stiklą. 

Sėdėjęs krėsle nusikaltėlis tuoj pat atsisuko į du- 
ris ir sustabdė kirpėjo ranką su skustuvu. 

— Bobai, — metė jis savo bičiuliui, — pažiūrėk, 
ko iš mūsų nori Šlubasis Džekas. 

Bobas atidarė duris ir išėjo į gatvę. Elgeta tuoj 
pat ėmė jam aiškinti, koks reikalas. Žinoma, Šlubasis 
Džekas neišsidavė, pasakodamas apie tai, kad Retui 
Batleriui parodė Kopalą. Jo pasakojimas atrodė visai 
įtikinamas. 

— Jūsų šeimininkas pavojuje! — tarškėjo Šlu- 
basis Džekas. — Jeigu jūs, vaikinai, nepaskubėsite jam 
į pagalbą, tai gali būti vėlu. 

Gavęs iš banditų dar dešimt dolerių, Šlubasis 
Džekas nusekė paskui juos į užeigą pragerti ką tik 
uždirbtų pinigų. 

O tuo metu Retas Batleris ir Kopalas atsidūrė 
dėmesio centre. Į juos buvo nukrypę visų užeigos lan- 
kytojų žvilgsniai. 

Persisvėrę per galerijos turėklus, žiūrovai drą- 
sino tai vieną, tai kitą besimušantį. 

Netgi buvo statomos sumos. Statė už Kopalą, 

juk Retas Batleris aiškiai buvo ne tokio tvirto kūno 
sudėjimo. 

Kopalas iš tikrųjų greitai atsigavo po to, kai Re- 
tas Batleris užlaužė jam už nugaros ranką. 

Jis jau spaudė savo priešininką prie baro, smog- 
damas jam vieną smūgį po kito. Tiesa, Retui Batleriui 
kol kas sekėsi juos atremti. Bet pačiam suduoti neliko 
laiko. 

Kol kas Retą Batlerį gelbėjo tai, kad Kopalas bu- 
vo vienas, dar neatskubėjo jo žmonės. 

Muzika nutilo, ir pianistas iš smalsumo užsilipo 
ant instrumento dangčio, kad geriau matytų besimu- 
šančius. Lankytojai prasiskyrė, padarydami vietos 
muštynėms. 

Bet Reto Batlerio bejėgiškumas buvo tik miklus 
žaidimas. Įkvėptas savo pasisekimo, Kopalas prarado 
budrumą ir tuoj pat gavo smarkų smūgį į nosį. Jam 
net akyse aptemo nuo skausmo, o Retas Batleris spėjo 
„dar du kartus suduoti nusikaltėliui į pilvą ir į kaklą. 

Sustaugęs iš įtūžio, Kopalas puolė savo prieši- 
ninką, ir šis buvo priverstas atsitraukti, bet, užšokęs 
ant laiptų, spėjo užimti patogesnę padėtį. 

Dabar Retas Batleris stovėjo aukščiau už Kopalą 
ir tuoj pat pasinaudojo savo pranašumu. Jis atsivė- 
dėjęs vožė jam batu tiesiai į veidą. 

Kopalas pabandė nusitverti rankomis už turėk- 
lų, norėdamas išsilaikyti ant kojų, bet tuoj pat Retas 
Batleris delno šonu kirto jam per kaklą. 

Kopalas susvyravo ir nuvirto nuo laiptų. 

— Dabar gigantas supyks, — išgirdo Retas Bat- 
leris piktą krizenimą už nugaros ir, staigiai atsisukęs, 
pamatė nusmurgusį vyriškį, laikantį už parankės mer- 
giną, dvigubai aukštesnę už jį patį. 

— Aš irgi piktas, — metė Retas Batleris ir nulipo 
dviem pakopomis žemiau. 

Kopalas, kinkuodamas galvą, lėtai kėlėsi nuo 
grindų. Sulaukęs, kada jis atsities, Retas Batleris vėl 
trenkė jam į smakrą. 

Išskėtęs rankas, Kopalas nugriuvo aukštielnin- 
kas, bet nespėjo Retas Batleris suduoti antro smūgio, 
kaip italas, nusiritęs į šalį, užkabino jo koją bato galu 
ir pargriovė. 

Susikibę vyrai nusirito grindimis. 

Lankytojai paslaugiai traukiojo stalus, stumdė 
kėdes, kad netrukdytų besimušantiems. 

Juk jau buvo pastatyta keletas sumų, todėl kištis 
į muštynes nebuvo galima. 

Pagaliau įsimiklinęs Retas Batleris sugriebė Ko- 
palą už plaukų ir ėmė daužyti jo galvą į grindis. Pa- 
sigirdo duslus garsas, kai kurie žiūrovai pradėjo ploti. 

Bet italas riaumojo, svaidydamas prakeikimus, 
ir įsigudrino nutverti Retą Batlerį už gerklės. Bet ne 
taip paprasta buvo Kopalui nugalėti savo priešininką. 

Retas Batleris spyrė jam į tarpukojį ir tuoj pat 
pašoko. Spragtelėjo atlaužiamas revolverio gaidukas. 
Retas stovėjo nugara į duris, nusitaikęs į bandantį ke- 
turpėsčiomis pasikelti italą. 

Kopalas spjaudė krauju ir keikė Retą Batlerį. 

— Man vis tiek, ar tu, Kopalai, būsi gyvas, ar 
miręs, — prakošė pro dantis Retas Batleris, — man vis 
tiek už tave sumokės. 

— Velnias! — išrėkė Kopalas ir pabandė ati- 
traukti vieną ranką nuo grindų, bet čia pat, praradęs 
pusiausvyrą, nuvirto. 

— Tai tu pasirinksi ar ne, gyvas ar miręs? 

— Po velnių! — vėl išrėkė Kopalas, susirauk- 
damas iš skausmo. 


Užeigos durys be garso atsidarė ir ant slenksčio 
atsirado du italo parankiniai. Jų rankose tviskėjo juo- 
dintojo plieno revolveriai. 

— Atsikabink nuo Kopalo, — negarsiai pasakė 
vienas iš jų. 

Retas Batleris net neatsisuko, todėl šiam teko 
pakartoti savo prašymą, bet jau atkakliau. 

— Jeigu tu, išsigimėli, dabar nenumesi revol- 
verio, aš prakiurdinsiu tau galvą. 

Užeigoje įsiviešpatavo visiška tyla. Buvo girdėti, 
kaip nuo stogelio atitrūksta stambūs lašai ir krinta ant 
priebučio lentų. 

Už banditų nugarų stovėjo Šlubasis Džekas. 

Jis nekantravo, kad visas šis sąmyšis baigtųsi, ir 
galima būtų paversti savo dolerius viskiu. 

Niekas net nespėjo krūptelėti, kaip Retas Bat- 
leris staigiai pasisuko ir vieną po kito paleido du šū- 
vius. Nusikaltėliai net nespėjo spustelėti savo revol- 
verių gaidukų, — ir du lavonai gulėjo prie Šlubojo 
Džeko kojų. 

Elgetos apatinis žandikaulis sudrebėjo iš bai- 
mės. 

Retas Batleris priekaištingai palingavo galvą. 

— Tu negarbingai loši, Džekai, — vėl spragtelėjo 
atlaužiamas gaidukas. 

Šlubasis Džekas įkišo drebančią ranką į užantį ir 
ištraukė iš ten dešimt dolerių. 

— Pasilik juos sau, — metė Retas Batleris, bet 
kitą kartą elkis protingiau, juk ne visi tokie dosnūs 
kaip aš. 

O Kopalas, manydamas, kad tuo momentu Re- 
tas Batleris jo nemato, iš dėklo išsitraukė revolverį, bet 
taip pat net nespėjo atlaužti ga.duko. 

Retas Batleris iššovė net nepasisukdamas, ir ita- 
las, išmetęs revolverį, griebėsi už širdies. Kraujas lėtai 
sunkėsi pro prispaustus prie krūtinės delnus. 

— Būk prakeiktas! — sušnabždėjo Kopalas ir 
nugriuvo ant laiptų. 

Retas Batleris net nematė reikalo jam atsakyti. 

Ant grindų gulėjo trys lavonai. Lankytojai ty- 
lėjo. Ir Retas Batleris, skambiai žengdamas lentinėmis 
grindimis, priėjo prie baro ir užsisakė viskio. 

Šlubasis Džekas čia pat pabandė pakartoti šitą 
negudrią procedūrą, bet Retas Batleris pasakė užeigos 
šeimininkui: 

— Jam visą savaitę neparduokite viskio. Tai pa- 
sakiau aš. | 

Šlubasis Džekas pagalvojo, kad geriau neprieš- 
tarauti. 

— Savaitę tai savaitę, — sumurmėjo jis, eidamas 
prie kortų stalo. 

Lavonus pernešė į arklidę, tarnas negras nuplo- 
vė kraują, ir gyvenimas užeigoje vėl grįžo į savo vėžes. 
Vėl spiegė moterys, girdėjosi girtų šūkaliojimai. Pia- 
nistas bandė skambinti, bet jam nesisekė. 


O Retas Batleris išgėrė dar šiek tiek viskio ir 
nutarė eiti pas šerifą atsiimti teisėto apdovanojimo. 

Žinoma, Gold Sičio šerifas į užeigą galėjo ateiti 
ir pats, juo labiau kad čia buvo nužudyti trys žmonės, 
bet Retas Batleris taip ir nesulaukė jo pasirodant. Še- 
rifui buvo gėda pažiūrėti į akis miestelėnams, nes juk 
jų pinigus turėjo atiduoti už Kopalo galvą. 

Jis, šerifas, gerbiamas mieste Žmogus, ištisus 
metus bandė pagauti italą, o čia kažkoks atvykėlis, 
niekam nepažįstamas jaunuolis per dešimt minučių 
sutvarkė žudiką ir jo perankinius. 

Šitą buvo sunku išgyventi, todėl šerifas sėdėjo 
savo kabinete ir žiūrėjo į banknotų pakelį, gulintį prieš 
ji ant stalo. 

Lygiai du tūkstančiai dolerių, — kalbėjo pats 
sau šerifas, bejėgiškai gniauždamas kumščius. — Juk 

tiek pinigų aš uždirbu per metus ir nesu neturtingiau- 
sias Gold Sičio žmogus. 

Retas Batleris, lydimas susižavėjimo šūksnių, 
paliko užeigą. Viena prostitutė nesusilaikiusi pribėgo 
prie jo ir pabučiavo į lūpas. 

— Jeigu nori, grįžk pas mane, — sušnabždėjo 
moteris. 

Retas Batleris papurtė galvą, ir ši įsižeidusi pa- 
tempė lūpas. 

— Aš tau nepatinku? — paklausė moteris. 

— Neturiu laiko, — neapibrėžtai atsakė Retas, 
išeidamas į pliaupiantį lietų. 

Jis kirto aikštę ir sustojo priešais šerifo namą. 
Pro langą Retas Batleris matė už rašomojo stalo sėdintį 
nejauną vyrą liūdnu žvilgsniu. 

Jam nebuvo gaila šerifo. Juk kiek savimi pasi- 
tikinčių Žmonių jam teko sutikti, kiek iš jų jau bandė 
įrodyti Retui Batleriui savo pranašumą. „Bet ką nors 
įrodyti galima tik darbu“, — mėgo kartoti Retas Bat- 
leris. 

Jis jau puikiai įsivaizdavo, apie ką bus kalbama 
šerifo kabinete, ir žinojo, kas bus atsakyta. 

Retas patraukė į save duris ir nekviestas įėjo į 
kabinetą. 

Šerifas giliai atsiduso ir pakilo pasitikti svečio. 

— Geras darbas, — pratarė nejaunas vyras, glos- 
tydamas ūsus. -— Ašjau buvau arklidėje. Tiesiai į širdį. 

— Už gyvą ar už mirusį, — priminė jam Retas 
Batleris valdžios pažadą, parašytą plakate. 

— Taip, už gyvą ar už mirusį, -— suburbėjo še- 
rifas. — Žinoma, geriau būtų buvę pakarti viešai, kad 
būtų pamoka kitiems niekšams, bet pažadas lieka pa- 
žadu, — skėstelėjo rankomis šerifas, — du tūkstančiai 
dolerių, — ir stumtelėjo pakelį banknotų prie stalo 
krašto, kviesdamas Batlerį jį pasiimti. 

Retas Batleris laukė. Bet ir šerifas neskubėjo ant- 
rą kartą paliesti pinigus ir įteikti juos naujajam sa- 
vininkui. 

— Na, ką gi, aš galiu juos ir pats pasiimti, juk jie 
dabar mano, — tarė Retas Batleris, paimdamas pakelį. 
Neskaičiuodamas įsidėjo į marškinių kišenę. 

— Du tūkstančiai dolerių — dideli pinigai, — 
pasakė šerifas. 

— Aš ir nesakau, kad maži. 

— Du tūkstančius aš uždirbu per metus. 

— Tu, šerife, uždirbi juos nepagavęs nė vieno 
bandito, taigi jie mano, — pabrėžė Retas Batleris, su- 
prasdamas šerifo užuominą pasidalinti pinigus. 

Bet ne todėl Retas Batleris rizikavo gyvybe, kad 
dalis sąžiningai uždirbtų pinigų atitektų bailiams ir 
veltėdžiams. 

Jis niekinamai primerkė akis ir išpūtė tabako 
dūmus tiesiai į veidą šerifui. 

— Mano supratimu, šerifas turi būti drąsus, ryž- 
tingas ir, svarbiausia, sąžiningas. 

Šerifas nustebęs kilstelėjo antakius: juk iki šiol 
jam nieko panašaus nėra atsitikę. Juk niekas Gold Si- 
tyje jam nėra pasakęs nė žodžio prieš, o čia kažkoks 
atvykėlis taip įžūliai kalba. 

„Ačiū Dievui, — pagalvojo šerifas, — kad mano 
kabinete dabar nėra pašalinių, ir aš šiam šaunuoliui 
išklosiu viską, ką apie jį galvoju“. 

Bet vos tik šerifas pravėrė burną, pamatė rūstų 
Reto Batlerio žvilgsnį. 

Šerifas taip ir liko stovėti išsižiojęs, o Retas Bat- 
kampo į kitą. Paskui užsitraukė ant akių skrybėlę ir 
ištarė: 

— Taip, šerife, svarbiausia — būti sąžiningam, 
kitaip šiose pareigose tau nėra ką veikti. Man atrodo, 

kad Gold Sičio gyventojai labai apsiriko, rinkdami ta- 
ve šerifu. 

Šerifas ir dabar nepratarė nė žodžio. Pro drumz- 

Juk Retui Batleriui pakako dabar išeiti prie jų ir 
pranešti, kad šerifas reikalavo iš jo dalies pinigų, skir- 
tų už Kopalo galvą. 

Bet Retas Batleris buvo dalykiškas žmogus ir 
pasielgė kitaip. 

— Na tai ką, du tūkstančiai dolerių — tai dideli 
pinigai? — nusišypsojo Retas Batleris. 

— Žinoma, dideli, — drebančiu balsu atsakė še- 
rifas. 

— Na tai štai, šie pinigai mano, 0 tu — ne šeri- 
fas, — Retas Batleris ištiesė ranką ir nuo įstatymo ser- 
gėtojo krūtinės nuplėšė spindinčią žvaigždę. 

Šis net nemėgino susigrąžinti valdžios ženklo. 

Retas Batleris keletą kartų sunkią žvaigždę mes- 
telėjo ant delno. 

— Ji neturi tau priklausyti, nes tu — bailys ir 
nesąžiningas. Juk tu puikiai žinojai, kad Kopalas yra 
mieste, ir nepadarei nieko jam suimti. 

Šerifas vis dėlto dar turėjo šiek tiek sąžinės, to- 
dėl panarino galvą. 

— Jis man atkeršytų, — sušnabždėjo pagyvenęs 
vyras, — juk aš turiu šeimą, vaikus... 

— Tada nereikėjo eiti į šias pareigas, — prakošė 
Retas Batleris, — ir tegu jas užima kas nors kitas, tu- 
rintis didesnį miesto gyventojų pasitikėjimą. 

Retas Batleris patrynė žvaigždę į savo vilnonį 
apsiaustą, tarsi norėdamas nuvalyti nuo jos purvą, ku- 
ris aplipo šerifo sąžinę. 

— Misteri Batleri, — vėl ištarė šerifas, — mane, 
žinoma, galima smerkti, bet galima ir suprasti. Ko- 
palas baisus Žmogus, ir aš su malonumu pakarčiau jį, 

jeigu kas nors pristatytų jį man, bet aš pats ir niekas iš 
mano žmonių negalėjome rizikuoti savo šeimomis. 

Retas Batleris sunkiai atsiduso. 

— Šerife, kiek kartų aš panašiai girdėjau, kai 
prisidengiama moterimis ir vaikais. Vyras turi būti 
vyru visada, ir tada jis net miręs vertas pagarbos. 

Šerifas dar norėjo kažką pasakyti, bet Retas Bat- 
leris pakėlė ranką. 

— Nereikia teisintis, reikia veikti. 

Ir šerifas, nežinodamas, kaip atremti šiuos tei- 
singus priekaištus, sunkiai sudribo savo krėsle. No- 
rėdamas paslėpti savo susijaudinimą, paėmė į rankas 
sunkų segtuvą. 

— Manau, mane supratai, šerife, — tarė Retas 
Batleris. 

Rankoje laikydamas žvaigždę, Retas Batleris išė- 
jo iš kambario, kuriame už stalo, suėmęs rankomis žilą 
galvą, liko sėdėti šerifas. 

Retą Batlerį tuojau apsupo miestelėnai. Juk visi 
vikraus ir bebaimio vaikino rankose norėjo pamatyti 
išsipūtusį pakelį šimtadolerinių banknotų. 

Bet pinigų Reto Batlerio rankose nebuvo. Ant jo 
delno gulėjo šešiakampė šerifo žvaigždė. 

lubasis Džekas, norėdamas bent kiek išpirkti 
savo kaltę, nusiėmė nuo galvos sumaigytą skrybėlę ir 
nusilenkė Batleriui. 

O šis, kreivai šypsodamasis, šerifo žvaigždę 
įmetė į skrybėlę ir prabilo miestelėnams: 

— Manau, vaikinai, jums reikia naujo šerifo, be- 
baimio ir ryžtingo, o svarbiausia — sąžiningo. 

Minioje pasigirdo palengvėjimo atodūsis. Juk vi- 
si Gold Sičio gyventojai gerai žinojo, kad šerifas ne- 
ryžtingas, todėl nusikaltėliai siautėja centrinėse gat- 
vėse, lankosi užeigose, tyčiojasi iš miestelėnų ir elgiasi 
taip, lyg negalima būtų jų sutramdyti. 

Retas Batleris perėjo skersai minios. Visi pra- 
siskyrė. Jis sustojo šalia savo arklio, įkišo koją į bal- 
nakilpę, vikriai užšoko ant balno ir truktelėjo pava- 
džius. Ištikimas arklys iš karto ėmė risnoti, ir po kelių 
akimirkų Gold Sičio gyventojai pamatė dulkių kamuo- 
lius ir išgirdo kanopų dunksėjimą. 

— Va, kad taip dabar nušovus šį šaunuolį! Iš 
karto du tūkstančius baksų uždirbčiau... 

Pagyvenęs vyriškis nusišiepė. 

— "T Džonai, reikėjo pabandyti, SL šis 
šaudo. 

— Taigi aš pajuokavau, — ėmė teisintis nesi- 
skutęs vaikinas. 

— Kvaili tavo juokai, — subarė jį pagyvenęs vy- 
ras, — O ir pats visiškai nerimtas, moki tik girtuok- 
liauti ir veltėdžiauti. 

— Nieko, gal ir aš tapsiu žmonių medžiotoju. 

— Tu? — vyras nusikvatojo ir paplekšnojo savo 
kaimynui per nugarą. 

Šis nuo tokių draugiškų jausmų net užsikosėjo. 

— Visai džiūsna, Džonai, o svajoji gaudyti ban- 
ditus. Tave juk nušaus pirmame susirėmime. 

— Bet į mane dar reikia pataikyti, matai, koks aš 
liesas, visos kulkos pralėks pro šalį. 

— Nesijaudink, Džonai, kulka pataikys tiesiai į 
kaktą, ir tada iš tavo makaulės tuojau išlakstys kvailos 
mintys. Eitum geriau galvijų varovu, tai nors pinigų 
turėtum. 

— Man tai nepatinka, aš noriu gražiai gyventi. 

— Žiūrint į tave, nesunku atspėti, kad tu, Džo- 
nai, net numirti gražiai nemokėsi, o raitysies dulkėse 
kaip kirmėlė, išlindusi iš žemės į saulę. 

— Jeigu nenustosi tyčiojęsis iš manęs, aš Ž 
nušausiu! — pasipiktinęs suriko Džonas. 

— Ei, gana! — pasigirdo šerifo balsas, ir vyrai iš 
karto nurimo. 

Šerifas pagaliau išėjo į priebutį. 

Didžiuliam jo pasitenkinimui, miestelėnai klau- 
sėsi pagyvenusio džentelmeno ir liesojo Džono barnio, 
ir niekas neprisiminė šerifo žvaigždės. 

Užtai Šlubasis Džekas atšlubčiojo prie šerifo iš 
už nugaros ir timptelėjo už rankovės. Šis atsisuko. 

Gudri šypsenėlė sustingo Šlubojo Džeko lūpose. 

— Ko tau? — subliovė ant jo šerifas. — Neš- 
dinkis! 

— Aš kai ką jums turiu, sere, — tarė Šlubasis 
Džekas, traukdamas iš savo skylėtos kišenės žvaigždę 
ir tuoj pat atitraukė ranką į šalį, bijodamas, kad šerifas 
išplėš ją iš pirštų. 

— Nagi, duokš ją čia! — įsakė šerifas nepaken- 
čiančiu prieštaravimo balsu. 

Bet šypsena nepranyko nuo murzino Džeko vei- 
do. 

— Manau, sere, neverta dėl to kelti triukšmą, 
juk mus gali išgirsti. 

— Ko tu nori? — jau tyliai paklausė šerifas. 

— Už stiklinaitę viskio, sere, aš mielai atiduo- 
čiau tą daiktelį, juk jis man, atvirai kalbant, nereika- 
lingas, — Šlubasis Džekas, paspjaudęs į žvaigždę, pa- 
trynė ją į savo purviną striukę. 

Šerifas to negalėjo pakęsti, ir jo akys pasruvo 
krauju. Bet šaukti jis nesiryžo. Jis tik sugriebė Džeką 
už atlapų ir prispaudė prie sienos. 

— Klausyk, luošy, aš tave taip patvarkysiu, kad 
apskritai negalėsi pasirodyti mūsų mieste. 

— Sere, aš pajuokavau, — pasakė Šlubasis Dže- 
kas, atgniauždamas delną. 

Šerifas iš įdiržusių elgetos pirštų paėmė savo 
žvaigždę. Dabar ji neatrodė tokia blizganti ir viliojanti. 

Jis tuoj pat ją prisisegė prie krūtinės ir, atrodė, 
ūgtelėjo. Pakėlęs pečius ir šelmiškai nusmaukęs į šoną 
skrybėlę, viena ranka įsisprendė į šoną, o antrąją už- 
dėjo ant savo revolverio rankenos. 

— Sere, — priminė jam Šlubasis Džekas, — o 
kaip gi stiklinaitė viskio? 

— Eik po velnių! — sumaurojo šerifas ir stum- 
telėjo elgetą. 

Šis nuo aukšto priebučio nugriuvo veidu tiesiai 
į dulkes. Miestelėnai, išgirdę bildesį, atsisuko ir ėmė 
kvatoti. 

Juk visada taip būna po stiprių sukrėtimų — 
viskas baigiasi juokais. Net Džonas ir jo pašnekovas 
pamiršo savo kivirčą ir Žiūrėjo, kaip, negalėdamas pa- 
sikelti, dulkėse kapanojosi Šlubasis Džekas. 

— Šerife, spirtelk jam dar kartą! — šūktelėjo 
kažkas iš minios. 

— Jam jau pakaks. Jis ir taip kiša nosį ne į savo 
reikalus. 


Netrukus minia išsiskirstė, o šerifas nuėjo į ark- 
lidę. Pažiūrėjęs į tysančius Kopalo ir dviejų jo paran- 
kinių kūnus, susiraukė. 

„Na ir kas šiame Žmoguje? Kodėl jis dvejus me- 
tus buvo stipresnis už mane? Juk jau iš veido matyti, 
kad jis bukagalvis ir bailys." 

Kai šerifas išėjo iš arklidės, aikštė jau buvo iš- 
tuštėjusi. 

Danguje atsirado debesų properšos, ir saulė už- 
liejo miestą linksma auksine šviesi. O karšti spinduliai 
ėmė laižyti aikštės ir gatvelių balutes. Jiems talkino 
vėjas. Tamsios dėmės, atsiradusios vietoj balų, šviesėjo 
šerifo akyse — ir greitai vėjas ėmė gainioti po miestą 
amžinas dulkes, be kurių buvo neįmanoma įsivaiz- 
duoti čionykščių miestų. 

Bet čia šerifas pastebėjo Šlubąjį Džeką, klibikš- 
čiuojantį per aikštę link užeigos. 

— Ei, ateik čia! — riktelėjo jam šerifas. 

Džekas stabtelėjo, lyg svarstydamas, paklusti ar 
bėgti. Žinoma, toli nubėgti su savo raiša koja jis ne- 
galėjo, be to, nebuvo ir ko bėgti, juk jis nieko bloga 
nepadarė. 

Bet šerifas jau draugiškesniu balsu suriko: 

— Ei, Džekai, aš įpilsiu tau stiklinaitę viskio, 
kad nemanytum, jog aš šykštus. 

Šlubasis Džekas džiaugsmingai atklibikščiavo 
iki šerifo. Nuo velkamos kojos ant žemės liko keistas 
pėdsakas, primenantis brūkšninę liniją. Po viršutiniu, 
pradžiūvusiu, dirvos sluoksniu buvo matyti apatinis, 
drėgnas. 

Priėjęs prie šerifo, Šlubasis Džekas linktelėjo gal- 
vą į užeigos pusę. 

Šerifas neigiamai papurtė galvą. 

— Ne, Džekai, mes eisime į kitą pusę, tik ne 
kartu. Palauk penkias minutes ir įeik, — ir šerifas din- 
go savo name. 

Džekas ilgai stovėjo, žiūrėdamas į sustojusį baž- 
nyčios varpinės laikrodį. O paskui, matyt, mintyse ap- 
skaičiavęs laiką, patraukė link šerifo namo, palikda- 
mas tokį patį brūkšninį pėdsaką. 

Kai Džekas įsiropštė į aukštą namo priebutį ir 
įėjo į kabinetą, jo laukė didelė, sklidinai pripilta viskio 
stiklinė ir nugertas butelis. 

Džekas sustojo prie slenksčio ir nurijo seiles, ku- 
rių prisirinko pilna burna. Aštrus Adomo obuolys ant 
lieso šeriuoto kaklo sujudėjo taip, kad šerifui pasirodė, 
jog jis perplėš odą. 

Šlubasis Džekas ištiesė drebančią ranką į stik- 
linę, bet apmirė nesiryždamas. Jis vis dar netikėjo savo 

laime, netikėjo, kad toks mieste gerbiamas Žmogus 
pats pasiūlys jam išgerti ir pavaišins. 

Pagaliau jis ranka suėmė stiklinę ir, bijodamas, 
kad gali išlaistyti gėrimą, Džekas nepakėlė jos prie 
lūpų, o pats pasilenkė ir, kaip pasirodė šerifui, įsiurbė 
stiprų skystį. 

Paskui dėkingas nusilenkė šerifui ir ištiesė ranką 
į butelį. 

— Įsipilk, įsipilk, Džekai, nesivaržyk, — ir še- 

Kad ir kaip gaudytum nusikaltėlius, kad ir kiek 
jų pasiųstum į kartuves, jų vietoj atsiranda vis naujų. 

Juk šiuose kraštuose dauguma gviešėsi lengvai 
pralobti. 

Bet ar pulkininkas Brandergasas, ar Retas Bat- 
leris persistengė, tačiau kuriam laikui viskas aprimo. 
Negalima sakyti, jog nusikaltėliai visai išnyko, bet jie 
kažkaip susmulkėjo, nė už vieną valdžia nežadėjo 
daugiau kaip tūkstančio dolerių. 

O už tokius pinigus nei Čarlzas Brandergasas, 
nei Retas Batleris rizikuoti jau nenorėjo, tai žemino jų 
orumą. 

Be to, dabar jie turėjo pinigų, tiesa, jų negalėjo 
ilgam pakakti, bet apskritai gyventi buvo galima pa- 
kenčiamai, beveik viską sau leidžiant. Ir abu žmonių 
medžiotojai nutarė palaukti geresnių laikų, kol pasi- 
rodys koks nors stambus plėšikas, už kurio galvą bus 
pasiūlyta tinkama suma. 

Tiesa, pulkininkas Brandergasas negalėjo atleisti 
sau, kad Kopalą nučiupo jam iš panosės, juk į Gold 
Sitį jis pavėlavo tik pusdienį. 

Jis atvažiavo čia pavakare, kai visas miestelis 
šurmuliavo, jau šimtąjį kartą kartodamas, kaip kaž- 
koks Retas Batleris sugebėjo per dešimt minučių pri- 
baigti Kopalą ir jo bendrininkus. 

O šerifas pas kurį užėjo pulkininkas Brander- 
gasas, net nepanoro kalbėti apie Retą Batlerį. 

Ir pulkininkas, it musę kandęs, buvo priverstas 
keliauti toliau. 


Nei Retas Batleris, nei pulkininkas Brandergasas 
net neįtarė, kad tuo pačiu metu, kai jie dykinėjo prie 
viskio arba lošdami kortomis, grėsmingo žudiko ir 
piktadario Alfaro Sikeiroso gaujos likučiai nutarė iš- 
laisvinti savo vadeivą, sėdintį kalėjime jau pusantrų 
metų. 

Ne todėl, kad jį labai mylėtų, bet be jo negalėjo 
pradėti vieno reikalo, o apiplėšinėti pašto furgonus 
jiems jau nusibodo. Jie, kaip ir Žmonių gaudytojai, 
kankinosi, svajodami apie didelius pinigus. 

Rugsėjo penktosios rytą penki raiteliai skriejo 
Meksikos sienos link, kur gal kokios penkios mylios 
nuo pačios sienos, akmenuotame tarpeklyje, buvo, 
kaip manė valdžia, neįveikiamas Las Pasoso kalėji- 
mas. Jame buvo kalinami pavojingiausi nusikaltėliai. 

Vienas iš jų buvo Alfaras Sikeirosas. 

Iki dantų ginkluoti žmonės sustojo uolų prie- 
dangoje. Du išjų užsiropštė į uolų viršūnę ir iš viršaus 
ilgai stebėjo, kaip keičiasi sargyba, suskaičiavo visus 
kareivius — sargybinius. Tik vėlai vakare nusileido 
pas savo bendrininkus. 

— Ten dvylika kareivių. 

— Daugoka, — tarė vienas banditas, laikinai va- 
dovavęs gaujai. 

— Na, ką gi, — atsiduso jaunyvas Chuanas, 

skaičiuodamas kalėjime esančius kareivius, — kitos 
išeities neturime, bet, manau, verta rizikuoti. 

Vadeivą pakeitęs Manuelis pritarė savo jauna- 
jam draugui ir, išsitraukęs revolverį, pasuko būgnelį, 
tikrindamas, ar kelionėje nesugedo ginklas. Bet me- 
chanizmas veikė tiksliai, spragtelėjimai buvo lygūs ir 
tikslūs. 

— Ką gi, tada su Dievu, — tarė Manuelis, stum- 
telėdamas į priekį jaunylį Chuaną. 

Šis pasitaisė sombrerą ir nukabino nuo batų 
pentinus. Juo pasekė ir kiti banditai. Juk iš tikrųjų, kai 
ką nors panašaus darai, pašalinių garsų neturi būti. 

Temstant banditai nepastebėti prisėlino prie ka- 
lėjimo sienų. Užmetę virvę su kabliu, banditai vienas 
paskui kitą užsiropštė į viršų. 

Kai visi susirinko po kampinio bokšto priedan- 
ga, Manuelis davė paskutinius nurodymus. 

— Chuanai, imk du žmones ir pašalinkite štai tą 
sargybinį, — jis parodė revolverio vamzdžiu. — Tik 
be triukšmo, mes turime juos sudoroti po vieną. O tu, 
Migeli, sutvarkyk štai tą sargybinį, — parodė kareivį, 
saugantį priešingą kalėjimo sieną. 

Banditai tyliai ištirpo sutemose. 

O pats Manuelis, suspaudęs rankoje peilį su 
plėšrūniškai lenktais ašmenimis, nuo sienos nušoko į 
kiemą. 

Prigludęs prie sienos, jis ėmė slinkti vartų link, 
kur stovėjo du karabinais ginkluoti sargybiniai. Pri- 
siartinęs prie jų, apmirė už kampo. 

Manuelio ausis pasiekė dviejų sargybinių po- 
kalbio nuotrupos. Manuelis bato galu iš už kampo 
paspyrė akmenį. 

Sargybinių pokalbis tuojau pat nutrūko. 

— Eik, pažiūrėk, kreipėsi seržantas į kareivį, — 
kas ten yra. 

— Turbūt nuo sienos atitrūko akmuo arba nu- 
byrėjo gabalėlis tinko. 

— Vis tiek, eik, pažiūrėk. 

Manuelis, išgirdęs tylius kareivio žingsnius, dar 
labiau prigludo prie sienos. Netrukus iš už kampo pa- 
sirodė karabino vamzdis. 

— Nieko čia nėra, — tarė kareivis, pasukdamas 
už kampo. 

Manuelis tuojau pat brūkštelėjo aštriai išgaląstu 
peiliu jam per gerklę. Kareivis net nespėjo riktelėti, 
kai ašmenys, perpjovę gerklę, sugergždėjo per stubu- 
rą. Kareivis susverdėjo, bet Manuelis spėjo jį sugriebti 
už munduro atlapų ir atsargiai paguldė ant žemės: juk 
seržantas neturėjo išgirsti, kaip žnekteli negyvas kū- 
nas. 

— Ei, ką ten veiki? — pasigirdo už kampo. Ser- 
žanto balsas skambėjo aiškiai sunerimęs. 

Manuelis bato galu paspyrė dar vieną akmenį. 
Šį kartą pasigirdo jau atsargūs žingsniai. Seržantas sė- 
lino, atitolindamas tą momentą, kai jam teks pasukti 
už kampo. 

Manuelis laukė pasiruošęs šuoliui. Jis gerai matė 
žeme slenkantį seržanto šešėlį. 

Pagaliau kuomet karabino vamzdis išlindo iš už 
kampo, Manuelis, orientuodamasis pagal šešėlį, spyrė 
seržantui į pilvą. 

Šis nespėjo riktelėti, nes banditas ranka užspau- 
dė burną, o peilį suvarė iki pat rankenos į krūtinę. 

Seržantas dar keletą kartų mėšlungiškai krūp- 
telėjo ir nutilo. 

Manuelis taip pat atsargiai paguldė jį šalia ka- 
reivio. 

Po ketvirčio valandos banditai susirinko ant 
plokščio kalėjimo stogo. 

— Na, kaip? — paklausė Manuelis savo žmonių. 

Chuanas iškėlė vieną pirštą. 

Migelis pakartojo savo draugo judesį. Manuelis 
tylėdamas parodė jiems du pirštus. Banditų veidus 
nušvietė pasitenkinimo šypsenos. 

— Kitus sunaikinsim išeidami, — sušnibždėjo 
Manuelis, — negalima nė vieno palikti gyvo. 

Banditai pritariamai linktelėjo. 

Chuanas kraujuotus ašmenis nuvalė į kelnes, ir 
plienas vėl žibėjo. 

Manuelis rankos mostu liepė savo Žmonėms 
sekti paskui juos. Ir banditai ėmė sėlinti laiptų, ve- 
dančių į kalėjimo koridorių, link. 

Naktį čia nebuvo sargybinių, o kalėjimo pastatas 
uždaromas grotuotais vartais. 

— Alfaras didžiojoje kameroje, centre, tai aš tik- 
rai žinau, — tarė Manuelis, — juk aš pats kažkada čia 
sėdėjau, tiesa, ne taip ilgai, kaip Sikeirosas. 

Banditai, stengdamiesi nebrūžuoti kojomis, sėli- 
no tamsiu koridoriumi. Nebuvo girdėti nė mažiausio 
šnaresio. Atrodė, kad eina ne žmonės, o sienomis slen- 
ka šešėliai. 

Alfaras Sikeirosas, kietai miegojęs, krūptelėjo ir 
atsimerkė. Kažkaip intuityviai jis juto, kad dabar kaž- 
kas turi įvykti. Jis apsidairė. 

Jo kameros kaimynas, pagyvenęs dailidė, sėdėjo 
kampe ant lentinių gultų ir vilnonio audeklo gabalėliu 
blizgino keistą žaisliuką. Žaisliukas buvo panašus į 
mažą dėžutę, bet gerai įsižiūrėjus ir pagalvojus, ne- 
sunku buvo atspėti, kad tai spintos modelis. 

Senas dailidė taip rūpestingai ir kruopščiai bliz- 
gino paviršių, kad ant jo kaktos iššoko gyslos, o ant 
riestos nosies pakibo prakaito lašas, kuris, atrodė, tuoj 
tuoj nukris. | 

Bet senis tai pajuto ir vilnonės medžiagos ga- 
balėliu nusišluostė nosį, o paskui kilstelėjo žaisliuką 

virš galvos ir pasitenkinimo šypsena nušvietė jo ne- 
skustą sulysusį veidą. 

— Ei, — pašaukė dailidę Alfaras Sikeirosas, — 
prieik prie durų, pažiūrėk, kas ten. 

Dailidė tuoj pat pašoko, paslėpė savo žaisliuką 
užantyje ir beveik bėgte nubėgo prie storų grotuotų 
durų. Jis bandė pažiūrėti pro mažus kaustytus kvad- 
ratėlius. 

Bet jis pamatė tą patį, kas buvo vakar, užvakar, 
prieš metus, 0 gal ir pusšimtį metų — baltą šiurkščią 
sieną ir pilkas akmenines plytas. 

Senas dailidė neigiamai papurtė galvą. 

— O man kažkas atrodo ne taip, — suburbėjo 
Alfaras Sikeirosas. 

— Kas gi čia gali būti ne taip, — tyliai atsakė 
dailidė, bet vis dar stovėjo, priglaudęs skruostą prie 
šaltų kaustytų grotų. 

Ir dabar jo ausis pasiekė vos girdimas šnaresys. 
Atrodė, kad pulkai tarakonų juda koridoriumi, o po jų 
letenėlėmis gurgžda smėlis. 

— Tu teisus, Sikeirosai, ten kažkas yra, — pa- 
kratė galvą senasis dailidė. 

Alfaras Sikeirosas pasitaisė sombrerą ir pakilo 
nuo narų. Jis stovėjo viduryje kameros, plačiai išžergęs 

— Pasitrauk nuo durų! — įsakė Sikeirosas, ir 
dailidė nutipeno prie savo gulto, kur iš karto apsigobė 
kažkokiais skudurais, atstojančiais jam antklodę. 

Šnaresys artėjo, ir Alfaras Sikeirosas pamatė, 
kaip prie durų sušmėžavo vienas šešėlis, paskui ant- 
ras, trečias. 

Nors jis pusantrų metų laukė šios dienos, vis 
dar negalėjo patikėti, kad atėjo lemiamas momentas. 

Alfaras tylėjo, bijodamas išgąsdinti šią viziją, bi- 
jodamas šūktelėti už grotuotų durų draugus. 

O vienas iš banditų tyliai priėjo prie sunkios 
spynos ir ėmė ją knibinėti. 

Džergštelėjo metalas, spragtelėjo užraktas. Du- 
rys cypdamos atsivėrė, ir kameroje pasirodė Manuelis, 
Chuanas ir Migelis. 

— Aš jau pernelyg ilgai jūsų laukiu, — piktai 
tarė Alfaras Sikeirosas, ir jo neskustame veide atsirado 
niekinama šypsena. 

— Mes anksčiau negalėjome, tai ne taip papras- 
ta, — išsigandęs ėmė teisintis Manuelis. 

Manuelis išsitraukė iš dėklo revolverį ir mes- 
telėjo Alfarui. Šis sugavo ir tuojau pat patikrino būg- 
nelį: visi šeši šoviniai buvo savo vietoje. Revolverį 
prieš veidą jis laikė taip, kaip šventikas laiko kryžių. 
O paskui jis pabučiavo revolverio vamzdį ir nykščiu 
atlaužė gaiduką. 

— O kas su juo? — Manuelis linktelėjo galvą į 
Sikeiroso kameros draugą. 

— Tai mano draugas, jis labai geras Žmogus, — 
atsainiai ištarė Alfaras. — Ateik čia, — smiliumi pa- 
kvietė senąjį dailidę, ir šis apsidžiaugęs nušoko nuo 
savo gulto ir atskubėjo prie banditų vadeivos. 

— Štai, štai, Alfarai, juk ne veltui aš dariau 
tai, — ir senis džiaugsminga veido išraiška padavė Al- 
farui > modelį. 

is tulžingai nusišiepė, bet dovaną priėmė. O 
paskui, nužvelgęs kameros draugą nuo galvos iki ko- 
jų, sušnibždėjo: 

— Sudie, amigo. 

Ir jo balse nebuvo nei gailesčio, nei neapykantos. 
Jis skambėjo ramiai ir abejingai, kaip šventiko, įpra- 
tusio kiekvieną dieną atlikti tas pačias apeigas. 

— Alfarai, tai tu mane čia paliksi? — besipi- 
nančiu liežuviu paklausė dailidė. 

— Lik sveikas, amigo, — Alfaras Sikeirosas pri- 

spaudė revolverio vamzdį prie kairiosios senio krū- 
tinės pusės ir spustelėjo gaiduką. 

Pasigirdo prislopintas šūvis, ir senis su rūkstan- 
čia krūtinėje skyle išsitiesė ant akmeninių grindų. 

— Aš matau, tu geros formos, — tarė Manuelis, 
kreipdamasis į Sikeirosą. 

— Taip, kai turiu rankose štai šitą daiktelį, jau- 
čiuosi visiškai pakenčiamai, — atsakė banditų vadeiva 
ir griežtai sukomandavo: pirmyn! 

Chuanas ir Migelis ėjo priekyje savo vadeivos, 
Manuelis — greta. 

— Ką, iš karto išeinam? — paklausė Manuelis 
Alfaro. 

— Ne, aš turiu grąžinti skolas. 

— Kodėl? Tai pavojinga, — tarė Manuelis. 

— Dabar aš nieko nebijau, — ir Alfaras Sikei- 
rosas iš šovinyno, kabančio ant Manuelio krūtinės, iš- 
traukė vieną šovinį ir įdėjo į revolverio būgnelį. 

Dabar jo revolveris buvo užtaisytas. 

Žinoma, kareiviai, saugantys Las Pasosą, išgirdo 
duslų šūvį Sikeiroso kameroje ir pakėlė aliarmą. Pa- 
griebę karabinus, puolė į aidų koridorių. 

Bet jie nesitikėjo, kad kalėjime tiek daug gink- 
luotų banditų. Juk jėgos dabar buvo apylygės — še- 
šiese prieš aštuonis. 

Banditai nesunkiai iššaudė visą apsaugą, išsky- 
rus vieną seržantą, pasislėpusį po laiptais. 

Alfaras Sikeirosas mintyse suskaičiavo lavonus, 
paskui pasisukęs į Manuelį, riktelėjo: 

— Kažkur turi būti dar vienas, ieškokite! 

Ir banditai iškriko, apžiūrinėdami visus užkam- 
pius. | 

Banditai nekreipė dėmesio į kalinių prašymus 
atidaryti duris ir paleisti juos į laisvę. Jie vykdė savo 
vadeivos įsakymą. 

Netrukus seržantas buvo surastas. Drebantį iš 
baimės jį nuvedė pas Sikeirosą, ir šis, iššiepęs dantis, 
įžūliai nusikvatojo, žvelgdamas seržantui tiesiai į vei- 
dą. Dabar buvo jo viršus, juk seržantas stovėjo prieš jį 
beginklis, o Sikeiroso rankose buvo revolveris. 

Jis įbedė revolverį tiesiai į seržanto kaktą, ir šis 
parklupo. " 

— Neužmuškite manęs, senjore Sikeirosai! 

— O kas tau pasakė, bjaurybe, kad ruošiuosi 
tave užmušti? — Alfaras pakėlė už plaukų seržantą ir 
pastatė jį ant kojų. — Aš tavęs neužmušiu, nėra pras- 
mės. 

— Ačiū, ačiū, senjore Sikeirosai, — ėmė dėkoti 
seržantas. 

— Man tavo dėkingumo nereikia, niekše. Aš no- 
riu, kad tu visiems papasakotum, kas įvyko Las Pa- 
sose, aš noriu, kad ir vienoje, ir kitoje sienos pusėje 
visi žinotų, kad Alfaras Sikeirosas vėl laisvėje. 

— Viską padarysiu kaip įsakysite! — dievago- 
josi seržantas, sukryžiavęs ant krūtinės rankas ir 
šnabždėdamas priesaikos žodžius. 

— Žiūrėk, nepamiršk, 0 ne, tai aš rasiu tave net 
po žemėmis ir sukiurinsiu tavo makaulę. Tiki manimi, 
seržante? 

— Taip, taip, senjore Sikeirosai, aš tikiu jumis, 
tikiu. 

Alfaras Sikeirosas revolverio rankena trinktelėjo 
seržantui per galvą. Šis riktelėjo ir, netekęs sąmonės, 
pargriuvo ant Žemės. 

— Gal geriau jį pribaigti? — paklausė Manuelis. 

— Ne, aš noriu, jog visi žinotų — Sikeirosas vėl 
laisvas. Supratai mane, Manueli? 

— Taip, taip, sutinku su tavimi. Tu laisvas, ir 
visos kortos vėl tavo rankose. 

Alfaras Sikeirosas, žiūrėdamas į naktinį dangų, 
isteriškai nusikvatojo. 

— Žvaigždės! Žvaigždės! — staiga suriaumojo 
jis. — Aš jūsų nemačiau visą amžinybę! Visą amžinybę 

komis revolverį, ėmė šaudyti į juodą dangų. 


Nepraėjo nė savaitė, kai visų aplinkinių mies- 
telių namų sienos mirgėjo nuo plakatų, kuriuose buvo 
pavaizduotas niekšiškas Alfaro Sikeiroso snukis, o 
apačioje, po portretu, dideliu šriftu buvo parašyta pa- 


sakiška suma — dešimt tūkstančių dolerių, kuriuos 
valdžia žadėjo už Alfaro Sikeiroso, gyvo ar mirusio, 
galvą. 


Retas Batleris ir Čarlzas Brandergasas Sikeiroso 
portretą pamatė skirtinguose miesteliuose, bet nu- 
sprendė tą patį. 

— Štai kaip tik tai, apie ką aš taip ilgai svajo- 
jau, — tarė kiekvienas sau, — čia kaip tik tas varžovas, 
su kuriuo verta pasigalynėti. 

Bet nei Retas Batleris, nei pulkininkas Čarlzas 
Brandergasas net nenumanė, kad pasigalynėti teks vi- 
sų pirma tarp savęs. 

Jie dar net nenumanė, kad teks aiškintis san- 
tykius revolveriais, bet, matyt, jiems abiem švietė ta 
pati sėkmės žvaigždė, ir jos spinduliai vienodai glostė 
Brandergaso galvą ir neskustus Reto Batlerio skruos- 
tus. 


Prieš imdamasis didelių reikalų, Alfaras Sikei- 
rosas nutarė atsiskaityti su savo prakeiktu priešu, su 
žmogumi, atidavusiu jį į valdžios rankas ir įkišusiu į 
kalėjimą, paguldžiusiu ant kietų kalėjimo gultų, pri- 
vertusiu maitintis tik vandeniu ir duona, atėmusiu 
svarbiausia Alfaro gyvenime — laisvę. 


313 


Dar nespėjo nuo kaitrios saulės išblukti plakatai, 
išklijuoti ant aplinkinių miestų sienų, dar nespėjo su- 
rūdyti vinys, kuriomis tie plakatai buvo prikalti, o Al- 
faras Sikeirosas jau rado savo skriaudėją ir priešą. 

Banditai įsiveržė į Kruzo Martineso namus. Jų 
nesustabdė nei kūdikio verksmas, nei sielvartingas 
jaunos Kruzo žmonos, spaudžiančios prie krūtinės sū- 
nų, klyksmas. 

Kruzas, pabalęs iš baimės, sėdėjo ant išklibusios 
kėdės surištomis už nugaros rankomis, o Alfaras Si- 
keirosas išsižergęs stovėjo priešais jį ir niekinamai žiū- 
rėjo į akis išdavikui. 

— Aš suprantu, Kruzai, kad tu nenorėtum ma- 
nęs matyti, bet aš, — ir Alfaras Sikeirosas stuktelėjo 
sau kumščiu į krūtinę, — aš svajojau apie šį momentą 
visas tas bemieges naktis, kurias praleidau ant gultų, 
žiūrėdamas į purvinas kameros lubas. Aš laukiau šio 
momento, kaip kūdikis laukia motinos pieno, ir, kaip 
matai, sulaukiau. Dabar stoviu prieš tave gyvas ir 
sveikas, o tu net neįsivaizduoji, kas tavęs laukia. 

Kruzas kažką bandė išlementi pabalusiomis iš 
baimės lūpomis, bet liežuvis neklausė, dantys barš- 
kėjo, o akys, atrodė, tuoj tuoj iššoks iš akiduobių. Vei- 
du bėgo šaltas prakaitas. 

— Tu gavai pinigus už tai, kad įkišai mane už 
grotų, purvinas išdavike, — ir Alfaras Sikeirosas spjo- 
vė į veidą Kruzui. — Tau reikėjo užmušti tada, kai 
galėjai. 

Kruzas pabandė atsistoti, bet Manuelis sugriebė 
jį už plaukų ir prispaudė prie kėdės atlošo. 

— Sėdėk ir nejudėk, išsigimėli! — suriko Kruzui 
Manuelis. 

O Alfaras Sikeirosas pritūpė priešais savo 
skriaudėją ir ėmė kalbėti ramiu ir net maloniu balsu, 

bet nuo to Kruzas dar labiau išsigando, nes suprato, 
kad pasigailėjimo nebus. 

Garsiai pravirko kūdikis. 

Alfaras Sikeirosas pakilo visu ūgiu, ištraukė iš 
kišenės auksinį laikrodį su stora blizgančia grandinėle 
ir pasukiojo prieš vaiko veidą. Berniukas džiaugsmin- 
gai nusišypsojo ir ištiesė putnias rankutes į blizgantį 
daiktą. 

Alfaras Sikeirosas taip pat nusišypsojo, o Kruzas 
Martinosas, pamatęs šią šypseną, akimirksniu sustin- 
go — ji nežadėjo nieko gera, nes Kruzas puikiai pa- 
žinojo Alfarą Sikeirosą: jis visada šypsodavosi, nu- 
sprendęs ką nors nužudyti. 

— Kiek tavo kūdikiui? — pasidomėjo Sikeirosas 
moters. 

Ši trūkčiojančiu balsu pralemeno: 

— Aštuoniolika mėnesių, senjore, — ji dar ban- 
dė sugraudinti banditą. 

— Tai lygiai tiek, kiek aš išsėdėjau kameroje, — 
jo balsas pasidarė metalinis. — Aš suprantu, Kruzai, 
kad už pinigus, kuriuos gavai už išdavystę, maitinai 
šeimą. Ar ne taip? 

Šis pritariamai linktelėjo galvą. 

— Tai va, dabar tavo šeima priklauso man, ir aš 
ją pasiimsiu. Išvesti! — riktelėjo jis Migeliui, ir šis, 
pagriebęs moterį su vaiku, išstūmė juos iš kambario. 

— Jie visai nekalti, — maldaujamu balsu krei- 
pėsi į Sikeirosą Kruzas Martinosas. — Niekuo! Nie- 
kuo, Alfarai! Tai aš dėl visko kaltas. 

— Aš pats nuspręsiu, kas kaltas, o kas —- ne, — 
irjis sutrūkusiu nykščio nagu atidarė laikrodžio dang- 
telį. 

Spragtelėjo spyruoklė, ir pasigirdo melodingas 
dūžis. Mechanizmas grojo, kartodamas tą pačią ne- 
sudėtingą melodiją. 

Iš gretimo kambario buvo girdėti vaiko verks- 
mas ir pašėlę moters riksmai: ji meldė pagailėti bent 
sūnaus. 

O Alfaras Sikeirosas, atrodė, viską pamiršo ir 
kaip pakerėtas klausėsi mechaninės muzikos. 

Ir staiga sugriaudėjo du šūviai. Tyla tarsi su- 
plyšo į tūkstančius aštrių skeveldrų, ir visos jos įsmigo 
į Kruzo Martineso sielą. 

— Ne! Ne! — riktelėjo jis, bandydamas pakilti 
nuo išklibusios kėdės, bet tvirta bandito ranka tarsi 
įspaudė jį atgal į sėdynę. 

O Alfaras Sikeirosas kaip pakerėtas prikišo laik- 
rodį prie ausies ir toliau klausėsi mechaninės muzikos 
garsų. Jo veide švietė palaiminga šypsena, lūpos ner- 
vingai trūkčiojo, akys buvo primerktos. 

Kruzas Martinosas, suvokęs, kad jam viskas 
baigta, pabandė pašokti iš vietos, bet vienas iš Sikei- 
roSO parankinių užmetė jam ant kaklo ploną odinį dir- 
želį ir užpakalyje suveržė. Kruzo veidas paraudo, 
akys, atrodė, tuoj išsprogs, ant kaktos iššoko gyslos. 

— Ne! Ne! — švogždamas išstenėjo Kruzas. 

— Nesijaudink, amigo, dabar, man atrodo, ne- 
kenti manęs taip, kad galėsi užmušti. 

Ir vėl spragtelėjo auksinio laikrodžio dangtelis. 
Muzika nutilo. 

Alfaras Sikeirosas per dvylika žingsnių atsi- 
traukė tolimesnės sienos link ir nusimetė nuo pečių 
juodą dulkėtą striukę. Liko baltomis kelnėmis ir bal- 
tais n:arškiniais. Rankoje laikė mažą acksinį laikrodį, 
į kurį banditų vadeiva kartkartėmis pažvelgdavo krei- 
vu žvilgsniu. Kaktoje atsirado dvi gilios raukšlės, vei- 
das buvo susikaupęs. 

Ir banditai, ir Kruzas numanė, kad Sikeirosas 
apie kažką įtemptai mąsto. 

Alfaras Sikeirosas viską mėgo daryti vaizdžiai ir 
teatrališkai. 

Ir dabar, plačiai išsižergęs, atsistojo prie prie- 
šingos sienos, žiūrėdamas Kruzui tiesiai veidą. 

— Kai muzika nustos groti, griebk savo revol- 
verį ir šaudyk. Turi šansą mane nušauti, bet ne į nu- 
garą, kaip anksčiau rengeisi tai padaryti. Manueli, pa- 
leisk jį. 

Plaukuotos Manuelio rankos atsigniaužė, ir odi- 
nis dirželis nukaro ant Kruzo Martinoso kaklo. 

Iš už bato aulo blykstelėjo peilis išlenktais aš- 
menimis. Vienu beveik nepastebimu judesiu plieniniai 
ašmenys perpjovė virvę, kuria buvo surištos Kruzo 
rankos. 

Jis viską suprato. Keletą kartų suspaudė bei at- 
palaidavo nutirpusius pirštus ir apmirė, laukiamai 
žiūrėdamas į savo prakeiktą priešą, į Žmogų, atėmusį 
jam šeimą, o dabar besirengiantį atimti gyvybę. 

Manuelis pakėlė nuo grindų revolverį ir kyš- 
telėjo į Kruzo dėklą. 

— Žinoma, jeigu, amigo, suspėsi tai padaryti, — 
permetęs šovinyną per petį griežtai pasakė Alfaras Si- 
keirosas, ir jo balsas, nors buvo tylus, pripildė visą 
kambarį. 

Visi banditai įsitempė ir atsitraukė prie sienų, 
rankas laikydami ant savo revolverių rankenų. 

Alfaras Sikeirosas sudiržusiu nykščiu spragte- 
lėjo auksinio laikrodžio dangtelį, ir ėmė veikti me- 
chanizmas, pripildęs kambarį mechaninės muzikos 
ringavimo. 

Sikeiroso akys virto dviem siaurais plyšiais, ku- 
rių gilumoje degė neapykantos išdavikui liepsna. 

O Kruzo Martinoso veidas trūkčiojo. Atrodė, lū- 
pos neranda sau vietos ir negali sustoti. 

— Kruzai, kai muzika pasibaigs, čiupk savo re- 
volverį ir užmušk mane, jeigu gali. 

Kruzas puikiai suvokė, ko iš jo norima. Jis taip 
pat suprato, kad tai paskutinis jo šansas. 

Bet ne šansas likti gyvam, nes jis žinojo, kad 
banditų pernelyg daug, ir gyvas iš čia neišeis. Tai bu- 
vo šansas atsiskaityti su žmogumi, kurio įsakymu bu- 
vo nužudyta jo Žmona ir mažutis sūnus. Ir todėl jis 
susikaupė, ruošdamasis mirtinam iššūkiui. 

Taip, tai buvo iššūkis, iššūkis savo mirčiai. 

Kruzo smilius lėtai lenkėsi, tarsi ieškodamas re- 
volverio, įkišto į dėklą, gaiduko. 

Muzika kartojosi, skambėjo ta pati muzikinė fra- 
zė. Iš viso tik keturi muzikinio dūžio taktai, bet Kruzui 
Martinosui atrodė, kad tai jau skamba sunkus kapinių 
varpas. 

Spragtelėjo spyruoklė, ir ore dar kybojo plieni- 
nių plokštelių dūžis, bet Kruzas puolė pasitikti savo 
mirties. Revolveris šmėstelėjo ore, spragtelėjo gaidu- 
kas, bet Alfaro Sikeiroso pirštas suspėjo paspausti nu- 
leistuką, ir banditų vadeivos revolverio kulka paliko 
rūkstančią skylę Kruzo Martinoso krūtinėje. 

Jis susverdėjo, tarsi nesuprasdamas, kas įvyko, 
apsidairė. Jo plačiai atmerktas akis beveik akimirksniu 
aptraukė baltas mirties šydas. Revolveris iš nusilpu- 
sios Kruzo rankos tarškėdamas nukrito ant akmeninių 
plytų, o jo smilius vis dar judėjo, stengdamasis spus- 
telėti nematomo ginklo įpaiduką. 

Pagaliau kojos susipynė, ir Kruzas Martinosas 
žnektelėjo paslikas ant 1kmeninių grindų šalia savo 
revolverio, kuris šį kartą jo neišgelbėjo. 

Spragtelėjo auksinio laikrodžio dangtelis, žyb- 
telėjo saulės blyksnis, ir Alfaras Sikeirosas, pakėlęs 
nuo grindų savo juodą striukę, persimetė ją per petį ir 
nusišypsojęs žvilgtelėjo į savo parankinius. 

Šie suakmenėję stovėjo prie sienos. 

Alfaras Sikeirosas gracingai apsuko revolverį 
apie smilių ir net nežiūrėdamas įmetė į dėklą. 

Visi lengviau atsiduso. Ir tik dabar, negyvą iš- 
daviko kūną už kojų ir rankų ištempus iš kambario ir 
palikus ant akmeninių plytų kruviną juostą, Alfaras 
Sikeirosas pajuto, kokia buvo didelė įtampa. 

Jis žvilgtelėjo į savo rankas: pirštai nervingai 
trūkčiojo. Tada jis pakėlė galvą ir, kreipdamasis į 
Chuaną, griežtai tarė: 

— Rūkyti! 

Šis nesuprasdamas pakraipė galvą. 

— Tu ką, apkurtai? — suriko Sikeirosas ant jau- 
niausio iš savo parankinių. — Juk žinau, turi. 

Chuanas pažvelgė į Manuelį, šis pritariamai 
linktelėjo galvą. Ir tada Chuanas iš viršutinės kišenės 
ištraukė savos gamybos cigaretę iš indėniškų kanapių. 

Alfaras drebančia ranka įsikišo cigaretę į dantis 
ir spragtelėjo pirštais. 

Chuanas čirkštelėjo degtuką ir pridegė. 

Godžiai primerkęs akis, Alfaras Sikeirosas įtrau- 
kė ir neskubėjo išpūsti dūmų, kad jie gerai įsigertų į 
plaučius. 

Ant banditų vadeivos žandų iššoko raudonos 
dėmės, o akys beprotiškai žibėjo. Jis žiūrėjo į cigaretės 
galiuką ir iš jo veido buvo matyti, jog jam gaila, kad 
ugnis, palikdama pilką pėdsaką, taip greitai artėja prie 
lūpų. 

Pagaliau jis pajuto palengvėjimą ir užvertė gal- 
vą, nepaleisdamas nuorūkos iš suspaustų pabalusių 
lūpų. Ant neskusto kaklo drebėjo Adomo obuolys, tar- 
si maža pelytė bėgiotų drobiniame maiše, nerasdama 
išėjimo. 

O kraujas ant pilkų akmeninių grindų pamažu 
krešėjo, iš tamsiai raudono virto vyšniniu, paskui pa- 

lengva rudu, o dar po kelių minučių pajuodo. Jis Ži- 
bėjo kaip rojalio dangtis. 

Bet kai banditai vėl ėmė vaikščioti po kamba- 
rius, žargstydami per šią juodą sustingusią balą, dul- 
kės apklojo ją, paslėpdamos veidrodinį spindesį. 

Migelis priėjo prie Manuelio, savo išlenkto pei- 
lio galu valančio panages. 

— Taip, Alfaras per pusantrų kalėjime praleistų 
metų nepamiršo šaudyti. 

— Taigi, — negarsiai tarė Manuelis, žvelgdamas 
Migeliui į akis, — tikriausiai ten jis tik apie tai ir tesva- 
jojo. 

— O kas beliko jam daryti? Juk kalėjime neduo- 
da nei gerti, nei rūkyti. Lieka tik svajoti. 

Jie kalbėjo, nebijodami savo vadeivos, nes su- 
prato, jog tas mintimis dabar kažkur labai toli, nu- 
grimzdęs į savo narkotines svajas. 

Chuanas, atsargiai žengdamas, priėjo prie Sikei- 
roso ir sugrubusiais pirštų galiukais, visiškai nebijo- 
damas nudegti, ištraukė prie pačių lūpų smilkstančią 
nuorūką. 

Alfaras Sikeirosas net nekrustelėjo. 


4 skyrius 


Čarlzas Brandergasas gerai suvokė, ką gali pri- 
daryti į laisvę ištrūkęs Alfaras Sikeirosas. 

Jis apmąstė visus variantus ir sustojo ties tuo, 
kad greičiausiai Sikeirosas bandys pulti banką. O di- 
džiausias bankas buvo Bergtaune. Jis buvo laikomas 
ne tik didžiausiu, bet ir patikimiausiu. 

Ir štai rytą Čarlzas Brandergasas peržengė ban- 
ko slenkstį. 

Tyliai atsivėrė gerai suteptos sunkios grotuotos 

durys. Pagyvenęs klerkas, blykstelėjęs pensnė stiklais, 
veidą nušvietė šypsena. Prieš jį stovintis žmogus buvo 
ne tik turtingas, bet ir gerai apsirengęs. Ant pulki- 
ninko surduto nebuvo nė dulkelės, o batai blizgėjo 
tarsi ką tik iš parduotuvės. Ant kaklaraiščio žėrėjo seg- 
tukas su dideliu akmeniu. 

— Labas rytas, sere, — mandagiai pasisveikino 
klerkas. 

— Labas rytas, — metė Čarlzas Brandergasas, 
rūkydamas savo nepakeičiamą gintarinę pypkę, ku- 
rios suskilęs kandiklis buvo suveržtas brangiais sidab- 
riniais žiedais. 

Patalpa prisipildė kvapnaus aromato. 

— Ar galiu jums, sere, kuo nors padėti? — go- 
džiai įtraukdamas kvapnius dūmus pralemeno kler- 
kas. 

— Taip, man reikalingas didžiausias ir patiki- 
miausias šio krašto bankas. 

— Vadinasi, sere, jūs pataikėte tiksliu adresu. 
Mūsų bankas laikomas geriausiu ir turtingiausiu šia- 
me krašte. 

— Na, ką gi, vadinasi, man pasisekė, — ramiai, 
nelaukdamas kvietimo, Čarlzas Brandergasas įėjo į 
banko valdytojo kabinetą. 

Pulkininkas atrodė taip solidžiai, kad klerkas 
net nemanė jo sulaikyti. 

Banko valdytojo kabineto apstatymas tarsi liu- 
dijo tai, ką kalbėjo klerkas, girdamas savo banką: sun- 
kus ąžuoliniai baldai, ąžuolinės s:enų plokštės, pa- 
veikslai paauksuotuose sunkiuose rėmuose, šakotos 
sidabru tviskančios žvakidės, marmurinis rašymo 
reikmenų komplektas su didžiuliu auksiniu ereliu. 

— Mūsų bankas, sere, visuomet galvoja apie in- 
dėlių saugumą, — kalbėjo valdytojas. 

— Kaip tik to man ir reikia, nes aš noriu įdėti į 
jūsų banką labai didelę sumą. 

Nuo šių žodžių valdytojo veidą nušvietė plati 
šypsena, ir jis iš karto puolė prie senoviškos ąžuolinės 
spintos, atidarė jos duris ir pastatė ant stalo krištolinį 
viskio butelį ir dvi tokias pačias puošnias stiklines. 

— Mes labai rūpinamės savo reputacija, labai 
rūpinamės, sere, ir darome viską, kad pinigai, įdėti į 
mūsų banką, būtų saugūs. Mūsų bankas per visus sa- 
vo egzistavimo metus nebuvo nė karto apiplėštas, — 
aiškiai tuo didžiuodamasis, ištarė valdytojas ir, ištrau- 
kęs krištolinį kamštį, pripylė stiklines. 

— Suprantate, — mįslingai ištarė Brandergasas, 
užtraukdamas aromatingą dūmą, — aš turiu labai di- 
delę sumą ir bijau banditų užpuolimo. Todėl taip de- 
taliai jūsų klausinėju. 

— Žinoma, žinoma, tai jūsų pageidavimas, jūsų 
valia, — palingavo galvą banko valdytojas. — Net ir 
įžymusis Alfaras Sikeirosas vargu ar ryšis pulti mūsų 
banką, juk jis kaip tvirtovė — apsauga viduje, iš lauko 
pusės, visur tvirtos durys, patikimos spynos, storos 
sienos. Taigi, sere, mūsų bankas pritaikytas pinigams 
laikyti kaip nė vienas kitas. 

Kol pulkininkas Čarlzas Brandergasas neskubė- 
damas šnekėjosi su banko valdytoju, į Bergtauno gat- 
vę ant savo eržilo įjojo Retas Batleris. Jo pečius gaubė 
vis tas pats nepakeičiamas juodas pončas su baltais 
raštais, o burnoje rūko cigaras. 

Jis įdėmiai apžiūrinėjo miestelio gatves, kurio- 
mis risnojo jo arklys. 

Reto Batlerio dėmesį patraukė grupė berniūkš- 
čių, žaidžiančių kažkokį vietinį Retui nežinomą žai- 
dimą. | 

Jis stabtelėjo prie vaikų ir pažvelgė į vieną ber- 
niuką, kuris Retui Batleriui atrodė labiausiai susimąs- 

tęs. Vaikinukas pakėlė juodą garbanotą galvą ir įdė- 
miai pažiūrėjo į Retą. 

— Misteri, jūs turbūt norite atsikvėpti, išgerti, 
pažaisti, jums tikriausiai reikia kambario, norite iš- 
simaudyti? Mano vardas Fernandas, — greitai berda- 
mas žodžius, ištarė vaikinukas ir sugriebė už pava- 
džio, tarsi bijodamas, kad Retas Batleris apsigalvos ir 
atsisakys jo paslaugų. 

— Visa tai rasiu pats, — murmtelėjo Retas Bat- 
leris, — man reikia ko kita. 

— Aš jūsų paslaugoms, misteri. Ir jeigu galėsiu, 
padarysiu jums bet kokią paslaugą. Štai šis viešbutis, 
sere, tikriausiai jums tiks, — berniukas parodė 
dviaukštį medinėmis kolonomis pastatą. 

— O kuo šis viešbutis geresnis už kitus? — susi- 
domėjo Retas Batleris, šiek tiek įtempdamas pava- 
džius. 

— Kitame viešbutyje, sere, pusę nakties kovosite 
su blakėmis ir tarakonais, o čia vis dėlto švariau, be to, 
čia dirba labai graži moteris. 

— Graži? — nusišypsojo Retas Batleris, ir ugnelė 
jo cigaro galiuke dar ryškiau plykstelėjo. — Tai ji ne- 
ištekėjusi? 

— Ojos tai nejaudina, — gudriai nusišiepė Fer- 
nandas ir paėmė pavadį iš Reto Batlerio rankų. 

Vyriškis nušoko ant žemės, su pasitenkinimu 
pajutęs, kad stovi ant kažko kieto ir pastovaus. 

— O ten, priesais, bankas, — parodė sumanus 
berniukas. 

— Bankas, sakai? — žvilgtelėjęs į baltą pastatą, 
ištarė Retas Batleris. 

— Taip, taip, sere, bankas, geriausias. Kai tu- 
rėsiu pinigų, būtinai ten juos pasidėsiu. 

— Fernandai, turiu tau penkiasdešimt centų, — 

ir Retas Batleris mikliai ištraukė blizgančią monetą, — 
bet turėsi juos uždirbti. 

— Ką aš privalau padaryti? — meilikaujamai 
ištarė Fernandas. 

— Kai jūsų miestelyje pasirodys tau nematytas 
žmogus, turėsi man pranešti. 

— Sere, aš mačiau nepažįstamą Žmogų. 

— Ir tu niekada anksčiau jo nebuvai matęs? 

— Ne, sere, — papurtė galvą berniukas. 

— Ir kur jis apsistojo? 

Vaikinukas nudelbė akis, žiūrėdamas į savo 
purvinas kojas. 

Pauzė truko keletą akimirkų. Retas Batleris įkišo 
ranką į viršutinę kišenę, ir jo pirštai ištraukė dar vieną 
blizgančią monetą. Retas Batleris pasukiojo ją prieš 
berniuko akis. 

— Tai kur gi jis apsistojo? 

— Viešbutyje priešais, — pasakė berniukas ir 
mikliai pagavo skriejančią monetą. Pirštai susigniau- 
žė, ir monetos blizgesys užgeso. 

— Štai jo langas, — parodė vieną antrojo aukšto 
langą Fernandas, — o štai jo arklys, — linktelėjo galvą 
į juodą eržilą, pririštą pašiūrėje. 

— Jis meksikietis? — pasidomėjo Retas Batleris. 

— Ką jūs, sere, jis vaikšto puošniai apsirengęs ir 
į kaklaraištį įsisegęs didelį blizgantį smeigtuką, be to, 
savo ilgavamzdį revolverį nešioja ne taip kaip jūs... 

— O kaip? 

— Štai taip, — ir berniukas kumštį, kuriame jau 
buvo dvi monetos, prispaudė prie pilvo. 

— Gerai, — tarė Retas Batleris, — jeigu pamatysi 
dar ką nors, būtinai pranešk ir uždirbsi tiek, kad ga- 
lėsi pasidėti pinigus į žymųjį banką. 

— Gerai, sere, — linktelėjo galvą Fernandas, pa- 
purtydamas savo juodas garbanas. 

Retas Batleris užlipo į priebutį, stumtelėjo duris 
ir įėjo į vėsią apytamsę užeigą, esančią apatiniame 
aukšte. 

Iš karto pamatė moterį, vilkinčią žalia šilkine 
suknele. Ji stovėjo pusiau atsisukusi ir stalčiuje tvarkė 
kažkokius niekučius. Retas Batleris pamatė jos ilgą tar- 
si nutekintą kaklą ir aukštai sukeltų plaukų garba- 
nėles. Ir dar spėjo pamatyti jos laibą liemenį. Retui 
Batleriui pasirodė, kad jos liemenį galima apimti viena 
ranka. Jos lūpos nusišypsojo, o akys ryškiau žybtelėjo, 
lyg kas būtų nuvalęs nuo jų ilgos kelionės dulkes. 

Bet, išgirdęs skambutį virš durų, iš už baro pa- 
kilo vyriškis juodais antrankoviais, juoda liemene ir 
juodu kaklaraiščiu. Ant jo lygiai nuskusto blizgančio 
veido žybčiojo akinių, nusmukusių ant nosies galiuko, 
metaliniai rėmai. 

— Kuo nors galiu padėti, sere? — aiškiai ne- 
patenkintas svečio išvaizda pasiteiravo viešbučio sa- 
vininkas, šveisdamas varinį kavinuką. 

Juk Retas Batleris buvo nesiskutęs, dulkinas ir 
išvargintas ilgos kelionės. 

— Man reikia kambario su į aikštę išeinančiais 
langais. 

— Deja, visi kambariai su vaizdu į aikštę užim- 
ti, — apmaudžiai susiraukė viešbučio šeimininkas. — 
Bet kambariai su langais į kiemą neprastesni. 

— Pasakiau, jog man reikia kambario su vaizdu 
į aikštę, jūs tikriausiai manęs nesupratote. 

— Bet jis užimtas, aš juk negaliu išvyti nuola- 
tinio gyventojo, — su baime žvelgdamas į ryžtingą 
Reto Batlerio veidą, tarė šeimininkas. 

Moteris, koketiškai šypsodamasi, žiūrėjo į jauną 
vyriškį. Ją sudomino sve.io atkaklumas. 

Retas Batleris, netaręs daugiau nė žodžio, pri- 
sitraukė registracijos knygą ir ėmė jį vartyti. Pagaliau 

atsivertė paskutinį puslapį ir, žvelgdamas į gyventojų 
sąrašą, susimąstė. 

— Kurio numerio langai išeina į aikštę? — pa- 
klausė Retas Batleris. 

— Penkto, — dar nesuvokęs, ką rengiasi daryti 
atkaklusis svečias, atsakė viešbučio šeimininkas. 

— Penkto tai penkto, — tarė Retas Batleris ir, 
ištiesęs ranką, iš už vyriškio ausies ištraukė pieštuko 
galiuką. 

Jis išbraukė gyventojo, užimančio penktą nume- 
rį, pavardę ir šalia jos įrašė savo. 

— Dabar kambarys laisvas. 

Retas Batleris pieštuko galiuką vėl užkišo už 
viešbučio savininko ausies. Šis apmiręs kurį laiką ne- 
ištarė nė žodžio. 

— Ką jūs darote? — pagaliau suriko jis. 

— Palaisvinu kambarį. 

— Bet kambarys užimtas! 

— Einu, pažiūrėsiu, — gūžtelėjo pečiais Retas 
Batleris ir draugiškai šyptelėjo moteriai, kuri negalėjo 
paslėpti savo susižavėjimo atkakliu Reto Batlerio el- 
gesiu. 

Nors ji ir buvo viešbučio šeimininko žmona, bet 
vyro reikalai ją domino ne taip, kaip jis manė. Jai pa- 
tiko stovėti už baro, būti visų matomai, klausytis 
komplimentų, o svarbiausia, užeidinėti į kambarius, 
kai nebūdavo vyro. 

— Stokite! — suriko viešbučio šeimininkas įkan- 
din laiptais lipančiam Retui Batleriui. 

Bet šis net neatsisuko ir dingo antrajame aukšte. 

— Tai tiesiog kažkoks žvėris, — ištarė viešbučio 
šeimininkas, tikėdamasis savo žmonos pritarimo. 

— Taip, žvėris, — svajingai pralemeno moteris, 
žvelgdama į tuščius laiptus, kuriais ką tik užlipo Retas 
Batleris. 

Jo atvaizdas stovėjo viešbučio šeimininko žmo- 
nos akyse. Jai labai patiko įnoringi, nesutramdomi vy- 
rai, ir ji susidomėjusi laukė, kuo pasibaigs Reto Bat- 
lerio vizitas pas penktojo numerio gyventoją. 

— Jis aukštas, — ilgesingai ištarė moteris. 

Ir vyras neišlaikė. Jis buvo puikiai informuotas 
apie Žmonos nuotykius, bet niekada šito neparodė. 

— O tu ištvirkėlė! — suriko jis. 

Moteris įsižeidusi papūtė lūpas ir, išsitiesusi vi- 
su ūgiu, pažiūrėjo į savo žemo ūgio vyrą. Jis vos siekė 
jos pečius. 

Jis tuojau pat užlipo ant paaukštinimo, specialiai 
padaryto jam už pertvaros, kad atrodytų aukštesnis. 
Dabar, žiūrint iš šalies, jie buvo vienodo ūgio. 

Moteris nusišypsojusi bakstelėjo smiliumi vyrui 
į krūtinę ir šis, neišsilaikęs ant paaukštinimo, sumo- 
javo rankomis ir nušoko ant grindų. 

— Ištvirkėlė! — jau ne taip garsiai pasakė jis. 

— Na ir kas, — gūžtelėjo pečiais moteris, — už- 
tai jis aukštas. 

Iš antrojo aukšto pasigirdo prislopinti riksmai ir 
išsigandęs viešbučio gyventojo balsas: 

— Gerai, sere, aš tuojau! — ir nuaidėjo skubūs 
žingsniai. | 

Greitai ant laiptų pasirodė ir pats penktojo nu- 
merio gyventojas. Jis buvo greitosiomis apsirengęs, sa- 
gos bet kaip užsagstytos. 

— Greičiau, Robertai! — šaukė jis viešbučio šei- 
mininkui. — Greičiau mano sąskaitą! 

— Kas atsitiko? — paklausė šeimininkas. — Šis 
nenaudėlis išdrįso jums grasinti? 

— Ne, ne, Robertai, bet greičiau duok man 5ą- 
skaitą, kol jis dar nenulipo, — ir buvęs penktojo nu- 
merio gyventojas ėmė raustis piniginėje. 

Ant grindų pabiro pinigai, ir jie abu su šeimi- 
ninku puolė jų rinkti. 

— Misteri Martinosai, neskubėkite išvažiuoti, — 
prašė viešbučio šeimininkas, — aš jums rasiu kitą 
kambarį, geresnį. 

— Bet juk tvirtinote, kad geresnio už šitą nė- 
ra, — atsakė penkto numerio gyventojas, kimšdamas 
pinigus į piniginę. 

— Neskubėkite išvažiuoti... 

Bet laiptuose pasigirdo sunkūs Reto Batlerio 
žingsniai, ir buvęs penktojo numerio gyventojas krūp- 
telėjo. 

— Greičiau, Robertai, greičiau! Aš nenoriu čia 
daugiau pasilikti nė vienos minutės! Man nereikia jo- 
kio kito numerio Aš tuojau pat išvažiuoju iš miesto! 

Retas Batleris sustojo laiptų viduryje ir visiškai 
ramiai pašaukė buvusį gyventoją. 

— Senjore Martinosai. 

— Taip, — drebančiu balsu atsiliepė šis. 

Retas Batleris išskleidė tai, ką laikė rankose — 
tai buvo plačios apatinės senjoro Martinoso kelnės. 

— Aš tokių nenešioju, — ir Retas Batleris su- 
vyniojęs jas metė buvusiam penktojo numerio gyven- 
tojui. 

Apatinės kelnės užkrito jam ant galvos. Vieš- 
bučio šeimininko žmona ėmė juoktis, ir Retas Batleris 
mirktelėjo jai. 

Robertas, viešbučio šeimininkas, buvo įsiutęs, 
bet nudrįso prieštarauti Batleriui, nes puikiai suprato, 
kad jaunas vyriškis, jeigu jam kas nors atsistos skersai 
kelio, su juo elgsis nelabai maloniai. 

Senjoras Martinosas pagaliau susiprato numesti 
apatines kelnes nuo galvos ir išsigandęs suburbėjo: 

— Ačiū. 

— Nėra už ką, — gūžtelėjo pečiais Retas Batleris 
ir vėl užlipo į antrą aukštą. 

Senjoras Martinosas viešbutyje neužtruko. Jis at- 
siskaitė su šeimininku ir puolė pro duris, lydimas 
viešbučio šeimininko žmonos juoko. 

O Retas Batleris atlapojo penktojo numerio duris 
ir apsidairė. Didelis apvalus langas žvelgė tiesiai į 
banką. 

Retas Batleris numetė ant grindų kelioninį krep- 
šį ir išsitraukė plakatą su Alfaro Sikeiroso portretu. 
Nenusiavęs batų, jis atsigulė į lovą, uždėjęs kojas ant 
lovos galo. Retas gerai įsižiūrėjo į nusikaltėlio port- 
retą. 

Kol Retas Batleris pusiau primerkęs akis gulėjo 
su Sikeiroso portretu rankose, pats gaujos vadeiva 
snaudė, atsilošęs į krėslo atkaltę. Dabar gauja buvo 
įsikūrusi apleistame vienuolyne už penkiolikos mylių 
į vakarus nuo Bergtauno. Didelis vienuolyno valgyk- 
los stalas buvo apstatytas neįmantriais valgiais. Ilga 
eile išrikiuoti puikavosi vytelėmis ir nendrėmis api- 
pinti buteliai, o stalo viduryje tiesiog ant lentų gulėjo 
aptekę taukais du jauni ant iešmo kepti avinai. Dar- 
žovės buvo sudėtos tiesiai ant stalo. 

Banditai plėšė mėsos gabalus, garsiai žiaumojo 
juos, o kaulus mėtė tiesiai po stalu. Jie tylėjo, bijodami 
sutrikdyti Alfaro Sikeiroso sapną. 

Bet šis jau nemiegojo, jis snaudė, primerkęs ap- 
sunkusius vokus. Kartkartėmis keista šypsena, neža- 
danti nieko gera, nušvisdavo jo lūpose. 

Pasigirdo tolimas trepsėji mas, paskui šūvių gar- 
sai ir varpo, į kurį atsimušė kulkos, gausmas. 

— Tai savi, — tarė Migelis, dėl visa ko nusi- 
valydamas dešinę ranką. 

Sunkios ąžuolinės durys atsidarė, atsitrenkda- 
mos į sieną. Į valgyklą įėjo Bilas Nortonas, už kurį 

valdžia žadėjo du tūkstančius dolerių. Tai buvo senas 
Alfaro Sikeiroso draugužis, kurį šis išsikvietė į pagal- 
bą. Bilas Nortonas spaudė rankose revolverį, iš kurio 
vamzdžio dar rūko melsvas dūmelis. 

— Sveiki, draugužiai, — tarė jis visiems susi- 
rinkusiems. 

Banditai atsakydami linktelėjo. 

Bilas Nortonas perėjo patalpą ir, priėjęs prie 
snaudusio Alfaro Sikeiroso, uždėjo ant peties įdegusią 
ranką. 

— Džiaugiuosi, kad tu laisvas, Alfarai, — tarė 
jis ir, nesulaukęs atsakymo, priėjo prie stalo ir atsiplėšė 
gabalą keptos avienos. 

— O kur Sančesas? Kodėl jo nematau? — neat- 
simerkdamas paklausė Alfaras. — Kodėl atvykai vie- 
nas? Juk prašiau atsivežti Sančesą. 

— Jam taip pat atsitiko nelaimė, jis sėdi kalėjime 
be viskio, moterų ir saulės. 

Alfaras Sikeirosas atsimerkė, paėmė nuo kelių 
vėduoklę ir ėmė mojuoti, laukdamas tolesnių paaiš- 
kinimų. 

Bilas Nortonas elgėsi visai nesivaržydamas. Jis 
garsiai žiaumojo mėsą, spjaudė tiesiai sau po kojomis. 

— Aš laukiu, — žiūrėdamas į lubas prakošė Al- 
faras Sikeirosas. 

— Sančesui nepasisekė, jis įkliuvo ir dabar sėdės 
ketverius metus. Juk tu žinai, mūsų krašte nege:biami 
žmonės, pakliuvę į kalėjimą. 

Įsiviešpatavo sunki tyla. 

— Ar aš neteisus? — pasitikslino Bilas No: tonas, 
mesdamas kaulus į kampą. 

— Nutilk ir geriau klausyk, ką aš pasakysiu, — 
Alfaras Sikeirosas atgniaužė pirštus, ir vėduoklė barš- 
kėdama nukrito ant grindų. 

Jis pakilo nuo savo raižytos kėdės, pasirąžė, išsi- 


330 


tiesė ir, paėmęs molinį puodelį su vynu, truputį nu- 
gėrė. 

— Taigi bankas Bergtaune. 

Alfaras Sikeirosas įkišo ranką į gilią marškinių 
iškirptę ir ištraukė keturgubai sulankstytą ir gerokai 
suglamžytą popieriaus lapą. 

— Žiūrėk, Migeli, — parodė jis savo paranki- 
niui, — tai banko planas. Įsivaizduok, kad mes jau 
viduje. Štai seifas, kuriame guli milijonai dolerių, štai 
čia du sargybiniai. Mes patekome į banką. 

Banditai suintriguoti klausėsi savo vadeivos. 

— Štai čia sėdi valdytojas, o čia, — pirštu parodė 
skritulėlį, — stovi seifas. Jis toks tvirtas, kad mums 
neužteks parako jį susprogdinti. O jeigu ir susprog- 
dinsim, tai į orą išlėks visas banko pastatas su mumis 
drauge. Žiūrėk čia, Bilai, — ir Alfaras suglamžyto po- 
pieriaus lapą pakišo tiesiog po žiaumojančio Bilo Nor- 
tono nosimi. — Tu patekai į banką, nužudei valdytoją, 
paklojai du sargybinius. Ką daryti toliau? 

— Na, kelioms minutėms tapsiu milijono do- 
lerių, kurių vis tiek nepasieksiu, savininku. 

— Teisingai pasakei, Bilai, viso labo tik kelioms 
minutėms, — Alfaras Sikeirosas paėmė puodelį ir, su- 
drėkinęs gerklę, tęsė. — Visa tai, Bilai, absoliučiai tei- 
singa, jeigu samprotausime taip kaip tu, — ir Alfaras 
Sikeirosas iškėlė smilių tarsi grasindamas savo paran- 
kiniams. — Bet tik tuo atveju, jeigu mąstysime kaip 
visi. O juk jūs absoliučiai tikri, kad pinigai seife, taip? 

Banditai pritariamai palingavo galvas. Jų vei- 
duose atsispindėjo susirūpinimas ir pasimetimas. Jie 
niekaip negalėjo suprasti, kur suka Alfaras. 

Ojis vaikštinėjo palei stalą, tęsdamas savo mintį. 

— Jeigu banke yra seifas, tai dar nereiškia, kad 
jame yra pinigų. 

Banditai susijaudinę atsiduso. Panaši mintis net 
negalėjo ateiti į galvą. 

— Tai sugalvota tik kvailiams, — ir jis atidžiai 
visus apžvelgė. 

Kai kas iš banditų susigėdę nuleido galvas, kiti 
ėmė dar nervingiau žiaumoti. 

— Kad geriau suvoktumėte, kur aš lenkiu, pa- 
pasakosiu vieną mažytę alegoriją, juk mes vis dėlto 
vienuolyne, o aš beveik jūsų vyresnysis. 

Alfaras Sikeirosas užlipo ant nedidelio paaukš- 
ditai nustojo Žiaumoti ir įsisiurbė Žvilgsniais į savo 
vadeivą. 

— Gyveno kartą dailidė, — tarė Alfaras ir pa- 
žvelgė į susirinkusius. 

Tie pritariamai palingavo galvas, manydami, 
kad bus kalbama apie Josifą. Bet Alfaras Sikeirosas 
nukreipė kalbą visai kitur. 

— Ir štai šis dailidė, — pamokslaujamai pakėlęs 
ranką tęsė vadeiva, — nutarė praturtėti. Turbūt pa- 
sakysite, kad dailidė negali labai praturtėti, nes šis 
buvo ne toks. Jis tikrai praturtėtų, nes... — kelioms 
minutėms įsiviešpatavo pauzė, — nes dailidė darė sei- 
fus. 

Banditai net kilstelėjo iš savo vietų, tebegaudy- 
dami kiekvieną Sikeiroso: žodį ir bijodami praleisti 
nors vieną garsą. 

— O gyveno kartą dar vienas bankininkas, kuris 
nusprendė, -kad reikia savo seifą paslėpti, padaryti jį 
panašų į paprasčiausią spintą. ir štai šie du Žmonės 
surado vienas kitą. Bankininkas pasikvietė dailidę. 
Vienam reikėjo spintos, o antrasis galėjo ją padaryti. Ir 
dailidė padarė tai, ką užsakė bankininkas. Praėjo šiek 
tiek laiko, gal metai, gal pusmetis, ir kartą dailidė užė- 
jo į banką. Ir kaip manote, ką jis pamatė? 

Banditai gūžtelėjo pečiais. Alfaras Sikeirosas pa- 
tenkintas nusišypsojo. 

— Jis pamatė savo spintą, kurioje bankininkas 
paslėpė seifą. Aišku, kad dailidė iš karto pažino savo 
darbą. O paskui mūsų dailidė jau negalėjo dirbti, gal- 
vojo tik viena — kaip iš savo spintos pasiimti pinigus. 
Ši mintis įstrigo jo galvoje kaip surūdijusi vinis ąžuo- 
linėje lentoje. Kad ir kaip norėjo jos atsikratyti, ji neišė- 
jo iš galvos. Ir tada, — Alfaras Sikeirosas pakėlė smi- 
lių, — ir tada dailidė nutarė pavogti visus spintoje 
paslėptus pinigus. Manote, kad dailidei pasisekė? — 
kreipėsi Alfaras Sikeirosas į klausytojus. — Taip, jam 
pasisekė, bet tik tiek, kad sugebėjo įsibrauti į banką. 
Bet likimas tą dieną nuo jo nusigręžė. Praėjo dar kelios 
dienos, ir jis pateko į kalėjimą, o aš su juo vienoje 
kameroje sėdėjau pusantrų metų, — ir Alfaras Sikei- 
rosas įsiaudrinęs nusikvatojo, sužvengė ir banditai, 
nustebinti to, ką išgirdo. — Dailidė papasakojo man 
visą šią istoriją, nupiešė šį planą, — ir Alfaras parodė 
keturgubai sulankstytą popieriaus lapą, — ir net su- 
meistravo šitą, — jis perėjo visą valgyklą ir iš vidinio 
krepšio ištraukė medinį spintos modelį. — Jis lygiai 
toks pat kaip tikras, nors atrodo kaip žaislas. Bet šis 
žaislas labai brangus. 

Jis nagu atkrapštė dureles; jos atsivėrė, ir visi 
banditai pamatė, kad žaislinės spintos viduje, pada- 
rytas iš duonos minkštimo, beveik kaip tikras, tik šim- 
ta kartų mažesnis, stovi seifas. 

— Ir šitoje dėžutėje, — bakstelėjęs pirštu į me- 
dinį modelį, tarė Alfaras Sikeirosas, — milijonas do- 
lerių, galbūt šiek tiek mažiau, gal daugiau. 

Iš nuostabos ir susižavėjimo banditai išvertė 
akis. 

— O jūs visi, įsibrovę į banką, spoksotumėt į 
grotuotas duris, į kaip namas didžiulį geležinį seifą, 

specialiai pastatytą kaip masalą, o jame nieko nėra, 
gal tik keletas menkniekių. O šiam mažam seifui su- 
sprogdinti daug parako neprireiks. Tiesa, jeigu mes jį 
susprogdinsim, dalis banknotų apdegs, dalis suplyš, 
bet ir likusių mums pakaks. O dar geriau, jeigu su- 
gebėsim atidaryti šį seifą nesusprogdinę. Tada visi pi- 
nigai mums liks sveiki, — Alfaras Sikeirosas nutilo, 
žiūrėdamas į savo žmones. 

Šie tirpo iš laimės, tarsi jų pirštai spaustų iš- 
sipūtusius banknotų pakelius. 

— Gera spinta, — pabaksnojo pirštu į modelį 
Alfaras, — ji stovi valdytojo kabinete. Pažiūrėti ji labai 
paprasta: viršuje skyrelis gėrimams, kurie skirti tur- 
tingiems klientams. Taigi, pagrobę šią spintą, turėsime 
ir išgėrimo sėkmingai operacijai pažymėti. 


Tuo laiku, kai Alfaras Sikeirosas pasakojo iš se- 
no dailidės sužinotus dalykus savo sėbrams, pulki- 
ninkas Brandergasas kalbėjosi su banko valdytoju. 

O šis, atidaręs viršutinį spintos skyrių, jau antrą 
kartą į stiklinę pylė viskį naujajam klientui. Pulkinin- 
kas Brandergasas apsimetė, kad nelabai pasitiki val- 
dytoju, kad nelabai tiki ir banko apsaugos sistema. 

Valdytojas jau antra diena bandė įtikinti pul- 
kininką, kad yra ne taip, nes šis buvo žadėjęs įdėti į jo 
banką labai stambią pinigų sumą, o netekti tokio 
kliento valdytojas nenorėjo. 

Žinoma, jis nenorėjo pulkininkui atskleisti visų 
savo banko paslapčių. 

— Mane vis dėlto jaudina mano :ndėlio saugu- 
mas, — ištarė pulkininkas Brandergasas, kildamas iš 
odinio krėslo ir patraukdamas aromatingą dūmą iš ne- 
pakeičiamos gintarinės pypkės. 

Valdytojas gudriai į jį pažvelgė. 

— Aš suprantu jūsų būgštavimus, pulkininke, ir 

aš jaudinčiausi, norėdamas kam nors patikėti savo pi- 
nigus. Jus, tikriausiai, glumina tai, kad mažai apsau- 
gos? Bet užtai jie absoliučiai patikimi Žmonės, o svar- 
biausia, patikrinti. 

— Ne, mane glumina ne tai, — pratarė pulki- 
ninkas Brandergasas, — man nepatinka jūsų seifas. 
Žinoma, iš pažiūros jis solidus ir patikimas, bet jo per- 
nelyg didelės durys, o juo jos didesnės, juo lengviau 
jas atidaryti. 

Valdytojas nusijuokė. 

— Ką jūs, tai geriausias seifas, kokį tik galima 
padaryti. Mes atsivežėm jį iš Europos. Kaip jis atsi- 
daro, žino tik du Žmonės, yra tik du raktai, kuriais 
atrakinama vienu metu. Taigi suokalbio negali būti. 

— Aš ne apie tai, — pulkininkas Brandergasas 

— Žinoma, pulkininke, mes turime ir kitų pas- 
lapčių. Patikėkite, jūsų pinigai bus patikimai saugomi. 

— Norėčiau tuo tikėti. 

— Mūsų banko apsauga budi dieną naktį ir lau- 
ke, ir viduje. Net San Francisko bankai saugomi ne 
taip rūpestingai. Todėl, pulkininke, niekas nė karto 
net nebandė apiplėšti mūsų banko, juk banditai ne- 
kvaili žmonės ir supranta, kad nesusidoros. 

— (Galimas dalykas, — pritarė pulkininkas 
Brandergasas, statydamas neišgertą stiklinę ant stalo. 

— Taigi, pulkininke, mus apiplėšti visiškai ne- 
įmanoma, tam gali pasiryžti tik visiškas idiotas. 

— Arba visiškas beprotis, — primerkęs akis, pa- 
sakė pulkininkas Brandergasas. 

Banko valdytojas nesuprato užuominos, bet 
Čarlzas Brandergasas suvokė, kad neapsiriko; juk Al- 
faras Sikeirosas buvo tikras beprotis ir tik todėl galėjo 
ryžtis panašiam žingsniui. Jo nežavėjo smulkios va- 

gystės ir pašto stočių bei furgonų apiplėšimai, juk ten 
nedaug tepaimsi. 

Be to, po pusantrų kalėjime praleistų metų Al- 
faras ketino nedelsdamas pasigrobti daug pinigų. O 
vienoje vietoje sukauptos didelės sumos nebuvo per 
šimtą mylių aplink. 

Ir Čarlzas Brandergasas tvirtai nusprendė Berg- 
tauno viešbutyje laukti pasirodant Alfaro Sikeiroso ir 
jo Žmonių. 

Žinoma, ilgai laukti neteko. 

Trys Alfaro Sikeiroso žmonės skubėjo joti į Berg- 
tauną. Tai buvo Migelis, Chuanas ir dar vienas ban- 
ditas airis, pravarde Kuprius. Kadaise, žinoma, jis tu- 
rėjo vardą, bet jį visi seniai pamiršo, o pats airis ten- 
kinosi nelabai malonia pravarde. Bet šiuo vardu jis 
leido save vadinti tik labai artimiems Žmonėms. Bet 
kuris kitas, išdrįsęs priminti jam kreivą stuburą, gau- 
davo kulką į kaktą. 

Ir šio paskutinio niekšo galva kainavo tūkstantį 
dolerių. 

Trys banditai įjojo į miestą. Jie net nesutramdė 
arklių prieš būrelį berniūkščių, žaidusių gatvės dul- 
kėse, ir šie pakriko kaip išgąsdinti Žvirbliai tiesiai iš 
po arklių kanopų. 

— Šalin nuo kelio, meksikiečių driskiai, — rėkė 
Kuprius, nė kiek nesivaržydamas, kad abu bendra- 
keleiviai buvo meksikiečiai. 

Tarp žaidusių vaikų buvo ir Fernandas. Priglu- 
clęs prie sienos, įdėmiai pažiūrėjo į nepažįstamųjų nu- 
garas. 

— Tikriausiai aš gausiu dar penkiasdešimt cen- 
tų, — sumurmėjo berniukas ir nulėkė įkandin raitelių. 

Ilgai bėgti jam neteko. Banditai sustojo prie 
užeigos, pririšo arklius ir įvirto į vidų. Fernandas su- 

prato, jog jie užtruks ilgai ir niekur nejos, kol neišgers 
nemažą dozę viskio. 

Jis perbėgo dulkėtą aikštę ir į penkto numerio 
langą paleido mažą akmenuką. 

Skambtelėjo stiklas, ir Retas Batleris, nulipęs 
nuo lovos, pažvelgė pro langą. 

Pamatęs Fernandą, užsidėjo skrybėlę ir nulipo 
žemyn. Berniūkštis jo laukė prie užeigos durų. 

— Tu turbūt nori man kažką pasakyti, Fernan- 
dai? — Retas Batleris iš kišenės ištraukė žibančią mo- 
netą, bet atiduoti neskubėjo. 

— Pasakysiu, sere, — sakė berniukas, ranka da- 
rydamas ore judesį, tarsi mestelėdamas į viršų nema- 
tomą monetą. 

Retas Batleris kantriai laukė, bet Fernandas dau- 
giau nieko nesakė. 

Tada Retas Batleris spragtelėjo nykščiu, moneta, 
ore padariusi lanką, dingo berniuko kišenėje. 

— Mieste pasirodė trys nepažįstamieji, — ber- 
niukas vėl nutilo ir ėmė mojuoti ranka. 

Retas Batleris nepatenkintas nusišiepė. 

— Kur jie? 

Berniūkštis tylėjo, ir tuomet dar viena moneta, 
blykstelėjusi ore, atsidūrė bedugnėje berniuko kelnių 
kišenėje. 

— Jie keletą kartų apjojo aplink banką, o paskui 
pasuko į užeigą. Štai ten jų arkliai, — tarė berniukas. 

— Kiek jų? 

— Trys arkliai ir trys nepažįstamieji. 

— Jeigu dar ką nors sužinosi, ateik, nepasigai- 
lėsi. 

— Gerai, sere, ačiū, — ir Fernandas galvotrūk- 
čiais puolė į kitą gatvės pusę. 

Retas Batleris įdėmiai pažiūrėjo į tris prie užei- 
gos pririštus arklius, o paskui neskubėdamas kirto 

aikštę ir, įeidamas į užeigą, atsirėmė į durų staktą, 
apžvelgdamas lankytojus. 

Jų buvo ne tiek daug, ir Retas Batleris nesunkiai 
pažino arklių savininkus. 

Trys vyrai, atsirėmę į barą, stovėjo nugara į jį ir 
gėrė viskį. Du iš jų buvo aukšti ir liekni meksikiečiai. 
Trečiasis stovėjo viduryje, atmetęs ranką su smilks- 
tančiu cigarų; jis išsiskyrė savo ugnies spalvos ševe- 
liūra, būdinga airiams, ir kupra, kurios negalėjo pa- 
slėpti net stora odinė striukė. 


5 skyrius 


Pulkininkas Brandergasas truktelėjo savo juodo 
surduto skvernus, pasitaisė skrybėlę ir neskubėdamas 
išėjo iš savo kambario, esančio antrame aukšte. 

Neskubėdamas nulipo į užeigą. Jo pastabi akis 
tuoj pat tarp lankytojų pamatė tris nepažįstamus vy- 
rus. Vieną jis pažino tuojau pat; juk tokią įsimenančią 
detalę kaip kupra, paslėpti buvo neįmanoma. 

„Kuprius, — pasakė pats sau pulkininkas, — už 
jo galvą duoda tūkstantį dolerių. Bet jeigu jis čia, va- 
dinasi, į Bergtauną jį atvedė kažkas svarbaus“. 

Kad tuo įsitikintų, pulkininkas Čarlzas Brander- 
gasas ryžtingai perėjo užeigos salę, priėjo prie baro ir 
sustojo už Kupriaus nugaros, tvirtai sukandęs jau už- 
gesusią nepakeičiamą pypkę. Jis apsižvalgė, paskui iš- 
sitraukė iš kišenės degtuką ir absoliučiai ramiai brūkš- 
telėjo į odinį Kupriaus portupėjos diržą. 

Kai pulkininkas jau ketino prisidegti, Kuprius, 
pajutęs kažkokį lengvą prisilietimą, lėtai atsisuko. 

Panašaus įžūlumo savo asmeniui jis, matyt, ne- 

dai apsirengusio vyro rankose degantį degtuką. Jo vei- 
dą iškreipė grimasa, ir jis giliai atsikvėpė. 

Degtukas, kurį pulkininkas Brandergasas jau 
prinešė prie pypkės, užgeso. Čarlzas Brandergasas ap- 
gailestaudamas pažvelgė į apanglėjusį degtuką. 

Įniršio grimasa iškreipė Kupriaus veidą. Jo ran- 
ka siekė revolverio rankenos, bet Migelis sugriebė už 
riešo Kupriaus ranką ir stipriai suspaudė. Šis judesys 
neliko nepastebėtas Čarlzo Brandergaso žvilgsnio. 

Kuprius tiesiog žvilgsniu įsisiurbė į pulkininko 
veidą. 

Kuprius, jeigu galėtų, žvilgsniu sudegintų šį 
keistą Žmogų, išdrįsusį jį įžeisti. Ir jeigu ne Migelis, 
Kuprius tikriausiai būtų išsitraukęs revolverį ir čia 
pat, užeigoje, nudėjęs šį akiplėšą su juodu surdutu ir 
idiotiška pypke dantyse. 

Kuprius vos sutramdė savo norą. Jis iki kraujo 
prikando apatinę lūpą, o juodai vilkintis vyras abso- 
liučiai ramiai ištraukė cigarą iš jo sugniaužtų pirštų ir, 
prisidegęs pypkę, grąžino jį šeimininkui. 

Kuprius vėl ištiesė ranką prie dėklo, bet vėl Mi- 
gelis ranka sulaikė jį nuo neapgalvoto žingsnio. Juk 
Alfaras Sikeirosas įsakė nesivelti į jokias muštynes ir 
pasistengti likti nepastebėtiems. 

Juk jie dar neįvykdė užduoties, dėl kurios buvo 
atsiųsti į Bergtauną: dar nesužinojo, kaip banke kei- 
čiasi apsauga. 

Nuo nervinės įtampos ir įtūžio dešinioji Kup- 
riaus akis cmė trūkčioti, o veidą kartkartėmis iškreip- 
davo traukuliai. 

O Čarlzas Brandergasas, atvirkščiai, buvo ab- 
soliučiai ramus ir šaltas. Jis tiriamai žiūrėjo į airį Ir jo 
draugus. 

Migelis niūktelėjo į petį Kupriui, ir vyrai apleido 

užeigą, tarpdury susidurdami su Retu Batleriu. Šis iš 
karto pažino Kuprių ir taip pat viską suprato. 

Bet jam nepatiko šis keistas juodai vilkintis vy- 
ras, nepatiko, kaip jis drąsiai elgėsi su banditais. 

„Būtinai reikia sužinoti, kas jis toks ir ką veikia 
Bergtaune.“ 

Kai išėjus banditams užsitrenkė durys, užeigos 
šeimininkas, gyvenime matęs ir šilta ir šalta, baikščiai 
pašnairavo į Čarlzą Brandergasą, ramiai rūkantį pyp- 
kę. 

Šis, pagavęs nustebusį užeigos šeimininko 
žvilgsnį, trumpai metė: 

— Viskio. 

Akimirksniu ant baro atsirado butelis ir stiklinė. 

— Jumis dėtas, misteri, aš pasirinkčiau kitą vietą 
savižudybei. 

— O kodėl? — blykstelėjo akimis Čarlzas Bran- 
dergasas. 

— Todėl, kad pažįstu Kuprių, — tai paskutinis 
niekšas ir banditas. 

— Bet kodėl tada jis vaikštinėja su revolveriu ir 
leidžia save įžeidinėti? Be to, jie trise, o aš vienas. 
Užeigos šeimininkas suglumęs gūžtelėjo pečiais. 

— Jis neužmušė tavęs, matyt, tik todėl, kad tam 
turėjo priežasčių. 

— Ir aš taip manau, kad jis turėjo rimtų prie- 
žasčių, — pulkininkas Brandergasas pakėlė viskio 
stiklinę, nugėrė gurkšneli, pastatė ant baro ir neskubė- 
damas užlipo į savo kambarį antrame aukšte. 

Retas Batleris stovėdamas su uždegta cizarete 
rankoje, girdėjo nepažįstamojo pokalbį su užeigos šei- 
mininku. 

Užlipęs į savo kambarį, Čarlzas Brandergasas 
pastatė ant stalo savo odinį sakvojažą, trakštelėjo už- 
raktais ir ištraukė stebėjimo vamzdelį. Paskui jis priėjo 

prie lango, šiek tiek atitraukė portjeras ir, atsirėmęs į 
palangę, priglaudė vieną vamzdelio galą prie akies. 
Kitą galą nukreipė į ryškiai saulės apšviestą aikštę ir 
ėmė stebėti Bergtauno banko paradinį įėjimą. 

Įsitikinęs, kad ten kol kas nieko nevyksta, jis 
ėmė įdėmiai stebėti aikštę, vedžiodamas po ją žvilgsnį. 

Žemė, pastatai — viskas priartėjo prie pulkinin- 
ko. Atrodė, ištiesk ranką — ir paliesi ugninius Kup- 
riaus, pasislėpusio už kampo ir stebinčio įėjimą į ban- 
ką, plaukus. 

— Vadinasi, aš neapsirikau, — ištarė pulkinin- 
kas Brandergasas, ir pasitenkinimo šypsena nušvito jo 
plonose lūpose. 

Savo įžvalgia akimi jis pastebėjo dar du ban- 
ditus meksikiečius. Šie, slėpdamiesi už stulpų ark- 
liams rišti, stebėjo sargybinius, vaikščiojančius palei 
kalkėmis nubaltintą fasadą. 

Ir Čarlzas Brandergasas tuoj pat apskaičiavo, 
kiek žingsnių turėjo nueiti kiekvienas sargybinis iki 
kampo ir kiek tai užims laiko. 

Paskui savo vamzdelį jis nukreipė į banditų vei- 
dus ir pamatė, kaip jie judina lūpas, juk jie taip pat 
skaičiavo žingsnius. Neskusti veidai buvo taip arti 
Brandergaso, jog jam pasirodė, kad gali piršto galiuku 
nukrėsti nuo cigaro pelenus. 

Čarlzas Brandergasas neskubėjo padėti vamz- 
delio. Juk jam reikėjo sulaukti, kol banditai sės ant 
arklių. Reikėjo sužinoti, į kurią pusę jie pasuks. 

O banditai dar ilgai slapstėsi, kruopščiai matuo- 
dami ir skaičiuodami kiekvieną sargybinių žingsnį. 
Skaičiavo kiekvienas atskirai, kad paskui galėtų pa- 
sitikslinti. 

Paskui šoko ant arklių ir nudūmė į vakarus, 
centrinėje Bergtauno gatvėje sukeldami geltonų dul- 
kių kamuolius. 

Čarlzas Brandergasas patenkintas numykė ir gi- 
liai įtraukė dūmą, o paskui išpūtė pro atdarą langą. 

Bet čia pat pulkininkas pajuto kažkieno nedrau- 
gišką ir įkyrų žvilgsnį. Jis gūžtelėjo pečiais, bet pojūtis 
pasikartojo, ir jis pasijuto esąs auka, kurią iš pasalų, 
nutaikęs ginklą, seka medžiotojas. 

Čarlzas Brandergasas pakėlė stebėjimo vamzde- 
lį ir nukreipė jį į priešais esančios užeigos antrąjį aukš- 
tą. Pasirodė Reto Batlerio veidas, blykstelėjo binoklio 
lęšiai, ir Čarlzas Brandergasas net spėjo pastebėti, kaip 
iš Reto Batlerio cigaro kyla melsvas dūmelis. 

— Šėtonas! — ištarė jis, atsitraukęs per žingsnį į 
kambario gilumą ir užtraukęs portjeras. 

Retas Batleris taip pat atsitraukė į kambario gi- 
lumą, o kai vėl pakėlė binoklį, pamatė tik gėlėtą port- 
jerą, dengusią pulkininko Brandergaso kambario lan- 
84. 

„Į banditą jis nepanašus, greičiausiai mano kon- 
kurentas. Bet aš nenusiteikęs su niekuo dalytis“, — 
pagalvojo Retas Batleris ir pro langą išmetė smilks- 
tantį cigarą. 

Bet portjeros pulkininko lange nebuvo taip ak- 
linai užtrauktos, kaip pasirodė Retui Batleriui, kai jis 
pelis, kuriame blizgėjo pulkininko akis. 

Čarlzas Brandergasas, pamatęs, kaip Retas Bat- 
leris pasipuošęs savo nepakeičiamu apsiaustu ir švie- 
sia skrybėle išeina iš viešbučio, pasukdamas į pašto 
stotį, pasitraukė nuo lango. Jis apsivilko savo juodą 
surdutą, užsidėjo skrybėlę ir žvilgtelėjo į blizgančius 
batų galus. Nors jie ir buvo idealiai švarūs, pulkinin- 
kas Brandergasas, išėjęs į priebutį, pasikvietė berniuką 
ir, mestelėjęs monetą, tarė: 

— Nuvalyk dulkes. 

Berniukas suglumęs pažiūrėjo į blizgančių batų 

šeimininką, bet nesiginčijo ir sąžiningai dviem šepe- 
čiais nuvalė batus. 


Pulkininkas oriai perkirto aikštę ir užsuko į 
užeigą, iš kurios ką tik išėjo Retas Batleris. 

Šeimininko žmona tuojau pat persisvėrė per sie- 
nelę, demonstruodama savo biustą. O pulkininkas 
Brandergasas pagalvojo, kad jeigu ji dar bent per colį 
pasilenks, tai jos krūtys, iškilios ir stangrios, iškris iš 
gilios iškirptės. 

Jis nusprendė nežaisti su ugnimi ir pats prieiti 
prie baro. Moteris nusišypsojo, parodydama lygius 
gražius dantis. Pulkininkas Brandergasas šypsojosi 
dar labiau. Viešbučio šeimininko tuo metu nebuvo na- 
mie, ir moteris galėjo pakoketuoti su tokiu įžymiu vy- 
riškiu. 

Pulkininkas neskubėjo pradėti pokalbio. Jis Ži- 
nojo savo šypsenos galią, o moteriai daugiau nieko ir 
nereikėjo. Ji švietė iš laimės, apdovanota tokio džen- 
telmeno dėmesiu. 

Pagaliau pirmasis tylą nutraukė Čarlzas Bran- 
dergasas. 

— Mis, — kreipėsi į moterį, sukeldamas jos su- 
sižavėjimą; juk toks kreipinys pajaunino ją dešimčia 
metų. — Mis, — tęsė pulkininkas Brandergasas, — aš 
ieškau vieno pažįstamo ir, man atrodo, jis sakė, kad 
apsistos jūsų viešbutyje. 

— Jis tikrai taip pasakė? — pasitikslino moteris. 

— Aš neabejoju, juk jis ištarė: „aš apsistojau ge- 
riausiame Bergtauno viešbutyje“. 

Moteris tiesiog ištirpo ir čia pat ant spintelės 
padėjo registracijos knygą, o pati, pasirėmus alkūnė- 
mis, prispaudė puslapį savo biustu. Ji buvo įsitikinusi, 
kad pulkininkas Brandergasas taip ilgai neverčia pus- 
lapio tik todėl, kad žiūri ne į vardus, o į gilią iškirptę. 

O iš tikrųjų moters grožybės šį kartą mažai do- 
mino pulkininką. Jis skaitė pavardes, ir žvilgsnis su- 
stojo ties penktojo numerio gyventoju Retu Batleriu. 

Pulkininkas net neapsimetė, kad skaito sąrašą 
iki galo. Jis atsargiai iš po sunkaus biusto ištraukė 
registracijos knygą ir užvertė ją. 

— Ne, mis, gaila, bet mano draugas pas jus ne- 
apsistojo. Tikriausiai jis dar neatvyko į Bergtauną. 

— O ar negalėtumėt pasakyti jo vardo, ir tada aš 
nedelsiant pranešiu jums, kai jis atvyks. 

— Tai komersantas, — mįslingai ištarė Čarlzas 
Brandergasas, — Migelis Servantesas, — ir jo lūpas 
nušvietė šypsena. 

Moteris, nesuprasdama klastos ir visai rimtai 
norėdama įtikti pulkininkui, pasakė: 

— Būtinai pranešiu jums, kai tik senjoras Ser- 
vantesas apsistos pas mus. 

— Būkite maloni, — tarė pulkininkas ir mirk- 
telėjo moteriai. 

Ši atsakė jam šviečiančia šypsena, nuo kurios bet 
kuris kitas vyras, tik ne pulkininkas Brandergasas, aiš- 
ku, apaktų. 

Bet Čarlzas Brandergasas tik prisimerkė, kaip 
nuo netikėtai įsiliejusio pro atdarą langą saulės blyks- 
nio. 


O Retas Batleris buvo ne kvailesnis už pulki- 
ninką Brandergasą. Juk jis taip norėjo sužinoti, koks 
tipas sekė jį pro binoklį. Kad jis ne banditas, Retas 
Batleris nedvejojo nė minutės. Juk jis suprato, kad 
džentelmenas su tokia laikysena negali būti šlykščių 
banditų bendrininkas. 

„Greičiausiai tai toks pats žmonių medžiotojas, 
kaip ir aš. Juk dešimt tūkstančių dolerių — solidi su- 
ma, ir ne aš vienas ja susiviliojau“, — mąstė Retas 

Batleris, žingsniuodamas dulkina gatve į Bergtauno 
pašto stotį, prie kurios buvo prigludusi menka seno 
prižiūrėtojo lūšnelė. 

Retas Batleris pravėrė žemas duris ir pasilenkęs 
įėjo į skurdžiai apstatytą kambarį, kurio šeimininkas, 
galvą užsiklojęs skylėta antklode, snaudė ant lentinės 
kušetės. 

Senis net nepasivargino nusimesti nuo galvos 
antklodės ir pažiūrėti, kas įėjo į kambarį. Banditų jis 
nebijojo, nes vogti nebuvo ką, o dėl savo gyvybės ne- 
sibaimino jau seniai — jam jau buvo per aštuonias- 
dešimt, nors tikslaus amžiaus jis nežinojo. 

Retas Batleris atsisėdo ant girgždančios kėdės 
šalia lovos ir ėmė kantriai laukti, kada senis teiksis 
žvilgtelėti iš po antklodės. 

Seniui pirmajam trūko kantrybė. Purvinų sku- 
durų krūva sujudėjo, ir antklodės skylėje sublizgo iš- 
blukusi žydra akis. Pasigirdo nepatenkintas burbėji- 
mas. 

— Kurių velnių! Ko tau čia reikia? Tai ekipažai 
dunda, tai kažkokie veltėdžiai valkiojasi. Jeigu dėl že- 
mės pardavimo, tai aš jos neparduosiu, — ir senis vėl 
užsiklojo antklode. 

Retas Batleris mandagiai nusiėmė skrybėlę ir 
pasidėjo ant kelių. Paskui iš kišenės išsiėmė plokščią 
viskio butelį ir, garsiai trinktelėjęs jį ant stalo, paju- 
dino senį. 

Šis jį vėl pasiuntė po velnių, nesupratęs, kas įvy- 
ko. Tada Retas Batleris surado stiklinę ir deužtelėjo ja 
į butelį. 

Šį kartą senio judesiai buvo kur kas skubotesni. 
Jis tuojau pat nusimetė antklodę, atsisėdo ant lovos, 
parietęs po savimi kojas, ir nerimastingai apsidairė, 
norėdamas suvokti, iš kur pasigirdo jo širdžiai mielas 

melodingas skambesys. Jo kibus žvilgsnis apmirė ties 
buteliu, o raukšlėtos rankos tiesėsi į stalą. 

Bet Retas Batleris, tarsi erzindamas senį, atitrau- 
kė butelį, palikęs tik tuščią stiklinę. 

Senis nurijo seilę ir suvapėjo bedante burna. 

— Ko tau reikia? Pilk greičiau. 

— Bet pirmiausia aš noriu žinoti vieną dalyką. 

Senis išsigando. Juk jis galėjo nežinoti to, ką no- 
rėjo iškamantinėti Retas Batleris, ir viskis galėjo išeiti 
kartu su svečiu. 

Todėl prižiūrėtojas, nieko nesakęs, lenktu pirštu 
parodė stiklinę, o paskui, plačiai išsižiojęs, ėmė baks- 
noti purvinais pirštais sau į burną. 

— Gerti...gerti... — springdamas seilėmis, tarė 
senis. 

Retas Batleris neskubėdamas atkimšo butelį ir 
šliukštelėjo į stiklinę viskio. 

Senis apmaudžiai pažvelgė į svečią. Bet ginčytis 
nedrįso. 

— Pradžiai užteks ir tiek, — tarė Retas Batleris, 
ir senis akimirksniu suvertė viskį į burną. 

Jo akys pralinksmėjo ir jau priminė dvi mažas 
balutes po lietaus, kuriose atsispindi netikėtai nušvitęs 
dangus. 

— Man žinoma, Samueli, kad tu pažįsti visus, 
kurie kada nors važiavo pro tavo stotį, ypač jeigu tas 
žmogus kuo nors išsiskiriantis. 

Senis pašnairavo į tuščią sti«linę, bet Batleris 
neskubėjo įpilti. 

— O, taip! — suriko senis brangindamasis. — 
Aš net prisimenu dešimties metų senumo diližanų 
tvarkaraščius. 

— Tai manęs nedomina, — apgailestaudamas 
ištarė Retas Batleris, — mane domina žmonės. 

— Tu esi Retas Batleris, — bakstelėjęs pirštu į 
svečią, pasakė senis ir be garso nusijuokė. 

Retas Batleris suglumo. Juk jis tik vieną kartą 
buvo apsistojęs Bergtauno pašto stotyje ir senio tada 
nematė. Ir nors ši informacija buvo ne nauja — juk jau 
dvidešimt metų jis Retas Batleris, — jaunuolis iki pu- 
sės pripylė stiklines. 

— O mane jau aštuoniasdešimt metų vadina Sa- 
mueliu, — tarė senis, išmaukdamas viskį. 

Jis gėrė net nerydamas. Alkoholis, atrodė, ne- 
susilaikydamas gerklėje, patenka tiesiai į skrandį. 

Drebančia ranka senis paglostė pilvą. 

— Tai ką tu nori žinoti? 

Retas Batleris perėjo prie reikalo. Vos spėjo pa- 
minėti juodą plačiabrylę skrybėlę, juodą surdutą ir jau 
norėjo prabilti apie blizgančius batus, kai Samuelis su- 
riko: 

— Juk tai pulkininkas Čarlzas Brandergasas. Na, 
pasakyk dar ką nors, galbūt tai ne jis, ar maža žmonių 
nešioja juodus surdutus ir skrybėles. 

Retas Batleris dar paminėjo auksinį, su dideliu 
akmeniu, kaklaraiščio segtuką. 

— Tai turbūt viskas, — skėstelėjo rankomis jau- 
nuolis. 

Senis žvilgtelėjo į stiklinę, ir Retas Batleris su- 
pylė likučius. 

Samuelis nusišypsojo. 

— Tai tikrai jis, bet tu pamiršai vieną svarbią 
detalę...net ne vieną, o dvi. 

Retas pažvelgė į jį, laukdamas eilinio stebuklo. 

Tada senis priglaudė pirštą prie savo bedantės 
burnos. 

— Tu pamiršai gintarinę pypkę su vienu sidab- 
riniu žiedu ant suskilusio kandiklio. 

Retas Batleris prisimerkė ir susimąstė. Jis aiškiai 

prisiminė pulkininko Brandergaso veidą ir gintarinę 
pypkę dantyse. Rūkas tarsi išsisklaidė, ir prieš jo akis 
blykstelėjo du sidabriniai žiedai, juosiantys kandiklį. 

— Tu apsirikai, Samueli, ne vienas žiedas, o du. 

— Negali būti! — suglumo senis dėl to, kad ap- 
siriko. 

Bet paskui jo veidas vėl nušvito. 

— Supranti, paskutinį kartą jį mačiau prieš tris 
mėnesius. 

Ir senio veide šmėstelėjo susirūpinimas. 

— Duok revolverį, — pasakė jis Retui Batleriui. 

Šis, net nepasidomėjęs, kam seniui ginklas, iš- 
tiesė savo revolverį rankena į priekį. Senis pridėjo jį 
prie pilvo ir nepatenkintas išsiviepė. 

— Tik tavo revolverio vamzdis trumpokas, o 
žmogus, kurį pavadinau Čarlzu Brandergasu, revol- 
verį nešioja štai taip, ant pilvo. 

Retas Batleris, visiškai pamiršęs šią detalę, pri- 
tariamai linktelėjo. 

— Vadinasi, tai tikrai pulkininkas Brandergasas. 
Daugiau niekas ant pilvo revolverio nenešioja. Tiesą 
sakant, aš pažinojau vieną žmogų, bet vargu arjis tave 
domina, nes jau dešimt metų kaip miręs. Taigi ne- 
abejok, vaikine, tavo juodai vilkintis žmogus ne kas 
kitas, kaip pulkininkas Čarlzas Brandergasas. 

Atrodė, kad senis, išgėręs butelį viskio, buvo vi- 
siškai blaivus, tik jo raukšlėti skruostai parausvėjo, ir 
ėmė blizgėti akys. 

— Gal tu, Samueli, žinai apie pulkininką šiek 
tiek daugiau negu pasakei? 

Senis nusijuokė. 

— Tai labai drąsus žmogus. Jis puikus šaulys. 
Kažkada tarnavo kavalerijoje, o dabar medžioja žmo- 
nes, — ir senis, gudriai primerkęs akis, pridūrė, — 
kaip ir tu, Batleri. 

Bet tai jau nenustebino Batlerio. Jis ramiai rea- 
guotų, jeigu senis dabar išvardytų visus jo gimines, 
kuriuos jis pamiršo per savo klajonių metus. 

Senis susirūpinęs nutilo ir pašnairavo į išsipū- 
tusią Batlerio kišenę. Šis gūžtelėjo pečiais. 

— Deja, viskio daugiau neturiu. 

— Gaila, — suvapėjo senis, — su tokiu Žžmo- 
gumi kaip tu įdomu paplepėti, tik patariu tau: nestok 
pulkininkui Brandergasui skersai kelio, kitaip antrą 
kartą mes jau nepasikalbėsim. 

Retas Batleris skeptiškai nusišypsojo, parody- 
damas seniui, kad jo būgštavimai be pagrindo, ir pa- 
dėjo ant stalo vieną banknotą. 

— Jeigu tu, Samueli, nepatingėsi ir nudūlinsi iki 
užeigos, manau, tau pakaks jėgų išgerti dar butelį vis- 
kio, didesnį negu aš atnešiau. 

Senis dėkingas pakratė kuokštėtą 7 ir tuo- 
jau pat paslėpė pinigus skarmaluose. 


Pulkininkas Čarlzas Brandergasas savo kamba- 
ryje valė ginklą. Tai buvo vos ne religinis ritualas, kurį 
pulkininkas atlikdavo ne rečiau kaip du kartus per 
savaitę. 

Savo ilgavamzdį revolverį jis išardė dalimis, pa- 
garbiai pirštų galais liesdamas šaltą metalą tarsi bran- 
gų šeimyninį sidabrą. Jeigu kas nors sudarytų pul- 
kininko Brandergaso brangenybių sąrašą, pirmoje vie- 
toje įrašytų ilgavamzdį revolverį, paskui gintarinę 
pypkę, paskui arklį. O visa kita pulkininkas nevertino. 
Tiesa, buvo dar vienas labai brangus daiktas, bet nie- 
kada pulkininkas jo nelaikė savu, o buvo tik jo sau- 
gotojas, ir visada nešiojosi su savimi. 

Pulkininkas Brandergasas kaip tik ant stalo bu- 
vo išdėliojęs šovinius, norėdamas užtaisyti revolverio 
būgnelį, kai į duris negarsiai pabeldė. Tardamas „pra- 

šom“, pulkininkas spėjo užsitaisyti revolverį ir atlauž- 
ti gaiduką. 

Duryse pasirodė patarnautojas. Atlaužtas gai- 
dukas tyliai spragtelėjo ir pasislinko į vietą. Kad gy- 
ventojas su ginklu, nenusakomo amžiaus meksikietis 
nė kiek nesuglumo. Juk čia kiekvienas baiminosi dėl 
savo gyvybės ir laikė pirštą ant užtaisyto ginklo gai- 
duko. 

Patarnautojas, netardamas nė žodžio, atsidarė 
spintą ir į odinį Čarlzo Brandergaso sakvojažą ėmė 
dėti išlygintus pulkininko marškinius ir kitą netur- 
tingą mantą. 

Čarlzas Brandergasas puikiai suvokė: vyksta 
kažkas negera, juk jis neprašė pakuoti daiktų. Bet, ant- 
ra vertus, jis suprato, kad tarnai vykdo kažkieno įsa- 
kymą. 

Tarnas supakavo sakvojažą ir pasuko į korido- 
rių. Jau stovėdamas koridoriuje, atsigręžė ir nustebęs 
pažiūrėjo į pulkininką, kodėl šis neseka paskui jį. 

Hr Čarlzas Brandergasas nutarė išsiaiškinti, kas 
čia vyksta. Jis užsimetė apsiaustą, užsimaukšlino skry- 
bėlę ir nusekė paskui patarnautoją. Šis išėjo į užeigos 
priebutį ir apsižvalgė. Aukštai švietė mėnulis, melsva 
šviesa užliedamas dulkėtą aikštę. 

Per dvylika žingsnių nuo priebučio plačiai iš- 
siskėtęs stovėjo Retas Batleris. Tai jis įsakė tarnui su- 
rinkti pulkininko Brandergaso daiktus ir išnešti juos į 
priebutį. Iš po plačiabrylės skrybėlės į pulkininką šiek 
tiek paniekinamai žvelgė Reto Batlerio akys, o burnos 
kamputyje tai degė, tai geso cigaro liepsnelė. 

Pulkininkas Brandergasas nesuglumo. Laukė, 
kas bus toliau. Ilgai laukti neteko. 

Retas Batleris, neištraukdamas iš burnos cigaro, 
įsakė tarnui: 

— Nunešk daiktus į stotį, pulkininkas išvyksta. 

Tarnas jau suprato, kad kažkas ne taip. 

Ir kol pulkininkas dar neprieštaravo, patarnau- 
tojas tipendamas lipo žemyn. 

Reto Batlerio veidą nušvietė šypsena. 

— Stok! — įsakmiu balsu negarsiai tarė pulki- 
ninkas Brandergasas, ir tarnas kaip įbestas sustojo ant 
paskutinio laiptelio. — Nešk daiktus atgal į kambarį. 

Tarnas kaip mechaninis žaisliukas apsisuko ir 
ėmė lipti laiptais. Tiesa, ir dabar jis nelabai skubėjo, 
suprasdamas, kad Retas Batleris įsakys priešingai. 

Taip ir atsitiko. 

— Aš pasakiau — į stotį. Pulkininkas Brander- 
gasas išvyksta. 

— O aš pasakiau — daiktus grąžinti į kambarį. 

Tarnas kraipė galvą, spręsdamas, kurio įsakymą 
vykdyti. Bet abu vyrai buvo nusiteikę taip ryžtingai, 
jog tarnas nusprendė, kad geriausia bus sakvojažą nu- 
mesti po kojomis ir kuo greičiau pasislėpti užeigoje. 
Taip ir padarė. 

Kai durys užsitrenkė ir patarnautojo žingsniai 
nutolo, pulkininkas Brandergasas ramiai nulipo laip- 
tais į aikštę ir, priėjęs prie pat Reto Batlerio, sustingo, 
žvelgdamas jam tiesiai į akis. 

Retas Batleris žvilgtelėjo į šoną ir, labai lėtai apė- 
jęs aplink pulkininką, sustojo. 

Keletą akimirkų vyrai tyrinėjo vienas kitą. Bat- 
lerio lūpose žaidė šypsena, cigaras vėl įsidegė. 

Retas Batleris pažvelgė į išblizgintus pulkininko 
batus ir, brūkštelėjęs padu į dulkes, lėtai užmynė pul- 
kininkui ant kojos, vis dar neatitraukdamas nuo jo 
akių. 

Pulkininkas keletą akimirkų galvojo, paskui 
apėjo aplink Retą Batlerį ir taip pat užmynė jam ant 
kojos. 

Retas Batleris, atrodė, iškentė visa tai ramiai. 

Dabar jau šypsojosi Brandergasas. Bet tai truko ne- 
ilgai. 

Retas Batleris kilstelėjo ranką, tarsi norėdamas 
ištraukti iš burnos cigarą, o paskui kumščiu staigiai 
kirto pulkininkui per veidą. 

Šis neišsilaikęs atšoko keletą žingsnių ir pargriu- 

Pulkininkas neskubėdamas pakilo, nupurtė dul- 
kes ir apsidairė, ieškodamas skrybėlės. Ji gulėjo už 
kelių žingsnių. 

Brandergasas žvilgtelėjo į Retą Batlerį ir pasi- 
lenkė, norėdamas pakelti skrybėlę. Pirštais jau beveik 
palietė viršų, kai driokstelėjo šūvis, ir skrybėlė nulėkė 
dar per kokius penkis žingsnius. 
verio vamzdį, sielvartingai palingavo galvą ir nuėjo 
pasiimti skrybėlės. Bet vos tik prie jos pasilenkė, vėl 
driokstelėjo šūvis, ir skrybėlė lanku nuskriejo dar 
penkis žingsnius. 

Pulkininkas ir tai iškentė ramiai. Jis vėl pasi- 
lenkė jos paimti. Šūvio ilgai laukti nereikėjo: skrybėlė 
vėl nulėkė tolyn. 

Niekas į nakties šūvius nesureagavo. Juk visi 
Bergtaune priprato prie panašių garsų. Ir tik vienas 
banko sargybinis nusiėmė nuo pečių karabiną. 

Retas Batleris vėl kilstelėjo ranką su revolveriu, 
nukreipdamas vamzdį į skrybėlę. Bet prisitaikyti buvo 
beveik neįmanoma: juoda skrybėlė susiliejo su tamsa, 
o šalia jos stovėjo pulkininkas Brandergasas ir net ne- 
siruošė prie jos lenktis. 

Retas Batleris vis dėlto paspaudė gaiduką. Pra- 
švilpė kulka, prie pat pulkininko kojų pakėlusi dulkių 
fontanėlį. 

Nuo šaulio lūpų dingo šypsena. Vėl sugriaudėjo 

šūvis, ir vėl kulka prašvilpė pro šalį. Kai būgnelis iš- 
tuštėjo, Retas Batleris nuleido revolverį ir ėmė jį vėl 
užtaisinėti. 

Pulkininkas pasilenkė, pakėlė skrybėlę, padau- 
žęs į kelius nupurtė dulkes ir užsidėjo ant galvos. 

Paskui, nepajudėdamas iš vietos, atsisegė sur- 
dutą ir išsitraukė savo garsųjį ilgavamzdį revolverį. 
Suspaudęs jį abiem rankomis, lėtai pakėlė ir rūpes- 
tingai nusitaikė į Reto Batlerio galvą. 

Nugriaudėjo šūvis, sušvilpė kulka, nuplėšdama 
Batleriui nuo galvos skrybėlę. Ji kaip šviesi dėmė pa- 
kilo į tamsų dangų. Retas Batleris užvertęs galvą sekė, 
kaip skrybėlė vartydamasi lėtai leidžiasi žemyn. Vėl 
nuaidėjo šūvis, vėl prazvimbė kulka, ir skrybėlė, dar 
nepasiekusi žemės, vėl pakilo į viršų. 

Pulkininkas Brandergasas iššovė šešis kartus, 
taip ir neleidęs skrybėlei nukristi ant žemės. Po pas- 
kutinio šūvio ji nukrito į dulkėtą aikštę. 


O po dešimties minučių abu varžovai, bandę 
vienas kitam įrodyti savo pranašumą, jau sėdėjo pul- 
kininko Brandergaso numeryje. Ant stalo gulėjo še- 
šiose vietose peršauta Reto Batlerio ir dulkėta Čarlzo 
Brandergaso skrybėlės. Šalia stovėjo atkimštas viskio 
butelis ir dvi stiklinės. 

Pulkininkas, traukdamas aromatingą dūmą, 
įpylė į stiklines viskio. Retas Batleris sėdėjo, užmetęs 
jasi į stiklines. 

— Gerai šaudai, — tarė Retas. 

— Ir tu pakankamai miklus. 

— Bet kodėl taikeisi man į galvą? — šiek tiek 
nepatenkintas Retas Batleris gurkštelėjo kelis gurkš- 
nius viskio, — juk iš tokio atstumo gali ir prašauti. 

Pulkininkas Brandergasas, netaręs nė žodžio, 

ištraukė iš dėklo savo ilgavamzdį revolverį ir padėjo 
ant stalo. 

— Mano ginklas patikimas ir patikrintas. 

— O man geriau patinka manasis. 

— Bet su tavo revolveriu, Retai, negalima pa- 
siekti taiklumo. 

— Užtat jį lengviau pasiimti iš dėklo. 

— Taip, tavo pastaba absoliučiai teisinga. 

Varžovai pakėlė stiklines, susidaužė ir ištuštino. 

— Mes abu užsiimam tuo pačiu reikalu, — tarė 
Čarlzas Brandergasas. 

Retas Batleris atsakydamas linktelėjo galvą ir 
ranka paglostė sušaudytą skrybėlę. 

— Tai pavojingas verslas, — tęsė pulkininkas, — 
ir jeigu nori sulaukti mano metų, tau reikia pasikeisti 
ginklą į tokį, — jis linktelėjo į savo ilgavamzdį re- 
volverį. 

— Bet ir mano niekada neapvylė, — pastebėjo 
Retas Batleris. 

— Tu dar labai trumpai gyvenai šiame pasau- 
lyje, kad galėtum spręsti apie panašius dalykus. 

— Ką gi, vadinasi, aš dar turiu laiko. 

— Jeigu elgsiesi taip neapdairiai kaip dabar, tas 
laikas gali labai sutrumpėti. 

— Aš, atvirai kalbant, nesirengiu gyventi labai 
ilgai. 

— Bijau, vaikine, kad nesulauksi net ir mano 
metų, — pulkininkas pakilo, ištiesė pečius, segtukas 
blykstelėjo ant jo kaklaraiščio, ir Retas Batleris suglu- 
mo, matydamas, kaip jaunai atrodo, koks pasitempęs 
penkiasdešimtmetis pulkininkas. — Man atrodo, kad 
mes užsiimame tuo pačiu reikalu ir atvykome į šį 
miestelį dėl to paties, ar ne taip? — pulkininkas pa- 
žvelgė į Batlerį. 

Šis mįslingai nusišypsojo. 

— Aš nepratęs su kuo nors dalytis. 

— Bet dabar, manau, tu neturi pasirinkimo. Juk 
supranti, kad aš nenusileisiu, o aš suprantu, kad liksi 
prie savo nuomonės. 

— Taip, — pasakė Batleris, — nesiruošiu nu- 
sileisti. 

— Tada galbūt tapsime partneriais? Manau, jog 
pinigų už bandito galvą pakaks abiem. 

— Galbūt, bet aš maniau jį gauti vienas. 

— Aš taip pat maniau, — tarė pulkininkas. — 
Tada galbūt mes ką nors nutarsime ir dviese paban- 
dysime susidoroti su Sikeiroso gauja? 

— Matyt, taip ir teks daryti, — Retas Batleris 
paėmė butelį, palaikė jį keletą sekundžių rankoje, o 
paskui pripylė stiklines. 


6 skyrius 


Ir Retas Batleris, ir pulkininkas Brandergasas 
kurį laiką sėdėjo tylėdami. Kiekvienas galvojo apie 
savo vaidmenį suimant Alfaro Sikeiroso gaują. 

Pirmasis nutraukė tylą Batleris. 

— Tai kaip gi mes veiksime, bičiuli? — iš jo 
veido nesunku buvo suprasti, jog jis apgalvojo vei- 
kimo planą ir nori jį sutikslinti su pulkininko Bran- 
dergaso planu. 

Šis neskubėjo atsakyti ir keletą kartų patraukė 
dūmą. 

— Jų labai daug, — pagaliau pasakė pulkinin- 
kas, — ir mes negalime gaujos sunaikinti iš išorės, 
todėl kažkuriam teks į ją įsiskverbti. 

— Tai ne geriausia išeitis, — tuojau pat šį va- 
riantą atmetė Batleris. 

— Kitaip nieko neišeis, — atsiduso pulkininkas 

Brandergasas, — kažkuriam iš mūsų reikia įsiskverbti 
į gaują. Mes net tiksliai nežinome jų planų. 

— O kodėl tu, Čarlzai, sakydamas, „kažkuriam 
iš mūsų“, Žiūri į mane? — pasišiaušė Retas. 

— Todėl kad aš įsitikinęs — tai turi būti tu, — ir 
pulkininkas pažvelgė į savo elegantiškų batų blizgan- 
čias nosis. — Reikalas tas, kad mane jie jau matė. O 
tavęs nepažįsta. 

— Lengva pasakyti įsiskverbti į gaują, prisijung- 
ti prie Alfaro Sikeiroso, — piktokai tarė Retas Bat- 
leris. — Ką, aš jam turiu padovanoti puokštę rožių, ir 
tada jis atsidėkodamas priims mane į gaują?! 

— Tu teisus, Retai. Turi įteikti dovaną Alfarui 
Sikeirosui. Tik ne rožių puokštę. Jis trokšta kitko. 

— Ko gi? — susidomėjo Retas Batleris. 

— Jam trūksta vieno draugo. Be jo jis nesiryš 
pulti banko. Tai Sanča Peresas. 

— Sanča Peresas? — Retas susimąstė. — Bet, 
kiek žinau, jis kalėjime. Šiaip ar taip, plakatų su jo 
portretu niekur nematyti. 

— Taip, jis kalėjime. Ilsisi jau visi metai. 

— O iš kur žinai? — suglumo Retas Batleris. 

— Aš taip pat turiu informacijos šaltinių, ir jie 
patikimesni už tavuosius, kaip jau įsitikinai. 

— Vadinasi, man padedant, jų bus ne keturio- 
lika, o penkiolika? — nusijuokė Retas Batleris. 

— Šešiolika. Juk tu taip pat prisijungsi. 

— O kada jis turi išeiti iš kalėjimo? Tas Sanča 
Peresas? — paklausė Batleris. 

— O-o, po dvidešimt ketverių metų, — nusi- 
juokė pulkininkas Brandergasas, — tu, kaip supranti, 
turėsi sųsitarti, kad jį paleistų anksčiau numatyto lai- 
ko. 

— Na, tai suprantama, — tarė Retas Batleris, — 
tik mane domina viena tavo biografijos detalė, Čarlzai. 

— Kokia? 

— Tu, pulkininke, kada nors buvai jaunas? Ar 
jau gimei pulkininku su blizgančiais batais ir gintarine 
pypke? 

— Taip, Retai, kadaise buvau toks pat neatsar- 
gus ir savimi pasitikintis kaip tu, — pulkininkas Bran- 
dergasas iš liemenės kišenės išsitraukė paauksuotais 
rėmais medalioną ir ėmė jį apžiūrinėti. 

Retas Batleris nematė, kas pavaizduota meda- 
lione. Bet jam užteko takto tuo nepasidomėti. 

— Taip, aš buvau jaunas ir neatsargus. Bet buvo 
tokių įvykių, po kurių aš ėmiau branginti savo gy- 
vybę. 

Pulkininko Brandergaso veidas surimtėjo, šyp- 
sena dingo ir nuo Reto Batlerio veido. 

Jis suprato, jog pulkininkas prisiminė kažką 
svarbaus. 

Pulkininko ranka sudrebėjo, ir Retas Batleris pa- 
matė, kad jo rankoje ne paprastas medalionas, o me- 
dalionas-laikrodis. 

Pulkininkas atidarė dangtelį, ir pasigirdo tyli 
minorinė muzika. 

— Čarlzai, atleisk už netaktišką klausimą. 

— Ne, Retai, klausimas normalus. Tik mano at- 
sakymas į jį gali būti netaktiškas. 

Ir Retas Batleris, ir pulkininkas Brandergasas ty- 
lėjo. Čarlzo rankose skambėjo mechaninė medaliono 
melodija ir abiem jiems kėlė savas mintis. 

Pulkininkas prisiminė savo jaunystę, o Retas 
Batleris — gimtąjį miestą, tėvą, motiną, didžiulį namą 
Čarlstone ir didelį laikrodį svetainėje. 


Savo praeitį prisiminė ne tik Čarlzas Brander- 
gasas ir Retas Batleris. Prabėgusius metus prisiminė ir 

Alfaras Sikeirosas, klausydamasis mechaninės laikro- 
džio muzikos. 

Jis gulėjo ant gulto prie šiurkščios sienos vie- 
nuolyno valgomajame. Lūpose smilko indėnų kana- 
pių cigaretė. Akys buvo užmerktos, vokai trūkčiojo. O 
stiprūs pirštai atidarinėjo ir uždarinėjo medaliono 
dangtelį. Liejosi negarsi melodinga muzika. 

...Jis matė langą, matė save, prigludusį prie stik- 
lo. Jo veidu ritosi lietaus lašai, šlapi drabužiai prilipo 
prie kūno. Alfaras Sikeirosas iš tamsos stebėjo, kas 
vyksta turtingo namo svetainėje. 

Jis pamatė, kaip jaunųjų pora iš svetainės perėjo 
į miegamąjį. Ir Alfaras Sikeirosas kaip katė nusėlino 
prie kito lango. 

Pamatė nepaprasto grožio merginą ilgais ban- 
guotais plaukais. Juodi lyg smala plaukai uždengė pe- 
čius. Mergina buvo laiminga. Tai buvo galima suprasti 
iš jos šypsenos, iš žvilgsnio, kuriuo ji žiūrėjo į savo 
draugą. 

Vyras taip pat buvo laimingas. Jis šypsodamasis 
glostė banguotus savo draugės plaukus. Jie susėdo ant 
plačios lovos, ir vyras išėmė iš kišenės auksinį laik- 
rodį. Atidarė dangtelį. Mergina nusišypsojo. 

Alfaras Sikeirosas godžiai prilipo prie stiklo, ste- 
bėdamas jaunųjų porą. Atrodė, kad jis girdi tylų me- 
chaninės melodijos garsą... 

Jis atšoko nuo lango, ir grimasa iškreipė jo ne- 
skustą veidą. Akyse blykstelėjo įniršis, vokai krūp- 
telėjo, tarpuakyje atsirado gili vertikali raukšlė, kuria 
tekėjo lietaus lašai. 

— Šėtonas, — šnibždėjo Alfaras Sikeirosas, glos- 
tydamas savo revolverio vamzdį, — šėtonas, šėtonas, 
kaip aš jų nekenčiu! Tebūnie jie visi prakeikti! Šie lai- 
mingi turtuoliai! 

O vyriškis ir mergina atsigulė ant lovos. Jie klau- 

sėsi lietaus ošimo, negarsios muzikos. Šie žmonės my- 
lėjo vienas kitą. 

Mergina vilkėjo lengvu šilkiniu peniuaru, pa- 
brėžiančiu visus jos jauno gražaus kūno privalumus, o 
plaukai tiesiog vilnijo nuožulniais tarsi nutekintais pe- 
čiais. 

Vyras prinešė medalioną merginai prie veido. Ši 
paėmė jį rankas ir, svajingai šypsodamasi, apžiūrinėjo, 
kas pavaizduota jo vidinėje pusėje. 

Pagaliau ji pritariamai linktelėjo galvą, juodi 
plaukai subangavo ant pečių, ir mergina atsuko veidą 
bučiniui. Vyriškis prisiartino ir, skambant melodingai 
muzikai, jų lūpos susiliejo... 

Alfaras Sikeirosas neišlaikė, stumtelėjo lango rė- 
mą, ir jis girgždėdamas atsivėrė. 

Į miegamąjį įsiveržė šaltas vėjas. Lyg balti spar- 
nai susiūbavo, pakilo į palubę ir tuoj pat nupleveno 
žemyn užuolaidos. 

Alfaras, spausdamas rankose sunkų revolverį, 
nukreipė jį į išsigandusius įsimylėjėlius. 

Pi:mas atsitokėjo vyriškis. Jis atsargiai padėjo 
ant lovos laikrodį ir, neatplėšdamas žvilgsnio nuo šla- 
pio Alfaro Sikeiroso veido, metėsi prie žemo riešut- 
medžio stalelio, ant kurio gulėjo dėklas ir revolveris. 
Jam pritrūko tik kelių akimirkų, kad pagriebtų revol- 
veIį... 

Pokštelėjo trys šūviai. 

Alfaras Sikeirosas piktai ir išdidžiai išsišiepė, o 
vyriškis peršauta krūtine pargriuvo, pabandė atsikelti, 
bet greitai silpo jo jėgos, ir pagaliau jis sukniubo, ant 
sniego baltumo paklodžių ir blizgančio parketo 
palikdamas kraujo pėdsakus. 

Mergina, konvulsiškai drebėdama, užsitraukė 
ant savęs paklodę, tarsi norėdama apsisaugoti nuo šū- 
vio. 

Alfaras Sikeirosas perlipo palangę ir atsidūrė 
miegamajame. 

Mergina buvo taip išsigandusi, jog negalėjo net 
surikti. Jos putlios blyškios lūpos judėjo, bet negalėjo 
ištarti nė garso. 

Alfaras Sikeirosas lėtai, vis dar spausdamas 
rūkstantį revolverį, priartėjo prie jos, sugriebė paklo- 
dės ir peniuaro kraštą ir staigiai trūktelėjo. Pasigirdo 
plyštančio audinio drykstelėjimas. 

Ir apnuoginta, mirtinai išsigandusi mergina pri- 
gludo prie tamsaus lovos atlošo. Jos kūnas pasirodė 
esąs marmurinis ir negyvas. Akys išsiplėtė nuo siau- 
bo... 


Migelis, žiūrėdamas į savo vadeivą, lėtai priėjo 
prie jo ir, ištraukęs iš burnos smilkstančią nuorūką, 
metė ant grindų ir sumindė. Paskui juodu apsiaustu 
užklojo Sikeirosą ir atsigulė šalia. 

Alfaras krūptelėjo, o jo bejėgiškai nukarusios 
rankos smilius keletą kartų sujudėjo, tarsi nuspaus- 
damas nematomo revolverio gaiduką. 


Sanča Perosas, Alfaro Sikeiroso draugas, buvo 
vienas kalėjimo kameroje. Jis sėdėjo atsirėmęs į sieną 
ir snaudė. 

Sanča buvo nesiskutęs ir nesiprausęs, kaip ir 
dauguma šio kalėjimo kalinių. 

Jis negirdėjo, kaip prie kalėjimo prijojo Retas 
Batleris. Snaudė ir sapnavo saldžius sapnus apie lais- 
vę, nors ir žinojo, kad turbūt jam teks mirti tarp tų 
akmeninių sienų ir iki gyvenimo pabaigos į dangų jam 
skirta žiūrėti pro storas grotas. 

Staiga Sanča krūptelėjo ir pramerkė sunkius vo- 
kus, už sienos išgirdęs kažkokį keistą šnaresį. 

Juodame nakties dangaus fone jis pamatė nepa- 

žįstamo vyriškio galvą. Vyriškis kažką kišo tarp grotų, 
o dantyse smilko cigaras. 

lango. Tiesa, matė jis nedaug — tik galvą ir rankas, 
įsikibusias į grotas. 

Pagaliau viena ranka nepažįstamasis ištraukė iš 
burnos cigarą, pasigirdo šnypštimas, ir kameroje pa- 
sklido parako dūmai. 

Sanča Peresas iš pradžių baisiai išsigando, bet 
paskui suprato, kad ruošiamas didelis sprogimas. Jis 
nušoko nuo gulto, numetė ant grindų storą įdubusį 
čiužinį ir palindo po juo. 

Pasigirdo baisus sprogimas. Kamera prisipildė 
dulkių, nuolaužų ir dūmų. 

Sanča Peresas pakėlė kraštelį čiužinio ir išlindo 
iš po nuolaužų krūvos. 
matėsi juodas nakties dangus. 

Sanča pribėgo prie skylės ir apsidairė. Jis pa- 
matė vyriškį, vilkintį juodu, baltais raštais apsiaustu. 
Nepažįstamasis sėdėjo ant arklio ir mojo jam. Šalia 
stovėjo dar vienas pabalnotas arklys. Sanča Peresas 
iššoko pro skylę. 

— Greičiau, greičiau čionai! — išgirdo jis ne- 
pažįstamojo balsą ir kaip kulka nėrė prie jo. 

— Sėsk greičiau ant arklio, ir sprunkam. 

— Kas tu? — bėgdamas paklausė Sanča. 

— Paskui sužinosi. 

Skylėje pasirodė sargybinio figūra. Nuaidėjo ke- 
letas revolverio šūvių. 

Bet Retas Batleris ir Sanča Peresas, neatsigręž- 
dami ir ragindami arklius, dūmė tolyn nuo kalėjimo. 
Įkandin jų poškėjo šūviai, skambėjo balsai. 

Greitai jie viso to jau negirdėjo. Naktis pridengė 
banditą ir jo gelbėtoją. 

O po kelių valandų Retas Batleris ir Sanča Pe- 
resas prijojo apleistą vienuolyną. 

Sanča prie įėjimo nušoko nuo arklio. Vienas iš 
Alfaro Sikeiroso Žmonių, stovinčių prie vartų, paban- 
dė jį sustabdyti, pakėlęs revolverį ir nutaikęs į Pereso 
krūtinę, tačiau šis sugriaudėjo: 

— Tu ką, Chuanai, visai apakai? Nematai, kas 
prieš tave? 

Banditas sušuko: 

— Sanča! Ar tai tu? 

— O kas tu manai? Šmėkla? 

— Juk tu turi sėdėti kalėjime? 

— Be abejo. Manimi jūs nepasirūpinote. 

— Kaip tu ištrūkai? 

— Paskui, Chuanai. 

Ir Sanča Peresas, spyręs į duris, įėjo į valgomąjį, 
kur buvo susirinkusi beveik visa Alfaro Sikeiroso gau- 
ja. Išgirdę riksmus, visi sukluso, griebė ginklus. 

Tačiau kai ant slenksčio pasirodė Sanča Peresas, 
galvažudžių veiduose nuostabą pakeitė neapsakomas 
džiaugsmas. 

Retas Batleris tyliai įėjo paskui Sančą Peresą. 

Labiausiai apsidžiaugė, aišku, Alfaras Sikeiro- 
sas. Juk savo ištikimo draugo jis nematė daugiau kaip 
dvejus metus. 

Neskustame Alfero Sikeiroso veide atsispindėjo 
džiugus nustebimas. Jis visai nesitikėjo prieš save pa- 
matyti Sančą Peresą, vieną geriausių savo draugų. 

— Ar tai tu, Sanča? — klykavo Alfaras. 

Jie apsikabino ir ilgai stovėjo, nepaleisdami vie- 
nas kito, tarsi bijodami, kad abu neišnyktų. 

— Tai aš, Alfarai, kas gi daugiau? Ar tu manai, 
kad prieš tave šmėkla? 

— Bet tu toks išblyškęs, Sanča. 

— Be abejo, kalėjimas niekam ne į naudą. 

Ir Sanča nusikvatojo, žiūrėdamas į jau atsiga- 
vusį po kalėjimo Alfarą Sikeirosą. 

— Juk ir tu, man atrodo, ilsėjaisi pusantrų metų. 

Čia Alfaro Sikeiroso juokas nutilo. 

Jis lėtai atgniaužė rankas, ir Sanča, nesupras- 
damas, kas atsitiko, pasitraukė į šoną. Alfaras ženg- 
telėjo keletą žingsnių link Reto Batlerio. Šis suprato, 
jog atėjo atsakingiausias momentas. 

Juk tai ir buvo „puokštė rožių“, kurią jis įteikė 
Alfarui Sikeirosui. Ir nuo to, kaip dabar elgsis Retas 
Batleris, daug priklausė. Visų pirma jo gyvybė. 

Retas Batleris norėjo atrodyti nesuglumęs, bet 
vis dėlto jautė, kaip drebėjo jo pirštai, ir tada jis stipriai 
sugniaužė kumščius. Jo veidas buvo bejausmis, o bur- 
nos kamputyje smilko cigaretė. 

— O šitas kas toks? — paklausė Alfaras Sikei- 
rosas, sudiržusiu pirštu rodydamas į Retą Batlerį. 

Sanča Peresas vėl plačiai nusišypsojo. 

— Šis vaikinas ir ištraukė mane iš kalėjimo. Įsi- 
vaizduok, Alfarai, tu nesugebėjai, o jis ištraukė. 

— Man tiesiog tam dar neužteko laiko, Sanča. 

— Pasakok, pasakok, Alfarai...Šis vaikinas man 
daug padarė. Aš jam dėkingas už laisvę. 

Alfaras Sikeirosas nepatenkintas pažvelgė į Pe- 
resą. Jis aiškiai nepritarė jo susižavėjimui. 

Retas Batleris nelabai jam patiko. 

— Jeigu ne tas vaikinas, man dar būtų tekę sė- 
dėti už grotų dvidešimt ketverius metus. 

Retas Baileris, pajutęs, kad netenka savitvardos, 
ištraukė iš burnos cigarą, pažiūrėjo į jį, nukrėtė pe- 
lenus ir vėl įsidėjo į burną. 

Alfaras Sikeirosas susiraukė. 

— O kodėl šis vaikinas staiga nutarė tau padėti, 
Sanča? Tu nesusimąstei? 

Sanča Peresas gūžtelėjo pečiais ir nusikvatojo. 
Jis aiškiai mėgavosi laisve. 

— Tu jo apie tai klausei? 

Ir tik dabar Sanča suprato tai, apie ką turėjo pa- 
galvoti pirmosiomis po sprogimo minutėmis. 

— O iš tikrųjų, vaikine, kodėl tu staiga nutarei 
man padėti? 

— Viskas labai paprasta, — atsakė Retas Bat- 
leris. — Už jūsų galvas, ponai, paskirtas toks didelis 
apdovanojimas, kad aš nutariau pabūti iki kito api- 
plėšimo. 

— Iki kito apiplėšimo? — sušnibždėjo Alfaras 
Sikeirosas, nesuprasdamas, kur lenkia Retas Batleris. 

— Taip, iki kito. O paskui atiduosiu jus policijai. 
Susidarys nebloga sumelė, — tarė Retas Batleris ir pa- 
suko link išėjimo. 

Bet nespėjo žengti nė žingsnio, kaip šone išgirdo 
atlaužiamo gaiduko garsą. 

Retui Batleriui nė antakis nekrustelėjo, kai nu- 
griaudėjo šūvis ir kulka nuplėšė pusę jo cigaro. 

Jis atsisuko ir pažvelgė į sunkiai ant statinaitės 
išdribusį Bilą Nortoną. Jo rankoje rūko revolveris. 

Netardamas nė žodžio, Retas brūkštelėjo deg- 
tuką ir užsidegė sutrumpėjusį cigarą. 

Alfaras Sikeirosas neskubėdamas priėjo prie Re- 
to Batlerio ir, nenuleisdamas nuo jo akių, iš užančio 
ištraukė savos gamybos cigaretę. Jį maloniai nustebino 
nepažįstamojo savitvarda. 

Alfaras mirktelėjo, rodydamas Retui, kad nori 
prisidegti nuo jo cigaretės. Šis gūžtelėjo pečiais ir pri- 
kišo savo smilkstančio cigaro galiuką. Retas pajuto 
salstelėjusį indėnų kanapių kvapą, ir Alfaras Sikeiro- 
sas, giliai įkvėpęs, susimąstė. 

Paskui Alfaras Sikeirosas du kartus apėjo Retą 
Batlerį, apžiūrinėdamas jį iš visų pusių ir tarsi laukda- 

mas kiaulystės. Pagaliau sustojo, išpūtė dūmus ir lėtai 
tarė: 

— Amigo, yra tik vienas būdas patikrinti, kas tu 
toks ir ko esi vertas. 

Retas Batleris neskubėjo klausti, ką jis turi gal- 
voje. 

— Tu kaip tik laiku atvykai, — Alfaras Sikei- 
rosas paėjo į šalį ir prisėdo ant statinaitės. Užsikėlė 
kojas ant stalo ir įsistebeilijo į Retą Batlerį, laukdamas 
jo pritarimo arba atsisakymo. 

Bet Retas Batleris tylėjo. 

— Kaip tik rytoj, — reikšmingai pasakė Alfaras 
1r nusišypsojo. 

Nė vienas banditas nesuprato, apie ką kalbama. 
Bet visi žinojo, jog vadeiva mėgsta aiškintis mįslėmis. 
Ir tik paskutiniu momentu atskleidžia tikrą žodžių 
prasmę. Todėl visi banditai įsitempę laukė, ką sugal- 
vojo Alfaras Sikeirosas. 

Šis išlaikė pauzę, pakankamai ilgą, kad įaudrin- 
tų smalsius klausytojus. Pagaliau išdėstė savo planą: 

— Tu, vaikine, rytoj su trimis mano žmonėmis 
užpulsi pašto furgoną. Suma ten, žinoma, nedidelė, 
bet turite jį užpulti netoli Bergtauno taip, kad šau- 
dymą girdėtų mieste. Ir tada šerifas bei jo Žmonės, 
banko sargybiniai, bent jau tie, kurie nebudi, puls į 
šūvių pusę. | 

Retas Batleris nepasakė nei taip, nei ne, o Alfaras 
Sikeirosas tęsė. Jis parodė smilkstančia cigarete į trijų 
banditų, stovinčių pačiame patalpos kampe, pusę: 

— Štai jūs trise ir tu, vaikine, tai padarysite rytoj. 
Patykokite pašto furgono kelyje ir šaudykite, negai- 
lėdami šovinių. Ir kad paskui visa Bergtauno policija 
nusektų jūsų pėdomis. Nuviliokite ją kuo toliau, 
griaudėjimas turi būti toks, kad visi pamanytų, jog 
jūsų apie dvidešimt. 

Ir dabar Retas Batleris nieko nepasakė. 

— O kai dėl Bergtauno, — Alfaras Sikeirosas 
paskui visi susitiksime Las Palme ir sąžiningai pasi- 
dalinsime grobį. 

Retas Batleris lėtai ėjo prie išėjimo, žvanginda- 
mas pentinais. Alfaras Sikeirosas kaip įgeltas šoko iš 
vietos ir, pasivijęs Retą Batlerį, uždėjo ant peties ran- 
ką. 

— Ei, vaikine, kur tu? 

— Juk pats, Alfarai, sakei, kad rytoj bus susi- 
šaudymas, vadinasi, aš turiu pailsėti ir išsimiegoti, nes 
šiąnakt nebuvau prigulęs — vadavau Sančą. 

Alfaras Sikeirosas šiek tiek atvėso. 

— Taip, tu teisus, pailsėti reikia. 

Retas Batleris pagriebė balną, užlipo į antrą 
aukštą ir čia pat, koridoriuje, pasidėjęs jį po galva, 
išsitiesė ant lentinių grindų. Retas Batleris gulėjo už- 
simerkęs ir klausėsi banditų pokalbio, sklindančio iš 
apačios. 

— Tai sakai, ten visas milijonas dolerių? — nie- 
kaip negalėjo patikėti Sanča. 

Alfaras Sikeirosas kvatojo. 

— Na, apie tiek, gal daugiau, gal mažiau, bet 
visiems užteks. 

— Apie tokius pinigus kalėjime aš net nesva- 
jojau, bet drauge su tavimi, Alfarai, manau, mes su- 
sitvarkysim. Juk tai ne pirmas bankas, kurį puolame 
drauge. 

— Prašyk Dievo, Sanča, kad jis nebūtų pasku- 
tinis. 

— Ką turi galvoje, Alfarai? — sukluso Sanča Pe- 
resas. 

— Nieko, tik reikia būti nepaprastai atsargiems. 

Nejaugi tu pagalvojai, kad aš iššausiu tau į nugarą, kai 
pinigai bus mūsų? 

— Ne, Alfarai, tu ne toks, kad šaudytum į nu- 
garą. Tu mane pirmiau pašauktum, tik paskui iššau- 
tum. 

Alfaras Sikeirosas vėl patenkintas sukikeno. 

— O štai tu, Sanča, turbūt iššautum man į nu- 
garą. 

— Na, ką tu, Alfarai, kaip gali apie tai kalbėti? 
O prisimink, kaip buvo praeitą kartą, aš šoviau į nu- 
garą ne tau. 

— Ačiū Dievui, kad ne man, kitaip mes su ta- 
vimi čia nekalbėtume. 

Pasigirdo atidaromo butelio garsas ir į stiklinę 
pilamo viskio kliuksėjimas. 

Retas Batleris palaižė perdžiūvusias lūpas. Jam 
taip pat norėjosi vienos kitos stiklinės, juk atsiliepė 
nervinė įtampa ir nuovargis. Bet noras išgirsti, ką kal- 
ba banditai, buvo stipresnis už troškulį, ir Retas Bat- 
leris net nepajudėjo. 

— Tai, sakai, milijonas dolerių? — mįslingai iš- 
tarė Sanča Peresas. 

— Štai man dėl to ir neramu, — prisipažino Al- 
faras Sikeirosas, — suma tokia, kad žmonėms gali ap- 
sisukti galva. Aš, tiesą sakant, neatsakau net už save. 

Sanča Peresas užsikosėjo todėl, kad šitą frazę 
Alfaras ištarė kaip tik tuo momentu, kai jis įpusėjo 
gerti stiklinę. 

— Velniop, Alfarai! Nejaugi dėl pinigų tu iš- 
duosi seną draugystę? 

— Nežinau, — prisipažino Alfaras Sikeirosas, — 
juk tokių pinigų anksčiau nei aš, nei tu neturėjome. 
Maža kas gali atsitikti, kažkuriam iš mūsų gali pa- 
sirodyti, kad kitam atitenka labai mažai. 

— Dėl manęs nesijaudink, man nepasirodys. 

— O man šiek tiek keista, juk tu neklausi, kiek 
pinigų aš tau pasiūlysiu. 

— Aš tiesiog prietaringas, Alfarai, kol pinigai ne 
mano, toks pokalbis beprasmiškas. Kam nuodyti sie- 
lą? 

— Gal tu ir teisus, — pritarė Alfaras. 

Jie kalbėjo taip, tarsi šalia nieko nebūtų. Ir dabar 
į pokalbį įsiterpė Bilas Nortonas. 

— Sanča, aš tave gerai pažįstu. Tu neklausinėji 
apie sumą, nes nesugebėsi net suskaičiuoti pinigų. 

— Bilai, — atsikirto Sanča, — užtai aš puikiai 
skaičiuoju iki šešių. 

Ir, išsitraukęs revolverį, Sanča pasuko būgnelį. 
Pasigirdo šeši sausi spragtelėjimai. 

— Šitą kiekvienas moka, — atsakė jam Bilas. 

— Bet kai kas moka skaičiuoti greičiau. 

— O tu ar nenorėtum pabandyti, Sanča? 

Alfaras Sikeirosas sunkiai pakilo. 

— Jeigu dar išgirsiu panašias kalbas, tai skai- 
čiavimo varžybose jums teks varžytis su manimi. 

Visi banditai, išskyrus besiginčijančius, paten- 
kinti sužvengė. Jie gerai žinojo, kad Alfaras Sikeirosas 
greičiausiai moka išsitraukti revolverį ir greičiausiai 
šaudyti. Todėl tokių varžybų rezultatas būtų žinomas 
jau iš anksto. 

Sanča ir Nortonas susikišo revolverius į dėklus. 

— Alfarai, viskas bus gerai, — nuramino jį Bilas 
Nortonas, — nejaugi tu manai, kad mes iš tikrųjų ga- 
lim susipykti? Čia tik bičiuliškas pokalbis. Susitaiky- 
mo vardan aš su Sanča norėčiau išgerti. 

Vėl pasigirdo viskio kliuksėjimas ir stiklinių 
skambesys. 

— Sanča, — išgėręs viskį, tarė Bilas. 

— Ko tau? 

— Ar liūdna tau buvo kalėjime? 

— Eik velniop! Tokių dalykų geriau neprisimin- 

ti. O jeigu taip nori žinoti, paklausk Alfaro, jis sėdėjo 
net pusę metų ilgiau už mane. 

Alfaras Sikeirosas nepatenkintas numykė, jis ne- 
mėgo, kad jam primintų pusantrų kalėjime praleistų 
metų. 

Tarp banditų buvo gėdinga gyvam patekti į tei- 
singumo rankas. Ir toks žmogus iki gyvenimo pabai- 
gos buvo laikomas nevykėliu. 

Bet Alfaro Sikeiroso sąskaitoje tiek buvo „nuo- 
pelnų“ Žmogžudysčių, apiplėšimų srityje, kad net ir 
tai jam buvo atleista. Ir visi bijojo priminti Sikeirosui 
jo praeitį. 

— Bilai, — pamokomai tarė Alfaras, — niekada 
neišsižadėk kalėjimo. Ir pats gali ten patekti. 

— Ne, niekada, — pasakė Bilas Nortonas, — iš 
kiekvienos padėties galima rasti išeitį. 

— Tu geriau paleistum sau kulką į kaktą? — 
pasiteiravo Alfaras Sikeirosas, — Žinoma, tai geriau 
negu patekti į policijos rankas. Aš anksčiau irgi taip 
maniau, bet kai prisidedi revolverį prie smilkinio, pra- 
dedi galvoti visai kitaip. Ir aš turėjau tokią galimybę 
ir, jeigu būčiau nuspaudęs gaiduką, dabar nesėdėčiau 
su jumis ir nesiruoščiau plėšti banko, tikėdamasis pa- 
sigrobti milijoną dolerių. Aš paleidau tą kulką į po- 
licininką ir, kaip matote, neapsirikau. 

Tam prieštarauti buvo sunku. 

O Retas Batleris supratęs, kad nieko įdomaus 
daugiau neišgirs, apsivertė ant šono ir užmigo. 

Alfaras Sikeirosas daugiau nebeleido gerti, nes 
lzukė sunki rytojaus diena, iš visų pareikalausianti 
daug pastangų ir išradingumo. Nepatenkinti banditai 
greitai nurimo ir išsivaikščiojo po kampus nusnausti 
prieš sunkią dieną. 

Alfaras Sikeirosas užmigo paskutinis. Net ir 
miegodamas, pirštais spaudė revolverio rankeną. 

7 skyrius 


Vos tik saulė rytą pakilo virš uolėtų kalnų vir- 
šūnių, Retas Batleris ir trys banditai pasuko į Berg- 
tauno pusę. Neužsukdami į miestelį, jie pasislėpė už 
didžiulės uolos, laukdami, kada pasirodys didelis paš- 
to furgonas. 

Chuanas užkūrė laužą. Ryškią saulėtą dieną jo 
dūmų nebuvo matyti net iš arti, ir todėl banditai ne- 
sibaimino, kad juos kas nors pastebės. 

Laukimas buvo gana sunkus. Iki numatyto laiko 
buvo likusi beveik valanda. 


> sou 


>> se. 


Sebastijaną, o paskui šūktelėjo Retą Batlerį. 

— Amigo, kava gatava, sėskis. 

Retas Batleris priėjo prie laužo. Chuanas meta- 
liniu puodeliu pasėmė kavos ir ištiesė Retui Batleriui. 
Šis paėmė puodelį taip, tarsi kava visai nebūtų karšta; 
tokia sugrubusi buvo jauno vyriškio rankų oda. 

— Amigo, — vėl kreipėsi Chuanas į Retą. 

Retas jau priprato prie tokio kreipinio ir todėl 
neprieštaraudamas atsiliepė. 

— Ko tau, Chuanai? 

— O tu mikliai apgavai mus. Aš jau iš tikrųjų 
buvau patikėjęs, kad iš tiesų išduosi mus policijai. 

Ir Chuanas nusikvatojo, bet Reto Batlerio veidas 
buvo neperprantamas. 

— Kas tau, Chuanai, sakė, kad aš juokavau. Kai 
atiduosiu jus policijai, tada pamatysi. 

Pakas ir Sebastijanas sukluso. Jų rankos siekė 
revolverių. 

Bet, pažvelgę į Chuaną, jie nusiramino, pagal- 
voję, jog Retas Batleris vėl juokauja. 

O šis ramiai gėrė kavą. 

— Tai tiesa? — nepatikliai dar kartą paklausė 
Chuanas. 

Jis niekaip negalėjo suvokti, ar Retas Batleris 
juokauja, ar kalba rimtai. Juk sudėtingos kombinacijos 
netilpo bandito galvoje. Jis priprato veikti tiesmukiš- 
kai ir beveik niekada nesvarstė. 

— Tai tiesa? 

— Žinoma, tiesa, — suburbėjo Retas Batleris ir 
atgniaužė pirštus. 

Metalinis puodelis skambėdamas trinktelėjo į 
akmenį ir nusirito šalin. 

— Kas atsitiko? — paklausė Chuanas, žiūrėda- 
mas į tamsią kavos dėmę ant balto akmens. 

— Kas atsitiko? — taip pat susidomėjo ir Pakas 
su Sebastijanu. 3 

Retas Batleris leido banditams atsistoti. Kol jie 
galvojo, kas ir kaip, Retas atmetė apsiausto kraštą ant 
peties, atstatydamas saulei savo nutrintą dėklą. 

— Tu verdi neskanią kavą, Chuanai, ir nesu- 
pranti juokų, tiksliau, rimtus dalykus laikai juokais. 

Pirmasis išsitraukti revolverį suspėjo Sebastija- 
nas, bet pakelti rankos su ginklu nespėjo — drioks- 
telėjo šūvis, ir banditas, vos spėjęs riktelėti, nugara 
krito ant aštrių akmenų. 

Paskui griuvo Pakas ir Chuanas. 

Reto Batlerio šūvių garsas susiliujo į vientisą 
trenksmą, grįžusį aidu nuo uolų. Arkliai pastatė ausis 
ir metėsi į šalį. 

četas pasiėmė tris banditų revolverius, iššaudė 
visus šovinius į orą ir, pasisėmęs kavos, lėtai išgėrė. 
Ilgiau sėdėti nebuvo laiko, todėl, baigęs gerti, kati- 
liuką įmetė į laužą, o pats, šokęs ant arklio, užjojo ant 
kalno. 

Arklius pririšęs prie uolos taip, kad nebūtų 

matyti nuo kelio, prigludo prie viršūnės ir žvilgtelėjo 
žemyn. 

Keliu, keldamas dulkių kamuolius, dūmė po- 
licijos būrys. 

„Vadinasi, suveikė“, — pagalvojo Retas Batleris. 

Iš čia, nuo viršūnės, buvo gerai matyti, kas de- 
dasi ir kitoje miestelio pusėje, juk Bergtaunas buvo 
nedidelis. 

Ten, gerai įsižiūrėjus, taip pat buvo matyti dul- 
kių debesėlis. Ir Retas Batleris suprato, jog į Bergtauną 
skuba Alfaras Sikeirosas ir jo žmonės. 

Retas palaukė, kol galės atskirti žmonių figūras 
ir keturių arklių traukiamą furgoną. 

„Keista, o kam jiems furgonas?“ — pagalvojo 
Retas Batleris ir tuojau pat suprato. 

Ilgiau stebėti nebuvo kada, nes artinosi policijos 
būrys. 

Ir Retas Batleris atsargiai, kad nenukristų koks 
akmuo, nuslydo nuo uolos viršūnės. 


Pulkininkas Brandergasas sėdėjo savo numeryje 
prie atdaro lango. 

Išgirdęs tolimus šūvius, jis pagyvėjo ir Žvilgte- 
lėjo į aikštę. 

Bergtauno šerifas išėjo į priebutį ir taip pat įsi- 
klausė. Po kelių akimirkų jis jau davė įsakymą savo 
padėjėjui, ir greitai raitelių būrys išjojo iš miesto. 

Čarlzas Brandergasas suprato, jog greitai viskas 
prasidės, nes tai, matyi, buvo kažkoks Alfaro Sikeiroso 
sumanymas, norint iš miesto išvilioti apsaugą. 

Pulkininkas ant stalo išdėliojo ginklus: du ka- 
rabinus ir nepakeičiamą ilgavamzdį revolverį. Jis 
vaikščiojo palei stalą, tarsi galvodamas, kurį ginklą 
pasirinkti. 

Bet paskui jis išgirdo vienišo arklio kanopų tap- 
sėjimą ir pažvelgė į gatvę. Kaip tik tuo momentu į 
aikštę įjojo Retas Batleris. 

Retas sustojo, tarsi pajutęs įdėmų Čarlzo Bran- 
dergaso žvilgsnį, ir pakėlė galvą. Pastebėjęs savo po- 
rininką, Retas vos pastebimai mostelėjo ranka, rody- 
damas, jog viskas tvarkoje. 

Čarlzas Brandergasas linktelėjo jam ir pasitrau- 
kė į kambario gilumą. 

O Retas, nuvedęs arklį už kampo, ėmė stebėti 
banko pastatą, kur netrukus turėjo pasirodyti Sikei- 
roso galvažudžiai. 

Laukti ilgai nereikėjo. Retas Batleris net nespėjo 
surūkyti cigaro, o pulkininkas Brandergasas — savo 
gintarinės pypkės. 

Banditai į tuščią aikštę įsiveržė kaip uraganas. 
Banke buvo likusi tik viena nedidelė apsaugos grupė, 
mat atėjo pietų metas. O laisvi sargybiniai drauge su 
šerifu nudūmė šūvių link. 

Banditai veikė greitai ir tiksliai. Pasidaliję į dvi 
grupes, jie apsupo banko pastatą. 

Palei pat sieną sustojo furgonas. Trys banditai, 
kol sargybiniai sekė antrą grupę, greitai nurideno tris 
statines su paraku ir uždegė padegamąją virvutę. Fur- 
gonas nuvažiavo į saugią vietą. 

Sargybiniai, pajutę, jog kažkas negerai, nusiėmė 
karabinus. Bet per vėlai, nes banditai į juos jau buvo 
nusitaikę. Driokstelėjo šūviai, ir sargybiniai krito vie- 
toje. Beveik tuo pačiu me:u nugriaudėjo sprogimas, ir 
sienoje atsirado skylė. 

Susprogdinta kaip tik ta siena, prie kurios sto- 
vėjo spinta užmaskuotas seifas. Rėkaudami banditai 
puolė prie skylės, sumataravo ore kilpavirvė, ir kilpos 
užkabino seifą. Jis tuojau pat buvo įtrauktas į furgoną. 

Iš banko išlėkė du nieko nesuprantantys sargy- 
biniai — ir tuoj pat krito negyvi ant plytų nuolaužų. 

Ir dar nespėjus išsisklaidyti dūmų ir dulkių de- 
besims, banditai, rėkaudami ir šaipydamiesi, dūmė iš 
miesto, išsiveždami spintoje užmaskuotą seifą. 


Nei pulkininkas Brandergasas, nei Retas Batleris 
nesitikėjo panašių Sikeiroso veiksmų. Pribėgę prie 
skylės, jie pamatė negyvus sargybinių kūnus, už trejų 
grotų uždarytą didįjį seifą. 

Miestelio gyventojai, išgąsdinti sprogimo, taip 
pat bėgo banko link. Berniūkščiai lindo pro skylę, tė- 
vai juos tempė atgal. Visi kalbėjosi išsigandę, nors jau 
suprato, kad baisiausia praėjo, ir dabar smalsiai ap- 
tarinėjo, kodėl banditai neatidarė seifo, o spruko, pa- 
sigriebę tik kažkokią spintą. 

Banditai neprarado nė vieno Žmogaus, juk sar- 
gybiniai net nespėjo iššauti, ir dabar jie dūmė gilyn į 
akmenuotą dykynę, kad, pasislėpę kur nors tarpek- 
lyje, atsidarytų seifą ir pasidalytų grobį. 

Retas Batleris, supratęs, kad Alfaras Sikeirosas jį 
apgavo, nutarė banditų nepaleisti iš akių. Jis užšoko 
ant arklio ir nudūmė pavymui. 

Pulkininkas Brandergasas, taip pat neilgai mąs- 
tęs, nulėkė paskui Retą Batlerį. Įsijautęs į persekiotojo 
vaidmenį, Retas net nepastebėjo, kad jį vejasi pulki- 
ninkas. 

Pasirodyti Alfarui Sikeirosui Retas nesiryžo. 

Pamatęs, kad banditai sunkaus furgono nerizi- 
kuoja tempti į statų kalną, o apvažiuoja jį, pakilo į 
kalno viršūnę, kad pamatytų, į kurią pusę jie pasuks. 
Ir tik tada išgirdo kanopų kaukšėjimą ir atsigręžė. 

Ant savo eržilo į viršų jojo pulkininkas Bran- 
dergasas. 

— Tu ką, Retai, sprunki? — riktelėjo jis Batleriui. 

— Ne, aš juos persekioju, persekioju vienas, — 
atsakė Retas, piktai žvilgtelėjęs į pulkininką. Juk jų 
planas pagauti banditus žlugo, ir dabar jis nutarė veik- 
ti vienas. 

— Mums reikia pasikalbėti, — nušokdamas nuo 
arklio, tarė Brandergasas. 

Nulipo ir Retas Batleris. 

— Pasikalbėti sutinku, bet, Čarlzai, toliau veik- 
siu vienas. 

— Retai, juk šaudymas už miesto — tavo dar- 
bas, tu išviliojai iš miesto policiją. 

— Taip, tai padariau aš ir todėl toliau veiksiu 
vienas. Tu man daugiau nereikalingas, Čarlzai. 

— Manai, kad vienas susidorosi? — paklausė 
pulkininkas, žvelgdamas Retui Batleriui į akis. 

— Taip, aš absoliučiai tikras, kad apsieisiu be 
tavo pagalbos. 

Retas Batleris įkišo koją į kilpą, užšoko ant balno 
ir truktelėjo pavadį. Bet nespėjo arklys nujoti nė de- 
šimt jardų, kai į nugarą driokstelėjo šūvis. Retas pa- 
juto, kaip jam nudegino kaklą, ir karštas kraujas pa- 
sipylė už apykaklės. 

Jis suprato, kad griebtis revolverio dabar pavo- 
jinga, todėl lėtai atsisuko. 

Pulkininkas Brandergasas stovėjo ant akmens 
plačiai išsi žergęs ir laikydamas rankoje ilgavamzdį re- 
volverį. 

Retas Batleris atitraukė ranką nuo kaklo ir pa- 

— Tu negalėsi veikti vienas, Retai. Pamiršai, jog 
Alfaras Sikeirosas įžvalgus. Jis tave ir tris žmones pa- 
siuntė apiplėšti furgono. Jo žmonės užmušti, o tu gy- 
vas ir sveikas, be jokio įbrėžimo. Jis iš karto supras, 
jog tris banditus nušovei tu, o dabar galėsi pasiteisinti. 

Parodysi kraują ir pasakysi, kad atsišaudei, nuvilio- 
damas policiją tolyn nuo Bergtauno. Manau, jis tavimi 
patikės. 

Retas Batleris piktai žiūrėjo į pulkininką Bran- 
dergasą. Juk jo žodžiuose buvo tiesos, ir jeigu jis be 
jokio įbrėžimo pasirodys Alfarui, šis tikrai su juo su- 
sidoros. 

Pulkininkas nusišypsojo, parodydamas tvirtus 
dantis. 

— O dabar, Retai, skubėk pas Alfarą, kol jis ne- 
atidarė seifo. Parodysi žaizdą, ir jis, matyt, tavimi pa- 
tikės. Bet Žinok, nuo šiandien visa gauja keturiasde- 
šimčia tūkstančių brangesnė. 

— Iš kur žinai? — pro dantis prakošė Retas Bat- 
leris. — Iš kur žinai apie keturiasdešimt tūkstančių, 
Čarlzai? 

— Aš išvykau iš miestelio vėliau už tave ir spė- 
jau pasikalbėti su valdytoju. Jis paskyrė premiją. 

— Tai keičia reikalą, — tarė Retas Batleris ir ren- 
gėsi paraginti arklį, kai pulkininkas Brandergasas su- 
stabdė jį. 

— Mums reikia susitarti, juk nuo šio momento 
veikiam drauge. 

— Taip, — sutiko Retas Batleris, — tai ką gi mes 
darysim? 

— Aš josiu palei kanjoną į šiaurę, ir ten mes su 
jais susidorosim. 

— Tarp dviejų ugnių? — paklausė Retas. 

— Taip, aš iš vidaus, tu iš išorės. 

— Vadinasi, į šiaurę, — žiūrėdamas į kruvinus 
pirštus, linktelėjo Retas Batleris. — Aš vykstu pas Al- 
farą Sikeirosą, 0 tu — į šiaurę. 

Pamojęs kruvina ranka, Retas sušėrė arkliui ir 
nusileido nuo kalno, stengdamasis nepamesti iš akių 
tolstančios gaujos. 

Bet banditai, kad ir kaip stengėsi, judėjo gana 
lėtai. Juk seifas, paslėptas spintoje, buvo gana sunkus, 
ir arkliai pavargo. 


Pagaliau Alfaras Sikeirosas nusprendė, kad jie 
jau pakankamai toli nuo Bergtauno ir sumėtė pėdas, 
todėl laikas atsikvėpti. Jam ir jo parankiniams knietėjo 
atidaryti seifą. 

Banditai iš furgono ištraukė spintą ir nuginė 
arklius į šoną. Jų akys degė iš susijaudinimo. 

— Milijonas! Milijonas! — kartojo Manuelis, 
vaikščiodamas apie spintą ir stengdamasis pažiūrėti 
pro plyšį tarp durų ir korpuso. 

— Pasitrauk! — stumtelėjo jį Alfaras. 

— Aš netikiu, kad tokioje neišvaizdžioje spintoje 
gali būti milijonas dolerių. 

| — Teks patikėti, — tarė Alfaras, atidarydamas 
viršutines duris. | 

Bet čia banditai pajuto alkoholio kvapą, nes vis- 
kio buteliai, paruošti turtingiems klientams, sudužo. 

Alfaras iš susijaudinimo išpūtė šnerves. 

— O, velnias! — suklykė Sanča. — Tiek viskio 
prapuolė! 

Alfaras plačiai nusišypsojo. 

— Už šiuos pinigus, Sanča, mes galėsime nu- 
sipirkti tiek viskio, kad neišgersim per visą savo gy- 
venimą. O dabar aš ketinu gyventi ilgai, su tokiais 
pinigais galima gyventi amžinybę. 

Banditai susibūrė apie spintą, bandydami ati- 
daryti apatines duris, bet spyna buvo tvirta. O durys 
tarsi buvo suaugusios su korpusu, kad neįmanoma 
įsprausti net peilio ašmenų. 

— Visi pasitraukite! — riktelėjo Alfaras Sikei- 
rosas taip griausmingai, kad banditai nesiryžo nepa- 
klusti ir tuoj pat išsisklaidė į šalis. 

Alfaras atmatavo nuo spintos penkis žingsnius, 
paskui, staigiai pasisukęs, išsitraukė revolverį. Šešios 
kulkos susmigo viena šalia kitos, atstumas tarp jų bu- 
vo ne daugiau kaip du coliai. 

Iššaudęs visą apkabą, Alfaras ištiesė ranką sa- 
kydamas: 

— Revolverį. 

Manuelis, supratęs, ką sumanė šeimininkas, tuo- 
jau pat ištiesė savo revolverį. Dar šešios kulkos susmi- 
go į spintos korpusą, nubrėžusios brūkšninę liniją dar 
šešiais coliais žemiau. 

Vieną revolverį keitė kitas, o brūkšninė linija 
ryškėjo vis Žemiau. 

Pagaliau Alfaras Sikeirosas papūtė į pirštus, nu- 
tirpusius nuo ilgo šaudymo. 

— O dabar patys išbandykite savo miklumą. 

Banditai, patenkintai klegėdami, užsitaisė revol- 
verius ir ėmė šaudyti į spintos korpusą. Lėkė skiedros, 
traškėjo medis, ir pagaliau paskutinė kulka įsmigo į 
žemę. 

Alfaras Sikeirosas neskubėdamas priėjo prie 
spintos ir, suėmęs jos kampus savo tvirtomis ranko- 
mis, trūktelėjo į šonus. 

Spintos korpusas braškėdamas skilo pusiau, ir 
banditai pamatė blizgantį metalinį seifą. Ant jo kor- 
puso žybčiojo vos pastebimi kulkų įbrėžimai. 

— O, velnias, koks jis tvirtas! — tarė Alfaras 
Sikeirosas, žiūrėdamas į sudėtingą spyną. — Bilai, — 
pakvietė Nortoną, — juk tu, atrodo, spynų specialis- 
tas? Nagi, pabandyk atidaryti. 

Bilas atsmaukė skrybėlę ir pritūpė prie spėjusio 
nuo kaitrios saulės įšilti metalinio seifo. 

— Aš net nežinau, Alfarai, nuo ko pradėti. Ga- 
lima, žinoma, pabandyti užkišti visraktį, bet iš to nau- 

dos maža. Dar gali nulūžt, ir spyna užsikirs, tada 
apskritai neaišku, kaip jį atidarysime. 

— O jeigu susprogdintume? — pasiūlė Manue- 
lis. 

Alfaras nepatenkintas susiraukė. 

— Ir visi doleriai sudegs, o tuos, kurie liks svei- 
ki, turėsime rankioti po visą dykynę, gaudyti, nes juos 
išnešios vėjas. Ne, Manueli, sprogimu nieko nepada- 
rysime. 

— Tai ką daryti? — Manuelio rankos drebėjo, 
jam knietėjo kuo greičiau paliesti išsipūtusius dolerių 
pakelius, kuriuos jis jau, atrodo, matė pro storas seifo 
sieneles. 

Alfaras paplekšnojo per seifo viršų. 

— Taip, tai kietas riešutėlis, bet manau, kad 
mums pavyks jį perkąsti. Pabandyk, Bilai, paknebinėk 
tais savo visrakčiais. 

Aiškiai netikėdamas sėkme, Bilas Nortonas iš- 
sitraukė iš kišenės visrakčių ryšulėlį ir ilgai rinko, ku- 
ris iš jų galėtų tikti tokiai sudėtingai spynai. 

Pagaliau į spyną įkišo užriestą strypelį ir ilgai 
suko, klausydamasis spragtelėjimo. 

— Ne, Alfarai, — palingavo galvą, — aš net ne- 
galiu įsivaizduoti, kokia tos spynos konstrukcija. Man 
dar niekada tokia nepasitaikė. Jeigu tai būtų kalėjimo 
kameros spyna, aš ją lengvai atrakinčiau, jos ten labai 
paprastos ir vienodos. Juo didesnis raktas, juo leng- 
viau atrakinama spyna. O čia... — Bilas palingavo gal- 
vą, — čia, visų pirma, reikia dviejų raktų, o antra, Ži- 
noti skaitmeninį kodą, — ir jis pirštu pasuko atsiki- 
šusią varinę galvutę su skaitmenų brūkšneliais. 

— Pasitrauk! — piktai metė Bilui Nortonui Al- 
faras Sikeirosas. 

Šis išsigandęs atšoko nuo seifo, nes Alfaras jau 

nusitaikė revolverį. Nuaidėjo šeši šūviai, visos šešios 
kulkos pataikė į vieną tašką. 

Bet kai Alfaras Sikeirosas pritūpė prie seifo ir 
atidarysi. Įduba pasirodė esanti vos didesnė už cento 
monetą, o metalas, kuriuo buvo apkaltas seifas, net 
neįlinko. 

Alfaras Sikeirosas susimąstęs perbraukė pirštais 
per įdubą ir nusipjovė į dulkes. 

— Pamanyk, išmoko Žmonės gaminti tokias 
tvirtas dėžes! Štai, atrodo, pinigai visai arti, aš juos 
tiesiog užuodžiu per metalą, o paimti jų niekaip ne- 
galim. 

Bet banditai taip glaudžiai apspito seifą, jog Al- 
faras Sikeirosas susijaudino. Juk nepasitenkinimą jie 
galėjo išlieti ir ant Alfaro. 

Kai galvažudžiai užuodžia pinigus, jie pasidaro 
beveik nevaldomi, ir todėl reikia priminti tvarką. 

Todėl Alfaras Sikeirosas skubiai sukišo šovinius 
į revolverio apkabą ir piktai suriko: 

— Šalin nuo seifo! Mes dar turėsime laiko jį ati- 
daryti, o dabar reikia vykti toliau! 

Ir čia pasigirdo arklio kanopų dundėjimas. Al- 
faras Sikeirosas su revolveriu rankose staigiai atsigrę- 
žė. Visi banditai susijaudinę pamatė artėjantį raitelį. 

Žinoma, tai buvo Retas Batleris. Alfaras iš karto 
pažino jo juodą su baltais raštais apsiaustą. 

Retas sustabdė arklį ir sunkiai nulipo žemėn 

Jis atsistojo plačiai išsižergęs ir įdėmiai pažiū- 
rėjo į akis Alfarui Sikeirosui. 

Šis pakreipė galvą į šoną ir įsmeigė žvilgsnį į 
Retą Batlerį. 

Kiti banditai, netardami nė žodžio, apsupo jį. 
Dabar viskas priklausė nuo to, ką pasakys Alfaras. 

Bet jis tylėjo. Tylėjo ir banditai. O Retas Batleris 

atlaikė skvarbų gaujos vadeivos žvilgsnį. 

— O kur kiti? — pagaliau pratarė Alfaras Sikei- 
rosas. 

Retas Batleris nespėjo atsakyti, nes Alfaras tai 
pats padarė: 

— Žinoma, tu pasakysi, jog jie žuvo. 

— Taip, — pasakė Retas Batleris, — furgone sar- 
gyba buvo sustiprinta, jie, tikriausiai, laukė kiaulystės. 
Į mus šaudė iš visų pusių, ir tik man pavyko paspruk- 
ti. 

Bilas Nortonas užsiplieskė ir puolė prie Reto. Jis 
sugriebė Retą už atlapų ir ėmė purtyti. 

— O tu, niekše, gelbėjai savo kailį! Vaikinai žu- 
vo, 0 tu gyvas! 

Retas Batleris, nesileisdamas į kalbas, stipriai su- 
davė Bilui Nortonui į veidą. Šis susvirduliavo, griuvo 
ant žemės ir, versdamasis ant nugaros, spėjo išsitrauk- 
ti revolverį. Jis buvo pasiruošęs į Retą suvaryti visą 
apkabą. 

Galbūt Retas Batleris ir iššautų pirmas, bet čia 
įsikišo Alfaras Sikeirosas. Jis koja išmušė revolverį 
Nortonui iš rankų. 

Šis suglumęs pažiūrėjo į vadeivą, nesuvokda- 
mas, kodėl jis gina Retą Batlerį; juk buvo aišku, kad jis 
pražudė žmones — ir už tai reikėjo su juo atsiskaityti. 

Bet Alfaras Sikeirosas galvojo kitaip. Jis nesku- 
bėdamas išsitraukė iš dėklo karabiną ir, žaisdamas 
juo, artėjo prie Batlerio. 

Batleris stovėjo visai nesuglumęs ir žiūrėjo tie- 
siai į akis Alfarui. Šis karabino vamzdžiu kilstelėjo 
Reto kaklajuostę ir nusikvatojo. Kaklajuostė buvo visa 
kruvina, o ant kaklo tamsavo šautinė žaizda. 

— Tu padarei viską, ko iš tavęs buvo reikalau- 
jama, — trumpai pasakė Alfaras Sikeirosas ir nuleido 
karabiną. 

Retas Batleris su palengvėjimu atsiduso ir tuo- 
jau pat pagalvojo, kad pulkininkas Brandergasas buvo 
gerokai nuovokesnis už jį. Juk jis, net akyse nematęs 
Alfaro Sikeiroso, sugebėjo atspėti jo mintis, o pulki- 
ninko į Retą paleista kulka išgelbėjo jam gyvybę. 

O juk jis, Retas Batleris, ant pulkininko buvo 
mirtinai įsižeidęs. 

„Bet aš vis tiek veiksiu savaip, — nutarė Retas 
Batleris, — ir visi pinigai atiteks man. Neleisiu kaž- 
kokiam pulkininkui mokyti mane vien dėl to, kad jis 
vyresnis ir labiau patyręs. Pakankamai turiu savo pro- 
to“. 

Bet toliau svarstyti sutrukdė Alfaras Sikeirosas. 
Jis vogčiomis apsidairė, tarsi bijodamas, kad kuris 
nors iš banditų nenugirstų jų pokalbio. 

— O dabar trauksime į šiaurę, — tarė jis Retui 
Batleriui. 

Ir vėl Retas suglumo, juk pulkininkas Brander- 
gasas numatė ir tai, o dabar, kaip manė Retas Batleris, 
pulkininkas jau jojo į kanjono šiaurę, kad aplenktų 
banditus. 

— Tai kaip manai, amigo, į šiaurę — geras ke- 
lias? Ir Alfaras įdėmiai pažvelgė į Retą Batlerį. 

Bet šis nepakeitė savo sprendimo, jam knietėjo 
pergudrauti pulkininką Brandergasą. 

— Tu, Alfarai, siūlai trauktis į šiaurę kanjono 
dugnu? 

— Taip, o kodėl tau nepatinka tas kelias? — pa- 
jutęs pašaipą Reto Batlerio tone, paklausė Alfaras Si- 
ke:rosas. — Gal, amigo, turi geresnų idėją? 

— Taip, manau reikėtų pasitraukti į pietus. Juk 
jeigu tau pirmiausia šovė mintis joti į šiaurę, vadinasi, 
tai numatyti galėjo ir kas nors kitas — ir ten mūsų gali 
tykoti pasala. Siūlau trauktis į pietus. Kaip tau, Al- 
farai, toks planas? 

Iš pradžių Alfaras Sikeirosas nieko neatsakė, ir 
jie tylėdami nužingsniavo keliasdešimt žingsnių. 

— Tai tu, amigo, siūlai trauktis link sienos? 

— Žinoma, niekas nepagalvos, kad tau užteks 
ryžto ir proto perkirsti sieną ir pasislėpti Meksikoje. 

Alfaras Sikeirosas susimąstė. 

— Apskritai, amigo, tai neblogas planas. Bet 
mes padarysim kitaip — trauksimės į rytus. 

— [Į rytus? — suglumo Retas Batleris. — O kokia 
prasmė? 

Tokio pasiūlymo jis nesitikėjo iš Sikeiroso, o šis 
patikslino, kodėl reikia trauktis į rytus. 

— Ten yra viena vietelė, kur niekas nesutrukdys 
atidaryti seifą. 

— O kas tai per vieta? — kiek atsainiai pasi- 
domėjo Retas Batleris. 

— Man yra tekę ten sėdėti, ji vadinasi Akva Ko- 
lientė. 

— Į rytus, tai į rytus, — sumurmėjo Retas Bat- 
leris, — kad tik greičiau išsidalytume pinigus ir iš- 
sibėgiotume. 

— O tu labai nekantrus, ir tai ne geriausia sa- 
vybė panašiuose reikaluose. Skubotumas jau daugelį 
pražudė, žiūrėk, kad ir tavęs nepražudytų, amigo. 


8 skyrius 


Po tris valandas trukusio beprotiško jojimo pa- 
galiau horizonte pasirodė miestelis. Greičiau tai buvo 
tuntas lūšnelių, pasivadinęs išdidžiu Akva Kolientės 
vardu. Aukšti aprūkę kaminai buvo iškilę virš susme- 
gusių namų. Viskas čia buvo pastatyta skubotai, ir 
gyventojai, atrodo, neketino čia ilgiau užsibūti. 

Alfaras Sikeirosas pakėlė ranką ir sustabdė būrį. 

Nutilo furgono ratų tarškėjimas, ir Retas Bat- 
leris, pridėjęs ranką prie akių, įsižiūrėjo į Akva Ko- 
lientę. 

— Na, kaip tau vietelė? — paklausė Sikeiro- 
sas. — Aš jau sakiau, nuostabi. 

Retas Batleris gūžtelėjo pečiais. Nieko nuosta- 
baus šiame miestelyje jis nepastebėjo. 

— Šiaip sau, įprastas meksikietiškas purvynas. 

Alfaras Sikeirosas, nors ir su pavydu visada žiū- 
rėdavo į tai, kas buvo susiję su Meksika, šį kartą nu- 
tylėjo. 

Bet jis parengė Retui Batleriui rafinuotą išban- 
dymą. 

Alfaras Sikeirosas atsisuko į savo parankinius ir 
garsiai nusijuokė. 

Tie, nujausdami, kad jų vadeiva sugalvojo kažką 
nepaprasta, džiaugsmingai sužvingo. 

Retas Batleris pajuto, kaip jo nugara nubėgo šal- 
tas prakaitas, bet niekuo neparodė savo susijaudini- 
mo. 

— Akva Kolientėje turiu daug draugų, ir visi — 
banditai, — džiugiai kartojo Alfaras Sikeirosas, o pa- 
rankiniai jam draugiškai pritarė. 

— Kažkodėl čia ramu, — tarė Retas Batleris. 

— Tyla būna įvairi, — nusijuokė Alfaras. — Čia, 
Retai, ramu kaip kapinėse. 

— Bet kol kas nematyti numirėlių, — liūdnai 
ištarė Batleris. 

— Tai pataisomas dalykas. Vos tik pasirodo sve- 
timas, jis greitai tampa kapinių gyventoju, — kvatojosi 
Alfaras Sikeirosas. 

Bilas Nortonas įsikišo į pokalbį. 

— Taip, Akva Kolientėje nemėgsta svetimų, ir 
čionykščiai gyventojai turi blogą įprotį šaudyti 
neįspėję, ir net į nugarą. 

Bilas Nortonas įdėmiai pažvelgė į Retą Batlerį, 
tarsi šie žodžiai būtų skirti tik jam. 

— Ir revolverius atima labai greitai. 

— O mes dar nematėm, kaip mūsų bičiulis šau- 
do, — tarė Alfaras Sikeirosas, — neblogai būtų jį iš- 
bandyti. 

Alfaro šypsena atrodė gana draugiška. Jeigu ne 
jo žodžiai, ją būtų galima priimti kaip palankumo Re- 
tui Batleriui ženklą. 

— Tai ką, niekas nematėt, kaip šaudo mūsų nau- 
jasis draugas? — sušuko Alfaras Sikeirosas. 

Niekas jam neatsakė. Tada jis ėmė klausinėti tų, 
kurie buvo šalia jo. 

— Tu, Kupriau, matei, kaip jis šaudo? 

— Ne, — papurtė galvą airis. 

Nortonas skėstelėjo rankomis ir nusispjovė. 

— O tu? 

— Taip pat ne. 

— Tai taip niekas ir nematėt, kaip šaudo mūsų 
draugas? O gal jis apskritai nemoka šaudyti? — ir Al- 
faras žvilgtelėjo į Retą. 

Bet šis nei prieštaravo, nei pritarė. 

Jis apžvelgė miestelį. Iš šlykštaus Akva Kolien- 
tės vaizdo buvo galima spręsti, kad Sikeiroso žo- 
džiai — gryna tiesa, ir gyvena čia visi nenaudėliai ir 
sukčiai, kurie verčiasi kontrabanda ir plėšimais. 

— Na, neįsižeisk, — Alfaras Sikeirosas paplekš- 
nojo Retui Batleriui per petį, — juk mes nežinome, ar 
galima tavimi pasikliauti, amigo, nes žmogus, nemo- 
kantis gerai šaudyti, negali vykti su mumis. Sut:nki su 
manimi? 

Retas Batleris vos pastebimai linktelėjo. 


— Taip. 
— Tai štai, — tęsė Alfaras Sikeirosas, — šis mies- 
telis — tinkama vieta tavo taiklumui patikrinti. Ke- 

liauk ten ir, jeigu rasime tave ten gyvą, vadinasi, tu 
tikras vaikinas, ir esi vertas būti mūsų gaujoje. 

— Aš nemačiau ir kaip jūs šaudote, — pasakė 
Retas, bet niekas iš banditų į tai nereagavo, visi jau iš 
anksto mėgavosi, kaip vietiniai nenaudėliai susidoros 
su Retu Batleriu. 

Juk jie suprato, kad Sikeirosas siunčia jį į tikrą 
mirtį. 

Ir dar jie suprato, kad juo mažiau jų bus, juo 
daugiau pinigų teks kiekvienam. Todėl Batleriui už 
nugaros jie patenkinti kvatojosi. 

Bet jis net neatsisuko, o lėtai nujojo miestelio 
link. 

Alfaras Sikeirosas palaukė, kol jis nutolo maž- 
daug per šimtą jardų ir tarsi netyčia truktelėjo pava- 
džius. Visa gauja pajudėjo įkandin Reto, laikydamasi 
tam tikro atstumo. 

Ilgai ieškoti susitikimo su banditais Retui ne- 
teko. Vos tik įjojo į siaurą Akva Kolientės gatvelę, tuo- 
jau pat kelios juodais drabužiais moterys išsigandu- 
sios puolė į savo namus, suprasdamos, kad geras žmo- 
gus vargu ar užsuks į miestelį. 

Atlapotose duryse pasirodė išgąsdintų moterų 
vyrai. Jų veiduose atsispindėjo pyktis svetimam žmo- 
gui, kad ir ko jis būtų atvykęs į miestelį. Čia buvo 
suprantama tik jėgos kalba. 

Trys vyrai plačiabrylėmis skrybėlėmis pastojo 
Retui kelią. Rankos buvo ant dėklų, kad bet kuriuo 
momentu galėtų išsitraukti ginklus. 

O Retas Batleris tik tvirčiau sukando cigarą ir 
paragino arklį. Atstumas tarp jo ir banditų nenumal- 
domai mažėjo. 

Akva Kolientės gyventojų veidai ištįso iš nuos- 
tabos. Jie dar niekada nepatyrė tokio įžūlumo, juk jie 
buvo trise, o Batleris — vienas. 

Bet atrodė, kad Retas net nepastebėjo kelią pas- 
tojusių vyrų, tik atleido dešinės rankos pirštus. 

Priartėjęs prie jų per šūvio atstumą, Retas Bat- 
leris sustabdė arklį. 

Vyrai vis dar netraukė revolverių, laukdami, kas 
bus toliau. 

Batleris lėtai nušoko ant žemės, pririšo arklį prie 
stulpo, paskui užsidegė prigesusį cigarą ir lėtai pa- 
judėjo trijų vyrų link. 

Šie taip pat pajudėjo jam priešais, sutrumpin- 
dami atstumą iki neišvengiamo pirmojo šūvio. Kai ats- 
tumas, skiriantis jį nuo banditų, pasirodė pakanka- 
mas, jis sustojo ir apsiausto kraštą atmetė ant peties. 

Tačiau žudyti žmonių, kurie jam nieko bloga 
nepadarė, jam nesinorėjo, nors ir puikiai galėjo tą pa- 
daryti, nes šaudė greičiau ir taikliau už šiuos neta- 
šytus meksikiečius. 

Todėl jis pabandė nusišypsoti, norėdamas kiek 
nuraminti banditus. Tiesa, jo šypsena reikiamo įspū- 
džio nepadarė, tik meksikiečių akyse atsirado daugiau 
pykčio. Jų veidai pasidarė dar rūstesni ir ryžtingesni. 

Retas Batleris lėtai išsitraukė revolverį, steng- 
damasis laikyti jį vamzdžiu į viršų. 

Atsitiktinumas išgelbėjo Retą Batlerį. Dešinėje jo 
pasigirdo šnaresys, ir Retas staigiai pasisuko. Pasisuko 
ir visi trys vyrai. 

Šoninėje gatvelėje, tiesiog prie namo, augo di- 
džiulis apelsinmedis, ir berniūkščiai akmenimis bandė 
numušti keletą vaisių. Tačiau jiems niekaip nesisekė. 
Tuomet vienas berniūkštis, paėmęs didžiulę lazdą, 
bandė pasiekti apatinę šaką. Bet ir čia jį ištiko nesėk- 
mė: berniukas buvo per mažas. 

Retas Batleris atlaužė revolverio gaiduką ir iš- 
šovė. Apelsinas nukrito tiesiai prie berniuko kojų. Re- 
tas iššovė dar tris kartus — ir kaskart prie vaiko kojų 

nukrisdavo vaisius. Berniūkštis net neišsigando, o 
džiaugsmingai nusikvatojo. Matyt, Akva Kolientėje 
šūviai aidėdavo kiekvieną dieną. 

Meksikiečiai susižvalgė: to jiems dar neteko ma- 
tyti. 

Retas Batleris paslėpė revolverį dėkle. Ir čia jam 
virš galvos vienas po kito driokstelėjo šeši šūviai, ir 
šeši apelsinai nukrito ant žemės. 

O berniukas, visai nesidomėdamas, kas šovė, 
ėmė juos rinkti į baltų marškinių sterblę. 

Meksikiečiai, pamatę tokį šaudymo meną ir ne- 
suvokę, iš kur šaudoma, tuojau pat išlakstė, ir gatvė 
akimirksniu ištuštėjo. Joje liko tik berniukas su apel- 
sinais ir Retas Batleris. 

Retas užvertęs galvą žvilgtelėjo į viršutinį namo 
aukštą: ten, atidarytame lange, tiesiai virš iškabos, 
skelbiančios, kad čia užkandinė, stovėjo pulkininkas 
Brandergasas su rūkstančiu rankoje revolveriu. 

Bet Retą Batlerį ne taip lengva buvo užklupti 
netikėtai. Jis neišsigando ir net nesuglumo. 

— Iš kur tu čia atsiradai, Čarlzai? — tik paklausė 
jis. 

Bet vietoj atsakymo jis pamatė tik įžūlią pul- 
kininko Brandergaso šypseną. Savo ilgavamzdį revol- 
verį jis pasikabino ant pilvo ir užsisegė surdutą. O 
paskui linktelėjo, kviesdamas Retą užeiti į užkandinę. 

Ilgai klausinėti nebuvo kada, juk jis puikiai Ži- 
nojo, kad Alfaras Sikeirosas su savo žmonėmis, išgirdę 
šūvius, tuojau atsiras čia, 0 jam dar reikėjo akis į akį 
pasikalbėti su Čarlzu. 

Retas Batleris įžengė į vėsią, kruopščiai išbal- 
tintą užkandinę. 

Pulkininkas Brandergasas jau sėdėjo prie staliu- 
ko, pasidėjęs prieš save rankas. 

— Kaip čia atsiradai? — vėl uždavė savo klau- 
simą Retas. 

Pulkininkas nusišypsojo ir galvos linktelėjimu 
pakvietė Retą sėstis. 

Bet Retas atsirėmė į durų staktą ir sukryžiavo 
ant krūtinės rankas. 

— Kaip nori, — pasakė pulkininkas, — gali ir 
pastovėti. 

Retas Batleris laukė paaiškinimo, ir pulkininkas 
mirktelėjęs pasakė: 

— Manai, aš toks idiotas, kad jočiau į šiaurę. 

— Aš taip ir maniau, — tarė Retas Batleris. 

— Kaip matai, klydai. Aš supratau, jog tu pa- 
siūlysi Alfarui Sikeirosui sprukti į pietus, kad jis da- 
rytų atvirkščiai. Bet jis ne kvailesnis už mus abu kartu 
paėmus. Ir, žinoma, pasirinko trečiąjį kelią — į rytus, 
juk į vakarus, į Bergtauną, jam nebuvo prasmės grįžti. 

Paaiškinimas buvo toks paprastas, kad Retas 
Batleris net pasimetė. 

Jis negalvojo, kad Brandergasas taip mikliai jį ir 
Sikeirosą apsuks aplink pirštą. Bet faktas buvo aki- 
vaizdus, pulkininkas sėdėjo Akva Kolientėje ir, žiūrė- 
damas į Batlerį, įžūliai šypsojosi plonomis lūpomis. 

Retas giliai atsiduso. 

— Na, ką gi, štai ir susitikome. 

Užkandinės savininkas supratęs, kad svečiai ne- 
sirengia jo nusiaubti, išėjo pro šonines duris ir prieš 
pulkininką pastatė pilną padėklą maisto. Čia buvo vis- 
ko, ką galėjo pasiūlyti vietinė virtuvė: įvairiausių vai- 
sių, ant iešmo keptos mėsos. Peilio ir šakutės nė kva- 
po. 

Pulkininkas Brandergasas ranka pasiėmė mėsos 
gabalėlį ir ėmė godžiai valgyti. Mėsa buvo sultinga ir 
gerai iškepusi. Čarlzas šypsojosi, tarsi skaniai iškepta 
mėsa buvo jo nuopelnas. 

O Retas Batleris nurijo seilę. Jis norėjo prisijungti 
prie pulkininko, bet negalėjo dėl dviejų priežasčių: vi- 
sų pirma, jis jautėsi esąs kaltas prieš pulkininką, nes 
norėjo jį apgauti, antra, čia tuojau turėjo pasirodyti 
Alfaro Sikeiroso žmonės, ir negalima buvo išsiduoti, 
kad jie su pulkininku pažįstami. 

Retas, išgirdęs gatvėje žingsnius, suprato, kad 
ateina Alfaras Sikeirosas su savo bendrais. Jis tuojau 
pat priėjo prie baro ir užsisakė išgerti. 

Į užkandinę įgriuvo Alfaras ir jo parankiniai. 
Trys liko saugoti furgono ir arklių, o kiti jau nuo 
slenksčio šaukė: 

— Viskio! Viskio! 

Bet Alfaras sustabdė šeimininką, pasirengusį 
pripilti stiklines. | 

— Visiems vyno, jokio stipraus gėrimo. 

Pulkininkas Brandergasas sėdėjo, žemai nulei- 
dęs galvą, kad iš po skrybėlės negalima būtų pamatyti 
jo veido, ir rūpestingai kramtė. Jis mėgavosi kiekvienu 
kąsneliu, nė kiek nesuglumęs, kad mėsą valgo su sal- 
džiais vaisiais. 

O į banditus jis apskritai nekreipė dėmesio, tarsi 
kavinėje būtų vienas. 

Pagaliau banditai gavo pageidaujamus gėrimus. 
Tiesa, tai buvo ne tas, ko jie norėjo, bet Alfaras į kiek- 
lususiems. 

Kuprius, išgėręs stiklinę vyno, rankove nusivalė 
burną ir palaimingai nusišypsojo. Jam, žinoma, dar 
norėjosi išgerti, bet neklausyti Sikeiroso jis nesiryžo. 
Jam reikėjo kuo nors užsiimti. O kitas malonumas, be 
išgėrimo, buvo su kuo nors susiginčyti ir pradėti peš- 
tynes. 

Jo dėmes; patraukė pulkininkas Brandergasas, 

nes, sprendžiant iš drabužių, šis buvo nevietinis, va- 
dinasi, nebus kam ir užstoti. 

Kuprius keletą kartų įdėmiai pažvelgė į pietau- 
jantį vyriškį, o paskui pasilenkė, norėdamas pamatyti 
veidą. 

Kad Kuprius galėtų jį apžiūrėti, Brandergasas 
pakėlė galvą ir pažiūrėjo į lubas. 

Banditas net švilptelėjo, pažinęs savo skriaudi- 
ką, su kuriuo nepavyko atsiskaityti Bergtaune. Jo vei- 
dą iškreipė bjauri grimasa — neapykanta, sumišusi su 
pasimėgavimu. 

Atėjo patogus momentas, ir airio lūpų kampu- 
čiuose pasirodė seilės. Jis prisimerkė ir, atsispyręs nuo 
baro, linguodamas sulig kiekvienu žingsniu, artėjo 
prie ramiai pietaujančio pulkininko Brandergaso. 

O šis tarsi visai nepastebėdamas tebevalgė mė- 
są. 

— Man atrodo, tai mūsų senas pažįstamas, — 
suriko airis, rodydamas į pulkininką Brandergasą. 

Banditai pagyvėjo ir pažiūrėjo į juodai vilkintį 
vyrą. 

— Nair sekasi! — kalbėjo žingsniuodamas airis. 

Jis artėjo prie pulkininko, sėlindamas tarsi plėš- 
rus žvėris ir bijodamas nubaidyti grobį. 
savo Žmones. 

Tie džiaugsmingai pritarė: 

— Taip, taip, tai mūsų senas pažįstamas, jis labai 
įžūliai elgėsi Bergtaune, o mes negalėjome šaudyti, nes 
tu, Alfarai uždraudei. 

— Jis įžeidė Kuprių? — pro dantis iškošė Al- 
faras. 

— Taip, į kuprą jis įžiebė degtuką. 

— Rimtas įžeidimas — tarė Alfaras Sikeiro- 
sas, — aš, juo dėtas, niekada to neatleisčiau. 

— Ir jis neatleis! — suriko Manuelis. 

O Kuprius, vis taip pat šypsodamasis, priėjo 
prie pat stalelio ir pasilenkęs pažvelgė pulkininkui 
Brandergasui į veidą. 

Bet kuris kitas vien nuo tokios bandito išvaizdos 
netektų apetito. Pulkininkas Brandergasas buvo ne iš 
tokių. Jis ir toliau lėtai valgė. 

— Prisimeni mane, amigo? — kaip gyvatė su- 
šnypštė Kuprius. 

— Ne, — atsakydamas sumykė pulkininkas 
Brandergasas ir papurtė galvą, visa savo išvaizda ro- 
dydamas, kad Kuprius jam šlykštus. 

— O aš prisimenu, — vėl sušnypštė Kuprius. — 
Ir tu, žinoma, mane prisimeni, bet bijai prisipažinti. 
Tavo suktybės tau nepadės. 

Retas Batleris susidomėjęs stebėjo šią sceną, pa- 
sirengęs bet kuriuo momentu užstoti pulkininką. 

Bet jis taip pat žinojo, kad pulkininkas ne iš tų, 
kuriems reikia pagalbos, ir jis pats puikiai susidoros 
su Kuprium, kad tik ramiai elgtųsi visi kiti banditai. 

Todėl Retas Batleris, laikydamas prie lūpų stik- 
linę viskio, akies krašteliu ėmė sekti Alfarą Sikeirosą. 

Bet šis elgėsi gana taikiai, jį pralinksmino Kup- 
riaus ir juodai vilkinčio vyriškio aiškinimasis. Jis taip 
pat pavargo nuo begalinio jojimo, kratymosi ir jam 
norėjosi kokios nors pramogos. Ir Alfaras suprato, kad 
ilgai laukti neteks. 

— Pasaulis mažas, — pratarė Kuprius. Jis buvo 
susijaudinęs ir iš nekantrumo netekęs savitvardos. 

— Taip, mažas, — gūžtelėjo pečiais pulkininkas, 
toliau valgydamas. 

— Taip, labai mažas, jis gali pasidaryti mažas 
kaip karstas. 

Pulkininkas vėl gūžtelėjo pečiais, tarsi leisda- 
mas Kupriui plepėti, kas tik patinka. 

Tuomet airis neišlaikęs atsuko savo kuprą tiesiai 
po pulkininko nosimi. 

— Na, vėl įžiebk degtuką! 

— Jeigu palauksi dešimt minučių, aš įvykdysiu 
tavo prašymą, nes įpratau rūkyti pavalgęs, o daryti 
tau išimtį nenorėčiau. 

Nuo šių žodžių neapykantos grimasa iškreipė ir 
šiaip negražų Kupriaus veidą. Apatinis žandikaulis 
ėmė drebėti, ir jis jau ketino įsikibti nagais pulkininkui 
į gerklę, bet airį sustabdė šaltas pulkininko Brander- 
gaso žvilgsnis. 

Jeigu būtų buvę tik juodu — airis ir pulkinin- 
kas, — tai pirmasis nedvejodamas paleistų kulką į 
kaktą. Bet visiems matant airis nenorėjo paširodyti 
bailys, juk jų gaujoje buvo įprastas tik sąžiningas san- 
tykių išsiaiškinimas, nes reikėjo duoti šansą varžovui 
išlikti gyvam. 

Todėl airis, drebėdamas iš neapykantos, atsi- 
traukė per tris žingsnius ir suriko: 

— Stok! 

Pulkininkas Brandergasas net nesujudėjo. 

— Stok, pasakiau! — vėl suriko Kuprius, ir pul- 
kininkas Brandergasas, sukramtęs mėsą, nusivalė ran- 
kas servetėle ir lėtai pakilo iš už'stalo. 

— Na, Sanča, skaičiuok iki trijų, — kreipėsi airis 
į bičiulį, nes šis buvo arčiausiai. 

Meksikietis ėmė lėtai skaičiuoti. 

— Vienas... 

Pulkininkas Brandergasas atsisegė surduto sa- 
gas, ir visi pamatė ant diržo pritvirtintą ilgavamzdį 
revolverį. 

— Du... — ištarė meksikietis, pulkininkas atme- 
tė surduto skverną, po kuriuo ant dešiniojo šono dėkle 
buvo ir antrasis revolveris. 

Pulkininkas lėtai atitraukė ranką už nugaros, 
tarsi leisdamas airiui šauti į jį. 

Alfaras Sikeirosas nustebęs sekė pulkininko ran- 
kos judesį, aiškiai nesuprasdamas, kas ir kaip; juk jau 
iš pirmo žvilgsnio buvo matyti, kad nepažįstamasis — 
vyras daug matęs, ir neleis taip paprastai save nušauti. 

Ir tai tik žadino Alfaro Sikeiroso smalsumą, jam 
knietėjo kuo greičiau išgirsti „trys“. 

O Sanča tarsi pamiršo, ko iš jo norima, bet pas- 
kui staiga riktelėjo: 

— Trys! 

Airis ištaukė revolverį ir jau buvo pasiruošęs 
iššauti, kai šmėstelėjo pulkininko ranka su mažyčiu, 
vos pastebimu delne revolveriu, ir dvi kulkos viena 
po kitos pakirto Kuprių vietoje. 

Šis, plačiai iškėtojęs rankas, išmetė revolverį, 
trenkėsi galva į barą, o paskui nuslydo ant grindų ir 
mirė po savo draugų kojomis. 

Retas Batleris pagaliau lengviau atsikvėpė ir bai- 
gė gerti viskį. 

O pulkininkas Brandergasas su paslaptinga vei- 
do išraiška trumpą revolverį padėjo ant stalo. 

Banditai, susijaudinę, kad jų akysė nušautas 
draugas, būtų tuojau pat griebę revolverius, bet taip ir 
apmirė: pulkininkas Brandergasas jau spėjo nusitai- 
kyti į juos ilgavamzdį revolverį ir lėtai vedžiojo jį į 
šonus, pasiruošęs kiekvieną momentą šauti, jeigu tik 
kuris iš banditų padarytų staigų judesį. 

Alfaras Sikeirosas apsižvalgė ir negarsiai įsakė: 

— Nejudėti! 

Banditai atitraukė nuo revolverių rankenų ran- 
kas, ir Alfaras Sikeirosas atsisuko į Čarlzą Brander- 
gasą. 

— Paslėpk! — parodė į revolverį. 

Pulkininkas Brandergasas neskubėdamas atlei- 

do jau atlaužtą gaiduką ir įsidėjo revolverį į dėklą. Bet 
mažasis revolveris taip ir liko gulėti ant stalo. Pul- 
kininkas jį pridengė ranka. 

Alfaras Sikeirosas kiek pašnairavo į dešinę pul- 
kininko ranką, o paskui linktelėjo jam: 

— Sėsk, pašnekėsim. 

Brandergasas lėtai atsisėdo ant kėdės ir pažvel- 
gė į akis Alfarui Sikeirosui. Jose atsispindėjo ne tiek 
neapykanta, kiek nuostaba ir susižavėjimas. 

Alfaras Sikeirosas pasiėmė nuo padėklo mėsos 
gabalėlį ir ėmė kramtyti. 

Pulkininkas neskubėjo pradėti pokalbio, jis lau- 
kė klausimo. 

— Sultinga mėsa, — pagaliau, sunkiai nuryda- 
mas, pasakė Alfaras Sikeirosas. 

— Taip, gera mėsa, — ištarė pulkininkas, atsi- 
kąsdamas gabalėlį. 

— Po kiek? — perėjo prie reikalo Alfaras Si- 
keirosas. 

Pulkininkas nesigilino į detales. Jis tuoj pat pa- 
sakė Sikeirosui tai, ką šis norėjo išgirsti. 

— Aš jums galiu atidaryti seifą. 

Alfaras Sikeirosas, nors jau antra diena galvojo, 
kas padės atidaryti seifą, iš netikėtumo krūptelėjo. Jis 
niekaip negalėjo patikėti, kad šiame užkampyje, Akva 
Kolientėje, jo gali laukti žmogus, mokantis atrakinėti 
sudėtingas patentuotų seifų spynas. Čia kažkas ne 
taip, kažkokia kiaulystė. 

— Aš viską žinau, — plonos pulkininko lūpos 
šypsojosi. 

— Apie kokį seifą kalbate, senjore? 

— Nereikia manęs vedžioti už nosies, — pasakė 
pulkininkas, — aš pats norėjau pavogti seifą, bet jūs 
mane aplenkėte. Tačiau... — pasakė pulkininkas ir nu- 
tilo. 

— Tačiau? — pakartojo Sikeirosas. 

— Taip, tačiau jeigu pabandysite jį atidaryti su- 
sprogdindami, tai tikrai sunaikinsite pusę jame esan- 
čių pinigų. O šiaip aš galiu padėti pasiimti viską. 

Alfaras Sikeirosas susimąstė. Pasiimti viską — 
pasiūlymas, aišku, viliojantis. 

— Kiek tai kainuos? — neišsisukinėjo nuo po- 
kalbio Sikeirosas. 

— Penki tūkstančiai dolerių. 

Retas Batleris įdėmiai žiūrėjo į Alfarą Sikeirosą. 
Jam atrodė, jog dar sekundė, ir šis išsitrauks revolverį 
ir bandys nušauti pulkininką. Bet drauge jis žavėjosi 
Čarlzo Brandergaso drąsa ir išradingumu, jo elgsena. 

Juk jis sakė beveik tiesą, nepasakydamas tik ke- 
lių žodžių. Ir to pakako, kad Alfaras užkibtų ant jauko. 

— Penki tūkstančiai... — mįslingai pratarė Alfa- 
ras Sikeirosas, o paskui staiga nukirto: — du. 

— Ne, — nusišypsojo pulkininkas, — penki — 
ir ne mažiau. 

— Duosiu du tūkstančius, — vėl pakartojo Al- 
faras Sikeirosas taip, tarsi tie trys tūkstančiai galėjo 
jam ką nors reikšti, palyginti su milijonu. 

— Ne, penki, — pulkininko šypsena rodė, kad 
jis nepakęs prieštaravimo dar kartą. 

— Gerai, penki, — linktelėjo Alfaras Sikeirosas. 

— Va, tuojau baigsiu pietauti ir imsiuosi jūsų 
seifo, — pulkininkas ramiai ėmė valgyti vaisius. 

Alfarui Sikeirosui neliko nieko kita, kaip kant- 
riai laukti pietų pabaigos. Jį piktino pulkininko ra- 
mumas. 

O šis tarsi tyčiojosi iš Sikeiroso, valgė lėtai ir 
neskubėdamas. 

Banditai, atrodė, jau pamiršo, kad prie jų kojų 
guli negyvas airio Kupriaus kūnas. Jie tylėdami sekė, 
kaip mėsos kąsneliai dingsta šio keisto Žmogaus, ža- 

dančio už penkis tūkstančius dolerių atidaryti seifą, 
burnoje. 

Pagaliau Manuelis neišlaikė. 

— Ei, šeimininke! — riktelėjo jis. 

Užkandinės šeimininkas baimindamasis pakilo 
už baro. 

— Išnešk Kuprių, — paliepė Manuelis. 

— O kur man jį dėti? — pasimetė šeimininkas. 

— Išgabensi ir užkasi. Juk turi būti jūsų mies- 
telyje kapinės. 

Pagaliau pulkininkas Brandergasas papietavo. 
Servetėle nusivalė rankas, pakilo iš už stalo, palikęs 
ant jo pinigus. 

Užkandinės šeimininkas pribėgo ir tuojau pat 
pasiėmė juos. 

Banditai sekė visas manipuliacijas, vykstančias 
jų akyse, su kažkokiu keistu jausmu, tarsi jiems būtų 
rodomi fokusai, o fokusininkas buvo juodai vilkintis 
žmogus. 

Juk jie nežinojo nei jo vardo, nei pravardės, nei 
kas jis toks apskritai. Jie net nežinojo, iš kur jis at- 
sirado. Atrodė, kad šis keistas Žmogus jau senų se- 
niausiai sėdi šioje užkandinėje ir laukia, kada jam bus 
atvežtas seifas su milijonu dolerių. 

Pulkininkas neskubėdamas išėjo į kiemą, nusi- 
vilko juodą surdutą, užsiraitojo baltų krakmolytų 
marškinių rankoves, atleido kaklaraiščio mazgą ir, 
mostelėjęs ranka, liepė iškelti seifą. 

Kol banditai buvo tuo užsiėmę, pulkininkas pri- 
sikimšo savo gintarinę pypkę su dviem sidabriniais 
žiedais ir, pasikvietęs vieną banditą, paėmė iš jo cigarą 
ir prisidegė pypkę. 

Po įvykio su Kupriumi banditai nedrįso prieš- 
tarauti. O pulkininkas Brandergasas patenkintas šyp- 
sojosi. Užsidegęs pypkę, keletą kartų giliai įkvėpė, o 


397 


paskui nusiuntė banditą į viršų, į savo kambarį, kad 
šis atneštų odinį sakvojažą. 

Šis net neklausė kam, tik metė žvilgsnį į Alfarą 
Sikeirosą. 

Vadeiva linktelėjo, ir banditas nuskubėjo vyk- 
dyti Čarlzo Brandergaso įsakymo. 

Seifas jau gulėjo vidiniame užkandinės kieme- 
lyje. 

Čarlzas Brandergasas spragtelėjo sakvojažo spy- 
neles, įkišo į jį ranką ir ištraukė žibantį grąžtą. Po to 
išėmė kirstuką, įvairiausių dildžių ir atsuktuvų, taip 
pat didžiulį ryšulį raktų. Banditai sekė visa tai kaip 
fokusininko vaidinimo tęsinį. 

O Čarlzas ėmėsi darbo. Dirbo, nepaleisdamas iš 
dantų savo gintarinės pypkės kandiklio, kartkartėmis 
išpūsdamas tabako dūmus. 

Retas Batleris, atsirėmęs į sieną, stovėjo pašiū- 
rėje ir sekė savo bičiulio darbą. Jam atrodė, jog pul- 
kininkas visą gyvenimą tą tik ir dirbo — tokie vikrūs 
ir ryžtingi buvo jo judesiai. 

Ir Retas Batleris dar kartą suprato, kaip dar 
daug jam reikia, kad būtų toks, kaip šis nekalbus žmo- 
gus, kuriam, atrodo, apskritai nėra jokių problemų ir 
neįveikiamų kliūčių. 

Sudžeržgė grąžtas, smigdamas į plieną. Aplink 
spyną viena po kitos atsirado skylės. 

Banditai suprakaitavę ir nekantraudami apsupo 
pulkininką, sekė net menkiausią įo judesį. 

O labiausiai suglumęs buvo Bilas Nortonas. Juk 
jis taip pat buvo laikomas įvairiausių seifų atidarymo 
specialistu. Bet tai, ką jis dabar matė, buvo nesuvo- 
kiama. Nė vienos nereikalingos skylutės, nė vieno ne- 
reikalingo judesio. Viskas buvo labai tiksliai apskai- 

čiuota. Nuo pašėlusiai besisukančio grąžto mėlyna 
srovele kilo dūmai, raitėsi plonytė plieno drožlė. 

Ir kai Brandergasas padėjo į šalį grąžtą, Bilas 
Nortonas jį palietė. Jis pagalvojo, kad tai kažkoks ste- 
buklingas įrankis, jeigu taip lengvai sminga į plieną. 
Bet jis pamiršo, kad grąžtas įkaitęs, ir riktelėjo, nu- 
sideginęs pirštus. 

Visi banditai sužvingo, džiaugdamiesi Bilo ne- 
sėkme. 

O Čarlzas Brandergasas dirbo toliau. Jis apžiū- 
rėjo visus ryšulio raktus, pagaliau vieną išsirinko, ku- 
rio galvutė buvo labai keistos konfigūracijos. Raktą 
įstatė į skylutę ir, pridėjęs ausį prie seifo, keletą kartų 
trakštelėjo raktu. 

Pagaliau, įsitikinęs, kad spyna šiek tiek pasida- 
vė, pulkininkas ėmė sukti skaitmeninės spynos ran- 
kenėlę. Jis girdėjo mažiausią spragtelėjimą, mažiausią 
skrebėjimą ir pamažu rinko reikalingą skaičių derinį. 

Kad ir kaip stengėsi Brandergasas, antro rakto 
pritaikyti nepavyko. Bet jis to ir nesitikėjo: juk skylės 
jau buvo išgręžtos. 

Ir tada, vėl pasiraitojęs savo sniego baltumo 
marškinių rankoves, pulkininkas paėmė kirstuką ir 
pritaikė jį prie spynos. Keli miklūs smūgiai, ir spyna, 
atsiskyrusi nuo dangtelio, dingo seife. 

Atėjo lemtingiausias momentas. 

Banditai sulaikė kvėpavimą. Alfaro Sikeiroso 
veidą išpylė stambūs prakaito lašai, ir šis, atrodo, pa- 
miršo, kad juos galima nusišluostyti ranka. 

Pulkininkas Brandergasas šyptelėjo ir palietė 
raktą, styrantį spynoje. 

Pasigirdo lengvas trakštelėjimas, raktas truputį 
pasisuko. 

Tuomet pulkininkas lėtai, tiesiai raktu pakėlė 

seifo dureles, rodydamas, kad darbas baigtas. Po to 
atleido pirštus. 

Durys žvangėdamos nukrito, o Čarlzas Brander- 
gasas kelis žingsnius atsitraukė, leisdamas banditams 
prieiti. 

Ir čia visi tarsi nuo virvės nutrūko. Stumdyda- 
miesi banditai stengėsi sugriebti raktą. 

Pagaliau Alfaras Sikeirosas plačiu mostu atstū- 
mė savo bendrus nuo seifo ir pats pakėlė dureles: sei- 
fas beveik iki viršaus buvo prikimštas storų banko 
pakelių. 

Niekas iš čia dalyvaujančių nebuvo matęs iš kar- 
to tiek daug pinigų. Susižavėjimo atodūsis išsiveržė iš 
banditų krūtinių. 

O pulkininkas Brandergasas nuleido marškinių 
rankogalius ir neskubėdamas apsivilko savo juodąjį 
surdutą, patempė kaklaraiščio mazgą. Jis vėl buvo ne- 
priekaištingai tvarkingas. 

Alfaro Sikeiroso akys spindėjo, bet tai buvo bai- 
sus spindesys. Jis matė, jog jo Žmonės eina iš proto 
vien tik pamatę pinigus. Jie dar nespėjo prie jų pri- 
siliesti, o akyse jau degė šėtoniška ugnis, rankos dre- 
bėjo iš nekantrumo. 

Sanča, tarsi panerdamas rankas į vandenį, įkišo 
jas tarp šiugždančių pakelių ir apmirė pusiau pražiota 
burna ir išsprogusiomis akimis. 

Ir čia prasidėjo neįsivaizduojama. Banditai stū- 
mė vienas kitą nuo seifo, stengdamiesi užgrobti pini- 
gus. 

Alfuras Sikeirosas suprato, jog jeigu dabar ne- 
įsikiš, paskui bus vėlu. Jis išsitraukė iš dėklo revolverį 
ir keletą kartų iššovė į viršų. 

Šūvių garsas kiek atvėsino banditus. Jie keik- 
damiesi pasitraukė nuo seifo, bet vis tiek kiekvienas 
žiūrėjo į savo kaimyną, ar šis nesiruošia pulti prie pi- 

nigų. Jų akys pasruvo krauju, o veidus iškreipė go- 
dumo grimasos. 

— Šalin rankas! — įsakė Alfaras, mojuodamas 
revolverio vamzdžiu. 

— Kodėl, Alfarai? — paklausė Sanča. 

— Pinigus pavogti labai lengva, — tarė Sikei- 
rosas, nepaleisdamas iš rankų ginklo, — bet labai sun- 
ku, Sanča, juos išsaugoti. Juk jūs iššaudysite vieni ki- 
tus, jei leisiu dabar dalytis pinigus. 

Tam nebuvo galima prieštarauti, ir banditai, 
piktai keikdamiesi, žvalgydamiesi vieni į kitus, pritarė 
savo vadeivai. 

Alfaras Sikeirosas pasikvietė patikimiausius — 
Bilą Nortoną ir Manuelį. 

— Atneškite skrynią. 

Tie dairydamiesi, lyg bijodami, kad kiti be jų 
pasidalys pinigus ir paspruks, nuėjo į užkandinę. 

Sunki, metaliniais apkaustais kaustyta skrynia 
dunkstelėjo šalia seifo. 

Bilas Nortonas ir Manuelis drebančiomis nuo 
susijaudinimo rankomis perdėjo pinigus iš seifo į 
skrynią. 

Alfaras Sikeirosas pats užvožė dangtį, pakabino 
spyną, o raktą, pernėręs per jį odinį dirželį, pasikabino 
ant kaklo šalia kryželio. 

— Kada dalinsimės pinigus? — paklausė ne- 
kantriausias Bilas Nortonas. 

— Mus vejasi visa policija, manau, kad prie jos 
prisijungė ir kareiviai. Ne juokas, milijonas dolerių! — 
kalbėjo Alfaras Sikeirosas, stengdamasis įtikinti ban- 
ditus, kad dalybas reikia atidėti. 

Bet iš jų veidų buvo matyti, kad jie nelabai tiki 
savo vadeiva, ir todėl Alfaras turėjo pasakyti štai ką: 

— Pinigus mes sąžiningai pasidalinsim, bet rei- 
kia bent mėnesį palaukti. Juk jeigu bent vienas įklius, 

galas visiems. O dabar, iki dalybų, visi laikysimės krū- 
voje ir visi saugosim pinigus vienas nuo kito. 

— Nuo ko saugosim? — paklausė Manuelis. 

— Nuo tų, kurie į juos kėsinsis, — nelabai aiškiai 
atsakė Alfaras Sikeirosas. 

O visi banditai tarsi bijojo klausti, nuo ko teks 
saugoti šiuos pinigus, juk visi suprato, kad daug kas 
jų nori, ir kiekvienas norėtų padidinti savo dalį, už- 
mušęs kurį nors iš draugų. 

Vienintelis, kuriam tokiu atveju suma nebūtų 
padidinta, buvo pulkininkas Brandergasas, todėl jis 
visiškai ramiai paklausė: 

— Ar aš galiu pasiimti penkis tūkstančius? 

— Žinoma, — iškėlė smilių Alfaras Sikeiro- 
sas, — bet tik tau teks, kaip ir visiems, palaukti mė- 
nesį. 

— Ką gi, dėl tokių pinigų galima palaukti ir 
ilgiau. Aš būsiu užkandinėje, žinote, kur mane rasti. O 
jeigu jau nuspręsite dalytis pinigus, praneškite, — 
Čarlzas Brandergasas, supratęs, kad baisiausias mo- 
mentas jau praėjo, nepasitraukdamas nuo skrynios, 
nusišypsojo. 

Nusišypsojo ir Alfaras Sikeirosas. 

Čarlzas Brandergasas neskubėdamas į sakvoja- 
žą susidėjo įrankius, spragtelėjo spyneles ir kaip gy- 
dytojas, po sėkmingos operacijos patenkintas savimi, 
pasuko užkandinės link. 
pakerėti spoksojo į pinigų prikimštą skrynią. Tiesa, į 
šią skrynią galima buvo sutalpinti dar trijų — keturių 
tokių seifų turinį, bet apie tai niekas nepagalvojo, vi- 
sus užbūrė suma — milijonas dolerių. 

Nortonas nunešė skrynią į užkandinę, o kiti banditai 
liko prie atidaryto seifo, žiūrėdami į jo vidų. Jis, nors 

ir buvo tuščias, traukė banditų žvilgsnius. Seifas pri- 
minė didelę storą piniginę, iš kurios ką tik išėmė pi- 
nigus, bet kurioje dar liko jų kvapas. 

Alfaras Sikeirosas nusekė paskui savo paranki- 
nius ir pakeliui sugriebė užkandinės šeimininką už 
atlapų ir grėsmingai suriko į veidą: 

— Raktą nuo sandėlio! 

Šeimininkas drebančiomis rankomis atidavė Al- 
farui Sikeirosui raktų ryšulį ir patenkintas, kad jo ne- 
sušaudė, puolė už baro, tarsi galėtų ten išsigelbėti. 

O vadeiva pralenkė savo parankinius, atidarė 
masyvias geležimi apkaustytas duris ir įsakė: 

— Pastatykite čia. 

Sunki skrynia trinktelėjo ant akmeninių grindų 
tarp džiovintų pupų maišų ir aliejaus statinių. 


9 skyrius 


Praėjo pusantros slogaus laukimo savaitės. Visa 
gauja dykinėjo, bet, atrodo, visi susitaikė su tuo, kad 
pinigus gaus tik tada, kai sueis Alfaro Sikeiroso nu- 
matytas terminas. 

Visi norėjo būti kuo arčiau pinigų, ir todėl ban- 
ditai atsisakė apsigyventi antrojo aukšto kambariuose. 
Savo apsiaustus, balnus išsidėliojo apačioje, šalia ge- 
ležimi apkaustytų durų, už kurių Alfaras Sikeirosas 
slėpė milijoną dolerių. 

Raktus nuo sandėlio ir nuo skrynios su savimi 
visur nešiojosi gaujos vadeiva, niekam jų nepatikė- 
damas. Ir kiekvieną dieną, tarsi laikydamasis ritualo, 
jis atsivesdavo savo parankinius, atidarydavo duris ir 
rodydavo, jog skrynia, užrakinta pakabinama skrynia, 
stovi vietoje. 

Visi aikčiojo, dūsavo, bet nelikdavo nieko kita 

daryti, kaip vėl eiti iš sandėlio ir paskui visą dieną ir 
naktį gulėti, svajojant apie tai, kas ir kaip išleis pi- 
nigus. 

Banditai jau ėmė lošti iš tų pinigų, kurie guli 
skrynioje, bet Alfaras kuo griežčiausiai uždraudė tai 
daryti. Jis suprato, jog prasilošęs tikrai bandys nužu- 
dyti tą, kuriam prasilošė, kad nereikėtų mokėti skolų. 
Banditai, šiek tiek pasvarstę, pritarė vadeivai. 

Kitos išeities jie neturėjo, nes tokioje situacijoje 
susipykti su gaujos vadeiva buvo pavojinga. Kiekvie- 
nas suprato, kad jo niekas neužstos, jeigu Alfaras Si- 
keirosas išsitrauks revolverį, o nuo tokio šūvio kiek- 
vieno pinigų dalis tik padidės. 

Todėl niekas stengėsi neišsišokti, prieš užrakin- 
tas sandėlio duris visi elgėsi kaip prieš altorių. Ban- 
ditai tiesiog meldėsi už skrynioje paslėptus pinigus. 

Žmogus prie visko pripranta, net prie to, kad 
nuo pinigų jį skiria tik dešimt jardų, o jis visai ne- 
sijaudina. 

Ir jeigu pirmąją naktį banditai nemiegojo, sek- 
dami vienas kitą, tai pagaliau nuovargis ir nervinė 
įtampa padarė savo. 

Pasibaigus antrai savaitei, Retas Batleris palau- 
kė, kol laukimo išvarginta visa gauja užmigo, ir pen- 
tinais sudžerškino į grindis. Niekas taip ir nepabudo. 

Tada Retas Batleris atsarga: pakilo ir nuėjo link 
išėjimo. Pastovėjo prie durų, pasiklausė, ar niekas ne- 
pabudo. 

Bet miegojo ir pernelyg jzutrus Alfaras Sikei- 
rosas. 

Tada Retas Batleris nuėjo palei sieną link san- 
dėlio. 

Stačiu pandusu užsiropštė ant stogo. Pridėjęs 
prie jo ausį, įsiklausė: kūtėje, prigludusioje prie san- 

dėlio, buvo girdėti karvių kvėpavimas, arklių šnopa- 
vimas. 

Retas Batleris, įsitikinęs, kad niekas neseka, at- 
sargiai pradėjo ardyti čerpes. 

Pagaliau prieš jį sujuodavo skylė. Ji buvo tokio 
dydžio, kad laisvai galėjo įlįsti suaugęs vyras. Retas 
Batleris kyštelėjo galvą į skylę ir stengėsi ką nors pa- 
matyti. Bet buvo taip tamsu, jog nematė net savų pirš- 
tų. Retas nuleido kojas ir pakibo, laikydamasis už geg- 
nių. | 

Pagaliau jis kojomis užčiuopė statinės viršų ir 
atgniaužė pirštus. 

Kai Retas Batleris nušoko ant Žemės, jo ausis 
pasiekė kažkoks šlamesys iš priešingo kampo. Retas iš 
pradžių pagalvojo, kad tai žiurkė, kurią jis išgąsdino, 
bet sušlamėjo dar kartą, ir tamsoje ryškiai blykstelėjo 
degtukas. 

Retas Batleris apmirė ir griebė už revolverio ran- 
kenos, bet nežinojo, kur šauti, nes degtuko liepsna iš- 
plėšė iš tamsos tik rankos riešą ir baltą rankogalį. 
Liepsnelė lėtai nušliaužė link aliejinės lempos dagčio, 
ir sandėlyje pasidarė šiek tiek šviesiau. 

Pirma, ką pamatė Batleris, — tai į save nukreiptą 
revolverio vamzdį, o paskui ramų pulkininko Bran- 
dergaso balsą: 

— Aš šiek tiek jaudinausi dėl tavęs, Retai, ne- 
reikia vienam vaikščioti naktimis, tai nesaugu. 

Retas Batleris lengviau atsikvėpė: vis dėlto tai 
buvo ne banditas. Jam, žinoma, buvo nepatogu, kad 
jis vėl visus norėjo pergudrauti, tarp jų ir pulkininką 
Brandergasą, ir apmaudu, kad vėl pulkininkas jį ap- 
lenkė. 

— Ašjaudinausi dėl tavęs, — absoliučiai ramiai, 
tarsi tai būtų jų draugiškas pokalbis, pasakė Brander- 

gasas. — Juk tu, Retai, buvai ten vienas tarp banditų, 
turbūt tau atsirado daugybė problemų. 

Retas Batleris nieko neatsakė. 

Pulkininkas aliejinę lempą pastatė ant skrynios 
ir ištraukė iš už maišų du odinius kelioninius krep- 
šius, surištus taip, kad būtų galima permesti per arklio 
nugarą. 

— Štai čia pinigai, Retai. Paimk ir keliauk. 

O dar Retas ant skrynios pamatė vamzdeliu su- 
suktą popierių. Bet jis nepradėjo kamantinėti, ką pul- 
kininkas sumanė. 

Retas priėmė sunkius krepšius su pinigais ir ta- 
rė: 

— Aš palauksiu, keliausime kartu. 

Pulkininkas šyptelėjo ir linktelėjo galvą. Retas 
Batleris atsargiai pakabino krepšius ant gegnių ir už- 
siropštė ant stogo. 

O pulkininkas Brandergasas, nukėlęs lempą nuo 
skrynios viršaus, atidarė antvožą, o paskui ant tuščio 
dugno padėjo vamzdeliu susuktą popierių: tai buvo 
plakatas su Alfaro Sikeiroso portretu ir suma, kurią 
valdžia paskyrė už jo galvą. „Dešimt tūkstančių do- 
lerių už gyvą ar mirusį“ — skelbė užrašas. 

Pulkininkas lėtai uždarė skrynią ir pakabino 
spyną. Paskui, nupylęs iš lempos šiek tiek aliejaus ant 
grindų, sumaišė jį su dulkėmis ir užklijavo mažą sky- 
lutę, atsiradusią nuo plono grąžto. 

Bet vis tiek jis nebuvo patenkintas savo darbu. 
Pasėmęs į saują dulkių, jis apibarstė spyną ir papūtė: 
dabar ji atrodė taip, tarsi prie jos niekas nebuvo pri- 
silietęs dvi savaites. Dabar pulkininkas liko patenkin- 
tas savo darbu, jo lūpose švietė nugalėtojo šypsena. 

Jis žvilgtelėjo pro Reto Batlerio padarytą skylę į 
tamsų nakties dangų. 

Ir pulkininkas pagalvojo: 

„Šiandien oras kaip tik toks, kad galime pa- 
sprukti nepastebėti". 

Ant stogo pasigirdo brazdesys — tai Retas Bat- 
leris šliaužė prie stogo krašto ir tempėsi sunkius mai- 
šus su pinigais. Jis nutarė nulipti toje vietoje, kur šalia 
stogo atbrailos augo medis. 

Krepšius su pinigais jis tyliai pakabino ant šakos 
ir, laikydamasis rankomis už čerpės, nuleido kojas. 
Žemė dar buvo gana žemai, ir Retas bato galu ėmė 
ieškoti kokio nors išsikišimo, kad galėtų kuo tyliau 
nušokti. 

Staiga jis apmirė: koja atsirėmė į kažką minkšta, 
ir Batleris suprato, kad jo koją kažkas laiko. Ir dar 
suprato, kad negalės išsitraukti revolverio, nes kabo 
ant rankų. Tada Retas paskutinėmis pastangomis at- 
plėšė vieną ranką ir krepšius su pinigais nugrūdo kuo 
giliau į medžių šakas. 

Nušokęs ant žemės, iš karto pajuto į krūtinę 
įbestą revolverį, o kažkieno ranka išėmė iš jo dėklo 
ginklą. 

— Nereikėjo tau šaudyti į tuos apelsinus, — pa- 
sigirdo šnabždesys, ir Retas Batleris pažino Alfarą Si- 
keirosą. 

Ir tuojau pat Alfaras Sikeirosas pridėjo pirštą 
prie lūpų, rodydamas, jog Retas tylėtų. O kad prašy- 
mas būtų įtikinamesnis, banditų vadeiva į pasmakręė 
įrėmė revolverį. | 

O tuo metu pulkininkas Brandergasas taip pat 
leidosi nuo stogo, ir viskas pasikartojo, tik jo apačioje 
laukė ne vadeiva, o Manuelis, ir pulkininko revolveris 
taip pat atiteko jam. 

Praėjo labai nedaug laiko, ir Retas Batleris vėl 
atsidūrė toje pačioje patalpoje, iš kur pradėjo savo ke- 
lionę. Jis stovėjo prie uždarų sandėlio durų. Du ban- 
ditai jį laikė, o Alfaras Sikeirosas niekaip negalėjo nu- 

spręsti, kurį pirma pradėti mušti — Retą Batlerį ar 
pulkininką Brandergasą. 

Pagaliau jis pasirinko jaunesnįjį. Numetė Ma- 
nueliui pirštines ir įsakė: 

— Pradėk! 

Manuelis, tarsi norėdamas pratęsti malonumą, 
ilgai matavosi pirštines, bet paskui, tarsi nutrūkęs nuo 
grandinės, puolė Retą, kuris visiškai negalėjo pasi- 
priešinti, nes už rankos jį laikė kiti banditai. 

Pirmas smūgis buvo į žandikaulį, nuo jo Retui 
aptemo akys ir iš prakirstos lūpos ėmė bėgti kraujas. 

Kiekvieną naują smūgį Manuelis smogdavo su 
nepaprasta jėga ir įtūžiu. 

„Juk šiedu norėjo pavogti visus mūsų pinigus ir, 
ačiū Dievui, kad mes juos pagavome, kol dar nespėjo 
paimti iš skrynios. Tai šaunuolio Alfaro nuopelnas, jis, 
kaip visada, atspėjo, ką sugalvojo šie nepažįstamieji“. 

Ir jis mušė iš visų jėgų. Kiekvieną kartą smog- 
damas Manuelis surikdavo, siųsdamas prakeiksmus 
bejėgiams priešams. 

Retas Batleris jau springo krauju. Jo net nerei- 
kėjo laikyti. 

— O dabar imsiuosi šito! — riktelėjo Manuelis, 
spirdamas į pilvą pulkininkui. 

Šis nuo baisaus smūgio tarsi palūžo. Banditai 
paleido jo rankas, ir pulkininkas galva trenkėsi į ak- 
menines grindis. Bet tuojau pat pabandė pasikelti, ir 
Manuelis ėmė spardyti jam į krūtinę, galvą, pilvą. Jei- 
gu ne padrąsinantys kitų banditų šūksniai, Manuelis 
būtų sustojęs atsikvėpti, bet savo bendrininkų akyse 
jis norėjo kuo geriau pasirodyti ir todėl sužvėrėjęs to- 
liau spardė Brandergasą, kuris, springdamas krauju, 
raitėsi ant grindų. 

Pagaliau Manueliui pasirodė, kad patalpoje per 
tamsu, sunku apskaičiuoti įsibėgėjimo atstumą. 

— Tempkite juos į kiemą! — suriko jis Sančesui 
ir Bilui Nortonui. 

Banditai džiaugsmingai sugriebė už pažastų be- 
jėgius Batlerį ir Brandergasą ir išvilko į kiemą. 

Čia viskas pasikartojo, tik dabar mušė visi. O 
Manuelis smogė įsibėgėjęs. 

Galbūt egzekucija būtų tęsusis ilgiau, ir banditai 
Batlerį ir Brandergasą užmuštų čia pat, kieme, jeigu 
nepasigirstų valdingas Sikeiroso balsas. 

— Pakaks! 

Bet vieną kartą neužteko surikti. Banditai, aki- 
mirkai stabtelėję, vėl puolė prie savo aukų. 

— Aš pasakiau — pakaks! — jau įtūžęs suriko 
Alfaras Sikeirosas. 

— Juos dar pusvalandį galima pliekti. Matai, jie 
dar visai šviežučiai, — paprieštaravo vadeivai Ma- 
nuelis. 

— Ne, daugiau mušti nereikia, — nieko daugiau 
neaiškindamas, tarė Alfaras Sikeirosas, ir jo balsas bu- 
vo toks grasus, kad apmirė net Manuelis, o jis jau tiek 
buvo įsisiautėjęs, kad pats negalėjo liautis, svetimo 
kraujo kvapas ir vaizdas jį tiesiog apsvaigino. 

Alfaras Sikeirosas apžvelgė savo parankinius. 

— Juos reikia patupdyti už grotų ir saugoti, jei- 
gu jie dar gali pajudėti. 

Visi banditai pasijuto pavargę ir išsekę, tarsi ne 
jie būtų mušę, o atvirkščiai. Niekas net neklausinėjo, 
kodėl reikia palikti gyvus pulkininką Brandergasą ir 
Retą Batlerį. 

Ir tik Bilas Nortonas susiprato paklausti: 

— O kodėl tu nori palikti juos gyvus, Alfarai? 

Kiti banditai taip pat nustebo: 

— Iš tikrųjų, kodėl? 

Alfaras Sikeirosas nutaisė pamokslautojo pozą: 

— Bilai, kaip manai, ką dabar veikia policija? 

Bilo veidą nušvietė gudri šypsena. 

— Žinoma, ieško prapuolusių pinigų. 

— Tai va, — tarė Alfaras Sikeirosas. — O dabar 
pagalvok, kas atsitiks, jeigu policija ras šių dviejų 
žmonių kūnus, o jų kišenėse bus daug pinigų ir ne- 
toliese gulės atidarytas seifas? Ką pagalvos šerifas? 

Bilas Nortonas patenkintas nusijuokė, jis pirmas 
suprato Sikeiroso sumanymą. Pamažu viską suprato 
ir kiti banditai. Pasigirdo sutartinis kvatojimas, visi 
buvo sužavėti gaujos vadeivos išradingumu. 

Juk iš tikrųjų banko apiplėšimą galima buvo su- 
versti Retui Batleriui ir pulkininkui Brandergasui. Ir 
policija, patenkinta tuo, kad valdžiai gali parodyti du 
plėšikus, nors kuriam laikui liausis persekiojus. Ži- 
noma, ji ras ne visus pinigus, bet pasitenkins ir tuo. 

Surištus Batlerį ir Brandergasą banditai nuvilko 
į Kūtę ir pririšo prie stulpų, remiančių sijas. 

O Alfaras Sikeirosas nuėjo prie geležimi ap- 
kaustytų sandėlio durų. Įėjo į vidų ir sustojo priešais 
Jo veidą nušvietė pasitenkinimo šypsena — spyna bu- 
vo apdulkėjusi. Bet kad dar labiau įsitikintų, keletą 
kartų trūktelėjo ją. Spyna laikėsi tvirtai. 

Vis taip pat patenkintas šypsodamasis, Alfaras 
Sikeirosas mestelėjo rankoje skrynios raktą. Įsitikinęs, 
kad piktadariai nepalietė pinigų, Alfaras vėl užrakino 
sandėlio duris. 

— Viskas tvarkoje, — nuramino jis banditus. 

Pamažu banditų pagyvėjimas priblėso, jie ren- 
gėsi miegoti. Dabar jau jie galėjo būti ramūs, nes du 
žmonės jau neteko savo dalies, liko tik savi, kuriais 
galima pasitikėti. 

Pasigirdo knarkimas, bet ramybė truko neilgai. 
Prie Alfaro prislinko Manuelis ir pajudino jį už rankos. 

— Na ką, pradėsim? — tyliai paklausė pagal- 
bininkas vadeivos. 

Šis linktelėjo. Ir Manuelis kaip katė ėmė slinkti 
palei miegančius kūnus. Jis pasilenkė ties Kučilju ir 
atsargiai, kad nepažadintų, iš už diržo ištraukė peilį. 
Kučiljas, apsvaigęs nuo vyno, taip ir nepabudo. Ma- 
nuelio lūpomis slankiojo gudri šypsena. Lygiai taip 
pat be garso jis išsėlino į gatvę ir neskubėdamas pa- 
suko link Estebano, saugančio duris, už kurių surišti 
kankinosi Čarlzas Brandergasas ir Retas Batleris. 

Estebanas, pamatęs draugą, džiugiai nusišypso- 
jo. 

— O, gerai, Manueli, kad tu atėjai, dabar bus su 
kuo pasikalbėti, nes vienam labai liūdna. 

Manuelis, už nugaros slėpdamas peilį, apsika- 
bino Estebaną. 

— Aš taip pat džiaugiuosi, tave matydamas. 

Estebanas, šiek tiek nustebęs dėl tokio draugiš- 
kumo, neryžtingai apsikabino Manuelį. 

— Aš turiu tau kai ką pasakyti, nes mūsų planai 
tuputį pasikeitė, — sušnibždėjo Manuelis. 

— Ką? — susidomėjęs paklausė Estebanas ir at- 
kišo Manueliui ausį. 

— Tu tapai nereikalingas, — sušnibždėjo Ma- 
nuelis ir smogė peiliu į nugarą Estebanui. 

Šis iš karto įsiręžė ir šūktelėjo. Bet jo šūksnis 
buvo vos girdimas, nes peilis įsmigo tiesiai į širdį. 

Manuelis dar truputį pastovėjo, spausdamas 
prie savęs negyvą Estebano kūną, o paskui nutempė jį 
prie sienos ir paguldė kniūbsčią. Pasigėrėjo, kaip styro 
peilis, suvarytas į kūną iki pat kriaunų. 

Dabar Manuelis galėjo pradėti įgyvendinti kitą 
Alfaro Sikeiroso plano dalį. 

Jis atidarė kūtės duris ir tyliai įsėlino į tamsą. 

Retas Batleris, išgirdęs, kaip atsidaro durys, pa- 


411 


bandė atsikelti. Tačiau jo rankos buvo pririštos prie 
stulpo, ir jam nepasisekė atsistoti. 

Manuelis, išsitraukęs peilį, priėjo prie Reto Bat- 
lerio ir perpjovė virves. 

Dar nieko nesuprasdamas, Retas atsistojo ir nu- 
dar labiau, kai Manuelis atidavė jam revolverį. 

Retas suspaudė rankeną ir uždėjo pirštą ant gai- 
duko. 

— Jis neužtaisytas, — tarė banditas, — taigi, 
amigo, gali nelaužti gaiduko. 

Retas Batleris, paklusdamas Manuelio revolve- 
riu parodytam judesiui, paėjo į šalį. 

— O dabar palūkėk manęs čia. Ir be kvailysčių. 

Manuelis priėjo prie pulkininko Brandergaso ir 
taip pat perpjovė virves. Jam taip pat grąžino ilga- 
vamzdį revolverį. 

Retas Batleris ir pulkininkas Brandergasas su- 
sižvalgė. 

Manuelis paėjo į šalį ir taikėsi tai į vieną, tai į 
kitą. 

— Manau, kad jums reikia kuo greičiau nešdin- 
tis iš Čia. 

"Retas Batleris ir Brandergasas dar iki galo ne- 
suvokė, ką sugalvojo Manuelis. Jiems atrodė, kad jis 
veikia pats baimindamasis ir rizikuodamas. Abejonės 
išsisklaidė, kai Manuelis įspėjo juos: 

— Tik žiūrėkite, kad Alfaras čia jūsų neužtiktų. 
Dabar sprukite! — Manuelis revolveriu parodė į 
duris. 

Pulkininkas ir Batleris pamažu traukėsi link du- 
rų. Siaurame tarpduryje susidūrė pečiais ir vienu metu 
išnėrė į gatvę, bijodami, kad juos sušaudys į nugarą. 
Bet kiemas buvo tuščias. 

Retas ir pulkininkas susižvalgė. 

Čarlzas tylėdamas parodė į Estebano kūną su 
styrančiu nugaroje peiliu. Retas viską suprato. 

Dar buvo tamsu, bet jau giedojo pirmieji gai- 
džiai. Vis dar dairydamiesi, bijodami šūvių iš už kam- 
po, Retas Batleris ir pulkininkas Brandergasas priėjo 
prie vartų. Jie buvo visiškai įsitikinę, kad jų niekas 
neseka. 

Juk jeigu kas nors būtų norėjęs šauti, tai būtų 
padaręs seniai, ir Manueliui nereikėjo jų išleisti iš tvar- 
to, kad sušaudytų kieme. 

Retas pagarbiai praleido pulkininką į priekį. 

Kai du belaisviai dingo už vartų, Manuelis pri- 
ėjo prie vežimo, už kurio slėpėsi Alfaras Sikeirosas. 

Nors Manuelis ir vykdė vadeivos užduotį, vis 
tiek nesuprato, kam jis tai daro. 

— Kodėl tu juos paleidai? — paklausė Manuelis, 
prieidamas prie Alfaro. 

Šis tarsi negirdėjo klausimo. 

— Tai kodėl, Alfarai? 

— Tu, Manueli, seniai supratai, kad jis žmonių 
medžiotojas? 

— Tik šiandien, — suglumęs atsakė Manuelis. 

— O aš supratau tai nuo pat pradžių, vos tik jį 
pamačiau. 

— O antras? — paklausė Manuelis. 

— Antras taip pat tarnauja policijai. Tai nu- 
trūktgalviai, todėl, Manueli, man gimė nuostabi idėja. 

— Kokia, Alfarai? - 

— Pinigus galėsim padalinti pusiau. 

Manuelis, netikėdamas savo ausimis, dar kartą 
paklausė: 

— Pusiau, Alfarai? 

— Taip, pusiau, Manueli. Juk šie žmonės puikiai 
šaudo ir apskritai jie pašėlę. Jie kur kas geresni už 
mūsų žmones, išskyrus, žinoma, tave, nes tu 

patikimiausias. Juk tu mane ištraukei iš kalėjimo, ir aš 
to niekada nepamiršiu. Juk tu supranti, pinigus ga- 
lėjau pasilikti sau. 

— Taip, Alfarai, ačiū. 

— Dėkosi vėliau, — pasakė gaujos vadas. 

— Tai kokie tavo planai? — taip ir nesupratęs, 
kodėl paleido belaisvius vadas, paklausė Manuelis. 

— Tegul jie pašaudo vienas į kitą ir pažiūrėsim, 
kuris iš jų stipresnis. O pinigai liks tau ir man ir, kol 
jie šaudysis, mes būsime labai toli. Mums nesvarbu, 
kurie liks gyvi — jie ar mūsų Žmonės. 

— Toli? — dar kartą paklausė Manuelis, neti- 
kėdamas savo sėkme. 

— Taip, Manueli, labai toli ir su pinigais. O da- 
bar eik, pažadink Kučilją. 

Manuelis pasuko link namo, o Alfaras Sikeirosas 
pritūpė prie palei sieną gulinčio Estebano ir, čirkš- 
telėjęs degtuką į bato padą, prisidegė cigaretę. Jis go- 
džiai užsitraukė indėnų kanapės dūmą ir palaimingai 
užsimerkė. Alfaras viską gerai apskaičiavo, ir kol kas 
viskas vyko pagal planą. 

Pagaliau kieme pasirodė Manuelis ir Kučiljas. 
Šis iš karto pastebėjo nužudytąjį Estebaną ir nustebęs 
pažvelgė į Alfarą Sikeirosą. 

„ — Kas tai padarė, Alfarai? 

— O tu pažiūrėk, kieno peilis, — užtraukęs dū- 
mą, — pasakė Alfaras Sikeirosas. 

Kučilias atsiklaupė šalia lavono ir apstulbęs su- 
šuko: 

— Tai mano peilis, Alfarai! 

Jis ištiesė ranką, norėdamas paimti peilį, bet tuo- 
jau atitraukė ranką. 

— Aš jo neužmušiau. 

— Tai ką, jį nudūrė tavo peiliu? 

— Taip, Alfarai, bet ne aš jį nudūriau. 

— Tai bus sunku įrodyti, Kučiljau, — ir Alfaras 
Sikeirosas išsitraukė revolverį, o kairiąją ranka išsiėmė 
iš kišenės masyvų auksinį laikrodį. 

Spragtelėjo dangtelis, pasigirdo muzika. Kučil- 
jas jau suprato, kas jo laukia — gaujos vadeiva mėgo 
teatrališkus gestus. Savo aukai jis duodavo šansą, kol 
grodavo muzika. 

Ir Kučiljas, nieko nesakęs, ėmė bėgti. Jis pribėgo 
ties panduso viduriu, kai muzika staiga nutilo. 

Alfaras iššovė du kartus, ir Kučiljas išskėtęs ran- 
kas, krito ant akmenų. Jis dar bandė šliaužti, kabin- 
damasis į šiurkščius akmenis, bet Alfaras žinojo, kad 
toks liudininkas jam nereikalingas, ir dar du kartus 
iššovė. Kučiljas nutilo. 

Į šūvių garsą į kiemą išbėgo užsimiegoję ban- 
ditai, spausdami rankose revolverius ir trindami akis. 

Manuelis neišlaikė įdėmaus Bilo Nortono 
žvilgsnio ir nuleido galvą. 

O Alfaras Sikeirosas stovėjo su rūkstančiu revol- 
veriu, žiūrėdamas į pasliką Kučiljo kūną. 

— Alfarai! — suriko Nortonas, — ką tu padarei? 

Ir Alfaras Sikeirosas pravirko, užsidengęs akis 
ranka, kurioje buvo revolveris. Žinoma, kiekvienas su- 
prato, kas įvyko ir kas už to slypi, bet kiekvienas ir 
norėjo tikėti, kad jis buvo kaltas, ir gaujos vadeiva 
teisingai nubaudė išdaviką. 

Visi nekantriai laukė, ką pasakys Sikeirosas. 

O šis neskubėjo kalbėti. Jis kūkčiojo ir atgalia 
ranxa šluostėsi nesamas ašaras. 

— Kučiljau, Kučiljau, ką tu padarei? — raudo- 
damas murmėjo Alfaras. 

— Kas atsitiko? — jau kiek ramiau tarė Bilas 
Nortonas. 

— Ech, Kučiljau! — sušuko Alfaras Sikeiro- 

sas, — tu nužudei Estebaną, tu padėjai pabėgti mūsų 
belaisviams. 

Ir tiesiog po kelių akimirkų verksminga ir ken- 
čianti išraiška tarsi pradingo nuo Sikeiroso veido: jis 
vėl tapo žiaurus. 

— Sugauti! Sugauti niekšus! — suriaumojo jis, 
vesdamas revolverio vamzdžiu per savo Žmones. 

Šie išsigandę atšoko per keletą metrų. 

— Sugauti nedelsiant! Aš įsakau! Gyvus ar mi- 
rusius! Ko stovite kaip įbesti? — teberiaumojo Alfaras 
Sikeirosas apsiputojęs. Atrodė, jis išprotėjo. 

Visi banditai stovėjo kaip įbesti, bijodami pa- 
judėti, bijodami leistis persekioti bėglius. 

Tada Sikeirosas pribėgo prie pirmo pasitaikiusio 
bandito, griebė jį už drabužių ir, žiūrėdamas į jį iš- 
plėstomis akimis tiesiai į veidą, suriko: 

— Greičiau! Greičiau! Aš įsakau! 

Banditai, tarsi nutrūkę nuo grandinės, pasklido 
po kiemą ir metėsi įkandin. 

— Užmuškite! Sušaudykite! Negalime leisti 
jiems pabėgti! Bėkite ten! — staugė Sikeirosas. 

Kai kiemas ištuštėjo, Alfaras Sikeirosas paslėpė 
dėkle revolverį ir tarė Manueliui: 

— Ką gi, reikalas baigtas, greitai mes iš čia iš- 
vyksime. 

Manuelis džiaugsmingai linktelėjo galvą, juk 
jam jau vaidenosi didelė suma ir net jo surambėję pirš- 
tai juto šimto dolerių banknotų pakelius. Jis suprato, 
jog Sikeirosas gal: susidoroti ir su juo, bet vijo nuo 
savęs tokias mintis, stengdamasis neimti jų į galvą, 
juk vis dėlto jis, Manuelis, išgelbėjo iš kalėjimo Alfarą. 

Išaušo, o banditai vis dar ieškojo bėglių. 

O pulkininkas Čarlzas Brandergasas ir Retas 
Batleris, jau iki dantų ginkluoti pulkininko ginklais, 

kurie buvo paslėpti užkandinės antrame aukšte, laukė 
banditų siauroje miestelio gatvėje. 

Juk nei Brandergasas, nei Batleris net negalvojo 
išvykti už miestelio, todėl kad čia buvo likę pinigai, 
banditai, už kurių galvas paskirta premija, laisvi 
vaikščiojo po miestelį, o jų vadeiva Alfaras Sikeirosas 
buvo kažkur šalia. 

O Retas Batleris ir Čarlzas Brandergasas atvyko 
tik su vienu tikslu — nugalėti. Atsisakyti savo spren- 
dimo jie neketino. 

Todėl, pasislėpę skersgatvyje, laukė pasirodant 
banditų. 

Pulkininkas Brandergasas glostė savo vyšninės 
spalvos revolverio rankeną, o Retas Batleris buvo pri- 
tūpęs prie sienos. Ant jo kelių gulėjo karabinas, o dėk- 
le — užtaisytas revolveris. 

Kol visi banditai ieškojo bėglių, Bilas Nortonas 
grįžo į užkandinę ir pasislėpė už durų. 

Jis girdėjo Sikeiroso ir Manuelio pokalbį ir viską 
suprato. Visi jo įtarimai pasitvirtino: vadeiva išdavė 
gaują, nusprendęs su niekuo nesidalinti grobiu. 

— Manueli, paimk mano balną ir balnok arklius. 

Manuelis džiugiai pagriebė sunkų balną ir pa- 
suko į duris. Tačiau ant slenksčio riktelėjo ir, išskėtęs 
rankas, įgriuvo į užkandinę su peiliu krūtinėje. 

Alfaras Sikeirosas net nespėjo iš dėklo išsitraukti 
revolverio, kai kambario slenkstį peržengė Bilas Nor- 
tonas. Abiejose jo rankose buvo po revolverį, ir abu 
nukreipti į Alfaro Sikeiroso krūtinę. 

— Aš viską supratau, Sikeirosai, tu turbūt ma- 
nei, jog aš toks pat idiotas, kaip ir tie tavo išsigimėliai? 
Bet aš ne iš tų, aš ne meksikietis. 

Alfaras Sikeirosas kaip užpjudytas žvėris žvilg- 
čiojo į šalis, nežinodamas, ką daryti. 

— Netiesk rankos į revolverį, — įspėjo jį Bilas 

Nortonas, — nes aš nuspausiu gaiduką, ir tavo galvoje 
atsiras graži skylutė. Atidaryk duris, greičiau! 

Alfarui Sikeirosui neliko nieko kita, kaip atida- 
ryti geležimi kaustytas duris ir peržengti sandėlio 
slenkstį. O Bilas Nortonas ragino jį, baksnodamas re- 
volverio vamzdžiu į nugarą. 

— Greičiau, atidaryk skrynią! 

Alfaras ties skrynia apmirė. Jam šmėkštelėjo 
mintis pasiūlyti Bilui Nortonui pusę pinigų, bet, pa- 
žvelgęs jam į akis, suprato, kad šis pasiūlymas bus 
bevaisis: Nortono žvilgsnis buvo žiaurus. 

Jis timptelėjo už virvutės ir nutraukė raktą nuo 
Sikeiroso kaklo. 

— O dabar atidaryk! — Bilas Nortonas ženg- 
telėjo į šoną, ir du revolveriai vėl nusitaikė į Sikeirosą. 

Šis pasilenkė ir ėmė rakinti spyną. Spragtelėjo 
spyruoklė, ir spyna atsidūrė Alfaro Sikeiroso rankose. 
Jis atvožė sunkų skrynios dangtį ir, žvilgtelėjęs vidun, 
iš nuostabos tiesiog suakmenėjo, tarsi pamatęs besi- 
raitančių nuodingųjų gyvačių kamuolį. 

Tiesiai iš skrynios dugno žvelgė jo portretas, po 
kuriuo juodavo užrašas: „Dešimt tūkstančių dolerių 
už gyvą arba mirusį Alfarą Sikeirosą“. 

— Šėtonas! — suriko vadeiva ir atsitiesė nuo 
atlapotos skrynios. 

Šaltas prakaitas išpylė Alfaro Sikeiroso veidą, ir 
dabar pirmą kartą jis iš tikrųjų išsigando. Drebančio- 
mis rankomis iš skrynios išėmė savo atvaizdą ir ty- 
lėdamas parodė jį Bilui Nortonui. Šis pastūmė Alfarą 
ir pažvelgė į skrynią. 

— Šėtonas! — suriko Bilas Nortonas ir vėl nu- 
taikė revolverį į Sikeiroso galvą. — Kur pinigai? Pa- 
rodyk, purvina meksikietiška kiaule! — apsiputojęs 
suriaumojo Nortonas. 

— Pinigai! Pinigai! Kur pinigai? 

Alfaras Sikeirosas sėdėjo prie atdaros skrynios. 
Jo lūpos, rankos drebėjo, lūpose klaidžiojo keista šyp- 
sena. Vienintelis dalykas, kurį jis galėjo padaryti — tai 
skėsčioti rankomis ir nesąmoningai linkčioti galvą. 
Šlapi plaukai prilipo prie kaktos. 

— Nenori, tai aš pats rasiu! — ir Bilas Nortonas 
ėmė šmirinėti po sandėlį, praardydamas peiliu 
maišus, vartydamas statines ir dėžes. Pinigų, aišku, 
niekur nebuvo. 

O Alfaras Sikeirosas ėmė beprotiškai kvatotis, jo 
rankose šiugždėjo plakatas. 

— Bilai, vienintelis dalykas, kurį tu gali, — už- 
dirbti dešimt tūkstančių dolerių, nužudęs mane. Bet 
jeigu tu pasiryši mane atiduoti, ir pats papulsi į šerifo 
rankas, — ir Alfaras vėl ėmė nesulaikomai kvatoti. 

O Bilas Nortonas, manydamas, kad vadeiva iš- 
protėjo, ir toliau ieškojo pinigų. 

Alfaras kvatojo su bejėgišku įniršiu. Jis pagaliau 
suprato, kad ir koks gudrus ir miklus apgavikas jis 
buvo, atsirado gudresnių ir įžvalgzesnių Žmonių, kurie 
apdūmė jam akis. 

O tbiedu, Čarlzas Brandergasas ir Retas Batleris, 
ramiai laukė banditų. Jie jau girdėjo juos tyliai kalbant, 
apžiūrint artimiausias gatves. Susitikimas turėjo būti 
greitas ir nieko gera banditams nežadantis. Juk net 
vienas Batleris arba vienas Brandergasas galėjo ramiai 
sušaudyti tris, kol tie išsitrauks revolverius. O dabar 
jie buvo kartu, buvo partneriai ir ramiai galėjo pa- 
sitikti net tuziną iki dantų ginkluotų banditų. 

Banditų balsai vis artėjo. Ir tada pulkininkas 
Brandergasas atsisuko į Retą Batlerį: 

— Retai, Alfarą palik man. Tai mažytė paslauga, 
kurią tu turi suteikti vyresniam. 

— Gerai, — atsakė Retas Batleris, — gerai, seni. 

Tame „seni“ tilpo visa Reto Batlerio pagarba 
pulkininkui. 

— Man atrodo, mums metas eiti, — pasakė Re- 
tas. 

Ramstydamiesi sienų, jie ėjo banditams priešais. 


Tuo metu Bilas Nortonas tiesiog pašėlo, ardy- 
damas maišus su grūdais ir džiovintomis pupomis, 
vartydamas statines su alyva. Jis jau nebijojo, jog Al- 
faras Sikeirosas puls jį. O šis vaikščiojo paskui Bilą 
Nortoną ir garsiai juokėsi iš jo nesėkmių. Jis jau pui- 
kiai suprato, jog pinigų čia nėra, kad ir kaip stengtųsi 
Bilas Nortonas, jis jų nesuras. 

O Nortonas vis dar neprarado vilties. Jis žvilg- 
čiojo po apverstomis dėžėmis, vėl rausėsi džiovintose 
pupose, spardydamas jas bato galu, tarsi po plonu 
sluoksniu galėjo slypėti milijonas dolerių. 

Ir kaip griaustinio dundėjimas Bilo Nortono au- 
syse skambėjo beprotiškas Alfaro Sikeiroso kvatoji- 
mas. 

Juk jis suprato, kad artėja mirties valanda. Jis 
absoliučiai tiksliai žinojo, jog du bėgliai iššaudys visus 
jo Žmones ir ateis čia pasiimti jo sielos, atsiskaityti už 
visas skriaudas. Dar būtų gerai, jeigu sušaudytų vie- 
toje. O Bilo Nortono Alfaras jau nelaikė gyvu žmo- 

Ojis ir atrodė baisiai: išsimiltavęs, apsipylęs aly- 
va, pilnais šieno plaukais. Bilas Nortonas keikėsi, bai- 
dydamasis nuo Alfaro Sikeiroso tarsi šis būtų įkyri 
musė. 

Banditų balsai pasigirdo visai arti. Retas ir pul- 
kininkas susižvalgė. 

— Čarlzai, apsikabinkime atsisveikinimui, — 
netikėtai pasiūlė Retas Batleris. 


420 


Pulkininkas nesitikėjo tokio švelnumo iš savo 
jaunojo draugo, bet, gūžtelėjęs pečiais, sutiko. 

Vyrai tvirtai apsikabino. O pulkininkas net ne- 
pajuto, kaip Reto Batlerio ranka slystelėjo į jo kišenę, 
kaip peilio ašmenys perpjovė odinį dirželį, ant kurio 
kabojo laikrodis su medalionu. Masyvus auksinis laik- 
rodis dingo Batlerio delne. 

— Kas žino, kas su mumis gali atsitikti, — tarė 
Batleris, pateisindamas savo poelgį. 

O pulkininkas taip ir nepastebėjo, kad neteko 
laikrodžio, kurį taip brangino. 

Pulkininkas ir Retas apmirė skirtingose siauro 
skersgatvio pusėse. Vos tik neaukštos arkos angoje pa- 
sirodė banditų figūros, Retas ir pulkininkas iššovė. Vi- 
si keturi banditai krito į dulkes. 

Retas Batleris mintyse iš tuzino atėmė keturis ir 
iš naujo užsitaisė ginklą. 


10 skyrius 


Vos tik lauke pasigirdo šūviai, kol kas dar to- 
limi, Alfaras Sikeirosas nustojo kvatoti ir nuėjo į už- 
kandinę. Atsisėdo prie stalo, pasirėmė galvą rankomis 
ir ėmė linguoti į šonus. 

Šūvių garsai išblaivė ir Bilą Nortoną. Jis liovėsi 
ieškojęs, nupurtė drabužius ir, priėjęs prie laukujų du- 
rų, atsargiai pažvelgė į gatvę. 

Aikštės kampe, priešais nedidelę arką, dulkėse 
gulėjo keturi. Alfaro Sikeiroso žmonės. Nortonas su- 
sirūpinęs pažvelgė į Alfarą. 

Gaujos vado išvaizda jam sukėlė graudulį. Jis 
suprato, jog Alfaras mažiausiai galvoja, kaip išsigel- 
bėti. Bet Bilui reikėjo gelbėtis pačiam, ir jis ryžosi: iš- 

sitraukė iš už diržo Sikeiroso revolverį ir ištiesė savo 
bendrininkui. 

Alfaras tik žvilgsniu parodė, kad Bilas ginklą 
padėtų ant stalo, o pats net neprisilietė prie jo. 

— Jis neužtaisytas, Alfarai, — tarė Bilas. 

Bet ir į tai Sikeirosas nesureagavo. 

Nuaidėjo dar du šūviai, pasigirdo riksmas ir 
keiksmažodžiai. 

— Alfarai, kas tau? — paklausė Bilas, stengda- 
masis pažvelgti į akis Sikeirosui. 

Bet jo žvilgsnis buvo bejausmis. 

— Bilai, aš mąstau, — sušnibždėjo Alfaras. 

Alfaras Sikeirosas iš tikrųjų turėjo apie ką pa- 
mąstyti. Jis prisiminė dieną, nuo kurios praėjo dvi- 
dešimt penkeri metai. 


„.„ Tada jis buvo dar jaunas, o galva nepražilusi, 
tačiau toks pat negailestingas ir piktas kaip dabar. 

Jis prisiminė svetimą namą ir langą, į kurį ka- 
daise pažvelgė... Dabar jis prisiminė taip... 

Ten, miegamajame ant lovos sėdėjo jauni vyras 
ir moteris. Moteris rodė savo vyrui ar draugui, Alfaras 
Sikeirosas tada šito nežinojo, masyvų auksinį laikrodį. 
Ji atidarė dėžutę, ir suskambo minorinė mechaninė 
muzika. Ta pati muzikinė frazė kartojosi daugybę kar- 
tų, ir tie, kurie sėdėjo ant lovos, klausėsi jos garsų. 

Laikrodis, gulėjęs moters delne, tarsi pakerėjo 
S:keirosą. Jis tada suspaudė revolverio rankeną ir įsi- 
klausė į muzikos garsus. Ir kai mechanizmas nustojo 
skambėti, Alfaras stumtelėjo lango rėmą. 

Vyras tuojau pat pašoko nuo lovos, bet nespėjo 
pasiekti savo ginklo. Driokstelėjo šūvis, ir jis, susi- 
griebęs už krūtinės, sukniubo šalia lovos. 

Moteris net neriktelėjo, iš siaubo ji neteko žado 
ir mechaniškai savo trapiame delne suspaudė auksinį 
laikrodį. 

Alfaras Sikeirosas tylėdamas žiūrėjo, kaip siū- 
tada jis aiškiai suprato, kad nė viena graži kilminga 
moteris jo nepamils. Jis suprato, kad yra niekšas ir 
padarė tiek daug nusikaltimų, kad niekada neišpirks 
savo kaltės. 

Su rūkstančiu revolveriu rankoje Sikeirosas pri- 
ėjo prie lovos ir šiurkščiai sugriebė moterį už peties. 

Ji suriko ir pabandė ištrūkti. Alfaras Sikeirosas 
timptelėjo už rankovės suknelę, ji driksėdama plyšo, 
ir jį tiesiog apakino baltas nuogas moters kūnas. Jis 
jautė ir geidulį, ir neapykantą šiai gražuolei. 

Jis šiurkščiai parvertė ją ant lovos ir paėmė jėga. 

Moteris net nesipriešino, nerėkė, o tik kandžiojo 
lūpas, ir iš jų srovelėms sunkėsi kraujas. 

Alfaras, pajutęs palengvėjimą, atleido ranką, 
spaudusią revolverį, ir ginklas liko gulėti ant sniego 
baltumo paklodžių. 

Jis gulėjo ir verkė, galbūt pirmą kartą gyvenime. 
Akies krašteliu matė suakmenėjusį moters žvilgsnį, jos 
mėlynas į lubas įbestas akis. 

Alfaras pastebėjo, kaip nelaimingosios ranka 
siekė revolverio, bet jis net nepajudino rankos, neban- 
dė atimti ginklo, tik užsimerkė, laukdamas šūvio, 
laukdamas mirties. 

Driokstelėjo šūvis, bet Alfaras nepajuto skaus- 
mo. 

Jis lėtai atsimerkė ir pasirėmė ant alkūnių. Mo- 
ters ranka, vis dar spaudžianti revolverį, nukaro nuo 

Ir tada į miegamąjį pažvelgė saulė. Ji paauksino 
palaidus moters plaukus, jos nuogą kūną. Kraujas lėtai 

tekėjo ant baltos paklodės, ir Alfaras Sikeirosas ūmai 
atšlijo nuo savo aukos. Atgniaužtame moters delne 
gulėjo auksinis laikrodis. 

Alfaras atsargiai atidarė dangtelį. Suskambėjo 
minorinė muzika. Ji tarsi grąžtas smigo į nusikaltėlio 
smegenis, o nuo dangtelio dugno į Alfarą žvelgė tos 
moters akys. Miniatiūrinis portretas buvo nupieštas 
labai talentingai, ir jame gyvybės buvo daugiau negu 
išbalusiame originale... 

„Žinoma, dar daug nusikaltimų, ne mažiau bai- 
sių ir žiaurių, slėgė Sikeiroso sąžinę. 

Bet ši moteris įsiminė jam visam gyvenimui, ir 
jis niekada nesiskirdavo su auksiniu laikrodžiu. Vi- 
sada, turėdamas laisvą minutę, spragtelėdavo dang- 
telį, žiūrėdavo portretui į akis ir klausydavosi mino- 
rinės muzikos. 

Tik po pusės metų jis sužinojo, kad šita moteris 
buvo kavalerijos kapitono Čarlzo Brandergaso sesuo. 


Bilas Nortonas neteko kantrybės. Jis sugriebė 
Alfarą už pečių ir ėmė purtyti. 

— Alfarai, žudo tavo žmones, ką tu sau galvoji! 

— Žinau, — mįslingai atsakė Alfaras ir nustebęs 
šis atsirado. 

Bilas numetė Alfarui šovininę ir suriko: 

— Užtaisyk apkabą, mes turime gintis, kitaip 
mus čia iššaudys. 

Šiviai buvo girdėti jau visai arti. Liko tik trys 
banditai, bet jie įsitaisė viršutiniame pastato aukšte ir, 
kad ir kaip stengėsi Retas Batleris ir pulkininkas Bran- 
dergasas, jų niekaip nebuvo galima pasiekti. 

Pulkininkas dar kartą priminė Retui: 

— Alfarą palik man! 

— Gerai, — linktelėjo Retas ir prisitaikęs iššovė 
į atdarą langą, kuriame šmėstelėjo bandito galva. 

— Palieku juos tau! — riktelėjo Brandergasas ir 
pasilenkęs perbėgo gatvę. 

Šalia jo pakilo dulkių sūkuriai, bet nė viena kul- 
ka jo nekliudė. Čarlzas pasislėpė už kampo. 

O Retas Batleris vėl ėmė šaudyti į langus. 

Čarlzas Brandergasas pasislėpė už užkandinės 
durų ir prigludo prie sienos, spausdamas rankose re- 
volverį. Jis žinojo, anksčiau ar vėliau kuris nors iš 
dviejų — Bilas arba Alfaras žvilgtelės į gatvę. 

Išgirdęs brazdėjimą už durų, Čarlzas Brander- 
gasas staigiai jas stumtelėjo ir iššovė į tamsų siluetą 
šviesaus lango fone. Bilas Nortonas išskėtęs rankas 
griuvo ant grindų. 

Čarlzas, nepaleisdamas iš rankų revolverio, ap- 
sidairė. Užkandinė buvo tuščia. Lauke girdėjosi šū- 
viai, tai Retas kovėsi su banditais. 

— Kurgi Alfaras? — sušnabždėjo Čarlzas Bran- 
dergasas ir išėjo į vidinį užkandinės kiemelį. 

Viršutiniame gretimo pastato aukšte pro atvirą 
langą jis pamatė banditą, pasislėpusį nišoje ir pasi- 
ruošusį bet kuriuo momentu iššauti į kitame lange 
esantį Retą Batlerį. 

Čarlzas Brandergasas nusitaikė savo ilgavamzdį 
ir iššovė. Banditas lėtai susmuko ant grindų. 

Bet atsitiko tai, ko nenumatė pulkininkas Bran- 
dergasas. Jam iš kairės driokstelėjo šūvis ir išmušė iš 
rankų revolverį. 

Jis staigiai pasisuko ir pamatė rūškaną Alfarą 
Sikeirosą su rūkstančiu rankoje revolveriu. O Čarlzo 
ginklas gulėjo nuo jo per tris žingsnius. 

— Na, ką gi, tu manęs ieškojai — iškošė pro 
dantis Sikeirosas, — užmušk, jeigu gali, — ir jis nu- 
sikvatojo. 


425 


Čarlzas suprato, kad nespės pasiekti savo revol- 
verio. 

Ir tada Alfaras Sikeirosas vėl paniuro. 

— Aš nenoriu tavęs užmušti šiaip sau, noriu tau 
duoti paskutinį šansą, — ir Alfaras išsitraukė iš ki- 
šenės masyvų auksinį laikrodį, spragtelėjo dangtelį, ir 
pasigirdo minorinė muzika. 

— Kai melodija baigsis, pulkininke, galėsi pa- 
bandyti pasiekti savo revolverį. Bet aš įsitikinęs, mano 
šūvis nuaidės anksčiau, — ir Alfaras įkišo revolverį į 
dėklą. 

Šalia gretimo namo nuaidėjo dar du šūviai, ir 
viskas nutilo. 

Pulkininkas nežinojo, ar liko gyvas Retas Bat- 
leris, ar tuojau pat kuris nors iš banditų ateis į pagalbą 
savo vadeivai. Atstumą iki revolverio jis išmatavo 
žvilgsniu. Jis įsivaizdavo, kai susilenkęs puls prie re- 
volverio, bet suprato — Alfaras Sikeirosas aplenks jį. 

Ir tada Čarlzas Brandergasas prisimerkęs ištiesė 
ranką prie odinio dirželio, ant kurio visada kabodavo 
laikrodis. 

Jis dar kartą norėjo pažvelgti į savo sesers port- 
retą, kurią nužudė, kaip jis manė, Alfaras Sikeirosas. 
Bet, savo nuostabai, Čarlzas pamatė, kad dirželis nu- 
pjautas, o laikrodis dingęs. 

Alfaras Sikeirosas piktai nusišiepė, jis žinojo: 
melodija pasikartos dar Ju kartus, mechanizmas nu- 
tils, ir tada jis, Alfaras, paleis kulką į nekenčiamą pul- 
kininką Brandergasą. 

Bet staiga už nugaros suskambo lygiai tokia pati 
melodija, kuri liejosi nuo jo delno. Ir Alfaras Sikei- 
rosas, ir Čarlzas Brandergasas, pamiršę savo dvikovą, 
pasuko galvas. 

Nugara atsirėmęs į užkandinės sieną, stovėjo 
Retas Batleris. Ant jo delno žibėjo auksinis pulkininko 

Brandergaso laikrodis, ir iš jo skambėjo muzika. Kitoje 
rankoje Retas laikė revolverį, nukreiptą į Alfarą. 

— Atleisk, Čarlzai, — šypsodamasis ištarė Retas 
Batleris, — man teko pasiskolinti tavo laikrodį. Bet, 
manau, nepyksti ant manęs? 

— Ne, — atsakė pulkininkas. 

— O dabar žaidimas bus garbingas, — tvirtai 
pasakė Retas, tebelaikydamas į Alfarą nukreiptą re- 
volverio vamzdį. — Čarlzai, pakelk savo revolverį. O 
kai baigsis tavo laikrodžio melodija, galėsite šauti. Ži- 
nau, tau šis laikrodis brangus, ir aš jį grąžinsiu. 

Alfaras piktai sugriežė dantimis, o Čarlzas Bran- 
dergasas pakėlė revolverį ir įsidėjo į dėklą. 

Skambėjo minorinė melodija, nuo Reto Batlerio 
cigaro lėtai kilo lengvas dūmelis ir, nuplevenusį iki 
lango, jį pagriebdavo vėjas. Kartojosi ta pati liūdna 
muzikinė frazė. 

Alfaras Sikeirosas nervingai suspausdavo ir atg- 
niauždavo pirštus ir buvo pasiruošęs bet kurią aki- 
mirką iš dėklo išsitraukti revolverį. 

Melodija pasikartojo dar du kartus, ir mecha- 
nizmas nutilo. 

Sąžiningo Žmogaus neapykanta ir noras atker- 
šyti stipresnis už niekšo norą išgyventi — Čarlzas 
Brandergasas pirmasis sugebėjo iššauti. 

Alfaras Sikeirosas, susigriebęs už peršautos krū- 
tinės, lėtai sukniubo dulkėse. 

Čarlzas Brandergasas lėtai palietė pirštais savo 
skrybėlės brylius, kariškai atiduodamas pagarbą Retui 
Batleriui. Šis ištiesė jam laikrodį, ir pulkininkas bliz- 
gančiomis nuo ašarų akimis pažvelgė į sesers portretą. 

Paskui jis pažvelgė į dulkėse išsikėtojusį Alfarą 
Sikeirosą, ir neapykanta iškreipė jo lūpas. Pasilenkęs 
jis truktelėjo negyvo nusikaltėlio rankose suspausto 

laikrodžio grandinėlę. Bet Alfaro pirštai neatsigniau- 
žė, tada Čarlzas koja užmynė riešą ir išplėšė laikrodį. 

Laikrodį padėjo ant delno šalia savojo ir atvožė 
dangtelius. Laikrodžiai grojo unisonu, ir iš abiejų me- 
dalionų į pulkininką ir Retą Batlerį žvelgė tas pats 
amžinai jaunas veidas. 

— Čarlzai, tu atkeršijai, — tarė Retas Batleris, 
kai laikrodžių mechanizmai nutilo. 

— Taip, — atsakė sunkiai atsidusęs pulkininkas 
ir pasakė: 

-— Lik sveikas, Retai. 

— Bet mes juk dar turime grąžinti pinigus ir 
gauti premiją už banditus, — priminė Retas Batle- 
ris, — mes juk partneriai. 

— Aš dariau tai ne dėl pinigų, — atsakė Čarlzas 
Brandergasas, — kaip nors gal kitą kartą. 

— Bet, Čarlzai... 

— Ne, visi pinigai priklauso tau. Tu juos są- 
žiningai uždirbai. Ir žiūrėk, Retai, pasistenk sulaukti 
mano metų. 

Vyrai tvirtai paspaudė vienas kitam rankas. 

— Gal persigalvosi? — dar kartą pabandė įkal- 
bėti pulkininką Retas Batleris, kai šis jau sėdėjo ant 
arklio. 

— Ne, Retai, tai garbės klausimas. Manim dėtas 
ir tu atsisakytum pinigų, — ir pulkininkas paragino 
arklį. 

Retas Batleris stovėjo, prisidengęs akis nuo sau- 
lės, ir žiūrėjo raiteliui įkandin. Greitai raitelio figūra 
virto mažu juodu taškeliu, paskui kurį kilo lengvas 
dulkių debesėlis. Mintyse atsisveikinęs su pulkininku 
Brandergasu, Retas Batleris ėmėsi reikalų. 

Į furgoną sutempė negyvų banditų kūnus. Juk 
už kiekvieno galvą, gyvo ar mirusio, buvo paskirtas 
apdovanojimas. Visa gauja buvo verta ne mažiau kaip 

keturiasdešimties tūkstančių dolerių. Be to, Retas 
Batleris suprato, jog grąžinęs bankui visus pinigus, 
gaus didelę premiją. 

Su tokiais pinigais buvo galima grįžti namo, į 
Čarlstoną. 

Furgonas, prikrautas negyvų banditų, neskubė- 
damas važiavo Bergtauno link. Ant pasostės sėdėjo 
Retas Batleris, užsitraukęs ant akių skrybėlę. Burnos 
kamputyje smilko pusiau surūkytas cigaras. Jis supra- 
to, kad jo, kaip nusikaltėlių medžiotojo, karjera baigta, 
kad gavęs pinigus, galės grįžti namo. 

Bet kelias namo niekada nebūna trumpas, jis 
vingiuotas ir pilnas pavojų. Reto laukė nauji nuoty- 
kiai. 

Dar ne kartą jo gyvenimas kabojo ant plauko. 
Bet visada Retas elgdavosi sąžiningai ir teisingai, ir 
todėl visada likdavo nugalėtoju. 


Penktoji dalis 
SKARLET O'HARA 


1 skyrius 


Kol Skarlet sukako dvylika metų, ją žavėjo ber- 
niukų žaidimai. 

Ji ištisas valandas užsimiršusi galėjo klajoti po 
apylinkės pievas su pulku juodaodžių vaikėzų, lai- 
pioti per tvoras, ardyti paukščių lizdus. 

Ją mažai domino jos jaunesniųjų seserų Žaidi- 
mai, nemėgo žaisti su lėlėmis, o mieliau žaisdavo pei- 
liukais. Ir čia ji neturėjo lygių. Skarlet galėjo atlikti 
visas figūras be klaidų, nugalėjusi visus savo varžo- 
vus. 

Elin kartais su siaubu žiūrėdavo į vyriausios 
dukters žaidimus. Bet Auklytė ją nuramindavo. 

— Mieloji, — savo švelniu balsu kalbėjo storulė 
negrė, — visa tai praeis, juk visos mergaitės galiausiai 
supranta, jog svarbiausia šiame gyvenime — ištekėti. 

— Tas tai taip, — dūsavo Elin, — bet man at- 
rodo, kad Skarlet niekada neateis į protą. 

Tada Auklytė sielvartingai linguodavo galvą ir 
primindavo Elin, kokia ji buvo vaikystėje. 

— Juk tu, brangioji, neklausydavai tėvų. 

— Bet aš tai visai kas kita, — prieštaravo Elin, — 
aš žaidžiau su lėlėmis, vengiau berniukų. 

O Auklytė tuojau pat primindavo kokį nors epi- 
zodą iš Elin gyvenimo, rodantį visai priešingai. 

Ir tada Elin sutikdavo su ja. 


430 


— Gal geriau, kad Skarlet tuo persirgs vaikys- 
tėje? — sakydavo tuomet ji. 

Auklytė tuojau pat pritardavo savo šeimininkei. 

— Žinoma, mieloji, kad ir kaip aš stengiuosi, 
negaliu įsivaizduoti mūsų Skarlet šešiolikos metų žai- 
džiančios peiliukais. 

Elin šypsodavosi, įsivaizduodama tokį reginį. 

— Be abejo, — vėl kalbėjo Auklytė, — tada ji 
galvos apie kavalierius, apie jaunikius, važinės po ba- 
lius, ir viskas bus kaip reikia. 

O misteris O'Hara, visa širdimi mylintis savo 
vyresniąją dukrą, kažkodėl labai ramiai žiūrėjo į jos 
paikystes. 

Jo visai neerzino tai, kad Skarlet bėgioja su ver- 
gų vaikais, žaidžia su jais jos amžiaus mergaitei ne- 
damas, kad ilgainiui Skarlet įgaus proto ir kad žmo- 
gaus negalima padaryti laimingu per prievartą. Jis 
pats to turi pasiekti savo protu. 

Juk misteris O'Hara buvo vienas iš tų, kurie kaž- 
ko savo gyvenime pasiekia ne todėl, kad to moko tė- 
vai, O savo protu, savomis rankomis. 

Ir jam norėjosi, kad Skarlet būtų tokia pati sa- 
varankiška ir pasitikinti savimi. Juk jo svajonės su- 
silaukti iš Elin įpėdinio taip ir liko neįgyvendintos. 

Tris kartus ji gimdė jam sūnus, ir kiekvieną kar- 
tą jie pavadindavo berniuką Džeraldu. Bet nė vienas iš 
jų nesulaukė nė metų — visi jie palaidoti O'Haros šei- 
mos kape, gumbuotų ąžuolų pavėsyje. 

Ant visų trijų antkapių buvo vienodas užrašas: 
„Džeraldas O'Hara jaunesnysis". 

Todėl savojoje Skarlet Džeraldas norėjo matyti 
save. 

Jis suprato, kad likimas jam daugiau sūnaus ne- 
padovanos, jeigu jau atėmė tris vaikus, ir žinojo, kad 

Skarlet, kaip savarankiškiausia ir ryžtingiausia iš visų 
trijų dukterų, po jo mirties valdys dvarą. 

Mirti Džeraldas nebijojo. 

Jis ramiai galvojo apie mirtį kaip neišvengiamą 
dalyką, lygiai taip pat, kaip apie vėją, sausrą ar kitą 
gamtos reiškinį. 

Džeraldas O'Hara nedemonstruodavo savo tė- 
viškų jausmų, o slėpdavo juos kažkur giliai sieloje. 

Bet kartkartėmis vakarais, kai Skarlet prieidavo, 
Džeraldas neišlaikydavo: apkabindavo, sodindavo ant 
kelių ir imdavo pasakoti, ką jis veikė dieną. 

Apie viską jis pasakojo išsamiai, su visomis 
smulkmenomis. 

Todėl Skarlet gerai įsivaizdavo, kaip dvare klos- 
tosi reikalai. Po truputį per tokias pamokas ji perprato 
visas ūkininkavimo Taros dvare plonybes. 

Ir net jeigu dabar kas nors atsitiktų, dvylikametė 
mergaitė gerai orientuotųsi, ką ir kada sėti, kur ir po 
kiek parduoti. 

Ir pačiai Skarlet atrodė, kad ji kur kas geriau už 
motiną supranta tėvą. Jis buvo paprastesnis, visada 
sakydavo tai, ką galvoja. 


O Elin niekad neatverdavo širdies. Ir nesvarbu, 
pyko ji ant dukters ar, atvirkščiąi, buvo kupina švel- 
numo, elgdavosi su ja griežtai ir nerodydavo savo 
meilumo. 

Vergai ir tarnai taip pat labai mylėjo Skarlet. 
Nebuvo atsitikimo, kad ji ką nors aprėktų arba ap- 
skųstų tėvams. 

Auklytė, matydama, kaip gražėja Skarlet, kal- 
bėjo pati sau: 

„Na, pamatysi, Auklyte, tavo Skarlet bus gra- 
žiausia mergina visoje Džordžijoje“. 

Ir štai, kai Skarlet sukako dvylika metų, ji labai 
pasikeitė. 

Dabar jos neviliojo triukšmingi berniokiški 
žaidimai, jai neįdomu buvo laipioti po tvoras ar Žaisti 
peiliukais. 

"Visas jos dėmesys buvo sutelktas į apdarus. Ji su 
pasitenkinimu skaitė knygas. Tiesa, mergaitės nusi- 
vylimui, jų Taroje buvo ne taip jau daug. 

Džeraldas O'Hara, nors ir nebuvo kvailas, laikė 
knygas nereikalingu daiktu. Per visą savo gyvenimą 
jis jose nerado nė vienos geros minties. 

Visa, ką jis žinojo, ką mokėjo, įgijo per patyrimą. 
O knygas, jo nuomone, skaitė tik sentimentalios ir vy- 
rų nevertos moterys. 

O Skarlet iš knygų atsivėrė tarsi kitas pasaulis, 
apie kurio egzistavimą ji net nežinojo. 

Be abejo, ji ir anksčiau žinojo, kad pasaulis ne- 
sibaigia už horizonto, kad kažkur yra tolimos ir sve- 
timos šalys, kiti miestai, kitokie papročiai. Bet tai buvo 
iš tos žinių srities, kad Žemė — rutulys. 

Dabar šis naujas pasaulis prieš Skarlet atsivėrė 
visu gražumu. 

Gyvenimas Taroje jai pasirodė liūdnokas ir mo- 
notoniškas. Mat Džeraldas O'Hara, nors ir mėgo pa- 
lošti kortomis ir pamedžioti, svečius kviesdavosi labai 
retai. O jeigu kas ir apsilankydavo, tai būdavo dau- 
giausia vyrai, kuriems rūpėdavo tik kortos, išgėrimas, 
medžioklė. Ištrūkę iš žmonų, jie buvo gana grubūs, ir 
Skarlet stengėsi būti nuo jų kuo toliau. 

Ji, dar nė karto nepatyrusi gilaus jausmo, iš kny- 
gų suprato, kas yra meilė. Jau kažkur pasąmonėje ji 
susikūrė miglotą savo būsimo mylimojo paveikslą. Be 
abejo, tai buvo išdidus ir kilnus gražuolis. 

Skarlet visada svetimų vyrų draugijoje jausdavo 
keistą būseną, kurios pati negalėjo paaiškinti. Nors jie 

ir atrodė grubūs, bet turėjo kažką patrauklaus, jau- 
dinančio sielą taip, kad net ir jų familiarumas negalėjo 
priversti Skarlet juos pamiršti. 

Ji mėgdavo vogčiomis sėlinti palei svetainę, kur 
sėdėdavo tėvas su svečiais. Skarlet raukydavosi, iš- 
girdusi grubius nelabai mandagius plantatorių šūka- 
vimus, 0 nuo nešvankių pokštų iš susidrovėjimo net 
parausdavo. 

Skarlet jaudindavosi, išgirdusi garsų vyrišką 
kvatojimą. 

Tai buvo taip nepanašu į tylius intymius moterų 
pokalbius, iš kurių Skarlet nedaug ką suprato. Mo- 
tinos kalbos apie siuvinėjimą ir kitokius rankdarbius 
jai buvo neįdomios. Ir ji nelabai mėgo būti moterų 
draugijoje, nes jautė jų kažkokį neatvirumą ir nenuo- 
širdumą. 

Visai kas kita vyrai. Jie visada kalbėjo tai, apie 
ką galvojo, jų sielos buvo atviros, o mintys supran- 
tamos ir jaunajai Skarlet. 

Ypačjai patikdavo vakarais, kai svetainėje buvo 
aptarinėjama praėjusi medžioklė, pasislėpti galerijoje 
ir tamsoje, prigludus prie šaltos kolonos, slapta klau- 
sytis suaugusiųjų pokalbių. 

Daug kas, aišku, buvo nesuprantama. Bet kas- 
kart ji vis labiau įsigilindavo į svetimų Žmonių rū- 
pesčius. 

Kartais ją stebindavo netyčia ištarti kurio nors 
svečio žodžiai apie kurią nors pažįstamą moterį. Vyrai 
paprastai pasitenkindavo frazėmis „ji šalta kaip ledas“ 
arba „ji karštesnė už liepsną“. 

Ir Skarlet tuojau pat bandydavo kurią nors savo 
kaimynę įsivaizduoti kaip ledinį stulpą arba degantį 
pagalį. Ją linksmino šie jos amžiui keistoki palygini- 
mai, juk ji dar nesuprato, apie kokių savybių moteris 
čia kalbama. 


434 


Skarlet pati savęs dažnai klausdavo: 

„O aš kas — ledas, ugnis ar šalta žuvis?“ 

Dar labiau jai patikdavo, kai vyrai imdavo sam- 
protauti apie moters grožį: „jos nutekinta kojytė“ arba 
„jos neapjosi ir per dieną“. O kartais ji girdėdavo: „jos 
krūtys nukaltos iš marmuro“. 

Ir Skarlet tuojau pat pabandė įsivaizduoti šaltas 
akmenines krūtis, aptemptas korsetu. 

Kartais vyrai taip linksmai pasakodavo apie mo- 
teris, kad Skarlet labai norėdavo paklausti Auklytės 
smulkiau, ką jie turėjo galvoje. 

Bet mergaitė jautė, kad šiuose pokalbiuose yra 
kažkas neleistina. Juk kitaip vyrai neužsisklęstų. 

Todėl ji prieš miegą nuolankiai klausydavosi 
įgrisusių Auklytės pasakų. Girdėdama lėtą savo tar- 
naitės pasakojimą, įsivaizduodavo esanti kur nors ba- 
liuje jaunų Žmonių draugijoje. 

Jeigu Auklytė galėtų perskaityti jos mintis, be 
abejo, labai apsidžiaugtų. Juk ji iš visos širdies linkėjo 
laimės Skarlet, norėjo, kad ji paaugusi laimingai iš- 
tekėtų. 

Pastaruoju metu Skarlet tik apie tai ir svajojo, 
nors visiškai neįsivaizdavo, kas yra šeimyninis gyve- 
nimas. Jos supratimas apie jį buvo dvejopas. 

Visų pirma, ji įsivaizdavo esanti motina, triū- 
sianti ūkyje, besirūpinanti vaikais. Antra vertus, jos 
vaizduotę veikė daugybė perskaitytų knygų, kur buvo 
pasakojama apie nuotykius ir meilę. 

Kartą, kai Skarlet, pasislėpusi galerijoje, klausėsi 
tėvo bičiulių pokalbio, ji taip susidomėjo, kad prisė- 
lino prie baliustrados ir žvilgtelėjo į svetainę, norė- 
dama pamatyti pasakotojo veido išraišką. 

Jos tėvas sėdėjo giliame odiniame fotelyje, su- 
spaudęs lūpomis cigarą. Jis retkarčiais aštriai repli- 
kuodavo, garsiai kvatodavo. O pasakotojas, misteris 

Fonteinas, taip įsismagino, kad pašoko iš savo fotelio 
ir, stovėdamas prie židinio, mojavo rankomis, vaiz- 
duodamas, kaip vaikšto ir juokiasi viena jo pažįstama, 
kuri buvo atvažiavusi į svečius iš Naujojo Orleano. 

— Jos tokie klubai, — kvatojo misteris Fontei- 
nas, — tavo kumelei iki jos labai toli. 

— Negali būti! — sušuko Džeraldas, garsiai 
juokdamasis. — Aš tuojau paprašysiu Porko, ir mano 
kumelę atves prie priebučio. O tu žvilgtelėsi pro langą 
ir suprasi, kad apsirinki. 

— Galbūt jos ir ne tokie klubai, gal šiek tiek 
siauresni, bet vis tiek, Džeraldai, tai kažkas antgam- 
tiška. O jos talija, Džeraldai, kaip taurės kojelė, — ir 
nuo stalelio pakėlė taurę su nugludinta kojele. 

Džeraldas nusišypsojęs pažvelgė į savo kaimy- 
ną. 

— O pagal tavo pasakojimą aš maniau, kad ji 
kaip mūsų Auklytė, — ir Džeraldas garsiai nusikva- 
tojo. 

Bet čia misteris Fonteinas, gerdamas iš taurės 
viskį, taip atkragino galvą, kad tarp baliustrados ko- 
lonų pamatė smalsų Skarlet veidą. 

Misteris Fonteinas tuojau pranešė Džeraldui: 

— Pažiūrėk, tavo duktė mūsų klausosi, o mes 
taip laisvai šnekamės. Tu nebijai? 

Džeraldas O'Hara iš pradžių nesuprato, koks 
reikalas, ir pažvelgė į galeriją: Skarlet jau ten nebuvo, 
ji išnyko tamsoje. 

— Tau pasirodė, — tarė jis misteriui Fonteinui. 

— O ne, tikrai sakau, tavo vyriausioji duktė bu- 
vo galerijoje. Aš dar nesu tiek išgėręs, kad man vai- 
dentųsi. 

Prie židinio sėdėję svečiai nusikvatojo. 

Bet misteris Kolvertas patvirtino kaimyno žo- 
džius: 

— Taip, misteri O'Hara, tikrai, jūsų duktė Skar- 
let buvo galerijoje, aš pats mačiau. 

— Bet mes nieko baisaus nesakėme, ponai? — 
Džeraldas pastatė taurę. — Be to, ji dar visai vaikas, 
tad vargu ar ką nors suprato. 


Nuo tada Skarlet buvo atsargesnė. Ji sumaniai 
pasislėpdavo, ir niekas nepastebėdavo. 

Be abejo, mergaitė suprato, kad elgiasi nelabai 
gerai, klausydamasi svetimų paslapčių, bet nieko ne- 
galėjo su savimi padaryti, smalsumas nugalėdavo, ir ji 
tęsė savo slaptus užsiėmimus. 

Kad ir kaip saugojosi Skarlet, kartą ją užtiko 
Auklytė. Nes ji kaip katė mokėjo sėlinti po namus vi- 
siškai tyliai ir netikėtai atsidurdavo ten, kur niekas 
nelaukdavo. 

Visi tarnai žinojo šią Auklytės savybę ir jos sau- 
gojosi. 

Bet Skarlet namuose jautėsi visiškai saugi. Jeigu 
ir ko saugojosi, tai tik tėvo, motinos ir jaunesniųjų 
seserų, kurios viską galėjo papasakoti tėvams. Auk- 
lytės ji nebijojo. 

Todėl, kai prie sienos pritūpusios Skarlet petį 
pajudino senoji negrė, Skarlet net maloniai nusišyp- 
sojo ir pridėjo pirštą prie lūpų: 

— Tyliau, Auklyte, jie pasakoja tokius įdomius 
dalykus! 

Tarnaitė nepatenkinta susiraukė. 

— Tau negalima klausytis, ką kalba džentelme- 
nai. 

Skarlet suprato, jog dabar geriau nesiginčyti, nes 
gali pastebėti tėvas. Ji vis dar taip pat, prispaudusi 
pirštą prie lūpų, atsistojo ir, stengdamasi žengti kuo 
tyliau, su Auklyte išėjo į balkoną. 

— Skarlet, — pamokomai prabilo Auklytė. 

— Ką? 

— Tikiuosi, tu supranti, jog elgeisi blogai? 

— Ne, nesuprantu, juk aš nieko bloga nedariau. 

— Kaipgi, klauseisi, ką kalbėjo džentelmenai, o 
jie nežinojo, kad tu juos girdėjai, ir todėl kalbėjo vi- 
sokiausius dalykus... — Auklytė nerado žodžių, kad 
galėtų tiksliau apibūdinti vyrų, susirinkusių svetai- 
nėje, pokalbio temą. 

— Auklyte, bet juk jie kalba apie labai įdomius 
dalykus! 

— O apie ką? 

— Man gėda tai kartoti! 

— Na, matai, vadinasi, pokalbis buvo ne tavo 
ausims, mieloji. 

— Bet ir aš, Auklyte, turiu kada nors apie tai 
sužinoti. 

Toks atvirumas Auklytę užklupo netikėtai. Bet 
ji greitai atsitokėjo: 

— Tau, mieloji, per anksti apie tai Žinoti. Ži- 
noma, ilgainiui tu daug sužinosi, bet vyrai, likę vieni, 
kartais kalba tokius dalykus, kad moterims geriau ne- 
girdėti, ypač damoms. Juk tu nori būti tikra dama? 

— Be abejo, noriu, — sutiko Skarlet, — todėl ir 
noriu viską žinoti. 

— Skarlet, jeigu tu slapčia klausysiesi ir tave 
pastebės, visi sakys, kad tu neišauklėta mergaitė, lie- 
žuvautoja ir išdykėlė. Tada niekas nenorės draugauti 
su tavimi. 

— Net ir berniukai? 

— Taip, ir berniukai. 

— O aš pati nenoriu su niekuo draugauti. 

— Kaip, mieloji? Negalima visą gyvenimą gy- 
venti vienai. Juk norėsi kada nors ištekėti? 

— Bet juk tu gyveni viena, Auklyte? 

— Aš — visai kas kita. Aš tarnaitė, o tu — dama. 

Pagaliau Auklytei pavyko įtikinti Skarlet, kad 
slapčia klausytis svetimų pokalbių nedera. Mergaitė, 
nors ir pritarė, tačiau suprato, kad, pirmai progai pa- 
sitaikius, darys tą patį, tik dabar bus atsargesnė. 

— Na, mieloji, prisipažink, kad tai, ką išgirdai, 
stovėdama galerijoje, tau visai neįdomu, — ir Auklytė 
bandė pažvelgti į akis Skarlet. 

Ši panarino galvą ir mindžiukuodama tyliai iš- 
tarė: 

— Auklyte, tu klysti. Tai, apie ką kalba džen- 
telmenai, visada labai įdomu. 

— Nejaugi tai įdomiau negu kalbėtis su mani- 
mi? 

Skarlet tik linktelėjo galvą. 

— Ak tu, išdykėle! Ak tu, negera mergiūkšte! — 
sušuko Auklytė, įstumdama mergaitę į miegamąjį. — 
Jeigu neklausysi ir ginčysiesi su manimi, aš viską pa- 
pasakosiu misis, ir tave tikrai nubaus. 

— Ot ir nenubaus, už ką gi bausti? Aš atsitik- 
tinai girdėjau tą pokalbį. 

— Tai apie ką kalbėjo džentelmenai? 

Buvo matyti, kad Auklytė miršta iš smalsumo. 

— A, — Skarlet mostelėjo ranka, — jie kalbėjo 
apie moteris. 

— Apie kokias moteris? — tuojau pat paklausė 
Auklytė. 

— Apie visokias. Pavyzdžiui, misteris Fonteinas 
pasakojo apie kažkokią damą iš Naujojo Orleano. 

— Ir ką apie ją sakė? — Auklytė bandė pažvelgti 
į akis Skarlet, bet ši visą laiką kreipė žvilgsnį į šalį. 

— Misteris Fonteinas sakė, kad šios moters klu- 
bai tokie, kaip mano tėvo kumelės. 

— Fui, kokia šlykštynė! — suriko Auklytė. — Ar 
galima šitaip kalbėti apie damas? Ar galima damą ly- 
ginti su arkliu? 

— Auklyte, bet juk tu nematei tos moters, gal iš 
tikrųjų jos klubai kaip kumelės? 

— Skarlet, kaip tau ne gėda kalbėti tokius Žžo- 
džius? 

— Negėda, Auklyte. Jeigu jos tokie klubai, tai ką 
padarysi? 

— Ką darjie kalbėjo? — griežtai pasidomėjo tar- 
naitė. 

— Ir dar sakė, kad tos moters liemuo kaip taurės 
kojelė. 

— To tiesiog negali būti! — pliaukštelėjo ran- 
komis Auklytė. 

— Kaip negali būti? Iš tikrųjų negali būti? — 
susidomėjo Skarlet ir įdėmiai pažvelgė į akis tarnaitei. 

— Na, žinoma, negali. Ar gali įsivaizduoti damą 
su tokiu liemeniu? — ir Auklytė parodė pirštą. — Ją 
perlaužtų vėjas! 

— Auklyte, aš labai norėčiau, kad mano liemuo 
toks būtų — plonytis, plonytis. 

— Ir aš noriu, Skarlet, kad tavo liemuo būtų 
gražus. 

— O ką reikia daryti, Auklyte, tu tikriausiai Ži- 
nai? 

Auklytė įsisprendė rankomis į šonus. 

— Aš žinau, kad kai mergaitės liemuo labai plo- 
nas, tai gerai, bet kai... 

— Auklyte, ir vyrams labai patinka, kai liemuo 
plonas? 

— Žinoma, kur gi ne... 

Tarnaitė ir jos auklėtinė jau ėmė samprotauti 
kaip dvi neperskiriamos draugės. 

Bet tuojau pat tarnaitė susizgribo. 

— Ak, Skarlet, tu provokuoji visokiausias kvai- 
las kalbas. 

— Kodėl kvailas, Auklyte? Protingos kalbos. 

Mudvi kalbamės apie visokius dalykus, ir tai labai 
įdomu. 

— Ne, brangioji, — Auklytė pagrūmojo Skar- 
let, — mergaitė visų pirma turi būti kukli, ir tada ją 
mylės džentelmenai. 

— Gerai, aš būsiu kukli. Nors ir girdėjau, kaip 
misteris Kolvertas sakė, kad visos moterys baisiai įky- 
riOs. 

— Jau tas Kolvertas tiesiog nepakenčiamas, ir 
klausyti jo nebūtina. 

— Aš jo ir neklausiau. Tik ėjau pro svetainę ir 
išgirdau. 

— Negalima! Aš būtinai pasakysiu šeimininkei, 
kokia jos duktė. 

— Auklyte, palauk, niekam nereikia pasakoti. 
Mama susinervins, 0 aš to visai nenoriu. 

— Nenori? Tada ir elgtis reikia kaip išauklėtai 
mergaitei. Juk tu, Skarlet, jau didelė, beveik suaugusi. 

— Tikrai? — pasitikslino mergaitė. — Nejaugi 
tu manai, kad aš jau suaugusi? 

— Žinoma. Pažiūrėk, kokia tu aukšta, — ir Auk- 
lytė priglaudė Skarlet prie savęs, — greitai tu mane 
peraugsi. 

— Auklyte, o kas tau labiausiai patinka? — 
Skarlet klausimas buvo ne visai konkretus. 

Tarnaitė suraukė kaktą, tarsi galvodama, ką at- 
sakyti mergaitei. Ji, žinoma, suprato, ko klausia Skar- 
let, bet stengėsi išvengti atsakymo. 

— Man patinka vyrai, kurie nieko bloga nesako 
apie moteris. 

— O tokių būna? — paklausė Skarlet šypsoda- 
masi. 

— Juk mano šeimininkas niekada nieko bloga 
nesako apie savo ponią. 

Skarlet norėjo papasakoti Auklytei apie tai, kaip 


441 


keletą kartų girdėjo tėvą nelabai pagarbiai kalbant 
apie misis Makintoš, tačiau susilaikė. 

— O tu, Skarlet, turi imti pavyzdį iš savo mo- 
tinos. Juk ji tikra ledi, gerai išauklėta ir išsilavinusi. 

— Aš stengiuosi, bet ne visada išeina. Bet aš tu- 
rėsiu laiko pasitaisyti? 

— Žinoma, mieloji, ateis laikas, ir tu tapsi iš- 
mintinga, kokia ir tinka būti mergaitei iš padorios šei- 
mos. 

— Turbūt tėvai greitai išsiųs mane į pensioną? 

Auklytė sielvartingai palingavo galvą. 

— Aš, žinoma, nenorėčiau skirtis su tavimi ir, 
apskritai, manau, kad mergaitę geriausia auklėti na- 
muose, bet aš neišmokysiu tavęs šokti, muzikuoti... 

— Bet tu gražiai dainuoji, Auklyte. 

— Taip, bet aš nepažįstu natų, o tu turi išmokti 
groti fortepijonu, šokti. Tu dar daug ko turi išmokti, 
kad taptum tikra ledi. 

Mergaitė susimąstė. Ji, be abejo, labai norėjo būti 
tikra ledi, bet visa, ką ji dar turėjo pereiti, buvo nuo- 
bodu. Ji jau įsivaizdavo, kaip ištisas valandas jai reikės 
klausytis mokytojų, gyventi toli nuo namų. 

— O tu važiuosi su manimi, Auklyte? 

— Ne, į pensioną tarnaičių neima. 

— Kas gi mane prižiūrės? Kas man padės nu- 
sirengti, apsirengti? Kas man paseks pasaką? Kas pa- 
gailės? 

Auklytė vėl suraukė kaktą. 

— Viską turėsi daryti pati, mieloji. 

— Labai gaila, — tarė Skarlet, — aš taip prie 
tavęs prisirišau... 

— Mieloji, tai bus ne ryt ar poryt ir net ne po 
metų. Tada tu tikrai būsi suaugusi. 

— Auklyte, o kai aš ištekėsiu, būsi su manimi? 

— Žinoma, jeigu tavo motina leis. 

— Leis, aš paprašysiu. Norėčiau gyventi su ta- 
vimi. O su kuo tuomet liks Sjulin ir Kerin? — pri- 
siminė turinti seseris Skarlet. 

— Gyvenimas parodys, — atsakė Auklytė. — 
Manau, kad ponia pasamdys joms naują jauną tar- 
naitę, o aš liksiu su tavimi. 

— Gerai, — tarė Skarlet, — tegu taip ir būna. 

— O tu nori, kad aš būčiau su tavimi? — tuojau 
pat paklausė Auklytė. 

— Žinoma, juk aš taip tave myliu. 

Tarnaitė susigraudinusi priglaudė prie savęs 
Skarlet, o ši apkabino Auklytę. Tai buvo jaudinantis 
reginys: stambi stora negrė, glaudžianti prie savęs tra- 
pią ir švelnią auklėtinę. 

— Auklytė, — Skarlet užvertė galvą ir pažiūrėjo 
į tarnaitę. 

— Taip, klausau. 

— O mano mama taip pat buvo graži, kai turėjo 
dvylika metų? 

— Taip, ji buvo gražiausia mergaitė visoje Sa- 
vanoje. Be to, labai kukli ir paklusni. 

— Turbūt, Auklyte, tu mane apgaudinėji? Su- 
augusieji visada taip kalba, tarsi patys būtų geresni. 

— O iš kur tu žinai? — Auklytė suraukė ant- 
akius. 

— Žinau, ir tiek. Tai tu niekam nepasakosi, kad 
aš slapčia klausiausi? 

— Gerai jau, gerai. Jeigu tai nepasikartos, ne- 
sakysiu. Bet jeigu dar kartą, Skarlet, užtiksiu taip da- 
rančią, viską papasakosiu poniai. 

— O jeigu tu papasakosi, Auklyte, tai aš, kai 
ištekėsiu, nepasiimsiu tavęs. 

Auklytė nusijuokė: kokia naivi ir betarpiška bu- 
vo Skarlet. 

— Gerai gerai, niekam nieko nesakysiu, nebijok. 

— Na ir puiku, — tarė mergaitė, — juk aš žino- 
jau, kad tu mane labai myli. Būtinai paimsiu, kai ište- 
kėsiu. Aš turėsiu didelį namą, o tu jame būsi svar- 
biausia. Sutinki? 

Auklytė įsivaizdavo, kaip jaunosios Skarlet na- 
muose ji komanduos visiems tarnams, ir nusijuokė. 

— Gerai, sutinku, bet tu visų pirma turi būti 
paklusni. 

— Tai štai, — Auklytė apsikabino Skarlet, — 
dabar eime į miegamąjį, ir tu eisi gulti. 

— Ai, Auklyte, aš dar nenoriu miegoti, juk dar 
labai anksti. 

— Kur anksti? Jau seniausiai gatvėj tamsu. Taigi 
nesiginčyk. 

Mergaitė linktelėjo galvą, nes suprato, kad Auk- 
lytė nenusileis ir jos perkalbėti neįmanoma. 

Ji paklusniai pasuko miegamojo link. Auklytė 
šnopuodama sekė paskui. Tarnaitė padėjo Skarlet nu- 
sirengti ir atsigulti. 

— Auklyte, kokią suknelę aš rytoj apsivilksiu? 

— O kokios nori? 

— Noriu žalios, su gėlytėmis. 

— Žalios? Bet rytoj tu niekur neisi, ir namie sve- 
čių nebus... 

— Na ir kas, aš vis tiek noriu žalios. 

— Gerai, žalia tai žalia. Reikės tik atsiklausti mi- 
sis Elin, jeigu ji sutiks, apsivilksim žalią. Matau, Skar- 
let, kad mėgsti puoštis. 

— Žinoma, mėgstu. O kas nemėgsta vilkėti nau- 
ja gražia suknele? 

Auklytė pažvelgė į savo drabužius. 

— Taip, tikrai, visos moterys mėgsta gražiai 
rengtis. 

— Štai ir aš, Auklyte, esu moteris, todėl man 
patinka gražūs drabužiai. 

— Gerai, sutarėme, rytoj apsivilksi žalią suk- 
nelę. 

— Auklyte... — jau paskendusi pataluose, Skar- 

— Ką, brangioji? 

— Sąžiningai prisipažink, ar tu kada nors my- 
lėjai? 

Auklytė net apmirė nuo tokio netikėto klausi- 
mo. Skarlet laukė atsakymo. 

Senoji negrė gūžtelėjo pečiais, paskui jos storos 
lūpos vos pastebimai šyptelėjo. 

— Ko tu klausei? — žvilgtelėjo į mergaitę. 

— Klausiau, ar buvai kada nors įsimylėjusi, 
Auklyte? 

Klausimas reikalavo atsakymo. 

— Kiekviena moteris bent kartą gyvenime įsi- 
myli. 

— O tavo jaunikis buvo gražus? 

Auklytė dar plačiau nusišypsojo. 

— O, taip, buvo didelis ir gražus. 

— Didesnis už tėtį? 

Auklytė susimąstė. 

— Taip, jis buvo aukštesnis už misterį O'Harą ir 
labai gražiai dainavo ir šoko. | 

— Auklyte, kodėl jūs nesusituokėte? Ar tu buvai 
ištekėjusi? 

— Ne, mieloji, man nepasisekė. 

— Kodėl nepasisekė? Jis nenorėjo tavęs vesti? 

Nuo šių paprastų ir nekaltų klausimų senoji tar- 
naitė tiesiog suglumo. Ji kilojo suknelę, lygino pirštais 
klostes ir raukinukus, iš naujo vis perrišinėjo ir taip 
idealiai surištą kaspiną. 

— Kodėl tu tyli, Auklyte? 

— Mąstau. 

— Apie ką? Turi man pasakyti, kodėl neištekėjai 
už jo? 

— Jis mirė, — staiga tarė tarnaitė, ir jos akyse 
pasirodė ašaros. 

— Kaip tai mirė, Auklytė? 

— Jam labai smarkiai įspyrė arklys. 

— O koks buvo jo vardas? 

— Tomis, — švelniai ištarė tarnaitė. 

— Ar jis buvo gražus? 

— Žinai, Skarlet, jis buvo gražiausias iš visų, 
kuriuos aš pažinojau. Jis taip gražiai dainuodavo ir 
šokdavo, taip šauniai jodinėdavo... O paskui mirė. 

— O kodėl tu neištekėjai antrą kartą? 

— Juk aš ir nebuvau ištekėjusi. 

— Vis tiek, kodėl už kito neišėjai? 

— O kito, mieloji, tokio gražaus ir gero, aš ne- 
sutikau. 

— Jeigu, pavyzdžiui, mūsų Porkas tau pasipirš- 
tų, ar eitum? 

Auklytė ėmė kvatoti. Ji nieko panašaus net įsi- 
vaizduoti negalėjo. 

— Argi tau nepatinka Porkas? Jis toks links- 
mas, — pasakė mergaitė, parėmusi smakrą kumšte- 
liais. 

— Skarlet, tau apskritai, man atrodo, per anksti 
apie tai galvoti. 

— Apie ką „apie tai“? 

— Apie tai, kad kažkas už kažko ištekėjo ar ne- 
ištekėjo. 

— Bet juk taip įdomu, Auklyte! Aš klausyčiausi 
ir klausyčiausi, ir tai mane labai domina. 

— Man atrodo, Skarlet, tau pats laikas miegoti. 

— Aš nenoriu, noriu su tavim pasikalbėti. 

— Ne, mieloji, mes jau kalbamės gerą valandą. 
Aš dar daug turiu reikalų. 

— Kokių reikalų, Auklytė? Juk tu mane myli? 
Pasėdėk ir pakalbėk su manimi. Auklyte, ir tu buvai 
jauna? 

— O ką, dabar, tavo nuomone, labai sena? 

— Ne, nelabai, — gūžtelėjo pečiais Skarlet, — 
bet juk tu buvai tokia kaip aš? 

— Tokia kaip tu aš niekada nebuvau. 

— Kaip tai? Taip nebūna, visi suaugusieji kaž- 
kada buvo maži. | 

— Žinoma, aš buvau vaikas, bet niekada nesi- 
klausiau suaugusiųjų pokalbių. 

— Oi, Auklyte, liaukis, nes tu vėl apie tą patį. 

— Ne, nesiliausiu, aš noriu, kad tu būtum gerai 
išauklėta mergaitė, o ne tokia kaip dabar. 

— Ar tu manęs tokios nemyli? 

— Myliu, bet vis tiek noriu, kad tu būtum dar 
geresnė, ir tada visi tave dar labiau mylės. 

— O aš nenoriu, kad mane dar labiau mylėtų. 

— Man atrodo, kad mes šiandien nesusitarsime. 
Ir jeigu tu dabar neisi miegoti, ryt aš tau neleisiu ap- 
sivilkti žalios suknelės. 

— Gerai, Auklyte, — sutiko Skarlet, patogiau 
įsitaisydama ant aukštos pagalvės. — Aš užsimerksiu 
ir tuojau užmigsiu. 

— O aš pasėdėsiu, palauksiu, kad tu manęs ne- 
apgautum. 

— Aš neapgausiu. 

— Ne, ne, Skarlet, aš noriu, kad užmigtum, kol 
aš esu. Tuomet būsiu rami. 

— Gerai, Auklyte, žiūrėk, aš jau snaudžiu. 

Skarlet pakišo ranką po skruostu ir stipriai su- 
spaudė vokus. 

— Aš jau miegu, Auklyte, miegu. 

— Ne, dar nemiegi, bet pasistenk užmigti. 

— O tu rytoj ateisi manęs aprengti? 

— Žinoma, ateisiu. 
— Tada iš karto paruošk žalią suknelę. 
— Gerai, tik miegok. 


Pasėdėjusi dar ketvirtį valandos, Auklytė tyliai 
išėjo iš miegamojo. O Skarlet tuojau pat atsimerkė, 
atsisėdo ant lovos ir patenkinta nusišypsojo — paga- 
liau pavyko apgauti seną tarnaitę. 

Mergaitė tyliai nuslinko nuo lovos, atidarė duris 
ir išsėlino į galeriją. Bet kaip ji nusivylė, pamačiusi, 
kad svetainė tuščia, prie stalo nieko nėra, tik ant jo 
stovi tuščios taurės ir keletas butelių. 

„Na jau ta Auklytė!“ — širdyje pyktelėjo mer- 
gaitė. „Per ją neišgirdau įdomiausio, juk misteris Fon- 
teinas norėjo tėvui ir misteriui Kolvertui papasakoti 
apie tai, su kokia nuostabia moterimi jam pavyko su- 
sipažinti Savanoje. 

Staiga Skarlet išgirdo, kaip sugirgždėjo svetai- 
nės durys. Ji tuojau pat prigludo prie sienos ir iš žings- 
nių pažino Auklytę, per svetainę einančią link gale- 
rijos laiptų. 

„Dieve, ji mane vėl pamatys!“ — ir Skarlet gal- 
votrūkčiais puolė prie savo miegamojo durų. 

Ji greitai įsiropštė į lovą, ant galvos užsitraukė 
antklodę, bet paskui pagalvojo, kad tai labai kris į akis 
ir sukels įtarimą. Tada atsiklojo galvą, prisimerkė ir 
ėmė ramiai kvėpuoti. Bet širdis vis tiek smarkiai plakė. 

Miegamojo durys prasivėrė, ir Skarlet išgirdo 
savo tarnaitės kvėpavimą. 

— Na ką, mieloji, jau miegi? — sušnibždėjo tar- 
naitė. 

Skarlet norėjo pasakyti, kad ji dar neužmigo, bet 
laiku suprato, jog taip išsiduos. Nieko neatsakiusi, ap- 
sivertė ant kito šono. 

— Miega, — tyliai ištarė Auklytė ir sandariai 
uždarė duris. 

Jos sunkūs žingsniai buvo girdėti galerijoje. 

Mergaitė miegoti nenorėjo, bet ir pati nepajuto, 
kaip užmigo. 

Skarlet pabudo labai anksti. Visi dar miegojo. 
Mergaitė gulėjo atsimerkusi ir jau daugiau nebandė 
užmigti. Ji girdėjo, kaip už lango čiulba paukščiai, 
kaip ryto vėjas šiurena medžių lapus. Sieloje buvo ra- 
mu ir gera. 

Ji palaukė, kol ateis Auklytė, ir tuojau pat pa- 
klausė: 

— O ar atnešei žaliąją suknelę? 

Auklytė skėstelėjo rankomis: ji iš tikrųjų buvo 
pamiršusi Skarlet prašymą. 

— Tuojau atnešiu, palūkėk. 

Greitai tarnaitė sugrįžo, kaip didžiausią bran- 
genybę nešdama puošnią suknelę, apie kurią taip sva- 
jojo Skarlet. 

Nepraėjo nė pusvalandis, kaip Skarlet jau buvo 
pasiruošusi pusryčiams. 

Misteris O'Hara su valdytoju Džonu Vilkersonu 
išvyko į tolimas plantacijas, ir Skarlet jau vėl manė 
visą dieną liūdėsianti, kai Elin pasikvietė dukterį pas 
save ir pabučiavo į kaktą. 

— Tu tokia gražutė, Skarlet, akių nuo tavęs ne- 
galima atitraukti. 

— O kas yra, mama? — paklausė duktė. 

— Kaip gerai, kad apsivilkai naują suknelę. 

— Vis tiek manęs niekas su ja nepamatys, — 
apmaudžiai pasakė mergaitė. 

— O tavo sesės? Aš? 

— Šią suknelę jos jau matė, todėl nieko nauja iš 
jų neišgirsiu. 

— Kokia tu koketė, Skarlet. Nejaugi manai, kad 
visi tave turi girti ir grožėtis tavimi. 

— Ne, mama, bet aš norėjau atrodyti puošniai. 

— O tai kaip tik laiku. 

— Ar kas nors atvažiuos? — užsidegė Skarlet. 

— Taip, atvažiuos tavo krikštamotė. 

Skarlet entuziazmas iš karto išblėso. Ji nelabai 
mylėjo pasipūtusią misis Makintoš. Bet, antra vertus, 
ji apsidžiaugė: bent kas nors įvertins jos naująjį ap- 
darą. 

— Bet noriu tavęs kai ko paprašyti, — tarė Elin. 

— Ko? 

— Turi pavyzdingai elgtis. 

— Aš pasistengsiu, mama. 

— Ir jeigu gražiai elgsiesi, misis Makintoš bū- 
tinai pakvies tave į svečius. 

— Mane? — pasitikslino Skarlet. 

— Taip, būtent, tave vieną. Ji man kartą sakė, 
kad pasikvies tave pagyventi jų dvare. Tu sutinki? 

Skarlet akys sužibo iš džiaugsmo, juk iki šiol 
viena ji niekada nebuvo išvykusi kelioms dienoms iš 
namų. || 

— Tu turi, mieloji, pratintis būti savarankiška, 
juk po kelerių metų mokysiesi pensione. 

Skarlet tuojau pat paklausė: 

— Mama, ar Auklytė taip pat važiuos su ma- 
nimi? 

Elin žinojo, kad misis Makintoš nemėgsta Auk- 
lytės, ir todėl griežtai pasakė: 

— Na, Skarlet, važiuosi viena. 

— Na, ką gi, — atsidūso Skarlet, viena tai vie- 
na, — ir užlipo į savo kambarį. 

Po pietų, išgirdusi susijaudinusių tarnų balsus, 
pažvelgė pro langą: prie namų privažiavo juoda la- 
kuota misis Makintoš karieta. 

Skarlet nubėgo žemyn, bet Elin ją sustabdė. 

— Negalima, mieloji, svečiams pasirodyti tokiai 
uždususiai; tu turi išeiti oriai. 

Motina su dukra išėjo į priebutį. 

Iš karietos išlipo kaip visada elegantiška misis 
Makintoš. Ji pabučiavo Elin į skruostą, paskui paglostė 
galvą Skarlet, nusistebėjo, kokia ji didelė ir suaugusi. 

— Tu atrodai tiesiog nuostabiai! — žavėjosi mi- 
sis Makintoš. — Tikra ledi. 

Ši pastaba paglostė Skarlet savimeilę, ir ši pa- 
sijuto suaugusi ir savarankiška. Bet Skarlet labiausiai 
suglumo dėl to, kad misis Makintoš nieko nepasakė 
apie jos naują suknelę. Skarlet nėrėsi iš kailio: sukiojosi 
į viešnią tai vienu, tai kitu šonu, vis taisėsi kokardą, 
lipdama laipteliais kėlė padurką, bet misis Makintoš 
tarsi nė nepastebėjo šios naujos suknelės. Ir Skarlet net 
truputį įsižeidė. 

Bet misis Makintoš savo skvarbiu žvilgsniu tuo- 
jau pat pastebėjo, ko reikia Skarlet. 

— O, kokia tavo nuostabi suknelė! — sušuko 
ji. — Tau labai tinka žalia spalva, ji atspindi tavo akių 
spalvą. “ 

Skarlet net truputį paraudo nuo šio komplimen- 
to. 

— Ačiū jums, — pasakė ji, padarydama tūpsnį. 

Moterys nusišypsojo ir susižvalgė. 

— Jai labai patinka, kai ja žavimasi, — tyliai 
pasakė Elin. 

Misis Makintoš pritariamai linktelėjo. 

— Visiems tai patinka, mieloji. Ir mes ne išim- 
tis, — misis Makintoš paėmė už parankės Elin, ir abi 
Įėjo į vidų. 

Auklytė išėjo į priebutį ir paprašė, kad Skarlet 
pabūtų lauke viena. 

Mergaitė išskleidė skėtį ir ėmė vaikščioti palei 
priebutį, tarsi čia būtų kam pademonstruoti naująjį 
apdarą. Netrukus prie jos prisijungė jaunesniosios se- 
serys Sjulin ir Kerin. 

— Kokia tavo graži suknelė! — tarė Sjulin, čiu- 
pinėdama padurko nėrinius. 

— O kodėl mums mama tokių nenupirko? — 
pasidomėjo Kerin. 

— Todėl, kad jūs dar mažos, — iš aukšto pasakė 
Skarlet, — ir, išdidžiai pakėlusi galvą, ėmė vaikščioti 
palei priebutį. 

— Tu tokia pasipūtusi, — pasakė Sjulin, — todėl 
mes su tavimi nežaisime. 

— Na ir gerai, man jūsų žaidimai visai neįdo- 
mūs, — išdidžiai tarė Skarlet, jausdamasi esanti tikrai 
svarbi asmenybė. 

Sukiodama skėtį, ji stengėsi pažvelgti sau už nu- 
garos. Bet paskui pajuto, kad kažko trūksta, ir greitai 
suvokė, ko būtent. 

Skarlet įėjo į namą ir sustojo priešais masyvų 
veidrodį. Staipydamasi prieš jį, apžiūrinėjo save, gė- 
rėjosi suknelės nėriniais, stiebėsi ant pirštų galų, kad 
atrodytų aukštesnė. 

Čia ją ir pamatė Elin ir misis Makintoš. Mama 
šyptelėjo. 

— Visos mergaitės vienodos, — tarė misis Ma- 
kintoš, — visos mėgsta staipytis prieš veidrodį, mėy;s- 
ta naujus apdarus, mėgsta klausytis komplimentų. 

Skarlet truputį paraudo, suglumo ir nežinojo, 
kur padėti skėtį. 

— Noriu tau pranešti, mieloji, gerą naujieną, — 
Elin kreipėsi į Skarlet. 

— Klausau tavęs, mama, — kuo mandagiau pa- 
sakė Skarlet. 

— Dabar išgersime arbatos, o paskui misis Ma- 
kintoš pasiims tave su savimi. Ji nori, kad pagyventum 
jų dvare keletą dienų. 

Skarlet iš džiaugsmo vos nepašoko, bet laiku su- 
sizgribo ir panarino akis. 

Misis Makintoš suprato, kad Skarlet labai nori 
važiuoti į svečius, bet iš mandagumo vis dėlto pa- 
klausė: 

— O tu, mieloji, nori važiuoti pas mane? 

— Žinoma, noriu, misis Makintoš, tai būtų nuo- 
stabu! 

— Neabejoju, — tarė krikštamotė, imdama mer- 
gaitę už rankos. — Kaip tu greitai augi, mieloji! 

Moteris stovėjo priešais veidrodį ir apžiūrinėjo 
jame savo atvaizdą. Skarlet jau nežiūrėjo į save, ji matė 
tik misis Makintoš. 

„Kokia ji vis dėlto elegantiška! — pagalvojo 
Skarlet, — va, kad aš tokia būčiau. Bet tam turbūt 
reikės daug mokytis, juk kiekvienas jos judesys išla- 
vintas. Ji ir be veidrodžio žino, kaip atrodo“. 

Misis Makintoš nusišypsojo, nes atrodė neprie- 
kaištingai ir nuostabiai. Bet paskui jos šypsena pa- 
sidarė liūdna, juk ji gerai žinojo, kad metai jau pa- 
ženklino jos veidą. Akių kampučiuose atsirado raukš- 
lių, skruostai buvo ne tokie skaistūs, todėl tekdavo 
juos parausvinti. Plaukai neteko savo natūralaus įgim- 
to blizgesio. Bet vis tiek pagal savo metus misis Ma- 
kintoš atrodė labai patraukli. 

Auklytė, ruošdama Skarlet kelionei, nepatenkin- 
ta burbėjo. Ji negalėjo atleisti Elin ir misis Makintoš už 
tai, kad nevažiuoja su Skarlet. 

— Ir kas gi tave prižiūrės, mieloji? — kartojo ji, 
dėliodama sukneles. — Kas sušukuos plaukus, kas pa- 
guldys miegoti? 

— Misis Makintoš žadėjo man duoti tarnaitę, — 
išdidžiai pasakė Skarlet. 

— Pagyvensi be manęs, tada žinosi, kas ir 
kaip, — reikšmingai pasakė Auklytė. 

— Bet juk grįšiu po trijų dienų, — tarnaitės balse 
pajutusi graudulį, pasakė Skarlet. — Praeis tik trys 
dienos, Auklyte, ir mes vėl būsim kartu. 

— Trys dienos, — mįslingai ištarė tarnaitė, — ką 
aš darysiu be tavęs? 

— Bet juk tu ir taip turi rūpesčių, visus namus 
prižiūri. 

Ši pastaba paglostė Auklytės savimeilę, ir ji nu- 
sišypsojo. 

— Gerai, aš tavęs lauksiu, — pagaliau jos veidas 
nušvito. 

Pirmasis Skarlet džiaugsmas atslūgo. Ji šiek tiek 
nuliūdo. Juk iš tikrųjų jai reikės net ištisas tris dienas 
praleisti toli nuo namų, be artimųjų. Ir jai pasidarė 
graudu. Šalia nebus nei Sjulin, nei Kerin, nei Auklytės, 
nei tėvo, nei mamos. Svetimame name jai viskas bus 
nepažįstama ir dar nežinia, kas jos ten laukia. 

Bet vis dėlto smalsumas buvo stipresnis už at- 
sargumą, nežinomybė viliojo Skarlet. 

— Tik trys dienos. Juk taip neilgai, — įtikinėjo ji 
Auklytę. 

— Žiūrėk, — mokė ją tarnaitė, — būk kukli, kad 
paskui niekas nepriekaištautų, jog blogai tave išauk- 
lėjau. 

— Gerai, Auklyte, pasistengsiu. 

— Niekada nepertrauk kalbančio, neuždavinėk 
nereikalingų klausimų, atsakinėk tik tada, kai tavęs 
klaus, ir visada, prieš sakydama pagalvok, — mokė 
Auklytė. — Ir svarbiausia — nevalgyk daug saldu- 
mynų, kitaip liemuo bus toks kaip mano. O juk tu nori 
būti liekna? 

— Bet Žinai, kad aš mėgstu pyragaičius, Auk- 
lyte. 

— Gerai, tik nevalgyk daugiau kaip vieno per 
dieną. O jeigu suvalgysi daugiau, visi sakys, kad tu 
smaližė ir kad namuose blogai maitina. 

— Gerai, — labai rimtai atsakė Skarlet, — per 
dieną suvalgysiu tik vieną pyragaitį. 

Pagaliau atsirado Porkas ir nutraukė begalinius 
Auklytės pamokslus. Dar neaišku, kiek apdarų ir nie- 
kučių supakuotų tarnaitė, jeigu Porkas nepasakytų, 
kad išvažiavimui viskas paruošta, ir misis Makintoš 
laukia apačioje. 

Tarnaitė pliaukštelėjo rankomis ir ėmė sielotis, 
kad dar daug nespėjo supakuoti. 

Bet Skarlet paskubėjo ją nuraminti: 

— Juk trims dienoms man tiek nereikia. 

Porkas paėmė daiktus ir nunešė į ekipažą. 

O Skarlet jau buvo priebutyje. Ji degė nekant- 
rumu, laukdama misis Makintoš. 

Pagaliau Elin ir krikštamotė išėjo. Elin žvilgsnis 
buvo truputį liūdnas, juk jai pirmą kartą teko skirtis 
su dukra, nors ir neilgam 

Misis Makintoš vis drąsino ją, nuolat kartoda- 
ma, kad mergaitė turi mokytis savarankiškumo ir el- 
gesio visuomenėje. Elin pritariamai linkčiojo, bet vis 
tiek jos akys buvo liūdnos. 

Net Skarlet, visada jautusi tam tikrą šaltumą sa- 
vo ir motinos santykiuose, dabar švelniai apsikabino 
Elin. 

Moterys vis dar negalėjo atsisveikinti, o Skarlet 
sėdėjo karietoje, nuo kaitrios saulės prisidengusi šil- 
kiniu skėčiu. Jai patiko ryškiai raudoni sėdynių ap- 
mušalai, neaukšti pastovai kojoms ir blizgančios vari- 
nės durų rankenėlės, saulėje žibančios tarsi auksas. 
Skarlet jautėsi esanti svarbi dama, vežama į balių. 


455 


Pagaliau moterys atsisveikino, misis Makintoš 
atsisėdo priešais Skarlet ir tyliai pasakė: 

— Pamojuok mamai. 

Skarlet kilstelėjo ir ėmė smarkiai mojuoti. 

Auklytė, stebėdama visą šią sceną, apsiašarojo. 
Juk ji labai mylėjo Skarlet ir nė už ką nenorėjo su ja 
išsiskirti. 

Misis Makintoš mostelėjo ranka ir liepė vežėjui 
važiuoti. Karieta lėtai nuriedėjo dulkinu keliu, o Auk- 
lytė, stovėdama lange, vis mojavo ranka, nors ir Ži- 
nojo, kad Skarlet jos jau nemato. 

O mergaitė sėdėjo ir susižavėjusi dairėsi. Jie va- 
žiavo pro medvilnės ir tabako laukus. Tai buvo iki 
menkiausių smulkmenų jai pažįstamos vietos, nes čia 
praėjo jos visas dar neilgas gyvenimas. 

Bet žiūrint iš aukštos karietos, viskas atrodo ab- 
soliučiai kitaip. 

Ir Skarlet visiškai naujai pažvelgė į pasaulį. Ji 
jau tarsi buvo virš jo. Aukšti augalų stiebai dabar buvo 
apačioje. Vėjas lingavo medžių šakas, ir atrodė, kad 
jos atsisveikina su Skarlet. 

Arkliai bėgo sparčiai, karieta ant lingių suposi 
nelygiame kelyje. Šis judesys truputį migdė. 

Tolimos žydros kalvos didėjo, artėjo, virsdamos 
žaliomis. Štai jau pilkšvoje migloje dingo namas ant 
kalvos, kuriame liko mama, Auklytė, seserys. 

— Tau liūdna? — pasidomėjo misis Makintoš. 

Skarlet gūžtelėjo pečiais, nežinodama ką atsa- 
kyti. | 

— Be abejo, tau liūdna, — tarė krikštamotė. 

— Taip, bet tik truputį. 

— Tai geras liūdesys, juk visada gera neilgam 
išvažiuoti iš namų, kad paskui galėtum grįžti. 

Ir Skarlet, pati stebėdamasi, suprato, jog iš tik- 

rųjų ji važiuoja į svečius tam, kad grįžtų namo ir papa- 
sakotų mamai, seserims, Auklytei apie savo viešnagę. 

O svarbiausia, dabar ji turės apie ką pasikalbėti 
su Auklyte. Ji papasakos apie visus apdarus, kuriuos 
ten pamatys, paveikslus, apie džentelmenus, su ku- 
riais susipažins. 

Skarlet jautė, kad ši kelionė daug ką pakeis jos 
gyvenime, daug ko išmokys. Ji dar nežinojo, kaip tai 
įvyks, bet buvo tikra — dabar jos gyvenimas bus ki- 
toks. 

Ir dar ji suprato, kad misis Makintoš būtinai jai 
ką nors padovanos. Tomis dovanomis ji galės pasigirti 
Auklytei ir seserims, ir niekas tokių dovanų neturės. 

Taip užsisvajojusi Skarlet nusišypsojo. 

— Kodėl tu juokiesi? — susidomėjo misis Ma- 
kintoš. 

— Šiaip sau, galvoju apie įvairias paikystes. 

— Apie ką, pavyzdžiui? 

— Galvoju apie Sjulin ir Kerin, kurios man pa- 
vydi, — pamelavo Skarlet ir net nesumišo. 

— Žinoma, jos tau pavydi, — šypsojosi misis 
Makintoš, — bet tu mano krikštaduktė, ir noriu tau 
suteikti malonumą. Supažindinsiu tave su savo sve- 
čiais. 

— O ar pas jus dabar yra svečių? 

— Žinoma, pas mus visą laiką kažkas vieši. Tai 
nuostabūs žmonės, — tęsė misis Makintoš, — manau, 
tu jiems labai patiksi. 

— Tai jūsų giminės ar draugai? 

Misis Makintoš nusišypsojo: 

— Tarp jų yra ir giminių, ir draugų. 

— O jūs mylite juos? 

— Žinoma, kitaip aš nekviesčiau jų į svečius. 

Skarlet žiūrėjo į kelią, plaukiantį po arklio ka- 

nopomis, o paskui pasisukusi žvelgė į dulkių šleifą, 
kylantį iš po karietos. 

— Taip, šiandien labai karšta, — atsiduso misis 
Makintoš, — ir kelias dulkėtas. Seniai jau nebuvo lie- 
taus. 

— O tarp svečių ar yra vaikų? — pasidomėjo 
Skarlet. 

— Deja, šį kartą nėra, bet juk tu didelė mergaitė. 

— Gal jūs man galite papasakoti apie savo sve- 
čius, kad juos įsivaizduočiau? 

— Žinoma, galiu, — misis Makintoš pagalvojo, 
nuo kurio pradėti. — Mano dukterėčia Kleopatra, jai 
šešiolika metų, atvažiavo iš Naujojo Orleano drauge 
sus savo jaunikiu misteriu Kisindžeriu. Jie jau susi- 
žiedavę, ir greitai bus vestuvės. 

— Kaip šaunu! — sušuko Skarlet. 

— Kleopatra miela ir nuostabi mergina. Aš lin- 
kiu jiems laimės... 

— Iš Naujojo Orleano? — pasitikslino Skarlet. 

— Taip, o kodėl tu klausi? 

— Aš nė karto nebuvau Naujajame Orleane. 

— Tu dar daug kur nebuvai. Bet juk tu dar jau- 
na, ir spėsi pabuvoti daugelyje miestų. 

Skarlet užsisvajojusi žiūrėjo į pro šalį plaukian- 
čius laukus ir kažkodėl įsivaizdavo mis Kleopatrą Ma- 
kintoš tokią, kaip nupasakojo savo pažįstamą misteris 
Fonteinas — plonu kaip taurės kojelė liemeniu ir pla- 
čiais klubais. 

Skarlet nukreipė žvilgsnį į arklį ir šyptelėjo. 

— O dar pas mane vieši mano jaunesnioji sesuo 
misis Eleonora Berlton. Ji ilgai gyveno Europoje, o da- 
bar atvyko paviešėti. 

— Misis Berlton atvyko viena, be vyro? — ne- 
kaltai paklausė Skarlet, juk ji net neįtarė, kad tai skau- 
di misis Makintoš šeimos vieta. 

— Taip, — švelniai atsakė krikštamotė, — ji at- 
vyko viena, vyras liko Europoje. 

Juk misis Makintoš nenorėjo pasakoti, kad jos 
sesuo Eleonora išsiskyrė su vyru. Visi, kurie pažinojo 
Makintošų šeimą, smerkė jaunos moters poelgį. 

Ir Skarlet, tarsi supratusi, kad paklausė apie 
kažką neleistina, paskubėjo tuojau pat pakeisti temą. 

— Ojjūs pati, misis Makintoš, esate buvusi Euro- 
poje? 

— Žinoma, mieloji, aš ten gyvenau trejus metus. 

— Ten gera? 

— Europa taip pat didelė ir ten gyvena daug 
žmonių, ten dideli miestai. 

— Didesni negu Savanoje? — paklausė Skarlet, 
juk Savana buvo vienintelis miestas, kuriame teko bu- 
voti, ir jai atrodė, kad didesnio miesto už šį negali 
būti. 

— O, Skarlet! — sušuko misis Makintoš, — Sa- 
vana — labai mažas miestelis. 

Tuo laiku karieta privažiavo misterio O'Haros 
valdos ribą. Čia, plantacijos gale, stovėjo vergų lūš- 
nelės. Negrė, laikydama už rankos nuogą mažylį, pra- 
ėjo su vandens ąsočiu ant galvos. 

Skarlet nesąmoningai pasigėrėjo jos liekna figū- 
ra. Negrės judesiuose buvo tiek įgimto grakštumo, 
kad mergaitė net pavydėjo jai. 

— Mes gyvenome Edinburge, — pasakė misis 
Makintoš. — Teko būti Londone, Paryžiuje. Tai di- 
džiuliai miestai, Skarlet, tau net sunku tokius įsivaiz- 
duoti. Ten gyvena tūkstančiai, milijonai žmonių. 

— Milijonas, tai daug? — paklausė Skarlet. 

— O, tai labai daug. Turbūt tiek būna grūdų iš 
vieno lauko, — užsisvajojo misis Makintoš. 

— Ir visi gyvena viename mieste? — paklausė 
Skarlet. — Bet ten turbūt labai ankšta? 

— Ne, Skarlet, ten dideli ir labai aukšti namai. 

— Didesni už mūsų namą Taroje? 

— Žinoma, mieloji, daug didesni. Yra ir penkių, 
ir šešių aukštų, ir dar aukštesnių namų. O bažnyčios, 
Skarlet, negali įsivaizduoti, kokios didelės bažnyčios! 

— Ir ką, žmonės vaikšto gatvėmis? — pasido- 
mėjo Skarlet. 

— Kai kas vaikšto, kai kas važinėja ekipažais. 
Ten labai daug žmonių... Yra operos teatrų, kuriuose 
dainuoja artistai, yra paveikslų galerijų, muziejų. 

— Kaip įdomu! — Skarlet net rankomis suplo- 
jo. — Ir visi šie Žmonės pažįsta vieni kitus? 

— Ne, ką tu, Skarlet, ten žmonės beveik nepa- 
žįsta vieni kitų. Be abejo, kažkas kažką pažįsta, kažkas 
pas kažką vaikšto į svečius, bendrauja. Bet daugiausia 
žmonės nepažįstami. 

— Kaip blogai, kai nieko nepažįsti. 

— Ne, Skarlet, mieste taip ir turi būti. Nėra ko 
būti pažįstamiems su tais, su kuriais neturi nieko 
bendra. Dar ten per upes yra didelių tiltų, jie net pa- 
keliami, kai reikia praleisti didelius laivus. 

— O jūs plaukiojate laivu, misis Makintoš? 

— Žinoma, mieloji. Kaip kitaip aš būčiau atvy- 
kusi iš Europos? 

— Ar jūs ilgai plaukėte laivu? 

— O, taip. Labai ilgai. Tai buvo varginanti ke- 
lionė. 

— Papasakokite man ką nors apie laivą. 

— Na ką aš galiu tau papasakoti? Va, kai šiek 
tiek paūgėsi, galbūt tau pačiai teks vykti į Europą. 
Žinoma, laivu. Tada pati pamatysi. 

— Ar mane išleis tėvai? 

— Be abejo, išleis. Jeigu tu, pavyzdžiui, ištekėsi 
ir vyksi su vyru į povestuvinę kelionę laivu į Europą. 
Tu juk nori ištekėti? 

Skarlet net paraudo, bet nepasakė savo slaptos 
svajonės. 

— Žinote, misis Makintoš, man dar anksti apie 
tai galvoti, taip sako mama ir Auklytė. 

Tarnaitės priminimas truputį suerzino misis 
Makintoš. 

— Man atrodo, Skarlet, visos moterys galvoja 
apie santuoką, ir tu, matyt, ne išimtis, — nusišypsojo 
misis Makintoš. 

— Be abejo, aš juk skaičiau knygas. 

— O tujau perskaitei tą, kurią daviau aną kartą? 

— Taip, perskaičiau, — pasakė Skarlet. 

— Tau ji patiko? 

Mergaitė gūžtelėjo pečiais. 

— Žinote, misis Makintoš, aš ne viską joje supra- 
tau. 

— Įdomu, ko tu nesupratai? 

— Man neaišku, kodėl Robis vis dėlto nevedė 
Ketrin? Juk jie taip vienas kitą mylėjo. 

— Todėl, kad šito nenorėjo jų tėvai. 

— Na ir kas? — nustebo Skarlet. 

— Kaip tai kas? Jeigu tavo mama ko nors nenori, 
tu nesiginčiji su ja ir nesispyrioji? 

— Apskritai, taip, — reikšmingai atsakė Skarlet. 

— Štai ir Ketrin negalėjo nepaklausyti tėvų. 

— Gaila, — sumurmėjo Skarlet. — Jeigu jie būtų 
susituokę, knygelė pasibaigtų gerai. O šiaip man labai 
graudu, aš net verkiau. 

— Ką tu, Skarlet, nereikia sielotis. Juk tai tik 
knyga, tik istorija, kurią parašė rašytojas. 

— Misis Makintoš, ojūsų namuose daug knygų? 

— Taip, visa biblioteka. Tai didelis kambarys ir 
jame daug daug knygų. 

— O jos įdomios? 

— Žinoma, Skarlet. Bet ten daug knygų, kurias 

tau skaityti dar per anksti. Paaugsi ir būtinai jas per- 
skaitysi. O dabar, kai parvažiuosim, parodysiu tavo 
amžiui tinkamas knygas. 

— O kaip jos baigiasi? Gerai? 

— Gerai, Skarlet, aš duosiu tau skaityti tik tas, 
kurios gerai baigiasi. Sutinki? 

— Taip, — atsakė mergaitė. 

— Bet juk tau bus neįdomu skaityti, nes viską 
žinosi iš anksto. 

— O man patinka žinoti, kuo viskas baigiasi. 
Juk ir gyvenime įdomu žinoti, kas tavęs laukia. 

— Pagal savo amžių tu mąstai labai protingai. O 
tau norisi žinoti, kaip susiklostys tavo gyvenimas? 

—— Žinoma, norisi, — Skarlet įsijautė, — aš labai 
norėčiau žinoti, kas bus mano vyras. Norėčiau pabu- 
voti savo vestuvėse... 

Misis Makintoš garsiai nusijuokė. 

— Manau, kad pabuvoti savo vestuvėse tau tik- 
rai pavyks. 

— Bet aš, misis Makintoš, visa tai norėčiau ži- 
noti dabar. 

— Supranti, mieloji, kaip tik tai dabar ir neįma- 
noma. Juk jeigu dabar sužinosi, kas su tavim atsitiks, 
tai gyventi bus neįdomu. Žinosi, ką privalai mylėti, su 
kuo ginčytis, ko reikia bijoti, su kuo apskritai neverta 
kalbėtis ir susitikinėti. Ir tavo gyvenimas, patikėk, pa- 
sidarys liūdnas. O kai nežinai, kas bus, visada lauki 
kažko gero, net nuostabaus. Na, o jeigu taip ir ne- 
bus... — misis Makintoš minutėlei nutilo. 

— ..Štai kaip šis kelias. Juk nežinai, kas bus 
priekyje, bet lauki kažko gera. 

Kelias greitai bėgo po arklių kojomis. Karieta 
ritmingai lingavo, pro šalį slinko apylinkės peizažai. 
Ekipažas važiavo į kalvą. 

„Kas gi ten priekyje?“ — pagalvojo Skarlet. 

Ji niekada gyvenime nebuvo už tos mėlynos kal- 
vos. Bet kai ekipažas užvažiavo į kalvos viršų, Skarlet 
pamatė, kad kitoje pusėje tokie patys medvilnės lau- 
kai, taip pat vingiuoja baltas kelias, tolumoje blyksi 
upės juosta. 

— Ir pas mus teka ta pati upė, — pastebėjo Skar- 
let. 

— Taip, ji apgaubia kalvą ir skuba mūsų bei jūsų 
plantacijomis tolyn. 

— O kur ji teka? 

— Ši upė teka į vandenyną. 

— Vadinasi, jeigu sėstum į laivelį ir plauktum, 
patektum į vandenyną. 

— Žinoma, patektum, — nusišypsojo misis Ma- 
kintoš. 

Moteriai jau nusibodo begaliniai mergaitės klau- 
simai. 

— Misis Makintoš, ar mums dar toli važiuoti? 

— Ne, jau netoli, štai ten, už mėlynos kalvos, 
prasideda mūsų žemės. 

— O iki jūsų sodybos nuo ten toli? 

— Ne, mes ją taip pat pamatysim nuo kalvos. 

Skarlet apžvelgė didelę lėkštą kalvą horizonte. 

Mergaitė norėjo, kad arkliai lėktų kuo greičiau, 
kad greičiau užvažiuotų ant kalvos, ir tada būtų ma- 
tyti misis Makintoš namas. Juk Skarlet ne kartą girdėjo 
tėvus kalbant, koks nuostabus ir didelis Makintošų na- 
mas. Ir ji norėjo savo akimis kuo greičiau pamatyti tą 
namą, pereiti jo kambarius, pamatyti šokių salę, di- 
džiulį valgomąjį, pilną sidabrinių indų, kuriais visada 
žavėjosi jos motina. 

— O kodėl mes taip lėtai važiuojam? — nekant- 
raudama pasidomėjo Skarlet. 

— Lėtai? Man atrodo, normaliai. Bet jeigu nori, 

paskubėsime, — ir misis Makintoš skėčiu palietė ve- 
žėjo petį. 

Šis atsigręžė į šeimininkę ir iš jos akių suprato, 
ko ji nori. Jis įtempė vadžias, mostelėjo ilgu botagu, ir 
arkliai ėmė bėgti ristele. Dulkės vertėsi kamuoliais, ir 
atrodė, kad juoda lakuota karieta jau skrieja virš Že- 
mės. Skarlet net dažniau ėmė kvėpuoti nuo ją apėmu- 
sio susižavėjimo. 

— Tau patinka greitai važiuoti? — pasiteiravo 
misis Makintoš. 

— Taip, taip, labai patinka. 

— O tave mokė jodinėti? 

— Ne, dar nemokė, bet tėvas sakė, kad man nu- 
pirks arklį ir specialų balną. | 

— Beje, tau jau laikas išmokti jodinėti. Tu turi 
būti tikra dama, 0 visos damos privalo puikiai mokėti 
jodinėti. 

— Aš išmoksiu, — šiek tiek teisindamasi ištarė 
Skarlet. — Va, tik tėtis nupirks man poni, aš iš karto 
išmoksiu. 

— Jeigu būsi gera mergaitė, tai aš galbūt tau 
gimtadieniui padovanosiu arklį. 

— Arklį? — Skarlet pliaukštelėjo delnais. 

— Taip, arklį. 

— Jūs tikrai padovanosite tokią dovaną? 

— Žinoma, brangioji. 

Ir Skarlet net prisimerkė, įsivaizduodama, koks 
nedidelis ir gražus bus jos arklys, kaip jai pavydės 
seserys, nes jos turbūt neturės arklių. Ir kaip Auklytė 
žavėsis savo auklėtine, kai Skarlet, sėdėdama balne, 
pralėks-pro namo priebutį. Nuo šių minčių jai pasi- 
darė linksmiau. 

— Na, matai, tu ir pralinksmėjai, o tai labai ge- 
rai. Greitai parvažiuosim, ir tu susipažinsi su mano 

svečiais. Tai nuostabūs žmonės, patikėk, aš jau gerai 
žinau, — misis Makintoš gudriai nusišypsojo. 

Skarlet nuo jos žvilgsnio susigūžė, nes puikiai 
jautė, kokia aukštuomenės dama yra misis Makintoš 
ir, palyginti su ja, Skarlet jautėsi visai pasimetusi. Juk 
misis Makintoš valandų valandas galėjo kalbėti prak- 
tiškai apie nieką — tai buvo vienas iš daugybės jos 
sugebėjimų. 

O Skarlet, kad ir kaip stengėsi ją arba savo mo- 
tiną pamėgdžioti, nieko neišėjo. Po kelių frazių Skarlet 
sutrikdavo ir jau nežinodavo apie ką kalbėti. 

Vienintelis žmogus, su kuriuo galėdavo kalbėti 
valandų valandas, buvo Auklytė. Su savo tarnaite 
Skarlet plepėdavo apie viską. Galėjo užduoti įvairiau- 
sius klausimus ir visada būti tikra, kad Auklytė į juos 
atsakys, gal ir ne visai tiksliai, pagal savo galimybes, 
bet visada nuoširdžiai ir teisingai. 


Pagaliau karieta užvažiavo į kalvą, ir prieš Skar- 
let akis atsivėrė nuostabus vaizdas: didžiulė, gerai pri- 
žiūrima plantacija, lygus kaip strėlė kelias ir jo gale 
ūksminga kiparisų alėja. O kitos kalvos papėdėje — 
baltas namas su kolonomis. 

Ūkiniai pastatai skendo senų medžių šešėlyje. 

— Tai jūsų namas? — susižavėjusi sušuko Skar- 
let. 

Už namo driekėsi didžiulis parkas. 

— Taip, tai mūsų namas, — atsakė misis Ma- 
kintoš, — ir tu būsi jo viešnia. 

Krikštamotė tai pasakė, aiškiai didžiuodamasi 
savo dvaru. 

— Koks didelis jūsų namas! — neslėpdama su- 
sižavėjimo sušuko mergaitė. č 

— Taip, jis didelis ir geras, — linktelėjo misis 
Makintoš. 

Skarlet iki skausmo akyse žvelgė į saulės nu- 
tviekstą peizažą. Jai patiko nedidelis tvenkinys, ply- 
tintis parko gilumoje. Jis atsispindėjo kaip nedidelis 
veidrodis. Tvenkinio viduryje, mažoje salelėje, bolavo 
pavėsinė su kolonomis. 

— Kas tai? — rodydama į pavėsinę, pasidomėjo 
Skarlet. 

— Ten aš mėgstu kartais pasėdėti, pasvajoti, — 
tarė misis Makintoš, — ten taip ramu... 

— O kaip jūs ten nueinate? Juk aplink vanduo. 

Misis Makintoš nusišypsojo: 

— Žinoma, laiveliu. Dar ten gyvena gulbės, bal- 
tosios ir juodosios. 

Skarlet negalėjo įsivaizduoti juodųjų gulbių. 

— Jos labai prijaukintos, galima net pamaitin- 
ti, — pasiūlė misis Makintoš. 

— O jūs man leisite? 

— Žinoma. 

— Ir jos niekur neišskrenda? 

— Ne, — atsakė misis Makintoš. 

— O kodėl? — paklausė Skarlet. 

— Joms patinka gyventi mūsų tvenkinyje, kam 
kažkur skristi. 


Namas didėjo tiesiog akyse. Ir juo arčiau Skarlet 
važiavo link Makintošų dvaro, juo didesnis buvo įspū- 
dis: didžiulės kolonos, ilga alėja, prižiūrėta gyvatvorė, 
didžiuliai gėlynai, mirgantys visomis spalvomis, 
aukštas priebutis ir masyvios ąžuolinės durys. 

Karieta, apsukusi ratą, sustojo prie namo. Ve- 
žėjas atsidarė duris ir padėjo išlipti misis Makintoš ir 
Skarlet. Tarnai tuojau pat puolė nešti bagažą, o misis 
Makintoš, šeimininkės žvilgsniu apsidairiusi, davė ke- 
letą nurodymų ir nusivedė Skarlet į namą. 

Svetainėje jas pasitiko misteris Makintošas. Pa- 
bučiavęs Žmonai ranką ir džiugiai nusišypsojęs, pa- 
glostė galvą Skarlet. 

— Kokia tu didelė, aš taip seniai tave mačiau. O 
prisimenu tave visai mažytę mergytę — štai tokią, — 
ir misteris mostelėjo ranka į stalą. 

Skarlet truputį suglumo, juk jai norėjosi, kad ją 
laikytų suaugusia mergina, 0 visi nuolat priminė, kad 
ji dar vaikas. 

— Kaip gyvena misteris ir misis O Haros? — 
pasidomėjo misteris Makintošas. 

Skarlet atsakė ir baikščiai ėmė dairytis. Ją nu- 
stebino svetainės dydis, aukštos, gipso lipdiniais 
puoštos lubos, paveikslai, didžiulis senoviškas kili- 
mas, dengiantis blizgantį parketą. Atrodė, kad į jį ga- 
lima žiūrėti kaip į veidrodį. 

Jeigu pas juos, Taroje, baldai, paveikslai būdavo 
perkami tik progai pasitaikius ir nelabai derinosi, tai 
čia, Makintošų sodyboje, atrodė viskas buvo pirkta 
vienu metu: taip buvo suderinti paveikslai ir baldai, 
sienų apmušalai ir kilimai, senovinės vazos ant pos- 
tamentų, gyvų gėlių puokštės. 

Misis Makintoš nusišypsojo, pastebėjusi Skarlet 
sumišimą. 

— Tau pas mus patinka? — negarsiai paklausė 
ji. 

— Taip, pas jus nuostabu, man labai patinka! — 
sušuko Skarlet. 

Pajutęs, kad susižavėjimas nuoširdus, nusišyp- 
sojo ir misteris Makintošas. 

Į svetainę, susikabinę už rankų, įėjo jaunuolis ir 
dar visai jaunutė mergina. Paskui juos įžengė trisde- 
šimtmetė moteris didelėmis liūdnomis akimis. 

Namo šeimininkas tuojau pristatė Skarlet savo 
svečiams, o paskui — juos. 

— Mano dukterėčia Kleopatra, misis Eleonora 
Berlton, — tarė jis, rodydamas į moterį liūdnu žvilgs- 
niu, — ir misteris Ronaldas Kisindžeris. 

Jaunuolis labai maloniai nusišypsojo Skarlet ir 
net pabučiavo jai ranką. Skarlet sutriko, juk dar niekas 
nėra bučiavęs jai rankos, o dabar su ja pasielgė kaip su 
suaugusia. Skarlet pajuto dėkingumą šiam vyriškiui. 
Mintyse ji kartojo Makintošų giminaičių vardus, kad, 
gink Dieve, jų nesupainiotų. 

— Gali mane vadinti tiesiog Ronaldu, — krei- 
pėsi į mergaitę jaunuolis, — o aš vadinsiu tave Skarlet. 
Sutinki, susitarėm? 

Skarlet pritariamai linktelėjo. 

— Na ir puiku. 

Skarlet buvo priblokšta Ronaldo grožio. Jis at- 
rodė tarsi knygos herojus ir buvo visai nepanašus į 
tuos vyrus, kurie lankėsi jų namuose. Jame nesijautė 
grubumo, šypsena buvo maloni, o žvilgsnis atidus, 
tarsi norėtų įspėti menkiausią savo pašnekovų norą. 

Kleopatra atrodė labai kukli. Į klausimus atsa- 
kinėjo tik „taip“ arba „ne“, judesiai buvo sukaustyti, 
tarsi ji varžytųsi dėl to, kad visi Žino apie jos suža- 
dėtuves su Ronaldu. 

O namo šeimininkės sesuo Eleonora Berlton el- 
gėsi labai pasitikinčiai, lyg ji čia būtu šeimininkė. 

Labiausiai Skarlet suglumino Eleonora Berlton. 
Dar niekada Skarlet ant vieno žmogaus nebuvo ma- 
čiusi tiek papuošalų iš karto. Ją tiesiog apakino brilian- 
tai, aptaisyti auksu ir platina. Jie žėrėjo ant plonų, gra- 
žių moters pirštų, o ilgi nagai buvo kruopščiai nu- 
gludinti. Iš jos baltų plaukų padaryta įmantri 
šukuosena, 0 ausyse suposi sunkūs auskarai, kartkar- 
tėmis žybčiodami lyg ryškios žvaigždės. 

3 skyrius 


Skarlet viskas buvo nauja. Ir nors Makintošų na- 
mas kažkuo priminė jos gimtąją Tarą, nes šiame krašte 
visi dvarai buvo panašūs, Skarlet jautėsi lyg atsidūrusi 
už daugelio mylių. 

Jai skirtas kambarys buvo nelabai didelis ir ne 
per daug prabangiai, bet skoningai apstatytas. 

Čia stovėjo nedidelis ąžuolinis sekreteras, siau- 
ra, truputį asketiška lova, bet užtat didelis pusapvalis 
beveik iki lubų langas. Pro jį buvo matyti parkas. Čia 
pat, už lango, spindėjo tvenkinys, kurio salelėje vaikš- 
čiojo juodosios ir baltosios gulbės. 

Pas juos, Taroje, nieko panašaus nebuvo. 


Šiek tiek pailsėjusi po kelionės, Skarlet, aidint 
gongui, nulipo į valgomąjį. Prie didelio stalo, skirto 
mažiausiai trisdešimčiai žmonių, sėdėjo misis ir mis- 
teris Makintošai, Eleonora Berlton, Kleopatra ir Ro- 
naldas Kisindžeris. Per pietus patarnavo iš karto trys 
liokajai. 

Ir vėl Eleonora Berlton pakerėjo Skarlet savo 
grožiu. 

Negalima buvo sakyti, kad ji gražesnė už jau- 
nąją Kleopatrą — vis dėlto metai paženklino jos vei- 
dą, — tačiau ji mokėjo laikytis taip aristokratiškai, kad 
užgniauždavo kvapą. 

Skarlet net pasimetė, pamačiusi tiek įrankių. 

Pas juos, Taroje, visada pietaudavo kukliau, bet, 
ačiū Dievui, Elin išmokė, kaip ir kuo naudotis. Be to, 
ir čia buvo iš ko imti pavyzdį. 

Skarlet tuojau pat ėmė mėgdžioti Eleonorą Berl- 
ton. Ji paprašė tų pačių patiekalų, ėmė tuos pačius 
įrankius ir niekuo neparodė savo nemokėjimo. 

Ronaldas buvo linksmas, visą laiką juokavo, 

stengdamasis įtraukti į pokalbį užsidariusią Kleopat- 
rą. Ši tik droviai šypsojosi nuleidusi akis ir stengėsi 
neatsakinėti savo jaunikiui. 

Misteris Makintošas buvo truputį paniuręs. Po 
pietų jis ketino joti į tolimas plantacijas. Žinoma, ten 
galėjo pasiųsti ir valdytoją, bet garbingas džentelme- 
nas įprato viską tikrinti pats. 

— Ronaldai, — kreipėsi misis Makintoš į savo 
svečią, — kada judu su Kleopatra ketinate paskelbti 
apie savo sužadėtuves? 

Kleopatra vėl panarino akis, o Ronaldas nusi- 
juokė: 

— Misis Makintoš, šį klausimą reikia adresuoti 
ne man, o Kleopatrai. Ji visą laiką kažko bijo. 

Misis Makintoš nusišypsojo ir pažvelgė į duk- 
terėčią. Ši dar tirščiau nuraudo. 

— Ne, mieloji, — tarė misis Makintoš, — čia aš 
nematau nieko smerktina. Bet suprask, jau pasklido 
gandai, ir visi nekantriai laukia oficialaus paskelbimo. 

— Misis Makintoš! — sušuko Kleopatra, pa- 
stumdama nuo savęs lėkštę, — aš niekaip negaliu ap- 
sispręsti. 

Į pokalbį įsiterpė namo šeimininkas misteris 
Makintošas. 

— O ko skubėti? Tegu jie pripranta vienas prie 
kito, juk dėl to mes čia juos ir pasikvietėme. 

— Na, ką gi, — pasakė Ronaldas, — aš kiekvieną 
dieną Kleopatrai kartosiu, kad mes privalome kartu 
pasirodyti visuomenėje. 

Skarlet klausėsi svetimo pokalbio ir jaudinosi. Ji 
pavydėjo Kleopatrai Makintoš, pavydėjo to dėmesio, 
kuris jai buvo skiriamas prie stalo. 

Tik viena Eleonora Berlton užjaučiamai žiūrėjo į 
jauną merginą. Jos akyse buvo galima įžvelgti kažkokį 
liūdesį, tarsi ji matytų visą būsimą Kleopatros gyveni- 

mą, tarsi rytdienos ir kitų ateinančių dienų negaubtų 
paslaptis... 


Po pietų Skarlet paprašė leisti likti vienai. 

Misis Makintoš nustebusi gūžtelėjo pečiais, nes 
ketino parodyti mergaitei biblioteką. 

Bet viena svarbiausių misis Makintoš taisyklių 
buvo niekada ir niekam netrukdyti. Todėl ji tik pa- 
klausė, ar nereikia Skarlet tarnaitės, kuri ją palydėtų. 
Tačiau sužinojusi, kad Skarlet ketina pasigėrėti gėlė- 
mis, tuojau pat pasiūlė jai priskinti puokštę. 

— Nesirūpink, mieloji, — tarė misis Makin- 
toš, — nuskintas gėles gali palikti tiesiog sode. O aš 
pasirūpinsiu, kad sodininkas atneštų tau jas į kambarį. 

Įdavusi Skarlet žirkles, misis Makintoš nuėjo į 
savo kambarį sudarinėti valgiaraščio vakarienei. 

Skarlet klajojo ūksmingomis parko alėjomis, tai 
stabtelėdama ir apžiūrinėdama kokią nors jai nepa- 
žįstamą gėlę, tai pasileisdama bėgte, pamačiusi kitą 
jos dėmesį patraukusį augalą. 

Ji pritūpė šalia rožių krūmo ir ėmė stebėti sraigę, 
lėtai šliaužiančią didžiuliu lapu. Stangrūs ūsai judėjo, 
apčiuopdami kelią. Pagaliau sraigė prišliaužė lapo 
kraštą ir sustojo. Skarlet, įveikusi pasišlykštėjimą, pa- 
kišo ranką ir tuojau pat pajuto slidaus moliusko kūno 
prisilietimą. Sraigė vėl sustojo, tarsi negalėdama ap- 
sispręsti, šliaužti toliau ar grįžti. 

Ir tada Skarlet dviem pirštais paėmė ją už šarvo 
ir persodino ant ilgo jai nepažįstamo augalo stiebo... 


Puokštė jau beveik buvo suskinta, ir Skarlet pa- 
sikvietė sodininką. Tai buvo pagyvenęs žilais plaukais 
negras. Jis, kaip ir dera ponų sodininkui, ėmė žavėtis 
Skarlet priskinta puokšte. 

— Niekada nieko panašaus nesu matęs, — kal- 

bėjo negras, čepsėdamas lūpomis, ir Skarlet jo balse 
jautė nenuoširdų džiaugsmą. 

— Nunešk ją į mano kambarį, — paprašė mer- 
gaitė. 

Ji žvilgsniu palydėjo tolstantį sodininką, pagar- 
biai nešantį didžiulę puokštę. 

Skarlet kurį laiką stovėjo, galvodama, kur jai da- 
bar eiti. 

Parke jau šiek tiek nusibodo, bet ji nenorėjo su 
niekuo matytis. 

Ji lėtai ir be tikslo nuėjo alėja. 

Bet čia iš už tankios gyvatvorės išėjo Eleonora 
Berlton. Kur nors pasukti arba grįžti atgal jau buvo 
vėlu, ir Skarlet neliko nieko kita, kaip prieiti prie be- 
veik nepažįstamos moters. 

Eleonora vilkėjo šviesia suknele su daugybe 
klosčių, raukinių, volanų. Lengvas audinys pleveno 
vėjyje. Nors parke buvo pavėsis, misis Berlton laikė 
virš savęs permatomą šilkinį skėtį. 

— Nebijok manęs, Skarlet, — švelniai, lyg bijo- 
dama išgąsdinti mergaitę, pasakė misis Berlton. 

Ir Skarlet tuojau pat pasijuto esanti kalta. 

— Aš nebijau, misis Berlton, — šiek tiek atsi- 
peikėjusi išlemeno Skarlet, — aš tiesiog varžausi. 

— O aukštuomenės dama neturėtų taip dary- 
ti, — Eleonora Berlton nusišypsojo, tarsi padrąsinda- 
ma mergaitę. 

— Aš skyniau gėles, — nežinia kodėl tarė Skar- 
let. 

— O tu nenori su manimi pasivaikščioti? — pa- 
siūlė Eleonora Berlton. 

Skarlet, atsidūrusi šalia šios moters, iš karto pa- 
juto, kokia kukli ir pigi jos suknelė, palyginti su iš- 
puoselėtu misis Berlton apdaru. 


472 


— Su malonumu, — tarė Skarlet, nors ir neno- 
rėjo būti šios moters draugijoje. 

Juk ji, jau pusę dienos viešinti Makintošų name, 
kai ką spėjo sužinoti iš tarnaitės Sali apie misis Berl- 
ton. Ir ši trisdešimtmetė moteris ją truputį gąsdino. 

Be to, Skarlet jautė, kad ir namo šeimininkas, 
misteris Makintošas, nemėgsta Eleonoros — jaunes- 
niosios savo Žmonos sesers. 

Mergaitė ir moteris neskubėdamos nuėjo smėliu 
pabarstyta alėja. 

— Galima, aš tave vadinsiu Skarlet, o tu mane 
vadinsi Eleonora? — pasiūlė misis Berlton. 

Skarlet šiek tiek gundė toks pasiūlymas. 

— Nežinau, jeigu man pavyks, misis Berlton. 

Eleonora nusijuokė. 

— Aš sakiau, vadink mane vardu. 

— Gerai, Eleonora, — išspaudė Skarlet. 

— Nori būti mano draugė? 

Pirmasis atšalimas tarp jos ir Eleonoros tirpte 
ištirpo. Mergaitė pajuto tos valingos moters trauką. 

Eleonora pirmiausia išsiklausinėjo apie tėvus, 
sodybą, iškamantinėjo apie seseris, o paskui ėmė pa- 
sakoti apie save. Skarlet apmirusia širdimi klausėsi 
pasakojimo apie tolimus miestus, balius, tolimas ke- 
liones ir suprato, kokia dar ji nepatyrusi, kiek dar ne- 
matė, kiek nežino. 

— Tau, Skarlet, negalima užsidaryti savyje, — 
mokė ją Eleonora Berlton, — turi būti atvira žmonėms. 

— Aš stengiuosi, — prisipažino Skarlet. 

— Stengtis nepakanka, reikia daryti. Tu juk nori 
patikti vyrams? — Eleonora įdėmiai pažiūrėjo į akis 
Skarlet. 

Ši, neatlaikiusi tokio skvarbaus žvilgsnio, nusi- 
gręžė. 

— Na, matai, tu vis dėlto bijai manęs. O aš, beje, 

galėčiau tave daug ko išmokyti. Juk iš tavęs išeis nuo- 
stabi aukštuomenės dama. Greitai tu būsi suaugusi, 
važinėsi į balius, susipažinsi su jaunuoliais, ir geriau 
viską žinoti iš anksto, kad paskiau niekuo nesistebė- 
tum. 

— Aš stengsiuosi, — sumurmėjo Skarlet. 

— Šito maža, reikia mokėti. 

Moteris ir mergaitė priėjo saulės spindulių nu- 
tviekstą tvenkinį. Skarlet sustojo, gėrėdamasi išdi- 
džiais paukščiais, skrodžiančiais veidrodinį vandens 
paviršių. 

— Tau, Skarlet, turbūt patinka vyrai? — pusbal- 
siu paklausė Eleonora. 

Ir Skarlet, pati nežinodama kodėl, prisipažino: 

— Taip. 

— Vadinasi, tu jau suaugus, — nusišypsojo mi- 
sis Berlton. — Bet suprask, Skarlet, jie labai keisti pa- 
darai. 

Tai, kad misis Berlton vyrus pavadino padarais, 
Skarlet nemaloniai nuteikė. Juk jos tėvas taip pat vy- 
ras. 

— Aš nevisai jus suprantu, Eleonora, — sušnibž- 
dėjo Skarlet. 

— Tuojau tau viską paaiškinsiu. Vyrai niekada 
ir patys nežino, ko nori. Svarbiausia — užvesti juos 
ant kelio, priversti patikėti tuo, kad jie trokšta to pa- 
ties, kaip ir tu. 

Skarlet ne visai suprato tai, ką sakė misis Berl- 
ton, bet jautė, kad ji kalba teisingus dalykus. 

Juk kiek kartų ji matė, kaip motina neįkyriai ir 
meiliai įtikinėja tėvą, kuris galų gale sutinka, nors 
anksčiau sunku buvo patikėti, kad jis priims pasiū- 
lymą. 

— Matau, tu sutinki su manimi? — paklausė 
Eleonora. 

— Man atrodo, tai taikytina ne tik vyrams, — 
atsargiai tarstelėjo Skarlet. — Lygiai taip pat galima 
įkalbėti ir moterį. 

— Moterį? — nusikvatojo misis Berlton. — Mes, 
mieloji, per daug gudrios, kad mums galima būtų 
įpiršti svetimą nuomonę. 

— Bet gudrumas — tai tas pats nenuoširdu- 
mas? — apstulbino savo klausimu Skarlet. 

Tačiau Eleonora galvojo neilgai. 

— Ne, Skarlet, tai visai skirtingi dalykai. 

— O koks čia skirtumas? 

— Nenuoširdus tas, kuris apgaudinėja. 

— O gudrus? — paklausė mergaitė. 

— O gudrus tas, kuris nepasako visos tiesos. Jo 
žodžiuose gali būti meilikavimo, pervertinimo, bet ne- 
bus melo. Sakydama ne visą tiesą, o tik tą, kuri tau 
naudinga, tu laimi. 

— Bet apgaudinėti negražu, — pasakė Skarlet ir 
tuojau pat susigėdo savo žodžių: tokie jau jie buvo 
banalūs. 

— Niekas ir nesako, jog reikia apgaudinėti, — 
Eleonora paėmė Skarlet už rankos. — O ir apgaulė 
būna įvairi. Jeigu tu kažką imi nepasiklausus — viena, 
ojeigu nenori įskaudinti mamos, pasakodama apie tai, 
kas atsitiko, — visai kas kita. 

— Taip, jūs turbūt teisi, misis Eleonora. 

— Be to, apgaulė, apie kurią niekas nežino — ne 
apgaulė. Svarbiausia, Skarlet, gyventi taip, kad ne- 
trukdytum kitiems. 

Atrodė, kad moteris kalba pati sau, tarsi greta 
nebūtų pašnekovės, tarsi kažkokia kaltė graužtų sielą, 
ir ji ieško pasiteisinimo. 

— O misteris Kisindžeris tau patinka? — netikė- 
tai paklausė Eleonora Berlton. 

Skarlet, užklupta netikėto klausimo, pasimetė: 

— Taip, jis tikras džentelmenas. 

— Tikram vyrui to maža, — tarė Eleonora. 

— Jis labai gražus, — pasitaisė Skarlet. 

— Na, jau arčiau. Bet yra daug gražių vyrų, ir ne 
kiekvienam jauti simpatiją. Juk tu jauti jam palanku- 
mą? 

— Taip, — prisipažino Skarlet. 

— Na, matai. Yra gražių žmonių, bet šaltų. O aš 
ar neatrodau tau šalta? — paklausė. 

Skarlet susimąstė. 

— Taip, jūs šiek tiek šalta, misis Eleonora, — 
prisipažino Skarlet. 

— Bet ne kalbėdama su tavimi? — nusišypsojo 
misis Berlton. — Aš stengiuosi būti atvira. 

— Ne, man atrodo, kad jūs sakote ne viską, ką 
galvojate. 

— Aš tiesiog per daug žinau, — nusikvatojo mo- 
teris. 

Skarlet ir misis Berlton grįžo į namą. 

— Susitiksime valgomajame, — atsisveikinda- 
ma pasakė Eleonora ir užlipo į savo kambarį. 

O Skarlet dar ilgai stovėjo svetainėje, apmąsty- 
dama misis Berlton žodžius. 

Ji suprato, kad juose slypi kažkokia dar jai ne- 
žinoma prasmė. Juk niekas šiame gyvenime nesakoma 
šiaip sau, viskas kažkam taikoma. Skarlet gerai su- 
prato, kad ji žino tik dalelę tiesos, kad gyvenimas su- 
dėtingesnis, kad jai tik dabar atsiveria kai kurios jo 
vingrybės. 

Kai mergaitė dar vaikščiojo po parką, ją nuste- 
bino keistas prie namo prigludęs statinys. Didžiulės 
stiklinės sienos ir stiklinis kupolas. Už jų buvo matyti 
ryškios gėlės, vešli augmenija. 

Ir Skarlet pasidomėjo, kas tai. Tarnaitė Sali pa- 

aiškino, kad tai oranžerija, kur auginami visokie egzo- 
tiški augalai, ir parodė Skarlet, kaip ten nueiti. 

Mergaitę, patekusią į oranžeriją, pribloškė ten 
viešpatavęs drėgnas karštis. Virš jos.driekėsi didžiulės 
palmių šakos, žydėjo orchidėjos. 

Skarlet nuėjo į oranžerijos gilumą ir įsitaisė ant 
suolelio po palme. Ji sėdėjo, kvėpuodama žydinčių au- 
galų aromatu. Buvo gera, ir mergaitė prisimerkė, at- 
siduodama palaimingam nuovargiui. 

Netikėtai oranžerijoje pasigirdo lengvi žingsniai 
ir balsai. Skarlet apsidairė: akmenimis grįstu takeliu, 
susikabinę už rankų ėjo misteris Kisindžeris ir Kleo- 
patra. Jie nepastebėjo Skarlet. 

Ronaldas privedė Kleopatrą prie žemo suolelio, 
pasodino, o pats liko stovėti priešais. 

— Kodėl tu šito nenori? — paklausė Ronaldas, 
tęsdamas, matyt, seniai pradėtą pokalbį. 

Kleopatra palingavo galvą. 

— Aš noriu, bet ir tu privalai mane suprasti. 

— Ką aš turiu suprasti? Aš tau pasipiršau, mes 
susižiedavę... 

— Bet to maža, — paprieštaravo Kleopatra. 

— Aš noriu, kad paskirtum vestuvių dieną. 

— Aš jau sakiau, tegu praeina mėnuo, du, trys. 
Aš pati turiu nuspręsti, kada tai bus. 

— Bet kodėl, Kleopatra? 

— Turiu prie tavęs priprasti, — atkakliai kartojo 
mergaitė. 

— Tačiau aš noriu, kad tai įvyktų greičiau. 

— Aš nesu tuo tikra, Ronaldai, — paprieštaravo 
Kleopatra. 

— Nesuprantu, kas tave varžo, — atkakliai klau- 
sinėjo jaunuolis. 

Kleopatra sėdėjo užsisvajojusi, nervingai pirš- 
tais maigydama savo apdaro klostę. Jos plaukai buvo 

kruopščiai sušukuoti ir viršugalvyje susegti dideliais 
segtukais. 

Iš savo priedangos Skarlet matė, kaip mergaitės 
ausyse virpa auskarai. 

Ji niekaip negalėjo suprasti, kodėl Kleopatra ne- 
sutinka su Ronaldo pasiūlymu, o stengiasi atitolinti 
vestuvių dieną. 

Bet Kleopatra tarsi išgirdo ją. 

— Manau, Ronaldai, tavo atkaklumas — tai ban- 
dymas pabėgti nuo kažkokių gyvenimo sunkumų. 

— Apie ką tu kalbi, Kleopatra? 

— Ne, ne, Ronaldai, aš suprantu ir vertinu tavo 
kilnumą, bet norėčiau, kad tai darytum tik dėl manęs. 

— Bet aš ir darau tai tik dėl tavęs, — prieštaravo 
Ronaldas. 

— Tu verti mane tai pasakyti, — Kleopatra kres- 
telėjo galvą, ir jos auskarai, blykstelėję saulės spin- 
duliuose, apakino Skarlet. 

— Kažkuo mane įtari? — susiraukė Ronaldas. 

— Man atrodo, tu turi moterį, — tyliai tyliai 
ištarė Kleopatra. 

Ronaldas nusijuokė. 

— Ką tu, patikėk, tu man vienintelė. 

— Bet tu vyresnis už mane, — paprieštaravo 
Kleopatra, — ir turbūt jau ką nors mylėjai. 

— Kleopatra, aš neapsimetu žindomu kūdikė- 
liu, ką tik atitrūkusiu nuo motinos sijono. Žinoma, iki 
tavęs aš turėjau merginų, bet visa tai praeityje, pa- 
tikėk. Dabar noriu būti tik su tavimi. 

— Nesu tuo tikra, — papurtė galvą Kleopatra. 

— Bet kodėl? 

— Todėl, kad tave matė su moterimi. 

— Kur? — nustebęs paklausė Ronaldas. 

— Naujajame Orleane. Man net apibūdino ją, ji 
labai graži. 

— Bet tai praeityje! — sušuko Ronaldas. — Ne- 
jaugi tu man tai prikaišiosi? 

— Taip, žinoma praeityje, — gūžtelėjo pečiais 
Kleopatra, — prieš tris mėnesius. Nejaugi per tą laiką 
spėjai pamiršti ją? 

— Mes daug ką pamirštame, — tarė Ronaldas. 

— O jeigu tu pamirši mane? 

— Bet kaip, Kleopatra, aš galiu tau įrodyti savo 
meilę? 

— Nereikia, Ronaldai, tu man ją įrodei, kitaip aš 
nebūčiau susižadėjusi. 

— Gal tu ką nors išgirdai iš tėvų? — paklausė 
Ronaldas. 

— Ne, aš viską turiu nuspręsti pati. Tėvas mane 
myli ir sutiks su viskuo, ką aš jam pasakysiu. | 

— Bet tada, Kleopatra, pasakyk, kad mūsų ves- 
tuvės bus labai greitai. | 

— Aš jau sakiau, Ronaldai, tu su tom vestuvėm 
nori tiesiog pabėgti nuo kažkokių problemų. Tu ne- 
pasitiki savimi ir nori, prisiekęs Dievui, nesitraukti. 

— Bet juk nieko, išskyrus tave, neturiu, — at- 
kakliai kartojo Ronaldas. — Aš tave myliu, Kleopatra! 

— Tikiu, — sušnibždėjo mergaitė, — bet su- 
prask ir mane, aš nenoriu kurti savo laimės, naudoda- 
masi kitos moters nelaime. 

— O, jeigu ji būtų buvusi! — sušuko Ronal- 
das. — Juk nieko, be tavęs, daugiau neturiu. 

— Aš netikiu, — Kleopatra užsidengė veidą ran- 
komis. 

Skarlet norėjo išeiti, juk ji klausėsi svetimo po- 
kalbio, bet drauge jai buvo įdomu sužinoti kitų pa- 
slaptis. 

Juk visada, žinodamas apie žmones kažką ne- 
leistina, tarsi pradedi jausti valdžią jiems. 

— Aš taip pat tave myliu, — sušnibždėjo Kleo- 
patra, — aš myliu tave, Ronaldai. 

Misteris Kisindžeris atsisėdo šalia ir apkabino 
jos pečius. 

— Mums negalima atsiskirti ilgesniam laikui, — 
ėmė dairytis Kleopatra, — juk tai nepadoru, mes tik 
susižiedavę. 

Skarlet susigūžė, bijodama, kad jos nepastebėtų, 
bet Kleopatra per žalią tankmę jos taip ir nepamatė. 

— Nenoriu savo laimės kurti, naudodamasi ki- 
tos moters nelaime, — pakartojo Kleopatra. 

— Bet juk tada aš būsiu nelaimingas! — sušuko 
Ronaldas. 

— Ne, tau teks palaukti tik keletą mėnesių, ir aš 
nuspręsiu, — Kleopatra vos neverkė. 

— Bet aš nenoriu laukti! — jau beveik rėkte iš- 
rėkė misteris Kisindžeris. 

— Jeigu tu savimi nepasitiki dabar, — tarė Kleo- 
patra, — tai kaip gali būti užtikrintas rytoj. Dabar aš 
tikrai supratau, kad nori pabėgti nuo problemų, ves- 
damas mane, o tai nelabai sąžininga, Ronaldai. Savo 
problemas turi išspręsti pats. Prisipažink, juk turi mo- 
terį? 

Ronaldas sunkiai atsiduso. 

Skarlet matė jo taisyklingą profilį, nervingai 
trūkčiojančias lūpas. Jai pagailo šio jaunuolio. 

Bet jo žodžiuose Skarlet jautė kažkokį nenuo- 
širdumą, tarsi iš tikrųjų nuo savo sužadėtinės slėptų 
tai, ko jai nereikėjo Žinoti. 

— Kleopatra, — atsiduso jis. 

— Taip, Ronaldai, aš iš tikrųjų tave myliu ir tik 
todėl atidėlioju mūsų vestuvių dieną. 

— Tu užsispyrusi, — Ronaldas spustelėjo jos pe- 
tį. 

Kleopatra atsargiai nustūmė jo ranką ir nusi- 
suko nuo jaunikio. 

— Bet aš specialiai sutikau važiuoti su tavimi 
čia, į šį užkampį, — įkalbinėjo ją Ronaldas, — tik to- 
dėl, kad galėtume pakalbėti apie vestuves, susitarti. 
Juk viską turime nuspręsti patys, o ne tėvai. 

Kleopatra sėdėjo pasitraukusi nuo savo jaunikio 
ir vis dar užsidegusi veidą rankomis. Jos pečiai trūk- 
čiojo tarsi nuo nebylios raudos, ir Skarlet buvo ne- 
pakeliamai gaila šios merginos, graudu buvo matyti ją 
kenčiančią. 

Skarlet puikiai suprato, kad Kleopatra priešta- 
ravo tik todėl, kad mylėjo Ronaldą ir norėjo būti są- 
žininga. 

Ji įsivaizdavo esanti Kleopatros vietoj ir suprato, 
kad negalėtų taip pasielgti. Juk Ronaldas buvo labai 
tinkamas jaunikis — protingas, gražus, turtingas. 

— Aš tavimi netikiu, — vėl ištarė Kleopatra. 

— Kiek aš galiu tave įtikinėti, — meiliai pasakė 
misteris Kisindžeris, — aš neturiu moters. 

— Bet juk dar nepamiršai tos, iš Naujojo Or- 
leano. Jus matė drauge, ir buvote laimingi, kaip su- 
prantu. Nejaugi, Ronaldai, laimė gali taip greitai pra- 
eiti? Tują mylėjai, prisipažink, — ir Kleopatra įdėmiai 

Šis krūptelėjo. 

— Nori Žinoti tiesą? 

— Taip. 

— Esi tuo tikra? 

— Taip. 

— Tai baisiausia, ką aš esu sakęs tau kada nors 
gyvenime. 

— Klausau, tu turi man tai pasakyti. 

— Aš jos nemylėjau, — prisipažino Ronaldas. 

— Ir galėjai būti su moterimi, kurios nemylė- 
jai? — nustebo Kleopatra. 

— Tu dar perjauna, — pabandė įtikinti mergaitę 
Ronaldas Kisindžeris, — ir daug ko nesupranti. Aš 
galbūt sugadintas žmogus, bet noriu būti sąžiningas, 
nenoriu tavęs apgaudinėti. Aš jos nemylėjau, nors 
drauge buvome keletą mėnesių. 

— Aš nesuprantu, — sušnibždėjo Kleopatra, — 
negaliu suprasti tavęs, Ronaldai, bet tikiu. Ačiū tau už 
atvirumą. 

Ronaldas sėdėjo tylėdamas, panarinęs galvą. 
Buvo matyti, kad šis prisipažinimas jam buvo neleng- 
vas. 

Ir Skarlet pajuto dar didesnę pagarbą jam, juk 
žmogus, pasakęs savo nuotakai tokius žodžius, tikrai 
vertas pagarbos. 

Juk Skarlet ne kartą teko matyti meluojančius ir 
apgaudinėjančius žmones, o čia visas tolesnis gyve- 
nimas buvo pastatytas ant kortos. 

Buvo aišku, kad šis Ronaldo prisipažinimas gali 
mirtinai įžeisti Kleopatrą. 

— Aš myliu tave, — sušnibždėjo Ronaldas, ban- 
dydamas pabučiuoti Kleopatrą. 

Ši užsidengė lūpas delnais ir palenkė galvą taip, 
kad Ronaldas negalėtų pabučiuoti. 

Ir dabar Skarlet suprato, ką norėjo jai pasakyti 
misis Berlton, kai kalbėjo apie gudrumą. 

„Juk iš tikrųjų, — galvojo Skarlet, — visai ne- 
būtina sakyti visą tiesą, pakanka pasakyti tik dalį jos, 
nutylėjus kitą. Iš tiesų vyrai — keisti padarai, juk jie 
ne visada supranta, kad apgaulė kartais būna geriau 
už tiesą. Juk dabar Kleopatra niekada nepamirš to, ką 
išgirdo, ją visą laiką kamuos abejonės, ar myli ją Ro- 
naldas. Ir dėl ko? Dėl to, kad Ronaldas pasakė tiesą. 

Laimė ne visada žinoti tiesą, laimė gali būti pagrįsta 
gudrumu“. 

Skarlet juto nenumaldomą norą palikti galeriją, 
juk ji buvo tarsi pokalbio bendrininkė. 

Ronaldas ir Kleopatra iš tiesų neturėjo teisės taip 
ilgai likti vieni, juk jie buvo tik susižiedavę. 

Ronaldas garsiai atsiduso. Kleopatra sėdėjo, at- 
sukusi jam nugarą. 

Ir Skarlet staiga jaunuolio akyse pamatė nuo- 
vargį ir abejingumą, nes jis juk nežinojo, kad jį kažkas 
stebi. 

— Aš tave myliu, Kleopatra, — tarė jis. 

— Juo dažniau tai kartoji, juo mažiau tavimi ti- 
kiu. Pamiršai aną moterį, pamirši ir mane. Taigi ne- 
privertei manęs pakeisti sprendimą. Aš pati turiu nu- 
spręsti, kada bus mūsų vestuvės. 

— Bet Kleopatra, — Ronaldas atsargiai palietė 
merginos petį, — prašau tavęs, man iš tikrųjų reikia 
vesti, bet ne todėl, kad vesdamas noriu išspręsti savo 
problemas... 

— Tu nori atsakomybę perkelti man! — sušuko 
Kleopatra. 

— Kleo, — jau meiliau sušuko Ronaldas, — pri- 
valai padėti man. 

— Tu pats sau turi padėti, aš per daug silpna, be 
to, aš nežinau tavo problemų. 

— Aš negaliu tau visko papasakoti, — prisipa- 
žino Ronaldas. 

— Tai va, kai tu pats viską nuspręsi, nuspręsiu 
ir aš, — Kleopatra pakilo, bet Ronaldas nepaleido jos 
rankos. 

— Palauk, man reikia pabūti su tavimi. 

— Negaliu, tai nepadoru, juk dėdė ir misis Ma- 
kintoš pagalvos blogai apie mus. Ir taip jau aukštuo- 
menėje sklinda įvairiausi gandai. 

— Taip yra todėl, — suriko Ronaldas, — kad 
mes dar nepaskelbėm apie savo sužadėtuves. Tu pati 
nežinai, ko nori. 

Ronaldas vis labiau karščiavosi. Jo skruostai pa- 
balo, akys susiaurėjo, ir Skarlet su siaubu suprato, kiek 
nedaug reikia nuo kalbų apie meilę pereiti prie prie- 
kaištų. 

— Kleo, suprask, vesdamas tave, aš niekam ne- 
įsipareigoju, aš nebandau nubausti savęs už palaidą 
gyvenimą. Nejaugi tu nenori, kad aš būčiau laimin- 
gas? 

Kleopatra stovėjo susimąsčiusi. 

— Tu draskai mano širdį, — prisipažino jinai, — 
juk aš taip tave myliu ir kaip tik todėl nenoriu būti 
visų tavo nelaimių kaltininkė. Juk paskui nieko nebus 
galima pakeisti, o dabar, Ronaldai, pagalvok, pagal- 
vok, ar tu taip nori mane vesti? 

— Bet juk mes jau susižiedavę. 

— Kaip tik tai ir galima pakeisti. Žinoma, bus 
skandalas, bet aš galiu tai išgyventi, jeigu tu, Ronaldai, 
būsi laimingas. 

Kleopatros akyse žibėjo ašaros. 

Tai buvo kilni mergaitė, pasiryžusi pasiaukoti 
dėl mylimojo laimės. 

O Skarlet prisiminė, kaip ją, besiklausančią sve- 
timų pokalbių, užklupo Auklytė, ir jai pasidarė ne- 
pakeliamai gėda, kad ji klausosi svetimų paslapčių. 

Dabar jau ji niekada negalės tokiu susižavėjimo 
kupinu žvilgsniu žiūrėti į Ronaldą Kisindžerį, negalės 
laisvai bendrauti su Kleopatra, juk jie net neįtaria, kad 
ji Žino jų paslaptį. 

— Tu vis dėlto apgavai mane, — pasakė Kleo- 
patra. 

— Kaip? 

— Tu mylėjai tą moterį. Tik dėl manęs sakai, 
kad nemylėjai. 

— Kleo, tai pats baisiausias prisipažinimas ma- 
no gyvenime. 

— Aš juk girdėjau, kaip lengvai tu ištarei šiuos 
žodžius, — atsakė mergaitė. 

— Ne, tu net neįsivaizduoji, — Ronaldas su- 
spaudė jos ranką. — Įsivaizduok, kaip tu dabar pasa- 
kytum, kad nemylėjai manęs. 

— Vadinasi, vis dėlto ją mylėjai, — sušnibždėjo 
Kleopatra. 

— Aš jau gailiuosi, kad tau prisipažinau. Bet 
jeigu manai kad geriau apgaudinėti, o ne sakyti tiesą, 
pasakysiu, kad ją mylėjau, bet tai jau bus melas. 

— Melas... tiesa... — mįslingai ištarė mergai- 
tė, — bet jeigu tos sąvokos praeityje, kokią tai turi 
reikšmę? 

— Taip, Kleo, koks skirtumas, kas kažkada bu- 
vo? Svarbiausia, mes dabar su tavim, aš tave myliu, o 
tu mane, mes susižiedavę. 

— Aš pagalvosiu, — tyliai pasakė Kleopatra, o 
paskui ėmė nerimauti. — Mes iš tikrųjų per ilgai esa- 
me vieni, mums negalima taip elgtis, juk apie sužie- 
duotuves dar niekam nepranešta. 

— Bet juk esi pas savo giminaičius, ir jie labai 
gerai supras tave. Mus ir pakvietė tam, kad pripras- 
tume vienas prie kito. 

— Taip, dėdė man labai geras, bet aš negaliu 
suprasti vieno, Ronaldai, kodėl jis taip priešiškai nu- 
siteikęs misis Berlton atžvilgiu? Juk ji maloni moteris. 

Paminėjus misis Berlton vardą, Ronaldas Kisin- 
džeris krūptelėjo. 

Bet Kleopatra to nematė, ji žiūrėjo į stiklinį oran- 
žerijos kupolą, ant kurio vaikščiojo paukščiai. 

— Taip, ji maloni moteris, — truputį tęsdamas 
ištarė Ronaldas Kisindžeris, jo balsas drebėjo. 

— Man taip jos gaila, — tarė Kleopatra, — ji 
savaip nelaiminga moteris. 

— Tu ją smerki? — paklausė Ronaldas. 

— Aš neturiu teisės smerkti, juk pati to neiš- 
gyvenau. Turbūt ji mylėjo tą Žmogų. 

— O aš žaviuosi jos vyru, — pasakė Ronaldas 
Kisindžeris. — žinoti, kad Žmona pasirinko tavo sek- 
retorių... 

— Jis tvirtas Žmogus, — pasakė Kleopatra, — 
bet aš negaliu smerkti misis Berlton. 

— O ką, tu žaviesi? — atsargiai paklausė Ro- 
naldas. 

Kleopatra stovėjo užsisvajojusi, pešiodama suk- 
nelės raukinius. | 

— Mano labai keistas požiūris į tą moterį: ji man 
ir patinka, ir drauge baugina mane. 

— Kuo? Kuo ji tave baugina? — paklausė Ro- 
naldas. 

— Net nežinau, ji turi kažkokios magiškos įta- 
kos, ji traukia į save, bet drauge ir atstumia. Tu ne- 
pajutai? 

— Ne, — gūžtelėjo pečiais Ronaldas, ir Skarlet 
jo balse pajuto nenuoširdumo gaidelę. Juk jis negalėjo 
žinoti, kad tuo momentu jį kažkas mato. 

Skarlet įsitaisė patogiau. Ir jau nebijojo, kad gali 
būti pastebėta. Jeigu jau praėjo tiek laiko ir niekas jos 
nepastebėjo, vargu ar pastebės dabar. 

Kleopatra ir Ronaldas ilgam nutilo. 

Skarlet pro gėles stengėsi pamatyti jų veidus, 
pamatyti pro tankius sąžalynus nepavyko. 

Gėlių lapai kuteno švelnią odą, ir Skarlet juto jų 
svaiginantį kvapą. 

Kažkur šalia dūzgė bitė, jos permatomų sparnų 
garsas tai artėjo, tai tolo, ir Skarlet susigūžė. 

„Viešpatie, — pagalvojo mergaitė, — neduok 
Dieve, ji atsitūps man ant peties arba skruosto ir įgels. 
Tada aš suriksiu, ir mane visi pamatys. Viešpatie, kad 
ji bent praskristų pro šalį“. 

Skarlet jautė, kaip šilkiniai gėlių žiedlapiai kute- 
na jos kaklą. Ji jau beveik duso nuo salsvoko svai- 
ginančio kvapo. 

Oras oranžerijoje buvo slogus, prisotintas gėlių, 
lapų, drėgnos žemės aromato. 

Bitė dūzgė vis arčiau, ir Skarlet susigūžė. 

Staiga ji išgirdo, kaip bitė dūzgia visai palei au- 
sį, ir išsigandusi krūptelėjo, mostelėjo ranka, vydama 
vabzdį, bet bitė sudūzgė dar garsiau ir nutūpė ant 
Skarlet peties. 

Mergaitė įsitempė. 

Ji girdėjo, kaip vabzdys greitai ropoja palei ausį. 
Bitė net nemanė nuskristi, ji vėl sudūzgė, ir Skarlet 
sudrebėjo iš baimės. 

„Jeigu ji man dabar įgels, aš suriksiu. O jeigu 
suriksiu, tada Ronaldas ir Kleopatra mane pamatys. 
Dieve, kaip man bus gėda, jeigu mane čia užklups ir 
supras, kad klausiausi jų pokalbio.“ 

Bet bitė, paropojusi kaklu, netikėtai smarkiai su- 
dūzgė ir nuskrido. 

„Ačiū Dievui, pagaliau ji nuskrido. Kokie gi 
bjaurūs vabzdžiai!“ 

Bet staiga dūzgimas vėl priartėjo. Skarlet užsi- 
dengė delnais kaklą, užsimerkė ir susigūžė. 

Bitė dūzgė ties pačiu viršugalviu, o jai veidą ku- 
teno šilkiniai gėlių žiedlapiai, dulkelės krito ant 
skruostų, į šnerves. Ir Skarlet pasirodė, kad tuoj tuoj ji 
ims čiaudėti — toks svaiginantis ir saldus buvo dulkių 
aromatas. 

Ji net pasitrynė nosį, kad nesučiaudėtų. 

Bitės dūzgimas pamažu tolo. 

„Ačiū Dievui, nuskrido, galima sėdėti ir klausyti 
toliau. Nejaugi jie vienas kitam taip nieko svarbaus ir 
nepasakys?“ 

Juk visa tai, ką jį šiandien girdėjo, pasislėpusi 
oranžerijoje, jai nebuvo didelė paslaptis, apie daug ką 
jį numanė. 

Skarlet turėjo pakankamai gerą intuiciją, apie 
daugelį dalykų ji galėdavo spręsti iš vos pastebimo 
judesio, iš atodūsio, iš galvos linktelėjimo, rankos pri- 
silietimo. Bet iškalbingiausi, aišku, buvo žvilgsniai. 

Kai Ronaldas ir Kleopatra išėjo iš oranžerijos, 
Skarlet lengviau atsiduso. Ji atgavo kvapą ir pagal- 
vojo, kokia vis dėlto nelaiminga Kleopatra, o nelai- 
minga todėl, kad sąžininga. 

Skarlet jau daugiau nesvaigino gėlių kvapas, ji 
apsiprato, kaip apsiprato su oranžerijos drėgme. 

Čia Skarlet pastebėjo nuostabią rožę. Ji prisimi- 
nė misis Makintoš leidimą nusiskinti visas gėles, ku- 
rios jai patiks. Todėl Skarlet pasiėmė žirkles ir nukirpo 
puošnią purpurinę rožę ilgu stiebu. Laikydama ją ran- 
koje, įžengė į namą. 

— Kokia nuostabi gėlė! — nustebo misis Makin- 
toš, pamačiusi Skarlet. — Aš net nežinojau, kad mano 
oranžerijoje auga tokios gėlės. 

— Gal nereikėjo jos nukirpti, misis Makintoš? — 
paklausė Skarlet. — Bet ji man taip patiko, kad ne- 
galėjau susilaikyti. 

— Ką tu, gėlės tam ir auga. Teisingai pasielgei, 
mieloji, nes gėlė būtų nužydėjusi, ir niekas jos nebūtų 
pastebėjęs. 

Skarlet, užlipusi į savo kambarį, pamerkė rožę 
prie bendros puokštes. Gėlė, aišku, kyšojo virš visų 
kitų, bet ji to buvo verta. 

Skarlet sėdėjo ant lovos, žiūrėdama į savo nuo- 
stabią puokštę. Ir jai į galvą šovė keista mintis. 

„O kas bloga, jeigu Ronaldas ir Kleopatra būtų 
mane pastebėję oranžerijoje? Galų gale juk jiems turė- 
tų būti nepatogu, o ne man, juk aš pirma atėjau ten ir 
ne aš užvedžiau tokį keistą pokalbį.“ 

Apimta tokių minčių, Skarlet susijaudino. Dabar 
ji galėjo pateisinti savo poelgį. 

„Aš juk nieko bloga nepadariau, — įtikinėjo sa- 
ve Skarlet. — Žinoma, nuo pat pradžių turėjau duoti 
suprasti Ronaldui ir Kleopatrai, kad juos girdžiu. Bet 
juk jau pirmosios frazės buvo skirtos ne svetimoms 
ausims, ir aš juos tik būčiau sugluminusi. Galų gale 
kiekvienas žmogus žino daug tokių dalykų, kurių kiti 
net nenutuokia". 

Skarlet su neslepiamu susižavėjimu toliau ap- 
žiūrinėjo savo pačios priskintą puokštę. 

Ir čia jai į galvą atėjo puiki idėja: kiekviena gėlė 
panaši į žmogų. 

„Į ką panaši ši rožė? — Skarlet pirštų galiukais 
palietė šilkinius rožės žiedlapius, ant kurių dar žvil- 
gėjo rasos lašai. — Į Kleopatrą ji nepanaši todėl, kad 
per daug ryški ir pumpuras išsiskleidęs. Į mane? — 
Skarlet žvilgtelėjo į veidrodį. — Ne, į mane ji taip pat 
nepanaši, man labiau tiktų balta rožė, dar neišsisklei- 
dusi, o ši tokia puiki, tokia ryški... 

Matyt, ji geriausiai tinka misis Berlton, juk ši 
tokia daili ir graži kaip rožė. 

O misis Makintoš? Ne, jai ši gėlė absoliučiai ne- 
tinka. 

Misteriui Makintošui gėlės apskritai netinka. 
Jam geriau medžiokliniai šautuvai, arkliai, šunys, vy- 
tinis, batai... 

Taip, ši gėlė geriausiai tinka Eleonorai, juo la- 

biau kad ji nė į vieną, kuriuos aš anksčiau pažinojau, 
nepanaši. Reikia tą gėlę jai padovanoti, tegu apsi- 
džiaugia, ir tada mūsų draugystė bus dar tvirtesnė“. 

Skarlet ištraukė iš puokštės rožę. 

Tiesa, spygliai dūrė, ir Skarlet net truputį su- 
sižeidė ranką. Bet pagaliau rožę pavyko ištraukti. 

„Kur gali būti misis Eleonora? — Skarlet susi- 
mąstė. — O kur aš galėčiau būti?“ 

Kažkodėl Skarlet ėmė save lyginti su misis Eleo- 
nora. 

„Žinoma, aš sėdėčiau prie tvenkinio ir gėrėčiau- 
si grakščiais paukščiais. Tikriausiai ji ten, ant kranto, 
prie balto suolelio, skaito kokią nors prancūzų auto- 
riaus knygą. Kaip gaila, kad aš negaliu perskaityti tų 
knygų, kurias skaito misis Eleonora! Turbūt jos labai 
įdomios — ir visos apie meilę.“ 

Ir Skarlet su rože rankoje nuskubėjo prie tven- 
kinio. 

Ir tikrai, jau iš toli ji pastebėjo misis Berlton, 
kurios graži galvutė buvo palinkusi ties ant kelių at- 
versta knyga. Masyvūs auskarai Eleonoros ausyse 
blyksėjo, ir šis blizgėjimas žavėjo Skarlet. 

Ji nuskubėjo moters link. Prie Eleonoros priėjo 
labai tyliai, sėlindama lyg katė, ir pro petį pažvelgė į 
atverstos knygos puslapį: vietoj knygos žymeklio bu- 
vo raštelis. Ant melsvo popieriaus iškrika rašysena 
parašyta keletas žodžių, kuriuos Skarlet spėjo perskai- 
tyti, dar Eleonorai nespėjus užversti knygos: „Susi- 
tiksime bibliotekoje pusiaunaktį“. 

— Tai tu? — sušuko Eleonora ir, šiek tiek su- 
glumusi, prispaudė knygą prie krūtinės. 

— Taip, Eleonora, tai aš. 

— Kokia nuostabi tavo gėlė! — žavėjosi moteris. 

— Tai tau, — Skarlet ištiesė Eleonorai prasisklei- 
dusią rožę, vis dar neįprasdama vadinti ją vardu. 

— Dėkui, mieloji, — misis Berlton pakilo nuo 
suolelio, priglaudė Skarlet prie savęs ir pabučiavo į 

plaukus. — Tu jau pagalvojai apie tai, ką sakiau? — 
paklausė Eleonora. 

— Taip, — Skarlet linktelėjo galvą. 

Moteris plonais rausvais pirštais paėmė gėlę ir 
įkvėpė jos aromatą. 

— Jūs tokia graži, — staiga pačiai sau netikėtai 
ištarė Skarlet ir, truputį sumišusi, paėjo į šalį. 

— Ką tu, tai tu graži, Skarlet. Tu dar tokia jauna, 
tokia puiki, tau priešakyje dar įvairūs nuotykiai, sėk- 
mės, kad net neįsivaizduoji. Žinai, mieloji, tavęs gy- 
venime laukia didelė meilė, nusivylimai ir todėl pri- 
valai jau dabar ruoštis būsimam gyvenimui. Skarlet, 
juk aš moku burti! 

— Burti? — nustebo Skarlet. 

— Taip, kažkada mane to išmokė sena čigonė. 

— O kas ta „čigonė“? 

— Čigonai — tai tokie Žmonės, aš susitikau su 
jais Europoje. Ir viena senė mane išmokė. Nori, pa- 
pasakosiu, kas tavęs laukia? 

— Iš kur jūs žinote? — Skarlet skeptiškai nu- 
sišypsojo. — Argi galima žinoti, kas bus ateityje? 

— Žinoma, galima. Duok savo kairę ranką. 

Skarlet sumišusi ištiesė Eleonorai delną. 

— O kas čia? — pamačiusi įdrėkstus pirštus, 
paklausė Eleonora. 

— Kai kirpau rožę, truputį susibadžiau rankas. 

— Skarlet, reikia būti atsargesnei, moteris turi 
saugoti savo rankas, juo labiau kad tavo tokios švel- 
nios ir, matyt, bus labai gražios. 

Skarlet suglumusi žiūrėjo į savo delną. 

— Ir ką iš jo galima sužinoti? — tyliai paklausė ji. 

— Iš delno galima sužinoti labai daug, brangioji. 
Galima sužinoti, kiek turėsi vaikų, kiek kartų ištekėsi, 
ar sirgsi, ar teks keliauti. Iš delno apie žmogų galima 
viską sužinoti. 

— Ir jūs mokate tai daryti, misis Berlton? — su 
neslepiamu susižavėjimu ir pagarba ištarė Skarlet. 

— Mieloji, aš prašiau vadinti mane vardu. Mes 
juk draugės. 

— Gerai, — linktelėjo galvą Skarlet. 

— Na, duok delną, aš papasakosiu, kas tavęs 
laukia. 

Skarlet sumišusi vėl pasitraukė per pusę žingsnio. 

— O gal tu nenori žinoti? — Eleonora pažvelgė 
į akis Skarlet. 

Ši iš tikrųjų nežinojo. 

Na, o jeigu atvirai, Skarlet šiek tiek bijojo. Kas 
žino, kaip ten ateityje? Galbūt vien nelaimės, vien nu- 
sivylimai — tuomet geriau nieko nežinoti. 

Skarlet suglumusi mindžikavo, nesiryždama at- 
sakyti. 

— Na, ko varžaisi? Duok, pažiūrėsiu. Jeigu ir 
matyti kas nors bloga, aš nesakysiu. Papasakosiu tik 
tai, kas gera. 

Skarlet apsisprendusi ištiesė ranką Eleonorai. Ši 
paėmė ją į savo delną, ir Skarlet pajuto, kokia vėsi ir 
švelni Eleonoros ranka. 

Eleonora smiliumi ėmė vedžioti per rankos li- 
nijas. 

— Štai gyvybės linija, o čia — širdies. O štai čia, 
Skarlet, žinok, svarbiausia linija... 

— Kokia? 

— Tai tavo likimo linija. Tu, Skarlet, gyvensi la- 
bai ilgai. Matai, kokia gili ir ryški gyvenimo linija? 

— Kuri? Kuri? — Skarlet žiūrėjo į savo delną, 
nepajėgdama susivokti sudėtingoje linijų raizgalynėje. 

— Štai ši, — Eleonora nagu brūkštelėjo per gy- 
venimo liniją. 

Skarlet sulenkė pirštus. 

— Nelenk, aš nieko nepamatysiu. Nors apie tave 
aš ir taip daug žinau. 

— Ir ką gi žinai, Eleonora, sakyk, — iš nekant- 
rumo Skarlet net paraudo, o jos akys sužibėjo. 

— Galiu pasakyti, Skarlet, kad būsi nuostabiai 

graži. 

— Bet visi ir taip sako, kad būsiu graži ir panaši 
į savo mamą. 

— Ne, Skarlet, tu būsi dar gražesnė, nors aš nie- 
kada ir nemačiau misis Elin. O dar noriu pasakyti, kad 
tavęs laukia didelė meilė. 

— Kur? Kur meilė? 

— Štai, žiūrėk, šios linijos taip sudėtingai per- 
sipina, o šios dvi eina greta. Tai tu ir tavo mylimasis. 
Būsi labai laiminga, du kartus labai mylėsi, net sunku 
pasakyti, kuri meilė nugalės. Bet ir su pirmąja, ir su 
antrąja meile gyvensi labai ilgai. 

— Eleonora, ar būna gyvenime dvi meilės? 

— Būna, mieloji, būna, — Eleonora prisiglaudė 
Skarlet ir pabučiavo į skruostą. — Dar galiu pasakyti, 
kad turėsi vaikų, absoliučiai tiksliai sakau — du vai- 
kus tikrai, gal ir daugiau, bet dar neaišku. 

— Kaip tai — neaišku? 

Eleonora gūžtelėjo pečiais. 

— Supranti, čia truputį susipynusios linijos, o aš 
ne tokia žinovė, kaip senoji čigonė, kad pasakyčiau 
absoliučiai tiksliai. . 

— Eleonora, Eleonora, palūkėk, — savo del- 
niuku Skarlet prispaudė Eleonoros ranką, — o ką tau 
pasakojo senoji čigonė? Parodyk man savo delną. 

Eleonora atgniaužė pirštus, ir Skarlet pažvelgė į 
rausvas Eleonoros delno linijas. 

— Tai gyvenimo linija? — Skarlet piršto galiuku 
perbraukė per trumpą, bet gilią liniją. 

— Taip, — truputį liūdnai atsakė Eleonora. 

— O kodėl ji tokia trumpa? Net ir pas mane ji 
ilgesnė. 

— Trumpa? Ką gi, trumpa, bet stipri, — Eleo- 
nora liūdnai nusišypsojo. — O tavo, Skarlet, ši linija ir 
gili. Tu gyvensi ilgai, aš — trumpai, todėl ir skubu, 
skubu iš gyvenimo paimti viską, kas man skirta. 

— Eleonora, noriu, kad gyventum ilgai, kad mes 

būtume draugės ir daug daug kartų susitiktume. 

— Ir aš to norėčiau, Skarlet, bet nuo likimo ne- 
pabėgsi. 

— Eleonora, o jeigu išvažiuotum toli toli, į nepa- 
žįstamus kraštus, ar galėtum išvengti savo likimo? 

— Ne, Skarlet, — papurtė galvą Eleonora, — 
pabėgti nuo savo likimo dar niekam nepavyko. Juk 
man tavo tėvynė — tolimas kraštas, ir aš atvažiavau 
čia, tikėdamasi pabėgti nuo likimo. Bet kol kas, mie- 
loji, tai man nepavyko, ir viskas klostosi taip, kaip 
parašyta delne. 

— O ką dar tau pasakė čigonė? Eleonora, pa- 
pasakok. 

— Ne, Skarlet, tau šito nereikia Žinoti, be to, jau 
beveik viskas išsipildė, ką ji man pasakė. O tu būsi 
laiminga, labai labai laiminga. Žinoma, ne visą laiką, 
bet tu patirsi didelę laimę. 

— Ačiū tau, Eleonora. 

Ši nusišypsojo ir vėl ją prisiglaudė taip, tarsi 
Skarlet būtų jos duktė. 

— Žinai, galbūt mes daugiau niekad ir nesu- 
sitiksim. 

— Kodėl? — pasidomėjo Skarlet ir pažvelgė į 
Eleonoros veidą. 

Eleonora truputį sumišusi nusišypsojo. 

— Man atrodo, mūsų likimai susikerta tik vieną 
kartą ir tik čia, mano sesers dvare. Todėl, mieloji, aš 
noriu įteikti tau mažą dovanėlę, kad visada prisimin- 
tum mane, Eleonorą. 

Moteris nusimovė nuo mažojo piršto nuostabų 
auksinį žiedelį su smaragdo akute, pasukiojo jį tarp 
pirštų ir, lėtai paėmusi Skarlet ranką, užmovė ant jos 
bevardžio piršto. 

— Oi! — sušuko Skarlet, — juk aš dar niekada 
nenešiojau tokių papuošalų! 

— Ką gi, tegu tai būna tau netikėta dovana. Juk 
viskas kada nors esti pirmą kartą: pirmą kartą pasi- 

bučiuosi su kokiu nors jaunuoliu, paskui visa tai pri- 
siminsi visą ilgą gyvenimą. 

— Vieną bučinį? 

— Taip, mieloji, pirmą, drovų ir nevykusį, pri- 
siminsi visą gyvenimą. Žinoma, paskui bus tūkstan- 
čiai bučinių, bet juos pamirši, prisiminsi tik pirmąjį. 

— O paskutinį? — staiga visai nevaikiškai pa- 
klausė Skarlet. 


— Paskutinį?.. — ir Eleonora išbalo. — Manau, 
apie paskutinį bučinį niekas nežino. 
— Kodėl? 


— Ilgainiui, mažyte, viską suprasi. 

Skarlet žiūrėjo į bevardį pirštą, ant kurio žėrėjo 
žiedas. Žalias smaragdas liejosi visomis vaivorykštės 
spalvomis. 

Skarlet negalėjo atitraukti 4 nuo savo rankos. 
savo ranką ir gėrėjosi papuošalu. 

— Tau patinka mano dovana? 

— Žinoma, Eleonora, ir jeigu kas nors manęs 
paklaus, iš kur šis žiedelis... 

— Jeigu paklaus, tai visiškai sąžiningai pasakyk, 
kad tau jį padovanojo viena labai nelaiminga moteris. 

— Argi tu nelaiminga, Eleonora? 

— Sunku pasakyti, Skarlet, ar aš laiminga, ar ne. 
Na, jeigu sąžiningai, tai norėčiau savo gyvenimą nu- 
gyventi visai kitaip. Norėčiau, kad viskas susiklostytų 
kitaip, kad turėčiau laimingą šeimą, dukrą, tokią kaip 
tu, sūnų. Bet viso šito aš neturiu. 

— Eleonora, nesisielok, juk tu dar tokia jauna ir 
gali pagimdyti kūdikį, — Skarlet sumišo, tardama 
šiuos žodžius. 

O Eleonora tylėdama parodė jai kairįjį delną. 

— Kas? Kodėl tu man rodai savo ranką? 

— Mano delnas nerodo vaikų. 

— Bet ar iš delno galima sužinoti apie vaikus? 
Man atrodo, Eleonora, visa tai netiesa, ir tu specialiai 

sugalvojai šitą būrimą. 

— Ne, Skarlet, nieko aš nesugalvojau. Visa, kas 
žmogui atsitiks, surašyta jo delne, o mano, kaip matei, 
gyvenimo linija labai trumpa ir gimdyti man jau per 
vėlu. 

Tuo laiku, lėtai ir grakščiai supdamosi ant tven- 
kinio veidrodžio, į krantą atplaukė dvi gulbės — juo- 
doji ir baltoji. 

— Žiūrėk, Eleonora, kokios jos gražios! 

— Jos, Skarlet, ne tik gražios, bet dar ir myli 
viena kitą. 

— Myli? Ar paukščiai gali mylėti? — sušuko 
Skarlet. 

— Žinoma, juk paukščiai kaip žmonės, jie negali 
vienas be kito gyventi, ir jų meilė amžina — visam 
gyvenimui. Matai, kaip juodoji gulbė plaukioja aplink 
savo mylimąją. 

Ir Skarlet ėmė stebėti, kaip puiki juodoji gulbė 
suka ratus apie savo draugę. 

— Žiūrėk, žiūrėk, Eleonora, juk jos bučiuoja- 
si, — kiek suglumusi sušuko Skarlet, matydama kaip 
susikabina ilgi grakštūs gulbių kaklai, kaip jos susi- 
liečia snapais. 

— Taip, jos bučiuojasi, todėl kad myli viena kitą, 
ir jų gyvenimai priklauso vienas kitam. 

— Eleonora, o jeigu jas kas nors išskirtų, ar jos 
rastų kitą draugę? 

— Ne, Skarlet, niekad, gulbės myli tik vieną kar- 
tą gyvenime. 

— O kodėl tu sakei, kad aš turėsiu dvi meiles? 

— Todėl kad gulbės — ne Žmonės, ir pas jas 
viskas tikra ir visam laikui. Juk jos nemoka apsime- 
tinėti ir apgaudinėti viena kitą. 

— Eleonora, palesinkim jas. 

— Jos dabar užsiėmusios viena kita ir neverta 
joms trukdyti. Apskritai įsimylėjusiems niekada ne- 
reikia trukdyti, tegu mėgaujasi gyvenimu, tegu džiau- 

giasi. 

Ir Skarlet vėl sutriko, prisiminus, kaip oranže- 
rijoje klausėsi Kleopatros ir Ronaldo pokalbio. 

— Kodėl tu tokia sutrikusi? Žiūrėk į šiuos 
paukščius, mokykis, kaip reikia mylėti. 

Gulbė suplasnojo sparnais. Jos draugė taip pat 
suplasnojo, ir abi, sukėlusios tūkstančius žaižaruojan- 
čių saulėje purslų, greitai nuplaukė pavėsinės link. 

— Tikriausiai jos mūsų išsigando, — pasakė 
Skarlet. 

— Ne, jos net nekreipė į mus dėmesio. 

Paukščiai nutūpė tvenkinio viduryje ir apmirė, 
lengvai supdamiesi vandenyje. 

Paukščiai ir balta pavėsinė su kolonomis atrodė 
netikri — tokie buvo gražūs ir grakštūs. 

— Žinai, Eleonora... 

— Ką, Skarlet? 

— Tu tokia pat graži, kaip ši gulbė. 

— Ačiū tau, Skarlet, — moteris suprato, kad 
mergaitė nemeluoja ir kalba labai nuoširdžiai. — Tu 
taip pat greitai būsi tokia pat graži ir grakšti, kaip šis 
paukštis, tokia pat stipri, ryžtinga ir lengva. 

— Aš noriu labai greitai užaugti, bet man kol 
kas nesiseka. 

— Nieko, nesisielok, užaugsi. Greitai būsi su- 
augusi ir labai patraukli mergina. 

— Eleonora, o mano Auklytė sako, kad jeigu 
noriu greičiau užaugti, turiu daugiau miegoti. 

— Ką gi, ji teisi, juk tavo amžiaus Žmonės auga, 
kai miega. Ir dar, mieloji, pasakyk, ar dažnai sapnuose 
skraidai? 

Skarlet susimąstė, prisimindama savo sapnus. 

— Taip, gana dažnai. 

— Aukštai skraidai? 

Skarlet gūžtelėjo pečiais. 

— Kaip kada, kartais labai aukštai, net pade- 
besiais, ir man būna baisu. O kartais virš medžių. 

— Tai labai gerai, vadinasi, tu augi. 

— O tu, Eleonora, skraidaj? 

— Labai retai, — liūdnai tarė moteris. — Pa- 
staruoju metu aš labai blogai miegu. Mane kankina 
nemiga, aš negaliu užmigti, o kai užmiegu, sapnuoju 
visokiausias nesąmones. Sapnuoju didelius miestus, 
kažkokius žmones, kurie iš manęs kažko nori, reika- 
lauja, aš stengiuosi pabėgti, o jie mane persekioja. Ži- 
nai, mieloji, kaip baisu, kai sapnas primena gyvenimą! 
Aš išsigastu, šoku ir paskui ilgai negaliu užmigti. 

— Vargšė Eleonora! — Skarlet pati nesitikėjo to- 
kio dvasinio protrūkio. 

Ji puolė ant kaklo moteriai, apsikabino, prisi- 
glaudė. 

— Mieloji mano, — Skarlet paglostė Eleonoros 
plaukus, — man taip tavęs gaila. 

— Ką tu, Skarlet, viskas gerai, nereikia sielotis, 
juk aš daug gyvenime esu patyrusi. 

— Aš noriu, Eleonora, kad ir tu skraidytum, kad 
mes abi pleventume debesyse. 

— O, brangioji, aš taip pat šito norėčiau, juk tu 
tokia nuostabi draugė, ir galėčiau tave daug ko iš- 
mokyti. Aš tave išmokyčiau to, ko niekas tau nepa- 
pasakos. 

— Eleonora... — Skarlet žvilgsnis sustojo ties 
knyga, iš kurios kyšojo melsvas popierius, — o kodėl 
tu visą laiką skaitai knygas? 

— Žinai, Skarlet, skaitau todėl, kad negalvočiau 
apie gyvenimą. 

— O ar taip būna? 

— Taip, būna, kaip matai. Šiose knygose yra 
daug įdomių dalykų apie meilę, laimę, kančias. Skai- 
tydama jas, pamirštu savo bėdas. 

— Bet juk ir aš skaitau knygas, — tarė Skarlet. 

— Nuostabu. Ilgainiui skaitysi kitas įdomias 
knygas, išmoksi orientuotis gyvenime ne blogiau už 
mane, nors tu ir dabar labai sumani mergaitė. 

Skarlet atsisuko ir pamatė, kaip alėja link jų ne- 
skubėdamas artėja misteris Makintošas. Jis ėjo pasi- 
ramsčiuodamas gražia bambukine lazdele ir sukda- 
mas savo žilstelėjusius ūsus. 

Skarlet pajudino Eleonoros petį, ji taip pat at- 
sigręžė ir maloniai nusišypsojo sodybos šeimininkui. 

Ir Skarlet pastebėjo, kaip Eleonora nepastebimai 
raštelį įkišo giliau į knygos vidų. 

Kai misteris Makintošas priėjo prie misis Berlton 
ir Skarlet, jis taip pat jau maloniai šypsojosi, nors prieš 
tai jo veidas buvo apsiniaukęs. 

— Geras oras šiandien, — žiūrėdamas į giedrą 
dangų, tarė misteris Makintošas. 

— Paprastai plantatoriai, — nusišypsojo Eleono- 
ra, — nesidžiaugia giedru dangumi, juos labiau džiu- 
gina plaukiantys debesys ir artėjantis lietus. 

— Bet aš, misis Berlton, žiūriu jūsų akimis. Žino- 
ma, man būtų maloniau, jeigu palytų, juk laukams 
reikia drėgmės. 

Misis Berlton taip pat svajingai pažiūrėjo į dan- 
gų, kuriame plaukė vienišas debesėlis. 

— Jeigu damos neprieštaraus, gal pasivažinėsim 
ąžuolyne ant upės kranto? 

Eleonora susimąstė ir pažvelgė į Skarlet. 

Šiai labai norėjosi važiuoti, bet ji neskubėjo ro- 
dyti savo džiaugsmą, nes matė, kaip santūriai į šei- 
mininko pasiūlymą reagavo Eleonora. 

O Skarlet norėjo visu kuo būti panaši į šią aukš- 
tuomenės damą, todėl ji tik gūžtelėjo pečiais. 

— Dėkui už pasiūlymą, misteri Makintošai, — 
santūriai ištarė misis Berlton, — bet man skauda gal- 
vą, vėl migrena... 

— Ką gi, — atsiduso misteris Makintošas, kuris 
taip pat nenorėjo tos pramoginės išvykos, nes jį labiau 
domino laukai ir ūkis. 

Jis buvo labai rimtas plantatorius, pirmiausiai 
galvojantis apie reikalą, o ne pasaulietiškas pramogas. 

Makintošą tik retkarčiais galėjai pamatyti me- 
džioklėje arba už kortų stalelio. O jeigu ir pasirody- 
davo panašiose vietose, tai greičiausiai dėl to, kad ati- 
duotų duoklę tradicijoms. 

— Kaip, Skarlet, tavo tėčio reikalai? — pasi- 
domėjo misteris Makintošas. — Turbūt taip pat išvar- 
gino sausra? 

Skarlet, kuri žinojo visus Taros reikalus, nes kas- 
dien bendraudavo su tėvu, čia pat ėmė pasakoti, ku- 
riems laukams reikia drėgmės, o kurie jau nunyko nuo 
sausros. 

Misteris Makintošas, klausydamasis mergaitės, 
stebėjosi jos išmanymu ir pritariamai lingavo galvą. 

— Taip, šiais metais oras mūsų nedžiugina, bet 
galbūt dar pasitaisys, ir rytų vėjas atpūs lietų, — ir jis 
pažvelgė į medžių viršūnes, lengvai siūbuojančias nuo 
silpno vėjo. 

— Greitai pilnatis, — pasakė misis Berlton, — ir 
oras turi pasikeisti. 

— Duok Dieve, — tarė misteris Makintošas, sės- 
damas ant suolelio ir dėdamas šalia savo bambukinę 
lazdą. — Jau keturiasdešimt dienų nėra lietaus, o ba- 
rometro rodyklė sustojo vienoje vietoje. 

Skarlet prisiminė didžiulį barometrą Makintošo 
kabinete. 

Tai buvo nuostabus, mergaitei nesuprantamas 
daiktas. Kaip šis prietaisas galėjo atspėti orą, neįsi- 
vaizdavo. Bet bijojo to paklausti misterį Makintošą, 
juk turbūt jo aiškinimo vis tiek nesuprastų ir sodybos 
šeimininkui pasirodytų kaip kvaila mergaitė. 

— O pas mus orą spėja Didysis Semas, — ne 
laiku prasitarė Skarlet. 

— Didysis Semas? — nustebo misteris Makin- 
tošas. 

— Mūsų valdytojas misteris Vilkersonas, — tęsė 
Skarlet, — tėvui ir man pasakojo, kaip kadaise Didysis 
Semas nukrito nuo arklio ir susilaužė koją, todėl dabar 

prieš oro permainą ją ima skaudėti. 

Misteris Makintošas nusišypsojo į savo žilus 
ūsus. 

— Taip, gera turėti tokį darbininką, kaip Didysis 
Semas, jis, ko gera, patikimesnis už mano patentuotą 
barometrą. 

— Ir svarbiausia, misteri Makintošai, jis nė karto 
neapsiriko. Kartą mes susiruošėme į pikniką. Dangus 
buvo visiškai giedras, bet Didysis Semas perspėjo tė- 
vą, kad bus liūtis. Tėvas iš jo pasijuokė, bet paskui, kai 
pasitiesėm staltiesę ir išdėliojom indus, staiga pakilo 
stiprus vėjas, ir aptemo dangus. Žybčiojo tokie žaibai, 
taip garsiai griaudėjo perkūnija, kad aš išsigandau. 

Misis Berlton nuobodžiavo, klausydamasi kalbų 
apie orą. 

— Mes permirkome iki siūlelio, — tęsė Skar- 
let, — ir nuo to laiko niekada neišvykstame į pikniką, 
nepaklausę Didžiojo Semo nuomonės apie orą. 

— O man visada tenka žiūrėti į barometro ro- 
dyklę, tiesa, ji kartais meluoja, — pasakė misteris Ma- 
kintošas, — rodo lietų, o pakyla vėjas, ir lietus praeina 
pro šalį, virš Taros. Kalvų virtinė išsklaido vėją, ir 
debesys eina virš mūsų arba tavo tėvo plantacijų. 

Misteris Makintošas atsigręžęs pamatė šviesią 
Kleopatros suknelę ir šviesų Ronaldo Kisindžerio sur- 
dutą. 

Jaunuoliai vaikščiojo alėjos paunksmėje. 

— Mes užėmėme geriausią vietą parke, O ji, ma- 
no supratimu, skirta įsimylėjėliams, — tarė sodybos 
šeimininkas. 

— O man atrodo, kad įsimylėjėliams vietos jūsų 
parke, misteri Makintošai, pakaks. Be to, jie nieko ne- 
mato, tik vienas kitą, — pasakė misis Berlton. 

— Taip, jie laimingi, — atsiduso misteris Ma- 
kintošas — aš taip pat norėčiau būti toks pat jaunas, 
kaip Ronaldas, o mano žmona būtų tokia, kaip Kleo- 
patra. 

— Kodėl visi suaugusieji nori būti jauni? — pa- 
klausė Skarlet. — Štai aš noriu būti suaugusi, noriu 
būti panaši į misis Berlton... 

Misis Berlton ir misteris Makintošas ėmė juoktis. 

— Žmogus visada nori to, ko jis neturi, — pa- 
sakė Eleonora. — Jauni nori būti suaugusiais, O vyres- 
niems norisi grįžti į jaunystę. Bet kiekvienas amžius 
savaip laimingas. 

Misteris Makintošas savo raukšlėtą ranką padė- 
jo ant Skarlet delno. — O, koks nuostabus tavo žie- 
das! — pastebėjęs papuošalą, tarė jis. 

Skarlet sumišo, bet tuojau pat prisipažino. 

— Man jį padovanojo misis Berlton. 

Garbingas džentelmenas kažkaip keistai pažvel- 
gė į savo giminaitę. 

Ši atsakydama tik linktelėjo. 

— Nuostabus žiedelis, — santūriai pagyrė do- 
vaną misteris Makintošas. 

O Skarlet vėl pažvelgė į savo papuošalą. 

Ji visaip vartė delną. Smaragdas žėrėjo, Skarlet 
šypsojosi ir jautėsi lyg suaugusi moteris. 

— Ilgainiui, Skarlet, turėsi daug žiedų, — tarė 
misteris Makintošas. — Manau, jeigu sėkmingai ište- 
kėsi, jeigu tavo jaunikis bus turtingas, panašias dova- 
nas jis tau dovanos labai dažnai, — misterio Makin- 
tošo žvilgsnis nukrypo į misis Berlton knygą. 

— O kokią knygą skaitote? — pasidomėjo gar- 
bingas džentelmenas. 

Eleonora nuraudo, prispaudė knygą prie krū- 
tinės, bet tučtuojau pirmasis išgąstis praėjo. 

— Prancūzų romanas. Juk jūs, misteri Makin- 
tošai, nemėgstate panašių knygų ir vadinate jas pais- 
talu. 

Dabar atėjo eilė suglumti misteriui Makintošui. 
Iš tikrųjų kartą per pietus jis nepalankiai leptelėjo apie 
prancūzų romanus. 

— Ne, aš nenorėjau tavęs įžeisti, Eleonora, — 

misteris Makintošas pakilo nuo suolelio. — Tiesiog 
mane stebina žmonės, pirmenybę teikiantys roma- 
nams. Man geriau patinka skaityti laikraščius, nors čia 
jie ateina ir labai pavėluotai, 0 naujienas sužinai at- 
galine data. Bet, antra vertus, labai malonu sužinoti 
jau pavėlavusias žinias — ne taip jaudiniesi, juk nieko 
jau negali pakeisti. 

— Tas pat ir su romanais, — tarė misis Berl- 
ton, — išmonė visada įdomesnė už realųjį gyvenimą. 
Juk jeigu labai įsijauti, visada gali nusiraminti, kad tai 
netiesa. 

— Misis Makintoš taip pat mėgsta skaityti ro- 
manus, — atsiduso garbingas džentelmenas. — Kar- 
tais ji manjuos pasakoja taip, tarsi visa tai būtų atsitikę 
jai, ir aš baiminuosi, kaip ji ima į širdį tą išmonę. 

— Vadinasi, ji geros širdies, — pastebėjo misis 
Berlton. 

— O, taip, ji labai gera ir jautri. O tu, Skarlet, 
mėgsti skaityti tokias knygas? — paklausė misteris 
Makintošas, jau ketindamas eiti. 

— Taip, mėgstu, bet dar nelabai gerai moku 
prancūzų kalbą, kad galėčiau laisvai skaityti. 

— Na ką gi, manau, kad tavo tėvas pasamdys 
gerus mokytojus, ir ilgainiui tu skaitysi laisvai, — mis- 
teris Makintošas nusilenkė ir paliko damas. 

— Skarlet, — Eleonora pažvelgė į savo pašne- 
kovę, — tau patinka svetimos paslaptys? 

Skarlet sukluso. 

Jai, žinoma, norėjosi pasakyti, kad beprotiškai 
patinka slapta pasiklausyti ir pasižiūrėti į suaugusiuo- 
sius, bet ji varžėsi, nes puikiai suprato, kad jos prisi- 
pažinimas gali būti neteisingai suprastas, ir vaikišką 
smalsumą Eleonora gali palaikyti pasileidimu. 

Todėl ji sumišusi gūžtelėjo pečiais. 

— Nežinau. 

— Mieloji, kartais yra tokių paslapčių, apie ku- 
rias geriau nežinoti, — Eleonora mįslingai glostė kny- 

gos viršelį. 

Jos nuostabūs pirštai ant juodo knygos viršelio 
atrodė kaip papuošalai ant aksomo, ir apskritai jos 
ranka Skarlet pasirodė nutekinta iš marmuro. 

— Būna baisių paslapčių. Sužinai tokią — ir pati 
nerandi sau vietos ir galvoji: kodėl man tai tapo ži- 
šių. — Bet svarbiausia — niekada nereikia skubėti 
smerkti, nes niekada nežinai, kas privertė žmogų taip 
pasielgti, kas privertė pasakyti vieną ar kitą žodį. Bet 
kuriam nusikaltimui, net ir baisiausiam, galima rasti 
pateisinimą. Aš aš teisi, Skarlet? 

Mergaitė nustebusi žiūrėjo į savo draugę. Ji nie- 
kaip negalėjo suvokti, ką turėjo galvoje Eleonora, ir 
todėl nežinojo, ką atsakyti. 

Jai jau atrodė, kad Eleonora ją mato kiaurai ir 
žino, jog Skarlet oranžerijoje klausėsi dviejų įsimylė- 
jėlių pokalbio, kad jau spėjo perskaityti raštelį, paslėp- 
tą knygoje. 

Eleonora staiga pakilo. 

— Skarlet, man iš tikrųjų baisiai įskaudo galva, 
matyt, vėl migrena. 

— O man niekada galvos neskauda. 

— Tau dar anksti, dar esi labai jauna, Skarlet, — 
ir Eleonora paglostė šilkinius Skarlet plaukus. — 
Duok Dieve, kad tau niekada neskaudėtų galvos. O 
svarbiausia, Skarlet, kad niekada neskaudėtų sielos, 
kad visada būtum rami ir ryžtinga, visada žinotum, 
ką reikia daryti, o ko — ne. Ir niekada nereikia gailėtis 
to, ką padarei. 

Skarlet nesuprato, apie ką kalba Eleonora, bet ji 
kaip kempinė traukė į save kiekvieną jos Žodį, steng- 
damasi juos įsiminti visam gyvenimui. 

Juk jau dabar ji žinojo, kad šios moters patirtis 
jai pravers, ir kad pažintis su Eleonora paliks jos gy- 
venime gilų pėdsaką, galbūt tokį, kokia yra jos rožinio 
delno linija. 

— Eime, mieloji, į vidų, aš noriu truputį prigul- 
ti, — ir spausdama vienoje rankoje knygą, o kitoje lai- 
kydama rožę ilgu stiebu, Eleonora pasuko alėja namo 
link. 

Skarlet ėjo šalia, gėrėdamasi grakščia Eleonoros 
Berlton figūra. 

— Turbūt aš negalėsiu užmigti, — pati sau pa- 
sakė Eleonora. 


5 skyrius 


Vakarienė, kaip ir pietūs, Makintošų namuose 
buvo rami ir solidi. 

Visi buvo įsitraukę į pasaulietiškus pokalbius, ir 
Skarlet stebėjosi, kaip suaugusieji gali taip lengvai kal- 
bėti apie knygas, muziką, kažkokią jai nesuprantamą 
operą ir teatrų primadonas. 

Skarlet niekaip negalėjo suprasti, kas gi tos pri- 
madonos. Bet pasiklausti nedrįso. 

Kartkartėmis, pakėlusi akis nuo lėkštės, mesda- 
vo žvilgsnius į Eleonorą, Ronaldą ir Kleopatrą. 

Visi už stalo susirinkę elgėsi gana laisvai, lyg 
nieko neturėtų įvykti. 

Bet Skarlet absoliučiai tiksliai žinojo, kad šian- 
dien vidurnaktį Eleonora ketina susitikti su Ronaldu. 

„Įdomu, apie ką jie kalbės?“ — bandė atspėti 
Skarlet. 

Ir tik vieną kartą per visą vakarą Skarlet pagyvė- 
jo. Ji atidžiai klausėsi misis Makintoš ir Eleonoros po- 
kalbio. Jos kalbėjo apie paskutinę madą. Skarlet, kaip 
ir bet kuriai mergaitei, buvo įdomu išgirsti apie pas- 
kutinius mados dvelktelėjimus. 

Pastaruoju metu buvo madingos dirbtinės gėlės, 
kuriomis puošdavo skrybėles ir sukneles. 

— Mieloji, tai nuostabiai atrodys, — kalbėjo mi- 
sis Makintoš, — bet tokioms santūrioms moterims 

kaip aš, tokia mada jau netinka. Ji kažkokia pernelyg 
efektinga. O santūri moteris turi atrodyti solidžiai. 

— Ką jūs, misis Makintoš, — paprieštaravo 
Kleopatra, — jūs dar nuostabiai atrodote, ir gėlės jums 
labai tiks. 

— O, mieloji, ačiū už komplimentą. Bet manau, 
kad man per vėlu dėvėti tokius apdarus. O tu, bran- 
gusis, kaip manai? — kreipėsi ji į vyrą, su Ronaldu 
kalbantį apie lenktyninius žirgus. 

Vyrai sukruto, ne iš karto supratę, ko klausia 
misis Makintoš. 

— Gėlės? A, gėlės! Gėlės visada gražu ir nuo- 
stabu, — tarė misteris Makintošas. 

Jo žmona nusikvatojo. 

— Tie vyrai visada užsiėmę tik savomis prob- 
lemomis. Tarsi pasaulyje nieko nėra svarbiau už ark- 
lius, ginklus, šunis. Dieve, kaip nuostabu! 

— Ką tu, mieloji! Tai labai įdomu. Štai aš žinau, 
kad misteris O'Hara neseniai įsigijo nuostabų šunį.. 

— Tikriausiai, — pertraukė jį misis Maliaio — 
vyrams įdomiau kalbėti apie savo reikalus, negu klau- 
sytis mūsų pokalbių apie kostiumus ir tualetus. 

— Be abejo, įdomiau, — linktelėjo galvą jos vy- 
ras. 

Ronaldas į tą pastabą mandagiai nusišypsojo. 

— Kodėl gi, misis Makintoš, kartais vyrai su ma- 
lonumu kalba apie tualetus. 

— Aš suprantu, Ronaldai, jie kalba apie apdarus 
tik tada, kai reikia pasirodyti aukštuomenėje arba va- 
žiuoti į balių. O šiaip... Taip pat puikiai žinau, kad 
jums įdomiau pakalbėti apie balnus, pakinktus, apie 
orą ir visokius kitokius niekus. 

— Mieloji, tai visai ne niekai. Nuo gero šuns 
labai priklauso medžioklės sėkmė. 

— O nuo geros suknelės priklauso moters nuo- 
taika ir net jos veido spalva, — atsikirto Eleonora. — 
Štai, pavyzdžiui, Kleopatrai dar per anksti dėvėti ryš- 

kius drabužius. Ji ir taip gerai atrodo, visada jaunat- 
viška, skaisti. 

Nuo Eleonoros žodžių Kleopatra šiek tiek su- 
triko, ir jos skruostai paraudo. Skarlet tai pastebėjo. 

Ji pajuto, kad ši iš pirmo žvilgsnio nekalta frazė 
buvo pasakyta ne šiaip sau: Eleonora norėjo įgelti 
Kleopatrai. 

Pagaliau vakarienė baigėsi taip pat santūriai, 
kaip ir prasidėjo. 

Ronaldas ir misteris Makintošas nuėjo į kabinetą 
surūkyti po cigarą. 

O moterys verandoje ruošėsi gerti arbatą. 

— Tau, mieloji, jau laikas gulti, — kreipėsi į 
Skarlet krikštamotė. 

— Gerai, visiems labos nakties, — Skarlet nusi- 
lenkė damoms ir vyrams. 

Eleonora priėjusi pabučiavo ją į žandą. 

— Labanakt, mieloji. Saldžių sapnų. Linkiu, kad 
šiąnakt sapnuose skraidytum labai aukštai. 

— Galbūt aš sapnuosiu gulbes, — atsakė Skarlet, 
dar sykį visiems nusišypsojo ir išėjo į savo kambarį. 

Sali, nustebusi, kad Skarlet taip anksti eina mie- 
goti, greitai jai padėjo nusirengti ir paguldė. 

— Tu laisva, — aukštuomenės damos balsu 
Skarlet kreipėsi į savo tarnaitę. 

Ši linktelėjo, nusišypsojo ir išėjo. 


Likusi viena, Skarlet susimąstė. 

Ji nekantriai laukė, kada didysis laikrodis sve- 
tainėje išmuš dvylika kartų. Šie dvylika skambių dū- 
žių taip gerai girdėti visame name. Ypač kai visi gy- 
ventojai miega. 

Skarlet klausėsi visą namą gaubiančios tylos. 

Pagaliau išgirdo metalinius laikrodžio dūžius. 
Išmušė vienuolika. 

„Dieve, kaip dar ilgai laukti!" — mintyse sušuko 
Skarlet ir nuslinko nuo lovos. Paskui priėjo prie lango, 

palengva atitraukė sunkią portjerą ir įsižiūrėjo. 

Parkas buvo nušviestas mėnulio šviesos. Ir nuo 
šios blyškios šviesos baltu smėliu pabarstyti takeliai 
atrodė kaip lediniai. 

Parke nieko nebuvo. 

Kartkartėmis medžių šakose suūkdavo apsimie- 
gojęs paukštis. Blankiai žibėjo žvaigždės. Dangumi lė- 
tai plaukė permatomi debesys. Jie tai slėpė mėnulį — 
tada parkas skendėjo tamsoje, — tai vėl jį atidengda- 
vo — ir parką užliedavo vaiduokliška tamsa. 

„Kada gi pagaliau tas laikrodis išmuš dvylika 
kartų? Kada gi? Nors ne dvylika, o pusę, tada jau gali- 
ma rengtis. O jeigu jie ateis anksčiau, ir aš negalėsiu 
patekti į biblioteką? Ir pražiopsosiu kažką įdomaus?“ 

Skarlet nervingai mindžikavo. 

Miegoti ji visai nenorėjo. Ją visą buvo apėmęs 
laukimas ir kažkokia nuojauta. 

„Įdomu, apie ką kalbės Eleonora ir Ronaldas? 
Ar jie bučiuosis ir kalbės apie meilę? Jeigu taip, tai 
puiku, žinoma, jeigu aš išgirsiu. Juk aš dar niekada 
negirdėjau, kaip vyras prisipažįsta moteriai meilėje...“ 

Ji nusišypsojo. 

„O gal jie kalbės apie kokius nors menkniekius, 
apie sukneles, teatrą ar ką nors panašaus. Tai man 
visai neįdomu. O gal prisimins praeitį? Juk tikriausiai 
jau anksčiau buvo pažįstami. Eleonora tokia graži. O 
Ronaldas...“ 

Mergaitė susiraukė. 

„-« jis toks keistas. Amžinai kažką nesupranta- 
ma galvoja. Jo veidas visada liūdnas, ir jis kažkodėl 
slepia akis. Taip, jis keistas, bet labai gražus. Jo veidas 
toks išbalęs, o akys labai didelės. Tiesa, kai jis juo- 
kiasi...“ 

Skarlet vėl nusišypsojo. 

„. visas jo veidas spinduliuoja linksmumu. Ir 
neįmanoma susilaikyti, pats imi juoktis. O va, misis 
Makintoš ir misteris Makintošas visai nežino, kad jų 

bibliotekoje šiandien paskirtas pasimatymas. Va, jeigu 
žinotų, įdomu, ką darytų? Ką jie galėtų pakeisti? Zi- 
noma, nieko.“ 

Pagaliau laikrodis išmušė pusę dvylikos. 

Nuo šio garsaus skambesio tylos apgaubtame 
name net sudrebėjo stiklai arba Skarlet taip pasigirdo. 

Ji įsispyrė į minkštas veltines baltu kailiuku 
puoštas šlepetes, užsimetė skarelę ir išslinko iš kam- 
bario. 

Skarlet buvo baisu sėlinti tuščiu tamsiu korido- 
rium. Bet ji jau puikiai pažinojo namą, gerai orien- 
tavosi beveik visiškoje tamsoje. 

Pro langus liejosi vaiduokliška mėnulio šviesa. 

Langų rėmų šešėliai lūžinėjo ant sienų, ir Skarlet 
kiekvieną kartą krūpteldavo, išgirdusi name kokį nors 
šnaresį. 

Biblioteką pasiekė laimingai. 

Joje buvo pakankamai šviesu. Didžiuliai langai 
žvelgė į tvenkinį, ir mėnulio šviesa, atsispindėjusi nuo 
vandens, užliejo patalpą. 
tarp dviejų spintų už portjeros. Ten stovėjo mažas ra- 
šomasis pultas ir minkšta kėdė. Turbūt čia misteris 
Makintošas konspektuodavo išrašus iš knygų, kai ne- 
turėdavo laiko užlipti į kabinetą. 

Skarlet įsitaisė už pulto ir susigūžė. 

Naktį name buvo vėsu, ir ji pasigailėjo, kad ne- 
pasiėmė ką nors šiltesnio už skarą. Bet jau nebuvo ką 
daryti — iki pusiaunakčio liko nedaug laiko ir Skarlet 
įsitempusi laukė. 

Ją graužė sąžinė, bet sutramdyti savo vaikiško 
smalsumo ji negalėjo. 
bandydama įžvelgti, ar koridoriumi neartėja žvakės 
šviesa. 

„Bet kodėl jie turi eiti su šviesa? — staiga susi- 
prato Skarlet, — juk aš ėjau visai nepasišviesdama. O 

jie turi daugiau priežasčių likti nepastebėti.“ 


Pagaliau ji išgirdo, kaip girgžtelėjo durys, ir bib- 
liotekoje pasigirdo atsargūs žingsniai. 

Skarlet dar nematė, kas įėjo. Gerai matyti jai 
trukdė didžiulė knygų spinta. 

Bet iš žingsnių ji pažino Ronaldą Kisindžerį. Tik 
vyras gali taip tvirtai žengti svetimame name. 

Skarlet truputį praskleidė portjerą, ir jai pavyko 
įžiūrėti Ronaldą, kuris jau sėdėjo odiniame krėsle ir 
rūkė cigarą. 

Cigaro liepsnelė tamsioje patalpoje retkarčiais 
sužybsėdavo, ir tada iš tamsos pasirodydavo Ronaldo 
profilis. 

„Taip, jis labai gražus, — pagalvojo Skarlet, — 
bet koks keistas jo žvilgsnis, kai jis vienas. Tai plėšraus 
paukščio žvilgsnis.“ 

Ir ji dar labiau įsispraudė į kampą, skruostu pri- 
glusdama prie vėsios sienos. Taip buvo geriau matyti, 
kas darosi bibliotekoje. 

Ronaldas nuolat žvilgčiojo į savo kišeninio laik- 
rodžio ciferblatą. 

Tačiau nekantrumo jo judesiuose Skarlet nepa- 
stebėjo. Matyt, jaunuoliui jau ne kartą yra tekę skirti 
slaptus pasimatymus, ir todėl jis visiškai nesijaudino. 

Išgirdusi laikrodžio dūžius, Skarlet krūptelėjo. 

Didžiuliai bibliotekos kurantai išmušė dvylika, 
bet Eleonora taip ir nepasirodė. 

Ronaldas ėmė nervintis. 

Jis pakilo nuo krėslo, cigaro nuorūką įmetė į ži- 
dinį ir keletą kartų perėjo biblioteką, sustodamas prie 
lentynų ir betiksliu žvilgsniu nužvelgdamas paauk- 
suotas knygų nugarėles. Jo žingsnių garsą slopino 
minkštas kilimas. 

Ronaldo nervingumas persidavė ir Skarlet. 

Ji jau pasigailėjo atėjusi čia, į biblioteką. Juo la- 
biau kad Ronaldas galėjo bet kuriuo momentu žvilg- 

telėti už portjeros ir pamatyti Skarlet. 

Ką ji tada pasakytų? 

Eleonoros tai ji nebijojo, o va Ronaldas kėlė jai 
baimę. 

„O jeigu dar jis papasakos misis Makintoš? — 
nuo tokios minties Skarlet net krūptelėjo, bet tuojau 
pat nusiramino. — Ne, tai jis turi manęs bijoti. Juk aš 
nedarau nieko smerktina, o jis, būdamas susižiedavęs 
su Kleopatra, susitikinėja su Eleonora“. 

Skarlet kažkodėl nesmerkė Eleonoros, juk ji ne- 
žinojo, kodėl misis Berlton ir Ronaldas Kisindžeris nu- 
tarė susitikti. 


Ir netrukus ji išgirdo skubius lengvus žingsne- 
lius. 

Sujudo ir Ronaldas: kišenėje paslėpė laikrodį, 
timptelėjo savo surduto skvernus. 

Į biblioteką įėjo Eleonora Berlton ir uždarė du- 
ris. 

— Tu jau čia? — paklausė žemu krūtininiu bal- 
su. 

Tokio Eleonoros balso Skarlet dar niekada ne- 
buvo girdėjusi. 

Ronaldas nuskubėjo jos pasitikti, paėmė už ran- 
kų ir pasodino į krėslą. 

— Nelabai ilgai manęs laukei? — paklausė Eleo- 
nora. 

— Ne, — trumpai atsakė jaunuolis. — Atvažia- 
vau čia tik dėl tavęs. 

Eleonora atkišo į priekį ranką, tarsi bijodama, 
kad misteris Kisindžeris prie jos prisiartins. 

— Sustok. Šis susitikimas neduos nieko gera. Aš 
turbūt pasielgiau neapdairiai, ateidama čia. 

— Bet mums reikia pasikalbėti. 

— Šito aš ir bijau. 

— Bet, Eleonora! — sušuko Kisindžeris, — tik 
pirmą kartą sunku prieš visus nusimesti kaukę, kurią 

mums uždėjo visuomenė. Nusišypsok, Eleonora, pa- 
bandyk. 

— Visai net nesirengiu šypsotis, — gūžtelėjo pe- 
čiais misis Berlton. 

— Ne, ne, nusišypsok. 

— Nematau tam priežasties. 

— Mes dabar vieni, mūsų niekas nepamatys, ir 
tavo šypsenos niekas nepasmerks. 

— Ne, aš jaučiuosi kaip vagilė, — misis Berlton, 
atrodo, pasidavė, — juk jeigu tave, kaip ir mane, pa- 
gautų nusikaltimo vietoje, tai ir tu kitaip kalbėtum. 

Eleonora susimąstė. 

— Bet tu ne vagis, blogiau — tu apgavikas. 

— Pakaks, Eleonora. Draudžiu taip kalbėti. Aš 
žinau, ką darau, ir tu manęs nemokyk. Aš atvažiavau 
čia... 

— Taip, — kandžiai tęsė Eleonora, — kad pa- 
matytum mane. Žinau. 

— Ne tik, Eleonora. Atvažiavau, kad prisipa- 
žinčiau esąs kaltas prieš tave. Bet aš nesitikėjau, kad, 
be tavęs ir manęs, atsiras žmogus, kuris išdrįs kaltinti 
mane. 

— Ką turi galvoje? — nustebo moteris. 

— Man atrodo, Kleopatra kai ką įtaria, — liūd- 
nai tarė Ronaldas. — O aš nenorėčiau jos skaudinti. 

— Jūs, vyrai, keisti sutvėrimai, — atsiduso Eleo- 
nora, — juk tu pats sulaužai priesaiką ir dar nori, kad 
niekas tavęs nesmerktų. Tau nepatinka, kai reikia iš- 
pirkti savo kaltę. 

— Tylėk, Eleonora, tu pati nežinai, ką kalbi. 

— Ojeigu aš pareikalausiu, kad išpirktum sąvo 
kaltę? Kaip tik todėl, kad aš pati labai nusikaltau jud- 
viem su Kleopatra. Juk tu nenori man atleisti, o aš 
pasiryžusi viskam, kad išpirkčiau savo kaltę prieš šią 
mielą mergaitę. 

— Bet aš pasiryžęs, pats pasiryžęs išpirkti savo 
kaltę, — karštai sušuko Ronaldas. 


512 


— Nusidėjęs su manimi dar kartą? Nekalbėk 
man apie tai, nejuokink. Argi tu nekaltas? Tai kuo dar 
save kaltini? Tai juokinga. Tu man melavai, kaip ir 
daugeliui kitų iki manęs. Kas man rūpi? Galbūt manai, 
kad turi kokius nors įsipareigojimus man todėl, kad 
kartą išgelbėjai man gyvybę ir reputaciją? Ne, jokių 
įsipareigojimų, brangusis, ačiū tau. 

Skarlet klausėsi meilužių pokalbio. Ji ne visai 
suprato, kas ir kuo kaltina. 

Tai Eleonora jai atrodė auka, tai netikėtai gaila 
buvo Ronaldo. | 

Bet greičiausiai ir moteris, ir vyras buvo kalti, 
kad pažeidė visuomenės ir moralės normas. 

— Eleonora, nuo mūsų paskutinio susitikimo 
praėjo vieneri metai. 

— Taip, Ronaldai. Lygiai vieneri metai ir du mė- 
nesiai. 

— Tu taip gerai tai prisimeni? 

— Taip, o kas man belieka? Tu per tą laiką vos 
nevedei, spėjai susižadėti. 

— Bet ir tu ištekėjusi, o gal aš ko nors nežinau? 

— Taip, aš ištekėjusi, ir tu tai gerai Žinai. 

— Nusispjauti! — suriko Ronaldas, — aš ne- 
manau, kad mums tai bus kliūtis. 

— Ne. Ne, Ronaldai. Aš nenoriu būti tavo mei- 
lužė. Tai nepadoru. 

— Bet juk negali būti ir mano žmona. Vadinasi, 
lieka viena — būti mano meiluže. 

— Ne, aš šito nenoriu. 

— Tik sakai, kad nenori, o tavo akys kalba ką 
kita. 

— Ką kalba mano akys? 

— Jos kalba, kad tau aš vis toks pat geidžiamas. 

— Tau tik taip atrodo. 

Skarlet nutarė patogiau įsitaisyti ant kėdės, bet 
ji išdavikiškai sugirgždėjo. 

Mergaitė apmirė, išsigandusi, kad ją gali paste- 

bėti. 

Bet moteris ir jaunuolis buvo taip įsigilinę į po- 
kalbį, kaltindami vienas kitą, kad šio tylaus garso ne- 
išgirdo. 

Ronaldas gailiai pažvelgė į Eleonorą. 

— Ką padarysi, Eleonora? Aš tik galiu prisiminti 
tą laiką, kai man sukako aštuoniolika metų, o tu žaidei 
su manimi kaip katė su pele, iš smalsumo norėdama 
sužinoti, kas bus. Ir štai, pasigėrėk, kas iš manęs išėjo. 
Tu sakei man, kad aš daug kentėjau ir tu kentėjai. 
Norėčiau žinoti, kaip? 

— Bet, Ronaldai, aš juk tau sakiau, kaip. 

— Ne, atleisk, tu man nesakei. Tu kartą sakei, 
kad neturėjai jėgų kentėti. 

— Aš sakiau tau, kad neturėjau jėgų galvoti nei 
apie tavo, nei apie savo kančias. Stai ką aš sakiau. 

— Ak taip, Eleonora... 

— Tu, Ronaldai, negali šito suprasti. Yra dalykų, 
kurių neįmanoma paaiškinti. 

Eleonora pakilo, bet Ronaldas sugriebė ją už 
rankų ir prispaudė prie krūtinės. 

Moteris pabandė ištrūkti, bet jaunuolis ją tvirtai 
laikė. 

— O ar nieko, Eleonora, neturėjai per šiuos me- 
tus? Tu juk buvai ištekėjusi. Turėjai meilužių. 

— Aš jaučiausi neturinti tam teisės, — sušnibž- 
dėjo moteris. 

-— Neturinti teisės laikyti save kalta? 

— Taip, kalta, todėl kad supratau, jog tu kenti 
dėl manęs, ir niekuo negalėjau užpildyti tos tuštumos, 
kai tu išėjai. 

— Bet, Eleonora, juk tu vis dėlto tvirtini, kad 
kentėjai dėl mano kaltės? — jo balse jautėsi lengva 
panieka moteriai. 

Ši bandė teisintis. 

— Ne, viskas ne taip, kaip tu manai. Ir dabar 
visai ne taip. Viskuo kaltas gyvenimas. 

— Taip, — atsiduso Ronaldas, — labai lengva 
sakyti, kad nei tu, nei aš nekalti, o kaltas gyvenimas, 
tik kažkodėl turi kentėti visi. 

Eleonora atsiduso ir ištraukė rankas. Ronaldas 
nelabai tam ir priešinosi. 

— Suprask, Ronaldai, vieni dėl meilės išeina iš 
proto, kiti šaudosi, o tu pradedi filosofuoti. Ir, patikėk 
manimi, nė vienas iš šių trijų būdų nieko neduoda. 

— Taip, gyvenimas žiaurus, — sutiko Ronaldas, 
ir aš tai Žinau. 

Abu kurį laiką tylėjo, tarsi bijodami susipykti. 
Juk jų tylūs žvilgsniai kvietė susitaikymui ir meilei, o 
ne ginčams. 

Bet žodžiai tarsi patys išsiveržė iš lūpų. 

— Matau, — tarė Ronaldas, — kad tu, Eleonora, 
kažką nusprendei, bet ką, negaliu suprasti. 

Moteris išdidžiai pakėlė galvą ir pratarė: 

— Kai tu Žiūri, pats to nepastebėdamas, iš pa- 
dilbų, įsivaizduoti negali, brangusis, kiek tavo akyse 
gudrumo. 

— Gudrumo? — suglumo Ronaldas. 

— Taip, taip. 

— Gudrumo? — dar kartą paklausė Ronaldas. 

— Taip, būtent gudrumo, Ronaldai, aš tai pa- 
stebėjau, kai tu ką tik pažiūrėjai į mane. 

— Tai ne gudrumas, — palingavo galvą Ronal- 
das, — greičiau liūdesys arba nuovargis. 

— Ne, gudrumo, brangusis, ankstesnio gudru- 
mo. Net ir dabar tu nori gudrauti, puikuotis prieš ma- 
ne. Aš jus pažįstu, visi jūs, vyrai vienodi. Bet pamirš- 
tate, kad būna momentų, kai moterys mato jus tokius, 
kokie esate. Tu, be abejo, supranti mane, Ronaldai. 
Todėl moterys jums juokiasi tiesiai į veidą, tuomet jūs 
joms bjaurūs, koktūs... Bet tai neturi nieko bendra. 

Ronaldas įdėmiai pažiūrėjo Eleonorai į akis. 

— Aš ne visiškai suprantu tave. 

— O tu pasistenk. Prisimink mūsų ankstesnius 

santykius ir suprasi, ko aš noriu. 

— Taip, — Ronaldas, atrodo, suprato. — Tu no- 
ri, kad aš nebūčiau tau niekuo įsipareigojęs, kad įsi- 
tikintum, ar pasikeičiau per tą laiką. 

— Ne, ne, Ronaldai, apsirinki. Bet matai, tavo 
gudrumas... 

— Eleonora, patikėk, aš tiesiog negaliu tau įro- 
dyti. 

— O man ir nereikia įrodymų. Nejaugi nesu- 
pranti, kad nieko iš tavęs nenoriu. Aš tokia, kokia esu. 
Nenoriu pasinaudoti tavo atvykimu, nenoriu, kad da- 
lyvautum mano gyvenime ir reputacijoje, kurią išgel- 
bėjai. Kas man dabartinė mano reputacija? Kad ir kas 
atsitiktų — man tas pat. Ir tu, Ronaldai, būtum kvai- 
las, jeigu kentėtum dėl manęs. Atvažiavai čia susitikti 
su manimi, nes buvai tikras, jog aš kenčiu. Ir juo blo- 
giau man, kad aš tai ramiai priimu. 

— Bet juk aš čia, Eleonora, ir pasiryžęs dėl tavęs 
viskam. 

— Gink Dieve, tik nekalbėk apie meilę, nes 
lygiai taip pat kalbi su Kleopatra, taip kalba visi jauni- 
kiai. Aš ne tavo sužadėtinė. 

— Ne, Eleonora, taip galiu pasakyti tik aš ir tik 
tau. 


Skarlet nustebusi klausėsi pokalbio. 

Ji suprato, kad vyras ir moteris prisimena senas 
nuoskaudas, bet kartu jautė, jog Ronaldas myli Eleo- 
norą, bet niekaip negalėjo įsivaizduoti, kodėl jis nenori 
jos vesti, o ir pati Eleonora to nesiekia. 

Ji nesuprato, kodėl tada Ronaldas prisipažino 
mylįs Kleopatrą, kodėl su ja susižiedavo. Tai buvo dar 
Skarlet nesuprantamos problemos. Juk norint ką nors 
suprasti meilėje, reikia ją išgyventi. 

— Tu, Eleonora, man atrodo, jauti pasitenkini- 
mą graužti save ir mane. 

— Taip, šitai aš sugebu, — nusišypsojo moteris. 

Ronaldas savo delnais apglėbė moters ranką. 

— Nesipykim, sėskim ir pasikalbėkim atvirai, 
pagalvokim, ką toliau darysim. 

— Man atrodo, Ronaldai, tu nusprendei už mus 
abu. Tu susižiedavęs, greitai bus vestuvės. 

— Ne, ne viskas taip paprasta. Kleopatra vis vil- 
kina vestuvių dieną, o aš bijau, kad galiu apsigalvoti. 

— O tu labiau pasitikėk savimi, — patarė Eleo- 
nora, — juk tu toks išdidus ir pasitikintis. 

— Taip, aš norėjau pamiršti tave, norėjau su- 
teikti laimės tai vargšei mergaitei. 

— Na, o kuo aš čia dėta? 

— Eleonora, juk tu mane padarei tokiu, koks aš 
esu. Tu buvai man pirmoji moteris. 

— Na ir kas? Pirmoji meilė niekada nesibaigia 


vedybomis. 
— Žinai, ką man pasakė Kleopatra? 
— Numanau. . 


— Ji sakė, jog mane su kažkokia moterimi matė 
Naujajame Orleane. 

— O ką, buvai ten vienas? — nusišypsojo Eleo- 
nora. 

— Ne, bet aš radau jėgų prisipažinti Kleopatrai, 
kad nemyliu tos moters, taip ir yra. 

— Ir visai be reikalo, — Eleonora pasitaisė šu- 
kuoseną. — Geriau būtum pasakęs, kad ją myli, tada 
Kleopatra galėtų patikėti tavo meile. 

— Aš pats nežinau, ką daryti, — Ronaldas pa- 
sirėmė galvą ranka. — Bandau suprasti, bet juo dau- 
giau galvoju, juo sunkiau. Aš noriu būti su tavimi — 
ir drauge aš įsipareigojęs Kleopatrai, negaliu jos ap- 
gauti. 

— Tu turi apsispręsti, Ronaldai, kuo rūpinsiesi: 
manimi, Kleopatra ar savimi. Suteikti laimę visiems 
vienu metu neįmanoma. 

— Taip, bet čia viskas sudėtingiau, — Ronaldas 
sėdėjo užsisvajojęs, — man visos tos dramos esmė ta, 

kad kiekvienas iš mūsų — aš, tu, Kleopatra — be rei- 
kalo vaizduojam esą vientisi, harmoningi, kai tuo tar- 
pu mumyse šimtas, tūkstantis ir daugiau skirtingų re- 
gimybių, žodžiu, tiek, kiek jų mumyse užkoduota. 

— Tu mėgsti pafilosofuoti, — tarė Eleonora. 

— Taip, bet samprotaujant galima padaryti iš- 
vadas, kurios kartais padeda išgyventi sudėtingose 
situacijose. Juk kiekviename iš mūsų, Eleonora, slypi 
sugebėjimas su vienu žmogumi būti vienokiu, su ki- 
tu — kitokiu, o mes vis dar guodžiamės iliuzija, kad 
liekame tokie patys visiems, kad mūsų visi poelgiai 
yra harmoningi. 

— Tai didžiausia nesąmonė, — nusikvatojo 
Eleonora, — nori pasakyti, kad esi beprotis ir negali 
atsakyti už savo poelgius, ir nori mane apkaltinti dėl 
visų savo bėdų. Ne, Ronaldai, už save reikia pačiam 
atsakyti, o ne suversti kitam. Aš pati suprantu, kad 
kartais elgiuosi taip, kaip man nebūdinga, ir kad pa- 
gal šį poelgį negalima apie mane spręsti. Tokiu mo- 
mentu man atrodo, kad esu pastatyta prie gėdos stul- 
po iki gyvenimo pabaigos, tarsi visas mano gyveni- 
mas tilptų šiame akimirksnyje. 

— Štai čia ir mano bėda, — sutiko Ronaldas su 
Eleonora. — Mano gyvenime buvo keletas tokių gė- 
dingų poelgių, ir mane siutina, kad žmonės nori įtvir- 
tinti man tą įvaizdį, kuris man nebūdingas, įvaizdį, 
koks aš buvau tik gėdingomis minutėmis, ir aš tai la- 
bai skaudžiai išgyvenu. 

Ronaldas kalbėjo taip jausmingai, kad jo balsas 
drebėjo, ir net Skarlet pajuto neapsakomą jaudulį ir, 
žvilgtelėjusi pro portjeros kraštelį, pamatė, kaip staiga 
Eleonora pasisuko ir uždėjo rankas Ronaldui ant gal- 
vos. 

Moteris prisiglaudė jaunuolį. 

— Nurimk, nurimk, aš viską suprantu, viską, 
Ronaldai. Tai aš kalta dėl visų tavo nelaimių, tik aš. 
Juk viskas prasidėjo nuo manęs. Tu iš tikrųjų buvai 

toks nekaltas, kad mane tai sužavėjo, tada sužavėjo. Ir 
aš, pati nežinodama kodėl, nutariau užvaldyti tave. 
Prisimeni mūsų susitikimus, prisimeni? 

— Taip, — vos pralemeno Ronaldas, glausda- 
mas prie savęs moterį. 

— Man atrodo, nereikėjo tau čia atvažiuoti, — 
Eleonora glostė Ronaldo plaukus, — juo labiau su 
Kleopatra. Suprantu, norėjai išbandyti savo ryžtą, bet 
tu, Ronaldai, patikėk, dar esi per silpnas, kad atsi- 
spirtum pagundoms. Ir ne tu mane paliksi, o aš tave. 

— Nereikia! Nereikia! — sušuko Ronaldas. — 
Noriu, kad būtum su manimi, kad visada būtum su 
manimi. 

— Ronaldai, bet tai neįmanoma, — Eleonora at- 
sisėdo šalia mylimojo, — tai visiškai nerealu, juk aš 
turiu vyrą, tu — sužadėtinę, o mūsų santykius aukš- 
tuomenė pasmerks. O apgaudinėti, sąžiningai tau pri- 
sipažinsiu, man jau nusibodo. 

— Bet juk tu savo vyro nemyli! Juk tai baisus 
žmogus! 

— Taip, aš vyro nemyliu, — gana šaltai tarė 
Eleonora, — bet, kad ir turi trūkumų, jis garbingas 
žmogus, ir apgaudinėti jo nenoriu. Taip pat ir tu, Ro- 
naldai, esi įsipareigojęs Kleopatrai. 

— Bet aš noriu meilės! — net gaudydamas kva- 
pą sukuždėjo Ronaldas. — Aš noriu meilės su tavimi, 
noriu turėti tavo kūną, bučiuoti ir kvėpuoti tavo aro- 
matu! Eleonora, girdi? Juk tu pažadinai manyje vyrą, 
o tai, patikėk, labai daug reiškia. 

— Ne, ne, — sušuko Eleonora. — Roni, tu turėsi 
dar daug moterų. 

— Bet aš niekada neturėsiu tokios kaip tu! 

— Tu privalai galvoti tik apie Kleopatrą, — 
Eleonora ryžtingai atsistojo, o Ronaldas puolė prieš ją 
ant kelių ir ėmė bučiuoti jos batelius. | 

— Ką darai? Liaukis! — bandė sulaikyti Ronal- 
dą Eleonora. 

Bet jis šliaužiojo prie jos kojų kuždėdamas: 

— Noriu, kad priklausytum tik man, aš nenoriu 
su niekuo tavęs dalintis. Su niekuo! 

— Nereikia, Ronaldai, — jau aiškiai savęs ne- 
kontroliuodama žemu balsu sušnabždėjo Eleonora. 

Ronaldas pašoko ir stipriai apsikabino Eleonorą. 
Ši iš pradžių bandė ištrūkti, bet iš karto suglebo vy- 
riškio rankose ir visiškai jam atsidavė. 

Skarlet, girdėdama aistringų bučinių garsus, gi- 
lius atodūsius, nevalingai užsimerkė. Ji norėjo pa- 
žvelgti į beprotybę, bet bijojo. 

O ją pasiekdavo karštas Ronaldo šnabždesys: 

— Eleonora, elkis su manimi kaip su valkata 
šuniu, atsitiktinai prikibusiu prie tavęs. 

— Ką tu kalbi? Ką tu kalbi, Roni? — kuždėjo 
Eleonora. 

— Taip, tarsi negalėtum manimi atsikratyti ir 
per prievartą priversta pasiimti pas save. Jeigu tuo 
patikėsi, patikėsi, kad aš valkataujantis šuo, mane nie- 
kinsi ir žeminsi. Bet drauge matydama, kad visa tai aš 
labai ramiai priimu, susitaikau su tuo, galbūt pasi- 
gailėsi ir pasiliksi mane. 

— Tai neįmanoma, — atsakė Eleonora, bučiuo- 
dama Ronaldą. 

— Juk aš žinau, Eleonora, tu viską nori daryti 
atvirkščiai, nori būti su šventumo aureole, nenori nie- 
ko apgaudinėti. 

— Nenoriu apgaudinėti? — nusijuokė mote- 
ris. — Aš ištvirkėlė, ir nieko su savimi negaliu pa- 
daryti. Aš labiausiai ištvirkusi moteris visame pasau- 
lyje. 

— Bet vis tiek tu šventa, — sakė Ronaldas, 
klaupdamasis prieš Eleonorą ir apsikabindamas jos 
kojas, — aš myliu tave, myliu, — šnabždėjo į jos suk- 
nelės klostes. 

Skarlet matė, kaip nuo Ronaldo kvėpavimo ple- 
vena šilkas, matė, kaip kilnojasi misis Berlton krūtinė. 

O Ronaldas, klūpodamas ant vieno kelio, apkabino 
Eleonorą per liemenį. 

— Aš myliu tave, — kartojo jis, kildamas. 

O Skarlet prisiminė, kaip Ronaldas įtikinėjo 
Kleopatrą, kad myli tik ją. 

Eleonora rankas sunėrė ant Ronaldo nugaros. 
Skarlet matė, kaip nervingai dreba misis Berlton ran- 
kos, kaip žybčioja žiedai ant jos plonų pirštų. 

„Dieve mano, kodėl aš čia? Kaip aš galėsiu rytoj 
žiūrėti jiems į akis, kai rytoj pusryčiaudami solidžiai 
sėdės vienas prieš kitą, dėdamiesi vos pažįstami?“ 

— Pabučiuok mane! Pabučiuok mane! — šnabž- 
dėjo Eleonora, ir Ronaldas godžiai įsisiurbė į jos lūpas. 

„Dieve, ką aš padariau! — galvojo Skarlet. — 
Kodėl nepasilikau miegamajame? Kodėl čia atėjau? 
Juk aš niekada negalėsiu pamiršti šio reginio, niekada 
dabar negalėsiu tikėti vyrais." 

Bet ji neturėjo jėgų atitraukti savo žvilgsnio nuo 
to, kas vyksta. 

Ji susižavėjusi stebėjo besiglėbesčiuojančius Ro- 
naidą ir Eleonorą. Skarlet sekė, kaip grakštūs moters 
pirštai glosto vyro plaukus, kaip aistringai jis glaudžia 
prie savęs Eleonorą, kaip jo lūpos randa moters lūpas, 
ir kaip palaimingai dūsauja Eleonora. 

+ — Aš noriu, mieloji, kad tu visa visa priklau- 
sytum man, visa ir dabar! 

— Ne, ne, tik ne tai, Roni, ir ne dabar. Galbūt 
kada nors paskui... kur nors kitoje vietoje. 

— Ne, brangioji, dabar! — šnabždėjo Ronaldas, 
aistringai bučiuodamas moters petį. 

Si, neturėdama jėgų ištrūkti iš jo glėbio, krūp- 
čiojo ir pati glaudė vyrą prie savęs. 

Pagaliau netekusi jėgų Eleonora atsisėdo ant so- 
fos, ir Skarlet jau matė tik dailius jos pečius, matė, 
kaip jie krūpčioja, matė atloštą galvą, pravertą burną. 

Eleonoros lūpos vis šnabždėjo: 

— Ne, ne dabar... ne čia... 

Pagaliau ji išgirdo gilų Eleonoros atodūsį. 

— Ne! — sušuko Eleonora, ištrūko iš Ronaldo 
glėbio ir nubėgo prie lentynos. 

Vyras neryžtingai atsistojo priešais ją. 

— Ne! — Eleonora atkišo rankas, tarsi ginda- 
masi nuo Ronaldo. — Aš to nenoriu, viskas baigta, 
viskas praeityje. Suprask ir atleisk. 

Ronaldas žengė žingsnį į priekį, Eleonora be- 
jėgiškai nuleido rankas. 

— Išeik! — paprašė ji. — Neversk manęs išvaryti 
tave, juk aš to nenoriu. 

— Bet kodėl nenori paklausyti savo širdies? — 
paklausė Ronaldas. — Juk ji sako tau visai ką kita. 

— Aš per daug nusidėjau gyvenime, — pasakė 
Eleonora, — aš per dažnai klausiau savo širdies balso 
ir pridariau daugybę klaidų, nepataisomų klaidų. 

— Nejaugi tu mane smerki? — paklausė Ronal- 
das, panarinęs žvilgsnį. 

— Aš smerkiu save, — atsakė moteris ir jos balse 
buvo tiek nuoširdaus liūdesio, kad Skarlet norėjo pra- 
virkti. 

— Tu nori šito? — paklausė Ronaldas. 

— Ne, nenoriu, tu turi išeiti. 

Ronaldas dar kartą pabandė apglėbti moterį, bet 
ji ištrūko. 

— Neversk manęs išvyti tave, — pakartojo ji. 

— Aš išeisiu, — atsiduso Ronaldas, — bet visą 
gyvenimą to gailėsiuos. 

— Ir aš gailėsiuos, bet užtai turėsime ką pri- 
siminti. 

Ronaldas atsiklaupė ant vieno kelio ir pabučia- 
vo Eleonoros suknelės palanką. 

Eleonora vengė pažvelgti į jį, ir Skarlet suprato, 
kodėl moteris taip elgiasi. Ji iš paskutiniųjų jėgų sten- 
gėsi nugalėti save. Dar truputis, ir Eleonora būtų puo- 
lusi į glėbį Ronaldui. 

Bet šis jos pagailėjo, greitai pakilo ir neatsigręž- 

damas išėjo iš bibliotekos. 

Eleonora tuojau pat puolė prie durų, užstūmė 
skląstelį ir sunkiai atsisėdo į krėslą. 

Skarlet matė, kaip krūpčioja jos pečiai. Moteris 
raudojo. 

Skarlet, pati nesuprasdama kodėl, atitraukė por- 
Herą. Eleonora to nepastebėjo, ji teberaudojo. 

Eleonora net neišgirdo, kaip iš užpakalio priėjo 
Skarlet. Greičiausiai mergaitė suprato, kad negalima 
dabar Eleonoros palikti vienos. 

Skarlet ranka palietė misis Berlton petį. Ši krūp- 
telėjo ir staiga atsisuko, jos akyse buvo išgąstis. 

— Skarlet, tu? — nustebusi sušuko moteris. — 
Jau naktis, ką tu čia veiki? 

— Atleisk man, Eleonora, bet aš viską ma- 
čiau, — prisipažino Skarlet, ir jos skruostais nuriedėjo 
ašaros. 

— Nereikia manęs gailėti, — pasakė misis Berl- 
ton, — aš pati dėl visko kalta. 

Ji apsikabino Skarlet ir prisiglaudė. 

Skarlet verkė nesivaržydama. Ji gailėjo Eleono- 
ros ir jau neapkentė Ronaldo. 

— Jis blogas! — tarė Skarlet. — Jis labai blogas! 

— Ne, tu jo visai nepažįsti, — tarė Eleonora, — 
tu net neįsivaizduoji, koks jis geras ir švelnus. 

— Bet jis privertė tave verkti! — suglumo Skar- 
let. 

— Aš pati priverčiau save pravirkti, — atsakė 
Eleonora, glostydama mergaitės galvą. 

Skarlet pamažu nurimo ir pažvelgė Eleonorai į 
akis. Moters akys buvo pilnos ašarų, ir Skarlet vėl jos 
pagailo. 

— Tik nereikia manęs gailėti, — įspėjo misis 
Berlton, — aš pati dėl visko kalta, aš pati susigadinau 
gyvenimą. Bet ir smerkti manęs nereikia, juk tu ne- 
žinai, kodėl taip atsitiko. 

— Aš myliu tave, Eleonora, — pasakė Skarlet, 

priglusdama prie jos skruosto. 

— Na ir gerai, nors mane mylėti nėra už ką. 

Eleonora pakilo ir susitvarkė plaukus. 

Žiūrėdamas į šią aukštuomenės damą, jau ne- 
galėtum pasakyti, kad tik prieš keletą minučių ji buvo 
kupina aistros ir beviltiškai raudojo. 

Skarlet vėl pajuto lengvą atšalimą tarp savęs ir 
misis Berlton: tarsi jas būtų skyręs plonas nematomas, 
bet nepralaidus stiklas. 

Ir Skarlet suglumo, kai Eleonora ramiai jai pra- 
nešė: 

— Rytoj aš išvažiuoju. 

— Kur? Kodėl? — paklausė mergaitė. 

— Į tolimus kraštus, mieloji, daugiau aš čia ne- 
turiu ką veikti. 

— O kodėl tu nenori pasilikti? 

— Ar po to galima pasilikti? Tik nesugalvok nie- 
ko pasakyti Kleopatrai. Ji dar bus laiminga su Ronal- 
du, juk visa, ką tu matei — praeitis, jos tolimas aidas. 
Šito viso nebuvo, Skarlet, atsimink. Tu ramiai mie- 
gojai, ir nieko bibliotekoje šiąnakt nebuvo. 

— Bet juk taip nebūna, — paprieštaravo Skarlet. 

— Taip turi būti, — pataisė ją Eleonora Berl- 
ton. — Taip bus geriau visiems — man, Ronaldui ir, 
svarbiausia, Kleopatrai. Ir tau taip pat. 

— Bet aš negalėsiu pamiršti, — spyriojosi mer- 
gaitė. 

— Niekas to ir neprašo, — nusišypsojo Eleo- 
nora, — tu tiesiog niekam nepasakosi. Išmok saugoti 
savo ir, svarbiausia, svetimas paslaptis, ir tada būsi 
mylima, tau patikės didžiausias paslaptis. 

— Mylės kaip tave, Eleonora? 

— Neduok Dieve, kad mylėtų kaip mane, — 
nusišypsojo moteris. — Eime, aš tave palydėsiu, tu 
turbūt bijai viena vaikščioti tamsiame name. 

Skarlet lyg maža mergaitė padavė Eleonorai 
ranką, ir jos abi patykomis nuėjo per snaudžiantį tylų 

namą. 

Girgždėjo parketas, pro pravirą langą dvelkė vė- 
jas, atnešdamas nakties vėsą ir gėlių kvapus. 

— Naktį taip nuostabu! — tarė Eleonora. — Tai 
tarsi iš kitų pavogtas laikas. 

Ji nuvedė Skarlet prie pačių miegamojo durų, 
pabučiavo ir palinkėjo labos nakties. 

Mergaitė įėjo į kambarį, greitai palindo po ant- 
klode ir netrukus užmigo, išvarginta išgyvenimų. 

Bet jos sapnas buvo keistas. Jis jau daugiau ne- 
buvo panašus į pirmykščius sapnus. 

Jos šiandieniniame sapne atsainiai bučiavosi vy- 
ras ir moteris. Ir, keisčiausia, Skarlet negalėjo įžiūrėti 
jų veidų. 

Skarlet krūpčiojo ir negalėjo pabusti. 


6 skyrius 


Skarlet pabudo. Kambarį buvo užliejusi ryški 
saulės šviesa. Prie lovos stovėjo Sali. 

— Mis Skarlet, kelkitės, kelkitės, jau greitai pus- 
ryčiai, — Sali atrodė susirūpinusi. 

Skarlet pasitrynė akis. 

— Aš dar noriu miegoti. 

— Ne, ne, mis, reikia keltis, misis Makintoš ne- 
mėgsta, kai kas nors iš svečių vėluoja pusryčių. 

— Gerai, — pralemeno Skarlet keldamasi. 

Sali greitai padėjo jai apsirengti. 

Kai Skarlet nulipo į valgomąjį, iš karto pamatė 
tuščią vietą, kurioje dar vakar už stalo sėdėjo misis 
Eleonora Berlton. 

— Mano sesuo išvažiavo, — užbėgo už akių 
mergaitės klausimui misis Makintoš. 

Skarlet net nenustebo. Ji atsisėdo į savo vietą. 

Prie stalo vyravo įtempta tyla. 

Kad ir kaip misis Makintoš stengėsi užvesti po- 

kalbį, jai nepavyko. 

Ronaldas ir Kleopatra atsakinėjo lakoniškai, 
misteris Makintošas, atsiprašęs ir įspėjęs, kad jo laukia 
neatidėliotini reikalai, greitai baigė pusryčiauti ir išėjo. 

— Skarlet, kaip miegojai? — pasidomėjo misis 
Makintoš. 

— Ačiū, gerai... 


Kitos dvi dienos, kurias ji praleido Makintošų 
dvare, praėjo lyg rūke. 

Mergaitės daugiau nedžiugino tvenkinys su 
gulbėmis, viskas čia jai priminė misis Berlton, kuri 
taip netikėtai išvažiavo. 

Skarlet niekaip negalėjo pamiršti jos liūdnų akių 
ir nuolat žvilgčiodavo į žiedelį su smaragdu ant be- 
vardžio piršto. Žiedelis tarsi šildė ją, ir Skarlet kartais 
net kalbėdavosi su juo, mintyse kreipdamasi į misis 
Berlton. 

Skarlet klausė jos patarimo, atvirai pasipasako- 
davo. Vakare prieš išvažiavimą jai užėjo gailesčio prie- 
puolis, ji net apsiverkė. 

O paskui, vėlai naktį, užsidegė žvakę ir pasiėmė 
nuo lentynos Bibliją. 

Ji ėmė skaityti skyrių, kuriame pasakojama, kaip 
Kristui atvedė moterį, sulaužiusią ištikimybę. 

Perskaičiusi Skarlet užsidengė veidą rankomis. 
Jos skruostais riedėjo ašaros, ir ji meldėsi, kad Dievas 
atleistų Eleonorai. 

Ši neįmantri malda galėjo sujaudinti bet ką, ir 
Skarlet tvirtai tikėjo, kad Dievas atleis šiai pasikly- 
dusiai moteriai... 


Kelias į Tarą Skarlet pasirodė jau ne toks ilgas ir 
varginantis, be to, ji važiavo rytą, kai dar jautėsi nak- 
ties vėsa. 

Kai ekipažas užkopė į kalvą ir ji pamatė gimtuo- 
sius namus, nuotaika iš karto pasitaisė, pagalvojus 

apie susitikimą su tėvais ir seserimis. 

O labiausiai ji norėjo pamatyti Auklytę, kad ga- 
lėtų pasigirti misis Berlton dovana. 

Žinoma, Skarlet niekam nesiruošė pasakoti apie 
tai, ką matė. Dabar tai buvo jos paslaptis, kurios netu- 
rėjo teisės niekam atskleisti. Juo labiau kad pažadėjo 
misis Berlton amžinai tylėti. 


Visi neslėpė savo džiaugsmo, pamatę iš ekipažo 
išlipančią Skarlet. Ji buvo dėmesio centre. Atrodė, jog 
Skarlet ilgai nebuvo. 

Motina ją apsikabino ir ėmė bučiuoti. 

Tėvas, nors ir nedemonstravo savo jausmų, bet 
aiškiai džiaugėsi dukters sugrįžimu. 

— Tave gerai priėmė Makintošai? — tik paklau- 
sė Džeraldas. 

— Taip, labai gerai. 

— O tu, Skarlet, gražiai elgeisi? — pasidomėjo 
Auklytė, priekabiai apžiūrėdama Skarlet drabužius. 

Kad ir kaip stengėsi, tačiau jokio defekto nepa- 
stebėjo, juk Sali prieš Skarlet išvažiavimą tuo pasi- 
rūpino. Visi raišteliai buvo užveržti, visos kokardos 
surištos lygiai ir kruopščiai. 

Bet Auklytė vis tiek buvo nepatenkinta. 

— Man atrodo, tu sublogai, — pasakė ji Skarlet. 

— Betjuk tu pati uždraudei man valgyti po kelis 
pyragaičius per dieną. 

— O gal taujų nedavė? — Auklytė nemėgo Ma- 
kintošų. 

Skarlet nusijuokė ir parodė savo bevardį pirštą 
su žėrinčiu žiedeliu. 

— Kokia grožybė! — sušuko Sjulin, o Auklytė 
nepatenkinta pasidomėjo, kieno tai dovana. 

— Manį padovanojo jaunesnioji misis Makintoš 
sesuo Eleonora Berlton. 

Auklytė vis tiek buvo nepatenkinta Skarlet. 

— Negalima priimti tokių brangių dovanų, — 

pamokančiai pasakė ji, — o tai Makintošai dar pa- 
galvos, kad mes skurdžiai. 

— Bet ji man dovanojo iš visos širdies, ji labai 
graži moteris. 

— Vis vien ji iš Makintošų, — burbtelėjo Auk- 
lytė, nors niekada nebuvo mačiusi Eleonoros. 

— Tu nieko nesupranti, Auklyte, — įsižeidė 
Skarlet, — ji labai gera ir geriausiai iš visų mane pri- 
ėmė. 

— Visi Makintošai vienodi, — vis dar burbėjo 
Auklytė, šukuodama Skarlet plaukus. 

Auklytei, žinoma, knietėjo sužinoti, kaip Skarlet 
praleido laiką Makintošų sodyboje. Bet išdidumas ne- 
leido paklausti. 

O Skarlet, tarsi bandydama tarnaitės kantrybę, 
išsisukdavo painiais atsakymais, o tiesmukiškai pa- 
klausti Auklytė nesiryžo. 

Skarlet klausinėjo, kas įvyko Taroje per tą laiką, 
kai jos nebuvo. Auklytė, tiesą sakant, ir pasigirti ne- 
turėjo kuo. Gyvenimas Taroje slinko vienodai, o per 
keletą dienų negalėjo nieko atsitikti, apie ką galima 
būtų pasakoti. 

Bet čia Auklytė prisiminė, kad kaip tik vakar 
Elin baigė siuvinėti didelį darbą, ir tarnaitė ėmė jį mar- 
ginti. 

Ir tada Skarlet ne vietoje pasakė: 

— Auklyte, o pas Makintošus tokie gražūs pa- 
veikslai, tu net negali įsivaizduoti! 

— Kokie paveikslai? Ir pas mus yra paveikslų. 

— Ne, pas mus tokių nėra. Jų visi paveikslai 
paauksuotuose rėmuose ir labai gražūs. 

— O kas iš tų paveikslų? — pasakė Auklytė, bet 
Skarlet į jos žodžius neatkreipė dėmesio. 

— O dar pas juos kokie sidabriniai indai! Tokie 
servizai, tiesiog atsižiūrėti negali. 

— Ir mūsų geri indai, — Auklytė norėjo patei- 
sinti savo šeimininkus. — Tiesa, juos pamiršta išbliz- 

ginti, bet aš dabar prižiūrėsiu. 

— Auklyte, dar pas Makintošus yra parkas, o 
jame tvenkinys, kuriame plaukioja juodosios ir bal- 
tosios gulbės. Tu kada nors matei juodąsias gulbes? 

— Juodųjų nemačiau, — prisipažino Auklytė, — 
bet, man atrodo, kad baltosios kur kas gražesnės. 

— O pas juos yra ir juodųjų, ir baltųjų, kaip ir 
žmonių, juk jų taip pat yra ir baltųjų, ir juodųjų. 

Auklytė susimąstė: kokia jai keista pasirodė 
Skarlet išvada. 

— O ar daug tarnų pas juos? — pasidomėjo 
Auklytė. 

— Vien tik liokajai trys. 

— Nieko, — pasakė Auklytė, — mūsų Porkas 
vertas trijų. 

— Užtai mes neturime oranžerijos, — pasakė 
Skarlet. 

— O kas tai? 

— Na, toks stiklinis namas. Jame auga įvairios 
palmės, gėlės. Tu tokių turbūt nematei? 

— Ir kam visa tai? Iš to jokios naudos. 

— Kaip tai jokios naudos? Misis Makintoš nu- 
kerpa gėles, ir jie su sodininku sudaro puokštes, stato 
jas į vazas ir puošia namą. Tai labai gražu, Auklyte! 

— Na ir kas, mūsų gėlynuose taip pat auga gra- 
žios gėlės, o rožyne daug rožių. 

Kad ir kaip stengėsi Skarlet, tačiau negalėjo įti- 
kinti Auklytės, kad Makintošų puikus dvaras ir pa- 
vyzdingi tarnai. 

Auklytė buvo šventai įsitikinusi, kad geresnio 
namo už Tarą nėra visame pasaulyje. 

— O dar pas Makintošus buvo labai daug sve- 
čių. 

— Kiek? 

— Na, žinai... — Skarlet susimąstė. — Buvo mi- 
sis Eleonora, paskui mis Kleopatra ir jos sužadėtinis 
misteris Ronaldas Kisindžeris. Jie visi labai geri žmo- 

nės. 

— O kaip jie elgėsi su tavimi, Skarlet? — pa- 
sidomėjo tarnaitė. 

— Labai gerai. Misis Eleonora vaikščiojo su ma- 
nimi, pasakojo apie tolimus kraštus, pasakojo apie tai, 
kaip ji ten gyveno, kaip plaukė laivu per vandenyną. 
Tai buvo labai įdomūs pokalbiai. 

— O kaip elgėsi misis Makintoš, ar ji tavęs ne- 
skriaudė ir nemokė? 

— Ne, misis Makintoš buvo labai svetinga, ji su 
manimi šnekėjo apie viską, aprodė namą, oranžeriją, 
apie viską pasakojo ir kvietė dar į svečius. 

— Tai ką, Skarlet, Makintošų dvare tau labiau 
patiko negu Taroje? 

— Oi ne, Auklyte, ką tu, namie kur kas geriau! 
Čia aš galiu eiti, kur noriu, su kuo noriu kalbėtis, kaip 
noriu elgtis. O ten jaučiausi truputį nejaukiai ir visą 
laiką bijojau, kad ką nors ne taip padarysiu, ir visi 
juoksis. 

— Jie negeri žmonės, jeigu juokėsi iš tokios ge- 
IOS mergaitės. 

— Ne, jie nesijuokė, Auklyte, aš elgiausi gerai. 

— Na, Skarlet, tuomet tu šaunuolė, visi kaimy- 
nai kalbės, kad Džeraldo O'Haros nuostabi vyriausioji 
duktė. 

Priėjo Sjulin. 

— Prašau, parodyk man žiedelį. 

Skarlet prieš sesers veidą pasukiojo ranką. Sju- 
lin susižavėjusi žiūrėjo į blyksintį akmenį. 

— Jis toks mažas ir toks gražus. 

— Taip, bet tai dovana, Sjulin, jį man padova- 
nojo viena nuostabi graži moteris. 

— Graži? — susidomėjo Sjulin. 

— Taip, labai. 

— Net gražesnė už mūsų mamą? 

Skarlet pagalvojo. 

— Ne, ji tiesiog ne tokia, kaip mūsų mama, štai 

ir viskas. 

— O kokia? Papasakok mums apie tą misis Berl- 
ton. 

— Na, — Skarlet pažiūrėjo į lubas, — ji labai 
gražiai rengiasi. Jos tokios blizgančios suknelės, su 
klostėmis, raukiniais, gėlėmis... Ant visų pirštų po žie- 
dą, o ausyse gražūs sunkūs auskarai. 

— Turbūt ta Eleonora Berlton labai turtinga, — 
tarė Auklytė. 

Skarlet gūžtelėjo pečiais. Į tokį klausimą ji ne- 
galėjo atsakyti. Sjulin vis dar žvilgčiojo į bevardį vy- 
resniosios sesers pirštą. 

Bet pagaliau ji neištvėrė: 

— Skarlet, duok pasimatuoti žiedelį. 

Skarlet keletą akimirkų pagalvojo, paskui pa- 
sakė: 

— Sjulin, ši dovana skirta man. 

— Na ir kas, juk aš žiedo nepasiimsiu ir ne- 
pamesiu. Skarlet, labai prašau, duok pasimatuoti. 

Skarlet kilniadvasiškai nusimovė žiedą ir davė 
seseriai. 

— Tik matuokis prie manęs, niekur neeik. 

Sjulin greitai užsimovė žiedą ir prieš akis ėmė 
sukioti ranką. 

— Gražu? — paklausė ji Auklytės. 

— Taip, gražu, — pritarė tarnaitė, paėmė Sjulin 
ranką ir ėmė apžiūrinėti smaragdą. — Toks mažytis, o 

Skarlet, pakalbėjusi su Auklyte ir Sjulin, nulipo 
į svetainę, kur sėdėjo motina ir siuvinėjo. 

Skarlet atsisėdo priešais. 

— Tu liūdėjai? — paklausė Elin. — Nors ret- 
karčiais ar prisiminei mane, tėvą, Tarą? 

— Žinoma, aš visą laiką apie jus galvojau, labai 
norėjau namo, nors pas Makintošus buvo labai gera. 

Motina kaip tik tempė ant lankelio audinį nau- 
jam siuviniui. 

Skarlet jau neįsivaizdavo motinos be rankdar- 
bio. Atrodė, kad ji visą laiką siuvinėja. 

— O ką dabar siuvinėji? — paklausė Skarlet. 

— Noriu išsiuvinėti didelę rožę. 

— O kokios ji bus spalvos? 

— Raudonos, — pasakė Elin. 

— Aš mačiau labai gražių rožių, jos auga oran- 
žerijoje, tokios didelės lauke neauga, — ir Skarlet, su- 
dėjusi delnus, parodė, kokio didumo rožė augo oran- 
žerijoje. — O misis Makintoš leido man skinti visas, 
kurios patiko. Aš dariau puokštes, ir kiekvieną dieną 
mano kambaryje buvo vis nauja. 

— Turbūt buvo labai gražu? — mįslingai pasakė 
Elin. 

— Žinoma, mama. 

— O kas tau patarnavo? 

— Jauna mergina, vardu Sali. 

— Ji stengėsi? 

— Žinoma, bet vis tiek Auklytė geriau. 

— Kuo tau taip patinka Auklytė? — pasidomėjo 
Elin. 

— Nežinau, patinka ir tiek. Kai su ja bendrauji, 
gali ką nori kalbėti, jai viską galima papasakoti. Ji žino 
atsakymus į visus klausimus. 

— Ir man kadaise atrodė, — atsiduso Elin, — 
bet paskui aš supratau, kad ir Auklytė ne viską žino. 

— Aš taip pat jau daug žinau, — pasakė Skarlet 
ir užsikirto, nes pokalbis artėjo prie tos ribos, kurios 
nebuvo galima peržengti. 

— O ką tu taip žinai? — susijaudino Elin. 

— Žinau, kad gulbės myli vieną kitą, — susivo- 
kė Skarlet. 

— Kas tau apie tai pasakojo? 

— Misis Berlton. Mes sėdėjome šu ja ant tven- 

Misis O'Hara nusišypsojo: 

— Tai turbūt labai gražu? 

— Taip, mama, tai labai gražu, jos tokios grakš- 
čios, didelės. O dar Makintošų tvenkinio viduryje sto- 
vi pavėsinė, ir kartą mes su misis Berlton plaukėme į 
ją laiveliu, o gulbės tokios jaukios, kad jas galima le- 
sinti iš rankos. 

— Dabar papasakok truputį apie svečius, juk aš 
taip retai išsiruošiu iš namų, kad man įdomu išgirsti 
apie kitus žmones. Jie turbūt pasakojo, kas vyksta 
Naujajame Orleane, Savanoje, Carlstone? 

Ir Skarlet tuojau pat ėmė pasakoti apie Ronaldą 
ir jo sužadėtinę Kleopatrą. 

— Ji tokia jauna ir graži! — susižavėjusi kalbėjo 
Skarlet. — Aš taip pat būsiu sužadėtinė. 

Elin nusišypsojo. 

— Ateis laikas ir būsi. 

— Misis Berlton man sakė tą patį. 

— Vadinasi, ji teisingai sakė. Nereikia skubėti, 
Skarlet, viskas turi ateiti savaime. Tu užaugsi, daug 
ko išmoksi ir būtinai ištekėsi. 

— Mama, aš būtinai noriu išmokti gerai skaityti 
prancūziškai, taip, kaip misis Berlton. 

— Ir to išmoksi, tik reikia pasistengti. 

— Aš stengsiuosi, nes man labai norisi perskai- 
tyti daug knygų. 

— Matau, kad išvyka pas Makintošus tau buvo 
labai naudinga. 


Grįžusi į Tarą, Skarlet pajuto keistą norą, kurio 
anksčiau niekada nepatyrė: jai būtinai norėjosi pabūti 
vienai. 

Jos jau nedžiugino nei Auklytės kamantinėjimai, 
nei tėvo klausimai, nei seserų Žavėjimasis misis Berl- 
ton dovana. 

Skarlet vis dėlto daug išmoko iš Eleonoros. 


Sakydama, kad skauda galvą, ji išėjo iš namų į 
nedidelį parką, esantį kalvos šlaite. Skarlet sustojo prie 

gėlyno ir ėmė apžiūrinėti gėles. 

Šimtai stiebelių driekėsi virš žemės, lapų vė- 
duoklėmis sudarydami įvairiausius ornamentus. Ant 
stiebų puikavosi raudoni, mėlyni, geltoni, oranžiniai 
žiedlapiai, nusėti tamsių dėmėlių. O iš spalvotų piltu- 
vėlių dugno stiebėsi tvirti ir tiesūs ūgliukai, pasišiaušę 
nuo auksinių dulkelių, šiek tiek suapvalėjusiais ga- 
liukais. 

Skarlet nustebusi žiūrėjo į gėles. 

Niekada jai anksčiau neteko taip pažvelgti į jų 
taureles. Tik dabar ji pamatė gelsvas žiedadulkes, tvir- 
tus stangrius ūgliukus. Žiedlapiai buvo gana stambūs, 
todėl galėjo jausti lengvą vėjelį, ir kai jie suposi, rau- 
donos, mėlynos ir geltonos liepsnelės susiliedavo. 

Gėlių atšvaitai gulė tai ant pilkų takelių, tai ant 
matinės sraigės kriauklės. Arba staiga, patekę į nek- 
taro lašą, patvindavo raudonai, mėlynai ir geltonai, 
kad atrodė, jog plonos vandeninės lašo sienelės ne- 
atlaikys ir šukėmis išsilakstys kaip plona taurė. 

Bet vėjas vėl siūbavo gėles — ir po akimirkos 
lašelis vėl būdavo sidabrinis, o spalvos žaidė ant mė- 
singo lapelio, apnuogindamos giliai paslėptas gysleles. 

Paskui atskriedavo dar stipresnis vėjo gūsis, ir, 
šoktelėjusios į viršų, gėlės vėl nusilenkdavo prie Skar- 
let kojų. 

Ji pritūpė ir ėmė stebėti sraigę, tingiai šliaužian- 
čią stiebu. Tai buvo lygiai tokia pati sraigė, kokią ji 
matė Makintošų dvare. 

Bet dabar ji ilgam prikaustė Skarlet dėmesį. 

Sraigė turbūt turėjo tvirtą tikslą — ji šliaužė stie- 
bu aukštyn. Ir viskas būtų buvę gerai, jeigu ne sausas 
lapas, pasitaikęs jos kelyje. Sraigė sustojo, čiupinėda- 
ma ūsais kliūtį. 

„Turbūt apsvarstė visus kelius, — nutarė Skar- 
let, — visus kelius, kuriais galima pasiekti tikslą, ne- 
apeinant sauso lapo ir neužsiropščiant ant jo“. 

Skarlet, pasigailėjusi sraigės, nulaužė lapą, už- 

tvėrusį jai kelią į tikslą. 

Bet sraigė tarsi nesiryžo šliaužti toliau. Ji ūseliais 
tyrinėjo erdvę priešais save, nerasdama kliūties. 

Skarlet stumtelėjo sraigę, bakstelėjusi į šarvą 
pirštu. Ši tuojau pat susigūžė šarve ir apmirė. 

Skarlet pabandė ją stumtelėti dar stipriau, bet 
sraigė atsikabino nuo stiebo ir nukrito po tankiais au- 
galais. 

Skarlet nutarė pastatyti sraigę į vietą, bet nie- 
kaip negalėjo jos surasti. 

„Vis dėlto teisi misis Berlton, — atsiduso ji, — aš 
dar labai kvaila. Dėl kažkokios sraigės gaištu laiką“. 

Tačiau Skarlet jautė, kad yra neteisi, supykusi 
ant savęs. 

Juk tai, kad ji norėjo surasti sraigę, grąžinti ją į 
vietą, buvo kažkaip susiję su tikėjimu ir prietarais, tar- 
si ji pati sutrikdytų savo gyvenimo tėkmę. Bet grąžinti 
jau nieko nebuvo galima, sraigė dingo be pėdsakų. 

Ir Skarlet nutarė grįžti namo. 

Nuo kaitrios saulės jai iš tiesų įskaudo galva. 

Tuo metu, kai negailestinga vidudienio saulė 
kepino žemę, visi Taros gyventojai būdavo savo kam- 
bariuose, slėpdamiesi nuo saulės už storų portjerų. 

Skarlet įėjo į tuščią namą ir įsėlino į svetainę. 

Ją apėmė keistas pojūtis: atrodė, kad visi žmonės 
dingo. Mergaitė stovėjo didžiulio kambario viduje. Ki- 
limai, židinys, lentynėlės su raudonomis lakuotomis 
spintelėmis... 

Skarlet sustojo priešais didelį veidrodį. Jame 
matė savo pačios ir durų atvaizdus. O už durų matėsi 
atsispindėjęs stalas, už jo dar vienerios durys, tolimos 
saulėgrąžos, ir visa tai buvo taip ryšku ir nepajudi- 
nama, jog atrodė, kad jų realumas nepažeidžiamas. 

Tarp lauko ir namo buvo keistas kontrastas. 

Ten, lauke, kai Skarlet vaikščiojo, jai atrodė, kad 
visa, kas keičiasi, gyvena, o dabar, kai ji žiūrėjo į veid- 
rodį, jame viskas buvo apmirę. 

Mergaitės žvilgsnis nevalingai klaidžiojo tai šen, 
tai ten. 

Viso namo langai ir durys buvo atidaryti dėl 
karščio, ir todėl name skambėjo gamtos garsai. Šla- 
mėjo medžių lapai, atrodė, dūsavo gėlės, tarsi visa, 
kas trumpaamžiška ir laikina įgavo balsą. 

Ir šis balsas tai šlamėdavo, tai apmirdavo kaip 
žmogaus kvėpavimas, o veidrodyje viskas pasislėpė ir 
tarsi apmirė. 

Ir šito sustingimo viduje Skarlet matė save. 

Ji lėtai paėjo į svetainės gilumą, stengdamasi ne- 
pamesti savo atvaizdo. Ji stovėjo maža, užimdama tik 
vieną didžiulio veidrodžio kraštelį, taip toli, kad net 
įžiūrėti buvo sunku. 

Mergaitė lėtai ėjo į priekį pasitikti savo atvaiz- 
do. Ji lėtino žingsnius ir taisėsi prie suknelės prisegtą 
rožę. Ji tikrino save su savo atvaizdu, lyg norėdama 
įsiskverbti į jo sielą. 

Štai jos žalioji suknelė ir siauri bateliai. Ji artėjo 
taip pamažu, jog mergaitei atrodė, kad ji nepažeidžia 
vaizdo, atsispindėjusio veidrodyje, o tik suteikia jam 
kažkokios naujos nuotaikos. 

Ir stalas, ir alėja, ir saulėgrąžos, laukusios jos 
veidrodyje, tarsi prasiskyrė, priimdamos ją į savo 
draugiją. 

Skarlet pasitaisė kokardą ir krūptelėjo. 

Netikėtai jos užsiėmimas nutrūko: į veidrodį pa- 
žvelgė kažkas didelis ir juodas, viską aplink užsto- 
damas, uždengdamas saulėgrąžas, alėją, stalą, ir tuo- 
jau pat išnyko. 

Bet visas vaizdas spėjo pasikeisti. 

Skarlet išsigandusi apsidairė. Už jos stovėjo 
Auklytė. 

— Tu išsigandai? — švelniai paklausė tarnaitė. 

Skarlet, pati nesuprasdama kodėl, pasijuto ne- 
jaukiai. 

— Ne, tik aš maniau, kad svetainėje aš viena. 

— Tau vis dar skauda galvą? 

— Taip, — pamelavo Skarlet, — toks karštis, 
kad aš, ko gera, eisiu prigulsiu, — ir Skarlet išėjo į 
savo miegamąjį. 

Ji iš tikrųjų nenusirengusi prigulė ant lovos ir 
ilgai žiūrėjo į lubas. Ir pati nepajuto, kaip užmigo. 


Ją pažadino gongas, -kviečiantis namiškius va- 
karienei. 

Skarlet pavakarieniavo be apetito. 

Jos sąmonės beveik nepasiekdavo pokalbiai už 
stalo. Ji kartkartėmis atsakydavo „taip“ arba „ne“, ir 
tai ne visada vietoje. 

Skarlet dar gerai nesuprato, kas su ja vyksta, bet 
pajuto, kad pasikeitė: pasikeitė jos kūnas, mintys. 

Jai jau buvo juokinga ir truputį nepatogu dėl 
seserų, bandžiusių šėlti už stalo, kai jų nemato tėvai 
arba Auklytė. 

Po vakarienės Skarlet tuojau pat užlipo į savo 
miegamąjį. 

Auklytė rūpestingai žvilgtelėjo pro duris. 

— Tau negera, mieloji? — paklausė ji. 

— Taip, vis dar skauda galvą, — vėl savo ištiki- 
mą tarnaitę apgavo Skarlet, ji jautė nenumaldomą no- 
rą likti viena. 

— Aš atnešiu tau žolių nuoviro. 

— Ne, nereikia, man geriau būtų atsigulti ir už- 
migti. 

— Na, ką gi, — tarnaitė padėjo Skarlet nusi- 
rengti ir tyliai uždarė duris. 

Skarlet, išsimiegojusi dieną, dabar visai neno- 
rėjo miego. Ji gulėjo ir, atrodė, apie nieką negalvojo. 
Klausėsi savo kūno, tarsi tikrindama, ar ji pirmykštė 
Skarlet, ar dar kažkokia kita. Tai buvo keistas jaus“ 
mas — pajusti savo kūną atsinaujinusį, jaustis kitaiP- 

Mergaitė pamiršo, kad egzistuoja laikas: taip vi- 
sa nustelbiantis buvo tas užsiėmimas. 

Ji atsipeikėjo, nors ir nė minutei nebuvo užsnū- 
dusi, nuo svetainės laikrodžio dūžių ir vos nesuriko — 
laikrodis išmušė dvylika. 

Po jo dūžių name įsiviešpatavo tyla. Ji atrodė 
slėpininga ir nepažeidžiama. 

Skarlet siela buvo pilna švelnumo, gailesčio ir 
graudumo. Mergaitė netikėtai pajuto kažkokį slopulį 
ir nusimetė lengvą antklodę. 

Bet slopulys nepraėjo. Dabar jai atrodė, kad nak- 
tiniai marškiniai trukdo jai kvėpuoti. 

Ir Skarlet nusirengė juos per galvą, likdama vi- 
sal nuoga. | 

Ji gulėjo nuoga, užlieta blausios, bet švarios jau- 
no mėnulio šviesos. Bet pasijusti nuoga jai buvo maža, 
ji norėjo save visą matyti tarsi iš šalies, svetimomis 
akimis. 

Ir Skarlet vėl, užsimetusi marškinius ant pečių, 
pasiėmusi į rankas žvakidę, išslinko iš kambario. Ji 
užsidegė žvakę nuo koridoriuje rusenančio aliejinio 
žibinto ir nuėjo į rūbinę, nedidelį kambarį, esantį kori- 
doriaus gale. 

Čia kabojo jos motinos apdarai, visai nauji ir 
seniai nemadingi, tėvo kostiumai. Stovėjo lyginimo 
lenta ir, svarbiausia, didžiulis, aukštas, nuo lubų iki 
grindų, veidrodis. 

Skarlet atsistojo prieš veidrodį su žvake rankoje. 

Kambarys, atrodė, neturi sienų, jos skendėjo 
tamsoje. Nelygi žvakės šviesa iš tamsos išplėšdavo tai 
sidabriniais siūlais žvilgančios Elin suknelės petį, tai 
švelniai pilko Džeraldo apsiausto atlapą. Paskui skers- 
vėjo pagriebtas žvakės liežuvėlis nuklysdavo į šalį, ir 
iš tamsos išplaukdavo skrybėlių dėžės, cilindrai, pa- 
prastos šiaudinės skrybėlaitės. 

Skarlet tik dabar pastebėjo, kad skubėdama pa- 
miršo apsiauti šlepetes. Nuo savo žvakės ji uždegė 
žvakes, įtvirtintas kronšteinuose iš abiejų veidrodžio 
pusių, savo žvakidę pastatė taip, kad ji atsispindėtų 

veidrodyje, ir lėtai per galvą nusitraukė naktinius 
marškinius. O paskui, krestelėjusi galvą, paleido ant 
pečių savo tamsius plaukus. 

Skarlet stovėjo kaip užburta prieš veidrodį ir 
žiūrėjo į save. 

Nelygi skersvėjyje banguojančių žvakių liepsna 
slydo jos baltu kūnu. 

Skarlet jautėsi esanti laisva, kaip niekada iki šiol. 
Bet ši laisvė buvo trapi, ir mergaitė krūpčiojo nuo 
kiekvieno šnaresio ar tarškesio apmirusiame name. 

Ji pasisuko į veidrodį šonu ir lėtai ranka per- 
braukė per klubą, pajutusi, kaip nuo šio judesio ap- 
miršta jos siela. Paskui jos delnas slystelėjo per jau 
ryškėjančias krūtis, ir Skarlet apmirė. 

Šį prisilietimą ji jautė taip, tarsi kažkas kitas pa- 
lietė jos kūną, taip jis jaudino ir audrino. 

Ji lėtai, neatitraukdama žvilgsnio nuo savo at- 
vaizdo, dar labiau priartėjo prie veidrodžio. 

Skarlet pirštų galiukais palietė šaltą stiklą ir vėl 
atsitraukė per du žingsnius į kambario gilumą, kad 
matytų save visą. Skarlet veidas lyg suakmenėjo, o 
žvilgsnis pasidarė šaltas, tiriantis. Ji žiūrėjo į save, 
įvertindama klubų išlinkimus, lygią pilvo liniją, ir su- 
prato, kaip visa tai dar toli iki tobulumo. 

Staiga žvakių liežuvėliai krūptelėjo ir palinko į 
lango pusę. Koridoriaus posūkyje pasigirdo vos gir- 
dimas durų girgždesys ir lengvi žingsniai. 

Skarlet vos nesuriko iš išgąsčio. 

Iš pradžių ji pasimetė, o paskui užpūtė žvakes. 
Ji žiūrėjo, kaip tamsoje rusena dagčio galiukas. Bet 
dingo ir ši kibirkštėlė. | 

Skarlet, nors ir stovėjo visiškoje tamsoje, vis tiek 
spaudė prie krūtinės naktinius marškinius, tarsi steng- 
damasi pasislėpti nuo kažkieno įdėmaus žvilgsnio. 

Vos vos girgžtelėjo durys, ir žingsniai nutilo. 

Skarlet, vis dar spausdama prie krūtinės marš- 
kinius, atsargiai pažvelgė į koridorių. Jis buvo tuščias. 

Tik posūkyje nelygiai ir apgaulingai mirksėjo aliejinis 
žibintas. 

Spausdama rankoje užgesintą žvakę, Skarlet ant 
pirštų galų įsmuko į savo miegamąjį ir tuojau pat 
šmurkštelėjo po lengva antklode, net nesusipratusi ap- 
sivilkti marškinius. 

Ji jautė, kaip tarsi iš gėdos dega jos kūnas, kaip 
dažnai, tarsi prieš savo valią, ji kvėpuoja. 

Skarlet, sukryžiavusi ant krūtinės rankas, sunėrė 
pirštus. O paskui lėtai pakėlė ranką. Tamsiame kam- 
baryje Skarlet net nematė savo pirštų. Paskui minkš- 
tais ir švelniais jų galiukais perbraukė per savo karštas 
lūpas. Jai pasirodė, kad tai kažkieno lūpos prisilietė 
prie jos lūpų... 

Skarlet tvirtai užsimerkė, kad neišgąsdintų šio 
netikėtai ją apėmusio jausmo, saldaus ir kankinančio... 


O kitame šalies krašte Retas Batleris gulėjo ant 
žemės, pasitiesęs apsiaustą. Jo neėmė miegas, ir vy- 

Netikėtai atskriejo stiprus vėjo gūsis, ir Batleris 
pajuto, kad jo lūpas palietė kitos lūpos, švelnios ir 
minkštos. 

Jis krestelėjo galvą, stengdamasis atsikratyti šios 
haliucinacijos, bet ji vėl pasikartojo. 

Retas Batleris pažvelgė į rytus, kur jau aukštai 
virš horizonto buvo patekėjęs jaunas mėnulis. 

„Tai turbūt mėnulio spindulys palietė mano lū- 
pagalvojo jaunuolis... 

pas“, 


Turinys 


Pirmoji dalis. SKARLET O'HARA.....LLaaaaaaaaaaaaa 3 
Antroji dalis. RETAS BATLERIS..................... aa 44 
Trečioji dalis. SKARLET O'HARA........Laeaas. 190 
Ketvirtoji dalis. RETAS BATLERIS .............u... 267 
Penktoji dalis. SKARLET O'HARA........L.aaas. 430 

M. Mitčel 

SKARLET VAIKYSTĖ 
Romanas 


Redaktorė D. Jašinskienė 
Viršelis G. Jociaus 


Vertė D. Bartašiūnaitė, J. Jašinskienė pagal firmos BADPPR 
išleistą knygą „Skarlet vaikystė". SL 1815. 1994 12 10. 
UAB Knygų prekybos namai „Tyrai". Karaliaus Dvaro 10, Kaunas 
Tir. 6 000 egz. Užsak Nr. 664 
Iš užsakovo pateiktų pozityvų spausdino 
Valstybinė spaustuvė “Spindulys". Gedimino 10, 3000 Kaunas. 


Kaina sutartinė C f y 


UAB Knygų prekybos namai „Tyrai“ siūlo įsigyti Ir 
perskaityti šias naujas Ir įdomias knygas 


Main Ridas. „Jamaikos maraonai" 
Daugelį skaitytojų sužavėjo Main Rido romanai: „Raitelis be galvos“, „Baltoji pirš- 
tinė" ir kiti. Naujai išleista Main Rido knyga „Jamaikos maraonai" — tikrai sudomins 
skaitytoją. Tai įdomiausias šio autoriaus romanas, kuriame persipina daugybė 
nuotykių, šiurpių išgyvenimų ir tyra meilė. Kaip ir visuose Main Rido romanuose, 
meilė ir gėris nugali visas kliūtis. Knygą perskaitysite vienu atsikvėpimu. 


V. Kolinzas. „Mėnulio akmuo" 

Tai nuostabi istorija apie užkeiktą geltonąjį akmenį ir su juo susijusių Žmonių 
likimus. Indijoje iš Bramos garbintojų šventyklos, Mėnulio Dievo statulos, pagro- 
biamas didžiulis geltonas deimantas. Keitėsi kartos, deimantas, nešdamas su 
savimi prakeikimą, ėjo iš rankų į rankas, atitekdamas vis naujam neteisėtam 
savininkui, o trijų indų saugotojų žynių įpėdiniai sergėjo šią brangenybę, kad ir kur 
ji būtų. Kas nutiko aštuonioliktojo amžiaus pabaigoje, kol brangenybė sugrįžo į 
senąją šventyklą, ką išgyveno ir kokius nuotykius patyrė romano herojai. kaip tikroji 
meilė ir ištikimybė nugali deimanto prakeiksmus, skaitytojas sužinos, perskaitęs šią 
knygą. 


H. Mnišek. „Elzė" 
Skaitytojus pakerėjo šios autorės romanai „Pragaras“, „Ordinatas Makarovskis“ ir 
„Raupsuotoji". Pastarojo parduotas didžiulis tiražas, todėl skaitytojų pageidavimu, 
numatoma spausdinti papildomai. Romanas „Elzė“ paskandins skaitytoją tyros 
meilės ir jausmų jūroje. 


Onorė de Balzakas. „Pusseserė Beta" 
Pagrindiniai šio romano herojai — kilmingų šeimų nariai ir jų giminaičiai. Tai tar- 
pusavio santykių, turto, meilės, pavydo ir neištikimybės pynė, taip pat ir „Balzako 
amžiaus" moters meilės likimo istorija. -, 


Zane Grey. „Pasienio legionas" 
Tai tipinis vakarų vestemas — romanas apie Kalifomijos aukso karštligę, apie 
plėšikų žiaurumą ir aukso ieškotojų žūtbūtinę kovą už būvį. Viskas baigiasi laimingai, 
nes triumfuoja meilė ir tiesa. 


E. Makbeinas. „Žmogus, kuris nekentė policininkų“ 


Romanas aštraus siužeto. Jo herojų nuotykiai primena teleseniaią „Majami vice“. 
Tai policininkų drąsa, pasiaukojimas ir profesionalumas, išaiškinant pavojingą ir 
klastingą žudiką. Plačiau apie tai sužinosite, perskaitę šią įdomią knygą. 


G. Simenonas. „Komisaras Megrė pyksta“, „Felicija, čia!, 


Du detektyviniai romanai vienoje knygoje. Pagrindinis romanų herojus — komisaras 
Megrė, kuris išnarplioja sudėtingiausius nusikaltimus. 


M. REDKLIF 


RETO BATLERIO 
PASLAPTIS 

